
LURRAN ETA ZERUAN BARRENA 


L iburu hau 2002ko urtean aurkitu nuen, Ocaña I es- 
petxean nintzela. Edo berak aurkitu ninduen ni. Es- 
petxeko liburutegia eguneratzeko garbiketa egiten 
zebiltzala-eta, katalogatu gabeko zein hondatutako liburuak 
bota behar zituzten. Eionek baldintza biak betetzen zituen 
zakarrontzira joateko: ez zegoen katalogatuta eta bai apur- 
tuta. Baina, ingelesez idatzita zegoela ikusirik, liburutegiaz 
arduratzen zen presoak, nitaz gogoratu eta, gorde egin zidan. 
Altxor bat oparitu zidan. 

Azala urratuta zuen, orriak nabar kolorekoak, lizun usaine- 
koak, zortzi bat orrialde faltan... Baina irakurri, eta hori isto- 
rio ederra! 

Eiori baino lehentxoago, sasoi hartan, han gurekin zen iparra- 
merikar batekin mintzatu ohi nintzen; nire ingelesa trebatzeko 
aprobetxatzen nuen. Kansasekoa zen, beltz handikote bat, 
militar ohia, beti belarra zekarren, eta erre eta berriketan 
aritzen ginen, mundua konpontzen. Beso batean tattoo bat 
zuen, indiar baten irudiaz, eta idatzita “Crazy Eiorse”. 

Gero mutila lekualdatu zuten, eta, handik gutxira, liburu 
zainak oparia egin zidan. Eialako kasualitatez betetzen hasi 
zitzaidan bizitza, gero eta gehiago. Nik, bizitzako une har- 
tan, burua kili-kolo neukan. Ordurako sei urte neramatzan 

preso, lau isolamenduan. Ordu gehiegi bakarrik, ordu gehie- 
gi pentsatzeko; aurretik, 30 urtera arteko espetxealdia... Bat 
batean, egun batez, errealitatea desitxuratzen hasi zitzaidan. 
Zaldi Zororen liburuak lagundu egin zidan buruari atseden 
ematen, eta oreka mantentzen ohiko munduaren eta zentzu 
berri batez ageri zitzaidan errealitate horren artean. 

Honekin guztiarekin esan nahi dizudana da liburu honek esa- 
nahi oso berezia duela niretzat. 

Kritikariek bere garaian esan zutenez, Mari Sandozen “Crazy 
Horsek” antzinako saga heroikoen kutsua du. Hala dirudit 
niri ere. Beste gauza asko ere esan daitezke. Indiarrez, maiz, 
halako mitifikazio bat egin ohi dugu mendebaldar zibilizazio 
honetan bizi garenok; eta, bereziki, euskaldunok sarri egin ohi 
dugu hori; guk ere geure burua “Europako azken indiartzat” 
hartu nahi izaten dugu. Beharbada, badaukagu zerbait horre- 
tatik. Baina “azal zuriengandik” ere bai asko. Interesgarria 
den beste ikuspegi bat aurki daiteke liburu honetan, gure he- 
rriaren borrokarekin parekotasun handia; bereziki, borroka 
armatuaren amaieran izandako bilakaerarekin. 

Antza, gaur egun jendeak ez du astirik irakurtzeko; are gu- 
txiago honelakoxe liburu mardul bat. Agian gertatuko zaizu, 
liburua irakurtzen hasi, eta izen arraro pila aurkitzen hastea 
eta nekatzea. Ez kezkatu, jarraitu aurrera; laster konturatuko 
zara izen apur batzuk soilik direla garrantzitsuak, behin eta 
berriz azalduta, ezagun egingo zaizkizunak; hortik aurrera ez 
zara gehiago galduko. 

Nire ustez liburu hau irakurterraza da, eta istorioak xarma 
izugarria du; are gehiago benetako pertsonaia eta gertaerak 

direla jakinik. Irakurri dutenek hunkitu direla aipatu didate, 
eta nik ere negar egin nuen amaieran. 

Testu irakurterraz bat sortzea izan da nire kezka. Alde ho- 
rretatik, itzulpenak badu bere zailtasuna: Mari Sandozek 
jatorrizkoan darabilen hizkuntzak poesia kutsu bat duelako 
(pentsa ezazu filmetan indiarrek erabili ohi duten hizkera be- 
rezi horretan eta ulertuko duzu zertaz ari naizen). Hortaz, 
hizkuntz jaso horren eta esaldi ulerterrazen arteko oreka bat 
bilatzen ahalegindu naiz, zelan edo halan. 

Liburu hau itzultzea ez da lan erraza izan, egonarri itzela es- 
katu du. Hemen, Koldo Zumalde lagun nekaezinaren izena 
aipatu behar dut, berorrek lagundu baitit, kaletik, akatsak 
zuzentzen. Nik hari gutunez bidali orri sorta bat, eta berak 
niri, zuzenketak iradokiz, gutuna itzuli; horrela egin dugu 
lan, bien arteko posta harremana hilabeteetan luzatuz aldi 
bakoitzean. Nik komunikazioak interbenituta ditudanez gero, 
eskutitz bakoitzak, lehenbizi, Madrilera joan behar izan due- 
lako, han azter zezaten. Horrek izugarri moteldu eta oztopatu 
digu lana. 2012an hasi nintzen itzulpena egiten eta 2017an 
amaitu, bitartean bi urteko etenaldia izan bazen ere. 

Barkatu akatsak; ziur nago hobeto idatz litekeela. Nire lite- 
ratura ez da oso aratza agian; ez naiz itzultzaile profesionala 
ezta idazlea ere. Baina, nire ustez, nahiko erraz ulertzen da 
testua, eta zuzen itzulita dago. 

Amaitzeko, eskerrak eman nahi dizkiet lan honetan lagundu 
didaten guztiei. Etxekoei lehenengo eta behin; beraiek gabe 
ezin izango nion aurre egin espetxealdi luze honi. Ber gau- 

za lagun hurkoei. Mila esker arreba Eiderri eta lehengusina 
Ainarari guzti-guztiagatik; zuek gabe, ezin. Anaia Ikerri ere 
bai, itzulpen eta bilaketengatik. Koldo Zumalde eta Mark 
Washingtoni, zuzenketengatik. Maria eta Idurreri, liburuen- 
gatik. Ruper eta Kaxildori. Eta, jakina, Ataramiñeko lagunei; 
mila esker argitaratze honengatik. 

Eskaintza: borroka honetako kide guztiei, Oihane nire biko- 
teari, eta, zelan ez, zerua eta lurra eta bien arteko guztiari. 


Aitor Fresnedo Gerrikabeitia 

Jaengo espetxean, 2020ko urtarñlean 


P.S. Itzulpenari buruzko ohar batzuk ere badituzu liburuaren azken 
orrialdeetan: indiarren eta tribuen izenak, kontzeptu eta irizpide batzuk, 
erreferentziak... Begiratu bat eman ahal diezu Mari Sandozen lana 
irakurtzen hasi aurretik. 

ELEANOR HINMANi eskaintzen diot liburu hau, Zaldi Zororen 
biografia batean hilabete asko eman ondoren buru-belarri lanean, 
izatez berea zen eskubidea niri laga baitzidan eskuzabaltasunez. 


Mari Sandoz 


HITZAURREA 


N ire haurtzaroko etxea Niobrara River Garaian ze- 
goen, antzinako Running Waterren, Indiar Herrial- 
dea zeritzoten lurraldearen ertzean. Hego Dako- 
tako siux erreserba handietatik, Fort Robinsonetik eta Muino 
Beltzetatik hurbil zegoen —edo orduko sasoi irekietan hur- 
biltzat har zitekeena—. Leku horiek azken babeslekua izan 
ziren antzinako bufalo ehiztari askorentzat, bai eta merkatari 
zaharrentzat, lakio-jartzaileentzat eta mugatarrentzat oroko- 
rrean; hots, alanbre kizkiaren eta golde ibiltariaren etorrerari 
erdeinuz begiratzen ziotenentzat. Halako gizonak, aspaldiko 
sasoi heroikoetan bizitakoak, istorio kontalari apartak izaten 
dira sarritan, eta nire aita Jules Zaharrak horiexek erakartzen 
zituen, behinola zuhaitz artetik goratzen zen ke adats batek 
edo kafe irakin berriaren usainak erakarriko zituzkeen bezala. 

Hortaz, gure sukaldeko mahai inguruan, edo gure etxe on- 
doko bidearen bestaldean -siuxak maiz hor egoten baitziren 
kanpaturik— iluntzean piztutako suen inguruan, antzinako 
jende horri istorio liluragarri asko entzuna nion; ehizari 
buruzko istorioak -bufaloarena, adarrandiarena , eta grizzlya- 
rena—, bai eta indiarren borroken eta erasoen inguruko isto- 
rioak; Arkansas ibaitik Musselshell-eraino, eta Missouri ibai- 
tik Greeneraino, alderik alde egindako borroka eta erasoak, 
hain zuzen ere. 

Haatik, borroka batzuk aipatzen zituzten gehien: zuriek 
Siux Gerrak deitutako horiek; Little Big Horneko udako 
egun goren hartatik hasi eta, atzera jota, hastapenera heldu 
arte, 1854ko egun hura arte, Grattan gaztea -soldadu apur 
batzuekin, itzultzaile mozkor batekin eta bi gurdi armare- 
kin— era inozoan siux kanpamentu baketsu batera sartu eta 
handik inoiz atera ez zen egun hartara arte. 

Istorio haiek entzutean, larruzko tira margotua soka txirikor- 
datuan bezala, norbaiten izena behin eta berriz agertzen zela 
ohartu nintzen; haren herriko buruzagia tirokatu zutenean 
oglalen ume bat zen norbait; hamabi urte izango zituen or- 
duan; isila, serioa, azal argiegia indiarra izateko, eta ilea hain 
mardoa eta argia zuena Kizkur deitzen zioten, edo Mutil 
Ileargia. Baina gerra horren bukaera heldu zeneko, hogeita 
hamahiru urte geroago, oglala borrokalaririk handienaren 
ospea zuen; eta bere izenak, Zaldi Zoro, izua eragiten zuen 
bere lurraldera tropelean zetozen zurien seme-alaben artean, 
baita snake eta crow bere indiar etsaien gudaririk ausartenen 
artean ere. 

Eta behin, nire aita ezezagun batzuekin hitz egiten ari zela, 
Rosebud agentziako brule siux batzuekin, euretako agure 
bat konturatu zen entzutera hurbildu nintzela ezarian. Ni- 
regana etorri, eskutik heldu eta gure etxe gaineko haitzaren 
gailurrera eraman ninduen. Han, bere begi hits eta ilaunak 
eguzki argitatik gerizatu, eta begira geratu zen; ibar guztia, 
gure inguruko amildegi eta haitzak, guztiak behatu zituen, 
astiro; goitik behera, siux hitz apur batzuk esanez ahopean; 
haserrezko hitzak, bere ilobak aipatu zidanez, zuriek lurra- 
ren azala itxuraldatzeko zuten joerari buruzkoak. Baina apur 
bat geroago pozik ageri zen. Han behean, gure dyehouse ge- 

reziondo zaharra zegoen inguru hartan, hantxe eraiki zuten 
Hartz Menderatzaileren hil aldarea, zurien bake buruzagia 
-eta zuriok eurok hildakoa—. Geroago jakin nuenez, hura 
kokaleku zehatza ez bazen ere, ez zen handik urrun egongo; 
eta hartxintxarrezko gailurra zuen gure indiar mendixka hark 
ere antz handia izan behar zuen beste harekin: Kizkur gaz- 
tea egondako hura; zeinetara alde egin baitzuen barau egitera 
eta norabide bila, bihotzean zuen noraezak bultzatuta; euren 
buruei “indiarren anaia zuriak” zeritzotenek tiroka eragin- 
dakoa, alegia. Argi zegoena zera zen: oglala gaztea sarritan 
ibili zela bere herrialdearentzat kanpatze lur kutuna zen har- 
tatik; agian hantxe ere jaurti zizkion aranak neskatila politari, 
zeinarengatik, egunen batean, gudari handi horrek lur hone- 
tako guztia arriskatuko baitzuen. 

Bai, istorio ederra zen hori, benetan; eta, agerikoa zenez, 
beste askok ere berdina uste zuten, sarritan entzuten bai- 
nuen hura edo bestea -inoiz idazle profesionalen bat ere—, 
ari zela Zaldi Zororen bizitzarekin lanean. Baina egitasmo 
haietatik ez zirudien ezer mamitzen zenik; beharbada, indiar 
aurkariei buruz oso gutxi zegoelako idatziz jasoa; hain gu- 
txi non, artean, ikergai izaten jarraitzen baitzuen gai horrek; 
eta Zaldi Zorori buruz ezertxo ere ez zegoelako, kultur he- 
rrikoiak zuen irudiaz harago; hots, siux gudari oihulari eta 
odol egarbera. Azal zurbileko gizona zen, eta ez zuen zaleta- 
sun handirik bere siux anai-arreba gehienek gustuko zituzten 
gauzetan -margoak, lumak, kantu eta dantzak eta gerrako 
ohoreen kontaketa—; baina ez zen hori soilik; izan ere, bera 
izendatzeko maiz erabiltzen zen izenak, Gure Gizon Bitxia, 
antza, hori bera adierazten zien bere jarraitzaileetako askori; 
eta, gerora, bere etsaien ondorengo askori ere bai. Horren in- 
guruko zantzu nabarmenak aurkitu nituen 1876-77 bitarteko 

armadako txostenetan, zeintzuetan jasotzen baitzen haren 
kanpamentuetatik itzulitako espioien kontakizuna. Missouri 
Riverreko gotorlekuetatik bidalitako gizon horiek ere horixe 
sentitzen zuten, nahiz eta inoiz ez zuten ikusi Zaldi Zoro bo- 
rrokaldi gogor, desorekatu batetik iheska zihoazen gudariak 
bere inguruan biltzen; edo berori bakarrik jarkitzen snakeen 
eraso bati; inoiz ikusi ez zuten arren gizona herrixkatik bake 
sasoian isil-isilik ibiltzen eta nola bizitu egiten ziren aurpegiak 
bera pasatzean. 

Orduan, Zaldi Zororen istorioa nik neuk idazteko aukera 
heldu zitzaidan. Muga aldeko historia pixka bat lantzen ibilia 
nintzen, gure Estatuko Historia Elkarteko lantaldeko partai- 
dea izan bainintzen zenbait urtean, eta “Nebraska History 
Magazine”-ko erredaktore elkartua. Bi negu ia osorik eman 
nituen ere Washingtoneko agiritegietan, eta AGO agiriak 
eta Trans-Missouri herrialdeari dagozkion Indiar Bulegoko 
artxiboak arakatu nituen, 1840-1880 bitartekoak; gaiari buruz 
argitaratutako material guztia ikertu nuen Nebraska, Colora- 
do eta Wyomingeko historia gordetegietan eta Kongresuko 
liburutegietan; eta eskuragarri zen agiri, gutun eta eskuizkri- 
bu oro ere bai, Nebraskako Estatu Historia Elkarteko Ricker 
Bildumako elkarrizketak, besteak beste. 

1930ean Eleanor Hinmanek eta biok hiru mila miliako bi- 
daia egin genuen siux herrialdean barrena, indiar kokalekuak 
bilatuz eta herritarren artean biziz; eta euren karabanak gure 
kanpamentuan geratzen ziren, behinola Running Waterreko 
nire haurtzaroko etxean geratzen ziren bezain sarri. Artean 
bizirik zeuden bufalo ehiztari zahar apurrak elkarrizketatu 
genituen; besteak beste, Zaldi Zororen lagun eta senitarte- 
koak; hala nola, Luma Gorri, Hiltzaile Txiki, Zezen Motz eta. 

bereziki, Ora, bizi osoko bere anaia-laguna. Eskerrak orduan- 
txe egin genuen hori, zeren orain Ora hilda baitago. Hura 
azkenengoz ikusi nuenean, 1931 an, euri zaparrada galanta 
bota zuen. Agure itsuak atsegin hartzen zuen iradokitzean 
euria neuk ekarri nuela. “Lehorte sasoian berriro etorriko 
zara, neure iloba?”, galdetu zidan. “Zure urratsa ederra da 
agure baten belarrientzat”. Lehorte asko izan dira geroztik, 
baina ez nintzen itzuli Ora hil baino lehen. 

Eta orain, Zaldi Zororen nire liburua egina dago. Gizona- 
ren istorioa kontatzen saiatu naiz bertan, baina ez hori soi- 
lik; orduko garai erabakior haietan haren herria nola bizi zen 
erakusteko asmoa ere izan dut, ahal izan dudan heinean. Ho- 
rretarako hitzik errazenak erabiltzen ahalegindu naiz, itxa- 
ropen batekin: hizkuntzaz, irudiz eta lerroen azpitik doan 
erritmo moldeaz lortuko nuela adieraztea indiarren munduko 
gauzaren batzuk, zeintzuentzat ez dagoen zurien hitzik; eta 
euren jatorrizko izaerari buruzko zerbait ere adierazi nahi 
izan dut, lurrarekin, zeruarekin eta bitarteko guztiarekin duen 
harremanari buruzko zerbait. Itxaropena daukat ez nuela 
lotsagarriro huts egingo, herri handi bat baitziren siux bufalo 
ehiztariok; eta, egunen batean, euren handitasuna berriz lo- 
ratu egingo baita bete-betean euren umeengan, zurien bide 
berri gogorretik doazela. 


Zaldi Zoro 

Mari Sandoz • Aitor Fresnedo Gerrikabeitia 

Hitzaurrea 


Esker onez 


Materialarekin laguntzeagatik: Nebraskako Estatu Historia 
Elkarteari eta horko zuzendari Dr. A.E. Sheldon-i; VVashington 
D.C. ko Nazio Agiritegiko langileei, bereziki Gerra Departamen- 
tuko eta Indiar Bulegoko arduradunei; Denverreko Liburutegi Pu- 
blikoko Mendebaldetar Historia Sailari; Bibliografia Ikerketa Zen- 
troari; Coloradoko Estatuko Historia Elkarteari; Hego Dakotako 
Estatuko Historia Elkarteko Lavvrence K. Fox-i; VVyoming-eko 
Unibertsitateko Dr. Larson-i, aukera ematearren Grace Hebard 
Bilduman begiratzeko; Helen Blish zenari, Zezen Bihotz Gaiztoren 
eskuizkribuari buruzko bisita eta oharrengatik; eta ahaztu ez ditu- 
dan beste asko-askori. 

ZALDI ZOROREN HERRIALDEA 1842-1877 



1. Zaldi Zoro, umezaroan Kizkur 
deitua, Rapid Creek-en jaio, 1842 
inguruan (adituek 1840. eta 1845. 
urteen tartean kokatzen dute). 

2. Grattan tenientearen soldaduek 
Hartz Menderatzaile nola 
tirokatzen duten ikusi Kizkur 
gazteak l854ko abuztuaren I9an. 

3. Zauritutako Hartz Menderatzaile 
hiltzen da. Aipatzen diren balizko 
beste leku batzuk Snake ibaiko 
bokalea eta Box Butte Creek 
ingurua dira, denak Running 
VVater aldean. 


4. Brule gerra talde batek Logan 
Fontenelle hil, omahen buruzagia. 
Kizkurrek omaha andre bat hil. 

5. Blue VVater-eko gudua, l855eko 
irailaren 3an. Kizkurrek 
atzeraturik geratutako cheyenne 
andre bat aurkitu. 

6. Cheyenneei sablez egindako 
erasoa, l857ko uztailaren 29an. 

7. Teton-lakoten (siuxen) batzar 
handia. 

8. Kizkur gazteak Belarrezko 
Etxeetan Bizi Den Herriaren 
aurkako erasoan parte hartu, eta 
han burututako egitandiengatik 
Zaldi Zoro izena jaso. 

9. Snake-en aurkako borroka, 
l86leko ekainaren 20an: 
VVashakieren semea hiltzen dute. 

10. Cheyenne-lakota erasoa 
Julesburgen, l865eko ekainaren 
7an. 

11. Indiar baketsuen matxinada 
Horse Creeken, l865eko 
ekainaren I4an. 

12. Zaldi Zorok apeua gidatu Platte 
Bridgeko erasoan, l865eko 
uztailaren 25ean eta 26an. 

13. Cole-ren zutabeari erasoa 
Powder Riverren, l865eko 
irailaren lean, 4an eta 5ean. 

14. Ihesian doazen Cole-ren 
soldaduen aurkako eraso gehiago, 
l865eko irailaren 8an eta lOean. 

15. Zaldi Zorok, berorrek 
prestatutako apeuarekin, 
heriotzara zuzentzen ditu 
Fetterman eta bere gizonak 
l866ko abenduaren 2lean. 

16. Hayfield-eko borroka, l867ko 
abuztuaren lean. 

17. Kutxa gurdien gudua, l867ko 
abuztuaren 2an. 

18. Zaldi Zorok, Amerikar Zaldik 
eta Txikitok Horseshoe geltoki 
zaharrari eraso. 

19. Orak eta Zaldi Zorok oglala 
lantzak daramatzate Crowal< 
Kanpamenturaino Jazarri Zituzten 
deitutako borrokan. 


20. Northern Pacific trenbiderako 
neurketa taldea eskoltatzen 
dabilen Baker maiorrarekin 
borroka, l872ko abuztuaren I4an. 

21. Custerren agindupeko Stanleyren 
soldaduekin borroka, 

l873ko abuztuaren llan. 

22,Oraren eta Bi llargiren 

kanpamentuei eraso Reynoldsek, 
l876ko martxoaren I7an.jendeak 
Zaldi Zororen kanpamentura 
ihes egin. 

23. Crook Rosebudetik kanporatzen 
duen erasoan parte hartu Zaldi 
Zorok, l876ko ekainaren I7an. 

24. Little Big Horn edo Little 
Horneko gudua, l876ko ekainaren 
25ean. 

25.Sibleyren miatzaileei eraso, 
l876ko uztailaren 7an. 

26. Burdin Lumaren herrixka 
txikituta, l876ko azaroaren 
25ean. 

27. Miles-ek Zezen Eseriri eraso 
batzarra egin bitartean, 
l876ko urriaren 2lean. 

28. Aizto Kamutsen herrixka 
txikituta, l876ko azaroaren 
25ean. Jendea Zaldi Zororen 
kanpamentura ihesi. 

29. Bandera zuria dakarten lakota 
bake gizonak hil crow miatzaileek, 
Fort Keogh-en, l876ko abenduan. 

30. Miles-ek Zaldi Zorori eraso, 
l877ko urtarrilaren 8an. 

31. Zaldi Zorok, bere emaztea 
babesteko Buztan Marradunenera 
darama, l877ko irailaren 4an. 

32. Baionetaz sastakatzen dute 
bizkarretik, l877ko irailaren 5ean. 


9 




LEHEN LIBURUA 

Mutil 

Ileargia 


BEHI AZTARNAK BIDE SANTUAN 


Abuztu erdiko bero nagia larrutzarra bezala erortzen zen Shell 
River Garaian -zurien Platte Garaian- Arratsaldeetan tru- 
moiak laino ilunetan zamalkatzen ziren Laramie Peak tontor 
urrunaren gainetik; baina urik ez zekarren ibaiak, etorkinen bi- 
deko hautsak pausatzeko; hodeirik ere ez zen, itzal emateko 
Fort Laramieko adobezko horma gotor eta distiratsuei; solda- 
duen hiriari: uharte txiki bat indiar itsaso itzelean -bi mila milia 
zabalerako lurraldean- 

1854. urtea zen mendebaldeko kokaleku aurreratu hartan. Za- 
baldi malkartsuan, gotorlekuaren inguruan, soldadu, merkatari 
eta lakiolarien postuak zeuden; indiarren narrak eta dendak; 
eta merkantziako gurdiak eta etorkinenak; denak eguerdiko 
egonean. Beste hainbeste egon ziren han bertan urte batzuk 
lehenago ere. Alabaina, artean gotorlekua indiar hiria zen; eta 
bere jabeak, merkatari zuriak, lakota andreekin ezkontzen zi- 
ren -horrelaxe deitzen baitzioten bere buruari teton indiarrek, 
mendebaldeko bufalo ehiztariek-, eta hangoak ate handitik 
sartu eta irteten ziren nahi bezala; aske baitziren kanpatu eta 
salerosteko, ehizatu eta borrokatzeko. Hasieratik igaroa zen 
zurien bidexka gotorleku ondotik; eta, noiz edo noiz, solda- 
duak ere heldu ziren zaldietan, ezpatak eguzkitan dir-dir; baina 
beti jarraitu zuten aurrera, eta nahi adina ur; belar eta bufalo 
zegoen denontzat. 

Hala, jende zurizko jario mehetxo bat ekarriz hasi zen bidexka; 
eta indiarra, eskua ongietorria emanez jasota, pipatzera joan 
zen, eta ikustera nola igarotzen zen zurien herri luze hura: 
egunak joan egunak etorri, uda osoan zehar, beti norabide be- 
rean. Pentsakor geratu zen, ez baitzituen sekula itzultzen ikusi; 

haatik, urtero berberek izan behar zuten, ezinezkoa baitzen 
horrenbeste jende egotea mundu osoan. Andre eta umeez 
ere gogoeta egin zuen, zuriez pentsatzean gizonez baino ez 
baitzuen pentsatu ordu arte; nahiz entzunak zituen non edo 
non ikusitako familiei buruzko kontakizunak -kolore makaleko 
andreak, bi ataleko soinekoz jantziak; eta umeak, zurbil ere bai, 
ilea argi eta makalaren' hazi hegalaria bezalakoa, udan sudu- 
rrean kilimak eragiten dituena- 

Bidexkan nahikotxo ugaltzen hastean ere, indiarrak utzi egin 
zien merkatari hiria erabiltzen. Pipa eta mantarekin eseri, eta 
begira jarraitu zuen, ikusiz nola erosten zuten eskutada bat 
bolbora edo andre batentzat geratzen zen azken kikarakada 
irina; edo idien hanka minduak nola ferratzen zituzten, hiru do- 
larrean ferra. Maiz, gurdiak abandonatzen zituzten gotorleku 
inguruan, hezur zaharrak bezala hilik zeutzan beste gurdiekin 
batera, haiei tira egiteko abereak akituak baitziren, eta ezin 
urrutiko mendiak zeharkatu. 

Harrizko pipa hodi luzeari pafaka, indiarra gauza horiei guztiei 
begira egon zen, eta oso berri eta arraro iritzi zien. Baina, las- 
ter, zurien jario mehea ibai handi bihurtu zen, arma baten ti- 
roak zuen zabalerakoa; eta belarra eta bufaloa hainbeste urri- 
tu ziren ezen indiarren poniak urruti samar baitzeuden eguzki 
dantzaren sasoian, eta ehiztariek egun asko bidaiatu behar izan 
zuten, batzuetan crow lurraldera hurbilduz ere, galdara bete 
okela lortzearren. 

Hori zela eta, ezinegona zegoen, eta batzarretan luze hitz egi- 
ten zen. Gertatzen ari zena ikusirik, haserre ziren denalc goi- 


1 Jatorrizko cottonwood. 

koak-Cheyenne River-ekoak-zein behekoak -Smoky Hill lu- 
rraldekoak-, hala nola zurien bidexka inguruetako beste buru- 
zagi eta gudari gazteak. Buruzagi merkatariak, esaterako, Hartz 
Menderatzaile, Zezen Isats edo Ke zaharra, sutsu mintzatu zi- 
ren bakean jarraitzeko bidexkako jendearekin, baina, orduan, 
besteek Forte Inguruko Ganorabako deitu zieten, eta esan 
zieten beraien mihia saldua zutela gizon zuriaren azukre, kafe 
eta whiskyaren truke. 

Baina gudari gazteok bidaiariei tabakoa edo jan-edana aldian- 
aldian eskatu eta beste ezer egin ahal izan aurretik -mando 
batzuk akabatzea salbu- soldaduak heldu ziren, eta Laramieko 
merkatari hiri indiarra erosi zuten; eta merkatariek alde egin ez 
eta bidean behera apurtxo bat urrundu ziren. Lakota gazterik 
suharrenak jazotzen zenari begira geratu ziren, beraien artean 
gero eta haserreago hitz eginez horretaz. Ikusia zuten zuriaren 
gurpil aztarna; Orain haren soldaduek gotorlekua zeukaten 
euren erdi-erdian. 

Azkenean, gerran ohore handiak bildutako minneconjou gazte 
bat altxatu zen hitz egitera. “Ene lagunok”, esan zuen, “euren 
gurdi armekin gure lurretara bortxaz heldu diren soldadu ho- 
riek ez dira hainbeste. Apur batzuk besterik ez, egiatan; gure 
hodei beltzaren erdian arnas putza baino ez”. 

“Hoye I", oihukatu zuten besteek, adostasuna agertuz. “Hoyel 
Hoye I”. Egia zen, eta egun aproposa izan zitekeen geziak biltze- 
ko, gerrarako aiztoak zorrozteko. 

Baina beste taldeei laguntza eske pipa eraman ahal izan bai- 
no lehen, zuriek 1851ko Biltzar Nagusia egin zuten Horse 
Creek-en; oturuntza eta dantza ugari izan zen, eta opari pila 
denentzat, gurdi karabana oso bat. Eta buruzagiek idazlumaz 
bake papera ukituz gero, opari gehiago egongo zen, udaro, be- 

rrogeita hamabost urtean -gizon mardul baten adina zena- 
Baina horrekin guztiarekin ere, aurka mintzatu ziren hainbat 
biltzarrean bertan. 

“Ez dugu ezer saltzeko zurien oparien trukel”, oihukatu zuten. 

Haatik, gobernuaren ondasun horien guztien laguntzarekin, 
buruzagi merkatariak, zurien inguruan eseri zirenak, oso in- 
dartsu ageri ziren; eta oturuntzek eta ospakizunek bihotzik 
suharrenak ere neguko moxalak bezain otzan bihurtu zituz- 
ten. Bakea ona zela ikus zezaketen orain, agureek esan bezala, 
bidexka gauzatxikia zela, gurpil lorratzen arteko lurraren zaba- 
lerakoa baino ez; eta soldaduak mingarri izateko gutxiegi zirela; 
horietako askok, gainera, lagunkoi jokatzen zutela, merkatariek 
egin bezala, lakoten artetik emazteak hartuta. 

Baina Biltzar Nagusia bukatzeaz bat, gotorlekuko ateak itxi egin 
zituzten indiarrentzat; andreen senide bakan batzuei soilik uz- 
ten zieten horiek zeharkatzen. Txitean-pitean, soldaduen atal 
batek alde egin eta beste batzuk zetozen, eta aldi bakoitzean, 
gotorlekuko hainbat andre herrietara itzultzen ziren, gizon zu- 
rien euren haurtxoak mantetan bilduta. Ondoren, beste sol- 
dadu batzuk etortzen ziren jokoak ospatzen ziren dendetara. 
Gizonen aldean eserita, su gainetik artalea jaurtitzen zieten 
lakoten alabei, eta hainbat neskatxek, euren ahizpei gertatu- 
takoa ikusiagatik ere, artalea jaurti eta itzultzen zuten. Laster, 
gotorleku ondoko andre kanpamentuan bizitzen ari ziren, eta 
euren senideek opari berriak zeuzkaten erakusteko. 

Eta halaxe zirauen oinezko soldadu sorta batek hiruzpalau 
gurdi armarekin -zurien kanoiak- indiar lurraldean. Beharba- 
da paper zuriak zioena egia zen, eta horretarako zeuden han: 
bidexkako bidaiariak babesteko gazte suharrengandik; eta 
bakea mantentzeko bufaloaren lautada handian -Yellovvsto- 

ne orroatsutik Smoky Hill-eko hondar barretaraino hedatzen 
zena-. Eta lakotak, eta euren aliatu cheyenne eta blue cloud-ak, 
bakean izateko ere bai; ekialdetik, pawnee-ekin; eta iparretik 
eta rmendebaldetik, ute, snake eta crow-ekin. Soldaduek in- 
diarren zaldi eta eskubideak babesten zituzten, bai eta urte- 
roko ondasunak ere. Ondasunok zerga ziren, Aita Handiak 
ordaintzen zizkienak, gerra bide ohoragarria baztertzeagatik, 
eta euren lurra erdibitzen zuen bidexkagatik; Bide Santuagatik, 
alegia, hala deitua bertatik zebiltzanak ukiezin zirelako. 

Ondasun eta opariak jasotzeko sasoia aspaldi igaroa zen. Baina 
ezer ez. Hortaz, oglala eta brule lakotak 2 Platteko haran za- 
baletan kanpatzera joan ziren berriro, soldaduen gotorlekutik 
zazpi-zortzi milia beherago. Lau mila inguru ziren. Euren poni 
taldeek, lur soilduko belar zuztarrak janez, hodeien itzalak zi- 
ruditen malkar urrunetatik sakabanaturik. Ibaia eta etorkinen 
bidexka artean, denda margotuek hiru biribil osatzen zituzten, 
eta horien barruko lurra zapaldua eta agortua zegoen. 

Egun hartan kanpamentu handia isilik zegoen: sukaldeetatik 
gora, ke adatsak airean bihurrika; denden kanpoaldeko ipin- 
lekuetan, lantzak eta ezkutuak; horien lumak geldi zintzilika; 
han-hemen, zaldiren bat, hesian loturik, euliak uxaka; txaku- 
rrak zurrungan; haurtxoren bat soinu goxoak egiten bere 
sehaskan. Ume gehienak kanpoan ziren, ibaiko hondartzatik; 
ume handiagoak euren poniekin. Emakume asko kanpoan ze- 
biltzan ere, ilea orrazturik eta laneko jantziz -orein larruzkoak 
eta kotoiz jositako irudiekin—. Batzuk, inurritegietatik mantak 
zabaltzen zebiltzan, zorri eta bartzak garbitzeko, zuriekin lu- 


2 Siuxen teton biribila osatzen zuten zazpi kanpamentuetatik, 
hegoaldeko biak. Besteak minneconjou, hunkpapa, no bow, 
two kettles eta blackfoot ziren. 

zaroan kanpatu izanaren ondorio. Apur batzuk, basagerezi sai- 
letan, zuhaixkak berriro husten ari ziren, lapikoetarako fruta 
pixka bat eskuratzearren. Eta beste batzuk, hortik barreiatuta, 
amildegi soilduetan kriskitin sugeak harrapatzen zebiltzan, urki- 
la moduko makilak erabiliz horiei lurrean eusteko, aiztoz burua 
moztu bitartean; jarraian, gorputzak, artean bihurrika, gerri in- 
guruko mantetan gordetzen zituzten. Sakonune txiki bateko 
sasitza artetik andre bat agertu zen, astiro ibiliz, bere mantan 
lakota jaioberri bat ekarriz; egun bat edo bi barru sehaska tau- 
lan eskegiko zuen, bere lehengusuak zeuden bezalaxe. 

Zenbait gizon etorkinen bidexkako Bordeaux merkatarienean 
zeuden; bizkar biluz lerdenak makurtuta eta ile txirikordak di- 
lindan, erremintarien ingudeak mailukatzen zituzten, zartaginen 
edo uztaien burdina gezi punta bihurtuz, heltzear zen bufa- 
lo ehizarako. Inguruan zutik zeuden gehienak gerripekoa eta 
azpantarrak baino ez zeuzkaten jantzirik, gainerakoan biluzik. 
Zenbait gaztektxirikordetan maskorrak edo zilarrezko diskoak 
zeuzkaten; beira aleak edo ispilu txikiren bat ere zintzilik bula- 
rrean, zeina zauritu berria baitzeukaten eguzki dantzagatik. 

Itzalak denda barruak eta inguruak bereganatu ahala, indiar ge- 
hienak kanpamentuetara itzuli ziren. Andre batzuk mokasin- 
gintzan ari ziren ezten eta zurdaz; edo sehasketako haurtxoei 
euliak uxatzen, euren artean hitz-aspertuan kalaka, landa oi- 
loak bazkan ari direnean bezalatsu. Gazteenak, masailak gorri 
eta beira alezko zintak txirikordetatik zintzilik, biribilean eserita 
zeuden, aran hezur jokoan, saskiei eraginez, erdigunean pila- 
tutako beira ale sortak eta burdinzurizko eraztunak eta zintak 
zenbatzerakoan barretxoak eginez. 

Gizonek ere ez zuten zeregin handirik aurkitzen euren es- 
kuentzat. Batzuk, hankak antxume, itzalpean zeuden, denda 
barruetan -bildurik zeudenak, abuztuko haize zurrunbilo leho- 

rrak saihesteko- edo pinu adarrez eginiko aterpeen azpian, 
patxada ederrean. Beste batzuk gezi makilatxoak igurzten ari 
ziren zorroztarriekin; edo harean irudiak marrazten, semetzat 
harturiko umeentzako; edo jolasean ari ziren, ume biluzi eta 
hanka sendodun haiekin. Gizon zaharretako asko biribil txikitan 
eserita zeuden, arrano lumazko haizemaileei astiro eraginez; 
euren pipek zume gorriaren azalaren keaz airea lurrintzen zu- 
ten. Han-hemenka, nor edo nork, bakarrik eserita, bere abesti 
sakratua abesten zuen, bihotzarentzat ulergaitz zen zerbaiten 
aurka, edo herriak zeukan etorkizun ilunari aurre egiten la- 
guntzeko. Asko lotan ziren, beheko kanpamentukoak izan ezilc 
han, sorgin batek kriskitinei eragin eta bere kantuak kantatzen 
zituen, hilzorian zen Zezen Isatsekin lanean, bruleen buruzagi 
zaharretako bat izandakoarekin. 

Haren senitartekoen andreak negarrez ari ziren; baita senide ez 
ziren baina bihozgabeturik zeuden batzuk ere: itxarote luzea- 
rengatik eta parfleche-e n 3 hustasuna ikusirik, ordurako umeak 
gosetzen hasiak zirelako. Agentziako aita berria han beharko 
zukeen aspaldi, euren ondasunak banatzeko; horrela, bufaloa 
ehizara joan ahal izango ziren azkenik, lehortegiak okelaz bete, 
eta larruak egin negurako; ordurako elurra barreiatzen hasita 
baitzegoen VVhite Mountains edo Big Horns zeritzoten ton- 
torretatik. Laster, zaharrez gainera, beste batzuk ere hiltzen 
hasiko ziren, agentea etorri ezean. 

Itxarotea jasangarria iruditu zitzaien hasieran, neguko azken 
orduan larru apur batzuk lortu baitzituzten frantsesekin 
trukatzeko; han, sarritan, zorki beltza, kafea, egon ohi zen; eta, 
aldizka, biolinen eta txirulen musika ere bai, eta merkatariek 
lakota andreekin izandako umeek euren aiten dantzak dantzat- 


3 Parfleche: okela lehorra gordetzeko larruzko kutxa margotua (Itz.oharra). 

zen zituzten. Bidexkako bidaiariei begira egoteko astia ere izan 
zuten. Batzuk bufalo lurretatik jaitsi gabe zeuden azken Biltzar 
Handiaz geroztik, duela hiru urte. Beraz, bisita ugari zebilen, eta 
txutxu-mutxu eta berriketa asko; eta marrazki-idazleek berri- 
ro konta zitzaketen herriaren ehizaldi eta gudaldi handietako 
istorioak. Dantzak ere egon ziren, zin egitekoak eta zeremonia- 
lak, eta berriz elkartzearen zoriona ospatzekoak. Zaldi berriak 
probatu behar ere lasterketan, eta lakotek euren aberastasu- 
nakjokatzen zituzten makalen pean, hantxe esertzen baitziren 
apustulariak eta hantxe zaldiak lotzen. Arratsaldeetan, mantan 
bilduta, zangarrek errenkadan itxoiten zuten lakota andre gaz- 
teren batekin solas egiteko aukera; aurreko urtean bere lehen 
atorra jantzitako neskatila lotsati bati, agian orain, bat-batean, 
denbora gehiago eskaini beharko zitzaion; baita zaldi eta opari 
asko ere, agian. 

Baina merkataritza aspaldi amaiturik zegoen; larruren bat gera- 
tuko zen, ozta-ozta, vvhisky pitin batengatiktrukatzeko, oharka- 
bean, andreak inguruan ez zirenean. Bisitak ere guztiak eginak 
zeuden, dantzak eta andre gorteiatzeak ere bai. Belarra hain, 
urriturik lasterketako zaldiak etorkinen behorrak bezain makal 
zeuden. Bufalo ehizara joateko tenorea zuten, eta -debekatu- 
riko— borroka eta zaldi lapurreta pixka bat egitera joatekoa 
ere; crow, snake eta baita zaldi bikainak zeuzkaten pawnee-en 
aurka. Gauza horiek bihurtzen baitzuten ume bat gizon. 

Arratsaldeko freskotasuna heltzeaz bat, andreak beheko suen 
inguruan makurturikjana prestatzen etagizonakkanpoan berri- 
ketan eta erretzen zebiltzala, agure batzuk bidexka inguruetan 
esertzera joan ziren tarte batez; tabako pitin bat eskatzera, edo, 
larruzko gainjantzietan bildurik, hausnartzera, euren herrialde- 
ra zuri gehiago nola heltzen ziren ikusi bitartean. Den-denak, 
baita andre lanpetuakere, zereginak utzirik, ekialderantz begira 
geratu ziren zelaitik gurpil arinez zetorren agentziako gurdiari; 

haren aurretik eta atzetik zamalka, urdinez jantzitako zaldizko 
soldaduak baitzeramatzan. Ezin Esku Hautsia izan, Fitzpatrick 
euren lagun zaharra. Hura zurien hirira joan, eta hantxe hil zen 
gaixorik. Horrenbestez, beste aita bat izango zuten; haatik, argi 
zegoen gizon motela zela hori. 

Ordurako, negua mendietara heltzen ari zen, eta Platte ingu- 
ruetan bidaiari gutxiago zebilen; gehienez jota, garraiolariak eta 
etorkinen gurdiren bat edo beste. Urrutian, zuriek mormoi 
zeritzoten horietako bat agertu zen, hanka zauritutako behi 
bat gobernatuz, makila sendo batez joka eta, estu eta larri las- 
terka, oso atzeraturik baitzihoazen. Behealdeko denden biribi- 
lera -bruleenera— heltzean, ume talde bat agertu zen ponien 
gainean asapalan, bidexkarantz abiatuz, dena oihu eta garra- 
si, lehia bizian. Haien builarekin, behi zaharra, buztana altxatu 
eta Bide Santutik iheska atera zen gazteen aurretik, nora eta 
kanpamentuko biribil erdira, hain zuzen ere. Burua makurtu- 
ta, zabalik zegoen lehen dendara sartu eta beste aldetik atera 
zen, adar artean jantzi nahaspila bat eramanez. Zutikako ezku- 
tu bat lurrera bota eta arrapaladan jarraitu zuen, lapiko eta 
parflecheetan hankak sartuz eta eskegilekuetako sokak aurretik 
eramanez. Atsoak arineketan irten ziren haren atzetik, aieneka 
eta builaka; umeak oihuka eta txakurrak zaunkaka; gizonak ere 
sortutako anabasa ikustera atera ziren. Azeri elkarteko guda- 
riak, akicitak, herrian ordena jarri nahian, dendetatik lasterka 
irten ziren. Behiaren jabea haren atzetikjoan zen kanpamentu 
ertzeraino, baina ehunka indiarren ikuskizunak izutu, eta, ma- 
kilari eraginez, indiarrei mehatxuka bezala, gurdi karabanaren 
atzetik joan zen, pausuz pausu atzeraka -heyoka dantzariak 
egin ohi duen bezala—; gurpil aztarna sakonetan estropezu 
egin eta erorka joan zen, behiak egina zuen bezala. Agureak 
barre algaraka hasi ziren hura alde egiten ikustean. 

Bidexka inguruan, brule agureek, tiro hotsa entzutean, ahoeta- 
tik pipa hodiak kenduta, burua tentetu zuten, belarriak erne. Pi- 
pak orein larruzko poltsa parpailadunetan berehala gorde, eta, 
hanka gogortuak luzatuta, euren larruzko gainjantziak bildu eta 
behiaren berri jakitera joan ziren. Akabo bakea. 

Hurrengo goizean, Hartz Menderatzaileren emazteak senarra- 
ren zaldiari zela jarri, eta lakoten buruzagia, aitzindari multzo 
batek lagundurik, soldaduen gotorlekurantz abiatu zen. Le- 
lokeria galanta zirudien halako egun bero sargoritsu batean 
kanpoan ibiltzea; zergatik eta behi zahar batengatik. Baina Bor- 
deaux bere merkatari etxeetatik etorria zitzaien, gaztigatzera 
mormoi zuria gaizki esaka aritu zela, eta soldaduei berri eman- 
go ziela behiaren galeraz. “Indixuok garbittu bikoittugu suge 
kabi bat lezl”, esaka ibili zela. 

Bordeauxek, indiar lurrean aspalditik merkatari zebilenak eta 
bruleengana ezkonduta zegoenak, baso bete urzerbitzatu zion 
gizonari, baita hamar dolar eskaini ere behiaren truke, zeinak 
sekula ez baitzuen lortuko mendiak zeharkatzea Salt Lakera 
heltzeko, hain zen makala. Baina mormoiak hogeita bost dolar 
nahi zituen; eta, hala ere, indiar lapur eta harrapakari horietaz 
gotorlekuan kexatzeko asmoarekin zerraien. Jakina dena le- 
lokeria galanta zena, onartu zuen frantsesak, baina agian Hartz 
Menderatzailek hobe zuen gotorlekura joan eta soldaduen 
buruzagiarekin hitz egin. 

Halaxe ba, zaldiak hartuta, bera eta bere jarraitzaileak kanpa- 
mentutik irten ziren; bidexkatikgora jo eta Laramierantz abiatu 
ziren. Eguzkiak gogor berotzen zuen, eta bruleak ofizial kapela 
zeraman jantzita, Biltzar Handian Aita Handiak oparitutakoa. 
Goialdea moztua zion, haizea sar zedin, eta luma bat ipini apain- 
garri gisa. Ofizialen jaka ere zeraman jantzita-hori ere aldi har- 
tan eman zioten, eta jadanik kilkerrek zulatuta zegoen—; zin- 

tzilika eta aske zeraman indiar zimel eta gihartsuak, udaberrian 
hartzak larrua bezala; edonola ere, soldaduek atseginez hartu 
ohi zuten hori. Bere zaldiko zelaren aurrealdean gurutzaturik, 
buruzagi manta urdin ederra zeraman, beira alezko marra zu- 
riekin; eta, bularrean dilindan, txirikorda luze parea, pantera 
larruzko sokez hain estu loturik non nekez mugitzen ziren tros- 
tan zihoala bere menpekoen artean; beste horiek zilar ilajezko 
orein larruz jantzirik zihoazen. 

Bai Bordeauxeneko oholesitik bai kanpamentu handitik zehar 
igarotzean, jendetza atera zen, nola zihoan ikustera eta kei- 
nu lagunkoi batez agurtzera; eta zenbaitek elkarren artean 
aipatzera ere horrek bere probetxurako baliatuko zuela txan- 
goa; bere andreentzat gorri-gorria ekartzeko, jakina; eta kafea 
eta azukrea ere bai, bere lagunak gonbidatzeko; eta auskalo 
beste zer isil-gordekako mesede lortzeko ere zurien eskutik. 

Bruleen Hartz Menderatzaile, maiz Hartz buruzagia deitua, 
edo Hartza, besterik gabe, lakota buruzagien artetik leheneta- 
rikoa izan zen Shell-ean, Platte River lurraldean, larru konpainia 
bateko merkatariei beste batekoen aurka laguntzen, mesede 
eta oparien trukean. Laster, baina, Aita Handiak kexak jaso 
zituen beste konpainien aldetik, indiarrek sortu arazoengatik, 
zaldi eta larru lapurretengatik, eta zurien bizia arriskutan jartze- 
agatik, eta errua egotzi zieten American Fur Companykoei eta 
haien soldatapeko buruzagiari. Hortaz, Hartzaren izena ezagun 
bihurtu zen, Biltzar Handirajoan baino lehenagotik ere: zurien 
lagun izan zitekeen. Biltzarrean zera eskatu zieten, Aita Handia 
zuri guztien buru zen era berean indiarrek ere buruzagi nagu- 
si bakar bat hautatzea lakota guztien ordezkari; eta, horrela, 
gizon biek hitz egin ahal izango zuten beraien jende guztiaren 
izenean. 

Indiarrek arrano lumazko haizemaileak ipini zituzten euren 
aurpegien eta hizlariaren artean, hitz horiek entzun ez izana 
desiratuz. Eskari hori betetzea ez baitzen gauza batere erraza. 
Lakotek ez zuten inori jarraitzeko joerarik, behorrek egin ohi 
duten bezala, eta, antza, zuriek egiten zuten bezala. Gaur horri 
entzungo zioten, bihar beste hari, edo inori ere ez, jende librea 
baitziren. 

Baina, Aita Handiak hori betearaziko zuela argi geratu zenean, 
lakota bufalo ehiztarien hogeita lau buruzagiak -goikoak, Ye- 
llovvstonekoak eta Missouri aldekoak ere bai— biribilean eseri 
ziren, zer egin zitekeen ikusteko asmoz, beraietako bakoitza 
makila margotu batekin, gogoko hautagaiaren eskuan jartze- 
ko. Luzaroan egon ziren batzarturik pipatzen, baina adabu- 
ruetan dabilen haizea bezalakoa izan zen: ez zen ezer atera 
hortik. Oglalekin aspaldiko arazoa zegoen, hantxe eserita ze- 
goen Ke zaharraren ilobak, hots, Hodei Gorrik, eta berorren 
jarraitzaileek Zezen Hartz hil zutenetik, Bear oglalen buruzagia 
zena. Ipartar indiarrek — minneconjouek, hunkpapek eta bes- 
telakoek— esan zuten beraiek ez zeukatela bat ere makila- 
rik buruzagi merkatari eta Forte Inguruko Ganorabakoentzat. 
Bruleetako batzuk ere saiatu ziren esaten buruzagi nagusi bat 
aukeratu behar hori lelokeria hutsa zela, eta beraiek itxura ona 
ikusten ziotenean soilik jarraituko ziotela, eta txarra zenean 
bizkar emango ziotela. 

Horrenbestez, azkenean, Mitchell zeritzoten soldadu buruza- 
giak esan zuen haiek ezin bazuten buruzagi bat aukeratu berak 
egingo zuela, eta hori bruleen Hartz Menderatzaile izango zela. 

Erori baina ezer bustitzen ez duen euria bezala heldu ziren 
hitzok indiarren belarrietara. Iparraldeko jendea urrunegi ze- 
goen kezkatzeko; oglalak banaturik, bitan zatitutako harkaitza 
legez; eta bruleen artean, buruzagi merkatarien aldeko ez zi- 

renek ondo zekiten Hartz Menderatzaile oso indartsua zela, 
ahotsez eta besoz, anaia indartsu askorekin -bietarikoak: odo- 
lezkoakzein adoptatuak—; Hosto Gorri, Buztan Marradun eta 
Kokots Luze bezalako gizon apartak, akicita gudari elkarteetan 
handi zirenak; halakoxe hogeita hamar anaia zeuzkan hark. 

Zuriek bazuten paper buruzagi bat, beraz; eta lakotek ordu 
arte bezala jarraitu zuten, baita han ere, Shell zeritzoten ibai in- 
guruetan hedatzen zen lurraldean; soldaduak zeuden horretan, 
hain zuzen ere; eta bazirudien gutxik gogoratzen zutela itun 
handia azkenik sinatu zenean idazluma ukitu zuen oglalarik ez 
zela bertan egon. 


Iluntzen hasia zen. Ipar-mendebaldean, oinaztuek urrutiko tiro 
hotsakziruditen gauean, Hartz Menderatzaile Laramieko solda- 
du hiritik itzuli zenean. Oglalen kanpamentuan gelditu, eta he- 
raldo zaharrari jarraitu zion erdigunean zegoen batzar dendara; 
han, beste buruzagiak eltxoak uxatzeko su ketsu baten ingu- 
ruan eserita zeuden. Isilik zegoen buruzagia gau hartan, zetor- 
kienarekin bekozkodun eta pentsakor, eta bereziki bi gizonekin 
hitz egin nahi zuen: Bear herriko buruzagi Zauri Okerrekin.eta 
Etsaiak Bere Zaldiaren Beldur Dira, edo, besterik gabe, Bel- 
dur deitzen zutenarekin, zeina Hunkpatilen buruzagi baitzen, 
eta zeinaren jarraitzaile izandako asko, gaur egun Kerenak 
baitziren. Baina gizon zaharragoak ere bazeuden han, hala nola 
Ke bera, eta horiei begirunea erakutsi beharra zegoen. Hor- 
taz, Hartz Menderatzailek bere gorputz argala erortzen utzi 
zuen biribilean beretzat gordetako lekuan. Isiltasun pipa erre- 
takoan, Laramieko gotorlekuko egunari buruz mintzatu zitzaien 
guztiei. Behi deslaiaren berri ba al zuten guztiek? Xerlo Zuzen 
minneconjouak hil zuena? Bruleen denden biribil erdira sartu 
zen, eta, hura gobernatuz zetorren gizonak alde egitean, behia 

hil zuten, hark eta beste batzuek, eta jan egin zuten, mokasin 
zahar bat jan zitekeen era berean, ez askoz hobea, hain zen 
makala eta urtetsua. Baina, edonola ere, jan egin zuten, euren 
aita agentearen zain egindako itxaronaldi luzean oso okela fres- 
ko gutxi izan baitzuten. 

“Hou I”, harrotu ziren ahotsak biribil inguruan. Egia zen, itxaro- 
naldia luzea zen, eta ehiza hain urria okela lehortu behar izan 
zuten, ia ustelduta geratu arren gero. 

Hartz Menderatzailek soldadu buruzagiari esan zion gazte 
minneconjouak ez zuela inor mindu nahi izan. Behiaren jabeak 
hanka egin zuen aberea bertan utzirik, eta, horrenbestez, in- 
diarrek okela egin zuten. Baina bake paperean esaten zenez, 
indiarren eta anaia zurien artean inoiz arazorik sortzekotan, 
Hartzak bakea ezartzen lagunduko zuen; beraz, joan egin zen, 
bere herriko agure bat hilzorian egonda ere, eta horrelako zer- 
bait zegoenean batzarrik egitea gauza ona ez bazen ere. 

Hasieran, ofiziala lagun gisa mintzatu zen, tabakoa eskaini 
erretzeko, eta ogia, melaza eta kafea zerbitzatu zituzten eu- 
rentzat. Behiari buruz barre egin zuen: halakoxe askok uzten 
zituzten hezurrak etorkinen bidexkatik otsoentzat; oraingoan 
indiarrek aurkitu bazuten lehenago, txikikeria zen hori, larru 
pare bat edo diru pixka bat ordainduta ziur konpon zitekeena. 

Baina, antza, soldaduen buruzagiak ere bere gazte suharrak 
zituen, borrokatzeaz eta gerraz ozen hitz egiten zutenak. Ho- 
rien arteko okerrena -inguruan zeuzkan batzuek ondo zeki- 
tenez- Grattan tenientea zeritzoten hura zen; indiarrentzat 
hitz gaiztoak besterik ez zeuzkan hark, ekialdeko soldadu hiritik 
heldu zenetik. Gainera, itzultzailea ere mihi okerrez mintzatu 
ohi zen, buruzagiaren hitzak bihurrituz zaldi basati batek soka 
legetxe. 

“VVyuse izan da?” 

Bai, VVyuse, betiere, iowen merkatari seme Lucien deitua. 
Lakota andre batekin ezkonduta egon arren, sarritan eskatua 
zuten beste itzultzaile bat jartzea gotorlekuan, euren hizkuntza 
zekien bat, eta eurekiko bihotz ona zuena; Antoine Janis, esa- 
terako, edo bere anaia Nick. Baina beti zen VVyuse. Ozta-ozta 
lakota hitz apur batzuk ulertzen zitzaizkion; mozkorti hutsa, eta 
otea mokasin zolan baino txarragoa. Egun horretan bi- bien 
hitzak okertu zituen, Hartz Menderatzailerenak eta Fleming 
soldadu buruzagiarenak, harik eta gizon zuria gorritu egin zen 
arte, ordainketa ez zela nahikoa esateraino azkenik. Xerlo Zu- 
zen ekarri egin beharko zuten eta giltzapetu. 

Hartz buruzagia ahalegindu zen esaten gizona ez zela euren- 
tarra, gonbidatu bat baizik, gonbidatuek dauzkaten eskubide 
sakratuekin. Minneconjouak ipartar lakotak ziren, ez zituzten 
zuriak ezagutzen eta haien burdin etxearen beldurziren. Odol- 
beroa zen, eta izutuz gero Xerlo Zuzenek arazoak sortuko zi- 
tuen. Zergatik ez itxaron euren aita agentea etorri arte? Hark 
esango zuen zer egin. 

Ofizialak ez zuenez itxaroteko asmorik, Hartz Menderatzailek 
iradoki zuen behiaren gizona etortzea eta har zezala berak nahi 
zuena buruzagiaren hirurogei zaldiko taldetik, gazte eta bizko- 
rrak guztiak, pawnee abererik hoberenetakoak. 

Haatik, ofizialak hori ere ez zuen onartzen. Indiarra ekarri 
beharzioten. Biharamunean hamar edo hamabi soldadu joango 
ziren herrixkara, eta Hartz Menderatzailek lagundu beharko 
zien gaztea atxilotzen eta eramaten. 

“Ahh-h I”, harridura eta kezka hotsak biribila inguratu zuen, eta 
horren atzean ilunpe ketsuan eserita zeuden andre eta umeen 
artera ere zabaldu zen. Soldaduak lakota kanpamentu batera 

etorri; eta zergatik eta behi batengatik; behi gaixo bat, aztarna 
odolduak utziz zihoana, eta okela ondu gabeko larrua baino 
gogorrago zeukana. 

Azkenik, Hartza etxera abiatzean, Beldur ere jaiki, eta elkarre- 
kin joan ziren ekaitzak ilundutako zidorrean behera; oinaztu 
batek gaua argitzean, bi zaldiak gertu-gertu ageri ziren, haien 
apatxek astiro eta leunki zapalduz zihoazela etorkinen bideko 
hautsa. 

Joanak zirenean, oglalak belar orban txikietatik sakabanatu zi- 
ren, pipen txistutxoen artean hitz gutxi batzuk esanez. Hitz 
larriak, haietarik zenbaitek; Kek eta bere taldeko agureek es- 
andakoak, adibidez. Iparraldeko gudari gazte eta suhar horiek, 
minneconjouak, iraitzi behar zituzten jende ona arazoetan na- 
hastu aurretik. Biltzar Handian, brule baten ordez oglala in- 
dartsu bat egin balute paper buruzagi, dagoeneko egina izango 
zuketen hori. Bisitarien dendak hogeira ere ez ziren heltzen. 
Halaxe mintzatu ziren, euren artean gizon indartsurik ez zela 
jakinda; oglalak bitan zatitutako harkaitza baitziren, izan ere. 
Euren ostean, andreak isilik eserita zeuden; han-hemenka, nor- 
baitek, bularrean manta estutuz, urrutira begiratzen zuen, ibai 
ilunerantz eta harago ziren bufalo lurretarantz, Bide Santutik 
eta soldaduengandik urruti. Bai, euren aita, agentea, gizon mo- 
tela zen egiazki. 

Gazteak ere luze mintzatu ziren minneconjou horiei buruz. 
Eurek, oglala eta bruleek, gauean iheska ibili behar zuten -ho- 
rrela, euren buruzagiek esan ahal izateko ez zituztela joaten 
ikusi—; minneconjou horiek, ordea, gudariak ziren artean; eta 
alaiki eta agerian zihoazen crow, snake, hohe eta blackfeeten 
aurka; abiatzerakoan erakustaldia eginez herritik zehar; antzi- 
na legez; euren margo eta lumekin; euren gerra kantuak kan- 
tatuz; lantzen puntak eguzkitan dir-dir, andre guztien ikusgai. 

Gotorlekuko soldaduekin ere tiroka ibili ziren aurreko udan, 
eta etsaiekin inoiz borrokatu gabeko edozein lakotak inbidia 
zien. Baina agureen mokasin orpoetako parpailetan ikara eragi- 
ten zuten, horiek guztiz zaleturik baitzeuden azukrea, kafea eta 
vvhiskyarekin, eta beldur baitziren zurien gauza bigun horiek 
galtzeko. 

Oglalen zenbait mutil, hala nola Ora gaztea, Hartz Bakarti edo- 
ta Beldurren semea-euren bufaloa akabatu bai, baina etsaiekin 
sekula borrokatu ez ziren gaztetxoak batez ere— muino ba- 
teko hondar epeletan zeutzan, etorkinen bide ondoan; kanpa- 
mentutik zetorren keak euren bizkar biluziak inguratu eta el- 
txoak aienatzen zituen. Oinaztuak hurbildu eta trumoiek euren 
burrunba denei entzunarazi bitartean, mutikoak ere bruleen 
kanpamentuko bisitariez mintzatu ziren, eta gauza handiak 
egingo zituzten sasoiaz: pawnee zaldiak ostu eta crowei edo 
snakeei emandako zartakoak zenbatu. Orduan euren ekintzak 
herrietatik kantatuko zituen jendeak, Hodei Gorri, Pawnee- 
Hiltzaile, Biki Beltz eta Konkor deitutako harenakabesten ziren 
bezala. Gerrako aintzan pasatzean, euren izenak oihukatuko 
zituzten atsoek, eta neskatxek, lotsati, begirada jaitsiko zuten. 

“Hoye I", bat etorri ziren, oniritzia ematen duten gudariak legez. 
“Neskatxakl”, ukondoarekin elkarri joka, barrezka, horrengan 
edo harengan pentsatuz agian; Zuri Beilegiren edo Antilope 
Ugariren alabengan, agian, edo Hodei Gorriren ilobarengan. 
Baina inork ez zuen hitz bakar bat esan gauza bigun horie- 
taz, eta gerrari buruzko eleketa gehiagorekin estali zituzten 
bigunkeriok. 

Euretako batek, Kopetilunen semeak, tente eserita zegoenak 
bere orein atorra ez zikintzearren, ez zuen egitasmo horie- 
tan parte hartu. Horiek hitz potoloak besterik ez zirela esan 
zien. Sekula ezin izango zuten horrelako ezertxo ere egin, 

Biltzar Nagusian sinatutako paper zuriaren aurkakoak zirelako. 
Ez zaldi lapurretarik ezta gerra biderik ere, inondik inora ere 
ez; bizimodu baketsua baino ez beraien lagun zuriekin. "Entzun 
zer dioen Politt Horrekl”, esan zuten garrasika, euren kidearen 
aurkako ohiko trufa eginez, elkarri joka, barre batean honda- 
rretatik bueltaka. "Entzun diozan hitz polittokl”. 

Egia zen mutikoaren hizkera bere janzkeraren antzekoa zela: 
orein larru margotu eta lumatua zeraman, baita beira aleakere, 
egunero, gotorlekuko andre kanpamentuko erakusketetan le- 
gez; edo, mutikoak entzunda zeukanez, pavvnee gazteek egin 
ohi zuten legez, zeintzuek mofeta larru osoa herrestan baitze- 
ramaten, isats arraiadun eta guzti, mokasin bakoitzaren atzetik, 
kanpamentuko edozein astegun buruzuritan. Baina haiek ez 
zituzten lakoten ilajeak eskuratzen; haiei ez zieten eraso nahi 
mutikoek. 

Beraz, berriketaldia Politt Horren gain igaro zen, beti bezala, 
Keren iloba izanagatik ere. Sendi hartan, artean bazeuden gu- 
dari handiak; esaterako, Hodei Gorri, buruzagiaren arrebaren 
semea zena, zaldi mordoa ekarritakoa eta zartako ausartak 
zenbatzen zituena, buruzagi zaharrak inoiz egindakoak bezain 
ausartak, behinik behin. Baina Keren semeak berak ez zuen 
eguzki dantzaren edo gerraren beharrik indarraz zerbait ikas- 
teko: bere emaztearen mingaina, bufalo larruzko zigorrarekin 
musuan jotako brastada bezalakoa baitzen, eta hala uzten zuen 
senarra maiz, jendaurrean lotsagarri; horrexegatik deitzen zio- 
ten Kopetilun, harik eta bere benetako izena ia guztiz ahaztu 
zen arte. Orain bazirudien haren seme Politt Hori ere gerra 
bidetik itzultzen ari zela, inoiz etsairik borrokatu gabe. 

Beste mutilek egingo zituzten gauza handiak asmatzen zebiltzan 
bitartean, hura zain geratu zen, berriketaren horman zulo bat 
noiz agertuko; gogoetan; ea biharamunean etorriko ziren sol- 

daduak apaingarri distiratsuko jaka urdinez etorriko ote ziren, 
gotorlekuan ilaratan atzera-aurrera zebiltzanean bezala. Behar- 
bada gorriz jantzitakoren batzuk ere etorriko ziren, noiz edo 
noiz ikusita zeuzkanak bezalakoak. 

Ez, ez zen gorridunik egongo, esan zion Beldurren semeak. Hori 
gurdi armarekin zebiltzan gizonentzatzen, borrokaldi handieta- 
rako, eta ez indiar gaixo bat atxilotzeko zurien paper buruzagi 
baten kanpamentuan. Behin, ikusi zuen nola soldaduektiro bat 
jotzen zioten gotorleku ondotik igaro zen antilope talde bati. 
Arma handiaren tiro bakar bat eta lautada hilez eta zaurituz 
bete zen; asko, hankak hautsirik edo zartaturik, herrestaka ihes 
egiten saiatzen ziren; beste batzuk hain txikituta geratu ziren 
ezin zen zatirik bildu. Okela gehiegi tiro bakarrerako. Halakoxe 
arma bat eduki nahiko zukeen bere herriarentzat, baina ho- 
rrentzat munizioa eskuratzea gaitza zen, eta indiarrek ez zeki- 
ten holakorik egiten euren kabuz. 

Ez, ez zekiten egiten, bat etorri ziren besteak. 


Berriketa horretan zehar fitsik esan ez zuen norbait zegoen: 
Kizkur, Zaldi Zororen -oglalen gizon santuaren- semea. Nahiz 
oso garaia ez izan -buruko xerlorik goiena ozta-ozta heltzen 
zitzaion bere aitak belarri atzean lotuta zeraman kutunera—, 
Kizkurrek ordurako bere bufaloa hila zeukan; eta hondar mui- 
noetan harrapatutako basazaldi baten gainera igotzen lehena 
izan zen; horren ondoren, aitak bere ume izena kendu eta berri 
batengatikordezkatu zuen: Bere Zaldia Begira. Zaldi Zorokizen 
hori erabiltzen zuen, eta bergauza Bizkarrezur Garaik-zeinari, 
laburtzeko, Konkor deitzen baitzioten-; bera zen umeari bere 
lehen arkua egin zion gudaria. Alabaina, gazte gehienek, andre 
guztiek, bai eta bere etxekoek ere, artean Kizkur deitzen zio- 

ten. Ez zebiltzan oso argi, handi egiten ari zela ez ikusita, eta 
handi egite izena beharko zuela ez ikusita. 

Muinoan, ilunpe dirdirkarian, kanpamentuko besteekin etzanda, 
Kizkurrek esku ahur batetik bestera hondarra erortzen uzten 
zuen, eta egin nahiko zukeenaz ez zuen fltsik esaten. Oglalekin 
bizi bazen ere, bere ama, hila zena, brulea zen. Buztan Ma- 
rradunen arreba -lakoten ohiturei jarraituz bere bigarren ama 
zena-, brulea hura ere. Eta atzo, mutikoak, bere senide bruleei 
bisita egiten ari zela, behi mormoiaren zati bat jaso zuen; baina 
ez okela, baizik eta larru fresko zati bat, gerra txurroa egin ahal 
izateko. Berria behar zuen, soldaduen hirira joan zen azken al- 
dian Politt Horrek bere gerrikotik kendu baitzion txurroa eta 
Laramie ibaira bota. Eguerdi aldetik ilunabarreko gotorlekuko 
arma danbada arte, Kizkur bila aritu zen ur-ekarri azkarraren 
pean, Konkorrek egin zion txurroa zelako, mutikoak hildako 
lehen bufaloaren larruarekin gainera. Baina galdu zen; hortaz, 
gaur bi berri egin zituen, harri zorrotzak kirtenetan lotzeko 
larru sokak erabilita: bat beretzat eta bestea Ora bere laguna- 
rentzat. 

Gau hartan, ekaitzak dir-dir argitutako ilunpean, gerratxurroa- 
ren buruari begira, horren inguruan lehortzen ari zen larrua 
aztertzen zuen Kizkur gazteak: trumoiek hegal zabalez lurra 
dardarka jartzen zutela, ipar-mendebaldetik zetorren ekaitza 
euren gainetik igarotzen ari zen une hartan uhala gogortzen 
egoteari on iritzi zion. Huraxe bezala, gainera zetozkion 
ekaitzak gogoko zituen mutikoak. Bero eta bizirik sentiarazten 
zuten, eta gauza ezezagun eta sakratuz beterik. 

Baina gogoeta horiek etetera, lurraren tapa-tapa heldu zitzaion: 
urrutiko poni apatxak. Belarria lurrean pausatuta, mutikoak 
jakin zuen hegoaldetik zetozela; bi zaldi; batek zalduna zeka- 
rren; bestea, gidaturik zekarten, eta ziurrenik, zamaturik. Isilik, 

apatxen abaila berean joan zen Kizkur. Besteek tximisten argi 
beroaren gorritasunean lasterka urruntzen ikusi zuten. Nahiz 
ehiztari asko zebilen okela bila, bazekiten nor izan zitekeen. 
Kizkur egun osoan ibilia zen hegoalderantz begira, Bizkarrezur 
Garairen zain; ez soilik behi mormoiari buruz hitz egin nahi zio- 
lako, eta hori sortzen ari zen arazoari buruz; baizik eta, Konkor 
zeritzoten hura bere gudari laguna zelako. 

Kizkur gaztea haitzarte ilun baten sarreran geratu zen zain, eta, 
bi zaldiak agertzean, zaldunaren atzealdera jauzi egin zuen, mu- 
tiko txikia zenean bezala, gudari zimelaren gerria bere beso 
motzekin helduz, zaldi gainean zamalkatzen ziren biak bat irudi- 
tu arte: zaharrek diotenez, horixe gertatzen baitzaie horrelaxe 
elkarturik zamalkatzen direnei. 

Konkorrek ez zuen ustekaberik agertu. “Hou, anaia gazteal”, 
esan zuen. “Sabel argalak belarria zorrozten du, egiazki”. 

“Baita ehiza zorkia oso indartsu bihurtu ere, antza denez; la- 
gundu baitizu bi antilope aurkitzen, bi biak gazteak, eta ez oso 
urrun”, erantzun zuen mutikoak, hitz mordo hori laster batean 
jaulkiz, bere lagunaren zoriarekin pozik. 

“Hoyel Lakoten belarriak dituzu, eta otsoaren sudur zolia”, ba- 
rre egin zuen gizonak atseginez. Bere lehen arkuaren egunetik 
mutilarekin denbora luzea igaroa zuen, hari begira, hala nola 
begiratzen dion zuhaitzak azpiko lurrean gorantz datorren al- 
daxkari. Irakatsi zizkion ehiza bidea eta gerra bidea, ondo baino 
hobeto jakin arren Zaldi Zoro sendikoak antzinatik zirela gizon 
santuak, baita ehiztari trebeak ere, eta beharrezkoa zenean, 
oso ondo borrokatzen ziren gizonak ere bai; baina ez garaipen 
dantzarako ohore bila zaleak. Aitzitik, euren isiltasun eta apalta- 
sunagatikziren ezagunak; beti jendearen ongizateaz arduratuta; 

hitz jakintsu eta lasaiak ematekoak sasoi txarretan haiengana 
jotzen zutenentzat; eta hilabete harago ikusteko ahalmentsuak. 

Askok ustekabea hartu zuten Bizkarrezur Garai gazteak, 
minneconjou-oglala gudari handiak, egin zuen aukerarekin. la 
edozein gudari handiren sendiko semea hartu izango zukeen 
anaia gaztetzat, ia edozein andre emaztetzat har zezakeen 
bezala, baita beste gizon batena izanik ere, eta arazo sortzez 
edo zaldi ordaintzez lelokeriak esaten ibili beharrik gabe. Baina 
Konkorrek ez zuen astirik galtzen halako gauzetan; ezta bere 
akicitan -gudari elkartean— gora egiten lagundu ahal ziotene- 
kin ere: buruzagi izaten lagundu, edo, zauritua bazen, borroka- 
tik ekar zezaketenekin. 

Herrian igarotzen zuen denbora luzea, mutiko bitxi harekin 
ematen zuen. Bitxi, azala argi eta ilea hori eta mardo baitzeu- 
kan, landako oilaskoak bezala; eta begiak orein batenak beza- 
lako marroiak, baina zorrotzak, han goian, Yellovvstonen, urak 
bor-bor dagien lurrean dauden harri geziak bezain zorrotz. 

Bizkarrezur Garairen dendara heldu zirenean biak, laster irten 
zen atsoa, gosetien artean banatu beharreko okela freskoaga- 
tik pozaren garrasia eginez. Atsoak zaldiak eraman bitartean, 
Kizkurrek gizonari jarraitu zion barrura, eta ikusi zuen nola 
jartzen zen bere lekuan txingar apur batzuen ondoan; horien 
argitasuna gorri islatzen zen lakotaren bular biluzian, sudur fi- 
nean eta kokotsean. Bularrean orban sakonak zeuzkan, eguzki 
dantzako sastakaienak eta gerra zaurienak. Seriotasunez, gizon 
nekatuak erretzeari ekin zion; ondoren, lapikotik okela egosi 
berria adarrezko koilaraz hartuta, zati bat eskaini zuen: zeruari, 
lurrari eta lau norabide handiei, eta jateari ekin zion gozamen 
zaratatsuz. 

Dendako ilunpean, atzealdean eserita, Kizkur biharko egunak 
zer ekarriko gogoetatzen ari zen, bere lagunari hildako behia- 
renak kontatu guraz, galderak egin guraz; baina, beti bezala, 
beste batek hitz egiteko zain geratu zen. Egia ote zen soldaduek 
lakota bat eraman zezaketela bere herritik? Aurreko udan min- 
neconjouek arazoak eragin zituztenean, Beldurrek esan zuen 
ez zegoela hori egiterik, eta orduko soldadu burua ados egon 
zen. Biltzar Handiko paperak zioenez, buruzagi nagusiak soilik 
atxilo zezakeen gizon bat indiarren eta zurien artean liskarra 
sortzeagatik. Hori ere nekez ulertzen zuten lakotek: buruza- 
giak, batzarretan edo gerran, aitzindaritzan jarduteko gizonak 
ziren, inork jarraitu nahiko bazien; eta ez besteei begira ibiltze- 
ko pertsonak, zuriek euren gazteekin egin bezala, horiek oke- 
rrik egin ez zezaten. 

Kizkurrekzerbait gehiago hausnartu zuen bake paper horretaz. 
Nork zigortu behar zituen gotorlekuko soldadu zuriak, basoan 
orein ehizan zebiltzan indiar bakartiei tiro egitera irteten zire- 
nean? Guztiekzekiten hori gertatu ohi zela; gehienbat gizon za- 
harrei, urteekin belarriak gortuak eta ikusmena lainotua zute- 
nei. Hilabete bat ere ez zen Arrano Txiki zaharrarenaz, semea 
oglala batekin ezkondua zeukan cheyennea. Laramieko andre 
kanpamentukoek ikusi zuten soldaduek nola erakusten zieten 
etorkinei haren ilajea, harri urdina lotua zeukana, andre zuriek, 
begiak dir-dir, beldurrezko oihutxoakzegitzaten bitartean. Zio- 
tenez, soldadu horiek nahiko arazo sortzen zieten haiei ere, 
ilaje ehiza hori zela eta. Hartz Bakarti gazteak, andre kanpa- 
mentuan senideak zituenak, entzun zuen batzuetan indiar po- 
niak hartzen zituztela horretarako, burdinazko ferren lorratzik 
ez uzteko, eta indiar mokasinak zerabiltzatela, crow edo snake 
zirela antza emateko. Betidanik, Kizkurrekgogora zezakeenetik, 
aintzat hartuak izan ziren buruzagien bakearen aldeko mintzal- 
di sutsuak, baina egunen batean gazteekeuren aurpegia bestal- 


44 


Zaldi Zoro 

Mari Sandoz • Aitor Fresnedo Gerrikabeitia 

Mutil ileargia 


dera bihurtuko zuten. Zer gertatuko zen orduan? Eta zer egin 
beharzuten bihar soldaduek Xerlo Zuzenekin? 

Erre eta jan ostean, Konkor batzar dendara joan zen. Ekaitzak 
argitutako kanpamentu biribiletik jarraitu zion Kizkurrek. Euri 
usain sendoa zegoen, ordurako tanta apur batzuk erortzen ha- 
sita baitzeuden, han bat, hor beste bat, zezen zahar bakartiak 
mendi magalean legetxe. la kanpamentu osoa zegoen isilpean; 
behealdeko bazter batean, danbor hots apur bat zebilen, eta, 
su inguruan, irudi ilun batzuk mugitzen ziren: andre- gizon gaz- 
teak dantzan. Bere aita batzar dendan egoteaz nahigabeturik 
-mutikoei normalean ez zietelako hara joaten uzten-, Kizkur 
etxera joan zen. Dendako larruen bestaldetik ez zen argirik 
igartzen, eta barrualdean lo hotsak entzuten ziren; bere anaia, 
irekidura ondoan, arreba, andreen aldean; baina, ama deitzen 
zuena, artean jaikita zegoen, atzealdean, bere lekuan. Kontuz 
eseri zen bere ondoan; isilik, tarte batez; eta, pixka bat hizke- 
tan hastean, Xerlo Zuzenez galdetu zion; zer egingo ote zuten 
berarekin behi zaharra hiltzeagatik? 

“Batek daki”, erantzun zuen andreak, “baina lteyowaren semea 
da. Adoretsua izango da”. 

Bai, adoretsua izango zen, baina ziur zerbait txarra izango 
zela, zerbait ezezaguna eta guztiz ikaragarria. Kizkurrek ikusia 
zeukan soldaduek nola zeramatzaten gizonak, kate astunak 
oin-eskuetan, bidexkan behera; eta inoiz ez zituzten berriro 
ekarri. Izan ere, Konkorrek behin esan bezala, hobe zen lauta- 
detan borrokan hiltzea, zurien burdinetan bizitzea baino. 

Goizeko eguzkia Platteko malkarren gainetik irten zen batzar 
suko txindiak bezain gori zegoen zeru batera. Oglala kanpa- 
mentu gaineko haitzen gailurra ukitu, denden goialde ketsuak 
argitu, eta horien magal margotuetatik behera jaitsi zen arin. 
Han-hemen, txakur batek nagiak ateratzen zituen, eta zaldi bat 
bere sokari tiraka zebilen artegaturik, urrutiko haranetako zal- 
di taldeenganantz egiten. Ibaiko ur-lasterretan zozoak esnatu 
ziren, eta zelaian zeruko kantariak aireratu ziren, eguzkirantz 
zuzenean, euren kantua hedatuz lurrera berriz jaitsi arte. 

Eguzkiak kanpamentuko lur higatu osoan azaldu zuenean burua, 
atsoak beheko suak piztera irten ziren janaritarako; kea zuzen 
igo zen, eta haitzei itsatsitako lainoari atxiki zitzaion. Okelaz 
hutsik zeuden ontzietatik txakurrak uxatu, eta neskatilei dei 
egin zieten, ur eta egur bila laguntzeko, eta mutilei, poni tal- 
deen jagoleaktxandatzeko. Orduan, andre gazteak dendetatik 
irten ziren -orein larruzko soinekoz jantzita, hegal maukadu- 
nak; adats iluna ederki orraztuta; musuak gorriztatuak- eta 
euren gudarien lantza, ezkutu eta bestelako tresnak denden 
ondoan ipini zituzten. 

Halaxe ba, eguna hasia zegoen. Baina, ostarteen gainetik, 
zeruak, artean, gorri zirauen; arazoak iragartzen dituen gorri 
iraunkor, berantiar mota horrekin, hain zuzen ere. Dendetako 
ate-hegalak altxa, eta, irteteaz batera, gizon askok mendebal- 
derantz begiratu zuten. Zaldi Zoro, Kizkurren aita, eta herria- 
ren ekintzen jabe ziren beste hainbat Zezen Bihotz Gaizto- 
rekin esertzera joan ziren, zeina oglalen historialaria baitzen, 
herriaren kontakizunak larruetan margotzen zituen horietakoa; 
neguan kontatzeko, edo bisitari garrantzitsuak etortzean, jen- 

dea elkartzen denean abestu eta berresateko istorio handi eta 
xumeak. Egiteko okerra zuten egun horretan bruleen kanpa- 
mentuan, eta, gutxi ez eta, hori goiz gorriori zeukaten orain, 
Zezen Hartz hil zuten goizekoa baino aieru pisutsuagoz. Or- 
duko hartan borrokaldi luze bat sortu zen, oglalak banatuta utzi 
zituena eta herri osoaren aurrean lotsagarri. Zeru gorria egon 
zen orduan ere; aro berri bat ireki zuen zeru gorri bat. 

Artean goiz bazen ere, Beldurren denda ondoan zaldiak euliak 
aizkatzen zebiltzan. Sendi horrekgudu zelaiko ausardiagatik eta 
batzarretako jakituriagatik zuen ospea, eta horko burua Bel- 
durzen. Herriaren aitatasuna oso antzinatik zetorkien, heroien 
kondairetako egunetatik eta lakotek zaldiak izan baino askoz 
lehenagotik; ur handiaren ondoan bizi ziren antzinako sasoitik, 
eta jada ahaztuta zeuden etsaien aurka gudukatu ziren sasoitik. 
Beldur sei oin eta lau hazbete gora zen -zuriek zenbatu eran- 
eta mihi zuzeneko gizontzat zuten denek, eta ez botere edo 
zaldi bila zebilen halakotzat. Hortaz, aurreko gauean batzarrak 
bera aukeratu zuen gotorlekura joateko, andre eta ume babes- 
gabeak zeuden lekura soldaduak armekin etortzea ekiditerik 
ote zegoen ikusteko. Buruzagi gazteen artetik hiruzpalau hartu, 
eta oso elkarturik zamalkatuz joan ziren, hitz egin beharreko 
gauza asko baitzuten. 

Abiaturik zirenean, Kizkur, Ora gaztea eta Beldurren semea 
ibaiaren bestaldetik jarraitu zieten, euren poniak lasterkatuz 
eta oihuka, zer edo zer gerta zedin irrikatuz. Gratiot harrizko 
etxeak-non gobernuko euren urterokoakgordeta baitzeuden, 
agentearen zain- atzean utzi zituzten, eta Laramieko horma 
zuria nahiko gertu egon arte jarraitu zuten; orduan, Beldurrek 
mutilei itzultzeko keinua egin zien; eta, beraz, bihurtu eta ibaiko 
iparraldeko malkarretarantz jo zuten, euren poniak xaxatuz, 
elkarri aurre hartuz behin eta berriz, borrokarako lastertuko 
balituzte bezala. Baina besteen begien bistatik kendu zireneko, 

hormen behealdeko sastraka ingururantz desbideraturik, abaila 
geldotu zuten, eta udako ordu beroak egonean eman zituzten; 
seinale bila; zain. 

Eguzkiak bere bide erdia egina zuenean, indiarrak eta gotorle- 
kuko zenbait zuri bidexkatik agertu ziren. Eurekin batera sol- 
daduak zetozen: ofizial bat zaldiz, gurdi bete oinezko soldadu 
eta zaldizko batzuk bi gurdi armarekin, zeintzuen gurpilek Bide 
Santuko hauts sendoa harrotzen baitzuten. Mutikoak kanpa- 
menturantz zamalkatu ziren berriekin; baina batzar dendakoak 
jakinaren gainean zeuden ordurako: miatzaileek berri emana 
zuten, Grattan ahohandi gaztea zetorrela, beste hogeita hamar 
soldadurekin, eta Lucien zekartela itzultzaile -indiarrek VVyuse 
deitzen zuten merkatari semea- Berriro ere ondoezik zeto- 
rren, zurien vvhiskyagatik; eta merkatarien harrizko etxeetan 
suzko hurrupa gehiago irentsi omen zuen; eta soldaduek ber- 
tan kargatu zituzten euren armak, tiro egiteko prest. 

Soldaduak nola zetozen ikustera irten ziren kanpamentu han- 
diko indiar gehienak; haitz-ebakitik zehar mendebalderantz 
zetozen; gero, une batez, haran zabalari begiratzera gelditu zi- 
ren, hango dendazko hiru biribil handiei eta mila eta berrehun 
inguru gudariei. Orduan, hautsa hasi zen berriro, eta andreak 
-kanoiak eta aizto luzeak zer ziren bazekitenak- umeak biltze- 
ko deiadar egitera irten ziren lasterka, lantza eta ezkutuak gor- 
detzera eta dendetako hagak nasaitzera, bizkor jaso beharko 
balira ere. 

Soldaduak oglalen biribilera heldu zirenean, Beldureta besteak 
atzean geratu ziren, eurak horretan parte-hartzaile ez zirela 
erakusteko. Ordurako, kanpamentua lotan bezala zegoen: ia 
denak kukuturik. Soldadu talde txikia bidean utzirik, ofiziala 
batzar dendako haga zabaletarantz zamalkatu zen; bitsa zeriola 

zuen zaldia astindu batez geratuz, deiadar egin zuen: "Erdu, 
infernuko deabru gorriok!”. 

Dendako larruak erdi jasota zeuden, baina horien artetik begi- 
ratzean, rmantadunek osatutako biribilean ez zen mugimendu- 
rik, zirkinikere ez; VVyuseri deitu zion, orduan. 

"Indiar madarikatu horiei esan hobe dutela euren tipietatik ir- 
ten gabe egotea, horiekzarraztatuta sartuko naizelako bestela”, 
agindu zuen; eta zaldia ezproiez jota alde egin zuen, itzultzaile 
mozkortia bertan utzita, gaztigua errepika zezan lakotera kas- 
karrean, zelaren adarrari helduz esku batez, eta besteaz gizon 
zuriaren ukabilari airean eraginez kanpamentuko biribil hutsean. 
Baina iparraldetik, malkarretatik, poni taldea agertu zen arrapa- 
ladan, zurdak eta isatsak hegaz, eta zamaltzain gazteak atzetik 
oihuka ibaia zipriztin batean zeharkatzean eta kanpamentura 
zalaparta batean gerturatzean. Gurdiko soldaduek haienga- 
nantz keinatu zuten, elkarri zerbait oihukatuz, baina soldadu 
buruzagitxoaren atzetik joan ziren: gaur indiar bat atzemateko 
goseak zegoen hura. 

Bordeauxen oholesian -Hartz Menderatzaileren kanpamen- 
tua baino apur bat gorago- Jim zaharra hartzera gelditu zen 
Grattan, lagun ziezaion. Baina frantses txaparrak ez zuen joa- 
teko asmorik, jakin arren ofizialak arazo pila sor ziezaiokeela; 
baita bera eta bere merkatariak kanporatu ere, agian. Hortaz, 
astiro eta pixka bat nahasirik hitz egin zuen, ulertuko ez balu 
bezala, denbora irabazi guran. 

Zer zen bera brule kanpamentura armadun soldaduekin joate- 
ko kontu hori? Behiari buruzko zer? Noren behia? Zera, bai... 
behia! Bai, bai, behi mormoia. Baina jabeari dirutza ez al zioten 
eskaini? Hezur pila hark balio zuena baino askoz gehiago. Horre- 
lako gauza batengatik indiar kanpamentura kanoiak eramatea 

ez al zen inozokeria? Norbait zauritua gerta zitekeen. Une har- 
tan doluan zebiltzan brule kanpamentuan, Zezen Isats buruzagi 
zaharrarengatik, bart zendua zena; andreak eta hainbat gizon 
sumindurik eta aztoraturik zebiltzan, besoak ebakita odoletan, 
adatsak guztiz zikin. Ez, berori behintzat ez; jim Bordeaux ez 
zen hara joango. 

Gotorlekutik jaitsitako zuriak oholesian zeuden, baina solda- 
duek bultzaka iraitzi zituzten, merkatari etxe inguruetan bil- 
dutako indiarrek ikusi zutenez. Gauzak oker egiten zebiltzan, 
eta euren lagun Jimek arazoak usaintzen zituen, zaldi batek 
hurbiltzen den ekaitza usaintzen duen legez. Tiroketa hastean 
bake gizona izaten zen beti, bere emaztearen oheko larruen 
pean ezkutatu behar bazen ere, behin egin zuen legez. Eta 
emazteak inolaz ezin izan zuen handik atera. Halaxe ba, gaur 
soldaduek bera gabe joan beharko zuten, nahiz Beldurrek, ara- 
zoak saihesteko ahalegin bizian zebilenak, sutsuki hitz egin zion 
bere lagun merkatariari: gizon zintzo baten beharrean zeuden 
itzulpenetarako, eta iowa mozkortia besterik ez zuten. 

Egia zen: VVyuse jadanik okerkeriak egiten zebilen, brule kanpa- 
mentuko bidean bere zaldia asapalan lastertuz gora eta be- 
hera, bigarrenez abiada hartzeko, gudariek borrokatu aurretik 
egin ohi duten legez. Eta, zaldia zigortu eta ezproiatzen zuen 
aldi berean, itzultzaileak esku ahurrarekin ahokoak jotzen zi- 
tuen, gerra garrasia eginez, eta indiarrei irainka deitzen zien, 
bufalo gorotz puska freskoak jaurtiko balizkie bezala. Siux 
etsaiok berari barre? Bere oso gainetik zeudela mendi elurtuak 
legez? Berak jaitsi eragingo zien; bihotzak atera eta jan egingo 
zizkien! Belarri berriak emango zizkien ahoan zekartzan hitzak 
uler zitzaten! 

Brule apur batzuk euren denden ateetan zutik begira zeuden; 
bitartean, azken andre eta umeak ihesian zihoazen ibaiko zu- 


50 


Zaldi Zoro 

Mari Sandoz • Aitor Fresnedo Gerrikabeitia 


Mutil ileargia 


mitzera. Gudarietako asko ere bazihoazen. Eskuakarmaz bete- 
ta, denden biribil osteko ibaiertzetik zihoazen, kanpamentuko 
zaldiak gerizpetan loturik egoten ziren sastrakadira. Batzuk 
gerripeko hutsean zetozen jadanik; beste batzuk ilea korapi- 
lotan lotzen zebiltzan, eta era sakratuan margotzen. Bruleak 
eta minneconjouak soilik ez, oglalak ere han ziren, gibelalde- 
ko inguruetatik jaitsi baitziren. Euretako gehiago zaldiz zetozen 
Bide Santutik agerian: E-lodei Gorri, Biki Beltz eta bere anaia Ur 
Gabe; eta gudari gazteen lehen proba gainditutako beste asko; 
astiro zetozen, talde txikitan hizketan, bisitan baletoz bezala. 

Kanpamentura etorritako soldaduei harrera egitera atera zen 
Hartz Menderatzaile. Bere aurpegi zabal, arduratua, margotu 
gabe zeraman; adatsa solte, larrurik edo lumarik gabe, dolu 
manta zahar eta margulari soin inguruan eutsirik beso irmoare- 
kin. Arren eskatu zion ofizialari soldaduak kanpamentutik at 
mantentzeko, Beldurrek eta Partisano Handik, baita Trumoi 
Txiki brule mardulak ere, lehenago eskatua zioten legez. La- 
gunak bezala eseri, eta pipatuko zuten, arazoa gizon zintzoak 
legez konponduko. 

Baina ofizialak ez zuen halako ezer egiteko asmorik. Agindua 
ozen eman zuen: soldaduak kanpamentu biribileko erdigunera 
bidali zituen, eta behealderantz, minneconjouakzeuden lekura, 
buruzagiaren denda ondoan. Lerroan jarri zituen, tropelaren 
inguruan lasterka ibili, eta gurdi armak berorrek kargatu eta 
keinatu zituen. 

Buruzagi eta aitzindarietako batzuek ofizialen ondoan zutik 
zirauten, euren mantekin irmo eta isilik, haren mehatxu oze- 
nei erantzun gabe; bitartean, gero eta gudari gehiago zeto- 
rren ezarian, hondarrezko ibaiertzetik. Mutikoak ere heldu zi- 
ren, baina bidali zituzten handik; Hartz Bakarti eta Kizkur izan 
ezik, zeina Konkorren jarraitzaile bezala baitzen ezagun, eta 


5 


Buztan Marradunen odolezko iloba bezala. Hantxe egon be- 
harzuten, isilik, begiraleek ziotena entzuteko: zertaz eta Hartz 
Menderatzailek eta Beldurrek batetik bestera -Xerlo Zuzen 
eta soldaduen artean- egiten zebiltzan joan- etorriaz. Ahalegi- 
nean zebiltzan, minneconjouak amore eman zezan, edo solda- 
du buruak alde egin zezan, harik eta euren aita agentea etorri 
eta zer egin esan arte. Baina argi eta garbi zegoen Grattan 
hura borroka bila etorria zela, Hartzak mando bat eskaini zion 
arren -bere abere zaldi talde beretik hartua- behiaren truke, 
eta kanpamentuko deiadarkaria bidali zuen arren zaldi sorta 
baten bila. Itzultzean, agureak bost makila koskatu zekartzan, 
zera adierazten zutena, bost gizon zintzok zaldi bana emana 
zutela bakoitzaren zaldi taldetik. Makilok lurrean utzi zituen, 
soldadu buruaren parean, eta esan zuen beste hainbatek ere 
zaldia emango zuketela, baina horrekin nahikoa eta sobera zela 
halako behi gaixo batengatik, zeina, milia askoko bidean urte 
askoko zama ekarrita, motel baitzebilen. 

Aitzitik, ofizialakezzuen gura mando edo zaldirik; minneconjou 
gaztea gura zuen. Dendako atean zutik zegoen hura; esku ba- 
tean, erriflea; bestean, arkua eta gezi bat; bular biluzian, eguzki 
dantzako orbainak. Horixe eta besterik ez zuen gura. Xerlo 
Zuzenek, ordea, ez zuen zuriekin joateko asmorik. Aurreko ur- 
tean soldaduek hiru beretar hil zituzten Shell ibaian, txalupa bat 
zela eta; eta aurten, lagun batzuk zurien bidexka ondoan ese- 
rita zeudenean, etorkin batek tiro egin zien, ume bati buruan 
joz. Umea osatu egin zen, baina luzaroan egon zen gaixorik, eta 
denak ibili ziren bihotz- ilundurik. Zegoen lekuan bertan hilko 
zen, gauza horiek egin zituen jendearekin joan baino lehenago. 
Halere, ez zuen arazorik sortu nahi, beraz, buruzagiek jendea 
eraman zezatela eskatu zuen, eta utz zezatela bera soldadue- 
kin. 

“Orain bakarrik nago”, esan zuen. “Aurreko udazkenean zu- 
riek nire bi anaiak hil zituzten. Joan den udaberrian nire osaba, 
neure senide bakarra, hil egin zen. Gaur eskuak armaz beterik 
dauzkat, indartsuak dira nire besoak. Ez naiz bizirik joango”. 

Hitz adoretsuak ziren horiek, arku eder batek jaurtita bezain 
zuzenak, baina itzultzaileak ez zizkion ondo eman soldadu 
buruari, eta Hartz Menderatzaile eta Beldurrenak ere ez. Ho- 
rren ordez, indiarrek ulertu ez zuten zerbait esan zuen, asko- 
ren ustez zera: Hartzak uko egiten ziola minneconjoua entre- 
gatzeari. Hitz gezurtiak ziren, okerrak, baina soldadu burua are 
gorriago jarri, eta nahikoa zela orro egin zuen. Indiarra eman 
behar zioten berehala. Beste guztien aholkuaren aurka, Hartz 
Menderatzailek esan zuen saiatuko zela; baina, ezin hori egin 
lakota bezala, beraz, etsai bezala joan beharko zuen gizonaren 
bila. Horretarako bere erriflea hartu beharko zuen dendatik. 

Auskalo zer esan ote zuen VVyusek horretaz ere, zeren, buru- 
zagia bihurtzeaz bat, ofizialak agindu bat eman baitzuen amo- 
rruz; bere gizonek, salto egin eta, armak altxatu zituzten. Tiro 
bat jo zuen norbaitek, eta Hartz Menderatzaileren anaia erori 
zen, ahotik odola zeriola. Beste buruzagiak sakabanatu egin zi- 
ren, baina Hartzak bertan iraun zuen, alde batera eta beste- 
ra jauzika, tiroak saihestu guraz, eta indiarrei trankil egoteko 
oihukatuz, ez egiteko eraso soldaduei. Zuriak pozik egon zi- 
tezkeen orain, gizon eder bati kalte eginda. 

Baina Grattan horrek ez zuen aski. Gurdi armak bero- 
rrek keinatuta, soldadu lerroari tiro egiteko agindu zion. Hartz 
Menderatzailek lurrera bota zuen burua, eta kanoiek danbate- 
koa jo zuten, denden goialdeak urratu eta harago helduz, baita 
ibaia ere zeharkatuz. 

Orduan, Xerlo Zuzenek bere arma zuzendu eta, ke beltz ki- 
rasdunaren artetik, tiro egin zuen. Grattan erori egin zen, eta, 
ia lurra ukitu baino lehen, indiarrak bere gainean ziren, ebakiz 
eta zatika moztuz; aldi berean, Buztan Marradunek, deiadar 
batez, ostendutako gudariak ibaiertzetik gora ekarri zituen, 
gezizko horma bat jaurtiz gurdi armetako soldaduen gaine- 
ra. Lantza eta gerra txurroz, gizon zuriak lurreratu zituzten; 
horien armak hartu, eta airean eragin zieten, guztien gainetik, 
txurroak bailiran. Soldadu apur batzuek lortu zuten kanoi eta 
gurdietara heltzea, eta mandoak arrapaladan abiatu zituzten 
etorkin bidexkarantz, atzerantz tiro eginez, harik eta gudarien 
erauntsiaren pean erori ziren arte horiek ere. Bakartuta gera- 
tutako apur batzuek eutsi egin zioten -zurien uharte txiki bat 
indiarrei aurre eginez, azkenik- Eurenak ere egin zuen laster. 
Lehengo tiroarekin batera, VVyusek eta Grattanen zamaltzai- 
nak ihes egin zuten, bidean gora ziztuan; atzetik, bruleak, zaldiz 
sutsu jarraika; eta goiko kanpamentuko oglalak, beste aldetik 
bidea mozten. Soldadua kolpe batez bota zuten zalditik; aldi 
berean, iovvaren zaldia ere erori zen; hark, estribuetatik os- 
tikoka libraturik, Zezen Isatsen hil dendara ihes egin zuen; baina 
indiarrek, atzetik joan, eta toki sakratutik atera zuten, txahalak 
legez marruka. Haren suhiak berak txurroarekin zartakoa jo 
eta eraitsi zuen; jantziak urratu zizkion ebakiak eginez hanka 
bakoitzean, orkatilatikgerriraino; eta hil dendaren kanpoaldean 
utzi zuen. Horixe jaso zuen gizon horrek, lakotei entzuteko 
belarri berriak eman behar zizkien horrek, bihotzak erauzi be- 
har zizkienak jateko. Dozena batek euren arku edo aiztoez jo 
zuten, baina inork ez zuen haren ilajerik hartu nahi izan. 

Gudariak joatean, Kizkur eta Hartz Bakarti hurbildu ziren po- 
liki. Apur bat arraro eta larri sentituz, zutik geratu ziren gizon 
biluztu eta zatikatuaren aurrean; ordurako, odola gatzatuta 
zeukan hanketako sakaila ilunduetan; aurpegia okertua eta izu- 

tua; begiak nabarmen, harriak legez. Gizon horrek, gehienbat 
indiar jatorrikoa, eta emazte bat eman ziotenean lakoten arte- 
ra onartua izan zena, arazoak besterik ez zizkien ekarri; aurre- 
na, arazo txiki mordoa; eta, gaurkoan, gauza larri hori. 

Lurrean zetzan etsai horri begira, Kizkurri odola azkartu 
zitzaion, taupa-taupa, belarrien barruan gerra danbor bat be- 
zala sentituz, gero eta ozenago. Hil. Bat-batean zuriak hiltzeko 
beharra sentitu zuen, gizon horrek eta soldadu buruak brulee- 
nean gaur egindakoaren ostean bihotza bere onera ekarri ahal 
izateko. Orduan, handi eta indartsu sentitu zen bat-batean; hain 
indartsu arbuioa baino ez zuen VVyuse bezalako gauza zital ba- 
tenganako; eta, keinu arin batez, atorra erantsi eta gizon hilaren 
begi harrituen aurrean biluzik geratu zen, lakoten azken iraina 
eskainiz hari. 

Une bateko zorabioaren ostean, bere senera itzulita, berriro 
Kizkur zen, besterik ez; Zaldi Zoro gizon gurenaren hamabi 
urteko seme lerdena. Hala, mutikoa berriro jantzi zen, inor 
konturatu aurretik; bere poniaren bila arineketan joan eta ogla- 
len kanpamenturantz abiatu zen. Arazoak egongo ziren hilketa 
guzti horrengatik, agian gerra handi bat, eta berak beretarren 
ondoan egon behar zuen laguntzeko. Ponia behin eta berriro 
bizkortu zuen, pinto txikiaksabel iletsuarekin lurra ukitu arte ia. 

Atzetik, ahaztua zuen Hartz Bakarti zihoan, laguna harrapatze- 
ko ahalegin bizian. 


Hartz Menderatzaile erortzean, Beldur eta beste batzuk las- 
terka joan ziren hura jasotzera. Zauri asko zituela ikusi zuten, 
horietako hiru larriak: beso bat hautsita; belauna balaz zulatuta; 
eta beste zauri sakon bat, bufalo bat ere lurreratuko zukeena, 
sabel aldean. Bere dolu mantan bildurik utzi zuten, eta hari 

begira geratu ziren. Han zetzan Aita Handiaren bake buruza- 
gia, soldaduen armek lurreratua, gizon handiak erortzen diren 
bezala eroria: bere herriaren ezkutu bihurturik. 

Bien bitartean, ihes egindako soldaduei jarraika bidean gora 
joandako gudariak, kanpamenturako itzuleran, Bordeauxenean 
geratu ziren, zurien bila -etxeetako teilatu lauetatik borroka 
ikusi zutenak, baina, orain, bat-batean, dasagertuta zeudenak—. 

“Non ezkutatu dira erbiak gaur? Akuilatu sastrakak, kanpora 
uxatzeko! 1 ', oihukatzen zuten brule gazteek etxez etxe, gor- 
putz zimel eta beltzaranak izerdiz eta margoz distiratsu, aurpe- 
giak beldurgarri. Batzuk odolez zipriztinduta zeuden; gerrikotik 
edo arku puntatik zintzilik, gizon zurien ilaje motz eta erauzi 
berriak zeramatzaten. Jim Bordeaux txikia eurekin zihoan, las- 
terka, eskuak igurtziz, erreguka azalduz ehizatu nahi zituzten 
zuriok ez zutela ezer egin; forteko soldaduek lagunduta etorri 
zirela besterik ez, norabide berean doazenek sarri egin ohi du- 
ten bezalaxe; errugabeak zirela. 

“Etsaiarenak diral”, orro egin zuen Hartz Menderatzaileren ilo- 
bak; bere soldadu aizto berriarekin oheetako lastairak sastatuz 
zihoan, bata bestearen ondoren. Ordurako, Kizkur eta Ora 
handik zebiltzan, Konkorren atzetik helduak. Hartz Arinek eta 
Jim zaharraren bi suhi bruletarrek haren alde hitz egin zuten, 
baita beste zurien alde ere, gazte suharrei gartsu mintzatuz. 
Gudariek, haserre, baina entzun egin zieten. Hartz Arin artean 
gizon indartsua zelako, bakearen oso aldekoa izanagatik ere. 
Running Water herrialdeko hondar muinoetan zegoen ehizta- 
ririk onenetakoa zen basazaldiak ehizatzen, eta, hortaz, utzi 
zioten esaten soldadu zuri inozoak bezalakoak zirela beraiek 
ere, kalterik egin ez zuen jendea hiltzera etortzean. Gizon zi- 
renak joan zitezela laguntzera ihesian joandako jendeari, esan 
zuen Hartz Arinek; ala horrenbeste arbuiatzen zituzten bake 

urteek hainbesteraino bigundu al zituzten lakota gazteak, hain 
makal eta inozo bihurtu al zituzten ez ziren konturatzen gaur 
jendea arrisku bizian zegoela benetan, eta laguntza emango zu- 
ten gizonen beharrean zeudela, eta ez gerra jolasean zebiltzan 
mutiko sastraka-akuilatzaileen beharrean? 

Beraz, gudari suhar gazteakjoan egin ziren, okela lehortegietan 
harrapatu dituzten txakurrak legetxe joan ere, batzuk atzeraka 
begira, badaezpada ere. Baina begiak aurrerantz bihurtu zituz- 
tenean, Hartz Arinek egia zioela ikusi zuten. Lakotak ihesian 
ziren, gaztetxo horiek inoiz ikusi ez bezala. Ibaiaren ildo osoa 
jende nahaspila handi bat zen: jendea bueltaka; andre, ume 
eta zaharrak; zaldiak, narrak eta txakurrak; denak elkarrekin 
nahastuta; gizon asko ere bai, ahalegin bizian, denak hel zitezen 
ibaira, non Trumoi Txikik bere zaldia zipriztin batean baitzera- 
bilen uretatik, zumezko zutoinak jarrita bidexka bat markatuz 
Shelleko hondar biziak zeharkatzeko. 

Bruleen kanpamentuan haizete handi bat igaroa zela zirudien; 
denda bakarra zegoen zutik: Hartz Menderatzailerena. Bere 
akicitako -gudari elkarteko- kideek jagoten zuten hura, eta 
lakoten batzarretan indartsu ziren beste apur batzuek ere 
bai, hala nola, Beldur eta Partisano Handi. Eta, ate aurrean 
barreiatuta, soldaduen gorpu biluziak zeuden, gudari gazteek 
berriz eraso zieten horiei, baita Kizkurrek ere, zaldiekin horien 
gainetik jauzi egin eta lantzak sartuta, baita gezi gehiago ere. 
Sokekin gurdi armak lotu, eta kanpamentuan zehar herrestan 
eraman zituzten goitik behera, lur higatua altxatuz. Bat, ibaira 
jaitsi, soka moztu eta askatu egin zuten, ur-laster sakonetan gal 
zedin. Orduan, armaz betetako gurdien eta gurdi armen ingu- 
ruan sastrakak pilatu, eta su eman zioten horri; eta su inguruan 
ibili ziren, gero eta basatiago oihukatuz eta zamalkatuz, ibaitik 
andreek zuzentzen zieten izu oihua entzutean. 

Eta sua itzali zenean, euren herriaren kanpamentu ibiltariarekin 
elkartu ziren gudariak, eta ibaian gora jo zuten, oglalekin hitz 
egitetik zetozen zenbait gudarirekin batzera, etsai zuriari era- 
sotzeko oihua eginez. 

“Hoppo I", oihukatzen zuten. "Goazenl”. 


Orduan, Trumoi Txiki asapalan heldu zen Bordeauxenera, egu- 
neko gertaerek ilundutako begitartearekin. Antza, Laramieko 
soldaduen gotorlekua erretzeko asmotan zebiltzan. 

"Gera itzazu, sacre, gera itzazu!”, oihu egin zuen frantses txi- 
kiak, txinpartak ateraz bufalo bilgor hezea sutara botatzean 
legez. "Kalte gehiagorik ez badute egiten Aita Handiak barka 
lezake. Arrazoia izan dute, euren aurrean euron buruzagia 
hil duten soldaduei erasotzean, baina fortea erretzen badute 
ehun gurdi arma bidaliko ditu; soldaduak etorriko dira, erruz, 
matxinsaltoak udan legez, euren aurka borrokatzera, andre eta 
umeak sarraskitzera”. 

"Houl”, baietsi zuen Trumoi Txikik minez. Euren anaia merka- 
tariak zioena egia zen. Ahal zutena egin behar zuten. Gerra 
aitzindarietako batzuk elkartu, eta luze mintzatu zitzaien, haiek 
hantxe egonarazteko, Jim eta bere emazte bruleak tabakoa, 
ogi gogorra eta kupel bete melaza helarazi bitartean besteei, 
haserre baitzeuden artean, akuilatutako liztorrak legez. Orain 
zaldi gainean eta margotu berri zeuden guztiak, biribilean za- 
malkatuz, garrasika, poniakgerra sokekin zigortuz, horien atze- 
tik beherantz irristatuz erasorako bezala. Baina Trumoi Txikik 
haien aitzindariei eutsi egin zien, adineko eta ohorezko gizon 
bati zor zaion begiruneari esker. Bestalde, iluntzeko okelaren 
ordua hurbil zuten, eguzkia sartu hurren. Gau iluna zatekeen 

soldaduen hirira heldu orduko, eta gerra gauez ez zen gauza 
ona, lakota guztiek zekitenez. Biharko utzi zuten joatea. 

Ahh-h, bihar! Orain jateko tenorea zuten, hortaz, zaldietatik 
jaitsi, eta merkatariak zerbitzatutako gauzak irentsi zituzten. 
Euren gerripekoen dindirri luzeei andre zuriek amantalei bezala 
helduz, tabakoz eta ogi gogorrez bete zituzten horiek; melaza 
upelean aiztoak, makilatxoak eta baita atzamarrak ere sartu, 
eta tanta gozoak miazkatzen zituzten. Izango zuten nahikoa asti 
borrokatzeko hurrengo egunean. 

Baina artean arazoa ez zegoen konpondurik; ez Trumoi Txiki 
edo Bordeauxentzat. Ilundu orduko, merkatari etxeetan ezku- 
taturiko zuri batzuk Laramiera zamalkatu ziren, baina bidean 
hil egin zituzten. Hartz Arinek eta beste batzuek soldadu bat 
aurkitu zuten sasitzan ezkutaturik, geziz zulatutako sabelari 
esku biekin eutsiz, eta oholesira eraman zuten. Baina Jimek eta 
Trumoi Txikik agindu zuten handik atera behar zutela berehala, 
eta, Bordeauxen emazteak, kanpora irten eta, bere lakota eran 
lagundu zion: sabela orein larruz estu bildu, whisky pitin bat 
eskaini, eta manta bat eman eta gizona arbaztekin estali zuen. 

Zuri haiek ozta-ozta berriz ezkutatu orduko, gudari gehia- 
go, ehunka orain, elkartu ziren kanpoan garrasika, ahurrare- 
kin ahokoak joka, oihu fin eta zoliak jaulkiz, panterak gauaren 
ilunpean dagien legetxe. Kandelaz argitutako merkatari etxean 
sartu eta sartu egin ziren, lepo egon arte; eta kanpoan gizal- 
dra aztoratu bat geratu zen, galdeginez, mehatxatuz. Buruza- 
gia hilda ez zegoela eta artean hura mendekatu beharrik ez 
zegoela erakusteko, aitzindarietako batzuk, Buztan Marradun 
eta Bizkarrezur Garai besteak beste, haren dendara eraman 
zituzten. Argitasun apala zegoen; txingar apur batzuk soilik, eta 
sorginaren katiluan erretzen ari zen metxa; horren ondoan, 
buruzagia. Estalita egotean ezin izan zuten ikusi hari zerion odol 


59 


beilegi iluna -sabelean zauritutako bufaloaren odola bezain 
beilegia ia, zeinaren atzetik ehiztariak bide laburra egin behar 
izaten baituen- Baina begiak hain zituen sartuta bazekiten nola 
zegoen; halaxe ba, merkatari oholesiko hamar gizon zuriak be- 
rriro ezkutatu ziren biltegietako manten azpietan; bitartean, 
Trumoi Txiki joan-jin zamalkatzen zen: ibaitik iparrera ihesi bil- 
dutako jendetzaren eta buruzagi zaurituaren dendaren artean, 
eta ondoren Bordeauxenera berriro. 

“Itxaron”, esan eta esan egiten zien edonon ziren gudariei. 
“Itxaron, ez dago ezer egiterik zer gertatuko den ikusi arte. 
Zurien aurka gerra egitea gauza larria da, ezin da halako eraba- 
kirik di-da hartu, beruna armatik doan bezalatsu. Batzarra egin 
beharko da. Itxaronl”. 

Ahh-h, itxaron, itxaron! Hori zen buruzagiekazken bi hilabetee- 
tan esaten zuten guztia, oihukatu zioten gudarietako batzuek. 
Erreguak agortu zitzaizkien euren aita agentearen zain, eta 
hura etorri ez. Oraingoan ez zituzten euren urteroko ondasu- 
nak eskuratuko, eta umeak gose izango ziren. 

“Inor ez da gose izango! Zuriak akabatu eta ondasunak hartuko 
ditugu herriarentzatl”, zin egin zuen euretako batek; “Hoye I”, 
ozen erantzun zuten besteek, Trumoi Txiki eta merkatari 
frantsesarengana gehiago hurreratuz; aurpegiak, kandela argi- 
tan, basati ikusten ziren; margotutako begiak ikaragarri. Brule 
buruzagiak, gauzak zertan ziren ikusirik, arrano hegalezko hai- 
zemaileari eragin zion nekaturik, eta Bordeauxi aholkatu zion 
eman ziezaiela gauza gehiago, gura zuten guztia, liskar bila bes- 
terik ez zebiltzalako, hilkintza hasteko aitzakia edukitzeko. 

Horrenbestez, Jim Bordeauxek tabakoa banatu zuen; gozo 
koskorrak, kafea eta ogi gogorra; mahaspasak, hirugiharra eta 
babarrunak, dena amaitu arte. Orduan, apalategitik oihalak 

hartu zituen, kotoizkoak eta urdinak; eta mantak; atzeko ge- 
latik bolbora eta bolak ekarri zituen; eta, azkenik, bere abere 
eta zaldiak ere eman zituen. Malkoak zerizkion masaii ilun eta 
iletsuetan behera; bere ondasun guztiak emanak zituen; eta 
dena agortu zenean, erakusmahai hutsaren atzealdean zutik, 
ondoan Trumoi Txiki eta Hartz Arin zituela soilik, eta euren 
parean begitarte iluneko gudari pila oldarturik, hitz egiten hasi 
zen; orain losintxatu, erruak leporatu gero; beraien arteko 
ezinikusi eta gorroto zaharrak aipatuz, bere merkatari mingain 
limurtzailearekin indiarrak banatuz; luze eta gogor hitz egin 
zuen, bere bizitzaren alde eta Platteko zuri guztien bizitzaren 
alde. 

Gaueko zatirik handiena, Kizkur poni taldeekin egon zen. 
Mutikoek txandaka ihes egiten zuten Bordeauxenera, han 
gauza pila gertatzen ari baitzen. Baina ez zen erraza, akicitek 
begiratzen baitzituzten zamaltzainak, zaldiak ezin gal zitezkee- 
lako gau hartan; egunak ekarritako aztoramenarekin atsedenik 
hartu gabe zeuden, eta edozerk uxa zitzakeen: soldaduek zein 
forteko andre kanpamentutik etorritako indiarrek edo baita 
eurek ere. 

Kizkurrek behin alde egitea lortu zuen, haitzarte baten ilun- 
pean galduta, ilargi berantiarra lagun. Hartz Menderatzaileren 
denda ostean geratu zen, jagoleengandik urrun. Buruzagiarekin 
zeuden gizonen itzala eta gorritasun xume bat dir-dirka ikusten 
zituen larruan zehar, baina dena zegoen hain geldi gezi belatzak 
entzun zitzakeen ibai inguruetan eltxoen gainera murgil egiten. 
Hontzaren ulua ere entzun zen, -itzultzen ziren ehiztarien sei- 
nalea; artean, egun horretako gertaeren berririk gabe zeuden 
horiek—. Eta horren guztiaren gainetik, merkatari etxeetan 
zeuden gudarien oihartzuna. 

Mutila, entzuketan erne zegoela, buruzagiaren dendan uzkur- 
turik zegoen itzal batez ohartu zen; andre bat; Hartz Mende- 
ratzaileren emazte zaharra, seguruenik, manta buru gainetik 
jarrita, zauritutakoarengatik adiaka. Latza zen senarra horrela 
hiltzen ikustea: ez borrokagatik, baizik eta lagun deitzen zioten 
horiek hila baizik. 


Eguzkia goian zen berriro ere, distiratsu eta bero, haizeak 
orraztutako zeru zurbilean. Bordeauxen etxeen inguruan, Jim 
zaharrak ahots lakarra zuen, bere ondasun gehienez gabeturik 
zegoen, baina gudariak atxiki zituen, Laramiera joatea eragotzi- 
ta, harik eta beranduegi izan arte gotorlekuan egunsentiko era- 
so bat egiteko. Eta orain bufalo larrutzarren gainean luzaturik 
zegoen, erakusmahai atzealdean, zurrungaka. Gazte suharrak 
ere lo ziren non edo non, lortutako ilajeekin gerra edo garai- 
pen dantzarik egin gabe, herioaren zeinua baitzegoen herrian; 
eta, bestalde, soldaduak samurregi hil ziren. 

Ibaitik iparrerako indiarrak gau osoan egon ziren begira, Lara- 
mie inguruko miatzaileek egindako su seinaleen zain, baina ez 
zen ezer izan, harik eta eguzkiak, muinoetara heldu eta, berri 
onen ispilu dirdira ekarri zuen arte: soldadurikez Bide Santuan; 
ez dator ezer soldaduen gotorlekutik. Horrenbestez, lakotak 
abiatu egin ziren, narra zidor zabaletatik iparrerantz zuzendu- 
ta, malkarrak igarota, Raw Creekerantz; oglalak eta bruleak 
elkarrekin, kanpamentu handi bakarrean. 

Hartz Menderatzaile zauritua beraiekin zeramaten; brulerik 
handienetako, indartsuenetako seik zeramaten, bi haga luzeren 
artean bufalo larruz eginiko anda batean. Buruzagiaren aurre- 
tik, bere emazte gaztea zihoan, zaldi zaharra, bere maiteena, 
gidatuz; zela hutsaren alde batean, ezkutu eta lantza; bestean, 

gerra boneta, kutxan gordeta. Hartzaren aurre eta atzealdean, 
bere gudari elkarteko kideak zamalkatzen ziren: ohorezko ja- 
goletza, ihesi zihoan bere herriarentzat. 

Baita orain ere, lakotak beti bezala zihoazen: lau buruzagi za- 
har, zinegotziak, aurrealdean; pipatzeko eta atseden hartzeko 
tokiak aukeratzeko baita gauez kanpatzeko tokiak ere. Euren 
eskuetan zeramaten herriaren sua eta segurtasuna. Horien 
atzetik, beste buruzagiak euren zaldietan, eta akiciten artetik 
aukeratutako gizon sorta bat, ordena mantentzeko, eta Zezen 
Isatsen hil narra jagoteko eta buruzagi zaurituaren euskarria 
jagoteko. Ondoren, herria zihoan; agureak, andreak, umeak 
eta babesgabeak; eta denda eta tresna guztiak garraiatzeko na- 
rrak, poni taldeekjarraiturik. Eta, ondoren, gizon gehiago, gerra 
txurroak gerrikoetan eta arkuak gertu eskuetan. Gudarietako 
apur batzuek su armak zituzten, aurreko egunean soldaduei 
atzemandakoak, gehienbat; herri ibiltariaren alde banatan za- 
malkatzen ziren, eta atzetik ere bai; miatzaileak, berriz, norabi- 
de guztietara aldenduak ziren. 

Eskuarki, kanpamentu handi baten lekualdatzean, giro alaia 
egoten zen, bisitaldiekin, zaldi lasterketa askorekin txantxa eta 
abestiekin. Andreak pozik joan ohi ziren berriketan, masailak 
gorriztatuak, orein larruzko soinekoak parpailez eta beira alez 
apaindurik eta zaldien sabelak baino beherago erortzen ziren 
zintzilikariz ederturikzelak. Gudariaktrostan ibiltzen ziren gora 
eta behera, zaldien alde batetik bestera irristatuz; lurrera jauzi 
eginez eta berriro igoz; abesten; erakustaldian, andreen eta 
neskatxen ikusgai. Baina, gaurkoan, bihozgabeturik zihoazen 
halako gauzetarako, baita kanpamentuaren ertzeetatik zehar 
zebiltzan mutikoak ere. Aitzitik, arin zihoazen, eta isilik, tar- 
teka-marteka gizonen batek abestutako zorki abestiren batek 
lagunduta, jendearen bihotz-altxagarri. 

Ibaiaz harago zegoen gain batera heltzean, Kizkurrek ikusi egin 
zuen begitarte ilun asko jiratzen zirela, estutasunez begira Bide 
Santurantz eta merkatarien etxeetarantz, non gobernuaren 
ondasunak gordetzen baitziren. Euren urteroko ondasuneta- 
tik urruntzen ziren, urte osokoak; dena atzean geratzen zen. 
Apur batzuek baino ez zekiten goizean goiz gazte bat Gratiot 
etxeetara zamalkatua zela, Salavvayrekin hitz egitera -merka- 
tarien semea zena eta bertan lan egiten zuena; indiarrek ondo 
ezagutzen zuten, uda osoan Ahohandiren arrebaren zain den- 
da kanpoan egindako egonaldiagatik—. Iparralderantz zihoazen, 
bai, baina batzukeuren ondasunen bila itzuliko ziren berandua- 
go, eta ez zirenez euren lagunarekin borrokatu nahi, jakinaren 
gainean jarri nahi izan zuten. 

Baina andreetako asko Laramieko soldadu hirirantz begira zeu- 
den, miatzaileek ohartarazi arren bidexkan ez zela american 
zaldien arrapaladaren hautsik ezta gurdi armen gurpilena ere. 
Antza, zuriak artean han zeutzan hilik, euliak gainean eta inor 
heldu gabe haiek handik eramatera edo lurpean sartzera. Bor- 
deauxenetik heldutako brule batekesan zuen Flemingek, solda- 
du buruzagiak, Jim zaharrari mezua bidali ziola bere burua ahal 
bezala defenda zezan, zeren berari laguntzeko soldadurik ez 
baitzegoen. Bazirudien ere, Grattan soldadu buruzagiari ardu- 
ratsu jokatzeko esana ziotela, hogei gizon bakarrik eramateko 
eta gurdi armarik bat ere ez, arazorik sor ez zedin minnecon- 
jouarekin. Horiek entzunik, gudari gazteak ozen mintzatu ziren 
soldadu hiriko ahultasunaz. Euren hilak ere ezin bil zitzaketen 
zuriek; ezin zigor zitzaketen indiarrak. “Etorriko dira’’, esan zu- 
ten zaharretako batzuek ahopean, begirada sutara jaitsiz. Gaz- 
teak isilik eserita zeuden gehienbat, baina arreba andre kanpa- 
mentuan zeukan brule batek oso goraki hitz egin zuen, beren- 
beregi. “Ezin harrapa gaitzakete”, esan zuen denek entzuteko 
moduan. “Oso gutxi dira gotorlekuan; ez hauek baino gehiago”, 

esan zuen bi eskuak jasoz eta atzamarrak banatuz. Sinetsi nahi 
zutenarekin bat egin zuten besteek berehala; eta, hortaz, egun 
osoan zehar ibili zen seinaleataldeztalde: bi eskuko atzamarrak 
adina gizon soldaduen hirian, eta zaldi harrapatze eta ondasun 
arpilatze oparoa, zartako eta ilaje ugari garaipen dantzarako 
eta gudari gazteei laguntzeko emazteak hartzen. 

Hou ! Ongi zen. Agian, posible zen gizon izatea artean ere. 

Baina buruzagi guztiak orain erasotzearen aurka zeuden, eta 
gudarien artean indartsu ziren beste asko ere bai; Hosto Go- 
rri, Buztan Marradun eta Konkor besteak beste. Nolanahi ere, 
gazte suhar batzuek joan nahi zuten, ziur zeudelako minne- 
conjouak-Labankarik bruletar kanpamentutik bota zituenak 
istiluaren osteko gauean-, pozik etorriko zirena laguntzera. 
Baina haiengana bidalitako mezularia berri txarren urrats mo- 
telarekin itzuli zen. Xerlo Zuzenek eta besteek ez zuten arazo 
gehiago sortu nahi; behi mormoi zahar bat hiltzeak ekarritako 
ondorioekin oso atsekabeturik zeuden. Horren ondoren, gu- 
dari gazteak ez ziren oso gogotsu saiatu jagole akicitengandik 
itzurtzen. Soldadu hiriko adobezko horma sendoei eta gurdi 
armei ezin eraso horren gutxi izanda. 

Rawhidera heldu zirenean, berriro mintzatu ziren euren on- 
dasunen bila itzultzeari buruz. Asko eta indartsu ziren horren 
alde; beraz, agerian zamalkatu ziren, hautsetan barrena alden- 
duz. Batzuek zamariak zeramatzaten; beste batzuek, larruzko 
zakuak eta manta pila, hitzarmenaren arabera eurenak ziren 
gauzak ekartzeko. Hurrengo goizeko argi-azkorrian, Kizkur 
gaztea Konkorren aldamenean zamalkatu zen aizto distira zuen 
Platteko uretan zipriztinka. Larru konpainiako etxeak hutsik 
zeuden; Sallaway eta besteak joanak denak. Baina pipatu eta 
ondasunen banaketa adostu orduko, Hartz Menderatzaileren 
senide batzuk heldu ziren, zaldiak lauhazka eta bitsa zeriela, 

Hosto Gorri haien aitzindari. Hark, etxe handiaren harrizko 
eskaileretatik, beherantz begiratu zuen, bere azpian bilduta 
zeuden indiarrenganantz; gizon zimel eta garaia, manta urdin 
hutsez jantzirik; begitartean azken egunetako gertakari latzak 
zekartzan. 

Astiro hitz egiten hasi zen, ahopean, apur bat deseroso, batza- 
rrean gehiegi hitz egin ez duen gizon gazte batek legez. Baina 
buruzagi zaurituaren anaia zen eta gogor zamalkaturik zeto- 
rren, hortaz, gudariek utzi egin zioten hitz egiten. Zera esan 
zien Hosto Gorrik: bere anaiak, Hartzak, ez zuela batere atse- 
gin gazte inozo eta suhar batek bera jo eta lurreratu izanaren 
ondorioz orain haiek han egin nahi zutena; leku hura ez zela 
soldaduena, baizik eta larru konpainiarena, eta horiek bere la- 
gunak izan ziren soldadu bakar bat Shellera etorri baino askoz 
lehenagotik; konpainiak urteroko ondasunak zaintzen zituela, 
buruzagi batek bere kanpamentura ekarritako merkatari onda- 
sunekin egingo zukeen bezala. 

“Gudari lakota bat naiz zuek bezala”, esan zien Hosto Gorrik, 
bere bular orbaindutik manta erortzen utzita, "baina Hartz 
Buruzagiaren anaia ere banaiz, larri zauriturik dagoena, eta ho- 
rregatik nire mihiaren bitartez hitz egin behar dizue. Ez ukitu 
ondasunok, dio berak. Nahikoa arazo izan du herriak. Utzi he- 
men gauzak eta joan ehiza lurretara; joan arin eta okela eta 
larrutzar pila egin, hurbil den negu latzari aurre egiteko. Horre- 
laxe hitz egin du”. 

Horiek hitz onak ziren; Kizkurrek hori esaten entzun zien as- 
kori, eta askok “Hou ”-a jaulki zuten; baina, ondoren, Hosto 
Gorri inguratu, sorbaldez atearen kontra oldartu, eta, apurtu 
zutenean, aitzindariak biltegi barrura sartu ziren parrastan eta 
ondasunak eskuratu zituzten albait bizkorren. Arratsalde erdi- 
rako, indiarrek iparralderako bidea hartua zuten, Rawhiderantz 

zuzendurik, zamariak lepo, larruzko zorroekin eta korapiloz lo- 
tutako manta beteekin, herria lekuz aldatzean andreen zeleta- 
tik doazen bezala. Euren atzean Gratiot etxeak hustuta geratu 
ziren, whiskyaz izan ezik, ondo ezkutatuta zegoena lurpean. 

Egunakjoan egunak etorri, indiarrek joaten jarraitu zuten; ogla- 
lek iparrerantz eta bruleek ipar-ekialderantz jo zuten, Run- 
ning VVaterrera, eta gero handik behera, Snake errekastoaren 
bokalera; Beldureta bere gizonikhoberenetako batzuk, Konkor 
besteak beste, han zihoazen, Hartz Menderatzaileri lagunduz. 
Gizon zaurituak jasan zezakeen bezain arin zihoazen, egunaren 
berotasunean, eta, ahulduz joan arren eta erraietako bolborak 
eta berunaren sukarrak erretzen zion arren, arin joanarazten 
zien, bere herria urrun eraman nahian Bide Santutik eta solda- 
duengandik; etorri egingo baitziren, ziur. 

Tiroketa ezkero Zaldi Zororen denda bruleen kanpamentuan 
zegoen, larrialdietan andreak euretarrekin egotea baita hobe- 
rena. Kizkurrek sendiko zaldi eta narrekin laguntzen zuen, eta 
Konkorri jarraitzen zion ahal zuenero, baina bere lagun oglalei 
mira egiten zien, bereziki Orari eta neskatxa lotsati polittari: 
Hodei Gorriren anaiaren alaba. Bere betileen atzetik begiratu 
izan zion sarritan mutilari, hura herritik igarotzean; Izan ere, Ko- 
petilunen semeak Laramiera bota zuen gerra txurroaren beira 
alezko xingola neskak egina zen, eta horixe izan zen, hein ba- 
tean behintzat, Kizkurrek uretan hain luzaroan bilatu izanaren 
arrazoia. 

Baina herria egunen batean berriz elkartuko zen. Orain, ze- 
regin pilak eta bere lehengusu bruleek betetzen zuten bere 
denbora guztia. Udazkena ederra zen Running Waterreko 
lurretan; zuhaixkek, basagereziz mukuru, adarrak makurturik 
zeuzkaten -aranbeltzaren fruituak heltzean legez-; mahats be- 
rantiar apur batzuk ere bazeuden, mingaina gozatzeko eta ur- 

dintzeko; basaranak hori jartzen ari ziren. Ehizatxikia ere bazen 
mutikoentzat: ahateak, galeperrak, kurlintak baieta landa oilo 
gazteak ere, zeintzuk potolo eta astunegi baitziren euren hego 
motzentzat, eta, hain inozo amari jota ere kumeek bere ingu- 
ruan itxaroten zuten, jakin-minez hari mokoka, bularra geziak 
zeharkatuta edukita ere, haren hegal zapladak jolasa ziren us- 
tean. Makilarekin akabatu ahal ziren, edo euren buruak erauzi 
makila batean lotutako sokatxo batez. Txingarretan erreak hain 
ziren samur ia erori egiten ziren gertu egon baino lehen ere; 
gero horien zukuak erortzen ziren mutilen kokospeetan behe- 
ra. Oilo zaharrak salda prestatzeko zeramatzaten -bufalo ila- 
rrekin, basarbiekin etatipulekin goxo baino goxoago zirenak- 

Gailurretatik, mutilek gauza eder asko ikusten zuten: antilope 
olatuak, lasterka, haizea belar gainetik legetxe; edota ehizta- 
riak oreinak sasi artetik zaintzen, gero zaldietan gurutzaturik 
ekartzen zituztenak, buruakzabuka, lurra ukituz ia, eta adarrak 
moztuta, horiek zeuzkatenei, ez baitzegoen astirik halako gau- 
zetarako arin bidaiatzen zuen kanpamentu batean. 

Kizkurrek gertu-gertutik jarraitzen zien Konkorren mokasin 
orpoetako parpailei, gudariak buruzagi zaurituarekin zeuzkan 
betebeharrez libratzea lortzen zuenean; eta, horrela gertatu 
zen mutikoak Hartz Mendetatzaile ikusi zuela. Buruzagiaren 
bizitza urtzen ari zen, hala nola urtzen diren neguko elurrak 
chinook-aren hatsaz. Eta asko esperoan zeuden, bere gainjantzia 
non eroriko. Besteak beste, Ke zaharra. Gauza jakina zen bote- 
rea nahi izango zuela bere semearentzat; ordurako egina zuen 
saioa, baina argi geratu zen inork ez ziola jarraitzen Kopetilun 
hari, zeinaren emazteak denen aurrean lotsarazten baitzuen 
-baita beretarren aurrean ere- hain mingain zorrotzez ume 
gosetu bat ere ez litzateke hurbilduko haren sukaldera. Ha- 
atik, beste batzuek buruzagiarenera zuzendu zituzten begialc 
Hartz Menderatzaileren jende beraren artean ere baziren 

hainbat haren heriotza euren alde baliatzeko prest; Labankari 
ordurako ozenki mintzatzen ari zen Hartzaren sendia bruleen 
kanpamentutik at bidaltzeaz. 

“Zuriei bake keinuka; haien aurrean ondo geratzearren edozer 
txarkeria egiteko prest”, zioten besteek, aho mingotsez, hautsa 
janda legez. 

Horrela izan zen bada, asko boterea eskuratzeko asmotan 
zebiltzan bitartean, Hartzaren lagunik hurkoenak ere ez zi- 
rela bere dendara sartu nola zegoen ikustera; ia inor ez zen 
joan, sorgina eta gizon santuak izan ezik eta buruzagi zauri- 
tua bere euskarritik jaso eta etzaten zutenak izan ezik. Halako 
batean ikusi zuen Kizkurrek. Mutilak hain hurretik jarraitzen 
zien Konkorren mokasinei ezen, gudariak atzerantz joateko 
keinua egin orduko, bizkor makurtu eta buruzagi zauritua iku- 
si egin zuen bere lagunaren hanka artetik; gizona edo... hori 
izan beharko zukeena; betzuloak hain sakon eta huts zituen, 
landako burezurra zirudien, artean azal horia gainetik zuena; 
heriotzaren usainak dena inguratzen zuen. 

Urrutiko amildegietaraino joan zen Kizkur. Pentsatu beharrean 
zegoen, goizean Hartzaren dendan ikusitakoari buruz. Zerbait 
sakratua bezala izan zen, eta lasterka alde egin zuen. Bere zal- 
diarekin urruntzeko beharra sentitu zuen. Mutiletako batzuk 
bere atzetik joan ziren, baina eurt eragin zien amorruz. Or- 
duan, leku garai bat bilatu zuen. Han inguruan, Mando Zuri- 
Gorrik, oglalen arrano ehiztariak, zulo zahar bat zuen urtero 
zerabilena. Mutikoak konpada prestatu zuen zaldiarentzat, ur 
eta belar bila mugi zedin. Ondoren hartxintxarretan etzan zen, 
biluzik, gerripeko hutsez, eta zeruaren urdin sakonari begira 
geratu zen. Gauza askotaz pentsatu behar zuen; goizekoaz eta 
azken astekoez; bere aitaren sutondoan igarotako urte luzeez 
eta Konkorrez. Guztiek nolabait elkarri lotuak ziruditen gaur, 

beira aleak larruzko soka luze batean bezala, eta ehiza eta gerra 
bideko aintzak beira ale apur batzuk baino ez lirateke hor. 

Egun osoan zehar, bai eta gauaren hotzean ere, mendi har- 
tan etzanda egon zen mutikoa; harri zorrotzak jarri zituen 
behatzen artean, eta hartxintxarrak bizkar azpian, itzarrik irau- 
teko. Besoak ere txindurrituta izan zituenean, jaiki eta inguruan 
ibili zen; abesten saiatu ere, beste askok halako abaguneetan egin 
bezala; baina, ez zetorkion abestirik bat ere; eta, beraz, etzan 
egin zen berriro; egun oso hartan zehar bai eta hurrengoan 
ere; harik eta begiak sutan zeudela iruditu arte eta mihia handi, 
kastorearen isatsa legetxe, eta baita hori baino latzago ere, 
bere aho barruan. Baina lurreko ezer ez zitzaion inguratzen, ez 
abererik ez inolako izadirik; ezta matxinsalto edo inurri bakar 
bat ere; txoririk ere ez zuen hegal egin, ikus zezakeen zeru 
zabalean. Hori gauza bitxia zen; ikuspen baten bila etorri, eta 
izaki bizidunak beragandik aldentzen ziren. Mutilak bere buruaz 
gogoeta egiteari ekin zion. Azkenik, eseri egin zen. Bularreko 
seinale ispilu biribilean bere burua begiratu zuen, beragan zi- 
ren gauzen bila; beste mutilei barrea eragiten zietenak; zurien 
gauzak, haiek ziotenez: bere aurpegi estua, bere azal argia eta, 
bereziki, bere ilea, arrautza oskoletik irten berri den landa oilo 
batena baino ilunxeago ozta, eta hain mardoa lakotek Kizkur 
deitzen zioten. Bestalde, ispiluak ezin erakuts zitzakeen gau- 
zak ere bazeuden: margoak, beira aleak edo dantza eta beste 
hainbat lakota egikera atsegin ez izatea, adibidez. Egun harta- 
raino oso gutxi pentsatu zuen gauza horietaz. Politt Horrekin 
zegoenean izan ezilc Bide Santuko zuriek beti hura seinalatzen 
zuten, baita soldaduen emazteek eta zenbait gizonek ere; jana 
eta opariak ematen zizkioten; urte osoan loratzen zelako uda- 
berria bezala, beira aletan eta lumatan, margotan eta parpaile- 
tan, euren arteko beste inor ez bezala. 

Eta Kizkur hantxe egonez gero, Politt Horrengandik aldenduta 
zebilen mutil soil eta apaindu gabeari begiratu eta zurien hitzez 
mintzatzen ziren euren artean. Hitzotako batzuk ulertzen zi- 
tuen; maiz entzuten zuen bat, bereziki; galdera eginez esaten 
zutena beti: "Gatibu?”. Barregura eman zion beti, gauza jaki- 
na baitzen bere ama Buztan Marradun brulearen arreba zena. 
Baina aurreko urtean edo, galderak amorrua eragin zion Kizku- 
rri, amorru bizia eragin ere, eta andre zuriak hori ikustean ziur 
egon ziren oker zeudena, eta basati deitu zioten, zeina indiar 
esateko euren era omen baitzen. Bai, bera indiarra zen, brulea; 
eta apur bat oglala eta minneconjoua ere bai, aitaren aldetik; 
baita cheyenne apur bat ere, esan ziotenez. Baina ardura zuena 
zen bi aldeetatik lakota zela. 

Mutilak hirugarren egun batez jarraitu zuen mendian, bere go- 
goa lur honen atzean dagoen lurrera igotzen ahaleginduz, bes- 
te batzuei askotan entzuna zien bezala. Baina berari oinazeak 
makaltasuna besterik ez zion ekarri, eta gaixo sentitzea; ikuspen 
bat izateko prest ez dagoen bati horixe gertatzen baitzaio. Ha- 
laxe ba, azkenik, bere zaldiaren bilajoan zen, motel eta makur- 
turik ibiliz, agureak legez. Bere zaldi pikarta sakangune batean 
zegoen, makal zabal baten aldamenean, haren itzal biribil eta 
handiaren pean. Etzanaldi luzeak eragindako zorabioaren ka- 
riaz, mutikoak eseri egin behar izan zuen, bizkarra zuhaitzean 
bermatuta; haizeak, bere gaineko hostotzaren artetik, abesti- 
txo atsegin bat abesten zion eta txirikorda orraztu gabeetatik 
askatutako ile motzak laztantzen zizkion. 

la ilun zen. Nor edo nor astintzen ari zitzaiola konturatzean 
esnatu egin zen. Besoekin bultza egin eta orduan ikusi zuen 
bere aita zela, eta Konkor haren ondoan. Oso haserre zeuden. 
"Non egon zara?”, itaundu zioten. Hura sasoi txarra zela esan 
zioten, lasterka alde egin eta bakarrik ibiltzeko hortik; pawnee 
eta crow gerra taldeak inguruan ibilita; agian baita soldadu zu- 

riak ere bidean etorrita; denak buruzagi zaurituarengatik ardu- 
ratuta, eta Kizkur gaztea non zen inork ez zekiela; norbaitek 
zaldia begiztatu zuen arte. Esan zienean ikuspen bat izateko 
baraua egitera alde egin zuela are gehiago haserretu ziren. 
"Kanpoan, ikuspen bat izateko! Barauan, prestaketa egokiak 
egin gabe, izerdirik egin gabe edo jakintsuekin egon gabe haien 
aholkuei jarraitzeko! Eta etxekoei esan gabe nora joan zarenl”. 

Dendara itzulitakoan, salda pixka bat eman eta lo larruetara 
bidali zuten. Isilik eta amorratuta -ume bat zela uste zutelako 
guztiek-, makalaren pean izan zuen amets batez hausnartzen 
zuen Kizkurrek. Baina ezin horretaz galdetu orain. Haserre 
zeuden denak. 

Hurrengo goizean, argi-azkorrian, heraldoa etorri zen Zaldi 
Zoro eta Beldurren bila. Buruzagi zaurituarekin egon ziren, 
gaueko hil ordua igaroa zela iruditu arte. Baina, orain, joateko 
tenorea zuten; oglalen beste buruak han ziren, eta bruleenak 
ere bai. Sartu zirenean, Hartz Menderatzailek Beldurri deitu 
zion, nekez entzun zitekeen ahots batez, hain xumea zeukan 
orain ahotsa gizon hark, nork eta kanpamentu osoa hamaika 
alditan betea zuenak bere orroarekin, txakurrak ere muinoe- 
tarantz ihesi jarriz. 

Beldur bere aldamenean jarri zenean, Hartzak esan zion beti 
gogora zezala Biltzar Handian egindako hitzarmena. Eurei eta 
euren umeei zegozkien gauzak ziren, eurentzat bidalitako on- 
dasunak, euren etsaiekin borrokatzeari uko egiteagatik eta 
etorkinen bidexka Bide Santu bihurtzeagatik. Gauza horien 
truke ordaintzeko, urterokoak jaso beharko zituzten berrogei- 
ta hamabost urtean, eta soldaduen babesa herri osoarentzat 
edozein etsairen aurka, indiar edo zuri. 

“Soldadu zuriak ziren gure herrixka baketsura etorri zirenak 
ba!", marmar egin zuen batekamorru isilean. 

Baina Hartzak ez zuen entzuteko astirik. Egun batzuk lehenago 
gertatutakoa oker bat izan zen, eta berak ez zuen nahi Buztan 
Marradun, edo bere odol anaiak ziren Hosto Gorri eta Kokots 
Luze, zuriekin haserre zitezen bera hiltzean. Bestalde, gazte su- 
harrak ere zeuden, indiarren artera ez zutenak onik ekartzen, 
eta borroka gehiago egiteak arazoak ekarriko zituen; arazo 
gehiago besterik ez. Une baten ondoren, gizonak berriz hitz 
egin zuen, astiroago; hitzak ozta-ozta bere hatsa baino ozena- 
go ziren. “Hilda nago”, esan zuen, “eta nire lekuan zuek denok 
ezagutzen duzuen bat jartzen dut, gizon ederra, aurretik aita 
eder asko izan dituena. Beldurri ematen diot nire herria; teton 
lakota guztiak ematen dizkiot". 

“Ez, ez, hori eramateko indartsua ez naizl”, oihu egin zuen 
Hunkpatilak, negarra, suak gorri argiturik, euria bezala zeriola 
masail ilunetan behera. 

Baina buruzagi zaurituak hitza emana zuen, itxita baitzeuden 
bere belarriak. 

Hartz Menderatzaileren hil aldarea lurrean sartutako lau zu- 
toinez egina zegoen; gailurrean oholtza bat zeukan zeharka, 
eskua hel zitekeena baino gorago. Arkua eta ezkutua aldean; 
eta, neguko gau baterako bezala bere larruan bildurik, etzanda 
zegoen leku garai hartatik, Running VVaterreko ibarra ikusten 
zen; kanpatze lur zaharra, mokasin belaunaldi askok indartsu 
zapaldutakoa. Lehen dolu egunak behin amaiturik eta jendea 
sakabanatzen hastean, Hartzaren sendia kanporatuko zutela 
esaten hasi ziren, eta Labankarik eta beretarrek egingo zutela 
hori, Ahohandiren Forte Inguruko Ganorabakoek lagunduta. 
Buruzagitxoek egin nahi zutena gauza okerra zen, besteek ba- 
zekiten hori, baina, euretako baten odolak arazoak sortu baino 
lehen, eta bruleak oglalak bezala banatu baino lehen, Hosto 
Gorrik eta bereek alde egingo zuten. 

Aldaketa sasoiak ziren, ezegonkorrak eta gogorrak, zioten 
zaharretako hainbatek, Shell Riverreko zuriengandik urrun iga- 
ro beharreko negua izango zela aurretiaz ikusita. Aurrenekoa, 
oglalek Zezen Hartzi hegoalderantz jarraitu ziotenetik, hogei 
urte lehenago Muino Beltzen herrialdetik merkatariengana 
joan zirenetik; aurreneko negua gizon zuririk eta horien on- 
dasunik barik lakota herrialdean, zaharrenek gogora zezakete- 
nez. Baina bazirudien soldadu buruzagiak oso haserre zeudela 
benetan, eta indiarrei ez zietela utziko Bide Santura itzultzen, 
eta merkatariei kanpamentura euren pakete eta gurdiak era- 
maten ere ez. Oso gogorra zirudien, eta larri zebiltzan, ahaztua 
baitzuten nola bizi merkatarien ondasunikgabe; ez soilik jateko 
eta janzteko: euren gezi eta lantzek ere huts egingo zuten, ho- 
rien puntentzako burdinarik eduki ezean. 

Sendiaren denda oglalen biribilera itzulita, eta jendea, beti 
bezala, bere aitarengana zetorrela bihotzetan zuenaz hitz egi- 
tera, Kizkurrek horrelako gauza asko entzun zuen. Eta Hartz 
Bakartirengandik, gotorlekuko andre kanpamentuan senideak 
zeuzkanak, borrokari buruzko berri gehiago jaso zituen: antza, 
soldadu bat bizirik geratu zen Hartz Menderatzaileren hilketa- 
tik, eta Bordeauxeneko baten batek gotorlekura eraman zuen 
gero, baina hura ere hil egin zen. 

Houl Ona zen lakota buruzagi bat hiltzen lagundu zuela esan 
zezakeen inor ez geratzea. 

Bai, eta, harrezkero, beste soldaduek itxita jarraitzen zuten 
hiri barruan. Ez ziren irten euren hilak lurperatzera, baina 
Bordeauxi dirua ordaindu zioten berak egin zezan. Bufalo la- 
rru handi batean guztiak bildu, zaldiekin lubaki luze bateraino 
herrestan eraman, eta ondoren harriak pilatu zituen bertan, 
otsoei zuloa egitea eragozteko. Ez zen beharleku erraza izango, 
zuriak lurperatzea. Udan ez zuten lar ondo usaintzen, bizirik 
egonda ere, eta horiek egun mordoa zeramaten hilik gerezi 
belzte ilargiko berotan. 

Bestalde, Platte herrialdeko lakoten artean jakin-mina zegoen, 
ikusteko zer egingo zuen Beldurrek Hartzak emandako botere 
berriarekin. Baina ezin jakin zenbatek jarraituko zioten teton 
guztien buru bezala, betikoa izaten jarraitzen baitzuen: gizon 
garai eta lagunkoi bat, berak baino lehenago bere aitek egina 
zuten bezalaxe zahar eta babesgabeakjagoten zihoana herritik, 
aldean ezertxo ere eraman barik buruzagi zela erakusteko: ez 
lumarik ezta brodaturik ere, jantzita zeraman manta urdinean. 
Bere zaldi taldea ez zen inoiz oso ugaria, baina beti zeukan ba- 
ten bat emateko bereak galdu zituenari -agentearen zain, edo, 
agian, behiaren arazoaren ondorioz Running VVaterrera egin 
behar izandako bidaia gogorrarengatik- Horixe zirudien, be- 

tikoa; apur bat isilagoa, agian; eta ez zuen ezer aipatzen hiltzean 
Hartz Menderatzailek beragan utzi nahi izandako betekizunaz. 

Sasoi ilun haietan, Kizkurrek maiz ikusi zuen lakota fin eta 
garaia bere aitaren dendara etortzen, gonbidatuen lekuan 
esertzen, soldaduak etortzean -etorri egingo baitziren- zer 
egin asmatzen. Behin edo bitan, umea Konkorren bila bida- 
li zuten, hark gudarien bihotzetan zenaz berri eman ziezaien. 
Ondoren, beraien solas isil eta serioak goizeko argi hitsa arte 
zerraien, Zaldi Zororen semeak bere larruen artetik entzuten 
ziela, itzarrik eutsi ziezaiokeen bitartean. 

Sarritan hausnartzen zuen han behean, Platten, jazotakoak eka- 
rriko zituen ondorioez; eta makalaren pean izandako ametsaz 
ere bai, izan zezakeen esanahiaz. Baina bere aita eta Konkor 
hain zeuden haserre berarekin ez zuen ezer esan; eta, ora- 
in, herriaren arazoarekin alderaturik, oso gauza txikia ematen 
zuen horrek, eta mutikoek noizbehinka egiten zituzten zaldi 
lasterketak bezain nahasia. 

Baina, oglalak hurrengo ilargia baino harago ikusteko ahalegi- 
nean estu eta larri zebiltzala, Kizkurrek atseginez hartu zuen 
berriro bere herriko biribilean egotea, inguruan lurra, zerua 
eta euren gauzak edukitzea soilik; gustura zegoen etxeko bere 
lekuan eserita; dendako ondasunak bakoitza bere lekuan eta 
ordenean jarrita ikusita; tresna margotu guztiak; bere aitaren 
pipa, arkua eta gauza sakratuak atzealdean zintzilik, gizonen le- 
kuan. Arratsetan, gustura egoten zen bere anaiaren ondoan 
-gizontzen ari zena- eserita, eta sutontziaren bestaldera be- 
gira, euren arrebari -andre gazte bat hori ere, jadanik; eta as- 
palditik, Kizkur baino bi urte zaharrago baitzen, eta ordurako 
berori ere gudari gazte bat zen- Arrebak, azkenaldian, berri 
asko zerabilen: barretxoak bere baitarako, kantatxoak moka- 
sinak josi edo orein larrua ondu bitartean, eta, gauez, burua 

apurtxo bat altxatzen zuen, urratsak hurbiltzean eta denda on- 
doan gelditzean, artean ateratzen ez bazen ere. Etxetikat ozta 
hitz egiten zuen Kizkurrek; bere jatorrizko lekuan, ordea, ez 
zen horren isila; arrebarekin adarjotzaile ibili ere inoiz, begira- 
dez eta hitzez, sendi bateko gazteen artean egokia zena baino 
askoz urrunago helduz, lakota andre zaharrek zeritzotenez. 

“Badirudi gure arrebak belarri luzeak dauzkala”, esan zion 
Kizkurrek anaiari gau batean, ukondoarekin jo eta hartxintxar 
bat jaurtiz suaren gainetik, Shell Riverren soldadu gazte bati 
egiten ikusi zion bezala. Barregura galanta eman zien, oglala 
gudari gazte horren berri baitzeukaten, laster denda kanpoan 
paratuko zena, zain egotera, muinoko zedroa bezain sustraitu- 
rik eta egonarritsu. Baina besteek Kizkurri adar joka hastean, 
horrek bere arreba beste lekurik ez zuen aurkitu begiak ezku- 
tatzeko, eta sutontzia bezain bero ipini zitzaion aurpegia, bes- 
teek hartxintxarra bere alderantz jaurtitzeko keinua egitean. 
Beraz, ahoz gora etzan zen itzaletan eta egun horretako aran 
biltzeaz gogoetatzeari ekin zion, non Hodei Gorriren iloba 
ikusi baitzuen. Sastrakadian, andreak larruzko zakuak betetzen 
zebiltzan, eta hara joan zen, mutilentzat aran batzuk biltzeko 
asmoz, ehizarako geziak egin bitartean jateko. Bihurrikeriaz, 
apur batzuk bota zizkion neskatoari, eta, berehala, serio, bere 
buiraka betetzeari ekin zion fruiturik helduenekin. Ahal beste 
luzatu zuen jolasa, pentsatuz neskatoaren begi lotsatiak agian 
beregana zuzendu zirela behin edo bitan, baina ez zegoen ziur. 
Orduan, aran batek masailean jo zuen bete-betean neskatoa; 
ikaratuta, eskua masailera eraman eta mutilari begietara be- 
giratu zion zuzenean; eta, bere ausardia gorritasunez estali- 
ta, burua makurtu eta inoiz baino arinago lan egiten hasi zen. 
Andreek, biez barrezka hasi eta, Kizkur gaztea uxatu zuten 
oihuka, bere erruz aran berdeak, hostoak eta edozer sartzen 
ari omen zelako neskatoa bere zakuan. 


77 


Beraz, mutikoa arrapaladan itzuli zen gezi egitera, bihotzatau- 
pa-taupa, ponien apatxak udazkeneko lur lehor eta gogorrean 
legetxe. 


Oglalak ehizara joatear ziren Richarden gizonak heldu zirenean 
bi gurdirekin eta Richarden ohiko ondasunekin: oihal urdinak 
eta manta mexikarrak, goialdean; whisky upelak, azpian. Sol- 
daduek debekua jarria zuten, baina orain inork ez zien erago- 
tziko, eta merkatariek zerbaitekin atera beharra zuten bizibi- 
dea, haiek ziotenez; ez baitzen Plattera larrurik helduko aldi 
luze batean. 

Egun hori beti zen zorion etajolas eguna kanpamentuan: bufalo 
ehizara irten aurreko azken egun lasaia. Ibaian zehar agertutako 
izotz marraren ondoren, goiz argitsu eta ederrarekin hasi zen. 
Eguzkiak epeldu ahala, airea zomorro berantiarren burrunbaz 
bete zen: udazkeneko euli nekagarriak, mantso zebiltzan inurri 
gorri hegaldunak, eta bufalo eltxoak-laino geldi grisak osatuz, 
aurpegira botatako hautsa bezalakoak- Eguna luzatu ahala, 
han-hemen, indiar bakartiren bat aldendu egin zen, eta, lur ga- 
rai batean paratuta, adatsean luma bat edo bi eta mantari estu 
eutsita soin inguruan, zorion eta esker kantei ekin zien, edo 
eske kantei, arrakasta izateko zetozkien sasoietan. 

Gazteek lasterketak egiten zituzten, edo jokoan ziharduten, 
geziak jaurtiz zumez eginiko zirgilo baten barrura, edo anti- 
lope larruz estu lotutako bolak elkarri jaurtiz -taldeek gogor 
egiten ziotela elkarri, jende ugari baitzeukaten begira- Artean 
mutiko zirenak, Kizkur eta Beldurren semea, besteak beste, tal- 
detan zebiltzan hortik, geziak eskuz jaurtika, motzondoei, edo 
hondarrari, edo bufalo simaurrei, eta irabazleak denak hartzen 
zituen. Umeak ezkutaketan jolasten ziren denden artean, edo 

zaharren ostean, elkarri erasotzean garrasi eginez eta sastrakaz 
eginiko lantza kamutsekin ekinez. Txakurrak ere arineketan ze- 
biltzan, hankarteetatik igaroz, baina ahausi askorik egin barik, 
txakur ahausikari batek herrixka salatu bailiezaioke etsaiari, edo 
gazte eta potolo diren bazkaltiar bizkarkinak erakarri salda la- 
pikora edo zeremonia bereziren batera. Neskatxak, taldetan, 
harro ageri ziren, orein larruzko soineko zurituekin -lumaz , 
beira alez eta parpailez ederturik horiek-; adatsetako xingolen 
muturrak gerritik behera erortzen ziren polito; burdinzurizko 
eta zilarrezko uztaitxoak belarrietan eta adatsetan; jaieguna 
baitzen, azkena, ehizara joan aurretik. Andreek sukaldatzen 
ziharduten, oturuntzarako. Agureak biribilean eserita, pipatzen 
eta berriketan; inguruak antolatzen; kontu zaharrez barrezka; 
Altze Argal gazteak, nagusi agertu guran, idizko baten gainera 
jauzi egin zuenean bezala, eta, gero, jaisteko beldur izan eta 
milia asko ibili behar izan zituen itzultzeko, inor ez zelako joan 
bere bila zaldiarekin. 

Orduan, Richarden gurdi karrankariak heldu ziren. Miatzaileek 
hainbat milia lehenagotik emana zuten berria, bazetozela. Baina 
hasieran bordeauxtarrak zirela pentsatu zuten. Agian, euren 
aita agentea heldua zen eta agindutako opariak zekarzkien. 

Baina Richarden gurdiak besterik ez ziren, bere ezkutuko whis- 
kyarekin. Hodei Gorriren dendara jo zuen, merkatariaren 
emaztearen senidea baitzen. Orain, berriro ere, mozkor isti- 
luak izango zituzten oglalen herrixkan. Zaldi Zorok eta bere 
anaia Belatz Txikik inoiz aipatuakzituzten halakoak; brule buru- 
zagi batek zalditik erori eta lepoa hautsi zuenekoa, edo Zezen 
Hartz erail zutenekoa. 

Larrurik ez zegoen, baina merkatariek zaldiak har zitzaketen, 
edo urteroko ondasunak, gero etorkinei saltzeko Richard 
Bridge zeritzan lekuan, Platten, soldaduen gotorlekutik urrun. 

Edo, bestela, udazkeneko larruen agintza har zezaketen: egin, 
eta gero bidali beharreko larruak, makila koskatuen trukean; 
zeren, behin hitzemanda, gizon eder batek ezin baitzuen hutsik 
egin. Beraz, gau horretan barre algara, abesti eta berriketa ozen 
asko zegoen ilargiak argitutako herrixkan. Atso batzuek, gauza 
nola izango zen jakinik, ume txikiak hartu zituzten, eta ahalik 
eta arma gehienak, batez ere aiztoak, suzko urarekin nahastu- 
ta kalte handiak eragiten baitzituzten, eta lasterka joan ziren 
ibaiertzera, horiek ezkutatzera zuloetan eta sasitzan. Laster, 
barrea eta kantua beste zerbait bihurtu zen; gizonak, ibiltzean 
behaztopaka hasi ziren, eta zurien hitzez biraoka -lakoteraz 
ez zeudelako hain hitz zakarrak horretarako-, oihuka, ika-mika 
eta auska; eta, azkenik, lo sakonean erorka edonondik. 

Zaldi Zoro gizon gurena, goibel eta haserre eseri zen bere su- 
tondoan, dendako ate- hegala ondo loturik; debekatu baitzuen 
inor handik irtetea, Kizkurrek gauza hura ikusi gura arren, zeina 
ekaitz izugarri baten antzera alderik alde astintzen ari baitzen 
herrixka; goizean ehizara abiatu beharko zukeen herrixka, hain 
zuzen ere. Zalapartak hainbat aldiz itzartu zituen gauean, eta 
Hodei Gorriren ilobaz gogoratu zen; eta whiskyak zoratutako 
jendeaz; horietako asko, neskaren senideak. Ihes egin nahi izan- 
go zukeen eta neskarenetik igaro, dena lasai zenentz ikustera, 
baina bazekien ez zegoena hori egiterik, artean, bere aita, man- 
tan bilduta, eserita zerraielako beheko su txikiaren ondoan. 

Kizkurren amak ere ez zuen lorik egin gau hartan. Bruleen ala- 
ba zenez gero, hamabost urte lehenago ikusiak zituen euren 
herrixkak gau horretan bezala astinduta, harik eta Buztan Ma- 
rradun bezalako gazte suhar batek zin egin zuen arte ez zuela 
berriro ukituko zurien ur pozoitsua, eurak guztiak triskatzen 
zebilena. Herriak gaua zelan edo halan gaindi zezan espero 
zuen, hondamendi handirik sortu barik, elbarriak eta hilak era- 
gin barik eta bizialdi osorako bihozminik ekarri barik. Andre 

gogorra zen, herri borrokalari batekoa, eta zauriak eta heriotza 
jasan zitzakeen, baina herrian gorrotoa eta hitz beroak egoteak 
haren bihotza samintzen zuen. Kizkurrek, horretaz jabeturik, 
samurtasuna sentitu zuen andrearenganako; lakoten erari ja- 
rraituz ama deitzen zuen andre horrenganako. Isilik zegoen, 
bere mantarekin eserita eta bere tokiko iluntasunean ostendu- 
rik; eta halaxe igaro zuen gaualdia denda barruan, estu, jendeaz 
kezkaturik. 

Goizean, Kizkurrek kanporatzeko baimena jaso zuenean, 
kanpamentuak benetan zirudien haizete batek jota. Larruak, 
mantak, galtzak, mokasinak, baita gerripekoak eta ile xingolak 
ere, denak hortik barreiatuta. Hor, lapiko bat botata; han, gerra 
boneta, lumatxak airetik hegaz, eta andre bat lasterka, hura ja- 
sotzera. Arkuak, gezi hautsiak eta gerra txurroak edonon. Eta, 
nahaste-borraste osoaren erdian, gizon asko, eta zenbait andre 
ere, lurrean botata, aurpegiak zerurantz, ahoak zabalik; askok 
borrokaldiko zauriak zeuzkaten, txurro eta aiztoenak. Haien- 
gandik zetorren kiratsa heriotzarena baino okerragoa zen. 

Baina, goiz hartan, bazen leku txukun bat herrixkan: Richarden 
gurdiak eta ondoko dendak, orain beterik zeudenak; zerekin 
eta Hartz Menderatzaile tirokatu ostean harrizko etxeetatik 
harrapatutako ondasunekin. Eta harantzago, muinoan, zaldi eta 
mando taldea zegoen, ez zutena indiar zamaltzainek gehiago 
zainduko, baizik eta Richarden gizonek. 

Eguzkia gorantz joan ahala, zurien whiskya edandako batzuk 
berpizten hasi ziren, eta inguruari begi gaixotuz begiratzen. 
Zaldi Zororen dendatik hur, atso bat zegoen eserita, baina, 
ez emakume bat esertzen den bezala, ezpada hankak aurre- 
rantz luzaturik -gauza lotsagarri bat, baita bera bezalako zahar 
batentzat ere- Behin eta berriz malkoak xukatzen zituen 
maukako hegal urratuarekin; adiaka zebilen arranguraz, makur- 

turik eta mozkor-mozkorrik zeuden bere bi semeei zuzenduz; 
hauek larruzko estalki eta haga nahaspila baten ondoan zeuden 
-euren denda izandakoa, alegia, gauean euren gainera erori 
baino lehen- Bat-batean, andrea, zutitu eta, agure bat, handik 
zihoan Bi Antilope, seinalatu eta, oihuka hasi zitzaion: "Neure 
semeok! Hortxe doa negar eginarazten didan gizon gaiztoa, 
eta zeuen arrebari eta zeuoi negar eginarazi zizuena txikiak 
zinetenean. Berak hil zuen zeuon aital”. 

Astiro, seme biak jaiki egin ziren, andrea nora seinalatzen ari 
zen ikusteko eta, inork haren hitz okerrak gelditu ahal izan au- 
rretik, euretako bat dendako mordoilora sartu, arkua atera, eta 
agureari gezi bat sartu zion bizkarretik. 

Berehala, amorrua eta aztoramena sortu zen jendearen artean, 
eta lo zeudenak ere itzartu ziren. Edan gabe zeuden akicita ko 
batzuk, herriko ordena mantendu behar zutenak, lasterka hel- 
du ziren euren armekin. Gezia jaurti zuenak, horiek ikustean, 
ihesari eman zion; denda artean ezkutatuz, eroriz eta berriro 
lasterka hasiz, ingurutik aldendu zen. Bi Antiloperen senideek 
euren arku etatxurroak hartu zituzten; atsoaren aldekoek, eu- 
renak, besteei aurre egiteko; eta, bat-batean, borrokaldi gogo- 
rra piztu zen, herrira heldutako etsai baten aurkakoa bezala. 
Geziaktxistuka eta su armak danbadaka entzun ziren ibarrean; 
jarraian, bi taldeek bat egin, eta txurroz eta aiztoz ekin zioten 
elkarren aurka; pipa zekarten gizonek banatu zituztenean, eta 
hautsa eta kea joan zirenean, alde egindako semea hilik zetzan, 
eta, harekin batera, beste bi. Beste asko zauriturik zeuden; ba- 
tek sudurra aho ondoan zeraman, ozta larruazal zati batetik 
dingilizka. Bitartean, denda eroriaren atzean, andre zaharra, 
mozkorretik erneta, ozen ari zen negarrez, eragindakoagatik. 
Saihets Handi eta beste ilezuri batzuk haren ondoan zeuden: 
"Atso zahar ergel hori! Bi Antilope beti izan zen zure sena- 
rraren lagunal”, esan zioten. Eta gogoratu zioten nola, hogeita 

hamar urte lehenago, crowek hil zutenean, Bi Antilopek ekarri 
zuen haren hilotza, bide osoan Running VVaterreko kanpamen- 
turaino. 

“Ey-eel”, negar zegien atsoak, aiene mingarria eginez behin eta 
berriro. 

“Ey-eel”. Egia zen, bai, unetxo bat lehenago oso bestela zirudien 
arren. 

Zurien suzko ura zen. 

Bai, suzko ura, denak bat etorri ziren, eta gorpuak manta go- 
rrietan hil dendara eramatean, andreen adia hedatu zen, ha- 
ziz doan ekaitza legez. Batzarrean, tripaundiak -buruzagi za- 
harrak- garunak urtuz zebiltzan, ahaleginean, Bi Antiloperen 
senideei eta besteei zer opari egin pentsatuz, herri osoaren 
aurrean aitortzeko haiei eragindako mina, gauzak berriz bere 
onera ekartzeko. Hori lortu ezean, arazo larriak izango zituzten 
euren artean urte askoan. Lakota odola isuria zen herrixkako 
lurrean, eta horretatik bihotz- ilunak eta azpikeria isilak erneko 
ziren; egun hartan han zeudenak joan ostean, eta askoz ge- 
roago; hilketa gehiago ekarriz, batek daki zenbat. 

Borrokako lehen oihua entzuteaz bat, Richarden gizonek hanka 
egin zuten. Zumitza artetik ihes eginda, Platterantz abiatu ziren. 
Hodei gorritarrek gogor egin behar izan zioten euren jabetzak 
babesteko; whiskya izan ezilc akicita artetik aukeratutako bi ai- 
tzindarik suntsitu zuten hori, geziak jaurtirik upelari eta india- 
rrak urrun mantendurik lurrak hori edan bitartean. 

Gau horretan, hil eta zaurituekin lan egite luzetik itzuli zenean, 
Zaldi Zoro bere mantarekin eseri zen isilik; baina ez bihotza la- 
sai duen gizona esertzen den bezala, bizkarra euskarrian ber- 
maturik, atseden hartzeko; baizik eta aurrerantz makurturik, 

eta agurtzeko hitzik esan gabe inori. Ezohiko egikera zen ai- 
tarengan, eta Kizkur gazteak gauza asko sentitu zituen bere 
baitan; gauza ilunak, adierazezinak. Dendako andreeksalda zer- 
bitzatzeari ekin zioten berehala, eta mendietako adarrandizko 
koilara batean eman zioten -zurien lau kikara inguru hartzen 
zituen halako koilarak- Jan eta gero, kafea koilaran zuela, aita 
mintzatzen hasi zen, erdizka semeari erdizka bere baitarako. 

“Oso sasoi txarrak dira hauek’’, esan zuen, adarrezko koilara- 
rekin epeltzen zituela hatz izoztuak. “Zuriek lakotei ekarritako 
gauza batzuk onak dira, zorki beltza -kafea- adibidez, azukre 
koskorrekin batera”; eta, zurrupa luzea emanda, gozamen 
hotsa egin zuen, bere hatz izoztuak epeltzen zituelarik ada- 
rrezko koilararen inguruan. “Bestalde, zuriek egindako mantak 
daude, arinago eta janzteko erosoagoak larruak baino. Aitzitik, 
armak eta bolbora, batzuetan, txarrak dira -ehizarentzat kal- 
tegarri-; gaixotasunak eta whiskya, beti txar. Antzina, lakotek 
ez zeukaten zurien gauza on bat ere ez, baina katilu beroa ez 
zitzaien inoiz falta. Egia da orduan ez zegoela zaldirik ere, baina 
ez zuten urrun joan beharrik nahikoa okela aurkitzeko. Artoa 
zuten, naro eta handi hazten zena bufaloaren sabela legetxe, 
eta txingarretan egina gozo-gozoa zen. Gerra talde handiak 
ere bazeuden, orduan; eta buruzagi handiak, herria gidatzeko; 
eta handitasuna beste hainbat gauzatan. Geure amaren amak 
prestatzen zuen eltzekoa ospetsua zen gure saleroste kideen 
artean, eta baita chipewa geure etsaien artean ere. Egun, ziur 
ez dagoena andre bakar bat ere teton guztien artean halako 
eltze bat presta dezakeenik. Ez da soilikgaur gertatutakoagatik; 
edonorkikus dezake horiekokerrakdirela; baina horien azpian, 
okerragoak daude, izozpean ur beltza legetxe; buruzagiak zu- 
rien atzetik lasterka, haiengandik mesede eta boterea lortzeko 
lehian; haiei alabak salduz, lakota gizon handien amak behar 
luketenak; haiei emanez gazteen odola eta bihotza, whiskyare- 

kin batera horiek nola isurtzen diren ikusteko. Herriaren alde 
bizi osoan lan egiteagatik jasotako ohore eta maila ona behar- 
leku eskasa iruditzen zaie buruzagi merkatariei eta beroien 
jarraitzaileei, okela neguko elurretan zehar etxera herrestan 
eramatea legetxe”. 

Kizkurrek berriro esan nahi izan zion aitari makalaren pean 
izandako ametsarena, baina hitz egokiak aurkitu ahal izan au- 
rretik beste intziri bat entzun zuten; adia zorrotz eta zoli al- 
txatu zen herrixka osotik. Gazte zaurituetako bat zendua ote, 
zurien suzko urak hila? 

Ez, atsoa zen, istilua hasi zuena. Urerako bidean zegoen zuhaitz 
batean urkatu zuen burua. Topatu zuten mutilek, soka bereha- 
la moztu eta, jaitsi egin zuten, baina burua alde guztietarantz 
bilin-balan zebilkion: lepoa hautsia zuen. 


Berandu egiten hasia zen; iparraldetik, Platterako bidean, 
antzarak heldu ziren; lurralde osoa ahate buru berdedunez 
bete zen, erreta jateko samur-samurrak, eta edozein umek 
geziz ehizatzeko oso errazak, ahate-hotsa era egokian egiten 
jakinez gero. Troka garaietan, altze zezenaktxoriak bezala txis- 
tukatzen zuen, eta, maiz, dendetako larruak izotzez zurituta 
agertzen ziren goizetan. Andreek kexa ozena agertu zuten, 
okela parfleche ak artean hutsik eta bilduta zeuzkatelako. Dolu 
sasoia amaitzean ehiza hasi beharko zutela uste zuten oglala 
guztiek, zeremonietarako astirik gabe. Ordea, beste batzuen 
iritziz, herrian gertatutako hilketak ez zuen ezer onik ekarriko, 
ez ehizatik, ez beste inondik, harik eta barau, indar eta garbita- 
sun zeremoniak egin arte. Agure batzuk oso bestela mintzatu 
ziren; etorkinen bidexkako gauzei mira egiten zieten: Richarden 
gurdiek egarria piztu zieten. Hartzaren jendea iraitzi izanarekin 

pozik ez, eta soldaduak oldarrarazi zituzten horiek hiltzeaz hitz 
egiten hasi ziren, lakoten era zaharrean hilda, buruak moztuta, 
eta Laramieko soldaduen hirira eraman behar zituztela. Gerra 
herriarentzat txarra zela zioten; bakea egin behar zela. Baina 
minneconjouak aspaldi joanak ziren iparraldera, Missourirantz; 
eta Buztan Marraduni, Hosto Gorriri eta Kokots Luzeri burua 
moztea gaitz izango zen agureentzat. 

Bai, nahiko gaitz. 

Zauri Okerrek, Beldurrek eta Zaldi Zorok hitzok belarri atse- 
kabetuz entzun zituzten, eta, lakotak elkar hiltzeaz hitz egiten 
hasita zeudela ikusirik, pentsatu zuten garaia zela lanpeturik 
egon zitezen; gerran, edo ehizan behintzat; hortaz, biharamu- 
nean miatzaileak bidaliko zituzten. 

“Baraua, dantza eta garbiketa egin gabe?”, galdetu zuten zenbai- 
tek harriturik, bazekitelako horiek guztiak gizon zintzoakzirena 
eta Zaldi Zoro gizon gurena. 

Bai, orain ez zegoen astirik horrelako gauzetarako, esan zuten. 
Biharamunean miatzaileak bidaliko zituzten eta herria abian ja- 
rriko zen. 

Arrats hartan, zenbait gudari, Bizkarrezur Garai besteak beste, 
eta Kizkur ere, ehizan ibiltzetik itzuli ziren. Mendebaldera joa- 
nak ziren, bi loaldi harago. “Oreinak arkurako betizu dabiltza”, 
esan zion Konkorrek Zaldi Zorori. “Indiar goseti gehiegi horiek 
ehizatuz. Cheyenneak, blue cloudak eta arapahoeak soldaduen 
gotorlekuan agentearen zain geratu dira, eta okelarikgabe dau- 
de. Baina, gure seme onak, belarriak lurrean etzan eta, dardara 
entzun zuen, guk, urtetsuagook, belardian haizea besterik aurki 
ezin genezakeenean. Beraz, norabide hartan zamalkatu ginen, 
eta, bigarren goizean, benetan halaxe zela ikusi genuen”. 

“ Ahh-h , bufaloa?”. 

“Bufaloa”. 

Hou! Ongi zen. Gonbidatuek behin alde eginda, Zaldi Zorok 
bere pipa sakratuaren kutxa hartu zuen apaletik eta kanpora 
irten zen gauean barrena. Muino baten gainean, lau norabideei 
-den guztiari- eskaini zien, eta abesti bat abestu zuen, gose 
zen herri bati buruz, ehiza rmalats-malatsabeharzuena eta okela 
pila, sabelak eta neguko parfleche ak betetzeko, horrek guztiak 
eskatzen zuen lan gogorrarekin, bihotzak berriz sendatzeko. 

Denbora luzean, bere dendako mutil ile zurbila haien artean 
zegoen arrotz bat iruditu zitzaion; baina Bizkarrezur Garaik 
ume isila jarraitzailetzat hartu, eta, lakota eran seme deitu zio- 
netik, harekin egindako lanaren emaitza batzuk ikusten hasita 
zegoen aita, azkenaldian. Zaldi Zorok bazekien sasoi batean 
aitzindari handiak egon zirena bere aiten dendetan, baina hori 
antzina izan zen, jendearen argitasuna handiagoa omen zenean. 
Orain, beharbada, beste bat egongo zen. Halaxe ba, ahotsa 
berriro goratu zuen abesti batean, indarra eskuratzeko; inda- 
rra eta jakintza, ikusteko zer egin bere dendako gazte horren 
alde; eta prestatzeko, horrek egin beharko zituen gauza gogor 
guztietarako. Bide iluna zuten aurrean; baina, horrexetatik egin 
beharko zuten bide, herria salbatua izango bazen. 

Azkenik, itzali zen gizonaren ahotsa. Berriro bete zuen pipa, 
eta horrekin egon zen eserita, harik eta ilargi erdi janak, irten 
eta, gauaren itzaletatik atera zituen arte oglalen denda isilak. 

Hurrengo egunean, zinegotziek goiz deitu zieten bufalo 
miatzaileei, eta bideratu zituzten. Ondoren, herria irten zen; 
eta Bele Jabeak -akicita k-, ehizako arrakastarengatik ezagun 
zirenak, joana jagoten zihoazen. Zinegotziek bizkor zeramaten 
jendea, nahikoa neka zitezen, gauak lotan emateko. Pipatzeko 

eta jateko uneen artean, behin edo bitan geratu ziren soilik, 
andreek muinoetan zuloren bat egiteko denbora ozta ema- 
nez muinoko lur legartsutik arbi batzuk hartzeko. Mutikoek ere 
ez zuten astirik aurkitu euren lasterraldietarako; edo, antilope 
gaztea, koioteak eta erbiak zaintzeko. 

Orduan, goiz batean, artean dendak zutik zeudela, deiadarka- 
ri zaharra kanpamentuan zehar arineketan atera zen, artean 
azpantarrak jantzi gabe; haren zango biluziak, mehe eta politt, 
nabarmen, ikuskizun ezohikoa ziren. Oso barregarria zen; baina 
barregura berehala aienatu zitzaien, eta irrika bihurtu, bufalo 
miatzaileak itzultzen ari zirelako. 

Lehengo, bi agertu ziren, muino baten gainean; ondoren, beste 
bi, beste muino batean, ehiza oparoatopatu izanaren seinaleak 
eginez. Andreen artetik alaitasun irrintziak goratu ziren, eta 
gizonetako batzuk, bufaloaren bonet adardunak jantzita, he- 
rrixkako ertzeraino joan ziren, miatzaileei harrera egitera eta 
horiek gidatzera batzar dendara; han, biribil erdi batean eseri 
zituzten, jendea inguruan biltzen zihoala. Zinegotzietako batek, 
pipa sakratua zume gorriko azalez bete eta, parean zuen bufalo 
gorotz baten gainean ezarri zuen; bufaloa indiarren anaia baita, 
berorri jana, jantziak eta babesa ematen baitizkio. Pipa piztu, 
eta hodia zeruari eskaini zion, eta lurrari eta lau norabide han- 
diei. Hori behin eginik, miatzaileei eman zien. 

“Erre”, esan zien, “herriaren bizitza zuen eskuetan dago”. 

Isilpean, miatzaileek pipa hartu , eta, gero, batak besteari pasa- 
tu zioten. Orduan, non egon ziren eta zer ikusi zuten itaundu 
zien zinegotziak. 

Lehen miatzaileak hitz egin zuen, gizaldrak adi entzuten ziola, 
erre zuenez gero egia esan beharko baitzuen. 

“Aurrera joan ginen muino asko zeharkatuz”, esan zuen, 
"Lightning Creek ibaiko adarkatzeraino eta are aurrerago. Or- 
duan, pipatu, eta belarriak lurrean pausatu genituen. Bazen oi- 
hartzun pitin bat, eta hurrengo muinotik bufalo apur batzuk 
ikusi genituen”. 

“Hou", esan zuen zinegotziak, baina ez ozen. 

“Ahh-h, bufaloak ikusi genituen, baina gutxi ziren, eta gu gogora- 
tu ginen herrian asko zirela , eta parflechea k hutsik; beraz, haize 
kontrajoan ginen haiekinguratuz, eta berriro pipatu genuen eta 
belarriak lurrean etzan. Oihartzun handiagoa zen, eta hurrengo 
muinoaren ostean, bufalo gehiago; baina gutxiegi, artean. Hiru- 
garrenez erre genuen, eta, orduan, euren bazkatze oihartzuna 
handia zen; eta muinoaren bestaldean, lautada ilun zegoen, no- 
ranahi begiratzen genuela, ilun bufaloz, neguko larrua legetxe”. 

“Hoye I”, oihukatu zuen zinegotziak, indartsu eta ozen, hizketa 
ona baitzen. Eta guztiek batera oihukatu zuten “Hoye I”, eta, 
jarraian, banatu egin ziren, deiadarkaria abesten pasatu orduko 
denak prest egoteko, aiztoak eta geziak zorrozteko eta ehizako 
zaldiak ekartzeko. 

“Prestatu! Agudo! Zereginakondo egiten dituzten guztiekoke- 
la pila egingo dutel”. 

Laster, herria bufaloaren bila abiatu zen, akicita k bidegile, 
zeharkako lerro luzetik alderik alde zamalkatuz, inor igaro ez 
zedin, eta bufaloak uxatu eta jendearen okela gal ez zedin; gaz- 
te inozo asko baitzegoen han, zurien inguruan denbora luzeegi 
igarotakoa, eta era jatorrak ikasi gabekoa. Baina, ihes egiten 
saiatzen ziren aldiro, Bele Jabeetako norbaitek ikusi eta, zigorka 
itzularazten zituen; baita arkuak hautsi ere, jaramon egin ezean. 

Akiciten lerroaren ostean ehiztariak zetozen, zeharkako lerro- 
tan boskoteka; ilara luzea osatzen zuten, eta bakoitzak bere 
bufalo zaldirik bizkorrena zekarren. Azkenik, herria zetorren, 
atzetik gudari sorta batek zerraiela, ustekabeko erasorik egon 
ez zedin crow edo pawnee etsaien aldetik, zeintzuek gustuko 
baitzuten babesgabeei erasotzea eta alde egitea. 

Oglalak bufaloarenganantz hurbildu ahala, zaldi bizkorrenak 
zituzten ehiztari hoberenak batu zituzten batzarreko buruek. 
Gazte indartsuak zirela esan zieten, gerran eta ehizan ongi jar- 
dunak, eta, egun hartan, babesgabeak elikatzeko hilko zutela. 
Pertsona zahar eta ahulak baitzeuden euren artean, seme edo 
ilobarik gabe, eta gizonik ez zeukaten andre eta ume txikiak. 
Aukeratutako horiek hiltzen zuten guztia haientzat izango zen. 
Hori ohore handia zen, eta Kizkur, ikustean Konkor aukera- 
tu zutela horretan aitzindari aritzeko, barrutik puztu eta ha- 
rrotu egin zen, gizon hori bere laguna zelako; eta bere balioa 
frogatzeko zerbait egin nahi izango zukeen, baina bera guztiz 
mengel eta inozoa zen, eta Konkor, aldiz, gudari guztien arteko 
handiena. 

Bufaloaren ondoko muinora heldu zirenean, ehiztariak-gerri- 
peko eta mokasin hutsez jantzirik eta geziz betetako buirakak 
alboetan zintzilik— zela gabeko bufalo zaldi gainetara igo eta, bi 
taldetan banatu ziren. Bakoitza alde batetik joanda, urrunetik 
inguratu zuten bazkan ari zen abere samalda. Bufaloak astiro 
mugitzen ziren, belarra janean arnasots trumoi bat sortuz; gora 
begiratu barik; euren begi txikiak aurpegietako ile matazan gal- 
durik; haizeaz fidatuz, eta talde ertzean zihoazen begiraleez: 
urte luzez otsoei jarkitako eta geziak saihestutako zezen zaha- 
rrak. 

Ehiztariek, abere samalda behin inguraturik, seinale bat egin 
zuten, eta, denak batera, arrapaladan zuzendu ziren “Hoka hey\ 
Erasol”, oihukatuz. 

Orduan, bufaloak gelditu egin ziren, eta gora begiratu, us- 
natuz; eta buztanak tente ipinita, arineketan hasi ziren; bai- 
na gizon usaineko gauzok inguru osoan zeuden, denak alboz 
zamalkatzen, eguzkiaren norabidean. Oihu eta gezi sastadak 
baino lehenago, bufaloak biribilean hasi ziren pixka batean; ha- 
sieran, astiro; ondoren, ehiztariek esetsi ahala -zezen zaharrak 
alde batera utzi eta behi malats eta gazteengana jota—, gero 
eta azkarrago. Arku sokek dar-dar egin zuten eta geziak haragi 
gaztean sartu, ezker sorbalden atzealdean; batzuk, saihetsetan; 
eta beste batzuk, hezurrik jo gabe, nabarmen barrura. Eta, 
bufaloak erori ahala, ehiztariek beren “Yihool" oihukatzen zu- 
ten, harik eta airea sendo jarri zen arte, oihuz eta harrotutako 
hautsez eta heriotza usainez. Kizkurrek bigantxa bat jadetsi 
zuen, eta, ondoren, adar kiribileko biga ere bai; lau gezi sartu 
behar izan zizkion, arkuarekin ahalik eta tiraldirik indartsuena 
eginda, berakere “Yihoo" oihukatu aurretik besteek bezala. Or- 
duan, zaldia ezproiatuz, behi handi batengana jo zuen, Oraren 
zaldia jazartzen ari zena; Kizkurrek hura lortzeko itxaropenez 
-bere amak larru handi bat nahi baitzuen- geziz josi ahala, be- 
hiak aztarrika eta marru egiten zuen. Lurrajo zueneko, mutilek 
ikusi zuten gizonak behi txikien atzetik barreiatzen ari zirela, 
zezenengandik banatzeko ahaleginean. Lur osoa ilun zegoen 
hilotzez, eta hil hurren ziren bufaloz; mutilek inoiz ikusitako hil- 
dako kopuru handiena. Ehiztari batzuek buirakan zeramaten 
gezi bakoitzeko bat akabatu zuten, azken ehizaldia aspaldi izan 
baitzen, eta besoa indartsu zuten eta odola bero. 

Ehiztariak, itzuli eta, bakoitza bere gezi bereizgarriak zituzte- 
nengana jo eta, euren ehiza zatikatzeko makurtu ziren; ondo- 
ren, andreak heldu ziren lasterka, etorreran zorionezko irrintzi 

galantak eginez, eta ehizatu ez zuten gizon guztiak ere haiekin 
zetozen. Aizto handiek eguzki gorde hurrenetan dir-dir egin 
zuten, eta larruak zabaldu egin ziren okela eder gizenerako. 
Umeak harrapaketan jolasten ziren okela zatiketaren inguru- 
marian, oihuka, laineza hartuta, gibel gordin pitin bat eskura- 
turik han-hemenka andre ederren baten eskutik. Ume txikie- 
nak ere han zebiltzan, hustutako erraien pusketak murtxika- 
tuz -aizto puntarekin behazun amiñi bat botata gainetik zati 
bakoitzari- Eguzkia gorde orduko, zatiketa egina zegoen, eta 
zamariek bizkar gainean zeramaten okela, manta gorri sendoak 
bailiran larru freskoen artean bildurik, hezur muinak goialdean 
loturik eta bufalo talde guztiei jarraitu ohi dieten otsoentzat 
ezergutxi utzita. 

Kanpamentuko andreek haga luzeak, eta sarde antzeko ma- 
kilak zeuzkaten moztuta, lehortegietarako. Ehiztariak itzuli 
zirenean, piletara bota zuten okela -lehortegiak prestatzean 
ateratako adar eta hostoen gainera-; ondoren, andreek es- 
kuaren neurriko txatal fin eta zapaletan moztu zuten, eta 
lehortzeko eskegi. Gero, ehizako aitzindariak batzar denda- 
ra itzuli ziren, eta alde guztietatik jendea zetorkien okela zati 
hoberenak haiei oparitzera eta, puskak lurrean ezarri ahala, 
okela-ekarleei abesten zieten. Kanpamentu osotik suak garre- 
tan zeuden; konkor eta saihets erreak, txinpartaka; eta, usain 
ederra hartuta, umeak, harrokeriatan zebiltzanak, lasterkajoan 
ziren dendatara. Gau osoan ibili ziren danborrak burrunban; 
herria ospatzen eta dantzatzen ari zen, alaitasuna eta esker 
ona abesten; akicitei abesti bereziak eskaini zizkieten -egonarri 
gutxikoei eragozteagatik abere samalda osoa sakabanatzea-; 
ondoren, behartsuentzat hainbeste haragi hil zutenei ere es- 
kaini zizkieten kantak. 

Hori eta gero, Bizkarrezur Garai atera zen, eta suak argitutako 
kanpamentuko biribiletik zehar abestuz joan zen euretako bati 

buruz: artean gaztea, baina ordurako bufaloa aurkitzeko gai 
zena; ez zuen zartakorik zenbatzen, delako gazte hark; bere 
ahotsa inoiz ez zen entzun batzar dendan, eta herrian ere doi- 
doi; haatik, emai handia jasoa zuen: belarrien emaia, herriaren 
lagungarri. 

Ehiza kanpamentu zabal osotik zehar abestu zuen abesti hori 
gudariak, azpantar urdin ilunekin eder eta garai, gerripeko go- 
rriaren dindirriak lumaz apainduta eta dingilizka aurretik eta 
atzetik; ahotsa sakon eta indartsu irteten zitzaion bular orbain- 
dutik, bere begiak eta beste guztienak Kizkur gaztearen bila ze- 
biltzala. Baina mutila denden itzalen artean ostendurik zegoen; 
ordea, hortxe zen Politt Hori, garaipen dantzarako prestatu 
den gudari baten beira ale eta margo guztiekin, su argitan lotsa- 
gabe paratuta, bere amak 

bultzaka ezarritako lekuan. Baina Konkorrek kantatzeari utzi 
zion. Behartsuentzako hiru zaldi eder eman, eta, ondoren, 
eseri egin zen, jende askok berak egindakoagatik bere izena 
oihukatzen zuela, eta umearena ere bai, harktopatu baitzuen 
ehiza handi horretarako samalda. 

Orduan, Kopetilun atera zen bere semeak bufalo txahal bat hil 
zuela abestera, nahiz eta inork ikusi ez hori, ezta txahala ere, 
eta askok zalantza egin zuten hori inoiz gertatu izana. Baina 
bere andrea ondoan paraturik egonda, Kopetilunek horixe egin 
behar izan zuen, oso gaizki abestuz, marmar amorratu antzeko 
bat txirimizkatuz, ume batek belarrezko kaiolan atzemandako 
erlastar pila legez. Oso barregarria zen eta askok egin zuten 
barre, baina laster geratu ziren, Kopetilun zeritzoten hori gizon 
ona zelako eta bere arazoaz jabetzen zirelako. 

Bikainak izan ziren ehiza eta oturuntza. Okela lehortegiek, as- 
tun eta dilindan, buztan luzedun txoriak -mikak— erakartzen 

zituzten herrialde osotik; lehortzen zegoen okelaren azpitik, 
txakurrak txoriengana zihoazen arineketan, ahausika, haiek 
izutzera, ea puskaren bat askarazten zieten edo. Baina andreak 
beti begirale zebiltzan, eta, mikak zuhaitzetatik hegaldatzen zi- 
reneko, oihu handika zetozen txurroei airean eraginez, biak, 
txakur-txoriak, handik aizkatzeko. Ume txikiek ere jolas bat 
zeukaten, zartako zenbaketan deitua; lehortegietatik okela txa- 
talak lapurtu eta horiekin ihes egiten zuten euren ezkutalekue- 
tara. Andreek harrapatu egiten zituzten, beste lapurrak bezala, 
baina, noizean behin, andre batek ez-ikusiarena egiten zuen 
umeren batek dendara ezarian inguratu eta makila batez okela 
zatitxo bat botatzen zuenean lehortegitik. 

Mundu oro zebilen lanpeturik orain. Denden inguruko eremu 
handi bat larruz estalia zegoen; lurrean luzaturik zeuden, oke- 
laren aldea gorantz zutela; andreek horiek marruskatzen zituz- 
ten eta mehe uzten, gantz, garun eta beste atal bigun batzuk 
nahastuta eta horiekin igurtziz. Lehor zeudenean pilatan 
biltzen zituzten dendetan, merkatarientzat, inoiz inor itzuliko 
balitz. Azkenik, larru handi bat margotu zuten eta ehiza zelaian 
gora zegoen muino baten gainera eraman, eta, han, lurrari itzuli 
zioten. 

Andreek sokak eta denda larruak ondu eta zurratu bitartean, 
gizonek arkuak, geziak, lantzak eta gerra txurroak zegitzaten, 
herria defendatzeko prestaketan, eta eraso txikiren batzuk egi- 
teko ere, crow, snake eta pawnee-en aurka. Zaldiak lortuko 
zituzten eta, agian, su armaren bat edo beste eta bolbora pitin 
bat. Betor negua orain, eta ekaitzak, dendak indartsu egonda, 
parflecheak beterik, herria pozik. Andre Urkatuaren kanpa- 
mentuan jazotako txarkeria ia ahazturik zegoen, eta soldaduei 
tiro egin zietenak hiltzeko hizketa ere bai. 

Baina agureetako batzuk ehiza zelaian ibili ziren, lakota batek 
inoiz egingo ez zukeen bezala: begiak beti lurrean. Luzaroan ibili 
ziren inguruetatik, astiro-astiro, hango gezi hautsi guztien bila, 
horien burdin puntengatik. Ume zirenetik egiten ez zen zer- 
bait egin zuten: aurkitutako harrizko geziburu eta lantza punta 
guztiak batu zituzten. Astunak izan arren eta hegaldian gezia 
beherantz bota arren, onak ziren, armiarmak eginak zirelako, 
eta lurrean utziak, hortik barreiaturik, herria behartsu zene- 
rako; eta soldaduak etorri etorri egingo ziren egunen batean. 

Ez zitzaien ahaztu burezurrak -jada biluzik eta zuriturik- sar- 
talderantz begira bihurtzen, eguzki handiari begira. Euren anaia 
bufaloarentzat egin zuten azken betebehar hori, bera gabe he- 
rria hilik baitzegokeen seguru asko. 

Azaroan, hosto erortze ilargian, teton lakotek, lehen aldiz, ge- 
rratalde bat bidali zuten Platte Garaiko zurien aurka. Hilzorian 
zegoen Hartz Menderatzailek Hosto Gorri eta beste senideei 
eskatua zien bihotz onez irauteko zuriekiko; baina ezin izan 
zuten halakorik egin; eta, herria arriskutik kanpo zegoela iru- 
ditu zitzaieneko, eta neguko okela egina eta poniak gizenduta, 
Hosto Gorri, Kokots Luze, Buztan Marradun, Hartz Mende- 
ratzaile gaztea eta beste bizpahiru, herritik zehar zamalkatu zi- 
ren gerrarako jantzita; eta etorkinen biderantz zuzendu ziren, 
andreek, haien abiatzeari begira, abesti adoregarriak abesten 
zizkietela, pawnee edo crowen aurkako gerra baterako bezala. 

Talde txikia zen, eta armatu gabea, baina gizon ederrak ziren, 
bruleen arteko hoberenetakoak. Oglalek berehala jakin zuten 
haiekabiatuakzirela, eurekin bizi ziren Hartz Menderatzaileren 
senitarteko iraitzien bidez. Orduan, Kizkurreketa bere lagunek 
euren herriko gudarien dendak ere ikusi zituzten gerra kantuz 
beterik, eta prestaketez eta egitasmoz beterik -bruleek zer 
emaitza eskuratzen zuten zekitenerako- 

Kokots Luze, Buztan Marradun eta besteak zurien bidexkatik 
oso urrun joan ziren ezer aurkitu aurretik, urte amaiera aldean 
gurpil gutxi baitzebilen hautsak harrotuz. Azkenik, kutxa gur- 
di horietako bat ikusi zuten bidexkan behera etortzen, zuriek 
posta gurdi zeritzoten horietakoa. Ibaiertza garaia zen aldean 
ostendu ziren, aurreko udako arazoaren kanpamentuko lekutik 
ez oso urruti. Gurdia heltzean, tiro egin eta gidaria hil zuten, 
eta baita bere ondoan mando zigor luzearekin eserita zihoan 
gizona ere. Barruan zihoanari, hankan gezi bat sartu eta alde 
egiten utzi zioten, haiek dirua banatzen zuten bitartean, bur- 

dinazko kutxa batean topatu zutena. Paperezko zati txiki pila 
ere bazen han, eta horietako batzuekin zigarroak egin zituzten, 
espainiarrei ikasi bezala. Gainerakoa, eskutadaka haizatu zuten, 
eta elurtxoriak bisutsa aurretik bezala hegaldatu ziren. Urre eta 
zilar apur bat Bordeauxenean gastatu zuten, eta han jakin zuten 
alferrik galdutako paper hura ere dirua zela. Oso barregarria 
izan zen euren senide frantsesa jauzi egiten ikustea, zer egin 
zuten esatean. 

“Sacrel” Bost, hamar mila dolar, zarrasteldurikl”. 

Oglaletako batzuentzat ere barregarria izan zen, zurien ordain- 
diru pila handi hura hegaz urruntzen irudikatzea, edo erretzen, 
zume azaltxo batzuk eta tabakoa bildurik. Baina beste batzuek 
ez zuten astirik halako barreetarako. Ikusi zuten gazte apur 
batzuek -esku bateko hatzez zenbatu daitezkeenak, ez gehia- 
go—, Bide Santura jaitsi eta, zuriak hil zituztela, eta ez zela 
soldadurik agertu haiek jazartzera; ezta geroago ere, handik 
ibili zirenean, Bordeauxi bisita egiten; edo hark aurreko udan 
lurperatutako zurien hezurrakikusterajoan zirenean, ordurako 
udazkeneko euritan garbitzen ari zirenak. 

Oglala gazteek gertakizun horri buruz hitz egin zuten, eta uda- 
berriaz pentsatu zuten, eta bidexkan ibiliko ziren ondasunezko 
gurdi karabana pilaz. Merkatariak oso haserre zeuden: bruleak 
zigortu ezean, laster indiar guztiak ibiliko ziren oldartuta, eta 
inor ez zen egongo salbu; soldaduak heldu eta gerra izanez 
gero, ez zen egongo ehizarako eta larrutarako astirik, akabo 
merkataritza. 

Oglalak gauza horietaz ere ohartzen ziren, baina ezin gazteei 
eragotzi Trumoi Txikiren neguko herrixka bisitatzera igo zite- 
zen. Han, VVhite Earth Riverretik gertu, merkatari kanpamentu 
bat egoten zen, frantsesak aurreneko aldiz Missouritik heldu 

ziren garaitik. Bertan, gazteek ikusi zutenez, posta gurditik 
ebatsi diruarekin su armak eta bolbora erosten zebiltzan; eta 
bruleen beste gerra talde batek hartutako gauza pila ere ikusi 
zuten, Ward and Guerrier merkatari etxeetan eginiko erasoan 
hartuak, soldaduen gotorlekutikgorago. “Ahh-h, bai ederrakzu- 
riek hasitako arazoakl", ziotsoten elkarri gizon gazteek, sabelak 
igurtziz betekada handi baten ostean bezala; eta udaberria hel- 
duko zen bere belarrarekin, poniak indartsu jar zitezen. 

Houl Udaberria helduko zen, zartako eta ilajeekin guztientzat. 
Iparraldean minneconjouak gerra pipa eramaten ari zitzaien 
hunkpapa eta blackfoot lakotei. Haatik, zenbaitek gogora eka- 
rri zutenez, lehenago ere ibiliakziren elkarrizketetan, indiarren 
etsaien aurka gerra handia egiteko; eta ez ziren ados jarri. Agian 
hori ere muino gaineko haizetxoa bezalakoa izango zen, bes- 
terik ez; edo andreen berriketa bezalakoa, elkarrekin esertzen 
zirenean gereziak eta okela txigortua ehotzera wasna-rako 
-gudariek eraman ohi zutena bidaia luzeetan, crow eta snakeen 
aurka abiatzean-. 

Halaxe ba, udazkena astiro zihoan, mardul eta malats, lande- 
tako txakurra legez. Nahiz eta ez heldu zurien gauzarik bat 
ere, udazkenik hoberena zen; askok zeritzotenez, aspaldi luze- 
luzean izandako hoberena. Okelatan ez ezik, gauza askotan 
zen oparo; parfleche ak aranpasaz ere lepo zeuden; eta azeri 
mahatsez eta bufalo gereziz; eta muinoan bildutako arbiz ere 
bai; eta, dendetako zutoinetatik zintzilik, larruzko zorro asko 
zegoen, andreek zerabiltzaten belar sakratuz beterik -sorgi- 
nentzat huskeria ziren min edo zaurietarako- Hamaika gauza 
gehiago ere bilduta zuten: kolorezko lurrak, eta larreetako as- 
taputzen hauts hori eta marroia, margoetarako; eta haurtxoak 
zituztenek, edo haurdun zeudenek, lur zingiratsuetako adaxka 
marroiz betetzen zituzten zakuak, sehasken barru eta beheal- 

dea bigun janzteko. Gauza horiek guztiak eta askoz gehiago 
zemaizkien lurrak lakotei. 

Jende gazteak ere biziberriturik zirudien; neskak orein larru 
ondu berriei beira aleak josten aritzen ziren, zurien jantzien 
eskean ibili ordez; gudariak arku berriak lantzen, eta gerra txu- 
rroak, lantzak eta ezkutuak ere bai; eta zaldiak trebatzen, ehi- 
zarako eta gerrarako; inoiz baino lanpetuago zebiltzan lakota 
gazteak, inork, oso zahar zirenek salbu, inoiz ikusi ez bezala. 
Benetan zen ona Bide Santurik ez egotea, ezta hango merka- 
tari etxeak ere, bertan egonkortzeko. Akicitek, zeintzuek kide 
mordoa galdu baitzuten gudariek zeregin gutxi izan zuten urte 
guzti haietan, jai etadantzakantolatzen ziharduten orain, mutiko 
helduenak euren dendetara erakartzeko, hutsuneak betetzeko 
asmoz. Ora sarritan egoten zen Azeri Elkarteko haiekin, bere 
anaia zaharra, Zezen Bihotz Gaizto, bertakoa baitzen. Beldur 
gaztea, ordurako, bazen Lantza Okerretako partaide -lakota 
eta cheyenne, bietariko kide onez betetako denda indartsu 
bat—; Ke zaharraren biloba zenez, akicita guztien helburu zen. 
Kizkurrek, artean, nahiago zuen Konkorrekin eta inguru irekie- 
tan ibili, eta ez jendez lepo eta kez beterik zegoen gudari den- 
datan, eta hitz potolo, oturuntza eta abesti artean. 

Elurra lurrean etzatera etorri aurretik, hainbat erasoaldi txiki 
egin zituzten, crow, snake eta pawnee-en aurka. Gerra talde 
apur batzuk irten ziren ere, andre eta dendak aldean era- 
manez, eta bidean pixka bat ehizatuz. Noizean behin Keren 
edo forte inguruko beste ganorabakoren baten senideak ere 
abiatzen ziren eurekin; eta, orduan, ezarian alde egiten zuten 
Bide Santurantz; aldiro apur batzuk, eta andreen kanpamen- 
tuan agertzen ziren, harik eta asko izan ziren arte bertan; eta 
ez zirudien inork minik eragin behar zienik. Oglalen aitzindari 
nagusietako gehienek, baita Hodei Gorrik ere -Keren denda 
inguruan hazitakoa zena bere aita hil ostean-, desatseginez ze- 

kusaten gauza hori. Kanpamentuak ahultzen zituen, eta, hala, 
soldaduak ez ziren hain beldurti izango andre eta umeen bila 
etortzeko. Gainera, senitartekoak ziren hango beheko haiek 
ere, eta babesgabe egongo ziren armen aurrean, soldaduak 
etortzean. Baina beste batzuek ziotenez, forteko zuriak oso 
gutxi izaten jarraitzen zuten; ozta-ozta irudi ibiltariak egiteko 
beste, eta iluntzeko danba armaz tiro egiteko. Dena dela, sol- 
daduak ez zeuden haserre; hori esan zien Politt Horrek beste 
mutilei. Zilarrezko hiru disko handi zituen ilean, ezagutzen zuen 
soldadu batek emanak, han behean egona zela frogatzeko. Sol- 
dadu hark mutikoa atsegin zuen arazoa aurretik bezalaxe, bere 
bihotza ez zen txarra inondik inora. 

Hartz Bakarti, Kizkur eta Beldurren semeak, elkarri begiratu 
eta, barre txiki batzuk egin zituzten alde egiten zutelarik; Politt 
Hori suminduta eta zer esan ez zekiela geratu zen. 

"Aizu, Hartz Bakarti, zu ez zara ezerl”, oihukatu zuen azke- 
nik, lur mokorrak jaurtika haien atzetik, umetxo batek egingo 
zukeen bezala. "Eta Kizkur horrek gizon zuria dirudi, edo albi- 
noal”. Soldaduak esandako hitza zen hori, Politt Hori mutilez 
kexaka hasi zitzaionean; eta ez zekien zer esan nahi zuen, bai- 
na zikinkeria bota balu bezala ahoskatu zuen. Beldurren se- 
meak bazekien hitz hori zer zen, eta besteei esan zien. Bere 
aitak zeukan bufalo zuriaren larruari albino deitzen entzuna 
zien merkatariei, eta tratu bikaina eskaini zioten trukean, baina 
buruzagi zaharrak ez zuen negoziorik egin nahi izan, gauza sa- 
kratu bat zelako hura. 

Agian Kizkurren larruazalak ere asko balioko zuen, esan zuen, 
eta laguna hurbilagotik aztertzeko itxurak egin zituen, bere 
beso beltzarana jarriz bestearen ondoan, argi-argia zena eta 
zelaren eserlekua bezain leuna. Hartz Bakartik barre egin zuen. 
Larrua zen nahi zutena, eta ez zarpail ondu gabea. Gainera 

Kizkurren ilajea ez zen kolore sakratukoa, zuria, alegia, edo ia 
zuri, begi gorriekin batera. 

Ez, erabaki zuten euren artean, Zaldi Zororen semearen la- 
rruak ezer gutxi balioko zuen merkatarienean; eta txorakeriak 
esatea amaitu zutenean, arkuak hartu eta muino batera joan 
ziren besoen indarra neurtzera. Aurreko astean baino jaur- 
tiketa luzeagoa lortu zuten; baina artean laburregi, benetako 
gudari izateko. Jakin bazekiten nola bidali urrun gezialc bizkar 
gainean etzanda, mokasinak arkuan bermatuta, eta geziari esku 
biekin tira eginda atzerantz. Horrek uztai soka kantari jartzen 
zuen. Baina etsai baten aurka ezin horrela borrokatu; gudariak 
bizkarrak lur gainean izanik, hankak airean. Lotsagarri zatekeen. 

Eta Politt Horrek muinora jarraitu zienean zurien berriketare- 
kin jarraitzeko, besteek zaldiak hartu, eta zaldietatik botatzera 
jolasten hasi ziren. Horrek herrixkara itzularazi zuen. Zakarre- 
gia zela eta norbaitek min har zezakeela esan zuen. 


Jende gehiago Bide Santu aldera bizitzera jaitsita, eta soldaduek 
begiak norabide horretan ez jartzean, asko igo ziren iparral- 
deko kanpamentuetara bisita egitera eta konkor errea jatera. 
Berriak zekartzaten: euren aita agentea, zeina arazoa guztiz 
bukatutakoan agertu baitzen azkenik, bruleen kanpamentuan 
gertatutakoa ikusi eta Aita Handiari idatzi zion indiarren aurka. 
Egun batzuk geroago, soldaduekin haserretu, eta horien aurka 
idatzi zuen. Bestalde, euren lagun Jim Bordeauxi arazoak sortu 
nahi zizkiotenakere bazeuden: zurien berripaperak, mintza ikur 
beltz txikiekin; haren inguruko kontuz beterik zetozen horiek, 
esanez Hartz Menderatzaileri lagundu ziola soldaduak harra- 
patzen bruleen kanpamentuan, antilope tranpa batean legez, 
zatikatuak izateko. Merkatarietako batzuekere halakoakesaten 

zebiltzan. Agian beldur ziren ezen Bordeauxen mintzaldi in- 
dartsuak, ekidin zuenak indiarrak herrialde osoko zuriak akaba- 
tu zitzaten, gauzak oso alde jarriko zizkiola Aita Handiarekiko. 

Horiek ziren Ganorabakoek kontatu zituzten berrietako 
batzuk, eta beti hitz egiten zuten udaberrian etortzekoa zen 
soldadu pilaz; gudariei berun betekada galanta emateko adina 
etorriko zirela. Hori zioten, hitzok, azukre koskorrak legetxe, 
mingainean kiribilduz. Kizkurrek aipatu zionean iragarpen oke- 
rrokin zeukaten gozamena, aitak hausnartze txistu hotsa egin 
zuen pipa hodian. "Koioteak otsoari ausiki egitea gustuko du, 
ahal duenean", esan zuen. 

Negu ona zen; kanpamentuak ibai gordetik zehar barreiatuta 
zeuden eta gura adina egur zuten eskura; eta, Kizkur eta bere 
aita elkarrekin sarri egindako ehizetatik zaldiz itzultzean, den- 
dek gorritasun gozoa zuten ilunabarrean. Belatz Txiki gazteak 
ere ehizan ziharduen, baina neguko jolasak gustatzen zitzaiz- 
kion: bufalo saihetsezko lera lasterketak muinoetan behera; 
izotzeko sokatira, alde biak larruzko sokari tiraka eta irristaka, 
eta barre algaraka erortzean; eta elur sugeak 4 , izotz edo elur 
izoztutik irristatzean txistu zegitenak. 

Lakiolariak izan ezik, zuri gutxi agertu ziren indiar herrialdetik 
negu hartan, eta taldeka, betiere. Beldurren dendara zihoa- 
zen zuzenean, edo Hartz Eseri edo Hartz Azarrirenera, gizon 
horiek herrira heldutako bisitaria babesteko ohitura zaharrari 
indartsu eusten baitzioten, baita crow etsai bat balitz ere. Beti 
bezala, lakiolariek oparitxoak egin zizkieten andreei eta neska- 
txei; baten bat emazte eraman ere, noiz edo noiz. Kizkurren 


4 Elur sugeak, jatorrikoan snow snakes', Ipar Amerikako indiarren jolas edo 
kirol mota; enbor bat elurrezko ildo batetik irristatzean datza (Itz. oharra). 

arreba eraman nahi izan zuen gizon batek, baina haren begiek 
sutsuki behatzen zuten gudari gazte baten aldera, Txurrodun 
zeritzotena, eta aitak egokiagotzat jotzen zuen hori. 

Zuriek burdinazko lakio batzuk ere utzi zizkieten, igaraba, kas- 
torea eta bisoia harrapatzeko era hori ikasi zutenei; udaberrian 
itzultzekoakziren lakiook, eta horiek erabiltzen uzteagatik larru 
batzuk eraman zituzten ordainetan. Hauts zuri pitin bat ere 
utzi zieten, hil arte gaixotzen zituena otsoak, horiek gehiegi 
hurbiltzen zirenerako zaldi- behorrengana umaldi sasoian. 

“Haien harrapakin berbera erabil ezazue karnata gisa; erbia, 
edo zaldikoa edo dena delakoa”, esan zuen Garnier zaharrak, 
erakusten zielarik zenbat pozoi bota eta zelan ezkutatu haragi 
puska iletsuan. “Pitin bat besterik ez aizto puntan eta ...fiul”, 
hiltzeko keinua egin zien atzamarrarekin. 

Baina herrian erakutsitako jokabide lagunkoi horrekin guztiare- 
kin ere, hainbat gazte aldendurik ibili ziren lakiolari zuriengan- 
dik, euren mantei goitik helduz, doi-doi begien azpitik, eta erne 
eta mesfidati begiratuz. 

Negua igaro zen, belarra erne zen eta zaldiak sasoitsu hazi zi- 
ren; eta, artean, bakeakzirauen zuriekin; gerra bidea hartutako 
talderik ez zen; soldadurik ere ez, Bide Santuan. Horrenbestez, 
indiarrak, euren eguzki dantza egin, eta udako kanpamentue- 
tara sakabanatu ziren. Ganorabako guztiak alde eginik ziren; 
gizon zurien emazteak haiengana itzulita, bidexka inguruetara; 
baita Ahohandiren arreba ere Salavvayrekin, Gratiot etxeetara. 
Dena zen lehen bezala. 

Gerezi gorritze ilargian, uztailean, brule gerra talde bat Platte 
behealdera jaitsi zen. Omahek Missouri aldeko euren artaso- 
roak utzi ohi zituzten sasoia zen, udako ehizara joateko, Loup 
eta Elkhorn ibaien arteko bufalo zelaietan, eta borroka onen 


103 


bat edo beste izango zuten. Gerra taldeko batzuek, hala nola 
Buztan Marradunek eta Burdin Balak, emazteak zeramatzaten; 
baina, gainerakoak, gazte eta mutikoak ziren gehienbat; oglala 
gutxi batzuk ere bai, espedizioaren berriek erakarrita, eta zal- 
di ederren esperantzak. Kizkur, bere amaren jendea bisitatzen 
ari zena, han abiatu hura ere. Ekialdeko etsaiaren herrialdea 
ikusteko lehen aukera zuen, eta bere lehen bidaia bere senide 
brule urruti-joaleekin. 

Gudari batzuk Loup ibaian behera joan ziren zaldi batzuk 
atzematera, pawnee-en lurrezko etxeen herri handira; bes- 
teak, bitartean, omahen gau kanpamentua aurkitu eta, zaldi 
hoberenen konpadak moztu eta, horiekin joan ziren. Hurren- 
go egunean, gudarietako asko euren zaldi lapurtuen aztarnak 
jarraitzen zebiltzanean, lakotak haien kanpamentura oldartu zi- 
ren 5 . Erasoan hiru omaha erori ziren. Kizkurrek sastraka artean 
ezkutatzen ari zen bat jo zuen. Bazekien jaurtiketa ona egin 
zuena, indiarra tente jarri eta atzeraka erori zelako. Bere lehen 
etsaia hiltzeaz pozik, mutilak jauzi egin zuen, eta, gudariaren 
ilajea altxatzeko aiztoa prest zeukanean, txirikordak baino ez 
zituen aurkitu. Andre bat hil zuen. 

Une batez mutila aiko-maiko geratu zen. Bazekien ilajea one- 
takoa zela, lotsagarriago baita gudarientzat euren andreak 
hiltzen uztea eurok hil daitezen baino. Hortaz, ahalegindu zen 
ile txirikordatua mozten, baina andrea gaztea zela ikusi zue- 
nean, adatsa aratz eta distiratsu zeukala, eta gaztaina kolorekoa 
bere arrebarena legez, apur bat alditxartu zen. Halaxe ba, joan 
egin zen; har zezala ilajea beste batek. 


5 Siuxen erasoa omahei, !855eko uda. 

Ordurako, lakotak lur garaiagora aldenduta zeuden, denak 
Buztan Marradun izan ezik. Zaldi oso arin baten gainean, bere 
era sakratuan ongi margoturik, omaha kanpamentuari eraso 
zion zuzenean; etsaiek, joan-jinean paretik igarotzen zitzaiene- 
ro, armekin sendo ekiten zioten danbadaka. Behin baino ge- 
hiagotan egin zuen hori. Ke urdinean barrena zamalkatu zen, 
bere emazteak irrintzia egiten zuela, eta beste gudari askok eu- 
ren mantei eragiten zietela, argi ibil zedin deika. Hiltzeko egun 
hobeak egongo ziren, etsai gogorragoen aurka artaindiarrak 
baino. Baina beste batzuek brulearen zorkia egun horretan ona 
zela zekusaten, eta oihu eta garrasi zegioten, adore emateko. 

Azkenik, itzuli egin zen, eta etxerantz abiatu ziren denak, oma- 
ha miatzaileak haien atzetikzeramatzatela, herrialdetik bazihoa- 
zela ikusteko. Lakotak pozik zeuden: pawnee- ei eta omahei, 
bi-biei, zartakoak jota, eta zaldi eder batzuk eta omahen lau 
ilaje lortuta. Kizkurri berea galtzeagatik adarra jo zioten. 

"Era horretan sekula ez zara inora helduko herrian, edo neske- 
kin", esan zioten. Abestitxo bat egin zuten horretaz: 

Hona hemen gazte azarria 
baina memelo halakoa 
aizto onik gabea. 

Beroaldia hartu zuen hasieran, baina lagunkoi barre zegiten hori 
abestean, andreek ere parte hartuz; beraz, lasaitu egin zen. Ez 
zen forte inguruko ganorabako haiek berari buruz abestiak eta 
txantxak zegitzatenean bezain txarra; Politt Horrek abesten 
zuena bezala: 


Senide lander bat dugu gure artean 
ia biluzik ibiltzen dena 
ez du ezer ederrik aldean. 

Behin, bere aitak hori entzun, eta, mutilei deitu eta, antzinako 
istorio bat kontatu zien; istorio eder bat, arriskuan zegoen na- 
zio batena, zeina gizon pobre batek salbatu baitzuen. Aspal- 
di izan zen, oglalek zaldirik ez zeukatenean; ez orain bezala, 
edonori emateko adina zeukatela. Gizon horrek, txiroa zenez, 
oinez ibili beharra zeukan, eta herriko besteengandik nahiko 
atzeratuta geratu ohi zen; orduan, halako batean, etsaia heldu 
zen. Bestea, atzeratuta zegoenez, aztarnei jarraika zetozenak 
ikusi, eta, ezkutatu ordez, bidera atera zitzaien; eta, hari eraso 
egitean gudariek egin zuten zaratari esker, besteak arriskuaz 
ohartu ziren; eta, ilajea erauzi eta gizona zatitan ematen zuten 
bitartean, andre eta umeak denak onik atera ziren. 

“Hobe da gizon ona izatea, muinoak zure poniz ilunduta edu- 
kitzea baino”, esan zien. Eskerrak eman zizkioten, ohitura ze- 
nez, eta joan ziren; baina Zaldi Zorok bazekien bere hitzak 
oso ahulak zirena haietako askoren artean, bera gizon gurena 
besterik ez zelako, eta Ganorabako gehienak zuriek zeukaten 
botere motan zeudelako interesaturik, eta ponietan. 

Kizkur horrelako gauzez gogoetatzen zihoan, bruleen gerra 
taldea gero eta gehiago urruntzen zelarik borroka lekutik. 
Atzetik zetozkien omaha miatzaileak biratu eta joan egin zire- 
naren berri eman zuten, eta kanpamentu osoa Beaver Creeke- 
tik behera zihoala ehizatzera; orduan, lakotek aurretik inguratu 
zituzten. Altze bila joandako bi gizon aurkitu zituzten. Batek 
alde egin zuen, baina bestea oso jarkia zen. Zaldi uher arina 
eduki arren, belar gainera jaitsi eta tiro egin zien lakota era- 
sotzaileei. Aurreneko tiroak huts egin zuen, baina bigarren bat 
egon zen berehala, eta lakota gazte bat jo zuen, omaharengana 
heldu nahian zebilena hark arma berriz kargatu aurretik. Bes- 
teek gizona harrapatu zuten, eta bere tiro biko arma bikaina 
ere bai. Orduan, ikusi zuten ezzela indiar odolgarbia, baiziketa, 
litekeena, merkatari semea; eta, ziur aski, gizon garrantzitsua 

bere herrian, zelako jantziak zeuzkan ikusita. Gudariak omaha 
kanparmentura zamalkatu ziren haren ilajea eta zaldia erakus- 
teko, eta hangoek, gauza horiek ikustean etsaiaren eskuetan, 
garrasi egin zuten, seinalatuz, eta andreek adia ozena goratu 
zuten. Gizonezkoek, berriz, tiroka ekin zioten, eta borrokaldi 
luzea sortu zen, hiru ordukoa edo. Omahek, guztiekzeuzkaten 
su armak, eta itzuritako hark jakinaren gainean jarri zituenez, 
andreek lubaki eta zuloak egin zituzten kanpamentu inguruan, 
borrokan ziharduten gudariak babesteko. Beste omaha bat 
zauritu zuten, baita zaldi batzuk ere; besteek, bruleen zenbait 
zaldi lurreratu eta gizon bat kaltetu zuten. Nahikoa zen. 

Lakotak euren kanpamentura itzuli zirenean, Burdin Balak eta 
Buztan Marradunektaldeari hitz egin zioten. Zirudienez, ez zu- 
ten hil merkatari seme bat soilik -berez txarra zena-, baizik 
eta Fontenellen semea, Laramieko fortean bizi izan zena be- 
hin, merkatariak zirenean haren jabe. Amaren aldetik, semea 
gizon handia zen omahen artean; aurreko urtean Washington 
zeritzoten lekura joana zen, eta bertan buruzagi egin zuten. 
Horren hilketak arazoak ekarriko zizkien Aita Handiarekin eta 
soldaduekin; eta merkatariekin eta horien semeekin. 

Hortaz, etxera abiatu ziren, zer egingo zuten asmatu nahian 
abiatu ere. Heldu zirenean, eta brule kanpamentuan behar 
bezala ospatu zutenean, zaldi lapurreta eta zenbatutako paw- 
nee zartako parea aipatu zituzten. Omahen aurkako erasoa 
apur batzuei soilik aipatu zieten; merkatariei edo forteko andre 
kanpamentukoei kontua eraman ziezaiekeen inori ez zioten 
ezer esan; eta, orduan ere, ez zuten aipatu merkatari seme hi- 
larena; horren ordez, zera esan zuten, Kizkurrek omaha andre 
bat bota zuela gezi batez sastraka artean, eta garrantzi han- 
dia ematen ibili ziren kontuari, andrea erreserba batekoa zela, 
ile gaztainkara zuela, aita merkataria izateko itxura zuela... Eta 
hori jakiten bazen arazoak izango zituztela bruleek eta oglalek; 

Kizkur eta bere sendiaren kanporatzea lekarkeela agian, zuriak 
poztearren; lakota batzuek zuriei jarraitzen zietelako bufalo 
txahalak bere amari legetxe. 

Horrenbestez, lau ilaje omahak suntsitu egin zituzten. Fontene- 
llen zaldi uher bikaina, zurien burdin marka aldean zuena, ordu- 
rako askatuta zuten, aurki zezan nor edo nork; aurreko apatx 
batean zauri txikia egin zioten, pixka bat herren egin zezan, eta, 
horrela, ez zedin behe lurretara itzuli. 

Bufalo zezenak sartaldeko lurretara jaistean, bruleak erakarri 
zituen ehizaldi bat egitera. Kizkur ere bazihoan, oso isilik, beti 
bezala, baina Buztan Marradun eta besteek gudaritzat hartzen 
zutela. Orduan, gereziak ilundu ahala, Ganorabakoenetik bi- 
sitariak heldu ziren berriak ekarriz: nor jaio zen, nor hil eta 
abar. Larru Urdinen kontua ere bazekarten, gotorleku inguruko 
haiengana heldu zena, bere herritik iraitzia izan ondoren ara- 
zoak sortzeagatik, denden atzealdera joaten aritu izanagatik, 
guztien andrea balitz bezala. Agureek barretxoak egin zituzten 
euren pipekin horren kontura; halakoxe andre bat soldadue- 
nera eramatea eta cheyenneen ohitura hura, gudariei andreen 
grazia ematekoa, biak antzerakoak zirelakoan; bata ala bestea 
egin, ezin jendea babestu eta okela salbu gorde; gauza jakina 
baitzen andreak bere bertutea galtzen duenean bufaloa alden- 
du egiten dela; baina zoritxarrez ez zegoen zer eginik horretan, 
zeren eta, andre bati bere eskubidea ukatuz gero gizon bat 
uzteko beste baten ordez, txahalak makal etortzen baitira, edo 
ez dator bat ere. 

“Ahh-h, bai, hori ere gauza jakina da”, zioten zaharrek, Fonte- 
nellen tirokatzearen inguruko berrientzat belarriak erne; baina 
beste agente baten berria besterik ez zegoen; beste aita bat 
Bide Santuan, Maior Twiss deitutako bat; gizon garaia, ilea Whi- 
te Mountainseko elurra legetxe zuena. Hark zioenez, baze- 

kien nork egin zuen posta gurdiaren erasoa eta nortzuk ziren 
aurkariak, eta horiek eraman behar zituen. Bakearen aldeko 
ziren beste guztiek Platte ibaiaren hegoaldera lekualdatu behar 
zuten eta bertan itxaron, zer egin esaten zitzaien arte. 

Hasieran, brule gazterik suharrenek ele hori ekarri zuten me- 
zulariakgarbitu nahi izan zituzten, eta iparrera joan, minnecon- 
jouekin batzera; iskanbila handia sortu zuten horren inguruan, 
Trumoi Txikik, atera eta, baretu egin zituen arte. Ziotenez, Bel- 
durrek bere kanpamentua jaitsia zuen aita buruzagiarengana, 
baina, bere gudari gehienak kanpoan utzita, zartako eta zaldi 
bila. Bruleetako apur batzuk ere jaitsi ziren, Labankari besteak 
beste, zeinarengandik jendeak zorki txarrarengandik bezalatsu 
ihes egiten baitzuen, hartz menderatzailetarrak iraitzi zituene- 
tik. Edonola ere, gehienek gogoratu zutenez, agente berri ba- 
ten bila jaitsi ziren azken aldian buruzagi bat galdu zuten. 

Trumoi Txiki Blue VVaterren kanpatuta zegoela -Platteko he- 
goalderantz jaisten zen errekasto bat, Laramietik oso behe- 
ra—, lasterkari bat heldu zen, esatera soldadu pila bat abiatu 
zela Bide Santuan gora. 

Bruleek ehiza ona egina zuten; tegiak okela lehorrez beterik 
zeuden, andreak lanpeturik sokak ontzen eta wasna ehotzen; 
eta denek zekiten Trumoi Txiki bakearen aldeko zela, Hartz 
Menderatzaile tirokatu osteko gau osoan gogor jardun zuela 
gudariak lasaitzen, Platte Garaiko herrialde osoa gerratan sutu 
zezaten eragotziz. Beraz, agentearen mezulariak heltzean, esan 
zien lelokeria zela bere jendea euren aberritik hain urrun era- 
matea bera bakearen aldekoa zela erakustearren soilik. 

Jim Bordeauxek, urgazi handiaren bi aldeetan egonazena, bere 
lagun Burdin Balari elea bidali zion, azalduz zuriak asko eta asko 
zirela, eta denek ezin jakin zitzaketela gauza berberak; orain 

soldadu pila zetorren, oinez, zaldiz eta gurdi armekin, Platten 
gora hauts handia altxatuz, eta bruleek hobe zuten etortzea 
edo euren andre eta umeak bidexkatik urrun eramatea. 

Baina Burdin Bala gizon lasaia zen, isila, ez sutsua euren lagun 
frantsesa legez. Oso jakina zen bere bihotza beti izan zela ona, 
zuriekiko ere bai, eta, beraz, Antzarari opariak eman zizkion, 
eta hitz onak, eraman zitzan bueltan. Jim berriro saiatu zen, 
oraingoan bere morroia bidalita -bruleengana ezkondutako gi- 
zon zuri bat- buruzagiari sendo hitz egiteko. Indiarrek entzun 
egin zioten, batzartu ziren, eta Blue Waterren egun batzuk 
gehiago geratzea erabaki zuten, euren zereginak amaitzeko. 
Ez zen ona okela eta larru erdi lehorrak biltzea ilargi hartako 
berotan. Egun apur batzuk besterik ez, eta hondar muinoetara 
joango ziren, soldadurik jarrai ezin zien lekura. 

Eta, hala, txahalen ile luzatze ilargian goiz, Tesson zaharrak bru- 
leen herrixka aurkitu zuen soldaduentzat 6 . Denbora luzean bizi 
izan zen hura indiarrekin, eta ezagutzen zituen haien kanpatze 
lurrik gogokoenak. Gauean, zaldizko soldaduek ibai goialdeko 
zelai garaia zeharkatu zuten, eta trokarte batean ezkutatu zi- 
ren, ostargiko erasoaren zain; bitartean, oinezko soldaduak 
Plattetik gora zetozen, lotan zen herrixkarantz. 


Ekaitz hodeiak zeuden arrats hartan. Kizkur zaldiz zetorren 
ipar-mendebaldetik Blue Waterreko kanpamenturantz, gida- 
tuz zekarren moxal suharrari tiraka, albait bizkorren eramanez. 
Gogotik ahalegindu behar izan zen orein koloreko moxal hura 
harrapatzen, Lantza Luzek aurreko asteko ehizaldian galdutako 


6 Blue VVaterreko gudua, l855eko irailaren 3an. 

zaldi apartaren antz-antzekoa zelako; zeina, hain aparta baitzen 
bere emazteari eskatu zion isatsa ondu zezan, dantza makila- 
rako, eta Zaldi Jabeen elkarteko zeremonietan zerabilen hori, 
umeen zaldi jolasekoa bezala zamalkatuz. Agian moxal horrek 
ehiztari trebe bihurtuko zuen bera ere. 

Bakarrik zihoan Kizkur. Lehenago beste lau lakotarekin zegoen, 
baina Trumoi Txikiren herriko aldetik ke sendoa zeruan gora 
igotzen ikusi zutenean, izutu egin ziren eta mendebalderantz jo 
zuten, Laramie ondoko agentearen kanpamenturantz. Kizku- 
rrek aurrera jarraitu zuen, Blue Waterretik jaisten zen narra 
zidor zaharretik aldenduz; etsaietatik urrun. Kanpamenturantz 
hurreratzen zihoala, bolbora kearen usaina heldu zitzaion, eta 
larru eta haragi errearena. Sabel hutsean botalarria eragin zion, 
usain hori herrixkatik soilik etor zitekeelako: jo eta txikituta 
behar zuen. 

Kizkur Blue Waterrera heldu zenerako, oinaztuek ilunabarra 
argitzen zuten. Bere zaldiak arroila batean ezkutatu, eta muino 
baten gailurrera igo zen herrestan; handik, brule kanpamen- 
tua ikusi zuen. Ke laino bat zegoen ibarrean, baina ez jana 
prestatzen zebiltzan sukaldeena, edo pipetako zume gorri go- 
zoarena. Gizonak suntsitutako gauzen kiratsa zuen keak; bai- 
na ez han, herrixka inguruak hutsik zeudelako; dendak joanik. 
Narrak, parfleche ak eta fardelak inguruetatik barreiatuta zeu- 
den, errekastoan gora ihesian joandakoek botata. Eta mutikoak 
belarria lurrean etzan zuenean, ibairantz jaisten ziren solda- 
duen oinak entzun zituen; oinezko soldaduak, eta zaldizkoak; 
ez, ordea, beretarren ponien urratsak. Beherantz jaitsi zen, 
zidorra aztertzera; mokasin aztarna ugari ikusi zuen zurienekin 
nahastuta; gehienak andre eta umeenak; lakota mokasinak eta 
cheyenne apur batzuk: gehienak atxilo zeramatzaten. 

Une batez, Bide Santuko bakean hazitako umea haiko-maiko 
geratu zen, zer egin ez zekiela. Baina herritarrak larri zebiltzan; 
hortaz, moxal nekatua konpada batekin loturik utzi, eta haien 
bila zamalkatu zen, amildegi eta arroiletatik joanda, soldaduen 
miatzaileen begietatik galdurik. 

Halako batean, herrestan igo zen gailurrera; inguruari begiratu- 
ta, bere belarriek entzundako andana iluna begiztatu zuen, mu- 
gitzen; soldadu ilara potolo eta luzea, hautsetan barrena Platte- 
rantz joanean. Oin askoren hots nahasia entzun zezakeen; gur- 
diek eta gurdi armek lur lehorrean zegiten karrankarena ere; 
eta, horren gainetik.gizon zurien barreen hots urruna, andreak, 
indiar andre gazteak, inguruan dituztenean barre egiteko eran. 
Orduan, danbor burrunba bat sortu zen mutilaren belarrie- 
tan; berotasun mota berri bat; burrunba amorratua, eta, hala, 
"hoka hey !" oihu egin eta soldaduei orduantxe bertan ekiteko 
gogoa sentitu zuen. 

Lakota gogoeta lasaiago, zuhurrago bat heldu zitzaion, orduan. 
Egia zen soldadu pila zihoala han, bidean behera, baina gudariek 
haiei erasoka beharko zuketen amildegi ilun eta sastrakadien 
artetik, atxilotutako batzuk askatzen ahaleginduz, behintzat. 
Artean, soldadu gehiago zebiltzan, antza, indiarrak jazartzen, 
babesgabe gehiago hiltzen. Mutikoa errekastoan gora itzuli zen, 
bere zaldirantz lasterka, bere herriaren bila azkar. 

Ordurako, gau iiuna zen. Oinaztargien eta trumoien dunbots 
artean heldu zen kanpamentu eremura berriro. Bidea zaldiari 
aukeratzen utzirik, itzuri joandako herriaren aztarnari jarraitu 
zion. Gurpilak, burdinazko apatxak eta soldaduen oinetakoak 
guztiz nahastuta zeuden Blue Waterretil< urrundutako moka- 
sinen eta indiar ponien lorratzarekin. Hareharrizko amildegi 
baten magalean, bere ponia gelditu egin zen, odol eta erre 
usainarengatik bafaka. Han, trumoiek lurra ikaran jartzen zu- 

telarik, oinaztuen argi lantza izugarrien laguntzaz, zeintzukekia 
baino argiago baitziren, mutilak ikusi ahal izan zuen indiarrek 
eusteko saio bat egin zutela. Eta hori oso erabaki oker eta 
hil edo bizikoa izan zela. Malda harritsuan barreiaturik, denda 
bilduak zeuden, parfleche ak, larruak, sehaskak eta herrixkako 
beste hamaika ondasun; denak zanpatuak, suntsituak, erreak. 
Eta, horien ondoan, zer ilun batzuk zeutzan; odol putzuak; eta 
are ilunago ziren beste zer batzuk; bere herritar hilak. 

Ekaitzaren argitan, mutilak bere zaldi urduria aldats goran era- 
man zuen, gauza horien artetik, ezezagun batek bezala begi- 
ratzen zielarik, harria bezain urdin bihurturik eta zerura begira 
zeuden horien artean aurpegirik bat ere ezagutu gabe. Zulo- 
gune ez oso sakonez betetako amildegiaren gailurrean hilotzak 
erruz zeutzan; umeak, sakailaturik eta ezpatekin zeharkaturik; 
tiroz jotako eta zatitan lehertutako asko ere bai; andreak za- 
tika mozturik, edo gorputzak zartaturik, haien inguruko lur eta 
harriak zartaturik zeuden bezala, gurdi armen leherbolengatik. 
Eta, horien artean, animalia bat zebilen, kikildurik, koiote izutu 
bat legez; baina oinaztargitan, mutilaktxakur bat zela ikusi zuen; 
bere amamaren txakur zahar eta mengela. Orduantxe kontu- 
ratu zen aurpegia ekaitzari emanik zeukaten hilotz haiek bere 
jendea zela, eta bat-batean oso larri jarri zen, eta makurtu eta 
oka egin zuen, behin eta berriro. 

Azkenik, hustua zirudienean, haien artean bilatzeari ekin zion, 
oinaztargiaren zain euretako bakoitzarekin; andrazkoen soi- 
nekoak jaitsiz, soldaduek euren buruen gainetara botatakoak, 
gorpuak biluzik eta lotsagarri utzirik. Eta, abagune bakoitzean, 
senide bat izateko beldurrez; beharbada Buztan Marradu- 
nen ama, bere amama bera. Orduan, urdinez margotutako 
soinekoa ikusi zuen, Lantza Luzeren arrebarena; udan eguzki 
dantzako tantaia mozteko aukeratutako andereñoetako bat 
zen; neskatxa bat besterik ez; bere mauka zabalek hegaz da- 

biltzan hegoak ziruditen; soinekoaren gona ere gorantz botata 
zeukan, eta leku lizuneko ilajea erauzita. 

jada ez zen mutilarengan botalarririktxikiena geratzen; iragana 
zen hori; eta herraren beroa ere bai; hotz geratu zen; urteetan 
zehar borrokaldi bat planeatzen duen gizona bezain hotz, zeina 
itxaroten geratzen baita, pentsatzen nola burutuko duen dena; 
bere aita hil zuen crow etsai bati segada prestatuko dion gizona 
bezalaxe. 

Eta Kizkur hantxe zutik egonda, ekaitzaren orroa zelaian barre- 
na zetorrela, zerua, lurra eta horien arteko guztia, bat-batean, 
lehenago ikusitako zerbait ziren; zerbait sakratua eta mundu 
honen atzean dagoen mundukoa. Urtebete lehenago maka- 
laren pean izandako ametsa mutilarengan zen berriro, baina 
ez amets gisa baizik eta ikuspen gisa: tiro eta trumoi artean, 
zaldi gainean doan gizonarena; eta bera inguratzen duen lu- 
rrak osatzen duen biribil sakratuarena; Kizkur gazteak jarraitu 
beharko zuen bidea seinalatzen zuen ikuspena, hain zuzen ere. 

Orduan, airea sendo eta ilun egin zen; oinaztuen suzko txirikor- 
dek lurra zigortzen zuten; trumoiak horren gainera erortzen. 
Gailurrean, pinu txikiak haizearen aurrean makurtzen ziren, 
eta, amore emanda, ekaitzak eragin ziezaien onartzen zuten, 
bizkor doan bufalo talde batek eragingo zien legez. Eztandek 
eragindako zuloren baten aterpera sartu beharko zukeen ez 
bustitzeko, baina beretarrakaurkitu beharzituen. Hortaz, bere 
zaldi akituaren gainerajauzi egin, etatxingor antzeko zaparrada 
hotzean barrena joan zen, itzuritako indiarren bideari jarraitu- 
ta, Blue VVater errekastoa zeharkatu eta sortalderantz jota lur 
malkartsutik barrena. Soldaduek gogor esetsi zieten, oinezko 
soldaduak bidexkaren alde batean, zaldizkoak bestean; baina, 
lauzpabost miliaren ondoren, bazirudien atzean geratu zirela, 
eta azkenik beretarren oinatzek bakarrik jarraitzen zuten. Han 

eta hemen, larru, narra hondatu edo zaldi hilen bat utzia zuten, 
adierazteko nondikjoan ziren. Baina orain onikzeuden, solda- 
du gehiagorikez bazetorren behintzat, edo aztarnetako horiek 
ez bazuten buelta eman eta aurrera jarraitzen. 

Amildegi batean, Kizkurrek ume txiki hil bat aurkitu zuen bide 
bazterrean: bere gorputz hezeak metal nabar batek bezala 
distiratzen zuen oinaztargiekin; bularreko zuloko odola euriak 
garbitua zuen. Bere aldamenean, larruz estalitako itxura bat ze- 
goen, zeinaren azpitik intziri leun bat irteten baitzen. Kizkurrek 
izkina batetik jaso eta andre bat ikusi zuen haurtxo jaioberri 
batekin. Andrea, gainean zeukan irudi iluna ikustean, zelaietako 
oilo bat legez bildu zen, haurra bere gorputzarekin estaliz, dar- 
darka eta isilik, biziaren alde eskean hasi gabe, hiltzeko zain 
baitzegoen. Baina, arreba esateko lakota hitz ederra aditzean, 
arazotan den andre batentzat erabiltzen den bezala, andreak 
gorantza begiratu zuen. 

“Ile zuridunal”, esan zuen andreak emeki. Andre Beilegi zen, 
berriki bruleak bisitatzera etorritako cheyenne bat. Bere gizona 
han zetzan ahozgora, kobazuloetako batean, non ahalegindu 
baitzen andrea eta euren semea babesten; umea ere hantxe 
tirokatu zuten; andreak, jendearen aztarnei jarraituta, albait 
urrutien ekarri zuen, haurtxo berria heldu baino lehen. Orain 
hilda zegoen. 

Eta andreak hori esandakoan, intziri txikia hasi zuen berriz, le- 
unki -gaua etsaiz beteta baitzegoen-, soina aurrera eta atzera 
kulunkatuz bere oinazean, tximisten eta euri erauntsiaren az- 
pian. 

Kizkurrek larrua jarri zion gainetik eta, zaldia ekaitzari jarkitzera 
behartuz, atzera egin eta galdutako narretako bat jaso zuen. 
Andrea bertan ipini, larrua bere inguruan ondo lotu haizetik ba- 

besteko, eta oinez joan zen handik, zaldi akituari tiraka -nahiko 
zama baitzuen narrarekin—. Ume txikia, zetzan lekuan bertan 
utzi behar izan zuen, sakangunean; eta gau osoan cheyenne 
oinazearen intziri emeak Kizkurren belarrietan iraun zuen; eta 
bere bihotzean, ikusitako guztiaren zamak. 

Ostargi aldean, atertu egin zuen. Zaldiari apur bat jaten utzita, 
bidezidorra aztertu zuen. Urrituz eta sakabanatuz zihoan; jen- 
deak banatzeari ekin zion, ihes egitean egoki den legez. Tarte 
baten ondoren, apatx aztarna batzuk aurkitu zituen, handiak, 
sakonak, bere osaba Buztan Marradunen american zaldiarenak 
ziruditenak. Horiei jarraitu zien, harik eta zidorra jagoten zuten 
miatzaileek mutila ikusi eta hari laguntzera joan ziren arte. 

Hondar muinoen lurraldean, ur freskodun aintzira txiki uga- 
rietako batean, aztarna guztiek bat egiten zuten berriz, arrano 
baten hegal puntako lumek legetxe. Hantxe aurkitu zuten he- 
rrixka, ondo babesturik; samindurik; haserreturik. Kizkur elika- 
tu zuten, eta atseden hartu zuen; ondoren, gertakarien berri 
eman zioten, zauritutako, atxilotutako eta eraildako jende eder 
pilarena. 

Bezperan, goizean goizetik, oinezko soldaduak ikusi zituzten, 
turuta distiratsu eta bandera marradunarekin Blue Wate- 
rren gora zetozela. Andreetako batzuk, izututa, dendak jaso 
eta, errekastoan gora abiatu ziren muinoetarantz. Oso arin 
joandako batek soldadu gehiago ikusi zituen: zaldizko soldaduak 
gurdi armekin, ordurako euren parean, itzurbidea moztuz. Bi- 
tartean, buruzagiak zaldiz irten ziren soldaduen bidera, bande- 
ra zuria Buztan Marradunen eta Burdin Balaren eskuetan. Blue 
Waterraren bestaldeko mendixka batean, soldadu buruzagi 
bizarzuria, zeinak Harney deitzen zela esan baitzuen, beraiekin 
pipatu eta batzartu zen, eta hori egiten ari zela, bere gizonak 
alde guztietatik igo ziren herria hartzera. 

Baina buruzagiek ez zekiten hori; batzar on bat balitz beza- 
la mintzatzen ziren. Trumoi Txikik berriro esan zuen bera ez 
zela gerraren aldeko, eta bakearen alde mintzatu zela Hartz 
Menderatzaile ere, gizon zuriaren buruzagia, soldaduen balek 
hil zutenean ere; ekidin egin zuela gudariek gotorlekuari eraso 
egitea eta gerra egitea Platte garaiko zuri guztien aurka. 

Baina hura soldadu buruzagi berria zen, eta gauza bakarra ze- 
kien hark: Grattan eta haren soldaduak hil zituztenen bila eto- 
rri zela. Berehala eman behar zizkioten. Bruleek esan zioten 
beraiek ezin zutela hori egin, minneconjouak iraitziak izan zire- 
lako, eta iparraldera joan zirela, Missouriko lurretara; eta ezin 
esan bruleen arteko nork lagundu zuen zuriak hiltzen. Euren 
buruzagia euron herri erdi-erdian erortzen ikusi eta gero, gizon 
zen edonork borrokari ekin zion, denak elkarrekin nahastuta. 
Baina Bizarzurik orro egin zuen hiltzaileakeman beharzizkiote- 
la; eta, beraz, Trumoi Txiki itzuli egin zen, bere herriari esatera 
borrokarako prestatzeko; baina, ordurako, soldaduak lerrotan 
aurkitu zituen. Tiro egin zuten eta buruzagia jausi zen, eta an- 
dre eta ume asko haren atzetik; batzuk, tiroz jota; besteak, 
armaz eta ezpataz eraso zieten zaldizkoek zapalduta. 

Hori ikusi zutenean, Burdin Bala eta Buztan Marradun, bandera 
zuriak bota eta soinez soin borrokatu ziren, soldaduei eutsiz 
euron arkudun gudariekin, hilak eta zaurituak jaso eta atzera 
egin ahal izan arte hareharri zulatuzko amildegira, errekasto- 
tik gora, hiru miliatara edo. Hantxe geratu ziren, zaldizko sol- 
daduek inguratu eta berriz eraso zieten arte. Orduan ihesari 
ekin zioten, errekastoa zeharkatu eta lasterka eginez ekialdera, 
Kizkurrek aztarnari jarraitutako malkarretatik zehar. Baina asko 
hil ziren han ere, gurdi armek zulatutako koba txikietan; eta 
beste asko, atxilo hartu zituzten. 

Kizkurrek bazekien. Ikusi egin zituen horiek. 

Ahh-h, benetan zen txarra. Edozein senditan atxilotuak, ia 
denda guztietan, baita aitzindarienetan ere. Txapel Beltzaran, 
bruleen historia gordetzen zuena, atxilo zen; Burdin Balaren 
emazte galant eta gaztea, bere bost urteko umea eta amagi- 
narreba ere bai; Buztan Marradunen alaba txikietako bat ere 
bai. Gudariek hori ikusi behar izan zuten, eta ezin ezer egin. 
Armarik ere ez zeukaten arren, askok behera joateaz hitz egin 
zuten, soldaduei eraso egitera, Platte gaueko ekaitzean ze- 
harkatzen zuten bitartean; baina eurentarrak, preso zirenak, 
hilko zituzketen borrokaldian. Ehun bat inguru egon behar zu- 
ten atxilo -zuriek zenbatzeko eran-, eta ia beste hainbeste 
hilik. Egun txarra lakotentzat. 

Baina egindako gauza adoretsuen kontakizunak ere bazeuden; 
bereziki, Buztan Marradunen borrokaldia. Bere zaldia emazte 
gazteari eman eta burua salba zezala esan zion, baina hark, 
beste senideei jarraitu ordez, muinoan geratu eta borrokal- 
dia ikusi zuen. Bere gizona armarik gabe joan zen batzarrera, 
behar bezala, eta, hortaz, esku- hutsikjarki behar izan zitzaien 
erasoan zetozen soldaduei. Aurrenekoa ezpata erabiltzen saia- 
tu zen, baina Buztan Marradunek -ia sei oin gora zena eta 
indartsua- soldaduari eskutik kendu, zalditik bota, eta bera 
igo zen; soldaduak zaldi gainean beregana heldu ahala, ezpataz 
lurreratzen zituen, bata bestearen atzetik. Batzuek ziotenez, 
hamahiru eraitsi zituen, eta, aldi bakoitzean, emazteak, begira 
zegoen lekutik, irrintzia egin zuen bere gizon gudariaren alde. 
Orain, Buztan Marradun bere ondoan zetzan, lau lekutan zau- 
riturik; zaurietako bi, gorputza zeharkatzen zuten pistolatiroak. 
Baina bizitzeko gartsu zen, mendekatzeko bere alaba txikiaren 
galera eta herriaren oinazea eta samina. Hala, bruleek jakin 
zuten gizon handi bat zutela euren artean. 

Laster, ikusi zuten Trumoi Txiki ez zela hilko, eta Buztan Ma- 
rradun osatzen ari zela, harramazkadetatik bezalatsu. Ordu- 
rako, asko joanak ziren euren zenduez arduratzera, eta etxera 
itzuli ziren ilea solte eta nahasturik, euren saminetik negar egi- 
nez. Berriak ere izan zituzten, Bide Santuan gora eramandako 
atxilotuenak. Buztan Marradunen neskatxa txikia zauritu egin 
zuten, baina bizirikzegoen, eta gauza bera Burdin Balaren ama- 
ginarreba. Atsoak, sabel ebakia larru heze batez bildu eta, bere 
alabaren mokasin aztarnei jarraitu zien. Presoak, soldaduen ar- 
tean, Laramiera eraman zituzten, zera abestuz zihoazela: 

Ez dugu huts egin 
garbitu dugu Trumoi Txiki 
etajordanen bestaldera bidali. 

Gotorlekura heldu orduko, Trumoi Txikiren hamabi gudari han 
ziren, merkataritzan zebiltzalakoan. Zutabea formazioan iga- 
rotzean, adobezko hormen pean geratu ziren, eta soldaduen 
zamaltzainak igarotzean, euren mantei eragin eta Harneyren 
zaldi mordoa uxatu zuten. Hori entzutea ederra zen, baina 
agian horrek aitzakia emango zion Bizarzuriri sutsuago hitz egi- 
teko brule eta oglalen aurka; bere zain isil-isilik zeuden haiez, 
alegia. 

Entzun ere, isilpean entzuten egon ziren, nahiz eta, ozta-ozta 
eutsi ahal izan zieten gudariei, soldadu andre-hiltzaileak eu- 
ren kanpamentura hainbeste hurbiltzean eta Bizarzurik euren 
buruzagiei errieta egin zienean, umeei legez. Esan zuen inor 
ezin zela joan armada postura gehiago, soldadu buruzagien 
baimenik izan gabe; eta indiarrik ezin zela gerturatu merkatari 
etxeetara inolaz ere ez. Merkataritza debekatuta zegoen. Eta, 

posta gurdia ostu zutenak ekartzen ez zituzten artean, denak 
aurkaritzat zituztela. 

Hitz gogorrak ziren, eta ikararik egin gabe zeuden lakota buru- 
zagiek betazal astunen petik elkarri begiratu zioten. Zurien pa- 
per buruzagi hilaren senideek burutu zuten posta gurdiarena. 
Bestalde, inork ez zuen sinesten soldaduek andre eta umeen 
aurkako gerra bukatuko zutenik gizon horiek eramanda ere. 
Oraingo arazo hau baino askoz lehenago ere, zain zegoen lako- 
ta kanpamentu baketsu batera etorriak ziren soldaduak eta 
gurdi armak, behi hil bat besterikez zenean kontua. 

Beste berri batzuk ere heldu ziren Trumoi Txikiren Blue Wa- 
terreko kanpamentura. Zurietako gehienek -merkatarietako 
batzuk, besteak beste- esaten zuten borrokaldia goizegi buka- 
tu zuela soldadu buruak; aitzitik, egunkariek Squaw-Killer Har- 
ney deitzen zioten, andrazkoak eta umeak garbituta oker joka- 
tu zuela esan guraz. 

Houl ados agertu ziren buruzagiak, baina brule herritarrak 
giltzapeturik zeuzkaten han behean, gotorlekuan, eta solda- 
duek andre gazteenak eurentzat hartzen zebiltzan, Burdin Ba- 
laren emazte polita ere bai. Baina zer egin zitekeen? Gizon gaz- 
teetako batzuek nahiago zuten hiltzea, euren buruak soldaduei 
eman aurretik -Bizarzurik nahi zuen bezala- Ikusia zuten zer 
egin zieten errugabeei, inolako okerrik egozten ez zioten jen- 
deari; hortaz, zer egingo zuten zuriei tiro egindako gazteekin? 

“Baina gure babesgabeak burdin etxean dituzte”, erregutu zu- 
ten batzuek. 

Ahh-h, hori egia zen; eta bazetorren negua; soldaduak asko zi- 
ren; andre eta umeak, izu. Hala, hosto erortze ilargiko arrats 
batean, zenbait gaztek, gerrarako edo heriotzarako bezala 
margoturik, urrats astunez zeharkatu zuten herria; batzar den- 

darako bidean, jendea gogoetatsu begira geratzen zitzaiela. Hu- 
rrengo egunean lasterkari bat bidali zuten soldadu buruzagia- 
rengana, eta herriko gehienak Laramierantz abiatu ziren bidean 
behera; baina ez lehenago egin ohi zuten bezala, txango alaian, 
andre kanpamentuko eta merkatari etxeetako inguruetan zi- 
tuzten senideei bisita egitera, zurien gauzak jatera eta janzte- 
ra berriro ere. Orain artega zihoazen soldaduen armetarantz. 
Hurbil zirenean, Buztan Marradun, Hosto Gorri eta Kokots 
Luze, kanpamentuan zehar zamalkatu ziren zeremonia jantzirik 
flnenetan. Euren heriotza kantuak kantatuz, kanpamentua in- 
guratu zuten eta forterantz abiatu. Soldadu buruzagiarengana 
zihoazen, esatera eurak zirela agenteak nahi zituen horiek. Ez 
zituzten makurtu, baina hil nahi zuten, giltzapean ziren euren 
andre eta umeekin. 

Laramieko lautadan zehar isil eta goibel begira zegoen jendea- 
rengandik zaldi gainean urrunduz zihoazela, horien andreak 
ere irten ziren, ilara txiki batean zamalkatuz, giltzapera jarrai- 
tuz beraien gizonei, haiei amaiera arte laguntzera. Eta, orduan, 
argi ikusi zuten gudari gazte horiek hiltzera zihoazela, eta adia 
ikaragarria goratu zen lautada osotik. 


Handik gutxira, Kizkur berriro zegoen bere amaren herriko 
jendearekin paratuta Laramieko gotorlekuko kanpo aldean; 
urte gutxi lehenago dena eurena zen lurrean, alegia; eta, zei- 
naren gainean, hautsak harrotzen edo lakoten odola isurtzen 
zuen zuririkez baitzegoen. Buztan Marradun, Hosto Gorri eta 
Kokots Luze berriz ikustera etorriak ziren; oraingoan, zurien 
Bide Santuan behera nola zeramatzaten ikustera. Eta begira 
zeuden horien artean Burdin Bala zegoen, beti bakearen alde 
gogor jardun zuena, harik eta semea eta emazte gazte maitea 
soldaduek eraman zituzten arte. Baina zuriek ere galdu zuten 

gauza on bat egun hartan: gudari gazteen bihotzetan indartsua 
zen lakota baten adiskidetasuna. Hala, besoak bularrean irmo 
gurutzatuta, ikusten egon zen soldaduekgurdiak nola ateratzen 
zituzten, eta bere anaia bruleak burdinazko katez lotuta nola 
zihoazen, oinetan kanoietarako baino bola handiagoekin, eta, 
haien atzetik, euren emazteak samindurik. Horren ondoren, 
Burdin Balak bizkar eman zion soldaduen forteari eta Bide San- 
tuari, eta itxaroan zegoen jendearen artean ostendu zen, zu- 
rien etsai bihurtuta oso denbora luzerako. 

Eta gurdiak abiatzean, andreek adia goratu zuten, jendea ba- 
zeramatelako zurien lurralde ezezagunera, zeinetatik inoiz ez 
baitzen inor itzuli; eta Blue VVaterren harrapatutako gatibu 
guztiengatikere beste intziri batjaulki zuten. Ezzuten bakar bat 
ere herrira itzuli, gazteak ekarriz gero hori egingo zutela agindu 
zuten arren. Trumoi Txikiren bruleek eginiko adia zen, baina 
Plattetik haragoko malkarretan oihartzun egin zuena, baita are 
urrunago helduz ere, Cheyennen, Povvderren eta Yellowsto- 
nen zehar barreiatutako senideengana, artean zainetan odola 
zuen edozein lakotarengana. Gudarien belarrietan -baita Ki- 
zkur bezalako gazteenetan ere-, gerra danborrak legetxe bu- 
rrunba zegien: hobe borrokan hiltzea, hobe borrokan hiltzea. 


Eta gurdiak Bide Santuan behera aienatzean, Kizkurrek iparral- 
derantz bihurtu zuen zaldia, bere aitaren dendako herrirantz. 
Urtebete zeraman kanpoan, eta ona litzateke bere sendia be- 
rriz ikustea eta beste oglalei ere bisita egitea. Beharbada, ordu- 
rako Konkor itzulirik zen bere minneconjou senideenetik, he- 
rrialde horretan egindako egonaldian crowekin izandako gudu 
on batzuen istorioekin gainera. Kizkur gazteak bere buruari 
galdetzen zion ere zer moduz ibiliko ote zen Hodei Gorriren 
iloba; asko hazi ote zen; zer luzerakoak eramango ote zituen 

txirikorda polittak; artean atzean ote zeramatzan, umeak le- 
gez, ala bular gainean, andre aroan sartzen ari den batek legez. 
Bazirudien denbora luzea igaroa zela aran batzearen egunetik, 
haren musu biribilean jo zuenean aran hezur batekin eta aur- 
pegira lotsaren gorria ekarri zionean. Aldi hartatik gauza pila 
gertatu ziren, bukatu gabe zeuden gauza pila. 

Baina etxera zihoan, eta hori ez zen herrazko pentsamendue- 
tarako sasoia. Hondar muinoetan atzemandako orein kolore- 
ko moxala zeraman gidaka. Orein Txikik, sorginak, irendu egin 
zuen, eta Kizkurrek opari zeramakion bere anaiari, zeinak, or- 
durako, ehiztari ona izateko ospea baitzuen, eta hain adoretsua 
euron osabak berorren izena eman zion mutilari, Belatz Txiki, 
eta bere buruarentzat zahar izen bat hartu zuen, Musu Luze. 

Bere etxea zen herrixkaren gainean arratsetan zintzilika zebilen 
ke adatserantz hurbildu ahala, bere amak kanpoan egurretan 
zebilenak ikusi egin zuen, eta lasterka joan zen denden artetik, 
sein-hotsegile bat bezala mutilaren izena deiadarkatuz behin 
eta berriro. Mundu guztia atera zen mutila agurtzera, eta ikus- 
tera artean oso handia ez bazen ere asko hazia zela bruleekin 
emandako urtebetean. Pitin bat gehiago hitz egiten zuela ere 
nabari zitzaion; beharbada, esateko asko zegoelako orain. Eta 
sutondoan, gau horretan, aita ohartu egin zen mutilarengan 
zerbait berria zela; ikusi gabe jakin zezakeen zerbait, hostoak 
erne baino askoz lehenago jakiten den legez zuhaitzaren izerdia 
goraka doala. 

TETON BATZAR HANDIA 


Platte garaiko eta Missouri Riverreko lurraldeetako indiarrent- 
zat, Blue VVaterreko erasoaren berria neguko bakean ent- 
zundako gerra garrasi bat legez izan zen. Teton lakotak inoiz 
ez zituzten horrelaxe zigortu lehenago; kanpamentu oso bat 
etsaiaren eskuetan; ia ehun hilotz lur gainean; euren andre eta 
umeak zurien burdin etxera eramanda. Horixe jazo zitzaion ez 
minneconjou suharren edo Hartz Menderatzaileren herriari, 
baiziketaTrumoi Txikiri, lagunkoi handiari, eta bere aitzindariak 
soldadu buruzagiarekin pipatzera eraman ostean. 

Oglala kanpamentuetan asko joan ziren Zaldi Zororen suton- 
dora esertzera, pipatzera eta gonbidatuen adarrezko koilaratik 
jatera; zer egin hausnartzera, aitzindari izateko inor ez zuten 
bitartean. Laramien egindako batzarraren ondoren, Bizarzuri 
euren herrialde erditik igo zen, Fort Pierrera, Missouri aldean; 
eta eurek gudariak egotera behartu zituzten, pentsatuz hark, 
tirokatzeko inor aurkitu ezean, alde egingo zuela. Baina ez 
zuen halakorik egin, eta orain lasterkariak bidaltzen zituen, esa- 
nez buruzagiek berehala igo behar zutela hara, berriro berari 
entzutera. Ezta Tvvissek berak ere -agente aita berriak— ezin 
zien lagundu; Laramieko ofizialek ziotenez, indiarrei aholkatu 
zielako belarriak ixtea soldaduentzat; eta beraiekin merkata- 
ritzan omen zebilelako, larruak eskuratuz zurien ondasunen 
trukean. Gotorlekuan bizitzeko agindu ziotenean jakin zen 
bera beste buruzagi batena zela, ez soldaduena, inondik inora. 
Beraz, orain Aita Handiarekin saiatzen ari ziren bere boterea 
handik kanpora bidaltzen. Bestalde, esaten zutenaren arabera, 
Laramien zuriek buruzagiei bakeaz hitz egiten zieten bitartean, 
narra mordoa atontzen zebiltzan, soldaduen munizioa eta gur- 


24 


Zaldi Zoro 

Mari Sandoz • Aitor Fresnedo Gerrikabeitia 


Mutil ileargia 


di armak ekartzeko indiar lurraldera udaberria heldu bezain 
laster. 


Gogorra izan zen negua, elurra sakonegi bisitatzeko; horrenbes- 
tez, herriak era zaharrei heldu zien berriro, Bide Santuaren 
inguruan ia-ia ahaztutakoak; berri-ibilketariak igorri zituzten, 
bidaiatzea gogoko zuten gizon gazteak, baita elur oinetakoen 
gainean bazen ere. 

Brule kanpamentukoa heltzean, Kizkur poztu egin zen. Hark 
zioenez, Hat ibaiaren goialdean ondo igarotzen zebiltzan negua; 
mendi magaletan altzea zebilen, eta, goizetan, hodei izoztua 
zen bufalotaldeazebilen lautadan, hegoalderantz. Aldiz, Buztan 
Marradun eta besteei gertatutakoaz berririk ez; bestalde, sol- 
daduak arazoak sortzen ari zitzaizkien posta gurdiko erasoan 
egon ziren beste bi gazteak zirela eta. Biak zeutzan larru ar- 
tean; bata zurien eztul gaitzarekin; bestea, oinak leituta. Solda- 
du buruzagiak Hartz Arin bidali zuen, berehalakoan ekarzitzan, 
elur erauntsi ikaragarria ari bazuen ere; hainbestekoa non Fort 
Pierrerako soldaduak ezin izan baitziren abiatu. Horretan ere 
Burdin Bala ezindua sentitzen zen, armarik edo bolborarik ez 
baitzeukaten ia, eta eurentarrek atxilotuta zerrraiten Bizarzuri- 
ren forte berrian, Missouri aldean. Beraz, Trumoi Txikiri lagun- 
du behar zioten zera lortzen: gazte biek amore eman zezaten. 
Bihotz Beltzen semea zen gudari adoretsua joan zen gaixoaren 
ordez; eta oinak izoztuta zeuzkana, larruzko anda batean ga- 
rraiatu zuten ehun andre-gizonek oinez, Laramieko elur sako- 
neko eta ekaitzezko laurogei miliatan zehar. 

“Hainbeste balio al du zuriek bake deitzen duten zer horrek?’’, 
galdetu zuen Konkorrek. 

Antza, bruleak ere galdezka zebiltzan; bitartean, iparrean, Bi- 
zarzuriak orroka zerraien, indiarrek berehalaxe etorri behar 
zutela Missourira, ardura barik zer ibilgaitz zeuden bideak edo 
zer makal poniak. Azkenik, Trumoi Txikikjoango zela esan zuen, 
horrelako ibilbide baterako zahar eta potolo egon arren; baina 
Janis, frantsesa, izatekotan itzultzaile, zeina eurenera ezkonduta 
baitzegoen. Nahikoa arazo ikusia zuten soldaduen gizon oker 
baten erruz. 

Beraz, txahal gorbeltzaren neguko ilargian, Missourira joan zi- 
ren. Zauri Oker desbideratu egin zen Beldurren kanpamen- 
tura, hari esatera hark ere joan behar zuela. Baina oglala gutxi 
joan ziren, eta hitzarmen berria sinatu zenean haietako inoren 
izena ez zegoen paperean. Berdin zion, pentsatu zuten Zaldi 
Zorok eta bere anaia Musu Luzek, tratatua zurientzat soilik zen 
ona, izan ere; bertan esaten zenez, beste Bide Santu bat egin- 
go zuten Fort Pierrerako, indiarren lurretan zehar, eta buru- 
zagiek soldaduei esan behar zizkieten euren gazteek egindako 
gaiztakeria guztiak eta zigor zitzaten eraman. 

“Umeak legetxe”. 

Bai, zurien umeaklegez; eta, gauza horiekeginez gero, indiarrek 
berriz jardun zezaketen merkataritzan, baina soilikfortean, edo 
Ward-ekin -bere emazte bruleak ere ez zuena rmaite- Bor- 
deauxek eta beste merkatariek ezin zuten ezer egin St. Loui- 
setik bakearen promesarekin helarazitako ondasun guztiekin. 
Inor ezin zen harenera joan, eta zuririk ez zen etorriko indiar 
kanpamentuetara. 

Ahh-h, gezi bakar eta hauskor batekin ehizan egitea bezalakoa 
izango zen merkataritza. 

Bizarzurik paper buruzagi berri mordoa ere egin zuen, hunkpa- 
pen Hartz Saihets jarririk lakota guztien gainetik; denek jakin 

arren ez zela ona gizon baten izena sarri aipatzea; bereziki, zu- 
rien mihiarekin. Azken paper buruzagia laster garbitu zuten. 
Baina hunkpapak onetsi egin zuen, eta horrek Beldurri berdin 
omen zionez, inoiz baino gehiago Gure Gizon Jarkia deitzen 
zioten, botere bila ez zebilen gizontzat zutelako. 

Egia zen Hartz Saihets beste buruzagi merkatari bat besterik ez 
zela, Missouri aldekoa berau; baina, ziotenez, biltzarrean gizon 
ederrak legez jokatu zuen, eta, Janisen bidez, gogor mintza- 
tu zen Harneyren aurka, esanez indiar lagunkoiak goseak hilik 
zeudela gotorlekuen inguruetan, eta agentea euren ondasunak 
osten zebilela, eta merkataritza kenduz gero euren umeak de- 
nak hilko zirela gosez. 

“Bizarzuriak, soldadu buruzagi izateko, odol egarri handiegia 
du; babesgabeak hiltzen ditu haserre denean”, esan zion Hartz 
Saihetsek. “Zuriek neure anaia hil zutenean nire bihotza ere 
gaizki zegoen, baina buruzagi bat naiz; herriarengan pentsatu 
behar dut, eta beraz ez nuen hori aintzat hartu”. 

Harney deitutako hura gorri baino gorriago jarri zen hitz ho- 
riekin, baina aitortu zuen Plattera heldu zenean hain ero zela 
aurkitu zituen lehen indiarraktxikitu zituen. 

Ahh-h, Trumoi Txiki lagunkoiarenak zirela jakinik ere, elkarri ai- 
patu zioten buruzagiek, ahopean mintzatuz, inork ez ikusteko 
nork hitz egiten zuen. Benetan zen txarra gurdi armen botere 
gaitza halakoxe eskuetan ipintzea. 

Baina hizketa on horrek guztiak berdin zion. Hitzarmena lehen 
aldiz irakurri zietenean bezala geratu zen, eta indiarrek onartu 
egin zuten, soldaduen armak euren inguruan baitzeuzkaten, eta 
euren atxilotuen inguruan. Arratsaldeetan isilean batzartzen zi- 
ren euren artean, eta Blue Waterren atxilotu zituztenak berri- 
ro sortetxean egon zirenean eta tropak sakabanatu zirenean, 

pipa bat bidali zuten. Ez zen gerra pipa; zerbait handiagoa zen; 
Teton Batzar Handiaren pipa bidali zuten, bilera egiteko Muino 
Beltzen ipar ertzean, Bear Buttetik hurbil, hurrengo udatik ha- 
mabi hilabetera, zurien 1857. urtean. 


Halaxe ba, Bizarzuri Inguruan Da deitutako negua igaro zen. 
Beranduago, hurrengo irailean, txahal belzte ilargian, Buztan 
Marradun eta besteak Leavenvvorth deituriko leku urrunetik 
itzuli ziren, hantxe izan baitzituzten giltzapeturik. Soldadu buru- 
zagiak Laramierako deialdia egin zion jendeari, Aita Handiak 
bidalitako elea entzutera. Gutxi batzuk joan ziren, gehienbat 
senideak eta hurren bizi zirenak, udazkeneko okela egite aroa 
baitzen, eta, gainera, nork sinets zezakeen gazteak itzuli zituz- 
tenik? Soldadu batzuek esan zuten haietako batek bere buruaz 
beste egin zuela han behean. Gauza bera esan zuten besteez 
ere. 

Baina egia zen, bruleak itzuli egin ziren, eta berria bizkor hedatu 
zen oglalen udazkeneko kanpamentuetatik, eta zerbait gehiago 
ere: nola zeuden. 

“Joan ziren gudariak galduak dira, eta beroien lekuan esertzen 
direnak lodiak eta bigunak dira, bat-batean tripaundi bihurtu 
diren gizon gazteak”, esan zuten ikusi zituztenek. Eta egia zen 
haietako bat ez zela itzuli. 

Zirudienez, Buztan Marradunek eta Hosto Gorrik soldaduen 
alkandora urdina jantzi, eta isilpean entzun zuten Aita Handia- 
ren mezua; zera esan zien hark, gizon zuri batek kalterik egin 
ez dion beste gizon bat hiltzen duenean, zuhaitz batera igotzen 
dutela soka bat sama inguruan duela. Horixe egin ziezaieke- 
ten indiarrei, eurei kalterik egin ez zieten zuriak hil zituztelako. 
Aita Handia oso ahaltsua zen. Soldadu andana itzela bidal ze- 

zakeen, indiar gaizto guztiak zintzilikatzeko adina; baina Espiritu 
Handiak esan zion errukitzeko ume gorri haiez, esaten zutenak 
damu zirela eta ez zutela berriro hilko eta lapurtuko. Hortaz, 
orain beraien oinak aske ziren kateetatik, eta etxera joan zi- 
tezkeen eurentarrengana, denei esatera zintzo jokatzeko, Aita 
Handia ez baitzen beti hain adeitsua izango. 

Bidali zien elea ona zen, pentsatu zuten askok; batik bat garai 
zaharren itzulera espero zutenek: goraino betetako merkatari 
gurdiak, oturuntzak eta buruzagientzako opariak; eta, agian, gi- 
zon zuriaren vvhisky upelen bat merkatarien mantapean. Baina 
batzuk, eta ez bakarrikgudari gazte suharrak, galdezka ari ziren 
ea zuriak nork zigortu behar zituen, inori kalterik egin ez zioten 
hildako indiar guztiengatik. 


Udazkeneko ehizaren ondoren, hartzak lodi eta loti jartzen ari 
zirenean, oglalak Rawhide mendixken ingurura jaitsi ziren; han, 
behin-behineko agentzia bat ezarria zuten euren ondasunak 
banatzeko. Gutxik pentsatu zuten urterokoak inoiz itzuliko zi- 
renik berriro, eta, beraz, nahiko ongi sentitzen ziren denak, 
kanporatutako bruleak izan ezik; horiek eurentarrengana joan 
behar izan zuten White Earth Riverrera euren ondasunen bila. 
Kizkur eta bere anaia haiekin joan ziren. Belatz Txiki gazteak 
hamahiru urte zituen ordurako: arduragabe izaterainoko au- 
sarta, euren amari gau larriak igaroarazten zizkion. Abiatutako 
gerra taldeetatik hirutan bidali zuten etxera, eta, behin, ezku- 
tuan, minneconjou batzuei jarraitu zien aztarna, crowenganai- 
no jarraitu ere, etsaiak eraso egin zion arte. Gudariek crowal< 
kanporatu zituzten, eta, ondoren, arkuekin zigortu zuten mu- 
tila, baina berak barre besterik ez zuen egiten, ezin zutelako 
bera bakarrik etxera bidali etsaien lurraldean barrena. Beraz, 

crowen hiru zaldi ekarri zituen etxera, eta kontakizun eder 
batzuk denda inguruetan paratuta egoten zirenei esateko. 

Bruleenean, mutikoek Bordeaux ikusi zuten, bi gurpileko bere 
Red River gurdixkekin, garai zaharretan bezainbeste jardunez 
merkataritzan. Kizkurrek bere buruari galdetzen zion nola zi- 
tekeen halakorik, eta, jakinarazi ziotenez, Aita Handiaren lege- 
gileek ez zuten gogoko Bizarzuriren bake papera, eta, hortaz, 
dena zen lehen bezala. 

Baina Kizkurrek ikusten zuen jendea ez zela lehen bezalakoa. 
Kezkatsu eta arduraturik esertzen ziren hizketan. Hizketan, 
hainbeste zeregin zegoenean negurako. Eta euren aitzindari ibi- 
li beharko zutenak ere hitzen sarean harrapaturik zeuden, bes- 
te guztiak legez, urpean ikus ezin daitekeen zurdazko sarean 
harrapatutako arraina legez. Trumoi Txikik ahalmen handia gal- 
dua zuen Blue VVaterreko borrokaldiaren ostetik; Burdin Bala 
salbiaren hautsa bezain garratz zebilen, eta gizon gazteak hitz 
arraro, ezohikoak esaten zebiltzan. Edonora zihoala ere, Kizku- 
rrek horixe entzuten zuen, baita Buztan Marradunen dendan 
ere -bere osaba ere munduan zegoen zuri pila izugarria aipa- 
tuz, eta haien soldaduak urte txarretako matxinsalto hodeiak 
bezain sendo zirela- 

' Alferrik da borrokatzea; gehiegi dira. Bakeari eutsi behar dio- 
gu”, zioen. 

Dendako ilunpetan eserita, Kizkur gazteak hori entzun behar 
izan zuen, gogoratuz hitzok esaten zituen gizonak hamahiru 
soldadu bota zituela zaldietatik, zerekin eta haietako baten ez- 
pata berarekin. Agian, Konkorrek eta Zaldi Zorok esandako 
moduan zen; agian Buztan Marradunek izerditu egin beharko 
zuen soldaduen janariaren gantz guztia bere bihotza berriz 
onera ekarri aurretik. Baina latza zen halako gizon ederra gisa 

horretan ikustea; eta, albait arinen, oglala gaztea dendatik irten, 
eta berak eta bere anaiak lo egiten zuten aterpera joan zen. 

“Bihar etxera goaz”, esan zuen. 

“Hoye I”, ados agertu zen Belatz Txiki, bere minneconjou se- 
nideek esango zituzketen bezala esanez hitzok. Joateko prest 
zegoen. Bruleen herrixka agure baten denda bezalakoa zen: 
bertan ez zen gudari bakarrik ere bizi. 


Lakotak urte osoan zehar entzuten ibili ziren soldaduak arazoak 
eragiten zebiltzala cheyenneei, horiek gogor aritu arren euren 
gazteak lasai egoteko ondasunen etorrera motelaren bitartean 
eta Grattanen eta Blue VVaterreko arazo guztien bitartean. 
Orduan, Laramie gaineko Richard Bridgeko soldaduek agindu 
zieten lau zaldi deslai itzultzeko, etorkin batzuek ihes egin ziete- 
la esaten baitzuten. Cheyenneek hiru itzuli zituzten; Otso Txi- 
kik zioen bestea aspalditik zeukala, etorkin haiek euren gurpil 
eroak santu zeritzoten bidean ezarri baino lehenagotik. 

“Gurea denarekin amore ematen badugu etorkinen galdegi- 
teen aurrean, orduan ezer ez da geratuko guretzat”, esan zuen. 

Orduan, batzarrera joandako cheyenneak giltzapean jartzeko 
saioa egin zuten soldaduek; herriak lasterka ihes egin zuen, 
dendak zut utziz, baina Otso Su atxilotu zuten eta beste lagun 
bat zauritu. Gau hartan, gudari gazteek, amorraturik, Garnier 
hil zuten, oglalatar sendia zuen lakiolari zaharra, urte askoan 
ezagututako gizona. 

Orduan, lelokeria gehiago jazo ziren Fort Kearny deitutako leku 
batean, Plattetik ehunka eta ehunka milia beherago. Hango 
cheyenneek ez zekiten zuriak gerran zebiltzanik, eta soldaduek 

euretako sei hil zituzten, gainontzekoak estu eta larri itzuri zi- 
relarik, zaldiak hantxe utzirik. Baina hildakoen senideak hortik 
zehar abiatu ziren, eta etorkin batzuk hil zituzten; eta, azkenik, 
buruzagiek alde bietako gazte suharrek egindako oker pila zela 
esan, eta euren jendea hegoaldera eraman zuten, Solomon Ri- 
verrera, soldaduengandik urruti. 

Ahh-h, hobe zen, bai, herria zuriengandik urruti gordetzea. 
Cheyenneakahalegindu ziren gotorlekuetatikgertu egoten, eu- 
ren agenteak eta ofizialek eskatuta bezala; bai, horrela eskura 
zeuzkaten, soldaduaktiroketa gogoa edukiz gero. 

“Arraro egiten dituzte soldadu buruzagiekgauzak, bihotz onari 
buruz eta gazteak txintxo ibiltzeari buruz betez ahoak. Bene- 
tan, ez dago horiek ulertzerikl”, esan zuen Zaldi Zorok. 

“Ahh-h !”, bat etorri ziren oglalen artean bizitzen ari ziren che- 
yenneak. Behera joan behar zuten, Solomoneko euren jendea- 
ri laguntzera. 

Kizkur gaztea ere haiekin joan zen. Senide apur batzuk baitzi- 
tuen hantxe, eta lagun pila bat ere bai, gau hartan, Blue Wa- 
terretiko itzurbidean, Andre Beilegi aurkituz geroztik. Andrea, 
gainera, Izotzen iloba zen, cheyenneen sorgin indartsuenetako 
bat. 

Solomoneko kanpamentua ederra eta ordenatua zen, eta 
lakota gaztea oso eroso sentitu zen haien artean, bere edo 
beretarren aurkako hitz edo begiradarik gabe, eta ez oglala 
kanpamentuan batzuek egiten zioten bezala, gehienbat Gano- 
rabakoen semeek edo Politt Horrek eta bere lagunek. Han, 
gonbidatu bat zen. Dantzaldietan neskatxa herabetiek doi-doi 
begiratzen zioten, egoki zen bezala; baina, ongi etorria zela ikusi 
zuen, danbor hotsean haiengana inguratzean. Gauza berri mor- 
doa zegoen hegoaldeko herrialde hartan; landare eta animaliak, 

eta baita haize eta hodeiak ere. Ehiza ona zen oso berandu 
arte, eta Kizkurrek hegazti mordoa ekarri zuen, merkatarien 
semeek indioilar zeritzeten horietakoak, iparraldeko lurretan 
oso urriak zirenak eta erreta gozo- gozo zeudenak. 

Lurra izoztu barikzegoenez, zaldi lasterketek oso berandu arte 
jarraitu zuten neguan, eta, azkenik, elurra heldu zenean, che- 
yenneek ehizaldi ederrak egin zituzten, arin eta ugari. Elur su- 
geak frogatzera ere gonbidatu zuten, eta irakatsi zioten horiek 
nola irristatu elurra doi ukituz; azkenik, hain iaio bihurtu zen as- 
kok nahi zuten euren taldean, besoko indarragatik baino, bere 
begi zorrotzagatik. Eta han konturatu zen jendearekin egotea 
gustuko zuela; antza, inork ez zion behatzen bere ile argiari edo 
bere azal zurbilari, eta inork ez zion bitxi irizten mutikoak hain 
gutxi hitz egiteari. 

Eta herrimina nabaritzen bazuen, Andre Beilegik, kontura- 
tu eta, bere nebak bidaltzen zizkion, bizi ziren denda handi 
abegikorrera ekar zezaten; edo andrea bera joaten zitzaion, 
zirudienez, cheyenne andre batek lakota batek baino era as- 
keagoan egin baitzitzakeen gauzak. Kizkurrek bazekien andre 
gudari apur batzuk izan zirela bere herrian, eta noizbehinka 
eguzki dantzan parte hartzen zuela baten batek; baina ia che- 
yenne talde guztiek zeukaten andreren bat edo bi, gutxienez, 
zeremonia sakratuetan egondakoak; edo zartakoak zenbatzen 
zituztenak, edo zauritutako neba edo laguna gudu zelaitik har- 
tu eta ekarria zutenak. Inoiz, baita Txakur Zoro taket gudari 
bat ekarritakoak ere, zeintzuk inoiz atzera ez egiteko zineginak 
baitzeuden, lekuan bertan hiltzeko prest, borroka euren aurka 
bihurtuz gero; non eta ez zen inor zamalka itzultzera ausartzen 
eta taketa ateratzen haren gerra sokatik. Cheyenne neskak, 
lakoten aldean, askoz gehiago zebiltzan hortik, ondoan atsorik 
eraman gabe; beti euren soka aldean zeramatela, Izotz sorginak 
Kizkurri azaldu zionez. Mutilak bazekien bere herriko andre ge- 

hienek ere soka zeramatela, beraien gizonak zendutakoan edo 
ezkondurik ez egotekotan; eta horrek zuen esanahia urratzen 
zuen gizonak zigorra jasotzen zuen; maiz, herritik kanporatuz. 
Batzuetan, hori ez zen beharrezkoa izaten, andreak bere hara- 
kin aiztoa erabiltzen zuelako, eta, hortaz, gizon horrek ez zion 
sekula arazorik eragingo beste inongo andreri. Hori esaten zen 
gertatu zitzaiola AzkonarTxiki zaharrari, bakarrik bizi zena Bel- 
durren kanpamentuko bazter batean, eta gertatutakoa zekiten 
guztiek hartaz erruki ziren. 

Cheyenneen artean, halako soka baten esanahia urratzen zuen 
gizona zatitan mozten zuten, eta hezurrak sakabanatu egiten 
zituzten. Baina arazo gutxi zegoen, Izotzek Kizkurri esan zionez. 
Ehiztari onak ziren eta gudari azarriak; goiz zenbatzen zituzten 
zartakoak; eta, beraz, goiz ezkon zitezkeen; hori baitzen hobe- 
rena guztientzat; baina, bereziki, egiteko sakraturen baterako 
hautatuentzat, Erromatar Sudur bezala. Egikera ona zirudiela 
pentsatu zuen Kizkurrek, ikusirik andre eta neskatilak harro eta 
aske ibiltzen zirela, beste edozein gudari bezala, cheyenneen 
udaberriko kanpamentutik zehar. Oso atsegin zituen, eta, maiz, 
iluntzean, bere mantarekin esertzen zen urerako bidezidor in- 
guruetan solasaldi lagunkoi baten bila zebiltzan gazteen artean. 

“Haragizko urte apur batzuk gehiago zure saihetsetan”, esan 
zion Izotzek, “eta cheyenne bikaina egingo zaitugu”, esan guraz 
euren andre gazte ederretako bat emango ziotela. 

Mutikoak barre egin zuen, pentsatuz ez zuela askoz loditasun 
gehiagorik behar saihetsetan. Zabalago jarri zen negu hartan 
Solomonen, eta luzeago ere bai. Lakota gazteen lagun talde bat 
Beldurren semearekin jaitsi zenean ehiza goiztiarrerako, harri- 
turik begiratu zioten, eta berehala joan ziren harekin indarrak 
neurtzera. Orain Kizkurgazteaksarriago irabazten zuen, eta ez 
arina eta maltzurra zelako; indartsua zen; eta ez soilik bihotze- 

tik datorren indarragatik, baita zurdengatik ere, mehe eta larru 
ondugabea bezain gogor zituenak. 

Baina udak estualdia ekarri zuen herrixkara; guztiak zebiltzan 
zaldiak ekaitz aurretik bezala, gero eta soldadu gehiago 
baitzebilen indiarren lurraldean barrena, aurkitzen zuten 
edonori tiroka. Otso Su, zaldiaren arazoaren ostean Richard 
Bridgen atxilotutako cheyennea, hil egin zen, eztul gaitzak jota 
eta bere hanketako burdinengatik, euren aita agentea gogor 
ahalegindu arren aska zezaten beretarrekin hil zedin. Eta ho- 
rietako batzuk bere gorpuaren bila joan zirenean, armez bota 
zituzten. 

Gerra izango zuten zuriek, bai horixe. 

Hala, Izotzek eta llunek, kanpamentuko bi sorginik indartsue- 
nek, hitz lagungarriak esan zizkioten herriari, salbatuak izan zi- 
tezkeela esanez. Mina eragiten zutenak, denek zekitenez, ar- 
metatik hegaz zetozen berun bolak ziren; hortaz, gura zuten 
guztiei emango zieten horiek gelditzeko ahalmena. Batzarrera 
deitu zuten, eta, sorgin biak aitzindari, cheyenne zeremonia 
zahar batzuk egin zituzten jendeari indarra emateko. Ederrak 
ziren, Kizkur gazteak zekusanez, dena kontuz eta arretaz egina; 
jendartea, laguntza sakratuaren gose, begira zegoen. Eta apur 
bat geroago, dantzariak benetan bihurtu ziren beste mundu 
batekoak, eta, orduan, danbor-jotzaileak eta laguntzaileak eta 
gizaldra, denok botere bakarrean urtu ziren, eta, azkenik, eu- 
ren inguruko lur eta zeruaren biribila ere bai, dena batasun 
sakratu bihurturik, errekasto asko ibai durunditsu handi batean 
batzen direnean legez. 

Orduan, bi sorginok, bakoitza bere erara margoturik eta jan- 
tzirik, aintzira txiki batera gidatu zuten jendartea, eta, denak 
begira zirenean, uretan sartu zituzten eskuak euren zorki abes- 

tiak kantatu eta zorki keinuak egin bitartean. Orduan, gudari 
bati deitu zioten, tiro egin ziezaien. Eta hori egin zuen, lehe- 
nengo batari eta gero besteari, arma on batekin eta oso ger- 
tutik; baina bi biek altxatu zituzten uretan izandako eskuak eta 
inor ez zegoen kalteturik. Hori ikusita, irrintzi alai bat altxatu 
zen andrazkoengandik, eta gizonek gerrikoetako tolesduretatik 
hartzean berun balak, herri osoak, gudariek eta guztiek, gores- 
pen eta esker oneko abestiak abestu zituzten, eta herrira itzuli 
ziren jaialdi eta dantzaldi luzea ospatzera. 

Betoz soldaduak orain. 

Kizkurrek gauza sakratu horiek guztiak egiten ikusi, eta gero 
muinoetara igo zen. Denbora luzean eseri zen bere manta- 
rekin, azpiko herrixka, erdian piztutako su handian, gorri argi- 
tu zen arte; horren garretan, dantzariak ilun islatzen ziren; eta 
danborrak, burrunbaka, sakaneko lurzorutik lasterka doazen 
zaldi asko eta asko bezala ziren. Ikusitako cheyenne zeremo- 
niaz hausnartzen ari zen, eta jendearengan piztutako ahalmen 
itzel horretaz, zeina lurretik eta airetik zetorkiela baitzirudien. 
Horixe eraman ahalko balitzaie beste batzuei... lakotei... Ahh-h, 
gizonen batekegin balezateton lakoten biribil handia, gaurche- 
yenneena ikusi zuen legez, gorputz bakar batean, bihotz bakar 
batean taupaka! Gizonik ausartena izuaraziko luke, halako ahal- 
men baten sua piztu eta zabal zedin utziz gero. 

Baina, beharbada, ez zegoen ezer egiterik, harik eta xirripa ho- 
riek euren indarra batera jartzen ez zuten arte, horiek gabe ez 
legokeelako ibai handirik. Biharamunean oglalenera eta bere 
aitarenera itzuli behar zuen; eta bere ikuspena gauzatu -nahiz 
txikia izan—, bere inguruko mundu solidoko zerbait bihurzedin 
eta herri osoak ikus zezan; eta, hala, besteek ere berdin egin 
zezaten. 

Baina goizeko argitan, Kizkur ez zegoen bere buruaz hain ziur, 
eta, bestalde, Andre Beilegiren nebek antilopetara joan behar 
zuten, cheyenne eran: tranpa zulo handi bat eginda. Itzuli zire- 
nean, beste zeregin batzuk egon ziren; eta, azkenik, abiatu or- 
duko, gerezi gorritze ilargia, uztaila, amaitzear zegoen, eta berri 
txarrak heldu ziren Solomonera; iparraldetik lasterka heldu- 
tako hainbat dendek zekartzaten horiek; ziotenez, cheyenneek 
etorkin eta soldadu pila hil zuten, ehunka batzuk. Zekarten 
berripapera, han zegoen merkatari seme batek irakurri zuen 
batzar dendan, ozenki, uler zitzaketen hitzetara itzuliz istorioa. 
Baina inork ezin izan zituen hilkintzaren ingurukoak ulertu, ezta 
cheyenneek Bide Santutik zehar egindako arpilatzeen inguruko 
beste berriak ere. Euretako inor ez baitzen inguru horietatik 
ibili Fort Kearnyko arazoaz geroztik. Aitzakia behar zuen, andre 
eta ume gehiago hiltzeko. 

Baliteke hori izatea; izan ere, heldu berriek soldaduak ikusi zi- 
tuzten handik ez oso urruti, eta, hurrengo goizean, miatzaileek 
berri eman zuten horien talde handia bizkor zetorrela, herri- 
rantz zuzenean. Hortaz, sorginek aintzira txikira gidatu zituz- 
ten cheyenne gudariak eta lakota bisitariak -Kizkur eta Beldur 
gaztea eta besteak-, eta balen kontra babesteko zeremonia 
egin zuten. Guztiek eskuak uretan murgildutakoan, gudu ila- 
ra sendoa eratu zuten ibaia eta muinoen artean, esku hutsik 
zain, cheyenne gudari handiak aurreneko lerroan, eta atzean, 
urrunago, gazteenak, lakota mutilak ere horien aldamenean. 
Zaldizko soldaduak zetozen, miatzaileek esan bezala, hiru ilara 
luzetan eta asapalan; eta horien atzetik zetozen gurdi armen 
gurpilek zelaiko hautsa sendo altxatzen zuten. Atzetik, urru- 
nago, oinezko soldaduak; ihesik ezin egin zezaketen oinezko 
soldadu mordoa. Borrokaldi ederra izango zuten, guztientzat 
egongo ziren zartakoak. 

Zalditeria hurreratzean, lerro ibiltari zabala eratu zuten; eta in- 
diarrek aurrera jo zuten, astiro, eurengana, kantu adoregarriak 
kantatuz. Soldaduek armak prestatu, eta gudariek eskuak jaso 
zituzten, berun bolak geratzeko, hartxintxarrak legez lurrera 
eroriko zirela jakinik. 

Orduan zerbait gertatu zen. Armen tiro hotsen ordez, aurre 
eta atze deiadar bat egon zen, eta turuta baten hotsa. Zuriak 
zerbait egiten ari ziren euren armekin: eguzkiak dir-dir egin 
zuen euren aizto luzeetan, ezpatetan, zorroetatik ateratzean. 
Eskuetan aurrerantz heldurik, soldaduek indiar lerroari eraso 
zioten. Gudari bat bere zaldi gainetik bota zuten, ezpata ba- 
tek zeharkatuta, eta bere atzeko lerroa urratu egin zen; che- 
yenneak, ezindurik, edozein aldetarantz sakabanatu ziren, ez 
zeukatelako prest armarik, edo gezirik arkuaren sokan. Kizkur 
gazteak eta beste zenbaitek zazpi milia baino gehiagoan joan 
behar izan zuten soldaduei itzuri egiteko. Poniak ehizatik zimel 
zeuden, eta atseden hartuta; beraz, soldaduek ezin izan zituz- 
ten atzeman; baina, lau cheyenne galdu ziren; lau gizon eder 
bizkarrez zeutzan lurrean. 

Kanpamentuan, andreekzutik utzi zituzten dendak, eta, pakete 
apur batzuk harturik, ihes egin zuten, hegorantz oso bizkor, 
atzerantz begiratuz behin eta berriro, ke beltzezko hodeiari, 
soldaduek erretako euren herritik goratzen zena. 

Albait lasterren, lakota gazteak iparrerantz abiatu ziren, Hartz 
Arinen dendan geldialdia eginez, kafea edateko asmoz eta che- 
yenneen arazoaren berri emateko. Kizkur atzealdeko ilunpean 
eseri zen, bizkarra bermatuz, isilpean. Lau urtean hiru aldiz iku- 
sia zuen indiar herrixka bat itzurian barreiatuta, aldi bakoitzean 
ondasun eta denda gehienak galduta. Aldi honetan, zorki ahaltsu 
bat deuseztatzen ikusi zuen, ezin azaldu nola. Agian norbaitek, 
soldaduen indiar miatzaileengana ihes egin eta, esan egin zien 

cheyenneek armen kontra sortutako babesarena. Kizkurrek, 
ordurako, bazekien brule batek jakinarazi ziola Bizarzuriri non 
zen Trumoi Txikiren herrixka, eta Tesson delako gizon horrek, 
lakotengana ezkondutakoa, eraman zituela bertara; beti euren 
herritar berek soldaduei laguntzen. 

Hurrengo goizean, Kizkur iparrerantz abiatu zen, Bear Butte- 
rerantz. Batzar handia, ordurako, batzen hasia zen. Bertan, te- 
ton lakoten zazpi herriak biribil handi bakarreko kanpamentura 
gehitzen ari ziren, zeina zeru ertza bezain zabala baitzirudien; 
poni taldeek lurrazal guztia iluntzen zuten, Pa Sapa bezainbat 
-harantzago goratzen ziren Muino Beltzak-; eta gudariak, baso 
itzela bezalakoa ziren, zut, tantai sendo asko-asko legez. 

Lakotek ingurura begiratu eta euren indarrari bihotz-puzturik 
behatzen zioten. Errazegi amore ematen zebiltzan. Indar hori 
guztia izanik ere, euren andre-umeak kanpamentuetan zurien 
armen aurrean hil zitezen ahalbidetzen zebiltzan, eta euren la- 
gun cheyenneaktalde txikitan hiltzen ikusten, gutxi zirelako eta 
inork ez zielako laguntzen. Laster hemen egongo ziren, ekial- 
dean adina; han, zuriak, Missouriko urak zeharkatuta, indarrez 
zetozen, eta indiarrak erreserbetan sartzen zebiltzan -lurrezko 
eremu txikiak, aintzira handi bateko uharteak bezalakoak-, non 
inori ez baitzioten baimenik ematen ehizan joateko, edo seni- 
tarteko bati bisita egiteko berak nahi zuenero. Lakota buruza- 
gietako batzuk oso behera joanak ziren, St. Louis zeritzoten 
merkatari hirira bezain urrun. Bazekiten zer gertatu zitzaien 
pottawatomiei, delawareei eta beste hainbati, euren sorlekue- 
tatik urrun eraman zituztenak, eta zurien marra gurutza-ezinen 
atzean hesitu zituztenak. Bazekiten zer egiten zebiltzan kawe- 
kin eta otoekin eta Missouriko beste leinuekin; nola zegoen 
jendea txirotua eta etsitua; ehiza agortua; eta gizon zuriaren 
whisky pozoia udaberriko uholdeak legez herrixketan, dena la- 

purtzen zuela horrek, baita gerra bonetak eta bestelako gauza 
sakratuak ere; dena suzko hurruparentzat. 

Hala, batzar denda bikoitz handi bat egin zuten; elkarri lotutako 
larru margotu askorekin estali zituzten haga bereziak, Muino 
Beltzetako pinu garaietatik hartutakoak. Hortxe elkartu ziren 
buruzagiak, teton pipa handia bete zuten, eta errealdi luzea 
hasi zen. 

Kanpamentu zabal osoan zehar jendeak bazkaltzen, dantzatzen 
eta gorteiatzen ziharduen; bisitatze eta berri emate ugari zebi- 
len, Missouri Riverreko merkataritza sasoietatik teton guztiek 
zekizkiten kontu zaharren inguruan eta herrialde osotik solda- 
duek hildako jendearen inguruan. 

Kizkurrek aurreneko aldiz zekuskien iparreko lakota handiak, 
neguko sutondoan maiz entzundakoak: hunkpapen Lau Adar 
zaharra eta Zezen Eseri bere iloba gudaria; two kettlesen Man- 
dan Luze; no bowen Bele Luma. Eta horien aldamenean eseri- 
rik, bere herri bereko batzuk, hor ere handi iruditzen zitzaiz- 
kionak oglala gazteari: Beldur, euren buruzagia bera; Ipar Adar 
Bakar, minneconjoua; eta gorantz zetozen gizonak, hala nola, 
Hodei Gorri eta Adar Bakarren seme gudaria, zazpi oin gora 
zen Hodei-Ukitzaile. Buztan Marradun ere hantxe zen, gizon 
adoretsu gisa ezagutua zena edonon, nahiz orain hil aldaretik 
itzulia zirudien, zaharrago, isilago, eta bakeaz hizketan han ere. 
Ez zen zurien bakea gustuko zuela, ezpada zuriak larregi zirela. 

Isilik, gizonok euren herriaren kanpamentu handian zehar ibili 
ziren, eta Kizkur gaztearen bihotza handi egin zen horiengatik; 
eta handi bere lagun Konkorrengatikere bai, beste teton gudari 
indartsuen pare zegoelako hura ere. 

Bazen beste zerbait, ez Kizkurrek ez bera baino askoz zaharra- 
go ziren askok sekula ikusi ez zutena: teton zazpi kanpamentu 

handiak elkarrekin -oglala, brule, minneconjou, no bow, black 
foot, two kettles eta hunkpapa- denak biribil sakratuan. Zaldi 
Zorok bere semeari esan bezala zen egiatan. Euren Hunkpati- 
lak oglalen zazpi taldeetako bat ziren hein berean, oglalakteto- 
nen zazpi kanpamentuetako bat ziren. Eta horren gainetik, han 
elkartutako teton guztiak lakota nazioko zazpi batzar-su han- 
dietako bat ziren. Zenbaki horren errepikapenaz pentsatzean, 
zer sakratu bateko zati bat zela igarri zuen mutilak, bakoitza 
biribil bateko zazpiren bat, zeina beste zazpiren bat baitzen are 
biribil handiago batean, eta hori, handienaren zati bat, osota- 
sunarena. 

Ahh-h, orain argi zegoen lakotek garai zaharretako berbe- 
rak izaten jarraitzen zutela, zioten guztiek, buruzagiak azken 
batzarretik errenkada luzean zetozelarik, batera, irmo ibiliz, 
euren mokasinek indartsu zapalduz euron lurra. Teton lurre- 
tan, edonon zela ere, bortxaz zetorren edozein gizon zuriri 
jarkitzeko zin egina zuten. Armak eta bolbora hartuko zituzten; 
bat eginikjoko zuten, asko zirelako. 

Kizkur gazteak horrela ikusten zituen, eta bere baitan berriz 
hazi zen ahalmen sentipena, kanpamentu handia ikusi zuen 
lehen egunean sentitu zuen bezala. Bitez zuriak bere osabak 
zioen beste. Egunen batean, lakotak Muino Beltzen gaindi pilat- 
zen den ekaitz hodeia legez jaikiko ziren, eta, ibarrakerauntsian 
zeharkatuz, lur osoa astinduko zuten, Missouriko ur uherrak 
bezain urrutiraino. 

Agian bera, artean Kizkur umezaroko izenez deitua, behar bes- 
te biziko zen hori egiten ikusteko. 

Mendietako eskinosoek hegoalderako hegaldirako batze zara- 
tatsua hastearekin, jendea Bear Butteko batzar handitik saka- 
banatzen hasi zen. Platte Garaiko oglalak eta bruleak abiatu 
ziren lehendabizi; Muino Beltzak inguratuta, mendebalderantz 
jo zuten, eta gero, narra zidorreko bidegurutzeren batean ba- 
natu, edo elkarrekin neguko kanpamentuak egitera joan ziren. 
Ondoren, two kettlesaketa no bowakjoan ziren, eta blackfoo- 
tak eta hunkpapak; harik eta batzar denda handiko hagak soilik 
geratu ziren arte leku sakratuan zut, negu urruneko ekaitz ba- 
ten pean erori eta lurrera itzuliko ziren arte -ernetzen zituen 
lurrera, alegia- 

Zaldi Zoro eta bere semea mendixkatik aldendu ziren, norarik 
ez zuen bide batetik. Bakarrik zihoazen euren zaldien gainean, 
bakoitzak zamari bat gidatuz; aita hainbat aldiz geratu zen, pi- 
patzera eta hausnartzera; semea, bere ondoan, isilik. Azkenik 
leku garai bat aukeratu, eta, gailurreraino igo zirenean, berak 
desio bezala zen: urrutirainoko ikuspegia zegoen; bertatik ikus- 
ten zuten lurraldea eguzkirantz luzatzen zen, orein koloreko 
zaldi baten mehaka ilunduaren antzera; eta, euren azpi-azpian, 
ibartxiki eta gorde bat zegoen, zuhaitzekin eta errekasto ba- 
tekin. Hortxe eseri zen lakota aita, eta pipatze luzea egin zuen. 
Eta, erre ahala, gauza mordoa gogoratu zituen leku horri buruz, 
eta bere brule emazte gazteari buruz, bi seme ekarri zizkiona 
hil aurretik; oglalen artean desberdin ziruditen semeak; batez 
ere, aurrena jaiotakoa, bere aldamenean zeukana; haren begiak 
eta jokaera gauza sakratuetarako aukeratuak zeudela iruditzen 
zitzaion aspalditik; iritzi hori zeukan ez soilik aita zen aldetik, 
ezpada gizon gurena zen aldetik ere. Urte askoan itxaron zuen 
semeari bere baitan zegoenaz hitz egiteko, eta horrexegatik 

eraman zuen horra, berehala hitz egiten ez bazion haren bai- 
tako ahalmena galduko zela uste baitzuen; bere baitako ahal- 
mena gaztetan erabiltzen ez duenari sasoian muskiltzen ez den 
zuhaitzari bezala gertatzen baitzaio. 

Aitaren pipa agortu zenean, kontuz karraskatu, eta zorroan 
gorde zuen; zorroa beira alez eta lau parpailez apainduta ze- 
goen; parpailak zaldi baten ile argizkoak ziren; guren izateko 
ahalmena eman zion ikuspenean halako zaldi bat agertzen 
baitzen. Hain zuzen ere, behor basati gorrizta baten zurdetatik 
hartu zuen ilea. Bad Landsetatik zuhurtasunez eta jakituriaz gi- 
datu zuen haren taldea luzaroan, zaldi-harrapaketariei iskintxo 
eginez beti. Baina Zaldi Zorok, azkenean, elur sakoneko negu 
batean, atzeman egin zuen, eta behar adina moztu zion begien 
arteko xerlotik, diren gauza guztiak baino harago ikusteko ahal- 
mena hortxe baitago. Behorra sekula ez zen otzana izan zama- 
rako eta narrarako, baina moxalak eman zizkion besteentzat 
urri izandako urteetan; zaldiko indartsuak, betiere. Bere emaz- 
te gaztea hil zenean, behor gorrizta kanpora eraman, eta, hil 
aldarean akabatu zuen tiro batez. On iritzi zion bere semeen 
amak behor gorria ondoan izateari. 

Isilik, pentsakor, aitak bere pipa zorroko ilezko parpailak 
laztantzen zituen, semeari hitz egiteko behar zuen jakintza jaso 
guraz. Azkenean, hasi zen. 

Euren azpiko ibar txiki hartan, hantxe atera zen Kizkur lehen 
aldiz eguzki argitara, gaurkoa bezalako udazken egun batez. 
Shell ibaiko lakotentzat, euren senide guztientzat, oso iluna 
izan zen garai batean gertatu zen. Zurien vvhiskyak zoraturik 
zeuden bruleen kanpamentuak; dendak zahar eta zarpaildurik 
zeuden, larru berriak suzko hurruparen trukean zihoazelako 
denak; eta ume asko gosez hil ziren, inor ez zelako behar bes- 
te urruntzen ehizaldi on bat egiteko. Brule gazte mordoa hil 

zen; beste batzuek, Buztan Marradunek legez, whiskya inoiz 
ez ukitzeko zin egin zuten. Eta oglalen artean, bere herrian 
bertan, are arazo handiagoa sortu zen; borroka eta liskar asko, 
eta euren anaien odola lur gainera isuri zen. Harrezkero, ez zen 
agertu eurak batuko zituen gizonik. Orain, ordea, ez ziren ogla- 
lak soilik elkartu beharrekoak; teton guztiak baizik, euren lurra 
eta herria salbatu nahi bazuten; denak bat eginik egon behar 
zuten, zurien arma eta opariei aurre egiteko. 

“Non edo non gizon eder bat altxatu beharko da gure arteko 
gazteen artean”, esan zion Zaldi Zorok bere semeari. “Arazo 
zaharretan parte hartu ez duen bat. Alferrik izango du jakitu- 
riaz hitz egitea, entzuteko belarriak ez badizkio ematen he- 
rriari, eta zurien mesedeen botereari gogor egiteko bihotzik 
ematen ez badio. Egitandiak egin beharko ditu, gazteek ikus 
dezaten; egitandiak herriarentzat. Oso gizon indartsua; jendeak 
besteen gainetik jaikirik ikus dezakeen bat”. 

Horrela mintzatu zitzaion aita Kizkur gazteari, eta mutila ez 
zen aitaren aurpegira begiratzeko gai; zutitu, eta gailurreko 
erlaitzeraino ibili zen, bere mantapean bero eta lotsaturik, bera 
ez zelako gizon handi bat; bere osaba Buztan Marradun beza- 
la, handi; edo bere lehengusu Hodei-Ukitzaile bezala, gudarien 
artean zuhaitz bat bezain garai zena. 

Baina aita amaitu barik zegoen artean. “Beso eta bihotzez in- 
dartsu izatea, jakintza guztiarekin ere, ez da nahikoa izango”, 
esan zuen. “Gizon horrek ikuspen handi baten laguntza izan 
behar du, gizona zuzen bideratzen duena, arkuak gezia bide- 
ratzen duen legez; pertsonengan diren ahalmen guztiak denak 
batera emango dizkion ikuspena”. 

Semea bere azpiko lautada horiari behatuz geratu zen; zabal, 
urrun eta huts hedatzen zen, lur osoa legez; eta, horren au- 

rrean, bera txiki eta ahula zen, benetan; eta bere bihotza elur 
ura legez. Aitakgertatzen zitzaiona ikusi zuen, eta bere semea- 
ren aldamenean paratu zen. “Benetan gizon handi bat beharko 
da orain, herria salbatzeko”, esan zuen emeki, bere baitarako 
hitz eginez bezala; “gizon handi-handia, eta askok gorrotatuko 
dute, eta askok bera hil gurako dute”. 

Kizkur gazteak ez zuen artean ezer esaten erantzuteko; astiro, 
bere aurpegi argal, zorrotza, altxatu zuen, udazkenez itzaldu- 
tako lautadatik urrunago begira, lurra eta zerua elkartzen diren 
lekurantz; lurra, zerua eta beroien arteko guztia; eta, bat-ba- 
tean, horien zati bat zen, diren gauza guztien zati bat; eta hori 
ikustearekin, ahalmena bere bularretik sortu zen. 

Bihurtu, eta manta bota zuen, eta aitaren parean zutik geratu 
zen, zain. 


Hala, izerdi etxola bat eraiki zuten errekasto ondoan; baraua 
eta izerdia egin, eta, ondoren, hitz egin zuten. Kizkurrek ahal 
zuen guztia kontatu zion bere ikuspenaz. Hasieran, amets 
zahar bat bezain lauso zegoen, ahanzturazko lainopean. Baina, 
izerdi dendako arnas erregarrian, askoz argiago bihurtu zen; 
Hartz Menderatzaile hil aurreko egunean, amildegian eginiko 
itxaronaldi luzearen ostean, makalaren pean eseri zenean bai- 
no are argiago bihurtu ere. Beraz, hori azaltzeko hitzak esan 
zituen, bere ustez ikuspeneko gizonak esango ez zituzkeen gau- 
zak gorderik soilik; hots, komeni baino lehenago mina besterik 
ekarriko ez zuketen gauza apurrak. Aitari esan zion nola ikusi 
zuen hil-bizi bat zen buruzagia Konkorren hanken artetik; eta, 
ondoren, arineketan joan zela hartxintxarrezko mendixka ga- 
raira; eta egindako baraua eta itxaronaldi luzea; eta lotan ez ge- 
ratzeko ahalegin eskerga; ikuspen baterako prest ez egotearen 

sentipenaz hitz egin zion, ezer ez zelako beregana etortzen, ez 
ikuspenik ezta izaki bizidun bakarrik ere; eta nola amore eman 
zuen, eta nola jaitsi zen konpadarekin bazkatzen zen zaldia- 
rengana. Baina, ordurako, bazirudiela lurosoa ikaretan zebilela, 
eta botalarri handia sortu zitzaiola, eta zaldi gainetik erortzeko 
beldur zenez, makalaren gerizpetan apur bat itxaron zuela. 

Antza, lotan geratu zen, zeren amore ematearen sentsazioa 
izan baitzuen, eta bere buruari joaten uztearena; eta, ia aldi be- 
rean, bere zaldia, hortikzehar bazkatzen ari zena konpadarekin 
loturik, beregana hurbildu zen, lepoa tente, hankak aske. Bere 
bizkar gainean gizon bat zihoan, nahiko aurrerantz eserita, eta, 
zamalkatzen zelarik, bere mokasin orpoko parpailak mugitzen 
ziren soilik. Ez zen mutilak ezagutzen zuen mundua bezalakoa, 
baizik eta horren atzean den benetako mundua; zerua eta zu- 
haitzakzeuden bertan, belarra haizearekin dantzan; baina dena 
era bitxi eta sakratu batean. Orduan, ikusi zuen gizonaren zal- 
dia uher bihurtzen zela, eta gero hori-pikarta eta beste kolore 
askotakoa. Eta hegaz zihoala ematen zuen betiere, hain ziru- 
dien arina; eta zaldi gaineko gizonak ere arina ematen zuen. 
Azpantar urdinakzeramatzan jantzita, eta orein larruzko alkan- 
dora zuri bat; margorik ez, eta luma bakar bat ile gaztainkara 
eta askean, zeina gerritik behera heltzen baitzitzaion. Beira ale 
apur batzuk zeramatzan ilaje xerloan, eta harritxo marroi bat 
lotuta belarri atzean. Ez zen hotsen bidez mintzatzen, baina 
mutikoak argi entzun zion hitzik gabeko gauzak esaten. 

Eta, uneoro, etsaiaren itzalak gainera etortzen zitzaizkion gi- 
zonari; baina, horiek zeharkatuta, zuzen zamalkatzen zen, alde 
guztietatik izpi antzekoek inguratzen zutela, gezi eta berunezko 
bolen antzekoak; baina beti desagertu egiten ziren hurajo au- 
rretik. Hainbat alditan atzetik heltzen zioten, bere herritarrek 
berek, antza; atzetik etorrita besoetatik eusten zioten, baina 
astindu, eta, horietatik askatuta, berriz zamalkatzen zen; bitar- 

tean, bere atzetik, ekaitz hodei bat zetorren eta trumoi hotsa 
zebilen airean; eta gizonaren masailean sigi-saga txiki bat ze- 
goen, oinaztarriarena zirudiena, eta txingor koskor apur batzuk 
soinean, gerripekoa besterik ez baitzeraman jantzirik. Orduan, 
ekaitza aienatu zen, etatxingorra; eta zaldi gainean zihoan; jen- 
dea beragandik hurbilago zegoen, zarata itzela eginez; batzuek 
heldu egiten zioten; heldu; bitartean, belatz txikia, bizkarrean 
gorri dena, bere gainetik hegaz zebilen karranka eginez. 

Kizkurrek kontakizuna eten zuen, eta isilik geratu zen, eta ai- 
tak jarraitzeko erregutu zionean, horixe zela dena esan zion. 
Bat-batean, gizona desagertu egin zen, eta, berarekin batera, 
beste mundu hartako guztia. Han, atzealdean, makalaren al- 
damenean, bere zaldia baratxe-baratxe zebilen; lehen bezala, 
trakets, bazkatzeko zangokoarekin; eta kardu more baten gai- 
nean, bere pisuarekin kulunkatzen, bizkar gorridun belatz txiki 
bat karranka ari zen; eta aldamenean, estuturik begira, Konkor 
eta bere aita zeuden. 

Isilik eserita, Zaldi Zoro, oglalen gizon gurena, horren ingu- 
ruan hausnartzen ibili zen luzaroan. Azkenik, semeari mintzatu 
zitzaion. 

" Hou !" Egun hartan ikusi nuen bezala da. Ikuspen handi bat 
emana izan zaizu, eta ezin ken dezakezu horren zama zure 
gainetik”, esan zuen. "Zaldi gaineko gizona da zeu bihurtu be- 
harzaren hori; ez al zenuen bere ilea ikusi, zer argi eta luze zen? 
edo zer pentsaera zuen?”. 

Bai, zelako pentsaera zuen; bera izan behar zuen; orain 
ohartzen zen Kizkur; berak bazekielako gizonak zer pentsatzen 
zuen nahiz fitsik entzun ez. 

Horrela zen, bat etorri zen aita. Eta Kizkur gaztea borrokal- 
dian sartzerakoan ikuspen horretaz pentsatu beharko zuen 

eta besterik ez; gizon horrek bezala jokatu beharko zuen; hura 
bezala jantzi, belatz bat eduki gainean, eta harri txikia bela- 
rri ostean. Borrokan lehena izan behar zuen, gizona bezala; 
eta herriaren aitzindaritzan; eta eginkizun horiek bete behar 
zituen, sarritan bidea ilun eta arriskutsu iruditu arren, bide zu- 
zena argi iruditu ez arren. Bere ikuspenaren ahalmenean sinis- 
men handia beharko zuen, horretan izan gogoa beti; txit ga- 
raia den heriotzaren menditik soilik ikus baitaitezke ibai guztiak 
itsaso gazirantz lasterka. 


Bear Butteko lakoten batzar handia sakabanatu ostean, Muino 
Beltzen mendebaldean bufalo ehizan ziharduten minneconjou 
eta hunkpapa batzuek soldadu buruzagi bat aurkitu zuten, gur- 
di asko zeramatzana; Warren tenientea zela zioen, eta euren 
lurrak zeharkatuz Aita Handiarengana zihoala. Lakotak bizi- 
ki haserretu ziren; gudariek, suturik, denak hil gura zituzten; 
Hartz Saihetsek eta beste buruzagiek eutsi zieten, eta ofizialari 
esan zioten berehala alde egin behar zuela eta mundu guztiari 
esan indiar lurraldetik landa egoteko. Euren urterokoak baldin 
baziren zuriak euron lurretara etortzearen ordaina, ez zuten 
ondasunik nahi; eta crowen aurka borrokatzeari uzteko ema- 
ten baldin bazizkieten, orduan ere ez zituzten nahi, gerrak ja- 
rraitu egingo zuelako. 

Beraz, bazirudien ipar lakotak indartsu zebiltzala; baina oglalen 
artean ez zen bihotzik, eta, artean, askok euren herrixketako 
arazo txikietan pentsatzen jarraitzen zuten. Ke zaharra behe 
aldean bizi zen, soldadu hiritik gertu, Forte Inguruko Ganora- 
bakoekin; baina bere taldea, orain Bad Face zeritzotena, iparral- 
dean zebilen, Cheyenne Riverreko kuartel nagusiaren ingurue- 
tan, Txakur Gorriren Oyukhpeengandik, Hartz Eseriren True 
Oglalengandik eta Hunkpatilengandik hurbil. Bizarzuri, Beldu- 

rren jokabide askearekin haserreturik, Bear herriko Zauri Oker 
izendatu zuen oglalen bake- paper buruzagia. Indiar zaharrak 
onetsi egin zuen, baina ez zen saiatu ipar oglalen batzarretara 
hurbiltzen; aitzitik, Zezen Hartzen seme Zauri Okerrengana 
joan zen, hegoaldera, zeina bruleekin ehizan baitzebilen Re- 
publican River lurraldetik -pawnee-ek artean eurentzat alda- 
rrikatzen zuten lurra- 

Soldadu gehiago etortzen jarraitzen zuen Bide Santuan gora, ez 
soilik cheyenneen aurka gudukatzera, baita Salt Lake lurralde- 
ko zurien aurka ere. Beraz, mormoiek, Deer Creek eta Platte 
ibaiek bat egiten zuten lekuan etxebizitzak eta baratzeak eginak 
zeuzkatenak, mendebalderantz ihes egin zuten lasterka, aintzi- 
rako euren herritarrengana. Leku hori hutsikgeratu bezain las- 
ter, Maior Twissek, maior ohiak, agentzia bertara eraman, eta 
hara joan zen emaztearekin. Janis merkatariak-Beldurri bisita 
egiten zebilena- zioenez, Laramieko ofizialak haserre bizian 
ziren agentearekin, egin zuenagatik. Baina berori ere soldadu 
buruzagia izana zen, eta bazekien nola hitz egin haiei. 

“Ezin didazue konturik eskatu horretaz 1 ’, esan zien maiorrak. 
Eta joaten utzi zioten. 

Zaldi Zorok eta beste zenbaitek hausnartu egin zuten Janisek 
kontatutako horri buruz. Ikusia zuten soldaduak oso gauza oker 
eta zentzugabeak egiten, ofizial deitutako batek hala agindu zie- 
lako. 

Bai, baina desberdina zen, esan zuen Janisek. Maiorra gober- 
nuko beste adar batekoa zen, indiarren arteko beste akicita 
batekoa balitz bezala, edo beste banda batekoa. Beldurri agin- 
duak ematera etorriko al zen brule ala minneconjourik, ala? 

Horrek barregura eman zien, baita andreei ere, sutondotik 
atzerago eserita zeudenak, orein larrua esku artean bigunduz, 

umetxoakondoan zeuzkatela. Barregarria zen, bai. Euren buru- 
zagirik nagusienak ere ez zion inori esaten zer egin. 

Baina gauza ona zen horrelako agente bat izatea, esan zuten 
zaharrenek, euren pipen txistu hotsen artean. Ona euren ur- 
terokoak jaso ahal izatea bufalo zelaietatik hur; eta merkata- 
riak berriro ere herrixketara etortzea kafearekin eta koskor 
gozoekin, armak eta bolborarekin; garai zaharretan bezala; zu- 
rien Bide Santuak, aizto batek larrutzarra bezala, bufalo taldeak 
erditik moztu baino lehen. 

Houl Eta gauza ona zen soldaduengandik nahiko urrun ego- 
tea, ez zezaten zenbatu heltzen zen guztia: upeletako burdin 
uztaiak -gezi puntak egiteko- eta armentzako eskutada bol- 
bora bakoitza. Richard bera ere itzulia zen Platte gaineko bere 
zubira, eta horrek esan nahi zuen espainiar manta ederrak, eta 
hegoaldeko jendearen gauzak ere, izango zituztela. 

Bai, eta whisky pitin bat sabeleko minentzat. Seme pila zuen 
Richard mozkoteak esaten ohi zuenez, gizonik indartsuenak 
ere ez zion eragotziko berak nahi zuena saltzen. Ez, behintzat, 
Deer Creekeko aita buruzagiak edo Laramieko soldadu buru- 
zagiak. 

Hala, negu eta udaberri hartan, oglalak kanpatzeko lur berrien 
bila ibili ziren Powder eta Belle Fourche ibaietako goi ibarren 
inguruetan, eta Muino Beltzetako minneconjou eta no bowekin 
batuago ehizan egiten hasi ziren, eta Platte goialdeko ipartar 
cheyenneekin. Okela naro zen bertan, eta kanpalekuak erre- 
tegien usainez beterik. Crowei mezua bidali zieten, ahal be- 
zainbeste gezi egin zitzaten, oglalak bazetozelako, oraingoan 
ageri- agerian, eta gizonetan indartsu. Indiarrek ahaztua zuten 
Biltzar Handian sinatutako bake papera, soldaduek ahaztu zu- 
ten bezala gurdi armak eramatean bruleen kanpamentura eu- 

ren buruzagia erailtzeko, lau negu baino gehiago zirela hura 
ezkeroztik. 

Kizkurren lagun batzuk joanak ziren crowen aurka aurreko ur- 
tean; Ora, besteak beste. Buruzagiek ezikusiarena egin behar 
zutenez, ezin izan zuten gerra taldearen erakustaldia egin he- 
rrian, eta, horren ordez, gauez alde egin behar izan zuten eta 
itzuli, crow zaldi eder batzuk ekarriz, eta zurien kapa mahuka- 
dun pare bat, txanoa zeukatenak, neguko ekaitzetarako. Eta 
hoberena, crowek ihesian botatako bi arma berri. Ora gaz- 
teak zaldi bat atzeman zuen eta crow lantza bat, lakota ilaje 
zahar bat zeukana lotua muturrean. Baina inor ez zen zauriturik 
gertatu eta zartakorik ez zuten zenbatu, beraz, ez zen ezer 
omahen aurkako borrokaldiarekin alderatuz gero, Fontenelle 
hil zutenean eta Kizkurrek andrea garbitu zuenean; edo zu- 
rien armen aurkako cheyennen zorki ahaltsua ezpata-erasoz 
desegin zuten aldiarekin alderatuz gero. Baina Ganorabakoen 
semeek konta zezaketen edozer baino hobe zen, eta hurrengo 
espedizioa guztiz berantetsiturik itxaron zuten. 

Beranduago, eguzki dantza eta udako ehizaldia egin eta gero, 
gerra talde bat prestatu zuten, ageri-agerian, Bear Butteko 
batzarrean adostuta bezala. Ora, Beldur gaztea, Hartz Bakarti 
eta Kizkur tartean ziren. Zaldi Zorok eta Musu Luzek kutun bat 
prestatu zuten mutikoarentzat: hartxintxar marroi bat eman 
zioten belarri ostean lotzezan, eta bizkar gorridun belatza, bo- 
rrokan buru gainean jartzeko. Beste gudariak Konkor bezain 
gogotsu zeuden mutila eurekin izateko, ziotenez, zorki oso in- 
dartsua jasoa zuelako, eta hori frogatzen ikusi gura zuten. 

Baina, gerra taldea abiatu baino lehentxeago, txarkeria bat ger- 
tatu zen. Kizkurri orkatilan tiro bat eman zioten; ez etsaiek, bai- 
zik eta oglala batek, bere herrixkan bertan. Istripu bat izan zen 
-ahaztu beharreko gauza, beraz, harri baten gainera erortzen 

den ura legetxe-, baina batzuek egia bihurtutako ikuspen sa- 
kratuaren zati bat ikusi gura izan zuten gertaera horretan. Bere 
herritarrek bakarrik egin ziezaioketen min Zaldi Zororen se- 
meari. 

Edonola ere, gerra taldea abiatu egin zen, nahiz seinale txartzat 
hartu ohi zen gudariren bati zerbait txarra gertatzea abiatu 
aurretik. Baina Kizkur mutikoa baino ez zen; hortaz, danbor 
jotze eta dantza gau bat entzun behar izan zuen; bai eta hu- 
rrengo goizeko zarata ere, taldea joatean, andreak horren eta 
haren izena oihuka, gudariak zaldiz igaro ahala, eta irrintzika, 
taldeak alde egiterakoan. Kizkurrek belarriak hondoratu zituen 
otso larruzko burkoan. Itxaroa aurpegi onez jasan zezakeen, 
baina gero eta gehiago gaitzitzen zitzaizkion beretarren atsegi- 
nezko edo oinazezko garrasi egite horiek. Batzuetan, hainbeste 
zaratarekin, crovvakziruditen; ziotenez, horien gizonezkoekan- 
dreek bezainbat oihukatzen zuten hildakoengatik. Lakotek kol- 
dar ematen zuten era horretan, edozerengatik oihukatu behar 
horrekin, eta Kizkurrek bazekien hori ez zela egia. 

Hurrengo ilargia baino lehenago, gerra taldea itzulita zegoen, 
gauez heldu ziren herrixkara. Ez zuten ez zartakorik ez zaldirik 
lortu, narra handien aztarnak baino ez, iparralderantz zihoaze- 
nak, Yellowstonetik harantzago. 

Orkatila sendatu bitartean, Kizkur errenka zebilen, makila luze 
baten mutur adarkatua besapean bermatuta, merkatari se- 
meek makulu zeritzotena. Herriko historialariarekin, Zezen Bi- 
hotz Gaiztoren aitarekin, ematen zuen denbora luzea, haren 
kontuak entzunez. Harengandik ikasi zuen bere herriaren his- 
toria; eta neguko kontakizunak gordetzeko beharra; eta histo- 
ria irudiak, zeintzuk gizon horri lagungarri baitzitzaizkion lakota 
heroien egitandiak abesterakoan zeremonia eta batzarretan. 

“Historiarik gabeko herria bufalo belardiko haizea bezalakoa 
da”, zioen agureak bere margo harriak eta lumazko eta hezu- 
rrezko pintzelak inguruan zituela. 

" Hou ! Egia da horil”, ados zen Zaldi Zoro. 


Antzarak eta hondar muinoetako kurriloak hegoaldera joan 
ziren, eta handik itzultzeaz bat, oglalak aurreko urtean euren 
lurralde berrian zehar irekitako bidetik joan ziren; kanpamentu 
guztiak ur eta egurretatik gertu kokatuz, belar onaren eta gar- 
bitasunaren bila behar adina lekualdatuz, guztia era zuzenean 
eginez, okerrik edo nahasmenik gabe. Orain, Bide Santuko 
zuriei begira egon beharrik ez zegoela, eskean ibiltzerik, edo, 
okela lehortegi inguruan dabiltzan txakurrak legez, ekarriko zu- 
ten edozer hartzen ibili beharrik ez zutela, Kizkurri iruditzen 
zitzaion bere herritar asko artean zirela bere aitaren edo tal- 
deko historialariaren kontakizunetakoak bezala. Beharbada, Le 
Beau eta Bridger bezalako aspaldiko zuriek, zeintzuek whisky 
gurdiak eta Bide Santua baino lehenagoko lakotak ezagutu bai- 
tzituzten, egia zioten esatean indiarrak alfer, zikin eta zorritsu 
bihurtu zirela zuriengatik. Bitxia zen alfer eta zorritsuenek opa- 
riakjasotzen zituztela, eta bizibidea ateratzeko ehizatzen zute- 
nak gurdi armaz akabatzen zituztela. 

Halaxe ba, bufaloak bere txahal gorriak bota zituen, buztan 
zatibituko txoria, elaia, hegoaldetik itzuli zen, eta arrano ehizta- 
riek euren habiak garbitu zituzten. Uda igarotzearekin, goian, 
Heart River aldean, non hunkpapa eta minneconjou mordoa 
bizi baitzen, bufaloa ezkutatuta zegoela esaten hasi ziren, eta 
jendea poniakjaten zebilela. Hortaz, oglalatalde batekgorantz 
jo zuen Ipar Adar Bakar zaharrarekin, zamariak eramanez oke- 
larekin eta larruekin, eta euren senideentzako gonbidapene- 

kin ere bai, bisitan etorzitezen. Missourin behera bisitan urrun 
joandako gizon batzuek esan zutenez, bide guztian ez zuten 
bufalo bakar bat ere aurkitu; ezta gorotzik ere. Gurpil aztarnak 
aurkitu zituzten Running VVaterretikgorako bide guztian zehar, 
Hartz Menderatzaile hildako kanpamentu zaharreko lurretan 
bertan, eta euretako hil asko eta asko zeutzan herrialde osoan. 
Han ere bufaloa bazihoan, luzatuz zetorren zurien itzalaren au- 
rretik. 

Ahh-h, horrela zela zirudien, bai, bat etorri ziren zaharrak; eta 
Bide Santuan behera, behiak akabatzen zituen gaixotasun bat 
zebilen uda hartan, frantsesek behi-izurri zeritzotena. Gurdi 
asko abandonatuta geratu ziren abereak eroritako lekuan ber- 
tan. Laramietik zetorren bidezidorra, sartalderantz oso urruti- 
raino, haratustel zerrenda kirastuna zen, bereziki Deer Creek 
agentziako inguruetan; hango bide inguruko maldak udazken 
lorez hori zeuden, ezer hil izan ez balitz bezala. Batzuek ziote- 
nez, gaixotasun horrekin ere zuriek ekarritako besteekin be- 
zala jazoko zen; indiar herrialdetik sakabanatuko zen, zaldiak 
akabatuko zituen eta baita bufaloa ere, agian. 

Ordurako, iparraldeko zelaietan hilik agertutako antilope asko 
eta askoren kontua zebilen, non eguzkiak horitutako larreak 
ilun baitzeuden hilikiz, eta otsoak hain lodi etzan egiten ziren 
jateko. 

Aldiz, oglalen ehiza lur berrietan, uda ona izan zen, beroa 
eta pixka bat haustsua, merkatariek ispilatze zeritzoten iru- 
di mota horietako askorekin -aintzira txiki dardarkariak eta 
zuhaitz berdeak- Gauetan izar zuri ailatsua egoten zen, gauza 
onez mintzatzeko egokia zena; eta bufaloa naro zebilen Platte 
adarkatzen zen lurretatik oso behera, Bear herria bizi zen le- 
kuan. Otsoekabere hilen kiratsa garbitu zutenean, DeerCreek 
agentziako inguruak atseginak izan ziren; indiar denda apur 

batzuk handik hur kokatu ziren, eta jendeak merkataritzan zi- 
harduen, eta bisitatuz, eta, ondoren, euren urterokoekin alde 
eginez. Elurrek larruak potolo bihurtzean, baita kastorearen 
eta igarabaren larruak ere, merkatariak herrixketara etorri 
ziren aspaldiko sasoietan legez. Hainbat zeuden kanpamentu 
bakoitzean, agente buruzuriak behar beste baimen eman bait- 
zuen salerosketa ederra egiteko berriro ere. Big Bat laguntzaile 
batekin etorri zen, zortzi zamarirekin, Hodei Gorriren neguko 
kanpamentura, Wind Riverren zegoena, sartaldera urrun joan- 
da; eta leporaino eraman zituen zaldiak, bakoitza hogei larruz, 
berriro Richadenera. Horrelaxe zen herrixka bakoitzean, in- 
guru osoan eta Yellowstone goialderaino, non Guerrierri bere 
pipako zirta bat erori baitzitzaion irekita zegoen bolbora upel 
batera, larruen trukean pisatzen zebilena. Eztandak txiki-txiki 
egin zuelajakin zutenean, oglalak gaizki sentitu ziren; baina sol- 
daduen merkatarietako bat zen, edonola ere, ez beraietakoa. 

Udaberri aldera, Kizkureta Hartz Bakartikzuri bat hilikaurkitu 
zuten Sweetwaterreko lurretan. Ez zuen armarik edo janaririk 
aldean, baina, tabako usaineko zakuto zikin batean, lepotikzin- 
tzilik zeramana, gai beilegizko harri bi zeuden: zuriak erotzen 
zituen urrea. Kizkurrek ikusita zeuzkan horrelako jendezko ka- 
rabana luzeak sartalderantz joaten, ume txikia zenean; mendi 
gainak zeharkatuz denak, itsaso gazirantz, Bridgerrek esan zie- 
nez. Zoro madarikatuok, deitzen zien. Haietako asko itzuli egin 
ziren, eta batzuk, entzun zutenez, elurretan harrapatuta geratu 
ziren, eta elkar jan zuten. Benetan, zuriok jende bitxia ziren. 

Azkenaldian, Gizon Beltzen, uteen, herrialdeko mendieta- 
rantz zihoazen lasterka. Oglalengana ezkondutako batzuk ere 
joan ziren; esate baterako, janistarrak. Cheyenneek urre-ha- 
rrapatzaile horietako asko aurkitu zuten, galdurik eta goseak 
akabatzen, Smoky Hill River inguruetan. Elikatu zituzten eta 
erakutsi zieten nola itzuli euren jendearengana; baina berean 

jarraitzen zuten, buruzagi jakintsuenetako batzuek esan arren 
lur beilegiak ez zuela balio andreek lurretik biltzen zituzten ar- 
biak baino gehiago; izan ere, gizon gosetu batek horiekjan egin 
zitzakeen. 

Orain, urreak erotutako horietako batzuk Sweetwaterrerako 
bidean egongo ziren; bat dagoen lekuan, baita hilik egonda ere, 
gehiago egongo baitira; zurien gauza txarrak ekarriz, ehiza izu- 
tuz, gaixotasunak barreiatuz. Ordurako jendea kirats izpilak jota 
hiltzen ari zen Beaverhead Valley aldean, lakiolari eta merkatari 
semeen kanpamentu bat bizi zen lekuan. 

Bai, urre ehiztari andana etorriko zen inguruotara, baina crow 
eta snakeak hobe borrokatzen ziren, zioten gudariek. 

Iparreko lurraldean are gauza arraroago bat zegoen: hainbat 
bufalo zuri hil zituzten udazken hartan, gizon batek bizialdiko 
egun guztietan ikus zitzakeenak baino gehiago. Inork ezin uler 
zezakeen hori, eta larrutzarrak margotu zituzten eta lurrera 
itzuli, halako gauza sakratuekin egin behar den bezela. Orduan, 
elurra urtzen ari zen neguko arrats batean, Kizkurrek bat ikusi 
zuen. Bakarrik zetorren mendi aldetik, zaldia altze okelaz za- 
matuta. Bufaloa hegoalderantzako malda batean zegoen gel- 
dirik, bere inguruko elur orbanak bezain zuri ia. Kizkurtiro on 
bat jotzeko bezain hurbil zegoen; baina, bere arma altxatu or- 
duko, animaliak buru eder eta kizkurra jaso, haizea usnatu, eta 
trokan gora joan zen, bere apatxekin elurra jaurtiz eta lur ilun 
hormatua tapikatuz. Mutilak bere zaldi zamatua zigortu zuen 
bufaloaren atzetik, baina ez zituen lorratzak baino aurkitu, ibar 
itzaltsu batera zeramatenak. Lursoil batean bukatzen ziren; be- 
larri luzedun erbiak bere bide beretik itzultzen denean bezala 
zen, zeinak, alde batera jauzi eginda, begiak zabalik so lo egiten 
baituen. Baina bufaloa ez da txikia eta ahula, eta ez du halako 
amarruen beharrik. Animalia sakratu bat izan behar zuen; eta, 

hortaz, aztarna gehiagoren bila ibili ordez, oglala gazteak bere 
zaldiari konpada jarri, eta zedro adarrezko aterpe bat eraiki 
zuen lorratzak bukatzen ziren lekuan, eta gaua bertan igaro 
zuen, amets egiteko itxaropenaz. Loaldi ederra egin zuen; 
behin edo bitan itzartu zen soilik, otsoen uluengatik, okela fres- 
koaren usainak bere sutara erakarrita. Goizean elurra ari zuen, 
mara-mara, goxo, ostartetik udaberriko eguzkiaren promesa 
ekarriz, zedro makurtuak beraien zamatik askatzeko. Aztar- 
na guztiak desagerturik zeuden, dena estalirik; eta amestutako 
ezer ez zuen gogoratzen. Beraz, etxerako bidea hartu zuen. 

Oglala herri handira heldu zen egunean, deiadarkari bat bazte- 
rretan zebilen deika, Hodei Gorriren ilobaren omenezko an- 
dre festarako, orain Bufalo Beltz deitua zena. Kizkur gazteak, 
ondo entzun zuela ziurtatzeko, belarriak zolitu zituen, eta, 
orduan, bizkor joan zen festarako janztera. Zorionez, ez zen 
bufalo zuria ehizatzera joan; osterantzean, oglala neskatxa po- 
litaren bizitzako une garrantzitsu bat galduko zukeen. Azken 
urteotan ozta ikusi zuen, hainbeste ibilita brule eta cheyenneak 
bisitatzen. Baina beti zuen bihotzean, gudari batek armak leku 
seguruan gorderik dituen legetxe, gauez edozein gauza arraro 
susmaturik, lotan ere eskura. 

Kizkurhaurtxikiazen Bufalo Beltzjaiozenean.Ondogogoratzen 
zuen, ama deitzen zuena beste andre batekin geratu zelako 
atzeraturik, haren jendea eurokin batera lekualdatzera zihoan 
aldi batean. Beranduago, biak itzuli ziren kanpamentura, aurre- 
tik beraiekin ez zegoen batekin, Hodei Gorriren anaiarentzat 
alabatxo batekin. Kizkur gazteak bere dendako bati bezala be- 
giratzen zion gauza txikitxo hari; eta, neskatxa handiago egin 
zenean, Kizkurrek, sarritan, bere jolasa eten egiten zuen haren 
aurpegitik euliak aizkatzeko, zuhaitz adarren batetik kulunka ze- 
goenean sehaskan, edo dendan bermatuta eserita zegoenean, 
bere amak larruak marruskatu bitartean. Jolasteko erabiltzen 

zuen belarrezko lantza luzearekin haren aho txiki serioaren er- 
pintxoetan kili-kili egiten zion, agondu eta barre egiten zuen 
arte; eta, hala, mutila bere begi ilun biribilekin bilatzen ikasi 
zuen hitz egiten ikasi aurretik ere. Kizkurri Bere Zaldia Begira 
izena eman zitzaioneko zeremonian egondako neskatxa txi- 
kietako bat izan zen; inork ez zuen erabiltzen izen hori, nahiz 
eta herrian zeharreko biribilketa dantzatu zuten, eta ospakizu- 
na egin eta zaldiak oparitu. Ondoren, neskatoari aranak jaurti 
zizkion aldia zegoen, bere anai-arrebek adarra jo ziotela gero 
horretaz, Kizkur bere mantapean goxo eta pozik sentiaraziz. 
Ordutik, sarritan ibili zen oglalengandik urrun; eta, maiz, bera 
etxean zenean, Bad Face herrixka, neskarena, ez zegoen hurbil 
kanpaturik. Baina, azken urtean, neska garaia bihurtua zen, eta 
bakartia. Herriak hurbil zeudenean, Kizkur urerako bidexka- 
tik inguratzen zen noizean behin, berarekin ibili ahal izateko 
apur batean; baina neskaren dendako atsoa zarataka eta irainka 
hasten zitzaion beti, eta lasterka hanka egiten zuen, barregura 
galantarekin eta beldur itxurak eginez. Baina batzuetan baziru- 
dien neskatxaren begi goxoek agerian begiratzen ziotela; baita 
egunargiko biribilean ere, jende ugari zegoenean begi zoliz. 

Orain, kanpamentuko deiadarkari zaharra herrian zeharzihoan, 
berri emanez Hodei Gorriren iloba andre bihurtua zela eta 
herri osoa bere aitaren denda bisitatzera gonbidatua zegoela. 
Giro itzela zegoen; dotore jantziriko gizon gazte pila; dendara 
jaisteko algara eta mugimendu itzela; orritsa egongo baitzen, 
eta eta poni oparitzea eta Lehen Andre Janzte eder bat ere bai 
ikusgarri. 

Kizkurrek, gizon, andre eta umez osatutako gizaldraren artean 
aurrera egitea jadetsi zuenean, ikusi zuen dendaren aurrealde 
osoa zabalik zegoela, eta lizar egurrezko txingar gorien atzean, 
larru pila baten gainean, Bufalo Beltz zegoela. Andreen eran 
eserita zegoen, hankak alde batera jarririk, eta ilea leun eta 

distiratsu; ile marra gorriztaturik, eta aurpegi fin gaztea ere bai. 
Soinekoa orein larru zurizkoa zen, beira alez jori apaindutako 
kanezu urdin batekin; hegalezko mauketan eta behealdean par- 
pailak zituen; azpantarrak eta mokasinak ere, beira alez jori. 
Bularrean, beira alezko lepoko asko zituen zintzilik, urdin, gorri 
eta hori, eta besoetan kobrezko eta zilarrezko besoko eta es- 
kumuturrekoak. Neskatxaren ostean herriko agure bat zegoen 
paratuta, denokentzuteko moduko oihu ozenez berri emanez, 
bere lanarengatik emango zioten poni ederra ondo irabaziz. 
Lehendabizi, bere aita eta nebekiko zuen betebeharraz hitz 
egin zuen; horiek ohoratzeko euren sendira gizon handi bat 
ekarri behar zuela, eta seme onak eman, eta gauza guztietan 
jaramon egin. 

“Bad Face bat hitz egiten ari da”, zioten beste taldeetako an- 
dreek ahopean, euren artean barretxoak eginez eta Keren se- 
mearen arazoak gogora ekarriz. Baina agureak gauza gehiago 
zituen esateko; eta lakota andre ederra izateko antzina-antzina- 
tik beharrezkoa zena aipatu zuen: ardura, apaltasuna, bertutea 
eta ama baten bihotza herriarentzat. 

“Ama Lurrari jarraitu gauza guztietan”, aholkatzen zuen. “Ikusi 
nola elikatzen dituen bere umeak, nola jantzi eta ematen dien 
babesa, nola kontsolatzen dituen bere isiltasun ederrez, euren 
bihotzak etsita daudenean. Izan Ama Lurra legez gauza guztie- 
tan, eta izan lakoten andre eder batl”. 

Hou !, bat etorri zen jendea, neskatxa begirada beheratuta ese- 
rita zegoelarik. Burua altxatu zuen batean, Kizkur gaztea hain 
gertu ikustean, masailak gorritu zitzaizkion margo gorrixkaren 
azpitik, eta burua makurtu zuen berehala. 

Hitzaldia amaitutakoan, jende tropela inguratu zen neskaren 
janzki berri ederrak ikustera, gizon gazteak, jantzirik dotoree- 

netan, bere paretik igarotzen zirela. Kizkurrek orduantxe alde 
egin zuen, oturuntzaren zain geratu gabe. Dendara heldu- 
takoan, ohe gainera bota zuen burua, eta burkotzat zerabilen 
otso larruan ehortzi zuen aurpegia. Bularra indarrez eta handi- 
tasunez betetzen zioten gauzetan pentsatu zuen. 

Hurrengo egunean, Kizkur eta Zaldi Zoro zaldi gainean alden- 
du ziren mendi aldera pipatzera. Han, aitari bufalo zuriarena 
esan zion, eta nola desagertu zen. Oglalen gizon gurena luza- 
roan egon zen isilik eserita. 

"Dirudienez gauza sakratu asko gertatzen ari zaizu, seme”, esan 
zuen aitak. "Batek daki horrek zer ekarriko duen, baina badi- 
rudi ona izan litekeela, ikusitako bufaloa legez bakarka aritzen 
bazara, eta ez baduzu gero zuretzat ezer ekartzen”. 

Hurrengo goizean, Konkorrek gerra talde bat zuzendu zuen 
indiartribu txiki baten aurka, snakeen senide omen zirenak, na- 
hiz eta hizkuntza desberdin batean mintzo. Oglalek ezer gutxi 
zekiten haiez, oso gutxitan kanpatu izan baitzuten Wind Rive- 
rreko lurraldea bezain mendebaldera; baina, miatzaileek esan 
zuten belarrezko etxeetan bizi zirela, eta, hortaz, ez zirela he- 
rri borrokalari bat izango, dendetako indiarrak legez; eta zaldi 
eder-ederrak zituztela. Gudariak bero zeuden, euren bihotzak 
probatzeko gogoz arrotz haien aurka. 

Baina hizkuntza ezezagunaren herrikoek ere bazituzten 
miatzaileak, jakina, eta, lakoten taldea euren etxeetara heldu 
baino askoz lehenago, euren gudariak tiroka hasi zitzaizkien 
muino baten gailurretik. Borroka leku on bat aukeratu zuten, 
garaia eta harkaitz handiz babestua; eta, antza, arma pila zeuka- 
ten. Konkorrek eta bere gudariek lekua inguratu zuten hainbat 
aldiz, oihuka, euren zaldien lepo azpitik tirokatuz; baina, antza, 
jende horrek lehenago ere ikusia zeukan borroka molde hori, 

eta ez zuten bolbora gehiegi xahutu hain urrun zebiltzan zaldi 
bizkorren aurka. Orduan, Konkorrek muinoan gora gidatu zi- 
tuen bere gudariak, arrastaka, baina ezkutaleku gutxi zegoen, 
eta gizon ederrak galduko zituzten arkuaz jaurtitzeko adina hu- 
rreratu baino lehen; beraz, hor ere amore eman zuten. Berriz 
pixka bat erasotzen saiatu ziren, eta inguratzen, etsaiaren bol- 
bora guztia xahuarazteko itxaropenez. 

Bi orduko gudu gogorra izan zen. Lakoten aldetik zaldi apur 
batzuk galdu, eta gizon bat ere zauritu zieten. Eurek gizon bat 
edo bi hil zituzten, baina ezin besteak harkaitzetatik iraitzi. Or- 
duan, Kizkurren zaldia lurrera jausi zen, eta berak, haren gaine- 
tikjauzi egitean, ikuspena gogoratu zuen; orduan, etsaiakgaldu- 
tako bat harrapatu, eta horren gainera igo, eta beste inguraketa 
bat egiteko zain geratu zen; baina bere atzetik norbaitek tiro 
egin zuen. Zaldia gaztea eta gartsua zen, eta zuzen oldartu zen 
aurrerantz, muinoan gora, etsaiaren aurka. Bere ikuspenean 
bezala, arin eta seguru zihoan inguru osotik zetozkion gezi eta 
tiroen artetik; bular biluziaren ondotik igarotzean horien haizea 
igartzen zuen; haitzetan jotzen zuten, lurretik hartxintxarrak 
altxatzen. Zaldiari atxikirik, arkuari heltzea lortu zuen, eta gezi 
bat jaurti zion aurreko haitzartean arma batekin jaiki zen gu- 
dari bati. Gizona bizkarrez erori zen; Kizkurren zaldiak gizona- 
ren gainetik jauzi egin, eta, beste bati saiheska kilimolo eginda, 
muinoan behera itzuri zen. Garrasi handiak egin zituzten, ogla- 
len zorki indartsu horrengatik. Konkor zamalka irten zen muti- 
laren bila, baina, gudaria heldu aurretik, Kizkur, zaldia itzuli eta, 
muinoan gora oldartu zen berriz, tiro-horman barrena. Berriro 
ere gizon bat jo zuen, oraingoan gerrian zeraman errebolbe- 
rrarekin; amildegian behera erori zen gizona, eta, lakotekones- 
pen garrasiak goratzeaz bat, Kizkurren bihotza puztu egin zen. 
Bere ikuspena guztiz ahazturik, ilajea hartzera jaitsi zen, bai eta 
beste gizonarena ere, etsaien ageri-agerian. Bigarren ile xerloa 

erauzi bezain laster, oinean jo zuten; zaldi gartsua, bihurritu 
eta, joan egin zen; eta, beraz, oinez ihes egin behar izan zuen 
muinoan behera, batera eta bestera jauzika, berun hegalariak 
bere alboetako sasi eta lurrak jo eta txikitzen zituela. Oglala 
gudariak biribil erdia osatuz ikusten ari ziren hori, eta armak 
zeuzkatenak tiroka ari zitzaizkien etsaiei; horiek harkaitzen os- 
tetik begiratzen zioten mutilari, nola ihes egiten ari zen euren 
tiroketa guztian barrena. 

Besteen artera heldu zenean, orduantxe gogoratu zuen eskuan 
zekarren ile sorta. Ez zukeen hartu beharko, eta horrexegatik 
zauritu zuten. Beraz, hori bota eta, harri baten ostean eseri 
zen, odol jarioa mozteko. Konkorrek bere gerrikoan lotu zituen 
ilajeak; burdinazko gezia mutilaren hankatik atera, eta estu lotu 
zion zaldi hil baten larru freskoarekin. Gaurkoz nahikoa zuten, 
zioten gudariek; eta etsaiak haitzartean utzirik, etxerako bidea 
hartu zuten. 

Herriko kanpoaldean, gerra taldeak geldialdia egin zuen, eta 
gizon bat bidali zuten aurretik, euren itzuleraren berri ema- 
tera. Orduan, sartu egin ziren; ezkutudun biak, aurrean, haien 
lantzak eguzkitan dir-dir; haien atzetik, gudariak, lauko lerro- 
tan, armak eskutan; gerra bonetadunak, eder lumaztaturik. Eta, 
azkena, herriak Kizkur izenez ezagutzen zuena zetorren, mar- 
gorik edo lumarik gabe, bizkar gorriko belatza baino ez ilean 
eta hartxintxar marroia erdi ezkutuan belarri ostean. 

Gau horretan garaipen dantza handia ospatu zuten, lau hil bai- 
tzituzten, zortzi lehenbiziko zartako zenbatu ere, zenbait zaldi 
eder atzeman eta bat ere gizonik galdu ez. Ekintzak kontatu 
zituzten bata bestearen ondotik, herriak gizon bakoitza zo- 
riontzen zuela egindakoagatik. Kizkurrek soilik ez zituen bere 
balentriak kontatu. Bitan egin zioten bultza biribil erdira, eta 
bietan jeurt egin zuen. Hortaz, jarraitu egin zuten, ilaje dantzari 

ekinez, eta Kizkurren ama, taldekide bi zeuzkan andre bakarra 
izanik, dantzan aitzindari aritu zela. Begi asko zeuden mutila- 
rengan -hamazazpi urte zituenak ordurako, artean txikia ziru- 
dien arren gudarien artean—; lagunkoi ziren begi asko; Konko- 
rrenak eta bere aitarenak, harro; bere anaiarenak, gartsu eta 
maitatzaile; eta Bufalo Beltzenak, goxo eta lotsa barik orain. 
Baina baziren begi batzuk ileargiari bekaitz ziotenak, eta horiek 
ere ez zituen ahaztu behar Kizkurrek. 

Gau horretan mutilak ez zuen lorik egin. Hankan min apur bat 
zuen; aitak hesgailu hezeajarri zion, antzinako eran egosi zituen 
belarrekin -harrizko katiluan, burdinarik edo beste metalik uki- 
tu gabe-; baina gauza pila zeukan pentsatzeko, bereziki ilajeak 
ahaztu izana. Nola izango zen ona ikuspen ahaltsu bat gizona- 
rentzat, bere lehen borrokaldian ahaztu egiten bazuen? 

Hurrengo goizean txarto sentitzen zen artean, eta geldi-gel- 
di etzanda egon zen dendako bere lekuan; hain geldirik bere 
anaiak lotan zela pentsatu zuen. Beretarrak, jaiki ahala, isilka 
irten ziren, eta, azkenik, Kizkur gaztea lokartu egin zen. Eguz- 
kia ia goi-goian zenean jaiki zen, eta adarrezko koilara bete 
salda eman zioten. Orduan, Zaldi Zoro sartu, eta bere zere- 
monia manta hartu zuen kutxatik; erditik beira alezko bandaz 
zeharkatuta zegoen, eta bertan bere ikuspen sakratuko gauza 
guztiak zeuden adierazita. Manta hori jantzita, larruz loturiko 
txirikorda luzeak bular gainean, aita astiro joan zen herritik ze- 
har, ibiltzean abesti bat ozen abestuz zihoala, denek entzun 
zezaten: 

Ene semea hizkuntza ezezaguneko herriaren aurka ibili da, 
eta hantxe egin du ekintza azarria; 
horregatik beste izen bat ematen diot, bere aitaren izena, 
eta berorren aurretiko aita askorena. 

Izen handi bat ematen diot, 

Zaldi Zoro deitzen diot. 

Eta aitaren atzetik, gizon gaztea ohoratu nahi zuten herriko 
guztiak zihoazen, euretako batek ekintza adoretsua egi- 
na zuelako. Dendara heldu zireneko, mutila eserita zegoen; 
bi errenkada itzel osatzen zituen jendeak, harik eta den-de- 
nak etorri zirela zirudien arte: gizon gazteak, zaharrak, gizon 
itzaltsuak, jakintsuak eta andre eta ume guztiak, denak abestuz 
eta barrezka. 

Orduan, oturuntza eta dantza izan zuten, egun osoan zehar 
eta gauean berandu arte, oglalen artean gudari berri bat ze- 
goelako; Zaldi Zoro izen handiaz ezagun egingo zen gudaria. 

Lau negu ziren Laramie aldetik aldendu zirela, han utzita sol- 
daduen gotorlekua eta zuri ibiltarien gurpilek hauts bihurtu- 
tako Bide Santua. Urte onak ziren; indar berri batez zebiltzan; 
txingarretan erretako konkorraren saihets gurien indarra, 
eta snake eta crow lurraldeetatik zebiltzan gerra garrasien 
oihartzunarena. Heldu berri zela, Maior Twiss agentea ahale- 
gindu zen soldaduak ateratzen Blue VVaterreko bruleen kanpa- 
mentutik. Geroago, Beldurren eta besteen ondoan egon zen, 
Harney Squaw-Hiltzaile zeritzoten hark andre-umeak andana 
ibiltarian eramatean atxilo borrokalditik, samindurik, gogo 
larriturik eta zauriturik. Eta entzun zituen Bizarzurik lakoten 
buruzagiei zuzendutako hitz ozenak, eta ikusi horien arteko 
handienak nola gorde zuen mantapean aurpegia eta geratu 
zen isilik. Baina, orduan, ele ilunak heldu ziren, batzuentzat 
zein besteentzat; soldadu buruzagien aurka zein, zurien me- 
sedearen truke euren jendea saltzen zuten indiarren aurka. 
Labankari, Hartz Menderatzaileren sendia iraitzi zuena, ezin 
zen herrian bizi aurrerantzean, eta gudaria baino ez zen gizon 
batek gerripekoa erantzi zuen brulearen aurrean batzarrean, 
bere biluztasuna agerian utziz Labankariren aurpegian, indiar 
eta zuri, bietarik zeudela ikusle bertan. 

Baina, orain, ipartar oglalak soldadu buruzagiengandik eta eu- 
ren hitz ozenetatik urrun zebiltzan. Agentea benetan bihurtu 
zen euren aita, eurentarra; goraino betetako merkatari gurdiak 
zeuden herrixketan. Eta crowal< jeurt egiten zebiltzan bufalo 
eremu jorietatik, Powder River garaitik Yellowstonerantz; ge- 
rra taldeak behin eta berriro baitzebiltzan horien aurka, eten- 
gabe mugimenduan egotera behartuz, okela eta larruak egite- 
ko bakerik eman gabe. Baina lakota batzuk ere galdu zituzten, 


66 


Zaldi Zoro 

Mari Sandoz • Aitor Fresnedo Gerrikabeitia 

Gudari aintzatsua 


esaterako, Bele Handi 7 , zeinak izena horien aurka aspaldi egin- 
dako ekintza ausart baten ondorioz hartu baitzuen; eta dolu 
urtea egin ostean, bere aitak, Ezkutu Beltzek, laurogei denda 
lakota gidatu zituen crow lurraldean oso barrura eta talde oso 
bat garbitu zuten. Zaldi Zoro Gazteak zorki lantza bat ekarri 
zuen, eta gerra zaldi uher ederra; baina, gehien gustatu zitzaio- 
na zera izan zen, Ezkutu Beltzek pipa nola eraman zuen. Seme 
kutuna mendekatzera joan arren, txantxetan ibili zen, kontu- 
kontari eta abesten, gudariakgogotsu mantentzeko bide luzean 
zehar Eta itzultzean, armak ekarri zituzten, zaldiak, beira alez 
eta lumaz eginiko zeremonia ator ederrak, gerra bonetak eta 
baita sorginaren egurrezko katilua eta haren azkonar kutuna. 

"Egun txarra crowen zork/arentzat”, esan zuten batzuek. 

“Hou I”, bat etorri ziren besteak. Haien gudariak zelaitik botata 
zeutzan, pozoitutako otsoak legez, eta ez zen inor geratu be- 
retarrei esateko nola erori ziren; inor ez euren hezurrengatik 
ezer egin zezakeenik, bufaloaren burezurrekin egiten den le- 
gez, zeinaren begi zuloak eguzkiari begira ipintzen baitira. 

Borrokaren kontakizun osoan zehar, Zaldi Zoro Gaztea atzeal- 
dean eserita egon zen, itzaletan, egindakoengatik ongi sentituz, 
bere aitak edo lehengo gudariek bezala egin zituztelako gauzak. 
Agian beste gazteen antzerago jokatu beharko zuen, zeintzuek 
ohoreak eskuratzeko goseti baitzebiltzan denak, euren akici- 
tetan leku garaiagoa irabaztearren, emazteak eskuratzearren. 
Zartako bereziki apartak, ozta-ozta tiro egin aurretik jotako 
etsaiarenak, Zaldi Zorok bazituen; baina zaldiak opari eman 
ohi zituen, ehizarako bi on eta gerrarako bizpahiru besterik ez 
zituela berarentzat gordetzen. Egia zen bere aitarenak -orain 


7 Crow-k ingelesez bele esan nahi du (Itz. oharra). 

Zizare deitua- erabil zitzakeela, eta Musu Luze bere osabare- 
nak; baina euren zaldiak ez ziren izaten oso ugariak, Laramieko 
andre kanpamentutik jende asko-asko heldua zelako iparrera, 
soldaduek haiei dena kendu, eta ezer gabe utzi eta gero -ezta 
narra zaldi bat ere, aterpe zituzten adabuzko larru zaharrak 
ekarri ahal izateko- 

Gudari gazteak bazekien batzuek-bereziki Bad Faceen artean, 
Bufalo Beltzen jendea- pentsatzen zutela gauza gehiago gor- 
de beharko zituzkeela berarentzat, gizon handi bihurtzeko he- 
rrian. Izan ere, bere amak eta beste zenbaitek esaten ziotenez, 
norbait sarri joaten ari zen neskatxaren jendearen dendara; 
zuzenean, gudari gazteak han utzirik. Itxaroan zeudenak ha- 
serretu egiten ziren, baina hura zaldi askoduna zen, eta ahaide 
ohoretsuakzituen, Biki Beltzen anaia baitzen eta Ke zaharraren 
senide. Ur Gabe bezalako bat ezin bota neguko ilara bateko 
haize izoztura, gudari arruntak bezala egotera, hura ez baitzen 
zain egotekoa. 

Baina bazirudien Bufalo Beltzek bere musu gaztea jiratuta ibili 
zuela, eta bere aita- nebek ez zuten presarik neska dendatik 
bidaltzeko. Hortaz, kanpamentuak hurbil zeudenean, Zaldi 
Zoro artean dantzaldietara zihoan neska ederra ikustera, eta 
ondotik igarotzen zen neska larru jorran ari zenean, edo bere 
lagunekin aran hezur jokoan eserita zegoenean -ez andreek 
eginda bezala, jokatzean zalaparta sortuz, baizik eta oglala sen- 
di oneko andereño bihurtzen direnak bezala—. Behin edo bitan, 
haren aitaren denda handian egona zen esku jolasean. Bertan, 
neskaren barre zoli eta lasaia entzun ahal izan zuen, eskuak 
asmatzeko aztoraturik, nahiz jarraian, bere jokaeraz oharturik, 
burua makurtzen zuen. Aldi gutxi batzuetan, Zaldi Zorok bere 
mantaren biribilean eduki ahal izan zuen neska, gauza handirik 
hitz egin gabe; bere nebarengatikgaldetu apika, ea bruleengan- 
dik itzulita bazegoen; eta erantzun gisa “ez” soila jasota, ahots 

eztiz esana; hain ahots apalez, nekez entzungo zion. Gehienbat, 
beragandik hur egotea zen, belar gozoaren usaina bere soine- 
koan, neska lotsaturik, arnas estuz igartzea, bere lepauztaiaren 
gainetik biontzat zuten mantape ilunean. 

Bai, zaldiak lortu behar, beharko; eta ohoreak, bere zorkiak 
onesten zituen ohore guztiak; isilpekoak izan arren; gauza go- 
gorrak, baina ikuskizunik gabe. 

Hainbat oglala herrixka egonik snakeen lurraldetik hurbil, ge- 
rra talde txiki batzuk joan ziren horien aurka. Orduan, loditze 
ilargian nahiko berandu, ekainean, miatzaileak ziztu bizian hel- 
du ziren: Sweetwaterren kanpamentu handi bat aurkitu zuten 
bufalo ehizan: VVashakie eta bere herri osoa, zenbait zuri ere 
haiekin batera. Lakotak berehala abiatu ziren, talde txiki bate- 
kin baino ez -gehienak ehizan zebiltzalako, edo merkatarien 
etxeetan-, baina zenbait gizon gazte hartuta blue cloudengan- 
diketa cheyenneengandik. Zaldi Zoro Gaztea ere, cheyenneei 
bisita egiten zebilena, haiekin joan zen. 

Gudariak elkarri aurrea hartzeko irrikatsu zeudela-eta, akicitek 
lan nekeza izan zuten tropel nahasia malkarretan ostendurik 
mantentzeko, hariketa miatzaileek, itzuli eta, herrixkak han zi- 
rauela berri eman zuten arte; zaldiak hurbil eta zamaltzain gu- 
txi zeudela -agian zuriak bertan zeudelako- Beraz, wasna jan 
zuten, suaren usaina saihesteko, lo pitin bat egin, eta, ekialdetik 
gaua mehetzen hastean, snakeen bilajoan ziren. 

Sweetwaterreko herrixkara lehen argi printzak sartzen hasiak 
ziren. Lerroan zetozen lakota gudarien lantzetan dir-dir egin 
zuen eguzkiak. Artean dendak gauerako itxita zeuden, baina 
goizeko sukaldeak piztera irtendako atso batzuek etsaia ikusi, 
eta garrasika hasi ziren kanpamentuan zehar lasterka: “Siuxak! 
Siuxak hemen diral”. 

Baina gudariek, herria atzean utzirik, bazkan ari zen zaldi tal- 
dearengana jo zuten, eta oihuka eta mantei eraginez laurehun 
bereiztea lortu zuten, esnatzen ari ziren snakeen tiroketa jo- 
riak harrapa zitzan baino lehen. Erasotzaileek zaldiak lasterka 
zuzendu zituzten rmalkarrerantz eta are urrunago zen lakota 
herrialderantz; bitartean, Zaldi Zoro eta beste zazpi-zortzi 
harkaitz eta zuhaitzen ostetik jaitsi ziren, snakeei ahal zuten 
gehien eusteko, gero eta sendoago zen danbada eta bolbo- 
ra kearen parean apurka- apurka jeurt eginez. Lakota gazteak 
hainbat alditan egin zien eraso, zaldi gainetik jauzi eginda beti, 
tiroa jotzeko. Bere ostean zegoen gizonajo zuten, baina hankak 
gerra sokarekin lotuta zeuzkan eta zaldi gainean jarraitu ahal 
izan zuen handik aldenduz. Cheyenne batek zaldia galdu, beste 
bat hartu eta, alde egin zuen snakeek atzeman baino lehen. 
Azkenik, zaldiak begietatik galdu ziren amildegitik harago. Be- 
hean, haranean, kanpamentuak zabaldutako inurritegia ziru- 
dien, hain zebilen nahasi; gudariak arineketan, etsaiaren atzetik 
joateko prestatuz; andreak intzirika, euren gizon eroriengatik. 

Orduan, Zaldi Zorok eta beste miatzaileek hauts hodei txi- 
kiak ikusi zituzten atzetik, bidetik zehar luzatuz: snakeak ba- 
naturik zetozen, bakoitzaren zaldia zer bizkorra zen. Zaldiek 
oldartzaileen abiada moteldu egiten zuen, eta, milia batzuk 
geroago, bakarrik zetorren gudari bat atzeko zortzi gizonen- 
gana heldu zen. Hainbeste etsai ikusirik, ihes egin beharrean, 
zaldia aurrerantz zuzen zigortu eta, gudariakgerturatu ahala, bi 
errebolber atera eta bakoitzarekin oglala bana hil zuen, haien 
lantzakadak jaso eta lurrera erori aurretik. Hura jotzera jaitsi- 
tako lehen gizonak VVashakieren semeazela ikusi zuen, snakeen 
buruzagi nagusiarena. Ongi hil zen. 

Bai, gazte adoretsu bat, eta ilaje bikaina dantzarako, snake 
gehiago ekarriko zituena bere atzetik, mendekurako gartsu. 

Egiaz eta begiaz, hortxe baitzetozen gehiago, buruzagi zahar 
bera aitzindari; bazirudien snake nazio osoa zekarrela be- 
rarekin. Hiru orduko gudu-lasterra egin zuten. Hainbat aldiz 
atzeman zuten abere talde nekatua; eta, halako batean, hegal 
batetik moztu eta, berreskuratu ahal izan zituzten zaldi batzuk; 
baina, arratsalde inguruan, erasotzaileak Little Beaverreko zu- 
haitz xuxurlarien basora heldu ziren. Han, snakeek hainbat aldiz 
eraso zuten, baina ezin egin gauza handirik; gehienez jota, eu- 
ren burua agerian utzita etsaia irtenarazi. Cheyenne bat irten 
zen lehendabizi, baina arma onen su gurutzatuak bere zaldia 
bota zuen. Beste bala batek gerripekoaren soka moztu zion, 
eta ondorioz, saltoka itzuli zen, antilope buztan luze bat le- 
gez, soka askaturiko oihal gorriari aurretik helduz, beste aldea 
atzetik zintzilik zeramala. Oso barregarria zen, baina atzamar 
bat gertuago eta herrestan ekarri beharko zuketen bere ilajea 
etsaiaren eskutik libratzeko. 

Beste zenbaitek ere eraso egin zuten, snakeak euren tiro hel- 
menean eutsi guraz; baina Zaldi Zoro izan zen ezohiko gauza, 
lelokeria, egin zuena, gizon helduek oihu egiten ziotela amo- 
rruz: “Erdu hona! Zorki txarra dal”. 

Baina aurrera jo beharra zuen han kanpoan, bufalo lokaztegi 
batean, zaldi zauritu bat baitzegoen. Andre baten intziriaren 
antzeko hotsa egin zuen, eta gero, ostikoka eta zutitzeko aha- 
leginetan zebilen. Snakeek ikusi zutenean oglala gaztea oinez 
oldartu zela, pentsatu zuten putzuan geratuko zela, inguratuz 
erasoan zebiltzanak garbitzeko. Beraz, narras hurreratzen hasi 
zitzaizkion, beste lakotek kontuz ibiltzeko oihuka jarraitzen zu- 
ten bitartean. Baina txurrokada bakarra behar izan zuen zaldia 
akabatzeko, eta itzuli egin zen, sigi-saga, oinaztarriak dagien bi- 
dea legez, balak bere inguru guztian joka zebiltzala. Snake gu- 
dari bat, zaldi gorrizta eder baten gainean, zuhaiztia inguratzen 
ari zen asapalan, oso hurbil, oso azarri, hanka bakarrez zaldiari 

atxikiz, bere ostetik arma keinatuz, baina, ez zuen ikusi oglala 
atzean zeukala. Txurrokada batez lurreratu zuen Zaldi Zorok; 
haren gerrako sokalasterra eta arma hartu eta, izerdiz labainkor 
zegoen zaldi gorriztaren gainera di-da igo eta, zuhaiztirantz jo 
zuen ziztu bizian, ilajea bertan utzita, nahi zuenak har zezan. Ez 
zuen ezta bere errebolberra atera behar izan. 

"Zorki indartsua duzu gaur”, esan zion gudari zahar batek, "bai- 
na zaldi hankamotzak hiltzeko baino gauza handiagoetarako 
erabili beharko zenuke”. 

Isilik, Zaldi Zoro bere tokian jarri zen borrokak jarraitzen zuen 
bitartean, eta hodei batek ilargia ezkutatzean, alde egin zuten 
handik. Dolua zegoen herrietan, hiru lakota, cheyenne eta blue 
cloud bana galduta; baina zaldi fin ugari zeukaten, eta ilajeak 
garaipen dantzarako, besteak beste, buruzagi baten semearen 
burukoa. 


Iluntzean, ilberria arku tenkatua bezain fin agertu zen mende- 
baldetik; bi zurik Bad Faceenean egin zuten geldialdia; snakee- 
netik zetozen Richardenerako bidean. Esan zutenez, Was- 
hakiek, borrokaren egunean bere semearen jokaera ikusita, 
berantetsi zuen, zeren semeak, gerra buruzagia zenak, gizon 
batzuk biltzeko itxaron baitzuen, arrapaladan irten ordez lako- 
ta erasotzaileen atzetik, haiek erasoa jo eta berehala. 

"Zer seme da nik izan dudan haul”, orro egin zuen, “denden 
artean topatzen dudana beste batzukerasotzaileakgudukatzen 
dituzten bitartean? Nik neukere, buruzagi zaharrak, bat hil dut 
etal”. 


Hitzak hain ozen eta gogorrak ziren, semea, herri osoaren au- 
rrean lotsaturik, zaldia biziki zigortuz aldendu zen, bakarrik, bi- 

dexka garbiko hautsetan barrena. Buruzagi zaharrak itzul zedin 
deitu zion, eta bere atzetik irten zen asapalan, zertarako eta, 
lakoten lantzek semea jo eta lurreratzen zutela ikusteko. 

" Ahh-h ”, esan zuten agureetako batzuek, atsekabe hotsak egi- 
nik. Eta, beraz, zurien bitartez elea bidali zioten VVashakieri, 
esanez ilajea gorriz margotu zutela, ohorezko margoaz, eta 
berarentzat gordeko zutela. Gogorra zen seme bat horrela 
galtzea. 

Zaldi Zorok gerra buruzagi gaztearen gertaera bere aitaren 
dendan entzun zuen kontatzen; Zizarek esan zuen bere ustez 
ez zela zuzena gazteen odola berotzea hitz lotsagarriz. "Ha- 
rroak eta azarriak sutzen ditu udazkeneko belarretan botatako 
txingar goriak legez; koldarrak hotz uzten, harri bustia legez”. 

Baina Zizare bere semeaz ari zen hausnartzen batik bat; bere 
buruari galdetzen zion zergatik ez ote zen geratu Bad Faceen 
kanpamentuan dantzaldirako, edo gutxienez bisitatxo batzuk 
egiteko. Dolua gustuko ez zuelako izan zitekeen, edo garai- 
pen dantzako zarata; edo agian, bere bide bitxi hartan, Bufalo 
Beltzen aurrean aipatu nahi ezzuen zerbait egin zuelako; berak, 
bere hamazortzigarren neguan ohore gehiago zituenak gizon 
gehienek euren hil aldareetara zeramatzatenak baino. Bestal- 
de, ekarritako arma berria eta gerra zaldi gorrizta hor zeuden. 
Snakeenak behar zuten horiek. 

Beste gogoeta bat ere erne zitzaion aitari bularrean, azkenal- 
dian: agian, aipatu ez zion seinale sakraturen baten bitartez 
edo, semeak uste zuen ez zuela emazterik behar. Zizarek ez 
zekien hori erabaki jakintsua ote zen, baina, ziotenez, Erroma- 
tar Sudurri, cheyenne gudari handiari, emazterik ez hartzeko 
zinetik zetorkion ahalmena. 

Edo agian bere semearen ikuspenarekin gertatuta bezala zen 
berriro: hitz egin aurretiko itxaronaldi luze bat. 

Borrokari buruzko kontakizunek, ilaje, zartako zein zaldi 
zenbatzeei buruzkoek, gazteria sendo erakarri zuten Bear 
oglalen kanpamentuetatik eta bruleenetik, eta iparraldeko he- 
rrixketako Ganorabakoak ere bai, harik eta hirurehun denda 
inguru ziren arte -denda bakoitzeko zazpi edo zortzi pertso- 
na- Gudari mordoa ere bisitan heldu zen; aterpeetan lo egiten 
zuten horiek, gerra biderako prest. 

Bisitari horiengandik entzun zuten hegoaldeko merkatariak 
zera esaten zebiltzala, agente buruzuriak, crowekin izandako 
gudua zela-eta, ez ikusiarena egin zuela Aita Handiarekin, ipar- 
tar oglalek euren ondasunak galduko zituzten beldurrez, eta 
bera ere ezer jasogabe geratzeko beldurrez. Indiarrekin luza- 
roan ibilitako Deonek zioenez, hegoaldeko merkatariak hase- 
rre ziren agenteak berri eman zuelako larruak lortzen ari zirela 
whisky hurruparekin; eta bilgor iluna zerabiltela ere aipatu zuen, 
bigarren eta hirugarren upelaren ipurdian, neurria gutxitzeko. 

Edonola ere, Ganorabakoek argi ikus zezaketen goiko jende 
hura beste inor baino aberatsago zela, parflecheak okelaz gai- 
nezka zeudela, muinoak lur errea bezain ilun zaldiz, kanpamen- 
tuak zurien ondasunez beterik. Eta denda berri margoz disti- 
ratsuek, arku eder eta arma mordoak, manta ederrek eta ia 
edozein dendatan zeuden beira alezko lan ugariek are argiago 
hitz egiten zieten hegoaldeko kanpamentuetatik etorritako ho- 
riei hango bizitza onaz. Egia da: bufaloari jarraitzen dion gizo- 
nak, jaten badu, ondo jaten du; aitzitik, zuriei jarraitzen diena 
erbiakjarraitzen dituena bezalakoa da: jaten duenean ere gose. 

Bai, ipartar oglalak oparo bizi ziren, eta Aita Handiak euren 
urterokoak mozten bazituen, bakea gordetzearren ordaintzen 

zizkietenak, gudariek gura zutena hartuko zuten Bide Santutik 
igarotzen ziren gurdi lerro luzeetatik. 

Baina berriketa horrek guztiak jarraitzen zuen bitartean, Aita 
Handi berri bat zegoela entzun zuten, beste barik. Bitxia iru- 
ditu zitzaien Zaldi Zoro eta enparau gudari gazteei; ez, ordea, 
Zizareri edo bere anaia Musu Luzeri, zeinak aldean zeraman 
zilarrezko domina berrogei urte lehenago eman baitzion beste 
Aita Handi batek. Ordutik, asko egon ziren. Zuriak oso aldako- 
rrak ziren. 

Bai, eta Aita berriak ez zuen begiko euren agentea, hortaz, 
beste gizon bat bidali zien, lakotek ezagutzen ez zuten bat eta 
ez zena Laramie aldera etorri. Baina Maior Twiss euren lagun 
zaharra hantxe geratu zen. Bere oglala emaztea eta umeak 
ekarri zituen Powder Riverrera eta eurekin bizi zen ohore isi- 
lean. Lakotengana heldu zenean erreserbetan kokatuko zituela 
esan zien, lurra jorratzera; artoa landatzen irakatsiko zietela. 
Barregura ematen zuen, orain, hori gogoratzeak. 

Lurra jorratu! Oglalek, saihets erreetako okela guri eta urtsuari 
ausikika, barre egin zuten. 

Halaxe ba, Bufalo Malatseko negua heldu zen, zuriek 1861 
zeritzotena; Bide Santua ilun egon zen urtea: batetik bestera 
zebilen jendea, metal beilegiaren bila asko, mendietako indus- 
ketetara lasterka; iheska, antza, zuriek elkarren aurka bidaltzen 
zebiltzan armadetatik. Baina bazen zerbait benetan berria eta 
arraroa Bide Santuan urte horretan: burdin hari hiztunak. 

Indiarrek tantai garaiak zutitzen ikusi zuten, eta goialdetik lu- 
zatutako burdin haria, eta entzun zuten horien baitan zebilen 
abestia. Hasieran horien azpitik ibili ziren zaldiekin lasterka, 
soinu eder horri aurreratu guraz, baina beti han zirauenez, 
tantai apur batzuk moztu zituzten euren gudu aizkoratxoekin, 

hori bilatzeko. Baina lurreratu orduko ezer ez zegoen. Abestia 
hiltzen zen. 

Soldadu buruzagia oso haserre zegoen hori zela eta. Burdin 
hari hiztunak eta euren inguruko guztia oso zorki indartsua zen, 
eta bakean uztekoa, esan zien. Deer Creekeko etxe batean 
bazen zer bat kax-kax egiten zuena, zuhaitz gainetan lanean 
aritzen den txori buru gorriduna legez. Collister deituriko gi- 
zon zuri batek zerabilen; mutiko bat bezain txikia baina oglalen 
begiko zena. Erabiltzen ere utzi zien zer hori. Burdin hari hiztu- 
na erabiltzen utzi zion Beldurri, itaun egin ziezaion Ke zaha- 
rrari, han behean, Laramieko andre kanpamentuan bizi zenari. 
Hunkpatilak itaun egokia zuen egiteko, buruzagi biek bakarrik 
zekiten gauza bat: non aurkitu zuten merkatari ondasun sorta 
txiki bat behin ehizan ibiltzera elkarrekin irten zirenean? Eta 
zur eta lur geratu zen, bi begien artean gerra txurroarekin jota 
bezala, erantzuna handikordu betera edo heldu zenean: "Run- 
ning VVaterren, Box Butte errekastoko bokalean". 

"Gizon txikia eta bere burdin hariak zorki indartsua dira egia- 
tan”, esan zien buruzagiak arrats hartan bere sutondo inguruan 
zirenei. Argi eta ozen esan zuen hori, eta baita pixka bat artega 
ere bai. Nork jakin zenbat magia ez zuten ezagutuko zuriok. 

Zaldi Zoro gazteak itzalpean eserita entzun zituen bere hitzak, 
eta bere buruari galdetu zion ez ote zuen euren Gizon Jarkiak 
denbora gehiegi igarotzen zuriekin, haiek bezalako onak izanik 
ere. 


Neguko gaurik luzeena igarota, Bisonette heldu zen Deer 
Creeketik, merkataritza sasoiari hasiera ematera. Ohi bezala, 
bere gizonetako bat merkatari etxeetara joan-etorrika zebilen, 
larru paketeak eraman eta eskatutako gauzak ekarriz; xingola 

gorri gehiago emazte gazteren batentzat, eta zilarrezko do- 
larrak diskak egiteko mailuka, gudarien ilajerako. Maiz, Zezen 
Eseri -oglalatarra- ibiltzen zen burdin hari hiztunetako gizonari 
eskatzen bidal ziezazkiola ikur beltz txikiak zeuzkaten orriak, 
berripaperak, irakurtzen ikasten ari baitzen. Eskaria ere be- 
rorrek idazten ikasi zuen, berunezko bala batekin paper zati 
batean, zera esanez: “Paper zuri-beltzak gura”, eta sinatzeko 
gizon baten burua irudikatzen zuen, gainean bufalo bat zeukana 
atzeko hanken gainean eseririk; Zezen Eseri idazteko indiar era. 

Merkatari askok, hala nola Bordeaux eta Richard, euren umeak 
zurien eskoletara bidali zituzten Missourin behera. Itzultzen 
zirenak, batzuetan herrixketara zetozen, larru eta ondasun 
zenbaketa egitera. Urrutiko herrialde hartako istorio liluraga- 
rriak zituzten kontatzeko, eta berripaperekin laguntzea gus- 
tuko zuten. Indiarrek horien bitartez jakin zuten zurien arteko 
gerraz; gerra handi bat, hil asko-askorekin. 

“Ahh-h, beharbada horrexegatik joango ziren soldadu gehie- 
nak”, elkarri aipatu zioten Beldurrek eta Zizarek; horrela, Bide 
Santuan bakea berriz urratzeko gutxiegi geratu ziren. Baina 
gudari gazteek zerbait gehiago ere ikusi zuten, eraso txikiren 
bat edo beste egiteko aukera, snake eta uteekin egin bezala, 
udaberria heldu orduko; eta hori esan zuten baita Bissonnette, 
Deon eta Collister egonik ere batzarrean. Baina aldi hartan 
gazte suharren artean itzal handia zuen bat agertu zen euren 
aurka: Adar Bakar zaharra, minneconjoua. Egia zen etorkinak 
eta soldaduak tiroka zetozela, baina indiar txarrak ere bazeu- 
den, soldaduak erakarriko zituztenak andre eta umeen aurka 
erauntsian. Zuriak asko-asko ziren, euren errifleak urrutiago 
heltzen ziren gizonak egindako edozein gezi baino, eta euren 
gurdi armak lurrari ikara eragiten zioten. 

“Gure artean eserita dauden lagun zuri hauek ere bestetarrak 
dira, zuek akabatu nahi dituzuen horien senitartekoak!”, esan 
zuen buruzagiak. 

Gudariek isilik entzun zuten, zurien inguruko hori ulertu ezinik. 
Euren ustez, eurekin han zeuden haiek hain desberdin ziren 
soldaduez eta etorkinez nola lakotak etsai indiarrez. Baina 
buruzagi zaharrari entzun egin zioten, eta gogoratu zuten ar- 
tean bazeudela snake eta crow pila gudukatzeko. 

Bai, sasoi onak ziren, artean, gudari gazteentzat, hainbeste zal- 
di egonda harrapatzeko, hainbeste zartako zenbatzeko; sasoi 
onak baita ilajerik erauzi ezin zuen batentzat. Eta ehizaldi eta 
erasoaldien artean, Zaldi Zorok merkatarien beruna urtzen 
ziharduen, bere armarentzat balak egiteko; eta burdinazko 
gezi puntak egiten, lumadun makilentzat; arku sokako koskaren 
zentzu berean lotuz punta, ehizarako; eta zeharka, gerrarako, 
horrela gezia erraz sartzeko saihets artean. Eta arratsetan, tal- 
deak elkarren ondoan egonez gero, Zaldi Zoro Bad Faceen- 
gana zamalkatzen zen, eta ilaran itxoiten zuen beste dozena 
bat lagunekin batera, Bufalo Beltzen denda kanpoan. Beti zuen 
gogoan bere mantapean tartetxo batez berarekin egon zen 
lehen aldi hura. Eta beti iruditzen zitzaion oraingoan ez ziola 
alde egiten utziko. 

Baina beste batzuk ere zeuden itxaroan, ozen eta adeitasunik 
gabe purrustaka. 

" Hoppo! Zaldi Zororen mantapean den lakota erreskatatu de- 
zagun”, oihu egiten zuten. Baina inor ez zen ausartzen gudari 
gazteari aurre egiten, dendako atsoak manta irekitzera behartu 
arte. Hori oso lotsagarria zen, eta -atsoak hori egitera ausartu 
behar izateko- hainbeste asti hartu zuen gudari gazteari barre- 
gura ematen zion. Baina Zaldi Zoro berriz itzultzen zen, isilago 


78 


Zaldi Zoro 

Mari Sandoz • Aitor Fresnedo Gerrikabeitia 

Gudari aintzatsua 


hurrengoan, ia ezer esan barik, eta neskatxa pozik, txolarte ba- 
tez soilik egotearekin, horrelaxe ez zen lotsarik egongo berriro. 

Handik gutxira, Hodei Gorrik elea bidali zuen inguruetara, 
esanez crowen aurkako gerra talde handi bat gidatuko zuela. 
Hain gizon indartsuak eramanda pipa, askok gura izan zuten 
joan; eta, hala, Hodei Gorrik bere jarraitzaileak batu zituen Bad 
Faceen artetik; Biki Beltz eta Ur Gabe, besteak beste; eta baita 
Konkor ere, zenbait minneconjou eta hunkpatilekin. Zaldi Zoro 
gaztea eta bere anaia Belatz Txiki ere joan ziren; anaia zaharrak 
snakeei harrapatutako zaldi gorrizta gidaka zeraman, buztana 
orein larru zuriz loturik gudurako; beste anaiak zaldi uher bi- 
zkorra zeraman gidaka. Bikote ederra osatzen zuten bi horiek; 
Belatz Txiki azarria, azal leunekoa, gaztaina koloreko txirikor- 
dakerbinude larruz lotuak, margo pitin bat musuan, beira aleak 
lepo inguruan eta zilarrezko uztaia besoaren goialdean; azal ar- 
giagoko anaiak, gorpuzkera arinagokoak, luma bakarra zeraman 
ile luze askean zut; aurpegia margorik gabe, beti bezain serio, 
nahiz txantxa txikiren bat egiten ikasten zihoan, eta konturen 
bat edo beste kontatzen, gerrarako bide luzea motzago egitea- 
rren. Baina hori ez zuen inoiz egin beharko bere anaiarentzat, 
gauza jakina baitzen Belatz Txiki sekula ez zela bihozgabetzen. 

Zizarek, denda ondoan paraturik, harro begiratzen zien bere 
semeei, euren aitzindariaren atzetik zamalkatzen zirelarik 
kanpamentutik eta andreek irrintzia egiten zutelarik zaldizkoak 
trostan bideratzean; armak zelan irmoturik zeharka, arkua eta 
buirakak alde guztietarantz dantzan; lakota gazte pare ederra 
benetan, nesken ikusgarri; eta, azkenaldian, bazirudien Zaldi 
Zorok ere bazituela begiak haientzat. 

Bad Faceekin elkartu zirenean, laguntzaz poztu ziren haiek, 
Konkorrek hainbat gizon baitzekartzan; bere gudari gazteak, 
besteak beste: Beldur Gaztea, Hartz Bakarti eta Zizareren se- 

meak; bata, hain azarria hari begira edonortxundituta geratzen 
zen; bestea, ordurako gudari aski ezaguna, gerra taldeko gi- 
zon heldu askok baino zartako gehiago zenbatzen zituena, eta 
hain zorki indartsua zeukana haren ondoan edonork espero 
zezakeen egun aparta izatea. Zaldi Zoro gaztea eurekin egon- 
da inor ez zen beldur zauriturik edo hilik geratzeko etsaientzat. 

Hortaz, biribil handi bikoitzean eseri ziren pipatzera eta 
mintzatzera, maskurietatik wasna pitin bat bazkaltzera eta 
elkarri zin egitera borroka handi bat. Baina abiatzear zeude- 
la, Ur Gabe eskua musura eramaten hasi zen, haginean min 
handia zuelakoan. Horrek esan gura zuen ezin zuela borrokara 
joan, bere zorkia grizzlyaren bi letagin beldurgarriak baitziren, 
eta hori oharpen bat izan zitekeen. Denek zekiten borrokara 
eskuko min handiarekin joan zen gizonarena, hil zutela, bere 
zorkia buztan marradunaren -mapatxearen- aurreko hanka 
zelako. 

Horrenbestez, Ur Gabek itzulerako bidea hartu zuen eta bes- 
teek aurrera jarraitu zuten, Hodei Gorri aurrenik, bere Bad 
Faceak inguruan zeramatzala. Gudari handia zen eta inork bai- 
no zaldi gehiago zekartzan sarritan; hortaz, gazteak berega- 
na hurreratu guran zebiltzan, haren esanak entzuteko, haren 
abestiak eta bere egikerak ezagutzea on ziren ustean. 

Bi aste beranduago gerra taldea etxean zen, zartako eta ilajee- 
kin eta istorio ederrak kontatzeko. Crowen ehiza herrixka han- 
di bati eraso, buruzagi zaharretako bat hil, eta haien atzetikjoan 
ziren euren herrialdetik bertatik oso barreneraino, Powdereta 
Tongue eta Little Hornetik harago iraitziz herria. 

Baina Zaldi Zoro ez zen Bad Faceen herrixkan geratu ospatzera, 
galde ziezaioten berak hildako gudariez, zenbatutako zartakoez 
edo Belatz Txikik eta berak babesera herrestan ekarritako 

lakota zaurituaz. Horren ordez, zumitz artean galdu zen eta 
ibaian zeharjoan zen guztien begietatikgalduz, hitzikesan gabe, 
ez Konkorri ezta bere anaiari ere. Etxean oheko larruen pean 
estali zen eta inork ez zuen baimenik janariarekin edo galde- 
rekin hurbiltzeko. Bere ama eta dendako atsoa euren moka- 
singintzan jarraitzera joan ziren senitarteko batenera; Zizare 
ere joan zen eta dendako ataurrean sastraka batzuk gurutzatu 
zituen, adierazteko inor ez zela etxean. 

Horrelaxe utzi zuten gudari gaztea, bakarrik, gertatuari buruz 
pentsa zezan. Txarra zen, eta ia beste edozein lakota mendial- 
dera urrundu izango zatekeen bere samina eta bere atsekabea 
kantatzera zeruari. Baina Zaldi Zoro gauza bakarra egiteko gai 
izan zen: burua bere otso larrupean gorde, eta behin eta berri- 
ro gogoratu eurak crowen aurka kanpoan zebiltzan bitartean, 
Bufalo Beltz ezkondu egin zela. Eta Ur Gabe zela horixe egin 
zuena; ihesi egin zuena, haginetako minaren aitzakiarekin itzu- 
liz. Horrexek eraman zuela neskatxa bere dendatik. 

Herrira heldu aurretik ere jakin zuen Zaldi Zorok, neskaren 
lehengusuari entzunda, gerra taldeari harrera egitera irten- 
dakoen artean baitzegoen hura. 

“Norbaitek mantapean bide egin du”, esan zuen Andre Jan- 
tzik, lehen Politt Hori deitzen zutena; eta Kopetilunen semeak 
ezeren errurik ez zuen arren, Zaldi Zorok hil izan zezakeen ha- 
lako berri txarra ekartzeagatik, zintzurra motz izan ziezaiokeen 
aiztoz eta bere eskuak epeldu haren odol jarioan. 

Orain, sastraka gurutzatuak zeuden Zaldi Zoro gaztearen 
atean, denda bakean uzteko, eta kanpamentu inguruan askok 
euren eginkizunak eta jolasak eten zituzten, aipatzeko herrian 
gertatutakoa euren gudari gaztea kanpoan zen bitartean. 

“Ahh-h, ez da harritzekoa”, esan zuen dendan alaba mutxurdi- 
nak zeuzkan batek. Ur Gabe gizon itzaltsua da, boterea eka- 
rriko duen gizona Bufalo Beltzen sendira. 

“Hou I”, ados egon ziren zenbait. "Baina neskatxa Hodei Gorri- 
ren iloba da; nahikoa dakar bere eskuan.” 

“Phahl Bai horixe; Hodei Gorriren iloba; eta neskatoa bera, 
handitzen ari diren Bad Faceetako bat; boterearen azkura bere 
esku ahurrean dakar”, esan zuen Denda Dagi atsoak, etajanari 
bila joan zen, besteak hantxe utzita bere bizkar zabalari begira. 

Gauza batean ados egon ziren andreak: hura gizon batek pres- 
tatutako okelazen. Denekzekusaten nolaari zen eskua luzatzen 
Hodei Gorri, bere burua edozein eratan indartzeko, azpikeriaz, 
hala nola zuhaitz batek bere sustraiak hedatzen dituen beste 
batzuek itzalpean zaindutako lurraren azpitik. Orain Bad Face 
zeritzoten herrira ahalik eta jende gehiena erakartzen zebilen. 
Ora gaztearen denda ere oso gutxitan egon ohi zen bere la- 
gunenaren ondoan. Jakina bere ama Hodei Gorriren arreba 
zena, baina bere anaia zaharra ere, Zezen Bihotz Gaizto, aspal- 
di-aspalditik Hunkpatila guztien historia-margolaria, bazihoala 
zirudien. 

Eta zein zuhur jokatuz egin zituen gauzak! Hodei Gorrik gerra 
talde handia elkartu zuen, eta itzultzean Ur Gabe, Biki Beltzen 
anaia -batzarretan indartsua zen gizona— bereganatu zuen. 
Orain Andre Jantzi Hodei Gorriren dendan zebilen alferrarena 
egiten gainjantzi margotu batekin, bere gizonezko jantzirik ede- 
rrenetan, gudari handi baten dendan bizitzen, denen ikusgai, Ke 
zaharraren iloba zelako besterikez. 

Halaxe zioten andreek, eta gizonen artean ere gauza berbe- 
rok oldozten zituzten zenbaitek, baina hitz ezberdinez esanda: 

buruzagi-hiltzailea bere lana egiten ikasten ari zela odol tantarik 
isuri gabe lur gainean. 


Baina Zaldi Zoro gazteak ez zekien ezer herrian esaten zenaz. 
Zizareren dendako larruetan etzanik zerraien, gertatutakoaz 
hausnartzen; egunak eman zituen horretaz gogoeta egiten, 
antza; baina, azkenean, konturatu zen bere inguruan ezerk 
ez zuela ikararik egiten, eta jaikitzean ataurreko sastrakarekin 
behaztopa egin zuen, eta egin zutenaz ohartu zen. Malkoak, 
lakota horren begientzat arrotz, masail argal beltzaranetan be- 
hera erori zitzaizkion. Ezohikoa zen aita batek bere denda era 
horretan uztea; horra benetako lakota jokabide bat; eta berak 
halako gizon baten semeak bezala jokatu behar zuen. 

Gerra zorroan balak eta bolbora hartuta, zaldi gainera igo 
eta iparrera jo zuen, beste behin crowen aurka. Inork ez zion 
entzun egindakoaz ezer esaten, baina beste arma batekin itzuli 
zen, Belatz Txikiri eman ziona, urrun begiratzeko beirak, sol- 
dadu buruzagiek zeramatzaten horietakoak, eta bi crow ilaje, 
txakurrei bota zizkienak, kanpamentutik ibil zitzaten. Horren 
ondoren mendialdera abiatu zen izerdi etxolarako larruekin, 
eta itzuli zenean, isilka, herriko bere betiko lekura itzuli zen, 
eta, antza, inork ez zuen ezer ezberdinik ikusi beragan. Haatik, 
Ur Gabe haren bidetik at ibili zen, eta Bufalo Beltz ere gudari 
gaztearen bidetik at ibilarazi zuen. 

Orduan, arratsalde batean, ehizatik etxerako bidean, Zaldi Zo- 
rok emazte gaztea aurkitu zuen kanpoaldean bakarrik, belarrak 
eta usain bizkorreko salbia landarea biltzen. Hura urrunetik 
ikusirik, neskatxak manta aurpegira jaso zuen, baina zaldia bere 
ondoan geratu zenean, eta ez herrazko ez arbuiozko hitz bakar 
bat ere ez zenez egon, manta jaitsi zuen. 

“Nire betebeharretan ari naiz aita eta nebentzat", esan zuen 
poliki, salbia landarea eskuetan bihurrituz, gudari gazteari be- 
giratu gabe. “Gogora ezazu aholkulari zaharrak andre festan 
esan zuen aurreneko gauza: denean jaramon egin”. 

Zaldi Zoro gazteak beste zerbait ere gogoratu zuen, andreek 
egun hartan esan zuten zerbait: “Bad Face bat hitz egiten ari 
da”. Baina ez zuen horretaz hitz mingarririk egiteko asmorik, 
inoren aurka. “Gure artean dena ondo egon dadin egingo dut”, 
esan zuen. “Zin egin dut horrela izango dena. Ezin da herrarik 
egon nire bihotzean, ezta nire buruaren aurka ere”. 

Hori esan eta zamalka joan zen, andrea han paratuta utzirik 
berari begira. Bat-batean, mantan zeukan guztia bota zuen, ahal 
bezain urrun, baita landare usaintsua ere, eta etxera joan zen 
Ur Gaberi esatera gauza gehiago behar zituela merkatariene- 
tik; zilarrezko uztaiak besoentzat eta oihal urdina soineko ba- 
tentzat, eta altze hortz pila-pila soinekoa apaintzeko; horiexek 
behar zituen, berehala. 

ZURIAK UHOLDEKA 


Bazirudien zuriengandik alde ibiltzeko sasoi basati, askea, amai- 
tua zela oglalentzat. Mezulariak heldu ziren, esatera Laramiera 
jaitsi behar zutela euren ondasunen bila eta soldadu buruza- 
giaren hitza entzutera; hortaz, berriro ere agente baten zain 
egotera joan ziren; zeinak, Bide Santuan gora etorri, egun apur 
batzuk eurekin eseri, eta, ondoren, bere ordaindiruarekin hanka 
egingo baitzuen, zurien oiloen artean dabilen koiotea legetxe. 

Eta lakotek, zain zeudela, soldadu tropel gehiagoren hauts ho- 
deiak ikusi zituzten, mendebalderantz igarotzen; hots, snakeak 
bidezidorra eta hango burdin hari hiztunak erasotzen zebiltzan 
ingururantz; Laramie inguruko oglala kanpamentuetan zeuden 
gudari apurrek ere handik landa ibiltzea nahiko zuketen. Halere, 
euretako gehienak iparraldean geratu ziren minneconjouekin, 
crovvak euren bufalo taldeetatik aldendurik mantenduz. Beti 
bezala, hainbat soldadu etorri ziren kanpamentuak bisitatzera, 
besteak beste soldadu buru baten seme bat, Caspar Collins 
deitua. Iparraldera joan zen gudariengana, eta Zaldi Zoro eta 
besteei begi onetik sartu zitzaien; ehizatzera eraman zuten, 
ehizako jakintza erakutsi zioten, eta indiarren zenbait ohitura 
ere bai; ez zuelako barre egiteko galdetzen, baizik eta herri 
hura ezagutzeko. Beraz, gizonen eta andreen jokabideez hitz 
egin zioten, eta dendakoez, eta horietako askori on iritzi zien; 
hala nola, gizon batek bere emaztearen amari zuzenean inoiz 
ez hitz egitekoa, edo hark gizonari. 

“Hori egikera ona litzateke zurientzat ere”, esan zuen, eta 
indiarrek galdetu zioten ea zergatik ez zuten horrela egiten, 
hobea bazirudien. 

“Ez dituzue gure andreak ezagutzenl”. 

“Baina begirune handiko agerpena da”, esan zioten soldadu 
buruzagi gazteari, eta hark barre egin zuen, lagun batek legez. 

Halaxe ba, oglalei euretako batzirudikien ia-ia; euren hizkuntzatik 
ere hitz eta zeinu asko ikasi zituen, harik eta, Sweetwaterrera 
joan behar izan zuen arte snakeak jazartzera. Hango arazoa 
aitzakiatzat, Holladayk bere posta gurdiak -lakota herrialde 
osotik ziztuan zihoazenak— kendu zituen Bide Santutik; nahiz, 
menditarreketa indiarrakezagutzen zituzten beste batzuekes- 
aten zutenez, bai eurak bai cheyenneak, biak zeuden baketsu, 
eta geldialdiaren arrazoia zera zela, Holladayren zaldiak akituta 
zeudela. Ez al ziren ibili gurdiok berripaperak eta gutunak ga- 
rraiatzen zaku handitan eta paketetan, indiarren eta haizearen 
bide osotik, ala? 

Bai, egia zen aske geratutako zaldiren bat edo beste basatu zela, 
eta hori hartu zutela indiar gazte suharrek, edo lakotek Gizon 
Grisak zeritzeten zuriek. Edonola ere, bidexka laster egon zen 
zabalik berriro; baina hegi garaietatik behatzen ari ziren guda- 
riek geldialdi hori egiten ikusi zuten, zergatik eta snakeek egin- 
dako erasoaldi txiki-txiki batengatik. Gogoan izan beharreko 
gauza zen hori. 

Oglalek gogoan izateko gauza gehiago zeuzkaten urte hartan. 
Hartz Saihets -Harneyk izendatutako teton guztien buruzagia- 
hil egin zuten. Itunak hautsirik zeuden, zioten Missouriko india- 
rrek, eta ez zuten ezer gehiago jasoko bake paperetik, ezta 
euren ondasunik ere. Agenteak buruzagi zaharra bairatu zuen 
gorde zezan pixka bat bere hunkpapentzat, besteak bekaizti 
eta haserre jartzeko. Hortaz, no bowel< hil egin zuten. 

Zuriek inoren izena handitzea ez zen ona; ez horixe, zioten 
oglalek. Euren Gizon Jarkiak jakintsu jokatu zuen bizkarra ema- 
tean bere aurrean ezarritako botereari. 

Beste kontu oker bat ere entzun zuten; urrutiko senide zituz- 
ten Minnesotako santee- ak erasotzen zihardutela soldaduek. 
Laster herri hartako hainbat heldu ziren Missourira, harro 
erakutsiz euren kanpamentuak zurien ondasunez beterik, eta 
andre eta ume gatibuz. Haatik, euren herrialde osoa galdua zu- 
ten; beraien herritarasko ere hilikedo atxiloturikziren, eta sol- 
daduak gogor jazartzen zebilzkien. Santee edo teton, biak gau- 
za beratzat harturik, orain Missouriko lagunkoiei ere tiroka ze- 
biltzan. Oglalak arazo horretatik urrun zeuden, baina ohartzen 
ziren euren inguruko zuriek bazutela horren berri, eta indiar 
lurraldean aspalditik ibilitako batzuek ere larritasun berri bate- 
kin begiratzen zietela; horrek aztoramen handia sortzen zuen 
gazte suharren artean. 

Hortaz, Zaldi Zoro gaztea Ganorabakoei bisita egitera jaitsi 
zen ekialdera, urruneraino jaitsi ere, Bordeaux etxeetaraino, 
lurralde hartako haizea berorrek usaintzera. Soldadu gehiago 
zetozela esan zion frantses zaharrak, baina ez santeeak ezkuta- 
tuta zeuden lekura, edo cheyenneen arazoak berriz hasi ziren 
lekura, baizik eta hona, lakota herrialdera. 

Etxerako bidean, soldadu sortatxikiakaurkitu zituen, Bide San- 
tuko geltokietatik zehar sakabanaturik, ordurako; Deer Creek 
bezalako leku txikietan ere bai, non geldialdia egin baitzuen Bi 
Aurpegi eta bere oglala lagunkoiei bisita egiteko. Zaldi Zoro 
buruzagiaren dendan zegoela, eta merkatari bat oturuntza es- 
kaintzen zebilkiela, burdin hari hiztunetako euren lagun txikia 
ere bisitan etorri zen. Hotz egiten zuen eta Collisterrek zaldi- 
teriako beroki bat zeraman jantzirik, soldaduengandik lortua, 
berea zaharraren zaharrez urratuta zegoelako. Baina, guda- 
riek horrela hurbiltzen ikusi zutenean, euren mantak begietara 
jaso zituzten eta agurtzeko hitzik ez zioten zuzendu. Horretaz 
ohartu gabe, buruzagiaren dendara jo zuen zuzenean, baina, 
han, merkatariak berak ere ez zuen ikusi nahi izan; aitzitik, lu- 

rrerantz begira geratu zen, eta, bat-batean, eguzkiak erretako 
masailak zurbildu egin zitzaizkion andre zuri gaixo batenak be- 
zala, ikustean Bi Aurpegik eta bere ingurukoek haserre soinua 
egiten zutela eztarriarekin eta armak hartze zituztela, eta den- 
dako atean ere gudariak pilatzen zirela armak eskuetan. 

Bazirudien gizon txikia azkenik ohartu zela zerbait oker egiten 
zebilela, baina ez zen saiatu ihes egiten. Aitzitik, zuzen-zuzen 
paraturik, buruzagi haserretuarekin aurrez aurre geratu zen, 
ume bat baino garaiago ez zen hori, gizonak legez paratuta. 

“Hou, cola I”, esan zuen, ozen eta gogoz, denek entzuteko eran, 
Bi Aurpegiri lagun deituz dena beti bezala bailegoan. Horixe 
gauza ausart hori egin zuen, eta poliki, amorrua eta gorrotoa 
desagertu egin ziren oglalarengan, eta barre pixka bat egiten 
hasi zen eta “Hou, colal ” erantzun; eta, gizona barrura eraman 
eta, beso gurutzatuko begirunezko esku ematea egin zion hari 
bi eskuak hartuta, aurrena buruzagiaren eskuinekoa gainean, 
eta gero alderantziz. 

Keinu on hori beragan, gizontxoa dendatik atera zen zain zeu- 
den gudariengana. Baina orain barrezka ari ziren horiek ere, 
hortz zuriak distiratsu, bisitarako prest. Geroxeago merkataria 
irten zen, eta Zaldi Zoro harekin batera. 

"Gizon zuri bat era inozoan hil ahal izan dute gaur hemen”, 
esan zuen merkatariak. Arazoak izan dira duela ordubete-edo 
armadako postu txikian indiar baten eta soldadu baten artean. 
Beste batzuk ere elkartu zaizkie, eta zenbait indiar ukabilez eta 
arma ipurdiz kolpatu dituzte. 

Zaldi Zorok, etxera heltzean, gertatutakoa azaldu zion aitari; 
gudariak ikusi zituela lagun baten gainera jauzi egiten, suak sa- 
kaneko zedroen gainera legetxe, soldadu berokiz jantzita etorri 
zelako. Zizareri ez zitzaion gustatu halako aztoramena sortzea 

gizon baten janzkerak. Baina BelatzTxikik barre egin zuen kon- 
tua entzutean, eta ilajea erauzteko keinua egin zuen aiztoarekin 
-bere zorroztarriaz zorrozten zebilena- Sasoi onak zetozen, 
eta bera prest egongo zen. 

Zaldi Zorok ikusiakzeuzkan herriko babesgabeaklurretikzehar 
botata, gurdi armek zirtzikaturik. Hankak antxume eserita ze- 
goen, eta beherantz begiratu zuen, gorputzetik gertu zeuzkan 
oinetara. Cheyenne mokasinakzeuzkan jantzita, Andre Beilegik 
bidalita, Blue VVaterreko ihesbidean atzean utzi zutena bere 
denbora agortua zegoelakoan, semea ondoan, hila, zulo bate- 
kin bular gaztean. Buztan Marradunen alaba txikia ere hil zen 
azkenean, hura aurkitu zuen soldaduak oso bihotz onez jokatu 
zuen arren. 

Bai, gerra zidorra gauza ederra zen gudari gazteentzat, pentsa- 
tu zuen Zaldi Zorok, baina bere esku zegoen guztia egingo 
zuen Belatz Txikik inoiz ikusi behar ez izateko andre eta umeak 
lurretik botata, ehizaldian zatikatutako animaliak legez. 


Azken salerosketa eginda, oglalek berriro hitz egin zuten euren 
gazteak Bide Santutik at eramateaz. Zurien gerra hegoaldean 
hasiz geroztik heldutako soldaduak desberdinak ziren lehen- 
goekin alderatuta. Grattan - hildako soldadu buruzagitxoa- 
bezala mintzo ziren, euren uniformeak hortik zehar bota edo 
saldu egiten zituzten albait lasterren, eta orein larru parpail- 
dunak janzten zituzten, eta espainiar ezproiak; indiar ponietan 
zebiltzan eta zarata handia ateratzen zuten bazterretan: ilajeak 
eskuratu eta larrugorriei burua makurraraziko zietela. 

“Indiarrak otsoak izango balira bezala”, esan zuen Deer Cree- 
keko burdin hari hiztunetako gizontxoak. Indiarrek desadosta- 
sunezko keinua egin zuten. Otsoa anaia zuten, airea pozoituko 

luketen haratustelak onturre ziren harentzat, eta kanpatze lur 
zaharrak berriro garbi uzten laguntzen zien. 

Baina argi zegoen soldadu berriok jende arraroa zirena, bai- 
ta zuriak izanik ere, zioten indiarrek; eta aipatu zuten Deer 
Creekeko merkatari etxeetan andre bati gertatutakoa. Bere 
haurtxoa izpil txikien gaixotasunez hil zitzaion, elgorriz, eta ne- 
garrez zegoen lurrean eserita, kanpoaldean, umetxoa mantan 
bilduta eta kulunkatzen, aieneka umetxoagatik, andreek egin 
ohi duten legez. Handik igaro ziren soldadu batzuek andrea 
ikusi zuten. 

“Hara”, esan zien batek besteei, “begira horko squaw siux ho- 
rri, andre zuri bat izango balitz bezala jokatu guraz”; eta ozen 
esan zuen hori, ohi zutenez, pentsatu barik zurien hitz asko 
zekizkiten indiarrak bazeudela. 

Ahh-h, soldadu berriok ez ziren ulertzeko modukoak, ez ho- 
rixe; non eta euretako inork ez zuen gurasorik, ezta heziko 
zituen inor ere. Oso inozoak ere baziren, gotorlekutik bakarka 
irtetean, edo binaka eta hirunaka; eta hala gertatu zen ilajeak 
hartzeaz ahotsa goratzen ibili ziren horietako asko ez zirela 
itzuli; eta euren gorpuak inoiz ez zituztenez aurkitu, nola jakin 
horiek ere ez ote zuten, beste askok bezala, desertatu eta urre 
indusketetara hanka egin? 

Zaharrek, gauza horiek ikusi eta, oglalak Belle Fourchera eraman 
zituzten, babestutako errekastotikzehar errenkadan ezartzera 
neguko kanpamentuak. Elurrak heldu baino lehenxeago, bost 
crowk, ezustean agertu eta, mutiko bati ilajea erauzi zioten 
bizirik. Gudariek haiei esetsi eta hiru atzeman zituzten, baina 
besteak bisutsetan barrena galdu ziren, zeina elur tximistaren 
lastertasunez heldu baitzen. Zaldi Zorok ez zuen ezer egin; 
bere zorkia makala zen Ur Gabek Bufalo Beltz hartu eta bera 

ilaje bila irten zenetik. Horiek hartzeak ez zion lagundu ezertan, 
artean lur jota baitzeukan bihotza. 

Baina etxerako bidean, bat-batean besteengatik banatuta gera- 
tu zela ohartu zen; inguruan zuritasuna besterik ez zeukan, eta 
ekaitzak ukituko ez balu bezalako epeltasun bat. Eta, orduan, 
ikusi zuen gauza bitxi hori benetakoa zela, bere inguruan ez zen 
elurrik erortzen. Tarte labur bat iraun zuen horrek; bat-batean 
oinaztu bat izan zen, eta haize antzeko trumoi bat, eta zirimo- 
lak berriz bildu zuen elurretan; orduan, aurreko gerra zaldiaren 
atzealde lausoa ikusi zuen parean. Baina, artean, barruko epel- 
tasuna senti zezakeen, bere bihotza ondo zegoen berriro. 

Kanpamentuetara heldu zirenean, Deon, ekaitzari jarkiz, Hodei 
Gorriren dendara heltzen ari zen bost gurdi handirekin, eta 
une egokian, edo elurrak irentsi egingo zukeen bidean, zorki 
ekaitza zirudien horrek harrapatuta, beraien eguraldi andreak 
ere ez baitzuen iragarri horren etorrera. Baina jadanik guztiak 
zeuden kanpamentuan, gudari eta ehiztari guztiak, eta neguko 
merkatariak. Beldurrek Hank Clifford zuen berean, eta Hartz 
Azarrik, Nick Janis; beraz, saleroste prezioak behin ezarririk, 
Deonek deiadarkaria bidali zuen herrian zehar, jendea Hodei 
Gorriren dendara etortzeko bazkaltzera eta bere ondasunak 
ikustera. 

Zaldi Zoro ez zen joan; oso gutxitan zebilen Bad Faceen den- 
detan orain. Ez zen andrearengatik -hura uretan ikusitako iza- 
rra bezalakoa izan zen: lehen haize ufadarekin joana-; baizik eta 
berriz ere banaketa zegoelako oglalen artean; Zezen Hartzen 
arazoetan Kerekin geratu ziren horiek aldentzen ari ziren; asti- 
ro; zaldi basatien talde batean gertatuko litzatekeen bezala; gi- 
zonik indartsuenak Bad Face kanpamentuetara joaten ari ziren. 
Zaldi Zoro, ordea, Clifford edo Janisen su inguruetan egon ohi 
zen, bere herriko zaharrekgerra eta ehizari buruz eta antzinako 

garaiei buruz esaten zituzten kontuak entzuten; osterantzean, 
kanpoan ibiltzen zen elurretan, bufalo talde baten arnas lai- 
noaren bila, edo altzeren baten lorratzen atzetik. Hainbat al- 
diz, elur trumoiaren zorkia egin zuen: gauza sekretu bat, zeina, 
Zizarek esan zionez, oso antzinako garaietatik baitzetorren; 
trumoia beti zelako herriaren laguntzaile indartsua, baina apur- 
apur batzuei soilik emana neguko ekaitzen bitartez; horiek ere, 
udakoak bezala, hiltzaileak ziren, euren elur itogarriekin, baina 
heltzear zen udaberriko bizitza berri osoaren ekarle. 

"Zoaz kanpora, seme, elurretan barrena, eta jakingo duzu zer 
egin, inork ezin baitizu hori esan; zure betebeharra zein izango 
den ezin jakin; zure zeinuajaso duzula, besterik ezin esan. He- 
rriarena zara”. 

Negu gorriko urtzeak bisitariak erakarri zituen, santee eta min- 
neconjou apur batzuk iparraldetik, eta hainbat cheyenne Smo- 
ky Hilletik, Berri okerra zekarten, soldaduen udaberriko pla- 
nei buruz. Zaldi Zorok hori entzun eta beherantz abiatu zen, 
Zauri Txiki eta Buztan Marradunen herrietara, Hego Plattetik 
beherago, berorrek bere begiez ikusteko hangoa. Itzuli zenean, 
aitak entzun egin zion, eta ondoren Beldurren dendara eraman 
zuen. 

Han, beti bezala baxu eta astiro hitz eginez, hegoaldeko jen- 
dearen estutasunaz mintzatu zen. Udan zuriak inurriak bezala 
ibili ziren Smoky Hilleko bidetik, euren bufalo zelaien erditik 
zihoana; eta larrutzarren sasoian ehiztariak heldu ziren euren 
arma handiekin; kanoiari eusteko urkilaz baliaturik eta haize 
kontra aritu ziren tiroka, talde osoak hilotz zeutzan arte. Or- 
duan, sudurretik makilak sartu eta larrua kentzen zieten zaldie- 
kin tiraka, haragi guztia han utzita, baita konkorra eta mihia ere, 
otsoentzat. 

Ahh-h, entzuna zuen hori, esan zuen Beldurrek; era okerra zen 
euren anaia bufaloa ibiltzeko. 

Bai, eta soldaduen hirietan, Zaldi Zoro gazteari esan ziotenez, 
larru lehorrak pila garaian ezarrita zeuden, Belle Fourche gaine- 
tik goratzen zen tontorra bezain garai; gurdien zain, ekialdera 
eramateko; antza, hara joaten baitziren indiar herrialdeko gau- 
za eder guztiak; kastorea, bufaloa eta agian lurra bera ere, ze- 
ren gudariekorduan jakin zutenez, cheyenne buruzagi zaharrek 
paper bat sinatua baitzuten bi negu lehenago, zuriei emateko 
euren ehiza lurralde gehienak. Halaxe ba, berun beroaren usai- 
na sendo hedatzen ari zen handik behetik, eta gizon gazteak 
pipa eramaten ari ziren bazterrik bazter, zaharrek esan arren 
zuriak asko zirela. 

“Baina ez bagara borrokatzen hautsa izango gara euren gurpi- 
len pean”. 

Ahh-h, egia zen, eta beharbada han behean soldaduak saiatuko 
ziren hori oso laster gauza zedin. 

Zera ere entzun zuten oglalek, Laramieko soldadu buruzagia 
errifle berriak lortzeko ahaleginetan zebilela, merkatariek mo- 
rroilodunak zeritzeten horietakoak, adardun buru handiak era- 
matera zetozen ehiztariek zeuzkaten horietakoak. 

“Hoye I”, esan zuten gudariek horiek erabiltzen ikusi zituzte- 
nean. Halako arma batekin, zaldi gainean lasterka berriz karga 
zenezakeen. Bestalde, kexak omen zeuden indiar emazteak 
hartzen zituzten soldaduen inguruan. Collins, euren herrixke- 
tara bisitan etortzea gustuko zuen Caspar gazte haren aita, 
aginduak bidaltzen ari zen kontu horren aurka Deer Creekera 
eta beste gotorleku txikietara; beraz, beste behin ere, andreak 
euren herrietara itzuliko ziren gizon zurien euren haurtxoak 
ekarriz. 

Egunak berotan luzatuz joatean, oglalak eguzki dantzarako 
elkartu ziren, eta berriro ere oturuntza eta bisitaldi mordoa 
egon zen. Aholkulariek eta gizon santuek, Zizare eta Altze Beltz 
besteak beste, lan handia zuten, zina bete edo proba gogorren 
bat igaro beharzutenei garbikuntzekin laguntzen, baita lakoten 
zeremonia handirako prestakizun guztiekin ere, zeina herriari 
indarra emateko baitzen eta bufalo eta ilaje pila ekartzeko. 

Zaldi Zorok dantzaldi hartan ere ez zuen parte hartu; bere bu- 
larra beti bezain leun eta orbangabea zegoen. Baina han egon 
zen eta Bufalo Beltz ikusi zuen ia egunero. Batzuetan bere se- 
metxoa mantan zeraman bizkarrean, edo sehaskan, andre zela- 
ren adar handitik eskegita. Asko begira geratu ziren, dir-dir egin 
arte eskuilaturik zeraman zaldi pikartaren gainean igarotzean; 
orein larruzko jantzia zeraman, zuritan zuria; beira alez edertu- 
tako azpantarrak, kanpamentuko ikusgarrienak. Ibilera harroko 
andre garai bihurtua zen, eta, orain, bere begiekZaldi Zororen 
begi marroiekin topo egiten zuten, zuzen eta agerian, euren 
inguruko denek ikusteko eran. Behin, dantzako su baten ingu- 
ruan jendetza zebilelarik, zirikatu egin zuen, artean emazterik 
ez zeukala-eta. 

“Houl Ez da ona bizitza aske eta erosoa bizi dezan beti horrek. 
Andre batentzat merkatari gauzak erosteko lan egin behar du 
ere”, barre egin zuen Ur Gabek. “Zatoz geure herrira, andre 
eder batzuk baditugu han”. 

Zaldi Zorok, isilik, ez zion jaramonik egin, baina Belatz Txiki 
gazteak, alaiagoa zenak, ez zuen pasatzen utzi eta andreei gal- 
detu zien ez ote zuten gurago bera hartzea isilaren ordez; oso 
senar probetxugarria eramango zutela. 

Ahh-h, bai horixe, bat etorri ziren andreak, hain ozen oihukatuz, 
non anaiarengana hurreratu eragin baitzion lakota gazteari be- 
rriketa nabarmen horrek. 

Ilargia artean distiratsu zegoen, urrunetik etorritakoei etxe- 
rakoan ikusten laguntzeko, eta eguzki dantzako gizaldra saka- 
banatu egin zen. Oglalek behera joan behar zuten euren agen- 
tearen zain egotera berriro ere. Baina ez gudari gazteek; horiek 
beste asmo batzukzeuzkaten, soldaduak hain lanpetuta egonik. 
Hegoaldean cheyenneak jazartzen ari ziren, batetik bestera 
ibiltzera behartuz, eta horien andreak ere kumeak zauritu di- 
zkieten grizzlyak bezalaxe amorraraziz. Iparraldean, santee-en 
atzetik zebiltzan soldaduek yanktonais lagunkoiak aurkitu zituz- 
ten VVhite Stone Hillen, eta euren gainera erori ziren. Eta Bear 
Riverren, sartaldeko mendietatik harago, bannock eta snakeen 
neguko kanpamentuak eraso zituzten eta berrehun inguru hil, 
horietako asko andre eta umeak; apur batzuk besterik ez zi- 
tuzten utzi, elurretan ezkutaturik. Big Batek, merkatariak, he- 
rrialde hura ezagutzen zuen, eta, zioenez, aitzakia ipini zuten 
banock lurretan barneratutako batzuei tiro egin zietela, eta ho- 
rrela Blue VVaterren bezala egin zutela; eta soldaduak, ondo- 
ren, esaten ibili zirela indiarrek horrela ikasiko zutela. 

“Ikasi bai; soldaduak gure andre eta umeengana hurbiltzen ez 
uzten ikasi!”, esan zuen Zaldi Zoro gazteak amorru bizian. 

Zizarek begiak jaso zituen bere pipa luzetik. “Neure semeak 
ahots ozena du bere amaren dendan”, esan zuen leunki. Gudari 
gaztea itzalpean murgildu zen, andreek bera lasaitzeko zurru- 
murrua egiten zutela sutondoaren bestaldetik. 

Baina egia zen soldadu arazoak zebiltzala euren inguru osoan, 
uharte baten inguru osoan haziz datorren uholdea legez. Han- 
txe bertan, euren herrialdean, Bozeman deituriko batektaketak 

sartu zituen errenkadan, Yellowstone goialdetik Platte beherai- 
no, bala bat bezain zuzen euren ehiza lurretan zehar Orduan, 
gurdi eta zaldizko karabana handia elkartu zuen iparraldeko 
urre indusketetara joateko, crow herrialdetik harago zeudenak, 
eta merkatari zidor zaharretik gora abiatu ziren Powder Ri- 
verrera, taketa sartu berriei jarraituz, Bridgerren bidetik joan 
beharrean snakeen lurraldetik barrena. 

Indiarrek bakean joaten utzi zioten gizon horri -bakarrik zi- 
hoalako eta bazirudielako euren herrialdetik alde egingo zue- 
la—, lurrean sartu zituen zutoinak ulertu gabe. Baina gero ke 
seinaleak bidali zituzten zeru gainera oglalen, minneconjouen 
eta ipartar cheyenneen talde handietako gudariei dei eginez. 
Hala, Lodge Pole Creeken -zurien ehun eta berrogeita hamar 
milia gorago Plattetik- Bozemanen karabana lakotaz inguratu- 
rik esnatu zen goiz batean. Arma tiramenetik kanpo zeuden 
gudariak, zaldi gainetan eserita, haitzak legez geldi-geldi, eta ba- 
ten batek lerroa utzi behar zuenean beste batek hartzen zuen 
lekua, ehunka asko baitzeuden zain, eta zahar asko ere hegi 
garaietatik pipatzen. 

Zaldi Zoro gazteak hori ikusi eta berriro bere herriaren indarra 
sentitu zuen. Zurien aurka oldartzeko ikararik ez zuen inork 
egin; bidean zeharreko egote hori soilik, egunaren argitan; eta 
gero, gauez, su txikien biribilak inguruak argituz. la astebete 
horrela ibili ostean -andre zuriak negarrez eta gizonak euren 
amorruzko hitzak haizeari oihukatuz-, haietako bi ihesian itzuli 
ziren Platterantz. Indiarrek joaten utzi zieten eta seinaleen bi- 
dez jakin zuten Bide Santura heldu zirela eta burdin hari hiztu- 
nakerabili zituztela. Eta orduan hirurogei zaldizko soldadu abia- 
tu ziren etorkinak eramateko Yellowstonen zehar; eta, beraz, 
gaueko su seinaleek gudari gehiago elkartzera dei egin zuten. 
Edonondik zetozen, bizkor eta agerian zamalkatuz, eta sortzen 
zituzten hauts lainoek haize zurrunbilo urrunak ziruditen eguz- 

kiak kiskalitako lurretik zehar. Setiatutako zurien inguruan er- 
laitzak ilun zeuden zaldizko indiarrez, eta horietako beste asko 
eta asko soldaduen atzetik zetozen ezkutuan. 

Orduan lakota lasterkari bat heldu zen gotorlekutik, esanez 
soldaduek agindua zutela zuriak Plattera itzultzeko. Indiarren 
arteko batzuek trikimailutzat hartu zuten, gudariei sakabanatu 
eragiteko euren kanpamentuetara. Beldurrek esan zuen belarri 
zintzoak mihi zuzena duela entzuten, eta orduan, Hodei Go- 
rrik, Konkorrek eta Bide Handik, denak pozik uzteko moduko 
plana egin zuten. 

“Sinets diezaiogun soldadu buruzagiari eta atzerarazi ditzagun 
gudariak, horrela zuriengana hel dadin. Taketatutako bidean 
gora eurt eragingo diegu; orduan, aurrera jarraitu nahiko balute 
prest izango gaituzte”. 

Horrelaxe egin zen, bada. Soldaduak heldu ziren eta jendea 
itzulian eraman zuten. Bozeman eta beste zazpi iheska irten 
ziren Yellowstonerantz gauez. Indiarrek joaten utzi zieten; ez 
zieten aitzakia emango soldaduei euren lurrean irauteko zortzi 
inozorengatik. 

Udako ehiza eginda, oglalek eta zenbait minneconjouk, Hodei- 
Ukitzaile aitzindari, crowen aurkajo zuten. Hirurehun zaldi eder 
atzeman zizkieten baina crowel< jarraitzeko nahikoa zeuzkaten 
artean. Zaldi Zoro, beti bezala atzealdea babesten zihoan, 
eta hainbat alditan itzuli eta bakarka eraso egin zien gudariei. 
Lehenengo aldian bere zaldia jo zuten, baina zutik lurreratu 
zen, arma prest bere gainera garrasika zetozen crowentzat. 
Aurrena zetorrena destatu zuen, baina ez gizon bat esertzen 
den lekura -gudu-laster batean aproposa zenez-, haren zaldi 
pikarta gura zuelako, gudari hori borrokaldian hain arin eka- 
rri zuena. Tiroaren danbadarekin, crowa, besoak zabaldu eta, 

atzeraka erori zen, gerra-soka gerrikotik askatuta. Zaldi Zorok 
geratu arte jarraitu zion, hartu eta, bala eta gezizko zaparrada 
baten pean alde egin zuen bere lagunen bila. Horren ondoren, 
bihurtzen zen bakoitzean crowak geratu egiten ziren, haren 
zorkiaren beldurrez. Baina haietako batzuek, harkaizti batera 
aurreraturik, segada egin eta, bost lakota garbitu zituzten, harik 
eta handik iraitzi zituzten arte; beraz, taldea etxera heldu ze- 
nean euretako zortzi falta ziren. 

Handik egun gutxira, ikusten hasi zen Zaldi Zoro crow hura, jo 
zuena, zergatik zetorren hain aurreratuta beste guztiengandik. 
Zaldi pikartak hautsa uzten zien muturrean oglala herrixkako 
beste guztiei. Ur Gaberi ere errebolber bikaina irabazi zion, 
oglala gaztearen zaldia garaitzen saiatzera etorri zenean ke ur- 
din koloreko bere lasterketa zaldi irenarekin. 

Zaldi Zoro ahalegindu zen lasterketa ez egiten, baina behartuta 
egon zen, eta ez errebolberra eskuratzearren; baina, inguruan 
zeudenakzera esan zuten, "Zeu al zara Bad Faceri dena erama- 
ten uzten dion gizona?”, baita amorruz esan ere; errebolberra 
gerrikoan sartu, eta zaldia bere dendarantz eraman zuen. 

Handik gutxira, lasterketak amaitu egin ziren, elurra goiz heldu 
zelako, eta hain sendo bota zuen inor ez zen azartzen kanpora 
irteten aurpegia beltzez margotu barik eguzkiaren aurka. Eta 
belar samurra ernatze ilargian, merkataritza eten egingo zela 
jakin zuten; guztiekin Ganorabakoekin izan ezik, ipartar oglalak 
urrunduta ibili ziren arren zurien aurkako edozein borroka- 
tatik. Laramieko merkataria bera ere giltzapean zuten burdin 
etxean, ziotenez, eta baita besteei atzemandako armak eta 
munizio guztia ere. 

Bazirudien Mitchell deitutako ofiziala berriz zebilela herrial- 
dean. Hegoaldetar oglalen eta bruleen buruzagiak deitu zituen, 

baina Plattera heldu zirenean hura ez zegoen, soilik soldadu 
buruzagitxo bat, eta erraietan tirokatutako grizzl/ak erasoan 
bezala orro egiten zuen. Baina bere orroa arroiletan egindako 
zarata baino ez zen, haiek ere orro egin baitzuten. 

"Gure bufalo lurretatik doan Smoky Hilleko bidea gelditu! 
Ehiztariak iraitzi! Soldaduak eramanl”. 

Ezer ez zen egin, eta Laramiera igo behar zuten denek. Oso 
bide luzea zen jendearentzat, baina Buztan Marradun eta che- 
yenneak joan egin ziren. Hirutan batzartu ziren, eta ezer ez 
zen egin. Gudariek, ordea, beste zerbait egin zuten: cheyenne 
gazteak etorkinen bidea erasotzen hasi ziren, eta, zenbait lako- 
tekin batera, batzuk hil zituzten Plum errekastoan, eta gatibuak 
atzeman. 

1864 deitutako udan ipartar oglalak urrun zeuden arazo horie- 
tatik, Bear Lodge inguruetan -zurien Devil's Tower-ean-; bai- 
na, entzun zutenez, soldaduek hainbat cheyenne hil zituzten, 
eta etorkinak beldurtuta zeuden eta tiro egiten zioten ilean 
luma zeraman edozeini, baita lagunkoiei ere. 

Missouriko lurretan ere, artean soldaduak zebiltzan, eta, haien- 
gandik aldendu nahian, minneconjou eta hunkpapa gerra talde 
handi bat oglalen herrialdera etorri zen, eta behera joan ziren, 
entzutez ezagutzen zuten Bide Santu hori ikustera. Han etor- 
kin karabana bat aurkitu zuten, eta zuriekin erre eta jan egin 
zuten, jende ona baitzirudien, baina apur bat artega. Jaten ari 
zirela, mezulari bat heldu zen iparraldetik zamalka, esanez Mis- 
souriko soldadu buruzagiak euren hainbat senide hil eta buruak 
zutoinen puntetan sartuta utzi zituela. 

Horrek bihotzak gaiztotu zizkien guztiz, eta bertan tiroka- 
tu zituzten etorkinetako batzuk, gurdi batzuk erre, eta gura 

adina ondasun harrapatu zuten, eta bi andre 8 eta neska txiki 
bat ere bai, eta iparralderantz abiatu ziren, bizkor, eurentarrei 
laguntzera. 

Horrek Zaldi Zoro kezkatu zuen. Orain soldadu gehiago eto- 
rriko ziren, ziur; eta berak ez zuen atsegin jende bahitze hori. 
Gorroto zuen, umetatik, etorkinen andreek begira geratu eta 
"gatibu” zurien hitza galdetzen ziotenetik. 

Laster soldadu gehiago heldu ziren, borrokarako lakoten 
etsaiak ekarriz eurekin: pawnee ugari, soldadu jakekin jantzita, 
horien azpitik gerripekoen dindirriak dilindan zeramatzatela. 
Hala, Adar Bakarren hogeita hamar minneconjou Laramierantz 
jaitsi zirenean Zaldi Zoro eurekin joan zen. 

Egun batean, soldadutalde handi bat itzultzen ikusi zuten miake- 
ta gogor bat egitetik, eta zaldiakgotorlekuko hondarrezko des- 
file eremuan utzi zituztela ikusi zuten, pixka batean handik ibil 
zitezen. Egun lasaia zen, beroa, eguzkia goi-goian zegoen; zuri 
gehienak eraikin barruetan, eta zelatariak gerizpeetan paratuta. 
Halaxe ba, Zaldi Zoro eta umetan gotorlekua ezagutu zuten 
beste batzuk erasoan aitzindari, lakotak arrapalada bizian jaitsi 
ziren postura, eta bufalo larruak haizatuz eta aireratiroka igaro 
ziren. Tiro bakar bat erantzun orduko zaldi guztiak uxaldian 
zihoazen iparrerantz, garrasi hauts eta zaldien apo hotsen zu- 
rrunbilo handi batean. 

la ordubete beranduago, atzean utzitako miatzaileeksoldaduak 
irteten ikusi zituzten, zaldiak berreskuratzera; gurdi arma bate- 
kin irten ziren, baina itzuli behar izan zuten, ezin zielako bes- 
teei jarraitu. Arrats osoan eta gauez, iparrerantz arrapaladan 

joan ziren, zaldi taldea batu-batua eramanez; soldaduak ere 
oso arin zetozen, baina harrapatu ezinik. Bigarren gauerako, in- 
diarrak euren lurraldean zeuden, beraz, sakabanatu egin ziren, 
jakinik soldaduak, segaden beldurrez, ez zirela banatuko haiei 
jarraitzeko. Noizean behin, gailurretatik, miatzaileren batek 
gezi batzuk jaurtitzen zituen haien gainera, ez zitezen ahantz. 
Azkenik, bihurtu eta alde egin zuten, etorri zirena baino askoz 
bizkorrago joanez. 


Aran belzte ilargian, abuztuan, euren agente zahar buruzu- 
ria, Major Twiss, Beldurren dendan geratu zen, Laramieko 
gotorlekutik bere etxerako bidean. Bere emazte eta umeak 
zeramatzan, denak jantzi berriz oso dotore. Eta Beldurri kon- 
tatu zion zurien hegoaldeko gerraz mintzatu zela, eta solda- 
du buruek harriturik begiratu ziotela, berak horrelako kontuak 
ulertzeagatik, pentsatuz indiarra zela, bere janzkera eta eguz- 
kiak erretako aurpegia ikusirik. Gizon zaharrak gogotik egin 
zuen barre hori gogoratzean, bere buruari galdetuz zer pentsa- 
tuko ote zuten haiek bere bizarraz. 

Soldadu berri horiez ere barre egin zuen, lakotengandik an- 
dreak hartu zituztenak, aitei egindako oparien trukean, lehengo 
garaietan bezala. Baina irudi zuen neskatxak ez zirela lehen- 
go garaietako alabak. Batzuk ez ziren joan zuri ibildaun ho- 
rien emazte; eta, beste batzuk, joanda ere, ez zebiltzan pozik. 
Oglala aita batek kontua nola zen ikusi, eta bere alaba iparreko 
kanpamentura ekarri zuen berriz, eta soldaduak oparitutako 
zaldia ere bai. Beste neskatxa bat bere gizonari atzamarka eta 
joka ibili zitzaion, eta joaten utzi behar izan zion; andrea etxe- 
bizitzatik irtetean gizonak barre algarakjasan behar izan zituen, 
eta itzultzailearengana joan zen kexatzera. 

“Hortxe eseri da lurrean, manta madarikatu horrekin buru gai- 
netik, eta ukitzen saiatu naizenean ihes egin dit”, esan zuen. 
“Azkenean manta madarikatu hori kendu diot, eta orduan 
atzaparka eta kosk egin dit, basakatu madarikatu batek bezala”. 

Indiarrekeuren kolkorako barre egin zuten gizon zuri horiez, ez 
zekitenak andereño bati tarte eder bat eskaintzen. Beldurrek 
ere barre egin zuen, bere emazte zaharrari behin egin zion 
amarrua gogoratuz. Ehizalditxo batera eraman zuen, eta, biga- 
rren egunerako, bere dendako giro bizitik urrun hain bakarti 
sentitu zen, non senarraren urratsei jarraitu baitzien kastore 
lakioetaraino, eta bere aurrean paratuta geratu zen, aurpegia 
agerian, baina begirada beheratuz lotsaz. 

Emazteak marmar egin zuen, horretaz kexatuz, ez oso ozen 
ere, senarra bere lagunen aurrean lotsagarri ez uzteko, baina 
kontua aipatzeagatik kexu lagunkoi bat eginez. 

“Halako andre apalikl”, esan zien buruzagiak besteei. “Bada- 
kizue zer jokabide zuzena duen, ez beste batzuk legez, euren 
errieta garrasiak herri osotik entzuten direla, baita bisutsaren 
orroaren gainetik ere”. 

Hou !, bat etorri ziren besteak. Horra Kopetilunen emaztea; ez, 
ordea, Hodei Gorrirena, negu satorra bezain isila zena. Eta egia 
zen gizon batek baino gehiagok mokasinak sendo eta luzaro 
jartzen zituela gerra zidorrean, bere dendan ez zelako bakerik. 

Baina ez ziren soilik andre gazteak soldaduekin ezkontzea go- 
goko ez zutenak, esan zuen Major Twissek. Antza, soldadu 
buruzagia ere neurri zorrotzak hartzen zebilen; andre kanpa- 
mentura ondasun gehiagorik eramatea debekatu zuen, eta, be- 
raz, ia hutsik zegoen. 

Baina zurien gizon gazte horiengatik ere bazen, hiltzen besterik 
ez zekitenak: ez ziren aita egokiak goitasun handiko herri bate- 
ko jendearentzat. 


Arazo horiek guztiak inguruan izanik ere, oglala gehienak 
baketsu ziren artean, udako orbainak osatu zirenean eta etor- 
kin zidorrak berriz irekitzean. Gurdi karabana jendetsu bati ere 
joaten utzi zioten Povvder Riverreko bidean gora, Bozeman 
itzulia ematera behartu zuten lekuan. Baina gauzak ez zebiltzan 
ondo iparraldeko lurretan bizi zirenentzat. Handik zetorren 
Beldur, borrokaldi pilaren berri emanez: soldaduak mundu 
guztia jazarriz eta gudariak sututa jaikiz zebiltzala. Karabana 
luze bat inguratu zuten denbora luzean Little Missouri ibaiko 
ekialdean. Gurdi arma bat zeukaten eta lurrezko gotorleku bat 
egin zuten, baina atzera jo behar izan zuten indiarrak oso ha- 
serre zirelako. Zuriek kutxa bete ogi gogor utzi zuten bidean, 
otso pozoiarekin, eta asko hil ziren sabeleko minakjota. 

Beldur Mrs Kelly deitutako gatibuaren bila joan zen, minnecon- 
jouek eta hunkpapek udan Bide Santutik iparraldera eraman 
zutena. Baina iparraldeko gotorlekuetako zuriek andrea han 
goian eman behar zutela zioten, gotorlekuok askoz hurbilago 
zeudelako, bai eta bahitzaileen merkataritza guneak ere. An- 
dreaz entzun eta ikusi zuenaren arabera, iruditu zitzaion zurien 
andreak ahulak eta mamala hutsak zirela, eta horiek gura zituz- 
ten indiarrak are memeloago. 

“Beharbada ez dira denak horrelakoak izango”, erantzun zion 
bere emazteak hitzetik hortzera. 

“Nire lagun zuriengatik espero dut zure hitzak egia izatea”. 

Baina bat-batean oso berri txarrak izan zituzten, kezka zahar 
guztiak ahaztu eragin zizkienak: arazo larri bat, hegoaldean, lan- 
detako kea bezala gainean zutena aspalditik. Hiru bake gizon 
handi izan ziren hego cheyenneen artean. Bat aurreko udabe- 
rrian tiroz akabatu zuten soldadu buruzagi bati bostekoa ema- 
ten zion bitartean. Beste biak, Lapiko Beltz eta Antilope Zuri, 
gogor ahalegindu ziren hori ahazten eta bakeari eusten, baina 
euren gazteak isilaraztea lortzen zuten aldiro soldaduak zeto- 
zen andre eta ume gehiago tirokatzera. Azkenik, udazkeneko 
ehiza sasoian, buruzagi biak euren cheyenne lagunkoiekin eta 
blue cloudekin joan ziren beraien agenteak lurrean eurentzat 
markatu zien eremura, Sand Creek deituriko leku bat. Hantxe 
aurkitu zituzten soldaduek. 

Oglalek, hasieran, hildako jende pilaren berri izan zuten soilik; 
baina ondoren izenak entzun zituzten, ezagun askorenak; eta 
egindako gauza lotsagarriak: gizonek, baita zaharrek ere, eu- 
ren gizon atalak moztuta zituzten, andreek ere euren ataletako 
ilajeak erauzita, eta gero horiek erakusten ibili zirela vvhisky 
etxe inguruetatik Denver zeritzoten zurien hirian; beste batzuk 
aiztoz irekita eta barruan zekartzaten umetxoak euren ondoan 
botata. Horien artean Andre Beilegi zegoen. 

Zaldi Zorori, gauza horiek entzutean, bularrean sute bat piztu 
zitzaion. Hartz Menderatzaile hil zutenetik, hamar urteotan 
bakearen alde egindako gauza guztiak, itun paperak, zuriengan- 
dik aldentzeak, guztia alferrik. Lasterkariek berri ematen buka- 
tu zutenean, oglala gaztea bakarrik atera zen neguko muino 
hotzetara eta bere kabuz ibili zen. Halako batean arrano pikar- 
ta ikusi zuen bere gainean planeatzen, eta orduan oso beherai- 
no murgil egin zuen, eta bat-batean ez zegoen ezer ere, soilik 
luma aske bat beherantz erortzen. 

Baina gaurko egunean ez zuten seinalerik behar erakuste- 
ko zer egin behar zen, gauzak hain nabarmen egonik be- 
gien aurrean. Laramieko fortean, luzaroan zurien koskor eta 
melazazko bakearen aldeko izan zen Ke zaharra hil aldareko 
mantan zetzan. Eta hegoaldeko jendea bazetorren, cheyenne 
eta lakotak; Buztan Marradunen brule guztiak eta Bear oglalak 
ere bai; bazetozen; laguntzera; ez okela lehortegi inguruan ma- 
kilatutako txakurrak legez, baizik eta hainbeste hizketak azke- 
nik amorrarazitako gizonak legez, bidean zehar inguruak errez 
eta edonor hilez. Orain, beraz, gerra zen guztientzat, amaiera 
arteko gerra. Zaldi Zorok muinoaren pean zekusan kanpamen- 
tuan bertan babes gabe asko zegoen, lur gainera eroriko zire- 
nak bukaera heldu baino lehen; eta ibaian behera, han nonbait 
urrunean, Ur Gabe bizi zen Bufalo Beltzekin eta seme berri 
batekin, amak bizkarrean zeramana, eta hori ere ez zen Zaldi 
Zororen semea. 

Baina orain lakota gudari bat zen, baso bat bezala zutik zeu- 
den askoren artean bat, Bear Butteko biltzarrean ikusi zituen 
eran. Egiaz eta begiaz, asko eta asko ziren, eta euren bihotzak 
indartsuak. 

Betoz soldaduak. 

URTE BIKAINA 


Gauza itzela gertatzen ari zen, inork inoiz ikusi gabekoa, baina 
iparraldeko indiarrek bazekiten egia zena, lasterkariek zekar- 
telako berria, eta ele zuzena ez dakarren lasterkaria akitutako 
zaldia bezala eroriko baita, eta bere hezurrak larrean geratuko, 
zuritu daitezen. 

Beraz, egiadunak elearekin etorri ziren, esanez hegoaldekoak 
zetozela gorantz, Powderrerantz; herri guztiak; cheyenneak, 
blue cloudak eta hegoaldetar lakota guztiak. Baita aspalditik 
bake buruzagi izandakoak ere; Lapiko Beltz, esate baterako; 
iparralderantz zetozen; eta kanpamentu itzel horren buruan 
zinegotziak zetozen, gerra pipa ekarriz. 

Ahh-h, orain benetan egongo zen odola edozein bidetan. 

Egunez egun herri handia hurbiltzen zekusaten, errekastoz 
errekasto, zuhaitz handi baten adarretatik igoz bezala. Buruan 
lakotak zihoazen, ohorezko gonbidatu, eurak izan zirelako pipa 
onartu zuten lehenak, bederatziehun denda eta sei mila lagu- 
nen bide erakusle, urtarrileko aro hotzean, denda barruan izotz 
egite ilargian. Zuriak ere bazetozen tartean, eta Bent sendikoak 
eta beste merkatari seme batzuk ere bai; orain, antza, horien 
tokia euren emazteen jendearekin zegoelako, argi eta garbi. 

Indiar horiek zurien aurka egindako aurreneko erasoa hautatu- 
tako mila gudarik burutu zuten; soldaduen aurka bidali zituzten 
horiek, Julesburg 9 deitutako lekura -hango merkatari ezagun 
batengandik zetorkion izena tokiari—. 


9 !865eko urtarrilaren 7a. 

Gerra taldea antzina-antzinako eran zetorren, bere pipadune- 
kin, miatzaileekin eta akicita ibiltariekin -gudari gazte suharrak 
lasai edukitzeko-; halaxe joaten ziren lakotak behinola ree, 
hohe eta mandanen aurka, eta baita chippewa-en aurka ere, 
oinezko garaietan, aspaldi, zaldi gutxi zegoenean etatxakurrek 
zeramatzatenean narrak. 

Zuresi txikira jaitsitako apeuek soldaduei irten eragin zieten 
eta muinoetako segadarantz eraman, baina gazteek ezin izan 
zuten itxaron euren gezien edo su arma makalentzat behar 
beste hurbil zitezen. Erasoa jota, inguraketa eder bat alferrik 
galdu zuten; hamalau soldadu besterik ez zituzten harrapatu, 
eta eurekin zihoazen beste lau zuri, guztiak hartu beharrean. 
Horren ondoren, indiar batzuk geltokiko biltegietan bortxaz 
sartzen ziren bitartean, beste gudari gazteetako batzuk landa- 
tik ibili ziren zaldiz asapalan, oihal gorrizko bobinak hedatuz eu- 
ren buruen gainetik, urrun hegaz egin zezaten haizean; azienda 
talde handiakuxatu zituzten; edo sokakjaurti burdin hari hiztu- 
nen gainetik, eta, poniak zigorturik, arrastaka eraman zituzten 
burdin hariok, eta baita tantaiok ere. Baina soldadu gehiagorik 
ez zen atera zuresitik gudukatzera. 

Ipartar buruzagiek entzun zutenean alferrik galdutako ingura- 
ketarena, euren pipen artean protestatu zuten. “Zaldiak, ila- 
jeak eta zartakoak eurentzat hartzeko, horretarako soilik da- 
kite erasotzen gaurko gazteek; ezer ez dakite herriaren alde 
borrokatzeaz”. Eta aitzindarien atzealdean, gudariek begirada 
jaitsi zuten, hegoaldekoen aurka zuzendutako erruaren geziak 
eurak ere jo zituelako. 

Bazirudien indiarrak nahiko baketsu ibili zirela hasieran, Sand 
Creekeko hilketak eragindako amorrua dolu manten pean gor- 
deta. Eurekin zeuden zuriek esan zutenez, eraso hura egin zu- 
ten soldaduak ez ziren eurek ezagutzen zituzten forteko haiek 

bezalakoak, baizik eta hasiberri batzuk; indiar arazoak sortzen 
zituzten soldaduak; horrela ez zutelako joan behar borroka 
handira, gerra zibilera. Bainagudarieksoldadu horietako batzuk 
hartutako ilajeak aurkitu zituzten, baita atal pribatuetako batzuk 
ere; beraz, gerra aizkorekin zatikatu zituzten soldaduok. Gau 
horretan guztian zehar adia egon zen berriro. Biharamunean 
hilkintza handia hasi zen. 

Orain gerra zen zuri guztien aurka. Hortaz, Lapiko Beltz, artean 
bake buruzagia, hegoaldera itzuli zen bere taldeaz geratzen ze- 
narekin. Gainerakoek Platte herrialdean barrena eraso zuten 
hiru lantza handik bezala; cheyenneak ipar-rmendebalderantz; 
lakotak ipar-ekialderantz, eta blue cloudak bien artean. Hilez, 
ilajeak erauziz, bazterrak errez; euren erauntsipean erori zi- 
ren etxaldeak, geltokiak eta Bide Santua; soldaduei euren go- 
torlekuetarantz lasterka eurt eragin zieten; edo biribil batean 
babestu eragin, euren gurdi armen ahoen azpian, alde egin 
zezaketen arte. Gauero garaipen danborren burrunba zegoen 
kanpamentu handian, eta dantzako suen argi gorria zeruan is- 
latzen zen sutan den landa bezala. Platte ibaia izotz gaineko 
hondarrezko bidetik zeharkatu zuten indiarrek, harrapatutako 
zaldi eta behi talde handiez jarraituta, hain ugariak hoberenak 
soilik aukeratzen zituzten, makalak eta betizuak atzean utzirik. 

Zaldi Zoro gazteak hori ikusi zuen. Hegoaldean senideak zeu- 
zkaten batzuekin lagunduta beherantz joan zen, haiek iparral- 
dera ekartzen laguntzera, eta ikusi zuen Zizarek egia esan zuela 
Buztan Marraduni buruz. Orain, bruleakzurien gantzguztiagai- 
netik kenduta zeukala, gudariak berriro zihoazen bere mokasin 
orpoko parpailen atzetik. Zaldi Zoro beraiekin zamalkatu zen 
Julesburgera eginiko bigarren erasoan; lagundu zuen zaldiakza- 
matzen; erretzen ikusi zituen etxeak eta belar metak, ke ho- 
deiak bidaltzen zituztenak gorantz, potoloak udako ekaitzek 
egiten dituztenak bezalakoak. 

Martxoan, elur itsumen ilargian, Powderreko oglalenera heldu 
ziren. Orduan, gerra piparen eskaintza egin zuten, eta ongieto- 
rriko oturuntza eta ekarritako gauza ederren erakusketa; baina 
ez guztiarena, batzuen esanetan; ez gatibua ezta beste bi lagun 
ere, ipartar indiarrek ez omen zituztenak atsegin; eta horrega- 
tik cheyenneen dendetan gordeta utzi zituzten. Cheyenne ho- 
riek, hain zuzen ere, eskatu zieten behin Aita Handiaren bake 
gizonei andre zuri batzuk ere ekartzea, itunean zin egindako 
kafe eta irinarekin batera. 

Lehendabiziko bisitaldiak eginak egon zireneko, kanpamentu 
handia biribil txikiagoetan barreiatu zen ibaian behera; gazteek 
egurrezko hesiak eraiki zituzten zaldi onak itxita gordetzeko 
gauez; gainerako betizuak eta zamariak kanpoaldera bidali zi- 
tuzten zamaltzainekin, crowengandil< jagoteko, zeintzuek go- 
goan izango baitzuten herri bat maiz arduragabea izan ohi dela 
bere handitasunean. 

Hainbat aldiz etorri ziren, etorri ere, erasotzaileak; eta jarraitu 
egin zieten; cheyenneek lau harrapatu zituzten zulo batean, eta 
kearekin irten eragin. 

"Mofetarekin edo neguko hartzarekin bezalal”, esan zuten ba- 
rre artean. 

Kanpamentu handia, ibaian zehar oso urruneraino hedatzen 
zena, eder-ederra zen, eta kemena eman zien gudari gazteei 
eta herri guztiari. Haietako asko biribiletik biribilera zamalkatzen 
ziren; ikusteko besterik ez; askotza sentitzeko. Zaldi Zoro 
maiz egoten zen bere senide bruleekin eta baita cheyennee- 
kin ere. Andre Beilegiren ahizpa txikia hazita zegoen, zuhaitz 
xuxurlatzaile gaztea bezain garai, eta neskak bere aitaren den- 
da kanpora mokasin aztarna ugari erakartzen zuen, eta zaldi 
arrotz asko ere bai, bertan lotuak zirenak opari, baina, onartu 

barik hantxe geratzen zirenak. Neskatxa musuan jo zuten Sand 
Creekeko gatazkan, eta orbaintxo bat zeukan, atzamar punta- 
rekin musu biribilean sakatuta bezalako zulotxoa, barre egitean 
sakonago egiten zitzaiona. Gazteek atsegin zuten, eta Haran 
Polit deitzen zioten, eta itxarote ilara luzea zegiten berarentzat; 
alabaina, Zaldi Zoro horien artean bazegoen, ez zeukan begirik 
besteentzat. 

“Gure ahizpa itzuli zigun behin”, esaten zien, barrerikegin gabe 
orduan. “Aurrenekoa izan behar du”. 

Halaxe ba, neskatxa maiz egoten zen lakota gaztearen manta- 
pean. Zaldi Zoro dantzaldietara ere joaten zen hura ikustera, 
eta haren sendiaren denda inguruetan egonaldiak egin ohi zi- 
tuen, zortzi urte lehenago Solomon aldean egin bezala. Askok 
hori zekusaten, eta zaharrek esan zuten bazela sasoia ileargiak 
emaztea hartzeko. “Ez da ona gizon batek neguko otsoak be- 
zalako oin askeak edukitzea alderrai ibiltzeko. Baina zergatik ez 
oglala andre bat, edo behintzat lakota bat?”. 

Ileargiarentzat berriketa hori guztia sasien gainetik dabilen 
haizea baino ez zen. Egia zen sarritan zegoela cheyenneekin, 
Txikitoren eta Biki Beltzen senideekin, edo Haran Politen den- 
dan. Neskatxa lagun ona zuen; gizon isil batentzat ezin egokia- 
goa, herrixkako biribiletik ibiltzeko, edo dendako sutondoan 
esertzeko, edo mantako ilunpean egoteko, senidetasun tarte- 
txo bat konpartituz. Baina ez zuen andre gisa desiratzen. 

“Soldaduek egindako gauza txarrek gizona irendu egiten dute, 
horien oroitzapenak bere bihotzean hotz pausatzen ez diren 
bitartean”, esan zion cheyenne sorgin batek arrats batean ha- 
ren gogoa igarririk. 

Beharbada egia zen, Bufalo Beltzen begiek ere ez baitzioten 
gogobetetasunik pizten jada. 

Zamaltzainek hurbiletik jagonda ere, jarraitzen zuten crowek 
eginiko zaldi lapurretek. Biki Beltz sendiak bere ehiza eta las- 
terketa zaldirik hoberenetako batzuk galdu zituen, eta men- 
deku talde bat biltzen ari ziren, eta Orari eta Zaldi Zorori bat 
egiteko eskatu zieten. Ur Gaberen dendan oturuntza egongo 
zen abiatzeko bezpera egunean, dena bihotz onez eginda, eta, 
beraz, oglala gazteakjoan egin ziren. 

Zaldi Zoro crowen herrialdetik itzuli zenean, kanpamentuak 
sakabanaturik zeuden belar fresko bila; cheyenneak bi loal- 
di urrunago joan ziren, eta, eurekin batera, Andre Beilegiren 
ahizpa. Baina ez zion axola, Ur Gaberen dendan oglala gazteak 
entzun ziolako Bufalo Beltzi sehaska kantutxo bat kantatzen 
bere bi haurtxoei. Neskaren musuan beheko suaren gorrita- 
suna dirdiratzen ikusi zuen, eta zuzen begiratzen zioten begiak 
ere ikusi zituen, ahuntz adarrandiaren koilara eman zionean es- 
kura. Andreak ez zuen zertan lapikora makurtu, baina dendako 
atsoaren betebeharrak hartu zituen gonbidatuekiko gizalegez, 
ongietorria emateko haiei. Ona zen hark hori egitea, esan zuen 
Ur Gabek, zeren zeremonietan andreen errenkadan ibiltzen 
zuen zaldi pikarta, Bad Faceen arteko andre zaldirik flnena, 
crowek atzeman egin baitzuten. 

Ez zituzten zaldi lapurtuak berreskuratu; baina, horren ondo- 
ren, txitean-pitean Zaldi Zoro bisitan ibiltzen zen Ur Gaberen 
kanpamentuan. Ezpal -hango sorgin gaztea, harri ameslaria 
zena- bere gerra zaldiak babesteko zerbaitekin ziharduen, ho- 
rren babespean joatean ez zezaten tiroek harrapatu. 

Oldarraldia larreetako sute baten ibilbide zabal eta beltza be- 
zala hedatzen zen zurien Bide Santutik. Hori dela eta, indiarrek 


arazoak izango zituztela bazekitenez, Hunkpatilek zenbait be- 
larri bidali zuten Laramie inguruetara entzule, bereziki Aho- 
handiren indiar poliziaren artera: gerripekoen gainetik soldadu 
jakarekin jantzitako Ganorabakoak, soldadu armekin zebiltza- 
nak, euren herritarrak ehizatzeko. Espioiek berri eman zuten 
hegoaldeko lurretako zurien arteko gerra handiaz, amaitua 
zela; eta Laramieko ofizialak indiar guztiak Missouritik iparrera 
eramateaz hitz egiten zebiltzala, eta forteak eraikitzeaz orain 
bizi ziren lurretatik zehar, euren bufalo zelaien erdi-erdian. 

Gudari gazteak ez ziren zain egon. Ordurako apur batzuk 
La Prelle Creekera jaitsita zeuden, Bide Santuan, soldaduak 
tirokatzera. Euren bila talde handi bat heldu zen, atzetik 
kargatzeko armaz horniturik, eta indiarrak malkarretara za- 
malkatu zirenez soldaduak Deer Creekera itzuli ziren. Antza, 
ez ziren horiek indiarrak Missouri zeharkatzera behartu nahi 
zituztenak. 


Maiatzean goiz, poni ileberritze ilargian, indiarrak Tonguen 
elkartu ziren bufalotara, eta batzar handi bat egitera eta udako 
plangintzak. Hegoaldetar cheyenneen kanpamentuan ezkutu 
dantza egin zen, tribu bietako akicitak laguntzaile. Kanpamen- 
tu erdiko su handiaren inguruan bildu ziren, elkarte bakoitza 
bere erara margotuta etajantzita eta dantzatuz; Azeriektrosta 
motzak eginez, alderik alde zuhurki begiratuz; Txakurrek; He- 
zur Karraskariek, Bele Jabeek eta besteek berdin, euren erara 
arituz; oihukatuz; danborrakjo eta jo; belatz txintxarriei orka- 
tiletan txin-txin eraginez. 

Gero, elkarteetako buruek esan zieten eraso handi bat egongo 
zela, Platte Bridgeko oholesian, uda minean. Ordu arte ez zen 
beste gerra talde handirik oldartuko, zaldiek azkartu beharra 

baitzuten. Bestalde, Moonlight zeritzan ofiziala Laramietik ze- 
torren, bostehun zaldizko soldadu inguru ekarriz, eta hainbat 
gurdi armarekin, cheyenneen bila. Bridger menditar zaharrak 
gidatzen zituen, eta indiarrek hobe zuten argi ibili. 

Miatzaile talde bat beherantz abiatu zen, eta Zaldi Zoro eu- 
rekin. Soldadu eta gurdi ilara luzea ikusi zuten Platten sartzen, 
gauaren ilunpean, inork jakin ez zezan; mendebalderantz joan 
ziren, VVind Riverrera, baina han elurra besterik ez zuten aur- 
kitu, eta euren american zaldi handi eta akituekin itzuli ziren, 
ezin zutelako jarraitu Bridgerrek erakutsitako bidea. Beraz, gu- 
dariek, etsiturik, erasoaldi txiki bat egin zuten etxeratu aurre- 
tik; hogeita bi zaldi harrapatu, baina gizon eder batzuk galdu 
zituzten. Hala ere, lagundu egin zuen zuriak bideetatik izutzeko, 
gurdiaktalde handitan soilik bidaiatzera beharturik berriro, sol- 
dadu askorekin inguruan. 

Orduan Moonlightek oso gauza makurra egin zuen. Horren 
inguruko kontakizunak ugari eta zaratatsu heltzen hasi ziren, 
udazkeneko zozoak elkartzean legez. Oglala lagunkoiek -Bi 
Aurpegik eta Oinbeltzek-, andre gatibu bat 10 eraman zuten 
Laramiera; eta orain bata zein bestea zintzilikzeuden fortearen 
kanpoaldean. Cheyenneen bitartez izan zuten andrearen berri, 
eta armak trukatu zituzten harengatik; eta ekarri egin zuten, 
soldaduek beti eskatu bezala; eta, orduan, lepo inguruan kateak 
jarri eta altxatu egin zituzten. Arraroa iritzi zioten jokabide ho- 
rri indiarrek, nahiz Ganorabakoek ametitu soldadu buruzagia 
gizon txarra zela merkatarien whiskyagatik, eta lehenago ere 
cheyenne bat urkatua zuela, etorkin batzuek esan zutelako eu- 
ren zaldiak lapurtu zizkiela. Eta orain oglalak. 


10 Mrs. Eubanks. 

Indiarrak haserre egon ziren Bi Aurpegirekin, aurreko udan zu- 
rien berripaperak esan zuelako soldaduei hark esan ziela pipa 
eramaten zebiltzala gerra handi baterako, eta baita ute, snake 
eta blackfeetei ere eraman zietela pipa. Litekeena zen kontu 
hura asmatua izana, soldadu armada handi bat ekartzeko, in- 
diarrak urrutiago bidaltzeko eta dirua egiteko gurdi arindunek; 
baina Bi Aurpegi gotorlekua bisitatzen egon zen eta 

anoak eman zizkioten eta paper zuri bat, edozein soldaduri 
erakusteko bera indiar ona zela. 

“Ahh-h, orain badira zuriek indiar on deitzen dituzten horie- 
takoak; bera eta beste buruzagia”, esan zuen Zaldi Zorok. Go- 
goratu zen burdin hari hiztunen gizontxoa soldadu berokia jan- 
tzita joan zenean Bi Aurpegiren dendara bisitan. Oglalak gizon 
zuri baten bizia salbatu zuen egun hartan. 

Zirudienez, arazoa aurreko udan hasi zen, Bordeauxen eta 
beste hainbat merkatariren garraio gurdiak Platte adarkatzen 
den inguruan kanpaturikzeudenean. Indiar apur batzuek azien- 
da batzuk aizkatu zituzten, eta soldaduak horien atzetik joatean 
pakete bat erori zitzaien Bi Aurpegiri egun batzuk lehenago 
emandako paper onarekin. Beraz udaberrian andre zuria era- 
man zuenean, Ahohandik eta bere indiar poliziek lagundu zuten 
bera eta beste gizona burdin etxera sartzen, kateak hanketan 
jarrita, gatibuak kontatu zuelako okerkeria pila egin zizkiotela 
cheyenneek; baita Bi Aurpegik berak ere, bera jaso ondoren 
egin omen zizkiola. 

"Nor litzateke hain inozo andrea soldaduengana eramateko 
hain gauza okerrak egin balizkio?”, esan zuten agureek. 

"Eta zer gertatu zen paper onarekin?”, galdetu zuten beste 
batzuek. 

Ziotenez, hark ez zekien bere gizon gazteak Bordeauxen azien- 
dei esesten ibilita zeudenik. Bera eta beste bi aurretik joanak 
ziren bufalo bila, jendea gose baitzen. 

Agian horrela zen. Edonola ere, inor ez zen ausartu urkatuak 
zeuden lekura joaten gizonak handik jaistera, lantzadun su 
arma zeukan soldadu bat bertan zebilelako beti. Bide Santuko 
guztiek, baita indiar lagunkoiek ere, ikusi ahal izan zituzten gizo- 
nak haizetan apurtxo bat zabunkatzen, antzeko itxuraz hirurak, 
harik eta cheyennearen hankako burdin bola handiak horixe 
erauzi zion arte, eta hantxe bertan geratu zen, bola astunegia 
gertatu baitzitzaien txakurrei narras eramateko. 

"Zuriengandik aldendu”, esan zuten berriro ipartar indiarrek. 
Ordea, bake hitzak zeuden han bertan ere, Powder Riverren. 
Hegotar askok zuriei eta euren ondasunei mira zieten. Jakin 
arren Laramien soldadu kanpadendazko hiri berri bat zegoela, 
trumoiaren ostean astaputzak landan bezala agerturik; eta hori 
jakinda ere, itzuli nahi zuten. Baina orduan lasterkari bat heldu 
zen, eta hark ekarritako berria goizeko behe lainoa urratzen 
duen haizea legez barreiatu zen. Laramieko indiar guztiek, bai 
andre kanpamentukoek bai Ganorabakoek, Plattetikoso behe- 
ra joan behar zuten, Fort Kearny zeritzoten lekura. Bordeaux 
eta beste merkatariak laguntzaile joango zirela, dendak, on- 
dasunak, eta baita sendiak ere garraiatzeko; menditarrak ere 
bazihoazela -indiar istiluek iraundako bi urteetan postuetara 
jaitsiak zirenak—; mila eta bostehun lagun guztira, zaldizko sol- 
dadu apur batzuekin soilik, horiei laguntzeko. Eta soldadu buru- 
zagitxoa Fouts zen, musugorri zaratalaria, whisky hurruparen 
kiratsik ez zeukanean ere ez zutena gogoko. Gizonok jendea 
babesteko ziren, zioten zuriek; lasterka eramateko, zioten in- 
diarrek; lasterka eta su armarik gabe; ezta arkurik ere; eta oi- 
nez gehienbat, pawnee etsaiaren lurraldean barrena. 


Ipartar indiarrek hainbat lagun bidali zituzten beherantz, kanpa- 
mentu ibiltariarekin nahas zitezen. Bitartean, gerra talde handi 
bat elkartu zuten, Zaldi Zoro, Konkor eta Ora han zihoazela, 
besteak beste; baina baita Buztan Marradun, Hodei Gorri eta 
Ipar Adar Bakarere, guztiekzituztelako senideak ibaian behera, 
zurien bufalo pintoak balira bezala gobernatuz zeramatzaten 
horien artean. 

Gerra taldea Platte iparraldeko muinoetara heltzean, 
miatzaileek esan zuten jendea oso haserre zegoela. Ezin zituz- 
ten ahaztu Laramien eskegita geratutako senideak, ezta Bi Aur- 
pegiren talde txikiko beste gizonak ere; horiek gizaldra ibilta- 
riaren atzean zeramatzaten zaldizko soldaduek, kateak oinetan 
eta burdin bola handiak eskuetan ibiltzen zihoazela. 

Arazoa eragin zuen andre zuria ere hantxe zihoan; bere gurdia 
ziztu bizian igaro zen indiarren ondotik, zeintzuk, merkatarien 
eta menditarren gurdiek haien aurrean sortutako hauts artean, 
pauso astunez baitzebiltzan; andre gehienekzamak edo umeak 
zeramatzaten bizkarrean, eta bizkar urratuko behorzahar apur 
batzuek narrak zeramatzaten haurtxoz, gaixoz eta zaharrez 
lepo. 

Gauza gehiago ere bazegoen jendea haserrarazteko. Arineke- 
tan egiten zuten mutilak gurpilean lotu eta zigortuko zituztela 
esan zuen delako Fouts hark; eta, bidea ibaira gerturatzean, 
soldaduek ume txikienak bertara bota zituzten, udaberriko 
uholdera, eta barre egin zuten txakurkumeak bezala igeri ze- 
gitela ikustean; bitartean, haien aitek euren herra mantapean 
biltzen zuten, eta amek aurpegiak ezkutatzen. Beste batzuek 
neskato eta andre gazteak zeramatzaten andana ibiltaritik ba- 
nanduta, edo gaueko dendetatik ateratzen zituzten. Hori ere 
pairatu behar izan zuten lakotek. 

“Hil ditzagun soldadu zuriok”, ziotsoten elkarri gizon gazteek 
ahopean, eskuarekin estalita hitz eginez, artean ere bazire- 
lako euretako batzuk zurien aldeko zirenak, soldaduen ingu- 
ruan zebiltzan egoileak, edo botere bila zebiltzanak. Baina za- 
harrek geldiarazi zituzten. “Itxaron”, aholkatu zuten. “Itxaron 
zeharkatzea gaitza den lekuraino, inork ez gaitzan jarraitu, ez 
daitezen etorri zaldiz andre eta umeen bila. Egon, pixka batean 
besterik ez”. 

Orduan Horse Creekeko kanpamentura heldu ziren, hamalau 
urte lehenago Biltzar Handi batean bake paper bat sinatu zu- 
ten lekutik hur. Hor, indiarrek txakur oturuntza egin zuten, 
danbor burrunba eta zarata asko eginez gaueko denden ingu- 
ruan, horrela, gudariek ihes egin ahal izateko ibaia zeharkaturik, 
iparraldeko haiekin plangintza egiteko. Horien artean zuriekin 
luzaroan egondako lagunkoi handien semeak zihoazen, Bi Aur- 
pegirena, Oinbeltzena, eta Trumoi Txiki bruletar zaharrarena. 

Hurrengo goizean, Zaldi Zoro eta beste batzuk urrun 
begiratzeko beirekin herrestan hurbildu ziren, ikusteko eta 
zain zeuden gudariei seinalea egiteko. Gurdiak eta soldaduak 
abiatuak ziren, baina Horse Creekeko dendak han zeuden ar- 
tean. Fouts eta soldadu batzuk zaldiz itzuli ziren indiarrak bi- 
zkortzeko. Horien hautsaren aurretik, andre eta umeak iheska 
hasi ziren zumitza artetik, han zaldiak baitzeuden ezkutatuta; 
bien bitartean, euren gizonak errenkadan jarri ziren, zenbatu 
zitzaten, nahasmen handia sortuz hori egitean, ipartarrek eka- 
rritako arku eta errebolberrak euren mantapeetan heldurik, 
prest, bai soldaduen aurka bai euren planak salatzeko asmoa 
izan zezakeen edonoren aurka. Oflziala beti bezala zebilen, in- 
diarren aurrean zaldiarekin joan-etorrika, zurien hitz okerrak 
deituz haiei; eta, hala, berriro ere, gizon gazteek ezin izan zio- 
ten eutsi: errenkadatik bi tiro jo zituzten, eta Fouts erori zen; 
baina bere gizon guztiek arrapaladan alde egin zuten zaldiak 

ezproiaturik, aurrerago zihoazen soldaduenganantz, laguntza 
eske deiadarka", 

Eta orduan gauza txar bat gertatu zen indiarren artean. Za- 
laparta handia eta borroka sortu ziren, errebolber tiroekin 
eta jende eroriarekin bukatu zena. Orduan, gizonak sakaba- 
natu egin ziren; batzuk, ume eta andreei laguntzera Platteren 
ur markatutik zehar; beste batzuk, presoen jagoleak hiltzera 
eta horiek eta euren burdin bolak zaldi gainetan igotzen la- 
guntzera. Su armadun gudariek, bitartean, Trumoi Txiki eta Bi 
Aurpegiren semeen agindupean, errenkada osatu zuten sol- 
daduei eusteko. Eta babesgabeek ura zeharkatu zutenean, eta 
markatzeko makilak kendu eta gero, soldaduei esetsi zieten 
gurdizko biribil bat osatuta zuten lekuraino; han barruan, zuriak 
indiar sendien atzean ezkutaturik zeuden. Eta euren senitarte- 
koei ez zietenez tiro egin behar, gudariek utzi zieten soldaduei 
joaten, eta jendearen bideari jarraitu zioten, muinoan gaindi 
iparrerantz arin zihoazenak; ordurako hain urrun inurri beltz 
mugikorrak ziruditen. 

Bitan oihukatu zuten indiar andreekgoiz hartan; behin, zaldizko 
soldaduak ibaia igarotzen saiatzean; eta berriro, kea goratzean 
Horse Creekeko euren kanpamentu gainetik, euren dendak 
eta gauza guztiak erretzen ari zirelako. Aiene txikiak jaulkitzen 
zitzaizkien zaharrei, baina euren atzealdetik gizon indartsuak 
zihoazen zaldi gainean babesle, hala nola, Konkor eta bere gu- 
dari gazteak; eta aurretik ipartar indiarrakzeuden zain, zaldi as- 
korekin, mantaz eta dendaz zamatuta, eta aziendatalde handi 
batekin, gazteek gauez bildutakoa. Laster, bufaloa guztientzat 
hazten zen lurraldean izango ziren. 


!865eko ekainaren I4a 

Hurrengo goizean, merkatari seme bat heldu zen. Hark esan 
zuenez, Fouts erortzean, soldaduek ihes egin zuten ez zeuka- 
telako ezer euren su armetan. Soldadu buruzagia eta hildako 
bost jagoleak mendekatzeko egin ahal izan zuten guztia zera 
izan zen, tiroz hiltzea gurdi batean zeukaten atxilotu bat, Bi 
Aurpegiren taldeko elbarri gizagaixoa. 

Hondar muino malkartsuetara heltzean, indiarrak sakabanatu 
egin ziren aztarnak jarraigaitzak izateko; Zaldi Zoro gazteak 
hegi batetik begiratzen zien, bere jendearekin berriro sekula 
zamalkatuko ez ziren lau lakotengan jarrita gogoa; hantxe Hor- 
se Creekeko denda erreen artean ahozgora etzanikgeratutako 
laurak, alegia. Oglala eta bruleen bake buruzagi zaharrak ziren; 
atzo, artean ere, bakearen aldeko zirenak; eta horrela hil behar; 
baina horrelaxe hilda ere, errespetatu beharreko gizonakziren, 
eta haien izenak sekula ez aipatzekoak. Orain, haien senideak 
intzirika zebiltzan, baina leunki; eta jendeak hildako gizonen se- 
meei jarraitzen zien iparralderantz, tiroketarik inoiz gertatu ez 
balitz bezala. 

Hasieran bazirudien inor ez zela etorri behar indiarren atzetik. 
Azkenik Moonlight deituriko soldadu buruzagia bere zaldizko 
soldaduekin abiatu zen, baina oso poliki. VVhite Earth Riverre- 
tik gora zegoen bidexkara heldu zenean, indiarrek haren zaldiak 
aizkatu zituzten gizonak atseden hartzen ari zirenean. Arrisku- 
rikgabe egin zuten, zeren, erasotzaileei jarraitu ordez, soldadu 
buruzagiak berorren inguruan horma bat osatzera behartu bai- 
tzituen zaldiak galdu ez zituzten apurrak. Zaldi Zorok inoiz ez 
zuen halakorik ikusi ordu arte; eta soldadu ilara luze bat indiar 
lurraldetik kanpora joaten ere ez; oinez, zelak bizkar gainean 
eramanez. Cheyenneak Sand Creeken hil zirenetik aurreneko 
aldiz, barre egin zuen ozen. 


Orain, zuriak euren lurretatik alde egiten ari ziren berriro ere, 
eta azkar zuzentzen ziren Laramiera eta Bide Santuko pos- 
tu txikietara. Bitartean, goian, Powder Riverren Lodgepoleko 
adarkatzean, buruzagiek gudariak prestatzen zituzten eraso 
handirako, zeina -Zezen Eseri aitzindari zutela— minnecon- 
jou eta hunkpapek Fort Riceri eraso egiten zioten aldi berean 
burutu beharra baitzegoen. Lakotak ikasten ari ziren plangintza 
berria zen, eta Zizareren seme biek oso on iritzi zioten horri, 
ohe larruetan sartuta hori aipatzen ibili zirenean. 

Cheyenneek sorgin dendako euren zeremonia eginda izan zu- 
tenean eta lakotek euren eguzki dantza, abiatu egin ziren. As- 
tiro, mila denda inguruko kanpamentu handia Powderren gora 
higitu zen; poniak gizenduz zihoazen belar motz ederrean; bala 
egileak lanpeturik; bereziki cheyenneen artean, su arma gehia- 
go zeukatelako, berauek lehenagotik zebiltzalako zurien aurka 
gudukatzen. Gerrako tresna guztiak, lantzak, ezkutuak eta ge- 
rra bonetak, ederki eta era sakratuan egin zituzten, antzina 
bezalako gerratalde horretarako; eta era sakratuok artean go- 
goratzen zituzten gizon apurrek poni ugari jaso zituzten euren 
laguntzagatik. Zaldi Zorok berak ere zorki berri bat jaso zuen 
Ur Gaberen kanpamentuko Ezpalengandik: haren amets harri 
txikietako bat, isatsean lotu behar ziona bere zaldi uher bizko- 
rrari -crowei kendu ziena eta ez zuena galdu gura- 

Dena prest zenean, gudariek kanpamentu handiko biribi- 
lak zaldiz inguratu zituzten, gerra kantuak kantatuz; ezkutuak 
distiratsu, margotu berriak; lantzak ere dir-dir; su armak zeu- 
zkatenek horiexek gerrarako prest agertuz. Haien buru Erro- 
matar Sudur eta Otso Bizkar Garai zihoazen euren cheyen- 
neekin; Hodei Gorri, Bide Handi eta Konkor lakoten aitzinda- 
ri. Halaxe ba, mila gudariak eta berrehun cheyenne andreak, 
kanpamentutik at zamalkatu ziren, eta beherantz joan ziren, 
Platterantz, pipadunak guztien gidari, antzinako eran. 

Uztailaren bukaera aldean, gerezi gorritze ilargian, Platte Brid- 
ge deitutako lekura heldu ziren, non ibaira jaisten ziren men- 
diek Bide Santua iparralderantz bultzatu egiten baitzuten. Han, 
tarte batez, bidea zubi egiten zen, hanka askoko har baten 
itxurarekin ibaiertz batetik bestera luzatuta. Oholesiaren he- 
goaldean soldadu denda berrizko lerroak zeudela esan zuten 
miatzaileek, eta zaldi eta mando taldeak ez oso urruti. Beraz, 
indiarrak milia batzuk aldendu ziren batzar baterako, oso astiro 
joanez, ikusteko moduko hautsik altxatzeke. Han hogei lagun 
aukeratu zituzten apeu aritzeko, Bent sendiko bat cheyenneen 
aldetik, eta Zaldi Zoro lakotenetik. Soldaduak atera behar zi- 
tuzten muinoetan barrena, gudariak zain zeuden malkar eta 
arroiletara. Tribu bietako akicitak jagole arituko ziren. 

Urrun begiratzeko beirakzeuzkaten batzukgailur batera narras 
igo ziren, zer gertatzen zen seinalatzeko; besteak, bitartean, 
borrokarako prestatu ziren, gerra jantziak ateraz zorroetatik, 
lurrerantz eta zerurantz astinduz horiek, euren sorgintzak egi- 
nez, euren abesti sakratuak abestuz. Zaldi Zorok tximistaren 
marra jarri zuen masailean, bere trumoi zorkia zena, eta lur- 
urtxintxa baten metatik lur pitin bat hartu eta barreiatu egin 
zuen zaldi uherraren gainean, etsaia engainatzen laguntzeko, 
lur-urtxintxa gaixoak bizirauteko egin behar duen bezala. Or- 
duan, apeuekin batera abiatu zen; hiru gizon berarekin joan 
ziren, eta besteak amildegian sakabanatuta geratu ziren, itzule- 
rako bidean laguntzeko, badaezpada borroka gogorregi jartzen 
zen hain gutxirentzat. 

Astiro, apeuak ibaian behera mugitu ziren, azienda taldearen- 
ganantz, hango ingurua aztertuz, norabide hartan mugituz. 
Noizbehinka, baten bat atzeratuta geratzen zen, bihozgabetu- 
rik bezala, eta besteek presatzen zutelako itxurak egiten zituz- 
ten; edo abere taldearenganantz abiatzen ziren, horien ihesal- 
dia eragiteko mantak erakutsiz. Laster, soldadu batzuk heldu 

ziren zaldiz 12 , burdinazko oinekin zubian zalapartaka; atzetik, 
gurdi armak, gurpilak karrankari. Indiarrek gezi batzuk jaurti 
zizkieten, argi ibiltzeko oihu batzuk elkarri egin, eta, balak hon- 
darra hurbil zipriztintzen hastean, atzera egiten hasi ziren. Zaldi 
Zorok eta cheyenne gazte batek geldialdi txikiak egiten zituz- 
ten; besteek, bitartean, zaldiari bridaz eutsiz zihoazen, eta, aldi 
berean, horiek zigortzen, ihes egiteko ahalegin bizian balebiltza 
bezala; baina kontuz jardunez, bazekitelako zaldizko soldadu 
batzuektiro anitzeko errifleak zeuzkatela. Zubitik milia batera 
edo zirenean, soldaduak gelditu egin ziren eta bizpahiru tiro 
egin zituzten gurdi armekin, hauts hodeiak altxatuz eta oihart- 
zuna hedatuz muino txikien gainetik. 

Ondo zihoan kontua, inor ez baitzen zauriturik. Baina zain zeu- 
den gudariak, borrokaldira berandu heltzeko beldurrez akicitak 
gainditu eta, gainetatik begiratzera irten ziren, harik eta basoa 
zeruari deutsola ziruditen arte. Horrek haserre bizian jarri zuen 
Zaldi Zoro, egin zuten lelokeria horrek. Jakina, soldaduek jeurt 
egin zuten, eta apeuek itzultzeko seinalea jaso zuten; baina ez 
zuten haiek halako bide luzea huskeria horretarako egin, eta, 
hortaz, beherantz jo zuten, ibairantz eta hango abere taldeen- 
ganantz. Erromatar Sudurrek, Hodei Gorrik eta besteek Otso 
Bizkar Garai cheyenne gudari handia bidali zuten behera, haien 
bila. Gaurko zorkia txarra zuten; biharamunean saiatuko ziren 
berriro. 

Baina abere samalda handia zegoen ibaiaren bestaldean, eta 
orduan beste zaldizko batzuk agertu ziren Bide Santuan gora, 
soldadu talde txikia: artean ezusteko ederra jaso zezaketen 
haiek, oholesira heldu aurretik. Hortaz, Otso Bizkar Garaik 
ibaian must egin zuen apeuekin batera, sakabanatzen zebiltzan 


12 Platte Bridgeko gudua, l865eko uztailaren 25-26a. 

zaldizko urdinen artera eta abereen bila. Oinezko soldadu 
batzuk, urrun tirokatzeko errifle kanoi luzedunekin arineketan 
heldu ziren laguntzera; eta Otso Bizkar Garaik, egun horretan 
oso indartsu zebilenak, itzulia eman eta haien arma orroaren 
barnera eraso zuen, hormaraino bertaraino ia, eta soldadu 
buruzagitxo bat jo zuen zaldi zigorrarekin. Cheyennea falta zela 
konturaturik, Zaldi Zorok atzerantz begiratu zuen borrokal- 
diaren eta bolbora ke itxiaren artetik, eta hainbeste soldadu- 
ren artean egindako gauza ausart eta inozo hura ikusi zuen. 
Jeurt egiteko deiadarra egin zuen, baina, justu orduantxe, Otso 
Bizkar Garairen inguruko su arma zirkuluak danbadaka ekin 
zion; hura, zaldi gainetik limurtuta, sastraka artera sartu zen, 
eta soldaduek inguratu egin zuten baserrekak harria bezala. 
Zaldi Zorok bere zorki indartsuarekin ere ezingo zukeen han- 
dik atera. Oglala sigi-saga hurbildu zen bere zaldiarekin, aukera 
baten esperantzaz; baina, azkenik, zaldi uherra belauniko erori 
zen, eta gudari ileargia jabetu zen besteei eta uxatutako azien- 
da talde txikiari jarraitzeko unea zela. 

Mendi gailurrean, aitzindariak haserre zeuden egindako oker 
guztiengatik -gudariek akicitak gainditzea, apeuak zaldi apur 
batzuen atzetik joatea eraso talde txiki bat balitz bezala- Ho- 
rretarako etorri al ziren berrehun miliatan zehar mila gudari- 
rekin? 


Zaldi Zoro penaturiketa haserre zegoen bere buruarekin. Edo 
elkarrekin ekiten ikasten zuten edo galduta zeuden; hori ba- 
zekien; eta, hala ere, apeu bikaina alferrik galdu eta borroka 
pixka baten aukera sortzean ibaian, bera ere ahula izan zen eta 
ahaztu egin zuen; eta orain Otso Itsu, Otso Bizkar Garairen 
aita, andreekin paratuta zegoen han, mendi magalean, galdu- 
tako seme gudariagatik negar intzirika. 

Goizeko lehen argiarekin, Zaldi Zoro eta hainbat cheyenne gor- 
deka jaitsi ziren gizon zaharrarekin gorpuaren bila. Zauri asko 
behar izan ziren Otso Bizkar Garai eraisteko; bularreko zulo 
sakonetako batean zurda apur batzuk zeuzkan itsatsita, snake 
gezi batenak seguruenik, agian Mitch Seminoerenak-oholesian 
zegoen merkatari semea, lakoten kanpamentuan ohoratu zute- 
na VVashakieren semearen ilajearen bila etorri zenean- 

Orduan gogora ekarri zuten Izotz cheyenneak balen aurkako 
sorgintza egin zuela borrokaldiaren aurretik, baina ezin uki 
zezaketela metalik euren ahoekin, ezta koilara bat ere. Otso 
Bizkar Garaik, bere zaldi lasterkariaren gainean pistola berriz 
kargatzeko, bala hortzen artean jarri zuen kanoia bolboraz be- 
tetzen zuen bitartean. 

Hurrengo egunean, eguzkia goratzean, kanpamentua bi talde 
handitan banatu zen; bata, zubipeko sasitzan gorderik, errekas- 
toaren bokalean; bestea, gehienbat cheyenneak, haren gaineko 
muinoen ostean. Zaldizko soldaduak etorri ziren berriro ere, 
hogeita bost inguru oraingoan, soldadu buruzagitxoarekin zaldi 
arre handi baten gainean; zaldia jauzika zebilen, eta ez zion bri- 
dari jarraitzen. Berriro ere apeuakjaitsi ziren bila, baina, jarraitu 
ordez, soldaduak launakako errenkadak egin eta Bide Santuan 
gora lauhazkatu ziren, cheyenneak kukuturik zeuden muinoe- 
tarantz. Seinale bat egitean, behealdeko hirurehun edo laure- 
hun lakotek erasoa jo zuten soldaduen eskuin hegaletik igoz; 
aldi berean, pareko haitzeko zenbait cheyennek ezker hegale- 
tik bidea moztu zuten. Hautsa eta tiro hotsak; zaldien trumoi 
burrunba itzela; eta gudarien iskanbila etsaia jo eta eraistean: 
"zart! zart!” aldarrikatzen zuten. Orduan oinezko soldadu an- 
dana heldu zen zubi gainetik, atzetik gurdi arma bat ekarriz, 
eta ibaitik lautadatxo baterantz sakabanatu ziren zabaldutako 
arrano isats bat bezala, azkar tirokatuz eta gorantz joanez, in- 
guratutako zaldizkoak itzul zitezen laguntzeko ahaleginean. 

Hala ere, zaldi arreko soldadu buruzagitxoak, hegiko lakoten 
aurka eraso zuen zerbait oihukatuz eta, hurreratzean, gudariek 
tiroketa eten eta, euren zaldiakzeharka jarrita, zerbait esan zio- 
ten. Orduan Zaldi Zorok eta Beldur gazteak ikusi zuten Caspar 
Collins euren laguna zela; eta Hodei Gorri eta besteak hura 
geldiarazten saiatzen ari zirela "Alde hemendik, gazte! Alde he- 
mendik!” oihuka ; eta hark soldadu jaka urdinak gidatzen zituela 
lakotek berarentzat irekitako bidetik zehar. 

Baina harantzago cheyenneak zeuden, ez zutenak gazte zu- 
ria ezagutzen, eta sumindurik zeudenak Otso Bizkar Garai 
galtzearen amorruz. Ofizialak agur lagunkoia oihukatu zien 
haiei ere, baina zaratan galdu zen hori, besteek soldaduen 
aurka erasotzean; su armetarako gertuegi zeudenez -horiekin 
eurentarrak soilik hilko baitzituzten-, lantzak erabili zituzten, 
gizonak punta zorrotzez bete-betean zeharkatuz, gerra txu- 
rroekin jo eta zaldietatik eraitsiz, soldaduen erdiak iheska joan 
arte. Orduan ofizialak zubira jeurt egitea agindu zuen, bera, 
bakarrik, bere zaldi arre eta bere errebolberrarekin, cheyen- 
neei eusten saiatzen zen bitartean. 

Ekintza azarria zen hori, egiatan, eta gudariak gelditu egin zi- 
ren, ikustera, gizon zuriaren aurka borrokatzeari utzirik. Baina 
bakarturik geratu zen soldadu zauritu bat garrasika hasi zen: 
"Ez utzi hemen! Ez utzi hemenl”; eta soldadu buruzagitxoa in- 
diarren artean igarotzen saiatu zen haren bila. Zaldi arreak, 
urduri, managaitz, lehen aldiz zalduna gaineratu zaion moxal 
basatia zirudien. Bihurrika eta airean zutituz ari zen; azkenik, 
trabeska arrapaladan abiaturik, mendi magalean zehar lasterka 
galdu zen, zain zeuden cheyenne gudarien erlauntza barnera 
eramaten zuelarik ofiziala. 

Ibaiko aldapan behera, eurt eginez zetozen zaldizkoei erasotzen 
zieten lakotek, haien atzetik gogor oihukatuz eta oinezkoei ere 

zubirantz eurt eraginez. Baina orduan gurdi armen danbada 
lehorra hasi zen; bolak errekastoaren iparraldeko inguruak 
txikitzen hasi ziren, lurra eta sastrakak zirtzikatzen; indiarrek 
soldaduei joaten utzi eta arrapaladan alde egin zuten haien ti- 
ramenetik at, euren atzetik danbatekoak mendi magalean gora 
zetozela. 

Zaldi Zoro eta beste batzuk buruzagitxoari zer gertatu zitzaion 
ikustera joan ziren. Erlaitzera iritsi zireneko cheyenneek zaldi 
arrea han zeukaten; larruzko sokaz zeramaten, batzuek atzetik 
zigortzen zutela, eta asko, euren zaldi gainetatik ikusle, zirela. 
Punteria oneko soldaduak zubitik tiroka hasi zitzaizkien, baina 
bolbora su argitze bakoitzarekin indiarrak euren zaldien atzeal- 
dean makurtzen ziren eta ondoren berriro agertzen. Bent eu- 
rekin zegoen, eta baita zurien hitzak ezagutzen zituzten beste 
batzuk ere. Hitz okerrak deitu eta keinu iraingarriak egin zi- 
zkieten soldaduei, eta cheyenneek eskuratutako ilaje bikainei 
eragiten zieten. 

Zaldi Zoro hori ikusten egon zen apur batean, eta ondoren 
ibaian behera zamalkatu zen, gizon batzuk indiarrek moztutako 
burdin hari hiztunak konpontzera irten ziren lekura. Hantxe 
ibili zen borrokan tarte batez, baina ezkutuan zeuden zuri apur 
batzuei tiroka ibiltzea zen gehienbat; eta, beraz, ibaian gora 
itzuli zen; han, zirudienez, cheyenneek gurdi karabana txiki bat 
zeukaten inguraturik Bide Santuan. Agian haraxe zihoazen eu- 
ren lagun zuria eta bere soldaduak, horiei laguntzera. Oso txa- 
rra zen hain gizon adoretsua hil behar izana. Ordu arte inoiz ez 
zuten ikusi zaldi arrea zamalkatzen. Halako opari bihurria nork 
eman ote zion galdetu zion bere buruari batek baino gehiagok. 

Zaldi Zorok ibaiaren iparraldeko gailur osoan zehar aurkitu 
zituen gudariak, talde txikitan atseden hartzen eta pipatzen, 
gertatutako gauzen inguruan berriketan. Ke hodei bat goratzen 

ikusi zuten pixka bat lehenago. Beharbada cheyenneak ziren. 
Erre usaina sumatzeko beste hurreratu zenean, gudarietako 
batzuekin topo egin zuen, zeintzuek zaldiak goraino zamatuta 
baitzeramatzaten. 

“Borrokaldi aparta izan dugu, bai horixel”, esan zuten. Miatzai- 
leek seinaleak egin zituzten goizean goiz, Bide Santuan behera 
soldaduakzetozela esanez, eta itxaroan zegoen cheyenne mor- 
doa hara gora abiatu zen. Bost gurdiak biribilean jarrita zeu- 
den, ordurako, borrokarako bezala; gizon batzuk mandoekin 
lasterka zihoazen ibairantz. Gudariek eraso egin eta soldaduak 
gurdi-biribilerantz joan ziren arineketan, abere taldeari alde egi- 
ten utziz. Gudari batekjoarea zuen mandoa hartu eta eraman 
egin zuen, atzetik beste guztiak zituela, ahate txitoak amaren 
atzetik legetxe, jaka urdinak oinezko utzirik, horrela. Erroma- 
tar Sudur heldu zenean, borrokaldia suspertu zuen, su armak 
zeuzkatenak herrestan hurbiltzera bidali zituen inguru osoan, 
erasoa prestatzen zuen bitartean. Zorki indartsua zuen, eta gu- 
dariak gidatu zituen; horiek ahaleginak egiten zituzten aitzinda- 
riak ez zitzan utzi atzeratuegi. Bisuts haizea bezala, gurdi artetik 
igaro ziren erauntsian, zaldiek, endaitzen, gizonen eta guztiaren 
gainetikjauzi egiten zutela. Denakhil zituzten bizpahiru soldadu 
izan ezik, sakangune batera lasterka jo eta itzuri zirenak. Beraz, 
cheyenneek errifleak, ilajeak eta gura izan zuten edozer hartu 
zuten gurdietatik, eta ondoren su eman zieten. 

Gau hartan dantzaldi ikusgarria egin zuten gerra kanpamen- 
tuan, eta burututako ekintza azarrien kontakizun joria. Askok 
soldadu uniformeak zeuzkaten. Cheyenne bat Caspar gaztea- 
ren jaka urdin ederra jantzirik zebilen dantzan. Hogeita zor- 
tzi ilaje zeuzkaten, zaldi eta mandoak, gurdietako ondasunak, 
zela armak, su armak eta inork gogora zitzakeen baino zartako 
gehiago. Baina, hurrengo egunean, miatzaileek soldadu andana 
luzeakzetozen berria eman zuten, eta, hortaz, gerratalde han- 


227 


diena Powder alderantz abiatu zen. Borrokaz nekatuta zeuden 
eta ehizan ibiltzera joan ziren. Batzuek uste zuten gutxiegi egin 
zutela hainbeste izanda, eta Bide Santuan behera joan ziren 
eraso gehiago egitera; horien artean indartsuen cheyenneak 
ziren. Lakotengandikaldenduta ibili ziren; ziotenez, zaldizko sol- 
dadu guzti-guztiak akabatu ahal izan zituzketen Bad Faceek eta 
Hunkpatilek alde egiten utzi izan ez baliete, soldadu buruzagi- 
txoa euren laguna zelako. Ez zen bigunkerietarako sasoia. 

Zaldi Zoro ez zen ele-mele hori entzuten luzaroan geratu. 
Ur Gaberen kanpamentura joan zen arin, Ezpali esatera zorki 
eder-ederra egin zuela zaldi uherrarentzat. 

Batzar dendetan zubiko borrokaldiarenak kontatu zituztenean, 
oglala buruzagiek arrano lumazko haizemaileak amorruz era- 
gin zituzten gazte suharrek alferrik galdutakoagatik: Julesburg, 
Horse Creek eta orain Platte Bridge; den-dena txahal bati ilea 
hazten zaion denbora tartean. Bitan osatu zuten antzinako 
erako gerra taldea, eta bietan huts egin zuten suharrek ezin 
izan zutelako itxaron. Goialdean ere, Fort Rice aldean, Zezen 
Eseriri berdin gertatu zitzaion. Gazteek ahaztuta zeukaten in- 
guratzen zituen lurreko lege orokorra: gaztearen eginbeharra 
jarraitzea da. 

“Eta zaharrarena gidatzea”, esan zuen Musu Luzek. “Su arma 
baten mirak bi puntu ditu, eta biak bere lekuan egon behar 
tiroa asmatzeko”. 

“ Hou ! Hou I”, bat etorri zen Beldur. Euren anaiakzuzen hitz egin 
zuen. Gudari gazteak sutsuegi zebiltzan, baina, beharbada, ai- 
tzindari behar zuketen batzuk bigun zebiltzan, Bide Santuko 
sasoien ondorioz; bigun edo galdurik, Horse Creeken galdu- 
tako haiek bezala. 

“Haiek aspaldi galdu ziren”, marmar egin zuen Hartz Eserik pa- 
parretik, vvhisky upela bezalakoa zeukana, biribil-biribila. 

Hori egia zen, onetsi zuen Beldurrek, baina haien lekuak or- 
dezkatu beharziren. Bihotz berriak behar zituzten. Beharbada 
ona litzateke buruzagien elkartea berritzea, atorradunen zere- 
monia egitea. 

Jendeak egitasmoa entzun zuenean, elkarren artean aipatzen 
ibili ziren behin eta berriro; zaharrek gogora ekarri zuten nola 
izaten zen elkartea zutenean, whisky gaiztoaren sasoiak baino 
lehen; eta gazteek bere buruari galdetzen zioten euren arteko 
norkjasoko ote zuen atorradun izateko ohorea. 

Igarterraza zen hori, esan zuen andre kanpamentuan luzaroan 
bizi izandako batek. “Ez al du aitak semea hautatuko?”. Bel- 
durrek, Hartz Azarrik, Hartz Eserik zein Kopetilunek, denek 
zuten ordezko bat. 

“Kopetilunen semea ez! Besteak bai, baina ez herriko egoilea; 
Andre Jantzi atorraduna ez”. 


Baina buruzagien elkarteko zeremonia egin ahal izan aurretik 
gauza asko gertatu ziren. Aurrena, lasterkariak heldu ziren 
Platte Bridgeko guduaren inguruko kontu gehiagorekin; zuriek 
ziotenez, indiarrek bizirik erre zituzten gurdi karabana txikiko 
gizonak. 

Bizirik? Zaldi Zorok bazekien hori ez zela cheyenneen egikera. 
Bestalde, ilajeak ekarri zituzten, eta horiek eskuratzeko solda- 
duak hil behar izango zituzten. Ez zen zauritutako andre eta 
umez betetako indiar herri bat erretzea bezala. 

Beste zerbaitengatik ere haserre zebiltzan zurialc Collins gaz- 
tearen hilketagatik. Bera Sweetwaterreko bere soldaduenga- 
nantz zihoan, besterik ez, eta ez zuten zertan bidali gatazka 
erdira, batez ere zaldi arre gaizki hezi baten gainean. Horre- 
taz oglalek saminezko adostasuna agertu zuten. Gazte zuria 
gogoko izan zuten, gogoko ere hura herriko eremutik zehar 
ibiltzen ikustea Konkorrekin, Hodei Gorrirekin eta Zaldi Zoro 
gaztearekin, anaiak bezala solastatuz. 

Bestetik, egun hartan oholesian munizio gutxi egon zen, antza, 
baita gurdi armentzat ere, eta indiarrek erraz hartu ahal izango 
zuketen. Gudariek barre egin zuten. Zertarako? Lekua antilo- 
peak harrapatzeko tranpa bezala erabiltzeko? Bi gizonen ga- 
raierako hormak inguruan zeuzkaten etxeak zertarako behar 
zituzten pertsona zentzudunek ba? 

Baina Laramietik etorritako lasterkariak ekarri zituen arazoei 
buruzko berriak ahoan. Hodei zuriak egun haizetsu batean 
bezala udaberri osoan zehar pilatzen ibilitako soldadu kanpa- 
dendak, jaso eta, iparralderantz garraiatzen zebiltzan. Solda- 
duetako askok ez zuten joan nahi, esaten baitzuten beraiek 
izena eman zutela beltzak esklabo zeuzkaten zurien aurkako 
gerrarako soilik; hortaz, ofizialek giltzapetu egin zituzten, edo 
horiekzeuden lekurantz begirajarri gurdi armak. Orain arma- 
da handia zetorren indiar herrialdera, eta Connor zeritzan sol- 
dadu buruak zioenez, hamabi urtetik gorako, indiar gizonezko 
guztiak hilko zituen 13 . 

“Nork harrapatu behar gaitu?", itaundu zuten gudari gazteek. 


13 Powder Riverreko espedizioa. 

Soldadu jakadun pawnee-ek, agian. Conorrek miatzaile ze- 
kartzan, ahal beste hil zezaten, eta harrapatzen zituzten zaldi 
guztiak oparitzen zizkieten. Ezarian zuriengana itzuliak ziren 
Ganorabako batzuk hilak zituzten ordurako, eta haien zaldiez 
jabeturik ere bai. Horrek Buztan Marradun eta bere senideak 
haserretu zituen. Harrapatu zituzten azken pawnee andreak 
etxera bidali zituzten, zaldi gainean polito, musuakgorriz mar- 
goturik, zorroak opariz beterik. Hurrengoan txiki-txiki egingo 
zituzten eta inork ezin izango zituen aurkitu. 

Baina lakota andreek gauza bakarra zekusaten. "Armada handi 
bat dator gure aurka", ziotsoten elkarri. Zaldi Zororen amak 
ere bere baitarako pentsatu zuen ez ote zuten hobe toki segu- 
ruagora alde egitea. 

"Asko gara”, horixe zen euren gizonek zioten guztia. Baina oso 
lanpeturik zebiltzan batzartzen, planak asmatzen, su armak, 
geziak eta aiztoak prestatzen; oraingoan edo zuriak edo india- 
rrak izango baitzen. Haietako bat iraitzia izango zen. 

Soldadu andana itzelak, bi loaldiko distantzian egotean, eta gu- 
dariak segadetarako ezkutaturik prest zeudela, itzuli eta Ton- 
gue alderajo zuen. Han blue cloud lagunkoiak garbitu zituzten, 
zeintzuek bakearen alde egonarazi baitzituzten semeak. Eta 
pawnee-ek haien poni taldea eraman zuten arrapaladan. Gero, 
gudariek zaldi gehienak berreskuratu zituzten gudu-laster ba- 
tean, eta ondoren, herria Powder Riverreko kanpamentuetara 
ekarri zuten auhen egitera. Cheyenneek, behinola baketsu izan 
zirenak ere, begirada altxatu zuten euren pipetatik. 

"Arriskutsua da baketsu izatea inguruan gerra besterik ez de- 
nean”, esan zuen Otso Itsuk. 

Baina bazirudien zuri horiek ez zutela gerrarik nahi lakotekin; 
horren ordez, urruti igo ziren, Wolf Mountains aldera; eta, be- 

raz, herria bufalotara abiatu zen. Orduan, egun batean, ehizta- 
riak lasterketa bizian heldu ziren Craz/ VVoman Creekgaineko 
kanpamentura. 

"Soldadu gehiago datoz! Beste alde batetikl”, berri eman zuten. 
"Povvder River mendiak inguratuz martxan datoz soldaduak, 
gurdi eta gurdi arma askorekinl”. 

Deiadarkariak arineketan joan ziren herrixketan zehar; poni 
taldeak zalaparta batean ekarri zituzten, gudariek on zirudien 
edozein zaldi atzematen zutela, arrisku aldian ohikoa zenez. 
Zaldi Zoro eta bere anaia lasterka etxeratu ziren Ur Gaberen 
kanpamentutik. Musu Luzeren banda txikia atzeraturik zeto- 
rren, sabeleko minerako ona izateagatik ezagun zen iturri ba- 
tean geratu baitziren, hainbat lagun gaixorik zeudelako. Baina 
Zizareren seme biek geroago entzun zituzten borrokaldiari 
buruzkoak, cheyenneek ekarritako kafea koskor gozoekin edan 
zutenean. Gurdiz eginiko hertsitura biribil handi bat aurkitu zu- 
ten soldadu askorekin, baina euren bolbora apurrarekin ezin 
izan zuten gauza handirik egin errifle onen eta gurdi armen 
aurka. Egun asko geroago, bi gizon zuri heldu ziren Hodei Gorri 
eta Aizto Kamutsekin hitz egitera, zeintzuek esan baitzieten 
Povvder River herrialdetik alde egiteko eta bufaloa ez uxatze- 
ko. Gurdi bete hornidura utzi zuten, baina muniziorik ez, ezta 
ordaindiruaren truke ere. Geroago beste indiar talde bat heldu 
zen eta karabana inguratu zuten tarte luze batez; hiru gizon 
hil eta zaldi eta mando eder batzuk hartu zituzten. Azkenik, 
zuriek hegoalderantz jo zuten, Pumpkin Buttes igarota herrial- 
detik alde eginez. 

“Ahh-h, ongi da hori”, esan zion Musu Luzek bere anaia Zizareri. 

Buruzagien elkarteko zeremoniarako sasoia heldu zen, beraz; 
herria Little Povvderreko bokalean elkartu zen, oturuntza, 

dantzaldi eta bisitaldi ugarirekin, herria elkartzen den guztietan 
bezala, janaria jori eta gazteak etxean direla. Orduan, minne- 
conjou bat zaldiz etorri zen iparraldetik. Soldadu sorta baten 
aurka borrokatzen ibili ziren artean ere, Powderreko bokaletik 
hur, eta zuriek gezi burua duen suge grisa legez jokatu zuten, 
zeinak hortz zuriak izan arren umeei ere uzten baitie hil arte 
harrika dezaten. 

Indiar zaharrak barre egin zuen. " Hou ! Horrelaxe ibili dira zu- 
riakl”. 


"Baina soldaduak ez baziren borrokatzen, zertarako zetozen 
bide luze neketsuan barrena?”, egin zuen bere artean minne- 
conjouak. 

Zurien jokaera inozoa asmatzerik ez zegoen. 

Egia. Halere, soldaduak lakota herrialdetik iraitzi behar zituzten, 
beraz, atzetikjoan zitzaizkien. Orduan euri hotz bat heldu zen, 
izotz bihurtu zena, eta zaldi eta mando asko ez ziren gehiago 
mugitu inoiz. Indiarretako batek berrehun hil inguru zenbatu 
zituen, eta soldaduektresneria ugari erre behar izan zuten, ze- 
lak, bridak eta zaldirik ez zeukaten gurdi beteak. Orain honantz 
gorantz zetozen. 

“Honantz gorantz? Nonahi al daude, ala?”. 

Bai, halako bi mila zetozen Powderren gora, Cole zeritzan sol- 
dadu buruzagi baten agindupean. Hortaz, buruzagi elkartearen 
zeremonia atzeratu egin zuten, eta gudariak, talde txikietan, 
ibaian behera joan ziren soldaduen bila. Zaldi Zoro cheyen- 
ne batzuekin zihoan, Erromatar Sudur aitzindari. Zelatutako 
laurogei zaldi atzitu zituzten; sastrakadi batean loturik aurkitu 
zituzten, bakarrik. 

Hoyel Sugetxo gezi burua bezala zen benetan, pentsatu zuen 
oglala gazteak zaldi taldea eramaten lagundu bitartean. Bai- 
na ezer gutxi egin zezaketen soldaduen aurka, muniziorik ez 
zegoelako. Erromatar Sudur azarri aritu zen lerroen artean 
joan-etorrian zamalkatuz, bere inguruan balek udako txingorra 
ziruditela, harik eta zaldia hilda erori zen arte. Bera ez zuten 
zauritu, Izotzek eginiko gerra boneta zeramalako jantzita. Gu- 
dariak beste zorki bat ere bazeukan, Zaldi Zorok ezagutzen 
zuena, andre ezaren zorkia, herri osoa jagoten laguntzen ziona 
gizon batek bere dendakoekin egin bezala, horiek babestuz se- 
nar batek eta aita batek bere babesgabeak bezala. 

Egun batzuk geroago, beste euri hotz batek beste laurehun 
american zaldi eraman zituen, eta orain ke mendi bat zegoen, 
erretzen ari ziren gurdi eta hornidurengatik. Arkuz armatu- 
tako gudariak, eraso egitera ausartu ez ziren arren, soldaduen 
atzetik joan ziren bufalo talde bati esesten dioten otsoak legez. 
Zaldi Zoro, Ora eta Hartz Bakarti behin eta berriro oldartu 
zitzaizkien, haiek presatzeko, ehizatzea eragozteko, zaldiei be- 
larra jaten ere ez uzteko, harik eta bidetik hilda zeutzan arte, 
zurien gaixotasun batek jota bezala. Soldaduak batzuk hiltzen 
hasi ziren orduan, jateko, okela aldean eramanez hegoalderantz 
estu eta larri zihoazen bitartean, ortozik eta gose, herrialdetik 
at. Gudariak oso azarri zebiltzan egun batean, soldadu buruza- 
giak bere hornigai gehienak lurrean utzi zituen eurentzat, eta 
alde egin zuen. 

Beraz, joan egin zen soldadu armada izugarri hori, hiru norabi- 
detatik heldu zena belarra zapalduz, ehiza aizkatuz. Indiar apur 
batzuk hil zituzten eta kanpamentuak american zaldiz eta man- 
doz beteta utzi, gudariei su arma eder asko ere bai; horietako 
asko gizon akituek erortzen utzitako lekutik bertatik jaso bes- 
terik ez zuten egin behar izan. Zaldi Zorok horrelaxe eskuratu 
zuen bat, bere lehenbiziko errepikapen erriflea. 

Houl Hori zen soldadu buruzagi handia, indiar gizonezko guztiak 
eta hamabi urtetik gorako mutilak hil behar zituena, Indiarrek 
zerabiltzaten adarrandizko koilarak nola egiten ziren jakin nahi 
zutenean, etorkinei frantsesek egin ohi zieten txantxa zahar 
hura bezalakoa zen: “Lehengo adarrandia harrapatu”. 

Halaxe ba, narrakberriro elkarrekin zihoazen buruzagien elkar- 
tearen zeremoniarako; ez kondairek aipatzen zuten antzina-an- 
tzinako elkartera, baizik eta orain Ipartar Oglalak zeritzetenek 
hasitako batera; Zaldi Zororen, Haitz llunen eta Oraren aitonak 
artean gizon indartsuakziren sasoian hasitakoa, hain zuzen ere. 
Orduantxe ohartu ziren arto landatze herrixketan egonkortu- 
rikzegiten bizimodua ez zela egokia ehiztari herri berriarentzat. 
Harra izakitxo lirain hegalari bihurtzean atzean uzten duen 
oskol zahar marroia bezalakoa ziren. Beraz, Blackfeetekin bizi 
izandako sorgin handi baten laguntzarekin, oglala aitzindari bat- 
zuek buruzagi elkarte berria sortu zuten; herria aholkatzeko 
eta jaurtzeko; kanpatzean edo lekualdatzean, ehizan edo gerra 
egitean; bizi berriko gauza guztietan. 

Egitarauak zioenez, zazpi aitzindari heldu eduki behar zituz- 
ten, berrogei urtetik gorakoak, Tripaundiak deituak batzuetan; 
eta lau gazte indartsu, zinegotzi edo atorradunak, herriaren ja- 
beak; aldi laburretarako aukeratutako laguntzaileekin -ehizaldi 
baterako, gerratalde baterako edo negu baterako- Bide Santu 
inguruan ibilitako urteetan elkarte osoa lurrera erortzen utzi 
zuten, gordeak izan behar zuketen beste hainbat gauza bezala. 
Baina orain herriak berriro indartsu izan behar zuen, aurretik 
joango ziren gidari indartsuekin. 

Hou, hou I, bat etorri ziren Hunkpatilak, Oyukhpeak eta True 
Oglalak. Ipartar Oglala guztietatik Bad Faceak soilik geratu ziren 
alde batera, zalantzati. Agian beroien elkartea egingo zuten, 
horretarako eskubidea baitzuten. 

“Beraien biribilaren barruan gura dute guztia, osterantzean 
zulo bat uzten dute”, kexatu ziren batzuk. Edonola ere, etorri 
egin ziren, artean haiko-maiko, ziotenez; halere, eginkizun hori 
ikustera edonor zen ongi etorria, baita crow etsai bat ere. 

Beraz, zeremoniarako kanpamentua antolatu zuten, biribil, 
gauza sakratu guztiak diren bezala, eta irekigunea ekialderantz 
zuela. Batzar denda handi bat egin zuten eta herriaren gauza 
sakratuekin margotu zuten; behar bezain handia zen denda, 
aldeak gorantz biltzean denek ikusi edo entzun ahal izateko 
bertan egiten zena. 

Egun handian jende guztia zegoen denden inguruan zutik, begi- 
ra, zaldizko batzuek, Tripaundien laguntzaileek, kanpamentua- 
ren barrualdea inguratzen zutelarik. Lau aldiz egin zuten hori, 
aldi bakoitzean jendartetik gizon gazte bat aukeratzera gelditu- 
ta; eta, aldi bakoitzean, andreek irrintzia egin zuten eta izena 
oihukatu zuten; Hunkpatilen Beldur Gaztea aukeratzean; eta 
Ezpata, Hartz Azarriren semea, Oyukhpe buruzagia; eta Ame- 
rikar Zaldi, Hartz Eseriren semea, True Oglaletakoa. Orduan, 
Kopetilunen semea, Keren iloba, atzean utzita -orein larru be- 
rriz jantzita zutik zegoena, Andre Jantzik ohitura zuen legez-, 
gudarien atzealdera joan ziren, Zaldi Zororengana, beste edo- 
zein bisitari bezala begira zegoena. Bere aita ez zen buruzagia, 
gizon gurena zen soilik; baina bera aukeratzean egin zuten irrin- 
tzia besteak baino hamar aldiz indartsuago entzun zen kanpa- 
mentuan zehar, denek zekitelako horrek inoiz ez zuela bere 
buruarentzat jarduten. Gudariek ere egin zuten oihu. Aspaldi 
bihurtua zen handi beraien artean, eta on zirudien gizon bat 
aukeratua izatea bere ekintzengatik, eta ez bere aitaTripaundia 
izateagatik. 

Orduan, gizon gazteak ameñcan zaldirik hoberenen gainetan 
eseri zituzten eta batzar dendara eraman -gorantz bilduta 

zegoena txanpinoi punta zorrotz baten itxuran-, eta gizaldra 
handia haien atzetik zihoan; aurrena, gudari eta mutikoak; on- 
doren, besteak; hautatutako laurak ikustera, barruan eta erdi- 
gunean zabaldutako larru eder berrietan eserita zeudenak. 

Mutur batean, agureak eta aitzindariak zeuden: biribil erdia- 
ren erdigunean, Beldur, haien arteko handiena. Dendaren 
erdian, gudari gazteak zeuden, haien aitak euren atzean; eta 
inguru osoan zutunik, andre eta umeak. Orduan pipatzea eta 
oturuntza egin zuten, bufalozkoa, ehizazkoa eta txakurrezkoa, 
bai eta indiar janari sakratu guztietakoa ere. Ondoren, bere ja- 
kituriagatik ezagun zen agure bat jaiki, eta larruen gainean zeu- 
den gizon gazteei mintzatu zitzaien, herrian eta gerratan zelako 
betebeharrak zeuzkaten azalduz. Gudarien buru izango ziren 
kanpamentuan eta lekualdatzean; ordena gordetzen zela be- 
giratu; indarkeriarik ez zela; herriko guztien eskubideak aintzat 
hartzen zirela ziurtatu. Horretarako jakintsu eta bihoztun eta 
irmo izan behar zuten gauza guztietan; batzarretan, aholkula- 
ritzan, eta, azkenik, gidaritzan. Euren esanak ez entzutekotan 
kolpeak erabili behar zituzten, eta, hala ere, obeditzen ez ba- 
zieten, erail beharko zuten. Baina inoiz ez zuten armarik erabili 
behar euren herritarren aurka lehenago hausnartu eta batzar- 
tu gabe, beti zuhurtasunez eta zuzenbidez. Bakarrik bizi den gi- 
zonak berak nahieran joka dezake; besteekin batera biziz gero, 
guztien onerako denari makurtu beharzaio. Hori betearazteko 
aitzindari indartsurik gabe, herriak huts egingo luke, nazioa tal- 
de txiki, babesgabeetan hautsiko. Gizona gauza berekoi, sutsu 
eta erdi basatia da, eta diziplina eta neurririkgabe legegabe eta 
arriskutsu bihurtzen da. 

“Hou, hou I”, oihukatu zuen herriak. “Hou\". 

Orduan, atorrak, eder eta berri, hartu zituzten euren zorroe- 
tatik. Era sakratuan egin zituzten agureek, jantzi behar zituz- 

ten gazte horientzat; horietako bakoitza adarrandi larru birekin 
egina zegoen, apatxak bertan utzita; aurreko hanketako larrua, 
maukak egiteko; atzeko hanketakoa, aldeetatik dingilizka. Sor- 
baldetatik eta besoetatik lumaz hornitutako xingolak zituzten, 
gizonen, zaldien eta armen irudiekin; gizon horientzat sakratuak 
ziren gauzekin, alegia. Maukek adatsezko parpailak zeuzkaten, 
xerlo bat gerra ekintza bakoitzeko: atzemandako zaldiengatik; 
jasotako zauri batengatik; hartutako preso edo ilaje batengatik; 
zenbatutako zartako batengatik, salbatutako lagunen baten bi- 
zitzagatik edo beste egitandi batzuengatik. 

"Diotenez, lleargiaren atorran berrehun eta berrogei inguru 
daude”, esan zuen atso batek ahopean; eta haserrezko begira- 
dek isilarazi zuten. 

Orduan atorrak jantzi zizkieten gizonei; eta arrano luma bakar 
bat lotu buru bakoitzaren atzealdean, lau, lurra zeruarekin ber- 
dintzen den lekua bezala; eta zereginok amaitzen zituzten bi- 
tartean, gizon are zaharrago bat zutitu, eta hartu beharreko 
ardura berriez mintzatu zen, ardura are handiagoez. 

"Jantzi atorrak, ene semeok”, esan zuen, "eta bihotz handiko 
gizonak izan zaitezte, beti besteei lagundu, inoiz ez pentsatu 
zuen buruan. Behartsuen alde begiratu, alargun, umezurtz eta 
ahalmen gutxiko guztien alde; lagun iezaiezue. Ez pentsa gaizki 
besteez, ez aintzat hartu zuetaz gaizki ari direnean. Txakur pila 
joango da hanka altxatzera zuen dendara, baina begiratu beste 
alde batera, eta ez utzi zuen bihotzei horren oroimena gor- 
detzen. Ez eman bide amorruari, ezta senideak zuen aurrean 
odoletan erorita ere. Badakit gauza horiek egiteko gogorrak 
direna, ene semeok, baina zuen bihotz handiagatik aukeratu 
zaituztegu. Betebehar horiek guztiak pozik bete itzazue eta be- 
gitarte onez. Eskuzabal eta indartsu eta adoretsu izan zaitezte 
zereginotan; eta gauza horiek guztiengatik etsairen bat zuen 

aurka etorriz gero, aurre egin ausardiaz; hobe baita gudari bat 
herioan biluzik etzatea, urezko bihotz batekin ondo jantzirik 
ibiltzea baino”. 

Orduan, zorionezko hots handi bat jaso zen jendartetik, gaz- 
te azarri horiek euren artean ernatutako indar berriagatik. Eta 
herriak bere goresmenak abesten zituen bitartean, lauretako 
bakoitzak, norberak bere erara, eman zitzaien toki horri so 
egin zion. Beldur Gaztea, egun arrunt batean bere dendan ba- 
lego bezala, sendi itzaltsu horretakoek soiltasunez hartu ohi 
baitzituzten ohoreak. Amerikar Zaldi, xuxen-xuxen eserita, 
burua sorbaldetatik ia-ia atera behar zitzaiola inguru osoari 
begira, bere aintza inork galtzen ez zuela ziurtatzeko. Ezpa- 
tak, begirunezko eta esker oneko aurpegiz, zazpi buruzagien- 
ganantz bihurtuta, aginte ematearen aitorpena euretako inork 
ez bezala erakusten zuen. Bakar bat zegoen uzkurtuta, zirkinik 
ere egin gabe begira zituen horien aurrean, era horretan na- 
barmentzean estu; nahiz bazekien zer-nolako poza ematen ari 
zitzaien bere dendakoei eta Konkorri -bere gudari-aita eta as- 
paldiko laguna—. Behin jaso zuen begirada oglalen gizon ilear- 
giak, eta orduan ikusi zuen Bufalo Beltz berari begira zegoela, 
zuzenean eta agerian. Ez aukeratutako lau zinegotziei, ezpada 
berari bakarrik. Eta hori ikusirik, batzuk euren esku ahurren 
ostean hitz egiten hasi ziren, esanez Bad Faceetako andre batek 
oker aukeratu zuela beretarrengana gizon handi bat eramateko 
hautaketa egin zuenean. 

Baina Zaldi Zorok ikusten zuen guztia zen Bufalo Beltzek se- 
mea zeukala bizkarrean eta beste bat hortik, gizaldraren arte- 
tik, eta horien aita, Ur Gabe, bertan zela ere; eta horiek, ora- 
in, babestu beharreko herriaren parte zirela, atorradun batek 
guztien ezkutu izan behar baitu, min egin diezaiekeen edozeren 
aurrean, guzti guztientzat. 

Zeremonia kanpamentutik alde egin zuen lehena Andre Jantzi 
herratsua izan zen, Bad Faceekin joan zena. Hodei Gorri euren 
aitzindariak geldialdia egin zuen Hosto Gorri eta bere bruleen- 
gandik hur -Hartz Menderatzaileren jende iraitzia—. Senitar- 
teko ugari zeuzkan horien artean bere aita Bakartiren aldetik, 
zeina horietako bat izan baitzen oglala batekin ezkondu zen 
arte. Hurrengo ilargian bi atorradun berri izendatu zituzten, eta 
Hodei Gorrik berriro ikusi zituen ohoraturik bere inguruko bi 
gizon gazte: Bide Handi eta bere iloba bera, Ora. Hala ere, argi 
zegoen orain jende horrek ez zuela bere burua Bad Facetzat, 
baiziketa Hunkpatilen ipartalde berri batentzat. Bestalde, zer- 
gatik egon beharko luke arduratuta Hodei Gorriren bihotzak?, 
galde egiten zuten hainbatek. Gudariek jarraitu egiten zioten; 
askok eta askok uzten zituzten euron kanpamentuak bere on- 
doan bizitzeko. 

Benetan zen horrela, bat egin zuten beste hainbatek. 

Bere haurtzaroko lagunaren atorra janztea ikustera joan zen 
Zaldi Zoro. Atorradunaren gain ezarritako ardura astunak 
bigarren aldi horretan entzutean, Beldurren bihotz indartsua 
edukitzea nahi izango zukeen, zeinak uko egin baitzion askoz 
ere ohore handiago bati bere aurrean ezarri ziotenean. 

EHUN ESKUETAN 


Hiru Gizon Zintzilik Zeudenean Soldaduen Gotorlekuan urte- 
ko udazkena zen, 1865 deitutako urtea. Lehen elurrak, Tongue 
Riverreko lurraldea apur bat zuritu eta, laster urtu ziren; sasi 
urdinetan, leunki izozturik zeuden bufalo aranak, eta andreen 
makila astinduarekin erraz erortzen ziren azpian zabaldutako 
larruen gainera; eguzkiak bere argiaz epeltzen zituen lehortzen 
jarritako okelak. 

Eguraldi eder horrekin, hunkpapa gazte bat zaldiz heldu zen 
iparraldetik bere anaia bisitatzera, Konkorren jendearen andre 
batekin ezkondua zegoena. Zaldi Zorok batzar dendara era- 
man zuen berri ematera. Orokorrean hantxe behean bezalaxe 
zebiltzala zirudien: soldaduak indiarrei tiroka. 

“Ahh-h, harrapatzen dituzten guztiak”, baieztatu zuen Beldu- 
rrek, eta ardurazko adostasun hotsa gizonez gizon joan zen 
suaren inguruan. “Baina ez dute hain erraz, orain denak batera 
egonik hemen, jende guztia: cheyenneak eta blue cloudak eta 
baita gotorlekuko horiek ere”. 

“Bai, baina soldaduak gure herrialdean barrena lasterka etorri 
ziren, inurri ilarak neguaren mokasinen aurretik legetxe”, kexa- 
tu zen Zizare. 

Houl Goian, Yellowstone inguruan ere, horrelaxe aurkitu zituz- 
ten, eta zaldi eder batzuk eraman zituzten. Bitartean, Aita Han- 
diak gizon bat bidali zuen Missouriko gotorlekuen inguruetatik 
bake paper berri bat eramatera. 

“Txakurra harrapatu gura duen atsoak legetxe, esku batean 
okela txatala eta bestean harakin aiztoa”, barre egin zuen Bel- 

durrek. Entzun zutenez, De Smet deitutako Gainjantzi Beltz 
hura, Biltzar Handian eskuak jarri zituena umeen buruen gai- 
nean, goian zebilen, Missouri aldean. Oglalek gizon guren hura 
ontzat zuten, baina ukitu zituen ume gehienak zurien gaixota- 
sunak jota hil ziren. 

Bai, esan zuen hunkpapak, Gainjantzi Beltzak ahalegin bizia egin 
zuen indiarrak erakartzeko itun berri bat egitera, baina nahikoa 
bake eleketa entzuna zeukaten, baita agureek ere. Missouriko 
Ganorabakoak soilik joan ziren batzarrera. Hasieran barrega- 
rria zirudien, baina orain jakin zutenez, bake paperak baimena 
ematen zien zuriei indiar herrialde osotik bideakzabaltzeko eta 
gotorlekuak ezartzeko guzti horietatikzehar. Laster hegoaldera 
ere eramango zuten hori, Laramiera, besterik ez bada Ganora- 
bako batzuk harrapatzera opari aberatsekin. 

Hara! Horiek berri txarrak iparraldeko lagunak eskuan zekar- 
tzanak! 

Ilargia ilundu baino lehen, oglalekjakin zuten Zezen Eserirene- 
tik heldutako hark egia esan zuela. Zuriak asko eskaintzen ari 
zitzaizkion indiarrak itun egite berri batera ekartzen zituena- 
ri; baina ordaindirua hain gustuko zuten merkatari semeak ere 
beldur ziren. Azkenik, txinpartek ke zulotik gora egitean eta 
ehiztariak txirikordak izoztuta itzultzean, Ahohandi eta bere 
indiar polizietako batzuk, soldadu jakarikgabe, tabakoa eskainiz 
heldu ziren. 

Belatz Txiki Gaztea bere aitaren atean zegoen begira. Heral- 
doak haiek batzar dendara eramateko handik igarotzean, zera 
esan zien ozenki: "Zurien armak beretarren aurka dakartzan 
Ganorabako buruzagi horrek ez du ezertxo ere lortukol”. Zal- 
di Zoro bere ondoan zegoen, eta ontzat eman zuen, zeren 
zaharrago ziren asko eta asko aurrerantz baitzetozen bero, 

euren arkuekin gizon horiek egurtu eta elurretara bidaltzeko 
prest. 

Baina Beldurrek eta Buztan Marradunek, baita Hodei Gorrik 
eta Konkorrekere, esan zuten bisitari ziren heinean jaten eman 
behar zietela, eta, euren herritar ziren heinean, entzun. 

Beraz, su handi bat egin zuten batzar dendan, zeina, larruen 
zeharrargitara gorrituta, ilunabarreko hodei bat baitzirudien 
neguko kanpamentuan. Eta bertan, aitzindariek euren isilta- 
suna eman zioten Ganorabakoen hitzari; Hartz Arinek soilik 
hartu zuen Laramiera jaitsiko zirenei eskainitako tabakoa. Zaldi 
Zoro eta besteek ez zuten ezustekorik hartu, brulea beti bizi 
izan zelako zuriengandik gertu, indiarrak Foutsen aurka altxatu 
ziren unea arte. Bake buruzagiekin lur gainean botata geratze- 
ko inongo gogorik ez zuela-eta, ihes egin zutenei lagundu zien; 
baina, elur oinetakoz zetorren negu hari gogorregia irizten zion 
bere koinatu Jim Bordeauxen enborrezko etxetik eta kafe be- 
rotik urrun. 

Urtarrilean, denda barruan izotz egite ilargian, Hartz Arinek 
eta haren bruleek ituna sinatu zuten, zuriei bide bat eta gotor- 
lekuak emanez Powder River herrialdean zehar. Ziotenez, sol- 
dadu buruzagiari esan zioten oglalak ere etortzeko zirela; eta 
Hodei GorrikSaihets Handi iraitzi zuela, era horretan bera izan 
ahal izateko buruzagi. Ele-mele zentzugabe horretaz gogoeta 
egin zuen jendeak; inor ez zen buruzagi bihurtzen kanporaketa 
batengatik. Eta zuriengana ez ziren joango; ez gosez hiltzen ze- 
biltzan zaldien bikoitza hilda, ezta euren ehiztari guztiakelurrak 
itsututa itzulita ere. Baina elurrak ez ziren urtzen; beltzargak 
Medicine VVaterrera itzultzeko sasoia baino askoz beranduago 
arte ez zen Chinook herrialdeko haizerik heldu. Negu luze eta 
gogorra, zurien gaixotasunak jota zeuden haientzat. Eta egu- 
raldia pitin bat epeltzeaz bat, Buztan Marradunek Laramieko 

soldadu buruzagiari elea bidali zion, esanez bere alaba hiltzen 
ari zela, eta Ke zaharraren hil aldarearen ondoan etzan nahiko 
zuela. 

Zaldi Zoro gaizki sentitu zen bere osaba joaten ikustean. Hunk- 
patilenetik bisitak egitera joateko asti gutxiago zuen atorradun 
egin zutenetik, baina hainbat alditan egin zuen geldialdia bru- 
leen kanpamentuan ehizaki freskoak uztera -ibar oihantsuren 
bateko basoilarren bat, edo erbi txikiren bat- neskatxarentzat, 
orain zurbil-horixka zegoena, eguzkia heltzearekin margultzen 
den iluntze lorea legez. Neskatxak gau txarra igarota hil egin 
beharzuelazirudien aldi batean, Zaldi Zoro hantxe zegoen, eta 
Buztan Marradun eroa bezala zebilen, bere alabari gertatutako 
zer horrek sortzen zion amorruaren amorruz zutituta, gizon 
garaia zena are garaiago bihurtuz, inguratzen duen haizetean 
zuhaitza jaikitzen den legez. 

"Zuriek babesgabeak ebasten dizkigute euren eztul gaitza- 
rekinl”, oihukatu zuen, begitarte gogorra zerurantz jasorik, 
non oinaztua eta ostotsa bizi baitira, gizon amorratuarentzat 
anaia diren botere handiak. "Herrietako zelatariek ikusi gabe 
igarotzen da, dendan lotan direnak atzematen ditu oharka- 
bean, eta guk ez dugu horren aurkako armarikl”. 

Baina berehala bere lekuan esertzen zen berriz brule buruza- 
gia, bere neguko gainjantzian bilduta, sutan izoztuta balego be- 
zala. Ezagun zuen zurien boterea, baita euren gaixotasunetan 
ere zegoena. Erratu egin zen eztul gaitzakjotako neskatxa hara 
kanpora, izadi basati hartara eramatean, birikak zarrastatzen 
zituen hotz hartara, odol gorri distiratsua, arnas odola, ahotik 
zeriola jartzen zuena. Benetan: hainbeste ziren zuriak, ezen ez 
zegoen euren gauzen aurka borrokatzerik. 


244 


Zaldi Zoro 

Mari Sandoz • Aitor Fresnedo Gerrikabeitia 

Gudari aintzatsua 


Eta hitz egiten zuen bitartean dendako andreak aieneka ari 
ziren euren gainera eroritako gauza oker horrengatik. Zaldi 
Zorok isilpean entzuten zien, bere osabarentzat zekartzan hitz 
apurrak bere baitan gordez. Ikusten zuen ezin ziola geratzeko 
eskatu penazko bihotz minez zenari. Eta, hala, Hartz Arine- 
neko batzuk agentearenetik igo zirenean, buruzagia joan egin 
zen, eta, harekin batera, laster beharko zituzten brule gudari 
ederrak ere bai. 

Geroago, Bide Santuko soldaduen gotorlekuan Buztan Marra- 
duni zer moduz zihoakion entzun zuten indiarrek. Neskatoa 
haranzkoan hil zen, eta aitak berarekin eraman zuen lotutako 
bere bi zaldi zurien gainean. Laramiera hurbildu zirenean, sol- 
dadu buruzagia eta bere gizonak bidera irten zitzaizkien, nes- 
ka hilarentzat anbulantzia bat ekarriz, zaldizko soldaduz eta bi 
gurdi armaz zaindua, eta kolorezko bandera airean aurretikze- 
ramatela. Fortean, kutxa handi batean ipini zuten, ahate baten 
paparra bezain leuna zena barrutik, eta Ke zaharraren ondoko 
hil aldarera eraman zuten, ahukuan soldadu guztiak eta forteko 
jende guztia atzetik zihoala neskatxa ohoratzeko. Iparraldeko 
lurretan Zaldi Zorokgogoeta egin zuen lakota baten alaba hila- 
rengatik zuriek egindako gauza horien inguruan. Neskatoa go- 
goratzen zuen gaixotasuna heldu aurretik; ederra, elur xirripa 
eguzkitan jauzika bezala; eta, ur gainezka doanean, hori bezain 
ilun eta haserre; esaterako, bere ahizparen senar zuriak egiten 
zuena ikustean; hots, Bide Santuko etorkinek noizean behin eu- 
ren andreei egiten zietena: andrea ukabilez jo. 

“Zu zerzara ba, azal zurbilen andre mengel horietako bat, ala?", 
kargu hartu zion bere ahizpari. 

Orain bere aitak Bide Santura eraman zuen, berari heriotza 
ekarri zion bide horretara, haiei guztiei hainbeste gauza txar 
ekarri zien bezala; eta Zaldi Zorori gauza horietaz pentsatzean 

bularra bor-bor jarri zitzaion, harri beroak uretara botatzean 
legez; beraz, iluntasunera irten zen, haserre denakzerua urrun 
eta aski leku baititu bertan. 


Azkenik, elurra hegoaldeko maldetatik apurtzen hastean, za- 
maltzaineksu eman zioten lehortzen ari zen lurrari, belar berria 
hozitzeko. Eta zaldiak indartu bezain laster, Zaldi Zorok bere 
gazteak gidatu zituen okela bila; eta ondoren, crowen aurka 
joan, eta Tongue Riverreko ehiza lurretatik iraitzi zituzten, he- 
gora helduak baitziren neguko ekaitzek jaitsarazitako ehizaren 
atzetik. Belarra erne zen, bufalo txahal beilegiek baldar egiten 
zuten arineketan bazkatzen ziharduen taldearen inguruan, eta 
elur beltxargek habia egin zuten Medicine VVaterren; baina, 
artean, Zaldi Zororen bihotza eguzkiak inoiz jotzen ez duen 
arroilako haitza bezalakoa zen, bere osaba eurengandik joan 
zen egunetik. Laramieko andre kanpamentuko hirurehun lako- 
ta andre eta ume gurdietan igo zituztela entzun zuen orduan, 
eta Missouri aldera eraman zituztela, soldaduek ez zituztelako 
gehiago elikatu behar, nahiz eta ume gehienak beraienak ziren. 
Euren jendearengandik hain urrun zeuden babesgabe horien 
alde nork egingo zuen orain, horiei okela edo hitz on bat era- 
mateko inor ez egonda? 

Orduan, egun batean hiru brule gazte heldu ziren zaldiz Musu 
Luzeren kanpamentura euren su arma, dantza jantzi eta ge- 
rra zaldiekin. Zaldi Zororekin geratzera zetozela esan zuten; 
eta, beraz, denda bat eta hura jagoteko andre zaharra eman 
zieten. Bi egun geroago edo, euren arrazoien berri eman zu- 
ten. Buztan Maraduni jarraitu gura izan zioten Laramiera bere 
alaba hiltzen ari zenean; baina, orain, indiar lurrak zeharkatuko 
zituzten bideen eta gotorlekuen ituna sinatu zuen hark ere, 
edozein Ganorabakok egingo zukeen bezala. Erromatar Sudur, 

berarekin jaitsi zen minneconjoua, haserre zegoen brulearen 
bake elearekin. Musua gerrarako margoturik, biltzarrean jaiki, 
eta orbaindutako bularretik bere manta erortzen utzi zuen, 
esku batez pipari eutsiz eta besteaz geziei. Zein zuten gurago 
eurenera lapurtzera heldutako zuriok? 

Baina bake gizon haiek ezer gutxi zekiten indiarren egikerei 
buruz eta itzultzaileak ez zuen erronka hori azaldu; eta, beraz, 
bakearen bila helduak zirela esan zuten, eta pipa hautatzen zu- 
tela. Horrek oso haserretu zuen Erromatar Sudur, baina pipa 
bat eskatzen denean ematea besterik ez dago. Eta halaxe, ziria 
sar ziezaieten onesten zebiltzan buruzagiak. 

Bazirudien handik behetik, Bide Santutik, beste batzuk ere bi- 
gunki mintzo zirela, bakeari eusteko zina eginez udako biltzarra 
arte; eta orain zuriak etorkinei esaten zebilkiela indiarrek Pow- 
der Riverreko bidea saldu zutela, eta berori erabil zezaketela 
urrearen tokira askoz bizkorrago heltzeko. 

“Bozemanen taketakjarraitu besterikez; Plattetik Yellowstone- 
rantz, Big Hornseko ekialdeko mendi magalean zehar”, zioten. 
“Bide osoa gurdientzat prestatuta dago”. 

Zenbait zurik, richardtar bik eta etorkinen beste seme batzuek, 
ondasunez betetako gurdiak igo zituzten Powder Clearreko 
adarkatzeraino, eta merkataritza etxeak eraiki zituzten, lurre- 
tik zohiak hartu eta pilatuz. Berriro ere cheyenneak hara joan 
ziren, eseri eta hori ikustera, sei urte lehenago egin bezala, 
zenbait zuri Crazy VVomanera etorri eta etxe bat egin eta ar- 
toa landatu zutenean. Orduko hura jende arraroa zen; elka- 
rrekin lurrean belaunikatzen ziren, altze lepomotza belar be- 
rritik bazkatzen denean bezala. Eskuak elkarturik, zuriekeuren 
hizkuntzako hitzak esaten zituzten, denak lurrean belauniko 
esanak. Ikuskizun oso barregarria zen, baina indiarrak konturatu 

zirenean euren zorki hitzak zirela, otoitzak deitzen zituztenak, 
barre egiteaz lotsatu ziren. Edonola ere, zuriok iraitzi egin zi- 
tuzten, huraxe euren ehiza eremu ona baitzen. 

Orain beste zuri horiek ere kanporatu zituzten, eta baita 
merkatarien semeakere, richardtarrak, Hodei Gorriren senide 
izan arren. Beraien gurdiak prest izan baino lehenago ere hasi 
ziren indiarrak etxeetako zohiak berriz bere lekuan ezartzen, 
lurrak emanak zituen eran, sustraiak beherantz eta belarra go- 
rantz, zeruari begira. 


Orain ia egunero heltzen ziren mezulariak iparraldera, Lara- 
mien banatzen ari ziren opari ederren berri ematera; su ar- 
mak eta munizioa eta beste gauza pila, zioten; bereziki armak 
eta munizioa, eta idazluma ukitzearren besterik ez. Halaxe ba, 
loditze ilargian, ekainean, Beldur jaitsi egin zen, eta Hodei Go- 
rri ere bai. Baina ez Konkor, Zizare edo Zaldi Zoro. Horiek 
eta beste asko Powderren geratu ziren; hainbat, baraua eta 
izerditzeak egiten; beste batzuk, euren zorkiarekin mendietara 
bakarrik irteten, zurien botere eta oparien aurka Laramieko 
gizonak indartsu izango ziren esperantzaz. Buruzagiek alde egin 
aurreko batzarrean gauza bitxi eta azalpen gabeko bat gertatu 
zen. Bi aldiz entzun zen ahots ozen, zoli bat, deiadar egiten: 
"Saihets Handi eta Hartz Menderatzaile izan gogoan! Lakota 
guztien buruzagi izango den inor ezin da bizil”. 

Aldi bakoitzean, ilunpetan lasterka irten ziren zelatariak, baina 
ez zuten ezer aurkitu inguruetan. Eta dendan denek begiratu 
zieten Hodei Gorriri eta Beldurri, bake gizonekin mintzatzera 
behera zihoazen biei. Horietako batek, euren Gizon Jarkiak, 
ezetz esana zion eskaintza horri aspaldi, Running VVaterren, 
Hartz buruzagia hil zen gauean. 

Beste bat egon beharzen botere gogoz euren artean. 

Halaxe ba, oglalekgizon isil batzuk bidali zituzten oreinak beza- 
lako belarri zoliz biltzarreko jendearen artean esertzera. Bes- 
te batzuk, hala nola Txikito, joan-jin zamalkatzen ziren berriak 
ekarriz ahoan, buztan adarkatuko txoriak basa dakarren beza- 
la. Ziotenez, gurdikada asko opari ekarriak zituzten jadanik; eta 
whiskya ere isurtzen ari zen oglala kanpamentuan zehar, sol- 
dadu buruzagiari inork ezin azaldu arren nola gertatu zen hori. 
Hori entzun zuten gauean, Zizare eta Zaldi Zoro oso berandu 
arte egon ziren eserita. Beldur, Buztan Marradun bezala, ez zen 
sabela suzko hurruparekin epeltzekoa; beste batzuk, aitzitik, 
ez ziren hain indartsu; eta, ezin ahaztu Hodei Gorriren aita 
whiskyagatik hila zela aspaldi. Baina hurrengo egunean berri 
onak izan zituzten. Hodei Gorrik ez zuen lurrik saldu behar, 
ezta Aita Handiaren azukre eta kafe guztien eta merkatarien 
ezkutuko upel guztien trukean ere. Oglalek galdegin zuten le- 
hendabiziko gauza munizioa izan zen. Orduan, biek, Beldurrek 
zein Hodei Gorrik, ituneko den-dena ondo azaltzea nahi izan 
zuten, ez zitezen gero gertatu eurekjakin gabeko gauzak, che- 
yennei gertatua zitzaien bezala han behean, Smoky Hilleko lu- 
rretan. Eta entzun zutenean Powder Riverreko bide bati buruz 
hitz egiten zuela bake paperak, jaiki egin ziren, biak, Beldur eta 
Hodei Gorri, eta euren buruak mantetan bilduta, joan egin zi- 
ren; baina biltzarreko nagusi zuriak itzultzeko dei egin zien hitz 
limurtzaileekin. Ez ziren bide berri bati buruz hitz egiten ari, 
zahar bati buruz besterik ez, ordurako sobera erabilia zegoena. 

Ahh-h, eta orduan bidaia luze hori egin zuten bide zahar batez 
hitz egiteko? 

Bai, eta Aita Handiak eman gura zizkien opariak har zitzaten, 
gurdikadetatik zegokiena har zezaten, esan zuten zuriek. Ta- 

bakoa, kafea, azukrea, mantak eta kotoizko oihalak, aizto eta 
aizkorak, denak prest zeuzkaten, idazluma ukitzen zutenerako. 

Baina non zegoen bide zahar hori? nora zihoan? itaundu zu- 
ten indiarrek. Ez zuten besterik ezagutzen Powder Riverreko 
bidezidorra baino, bufalo apatxek eta indiar narren hagek an- 
tzinatik jorratutakoa; euren ehiza lurretan barrena zihoan bi- 
dezidorra, alegia. 

Biltzar horren erdian hauts hodei luze bat ikusi zen, Bide San- 
tuan gora. Haren baitan soldadu asko-asko zetozen; eta mu- 
sika egiteko banda bat; hainbat gurdi arma eta hainbat karaba- 
na luze; eta zama astunok mando taldeek zekartzaten tiraka. 
Soldadu horiek guztiak, euren hornidurekin, honantz etorriz, 
bakea izan behar zutenean? Norekin borrokatu gura ziren ba? 

Ganorabakoetako batzuk kanpamentu hori bisitatzera joan zi- 
ren eta Carrington deitutako soldadu buruzagiari itaundu zio- 
ten ea nora zihoan. Beharbada ez zuen biltzarrean egondako 
arazoaren berri, edo, beharbada gizon zuri txiki bat zen bihotz 
indartsua eta mihi zuzena zeuzkana; edonola ere, zuzenean 
esan zien Powder Riverrera zihoala gotorlekuak eraikitzera. 

Beraz, egia zen, pentsatu zuten Ganorabakoek; baina ez zuten 
ezer esan, soldaduen gurdi armen erdian bizi zirelako aspal- 
dian. Melaza eta azukrea bukatu zitzaienean eraman zuten be- 
rria oglala kanpamentura. Orduan, benetako arazoa sortu zen 
batzarrean, iparraldeko buruzagiek bake gizonei esan baitzie- 
ten beste guztiak bezalakoak zirela, eta eurak iruzurtu guran 
zebiltzala mihi gezurtiaz. 

“Aita Handiak opariak bidali eta beste bide bat erosteaz mintzo 
zaigun bitartean, soldadu buruzagia horixe berori lapurtzera 
dator, indiarrek bai edo ez esan baino lehen ere! 1 ', orro egin 
zuen Hodei Gorrik. 

Eta berriro bere inguruan bildu zuen manta, baina era desber- 
dinean oraingoan, eta Beldurrek ere bai. Besteak bere orpoko 
parpailen atzetik zeramatzala, Hodei Gorrik martxa abiatu 
zuen etxera, iparraldeko herrialdera. Powderreko Dry Forke- 
tikgora igotzen zen edozein zurik borrokan egin beharko zuen. 

“Hoye I", oihu egin zuten gudariek erronka hori entzun zute- 
nean. 

“Hoyel hoyel”. Ez ziren beldur. Aurreko urtean Connor deitu- 
tako soldadu buruzagi handia etorri zen bere hiru mila gizone- 
kin, haietako asko zaldiz , eta ezin izan zuten ezer egin. Orain 
beste bat omen zetorren oinezko zazpiehun soldadurekin soi- 
lik; horietako asko, musikariak, mando gidariak eta egurginak; 
eta baita zenbait andre zuri mengel ere zekartzaten eurekin. 
Indiarrek leku on pila ezagutzen zuten segadak eta ageriko bo- 
rrokaldiak egiteko Platte eta Yellowstoneren artean, eta ez ze- 
goen zaldizko soldadurik inor jazartzeko. 

“Hoppol Goazenl”, esan zien Zaldi Zorok gudariei. "Egin deza- 
gun horma sendo bat soldaduen aurkal”. 

Baina ezta Hodei Gorri bera ere ez zegoen borrokatzeko prest 
gereziak iluntzeko hain gertu egonik, ilargia potolo hazten ego- 
nik eguzki dantzarako unerantz; gerra handi bat hasi aurretik 
hori egitea komeni bailitzateke. Zaldi Zoro, Hartz Bakarti eta 
Bad Face batzuk hegoaldean geratu ziren euron herrialdera ze- 
torren gizon eta gurdi ilara luzeari begira. Dry Forken, Carring- 
ton deitutako ofizialak geldialdia egin zuen gotorleku txiki bat 
eraikitzeko, eta, han, merkatarien zaldiak aizkatu zituzten. On- 
doren, itzultzen ari ziren biltzar-indiar batzuei lagundu zieten 
euren andreak soldaduengandik urrun eramaten, eta Laramie- 
ko opariz zamatutako zaldi akitu bat galdu zuten. Soldaduek 
berriz iparralderantz ekitean, behatzaileek zaldi bat akabatzen 

zuten txitean behin, edo mando bat edo gizon bat, zuriak erne 
ibil zitezen besterik ez. Uztailean, gerezi gorritze ilargian, oi- 
nezko soldaduak Pine/ko adarkatzera heldu ziren, Big Horn 
mendien horma ilunaren pean. Han, Zaldi Zoro eta Hartz 
Bakarti erlaitz batean eseri ziren ikustera zuriek nola kanpatzen 
zuten eta nola hasten zuten oholesi bat inguruko muino leu- 
netan, belar ederretik eta eraikitzeko egurretik urrun; baina, 
beharbada, zuriek arrazoiak izango zituzten horretarako. Be- 
raz, behatze kanpamentu bat egin zuten, nor edo nor edukiz 
beti gailur batean begira, Hodei Gorrik gerrako pipa edonora 
bidaltzen zuen artean. 

Eguzki dantzak eginak izan baino lehen, Zaldi Zorok cheyenne 
batzuk ikusi zituen soldaduengana bisitatzera joaten, galdetzera 
ea bakea ala gerra gura zuten. Bridgerrek Aizto Kamuts eta 
beste aitzindariei fortea erakutsi zien; Carringtonek berak gur- 
di armarekin tiro bat jo zuen ikuskizun giza eurentzat, eta ha- 
ren zarata gizon eder bat lurreratzeko modukoa izan zen. Esan 
zioten Bordeaux eta beste merkatariak bakearen alde mintzo 
zitzaizkiola, baina Hodei Gorrik harkaitza bezain gogorziraue- 
la, eta bere kanpamentuko biribila bi aldiz handiagoa zela orain 
biltzarretik haserre bizian alde egin ostean baino, eta Ganora- 
bakoen gazteak eta Buztan Marradunen bruleak ere igotzen ari 
zirela. Hodei Gorriren hitza gerraren alde zela, eta horixe zen 
gazteek nahi zutena 

Horren ondoren, cheyenneak merkatari baten kanpamen- 
tuan geratu ziren: soldaduei jarraituz heldutakoa zen, eta 
Gasseau zeritzon. Mendialdeko arratsa whisky gurdiko hurru- 
paz epeltzen eta pipatzen ari zirelarik, bat-batean, lakota talde 
bat zeukaten euren inguruan zutik. Gotorlekuan esan eta ikusi- 
tako guztia jakin nahi zuten. Aizto Kamutsek eta besteek dena 
esan zuten lasai asko, gurdi armarena ere aipatuz; zuriakgeratu 
egingo zirela, euren andre batzuk argal eta izu ziruditen arren. 

Harrotasunez erakutsi zituzten buruzagi zuri txikiak emandako 
opari guztiak, esanez Laramien askoz gehiago zegoela idazluma 
ukitzera zihoazenentzat. 

“Inozookl”, orro egin zuten lakotek. “Sand Creeken zuen seni- 
deaktirokatu zituzten soldadu armek ez al dizuete ezer irakatsi 
zurien egikera gezurtiez?”. Cheyenneei aurpegian zartada eman 
zieten, arkuekin zeharka jota, “zart! zart!” oihukatuz, etsai bat 
jota bezala. Eta, egun argitan, merkatariarengana jaitsi, eta bera 
eta bere sei gizonak hil zituzten; haren lakota emazteari eta 
umeei alde egiten utzi zieten sasien artetik. Hurrengo egunean 
gudariek zartako gehiago zenbatu zituzten, aldi horretan gurdi 
karabana bateko zurien kontura; bi ilaje eraman zituzten, eta 
ehun eta hirurogeita lau mando, zintzarridun behorrari jarraitu 
ziotenak. 

Gauza horiek ia-ia Phil Kearny zeritzon fortearen begien bis- 
tan egin zituzten, eta ez zen soldadurik bat ere irten indiarrak 
jazartzera, buruzagi zuri txikiak jartzen zien arreta eta grizzly 
batek bere oinen inguruan dabiltzan inurriei jartzen ziena bat 
bera zirela. Fortea ondo antolatutakoan, bere soldaduetako 
batzuk bidali zituen Big Horn Riverreko bokalera, beste bat 
eraikitzera. Indiarrek joaten utzi zieten. Bufalo pikarten talde 
bat eramaten ere utzi zieten zuriei, urre indusketetara. Platte- 
tik aditzera eman zietenez, jende horrek ez zuen herrialdean 
geratzeko asmorik, eta hemen goian inork ez zuen gura halako 
okela kirasdunik bufalo potoloa ugari egonda. 

Eguzki dantzak eginda egon orduko, Piney ondoko gudari 
kanpamentua hazi eta hazi egin zen, hainbat multzotan bana- 
tuta. Gauzak horrela, soldaduak tropel handitan soilik irteten 
ziren, sarritan gurdi arma bat eramanez aldean; eta, hala ere, 
asko hil zituzten eta zaldi asko harrapatu zizkieten. Plattetik 
gora zetorren edozein gurdi karabana erasotzen zuten; eta, 

Bide Handi, Konkor, Beldur Gaztea, Zaldi Zoro eta halako gi- 
zonak aitzindari, oso urrun jaitsi ziren gerra taldeak; hala nola, 
Dry Forken zegoen Fort Renora; batzuetan Laramietik oso hur 
ere bai, ahal zuten arma eta munizio guztia harrapatuz. Noizean 
behin, Hodei Gorriren gudariekin bat egiten zuten hegietan 
Pineyko fortea zaintzeko; urrunerako beira parearekin begira- 
tuz, ispiluekin erlantzak eginez eta ke seinaleak bidaliz -mantak 
haizatuz edo zaldi biribilketak eginez-, gudari kanpamentuei 
zuriak egiten ari ziren guztiaren berri emateko. Eta gauez, su 
txikiak pizten zituzten mendi gailurretan; gerra oihuak jaikitzen 
ziren oholesipetik; barrualdera geziak sutan jaurtitzen zizkie- 
ten, edo ilaje freskoekin. Batzuetan isiltasuna zen; garrasi edo 
otso uluakentzuten ziren orduan, hain ganoragabe eginakedo- 
nor ohar zitekeen inguruan zebiltzan gudariak zirela. Indiarren 
itsaso zabal batek inguratzen zuen zurien uharte txikia. 

Edozein egunetan Hodei Gorrik gudariei deiadar egingo zien 
erasorako. 

Baina Bad Faceek ez zuten gerra talde handirik antolatzen go- 
torlekuaren aurka. Beraz, besteek euren oldarraldiekin jarraitu 
zuten. Arratsalde batean, Zaldi Zorok eta bere Hunkpatilek, 
atzemandako american zaldi eta soldadu armekin, geldialdia 
egin zuten Ur Gaberen kanpamentuan, Tongue bihurgunean. 
Orritsa eta pipatzea egindakoan, gaueko dantzaldira gera zite- 
zen eskatu zieten. Berriro ere, Bufalo Beltzek eta bere lagunek 
adarra jo zioten atorradunari mutil zahar izatearen kontura; ja- 
danik hogeita lau urte, eta, artean, bakarka paratuta zegoela, 
besteek neskatxekin dantzan eta dantzan zebiltzan bitartean; 
txantxa eta barregura handiz abestu zioten Hidatsa gorteiatze 
kantu zahar bat, eta horren pasarte limuriek neskatilak lotsara- 
zi zituen eta atso zaharrei barre algara sorrarazi. Laster, Zaldi 
Zoro bufalo zezen zaharra bezalakoa izango zen, mendi magal 
batean bakarrik paratzen dena, hain haserre ezen akain eta ha- 

rren gose diren zozoakere haren bizkarretik urrun baitabiltzan. 
Benetan ahalegindu behar zuten berarentzat emazte bat aur- 
kitzen, baina berorrek ere zenbait zaldi harrapatu behar zituen. 
Ezin inori halako gizon bat gomendatu, hain gutxi balioesten 
zituena andreak ez baitzuen ezer emango. 

Baina gizonak ez zuen hitzik egin kontu zahar horren aurka 
defendatzeko; isilik geratu zen Bufalo Beltzen aldamenean. 
Azkenik besteakjoan egin ziren, kakaraka dabiltzan landetako 
oiloak bezala eleketan, aranondo ilunen artera puxika arintzera. 
Azturari jarraituz, mantak inguruan bilduta joan ziren, andreak 
ohi duten bezala, berriketan euren kanpamentuan hain sarri 
zebilen Hunkpatila horren inguruan, ilea -udak argitua- altze 
baten zerraren kolorekoa zeukana. Handia ere ez zen, lakota 
aitzindari batek behar zukeen bezala; aitzitik, gudari gazte bat 
bezain mehe zirauen; mutiko bat ematen zuen zazpi oin gora 
zen Hodei-Ukitzaileren aldamenean zamalkatzen zenean. Ez 
zuen abesten edo dantzan egiten lakota batek beharko zukeen 
bezala, eta inoiz ez zuen eguzki dantzako oinazea igaro bere 
buruari indarra eta kemena emateko. Egia zen gogorra zena 
borrokan, baina ez zuen ilajerik ekartzen andreek dantzatzeko, 
ezta kontakizunik ere, zenbatutako zartakoez eta burututako 
egitandiez. Benetan zen Gizon Bitxia. 

“Ohore eta botere handia dakarkio herriari”, esan zien Denda 
Dagi zaharrak. 

Bai, esan zuten besteek, kontra egin gabe andre horren esanari, 
eguzki dantza egina zuen apurretakoa zen oglala andreen ar- 
tean; baina, gurago zuketen Zaldi Zoro beste gauzetan lakota 
handiak bezalakoa balitz; Ur Gorri zaharra bezalakoa, emazte 
gazte batekin oheratu zena, bere ilobekeurekere semeakzeu- 
zkatenean ordurako; edo bere brule osaba bezalakoa; horra 
hor Buztan Marradun: gizon horren mingainak bihotzak jauzika 

jartzen zituen antilopeak legez! Ordea, euren Gizon Bitxiak 
ez zuen Andreei Mintzo Zaie bezalako izenik irabaziko inoiz, 
Buztani sarri deitu ohi zioten legez. 

Ele-meleka aritu ziren Bufalo Beltzen aurka ere, atorradun gaz- 
tearen atzetik zebilena. “Ur Gabek bekozkodun dakuski gauza 
horiek. Arazoak ekarriko ditu kontu horrek’’, ohartarazi zuen 
Beira Ale Urdinek. 

“Ur Gabe gizon indartsua da”, erantzun zuen Denda Dagikek. 

“Arazoak ekarriko ditu”, errepikatu zuen Beira Ale Urdinek 
setati, baina bera eguraldi andre bat zen soilik, eta ez beste 
zeretan iragarpenak egiten dituen bat, beraz, besteek barre 
egin zuten. 

Zaldi ZorokUrGaberen kanpamentuko begitarteakzekuskien; 
andreen berriketaz ere ohartzen zen; haatik, ez gauza horiek, 
ezta senar herratsu batek ere, ez zioten eragotziko Bufalo 
Beltzekin kanpamentuko biribilean barrena ibiltzea hitz gutxi 
batzuk esanez andrearen belarriaren atseginerako; ze ederra 
zen bera ikustea; ze itxura ederra zuen; eta baita isilean esa- 
ten ziren gauza guztiak ere, zeintzuentzat ez baitzegoen hitzik, 
joandako denboraz eta etortzekoa zenaz. 


Bere etxera itzultzean, Zaldi Zorokjakin zuen biltzar handi ba- 
terako deialdia egin zutela Hunkpatilek eta Bad Faceek, Lara- 
mieko mezulari batzuei entzuteko; oraingo aldian Bordeauxen 
koinatu bat zetorren haiekin, eta baita Andre Jantzi ere, bisitan 
etorria soilik. Mezulariek ziotena entzun zuen; Beldurrek, Ho- 
dei Gorrik eta Hosto Gorrik jendea bertara eraman zezaten 
gura zuen agenteak. Euren Aita Handiak bakean bizi zitezen 
gura zuen, eta zuriek zeuzkaten gauza onak eman gura zizkien. 

Bazekien laster negua gainera zetorkiela eta gerran andre eta 
umeak egoteaz erruki zen. 

“Blue VVaterren bezain errukil”, oihukatu zien Zaldi Zorok 
mezulari bruleei. Baina berehala eseri zen, euren senitarteko 
batzuk bertan hil baitziren eta horrelako gauzez ez dago hitz 
egiterik. 

Horse Creekeko ihesaldia baino lehen Ganorabako izandako 
askok, zurien whisky eta oparien gose zirenak, “Hou, hou ”-ka 
hasi ziren; besteek, aldiz, isilik zirauten; eta mezulariek esatean 
soldaduek hara ez zihoan oro jazarriko zutela, amorrua piztu 
zen eurengan eta euren atzean eserita zeuden gudariengan; 
txingarretara botatako bufalo bilgorrak su hartzean gorrotozko 
begitarte ilunak argitu zituen. 

Mezulariak egun batzuk geratu ziren Tongue ibaiko kanpa- 
mentuetan, saihets erre guriak janez eta jaso zitzaketen berri 
guztiak jasoz. Eta geroago Zaldi Zorok eta besteek entzun zu- 
tenez, Laramien lelokeria pila esaten ibili ziren; bera akiciten 
aitzindari zebilela Hodei Gorriren kanpamentuan, nahiz bera 
ez izan Bad Face bat; Beldurrek ez zeukala gudari elkarterik, 
nahiz bere semea horien aitzindari handia zen; eta Hunkpa- 
tila buruzagia baztertuta zeukatela gerra gura zuten gazteek, 
nahiz eta argi baino argiago zegoen zuriak zirela horren bila 
zetozenak hona gora, haien bake paper berak esan arren ezin 
etor zitezkeela hona. Hodei Gorrik bakeaz hitz egin ziela ere 
esan zuten mezulariek, eta horrek zeharo larritu zuen Zaldi 
Zoro, nabarmen ikusi baitzen Bad Facea uda hartan gogorra- 
go ibili zela hitzez borrokatzez baino, eta haren ahoaren ertz 
bakoitzetik haize desberdin bat ateratzen zitzaiola. 

Baina, Hodei Gorriren kontua izan ezik, dena zen koiotearen 
gauerdiko ulua bezalakoa, eta ez besterik; Andre Jantzik esango 

zituzkeen erako gauzak, halakoa baitzen bera. Uda ona izan zu- 
ten iparraldeko herrialdean. Kanpamentuak zurien horniduraz 
beteta zeuden -jendeak ordu arte edukitako gehien-; batzuk 
merkatariei salerosita, baina, gehienbat, oldartzaileek ekarri- 
takoak; baita erabil ez zitzaketen hainbat gauza ere; gurdi bete 
okela koipetsu, esaterako, zuriek bakon deitzen zutena eta ho- 
rixka eta kirasduna zena. Andreen kanpamentuan egondakoek 
ziotenez, soldaduak soilikziren gai hori jateko; hori, eta harrez 
betetako irina jateko. 

“Hou I”, Belatz Txikik harridura soinua jaulki zuen kontu horiek 
entzutean. 'Agian Crazy VVomaneko soldaduak horrexegatik 
zebiltzan irina iragazten zaku grisean zehar hura erabili aurre- 
tikl”. 


"Agian horrexegatik ziren hain mengelak ilajeak erauzi 
baikenizkien”, trufatu zen Hartz Bakarti. 

Gudariek barre egin zuten eta, haiekin batera, BelatzTxikikere 
bai; gauza jakina baitzen han zegoen edozein gaztek baino ile 
gehiago ekarri zuela berak handik. Bere anaia Zaldi Zoro soilik 
borrokatu zen hobeto. 

Bat etorri zen Konkor: egia zen soldadu berriok ez zutela aha- 
legin handirik egiten bizirik irauteko. Bere zorroztarriari txistua 
bota, eta erauzketa aiztoa marruskatzen ziharduen, batak bes- 
tearekin kantutxo xumea sortzen zutela. Entzun zuenez, heldu 
berriak kumeak besterik ez ziren, sekula indiarrik ikusi eta tiro 
bat jo gabeak. 

"Erbiak eserita tirokatzea legetxe”, ziotsoten elkarri zartakorik 
artean zenbatu gabekoek, hortzak zuri aurpegi itxaropentsue- 
tan. 

Baina Zizarek esan zuen gazteak ausartegi bihurtzen ari zire- 
la. Pipatzen ari zela, hatz lodiarekin harrizko lapikotxo gorria 
estaltzen zuen; Pineyko gotorleku inguruetan egon zen azken 
aldian ikusitako eraso bat aipatu zuen, esan gabe bazekiela Be- 
latz Txiki bertan egon zela. Bi gizon edergaldu zituzten ohole- 
sipetik gertuegi, eta inork ezin izan zituen haiekjaso ilundu zen 
arte. Inozokeria zen horma garaietara zuzenean joatea, handik 
zebiltzan zaindariek erriflez eta gurdi armaz babesten baitzi- 
tuzten hormok. 

“Hou !, onetsi zuen Beldurrek. Bere gizonetako bakar bat ere 
galtzea gorroto zuen. 

"Ez al da hobe borrokatzen hiltzea eserita egotea baino, eta 
soldaduei uztea sustraiak sakon heda ditzaten gure lurrean, 
zume zuhaixkak ibaialdean bezala?”, elkarri galdetu zioten gu- 
dari gazteek; baina ez oso ozenki Zizare begiko baitzuten, eta 
Hunkpatila euren Gizon Jarkia baitzen; kontraesanez lotsaraz- 
tekoak ez ziren horiek. 


Lakotek jakin arren Piney forteko Bridger eta Beckworth 
crowen lagun hurkoak zirena, buruzagi nagusiak bisitatzera igo 
ziren Beldur eta Hodei Gorri, eta crowek lakota gonbidatuen 
opariakjasotzera irten ziren.tribuen arteko ohiturazenez, baita 
gerra handien bitartean ere. Baina aldi hartan, borroka, sale- 
rosketa edo gatibuen askatzeari buruzko hizketaldi lagunkoia 
baino zerbait gehiago izan zen. Oglalek gerrako pipa ekarri zu- 
ten, zuriak iraizteko indiar lurretatik. Elkarrekin; cheyenne eta 
blue cloudekin; eraso handi bat gotorleku bietan; armak, man- 
doak eta ilajeak izango ziren guztientzat. Crow gazteak joateko 
irrikan ziren, baina ez zen ezer gauzatu, beharbada erdi beltza 

zen Beckworth urte askoan bizi izan zelako crowekin eta ar- 
tean haien gizon handia zelako. 

Egitasmo horien erdian, cheyenne batzuk Laramiera joan ziren 
oharkabean, eta larru garbiketan dabiltzan atsoak legez hitz 
egiten hasi ziren han. 

Jakin gura zituzten gauza mordoa esan zieten soldaduei; Powder 
River bideko zaldi guztiak ekarri zituztela, eta gerra talde uga- 
ri oldarraldian zebiltzala Platte aldean. Beldur Hodei Gorriren 
kanpamentuan preso zutela ere esan zuten, hark gurago zue- 
lako cheyenneekin etorri izana. 

“Hitz horiengatik eta Powder Riverreko bidea saltzen zuen 
bake papera sinatzeagatik pila izan dira jaso dituzten opariak”, 
esan zien Laramietik heldutako lasterkari batek. 

“Hain gauza inozoak egin behar izateko pila handia izango zen, 
bai”, erantzun Zaldi Zorok. 

Baziren beste berri batzuk ere: Hosto Gorrik bere jendea, 
-Hartz Menderatzaileren banda zaharra- Buztan Marradu- 
nengana -bere senitartekoengana- itzuli gura zuen; soldaduak 
munizioa eta arma beharrean ziren; eta mezulari gehiago lor- 
tu guran zebiltzan, haiek aurkari deitzen zituztenak bairatzeko 
eta hara eramateko. Ipartarrek bere buruari galdetzen zioten 
nola espero zezaketen zuriek inor jaistea hara, ehiza guztia 
desagerturik egonik eta gosetuak elikatzeaz inor arduratu gabe. 
Buztan Marradun berak ere esaten zuen bere jendeak ehizatik 
bizi behar bazuen bufaloa zegoen lekura joan beharko zutela, 
Powder River herrialdera. Bestalde, behean, Laramie aldean, 
lagunkoien gazteak ia-ia aurkariak ipar urrunean bezain beste 
erasotzen ari ziren. 

Udazkeneko eurian barrena, Andre Beilegi cheyennearen seni- 
de bat heldu zen zaldiz Ur Gaberen kanpamentura, eta beste 
kontu bat ekarri zion Zaldi Zorori: soldadu buruzagiek plan 
berri bat zuten Powder Riverreko gudariekin amaitzeko. Bake 
mezulariez mintzo ziren bitartean, Laramietik armada handi 
bat bidaltzeko asmoa zuten Hodei Gorriren aurka, gauean 
abiatuta, inguru hartako indiarrek ez zezaten lasterkaririk bidali 
ahal izan. Soldaduek Tongueko jendeari eraso egingo zioten, 
Blue VVaterren eta Sand Creeken bezala. 

“Beraz”, esan zuen Zaldi Zorok, “soldaduek gu harrapatzeko 
asmoa dute lagunkoiekin egin zuten bezala? Aurkari deitzen 
dituzten horiek harrapagaitzago direla konturatuko dira”. 

“Hoye I”, bat etorri ziren gudariak. Betoz soldaduak. Ordu arte 
tarte atsegin bat igaroko zuten Pineyko forte gorrotagarriaren 
inguruetan, udazkeneko okela egina baitzegoen eta poniak uga- 
ri eta bizkor baitziren. 

Elurra Cloud Peaketik Phil Kearnyko magaletarantz labaintzen 
hastean, oglalek ehizan sakabanatutako herria elkartu zuten; 
mila lakota denda, ipartar cheyenne eta blue cloud apur batzuk 
ere bai. Berriro ere kanpamentu handia osaturik mugitu ziren 
zurien bila, Tongue eta Prairie Dog Creeken gora joanda, eta 
gotorlekutik ez oso urrun geldituta. Zuhaitz zartatze ilargia- 
ren hasieran, abenduan, lehen erasoa egiten saiatu ziren. Gu- 
dari apur batzuk bidali zituzten bere burua erakustera, beste 
guztiak erlaitz garaietan gibelaturik zeudela, eta Hodei Gorri 
eta beste batzuk urrun begiratzeko beirekin gailur batean eseri 
eta seinaleak zegitzaten bitartean. Baina ez zuten ezer lortu. 
Apeuak bizkor itzuli ziren, borrokarako leku on batean egote- 
ko, eta soldaduaktranpa batean hanka galdu duen otsoa bezain 
zuhur zebiltzan; haizean arriskua usain zezaketela zirudien; eta 
gudariak itxaron ezinik berriro ere. Halaxe ba, zartako apur 

batzuk zenbatu, ilaje, zaldi eta arma apur batzuk hartu, baina 
benetako gerra handi batekin zerikusirik zuen ezer ere ez. 

Zaldi Zoro egun horretan Bad Faceen artean ibili zen gudari, 
eta etxera joan zen, isilik esertzera bere aitaren dendako ilun- 
pean, hausnartuz nola lortuko zuten ezer egitea, apeu berak 
kezkatuta bazebiltzan besteek ilaje gehiago hartuko ote zuten, 
gudariek irteten jarraitzen bazuten sutara botatako munizio 
kutxa bat legez, eztanda eta danbada ugari sortuta baina kalte 
gutxi eraginda. 

Bi aste geroago, indiarrek berriro saiatzea erabaki zuten, 
Konkor oglala-minneconjoua aitzindari eramanda oraingoan. 
Berriro izango zen gerra talde handi bat, Platte Bridgen eta 
Julesburg zeritzan lekuan bezala; oinezko pipadunak aurreal- 
dean, eta Zaldi Zoro, Ora, Beldur Gaztea eta Amerikar Zaldi 
atzealdean, suharrei eutsiz. Orain ikusiko zen atorradun horiek 
ba ote ziren gai gudari gazteei eusteko, alferrikako segadetan 
gal ez zitezen. 

Kanpamentuko azken gauean, Konkorrek sutsuki hitz egin zien, 
esanez pozikzegoela hain gerra talde adoretsua edukitzeagatik, 
baina gogoan izan beharko zutela arma eta munizio gutxi zeuka- 
tela; eta, hortaz, elkarrekin lan egin beharzutela, eta soldaduak 
oso gertu erakarri, eta horiexek inguratu bufalo hilkintzarako 
bezala. Bi alditan ikusia zuten azken urtean plan bikain bat huts 
egiten baten batek ezin izan zuelako itxaron. Adaxka lantzaz 
borrokatzera jolasten ziren umeak bezala jarraitu behar zuten? 
Horrela izatekotan, orduan bufalo zelaiak, euren etxeak eta 
euren babesgabeak, denak galduko zituzten. 

Gizon gazteen biribila isilik zegoen zutik, buruak lotsaz makur; 
hortaz, gudariak bere planarekin jarraitu zuen. Soldaduak ez 
zeuden lokartuta, esan zuen. Borrokako ilargi luzeen ondorioz 

itzarrik zeuden, eta bazekiten Powderreko gudariak asko eta 
asko zirela. Gerrataldeakapeu lanerako aitzindari on bat behar 
zuen; zuhurra eta azarria zen bat, eta arduratsua ere bai, bes- 
teekiko oso arduratsua; bere indarra gudarien aurrean aspaldi- 
tikfrogatua zuen bat, eta edozein arriskuren aurrean jarraituko 
ziotena; soldaduak bere ilajea lortzearren gosetuko zituen bat. 
Zaldi Zoro izango zen. Zaldi Zoro joanik haiek ekartzera, eta 
gudariak bere seinalearen zain geratuta, ilargi odoltsua izango 
zen hura Pineyko soldaduentzat. 

“Badakizue horko beheko soldadu buruzagi horrek, Fetterman 
deitutako horrek, diola berrogeita hamar gizonekin lakota na- 
zioa zeharka dezakeelal”. 

Orduan gudariak harrabots handia egin zuten harik eta altze 
arrak borrokan jaulkitzen duen orroa bezala izan zen arte. 
Konkorrek eta besteek hori entzun, eta ontzat eman zuten. 
Aldi honetan inguratzea egingo zuten. 

Batzarraren ondoren, gudari gazteek Zaldi Zoro inguratu zu- 
ten, denak apeu joan guran. Atzean paraturik eta berarekin 
dendara joateko zain, Ora eta Hartz Bakarti zeuden. Hartz 
Bakarti alai eta zirtolaria: haren zaldiaren zain egoten ziren beti 
azkonar zuloak; eta balak erakartzen zituen kafearen usainak bi- 
sitariak dendara bezala. Behin buruko xerlo zati bat galdu zuen 
bala batekin, eta bi alditan bere gerripekoaren soka moztu zio- 
ten, bi aldietan ikusle askoren aurrean, eta ezkutatzera joan be- 
har izan zuen lasterka, andereño bat bailitzan lotsaturik. Baina 
gauza jakina zen bere etsaiek are zori txarragoa zutena. Bere 
arkuko geziak inoiz ez ziren gerripekoaren sokan geratzen; eta 
bere zaldiek zuloetan sartu eta hezurrak apurtuko zituzten, 
baina ugarituz zihoazen, harik eta, oglala gazteen artean, bere 
zaldi taldea hoberenetakoa izan zen arte. 


263 


Elkarrekin joan ziren hiru lagunak gudari kanpamentuko lur 
izoztuan zehar. Gustura zeuden. Aldi honetan gudu handi bat 
egingo zuten Pine/ko soldaduen aurka, Konkorrek esan bezala. 

Txingarrei gaueko estalkia jarrita loaldirako, denda gehienak 
ilun zeuden; apur batzuk soilik argitzen zituen suak. Zaldi Zoro 
kanpamentu osteko muinora irten zen, hantxe egotera. Ilargi 
adar fina ageri zen; izarrak hurbil eta hotzetan zuri zeuden; eta 
otsoen ulua ozen, ekaitza datorrenean legez; edo harakintza 
handi baten aurretik legez. Oglala luzaroan egon zen hantxe 
paratuta, neguko egun batean ikusitako bufalo zuriaz gogoe- 
tatzen, ekaitzeko elur trumoiaz, eta bere haurtzaroko ikuspe- 
nean zauri gabe zamalkatu zen gizonaz. Balez inguratuta, bere 
aurrean etsaia jori, eta herritarrek atzetik oratuta, zauri gabe 
zamalkatzen zen. 


Zuhaitz zartatze ilargiaren erdialdea igaroa zen, eta lurra elu- 
rrezko orbainez beteta zegoen zaldi pikarta legez. Gerra tal- 
dea, Prairie Dog Valleytik gora, Peno Creekera mugitu zen. 
Han, minneconjouek euren erdi-gizon bat erabiltzea erabaki 
zuten, amesgile bat, zer zori izango zuten iragartzeko. Manta 
beltz bat bururaino lotuta, mendixketarantz bidali zuten; bere 
zaldia sigi-saga gurutzatuz zeraman, ametsetik ezagutzen zuen 
bidean zehar. Handik tarte batera, oihuka itzuli zen, soldadu 
batzuk harrapatu zituela esanez. Apur batzuk besterik ez zirela 
aitortu zuenean, zaldia bihurtu eta arrapaladan joan zen berri- 
ro; eta halaxe beste hiru alditan, azkenik, garaipen oihu zolia 
eginez itzuli zen arte. Esku biekin harrapa zitzakeenak baino 
etsai gehiago zeuzkan, oihukatu zuen. Ehun eskuetan. 

“Hoyel hoye I”, erantzun zioten gudariek poz-pozik, seinale ho- 
rren zain luze egon behar izan bazuten ere haize hotzetan. 

Amesgileari opariak egin eta ondoren, euren larruetan bildu- 
ta eseri ziren pipatzera eta planak egitera. Eguna argitu baino 
lehen talde bat abiatuko zen gotorlekutik harago zegoen zur- 
ginolara. Hango zuriek arin tirokatzeko seinalea egingo zuten 
laguntza eske; soldaduak harantz abiatuko ziren zaldiz. Orduan 
izan behar zuten indartsu apeuek, soldaduak norabide horre- 
tan erakarri behar baitzituzten, lurralde malkartsurantz zain 
ziren gudariengana. Apeuengan ardura handia ezarrita zegoen 
plan horretan, esan zuen Konkorrek, baina aitzindari oso in- 
dartsua zuten. 

Hoye\ 


Hurrengo goizean, neguko lehen argi hitsarekin, hatsarekin 
lainoa sortzen zutela euren inguruan, izotza zen Peno Creek 
errekastoari jarraitu eta Lodge Trail Ridgeko ibai adarkatze 
basotsurantz jo zuten. Aurpegi garbi eta hanka zuridun zaldi 
uherra zeraman Zaldi Zorok, Belatz Txikirena zena; borroka- 
rako oso zaldi bizkorra. Ez zen biluztu, gudurako egin ohi zuen 
bezala; aitzitik, zegoen bezala zihoan, manta inguruan lotu- 
ta hotzari aurre egiteko. Belatz bizkar gorria buruan, belarri 
atzean hartxintxarra dingilizka, eta masailean oinaztarri marra 
zuria margotuta. Bere zaldiari apeu zorkia egin zion kontu han- 
diz; lur-urtxintxa, ezkutuko langileak, egindako pilatxo batetik 
hartu zuen lur pitin bat eta gainetik hautseztatu zuen zaldi 
uherra, eta bere burua ere bai. Gaurkoan soldaduei ziria sartu 
behar zieten. Orduan, bere su arma eta bere lau balak prest, 
arkua bizkarrean eta gerra txurroa gerrikoan, oglala eta che- 
yenne apeu taldea gidatu zuen Powder River eta Piney Creek 
gurutzatzen ziren lekura, gotorlekutik ez oso urrun. Batzuek 
zaldiak atzeragoko arroiletan utzi zituzten, soldaduek errazago 
jarraituko baitzioten oinezko indiar bati. Hala, errekastoaren 

luzera osoan zegoen sasitzan kukuturik, makurturik, bizkarrean 
haize hitsakjotzen ziela, zain geratu ziren. 

Beste gudari guztiak ere prest zeuden. Egur gurdiei erasoa jo 
behar zien gerra talde handia aspaldi abiatua zen; eta Lodge 
Trail Ridgeko bukaeran, Penoko ibai adarretan egin beharreko 
segadarako planak prest ziren. Cheyennei eman zieten aukera, 
gonbidatuak zirenez gero. Hego mendebaldea aukeratu zuten, 
alde epelena; oglalak eta blue cloud apur batzuk eurekin batera 
joan ziren; minneconjouak eta hunkpapak mendiko ipar aldape- 
tarantz joan ziren, elurrez eta izotzez betetako sastraka artera. 

Gailur batetik, Konkorrek urrunerako beirak begietan jarrita, 
eginkizun hori guztia ikusten zebilen. Tirokatzea entzun zen, 
arin egina, zurginolako soldaduen seinalea laguntza eske. Go- 
torlekutik goragoko seinale muinoan bandera higitu egin zen, 
eta soldadu ilara ateratzen hasi zen ate zabaletik. Aurrena, 
zaldizko mordo bat, lauko zutabeetan; eta horien atzetik, oi- 
nezko soldadu pila handia. Inork ez zuen astirik galdu horiek 
zenbatzen, baina benetan ematen zuen minneconjou amesgi- 
leak bere eskuetan ekarritako ehunak zirela. 

Soldaduak 14 egur karabanari laguntzera joateko fortetik ate- 
ratzean, Zaldi Zorok bere apeu taldeko batzuk ezkutalekutik 
atera, eta forte ondotik zihoan errekastoko sasien atzetik za- 
malkatu ziren; sasitza ez zenez oso sarria agerian geratu ziren. 
Soldaduen artetik oihu bat entzun zen, eta armak destatu zi- 
tuzten askok. Soldadu buruzagitxoa geratu eta errekastorantz 
begiratzean, garraldi bat atera zen oholesiko gurdi armatik; 
bola batek eztanda egin zuen apeuen gainean, eta euretako bat 


14 Phil Kearny forteko gudua edo Fetterman-en hilkintza, 
l866ko abenduaren 21 a. 

zaldi gainetik bota zuen; besteak zabaldian zehar sakabanatu 
ziren beldurrezko oihu ozenak eginez; denak lasterka joan ziren 
mendi eta arroiletarantz; batez ere oinez zihoazenak; jauzika, 
sigi- saga zihoazen, bizitza eta ilajeak galtzeko beldur bailiran. 
Eta orduan, soldaduek gogotsu jo zuten haien atzetik, baita oi- 
nezkoek ere, denak arineketan eta armak eskuetan prest, la- 
gundu behar zuten karabana ahazturik. 

Konkorrek zurginolako gerra taldeari etortzeko seinale egiten 
zion bitartean, Zaldi Zoro, Sudur Handi cheyennea eta beste 
batzuk soldaduen aurretik joan-etorrika zamalkatu ziren alda- 
pan zehar. Haien inguruan, lur-harriek eztanda egiten zuten; 
keak, hodei urdinak sortzen aire hotzean. Lehendabizi bata, 
gero bestea, zurien aurka oldartu ziren; garrasika; mantari era- 
ginez haien zaldien aurrean, horiek izutu nahian bezala; solda- 
duei eutsiz, besteek alde egiten zuten bitartean. 

Poliki, Zaldi Zorok utzi zien bere apeuei ihesi antzean joan zite- 
zen mendi magaleko narra zidorretik gora. Zaldizko soldaduak 
behin eta berriz gelditzen ziren, agian, oinezkoak eurengana 
heltzeko zain, edo, agian, beldur zirelako. Baina soldadu buru- 
zagitxoa Fetterman zen, lakota nazioan zehar zamalkatuko zen 
hura; hortaz, apeuek berriz abiarazi zituzten. Soldaduekin ba- 
tera zihoazen beste bi zuriek ere -tiro askoko armak erabiltzen 
zekitenak eta seguruenik ehiztariak zirenak- aurrera jarraitu 
zuten. Zaldi Zoro hainbat alditan jaitsi behar izan zen zaldi gai- 
netik; behin, bere gerra soka estuago lotu gurako balu bezala 
eginez; beste behin, bere zaldi uherraren hanka bat jasotzeko; 
eta ondoren, zeharo urruntzen zen, barailako bridatik tiratuz 
soldaduengandik hala moduz aldentzen zen bitartean. Aldie- 
tako batean denakgelditu ziren, eta bazirudien buelta emango 
zutela; orduan, sasi baten atzean eseri zen, zaurituta balego 
bezala, edo guztiz akituta, eta su txiki bat piztu zuen; horrela, 
bera atzean geratuta, besteek aurrerantz jarraitu zuten. Tiroak 

bere ondo-ondoan zipriztintzen hasi ziren; bere buru gainetik 
bat igarotzen zela ikusi zuen lur izoztuan, hilzorian den zer- 
baitek bezala intziri eginez. Baina, artean ere, txingar apurren 
inguruan makurturik jarraitu zuen, kea ikusterikez balute beza- 
la jokatuz; azkenik, soldaduek eraso egin zuten, eta haiengan- 
dik lasterka itzuri zen. Beste apeuen atzetik zaldia zigorturik, 
gainbehera bizian jaitsi zen Lodge Trail Ridgetik, eta Penoko 
adarkatze basotsurantz jo zuen, soldaduek azkar esesten zio- 
tela. 

Oinezko soldaduek ere igarota zuten tranparen sarrera, eta 
artean ostendutako gudari edo zaldirik bat ere ez zen ikusi edo 
entzun. Orduantxe banatu zituen bere apeuak Zaldi Zorok, 
bakoitzak bere bideari jarrai ziezaion. Eta seinalearekin batera, 
gudariek, alde bietatiksasien atzetik agertuz, “Hoppol Goazen!” 
oihu eginez, erasoajo zuten eta irrintzika jaitsi ziren. 

Soldadu buruak bere gizonak geldiarazi zituen, eta atzera egi- 
ten saiatu zen, baina beranduegi zen. Minneconjouak hegaletik 
zetozkien ordurako; zartakoa zenbatu zuen soldadu bat arkua- 
rekin zeharka jota aurpegian. Beste hegaletik cheyenne eta 
oglalak zetozen indartsu. Zaldizko soldadu bi lurrerajoan ziren, 
eta besteak, eutsi-aldi bat egiteko ahaleginean, geratu egin zi- 
ren; bitartean, oinezkoak aldats gora zihoazen arineketan toki 
harritsu baterantz danbadaka, euren arma luzeekin ke urdin 
eta sendoa ateraz. 

Baina gudarien oldarrakatzeraka bultzatu zituen soldaduak, eta 
gorantz eraman haitzetarantz. Orduan, indiarrek oinezko sol- 
daduei eraso egin zieten; hegal batetik Ora eta Hartz Bakarti, 
oglala eta cheyenneekin; beste hegaletik minneconjouak; talde 
biak borborka elkartzen diren bi erreka indartsu bezala. Solda- 
du mordoa erori ziren gerra txurroen pean eta gainetik igaro 
zitzaizkien zaldien pean. Zutik geratu zirenak armak kargatzen 

zebiltzan, eta tiro askoko armak zeuzkaten bi zuriek ere tiroka 
ziharduten. Baina indiarrak giza erlauntz izugarria ziren, eta ai- 
rea geziz josita zegoen. Behin eta berriz, baten bat zuzenean 
oldartzen zitzaien haitzetan babestutako soldaduei. Okelajale 
minneconjoua saiatu zen aurrena, eta hil egin zuten. Apeuak 
ordurako helduak ziren borrokalekura, eta Zaldi Zoro saiatu 
zen hurrengoa. Orduan, cheyenneakari ziren bitartean, kartu- 
txoetako bi erabili zituen agerian zeuden bi soldaduen buruen 
kontra. Haietako bat, jo egin balute bezala jauzi egin eta aurre- 
rantz erorita, malda izoztutik behera irristatu zen. Indiar gaz- 
te batek guduaren kean barrena aurreratu, gizon haren arma 
hartu eta, buruan jo eta garbitu egin zuen; arineketan itzuli 
zen bere harrapakina airean eraginez eta eroak bezala oihuka: 
'Arma bat daukat! arma bat daukatl”. 

Keak ilundutako haitzetan, soldaduak; eta horiek behin eta be- 
rriro inguratzen, hainbat gudari; eta ezin errez jo horien zal- 
diak, jauzika eta aldapako izotza saihestuz zebiltzanak. Arku 
soka tenkatuen hotsa, errifleen danbada. Auhenak eta garra- 
siak eta zauritutako zaldien irrintzi lazgarriak. Gudari bat erori 
bakoitzean, atzeko norbaitek herrestan zeraman, zerion odola 
berehala izoztu egiten zelarik; eta tiroketak jarraitu egin zuen 
harik eta haitzetako armak isildu egin zirela iruditu arte. Haizea 
zebilen eta kea gorantz aienatu zen. Orduan, Konkorrek azken 
eraso bat agindu, eta hiru gizon arineketan irten ziren aldapan 
gora, zaldizko soldaduenganantz, eta besteak atzetik atera zi- 
ren oihuka, gerra zaldiak euren arkuez edo armez zigortuz. 
Hor beste gizon bat jo zuten, baina, gerrikora loturikzuen bere 
gerra sokari esker, zalditik eskegita jarraitu zuen, eta bera ere 
herrestan ekarri zuten babesera. Besteek erasoka jarraitu zu- 
ten, geziak jaurtika bisutsa bezala; lehenagoko borrokatik be- 
rreskuratutako geziakziren horiek, eta, zaldiak mantsotu gabe, 
berriz jaurtitzen zituzten. 

Orduan, soldaduak atzera jotzen hasi ziren haitz labainkorre- 
tan gora. Jeurt egiteaz batera borrokatzen ziren; batzuk, zaldi 
gainetik buelta eman eta tiro eginda; beste batzuk, jaitsita eta 
zaldia oinez gidatuta, eta horren ostetik belauniko tirokatuz. 
Talde txikia eta itxia osaturik, eutsi egin zioten, euren armen 
ketan erdi gorderik; eta gudariak ezinean zebiltzan horiek ha- 
rrapatzeko. Halako batean, zuriei gogoreginezzebiltzala, solda- 
du adoretsu batek, atzena geratuta, besteak babestu zituen, in- 
diarrei irainak oihukatuz, pistola eta erriflea albait arinen berriz 
kargatuz eta tirokatuz, harik eta minneconjou batek zamalka 
heldu eta, gezi bat sartu zion arte bularrean. Borroka guzti 
haren erdian gudaria ilajea hartzera geratu zen, gizon zuri hura 
oso azarria izan baitzen. 

Ordurako american zaldi gehienak zoraturik zebiltzan, zarata- 
gatik eta zeuzkaten gezikadengatik, irrintzika eta erorka, solda- 
duengandikjare. Gudariek banan-banan gelditu eta harrapatzen 
zituzten. Haitzaren gailurrean, azkenei taldean joaten utzi zie- 
ten soldaduek, eta gudari gazte guztiak haien atzetikjoan ziren 
lasterka eta garrasika. Jokabide okerra zen hori, Konkor eta 
Zaldi Zoro oihuka azaltzen saiatu zirenez: “Hoka Heyl Gogoan 
izan etxean ditugun babesgabeakl”. Baina inorezzen itzuli harik 
eta azken zaldia atzeman zuten arte. 

Ordurako, soldaduek haitzaren tontor inguruko harritza bate- 
raino igotzea erdietsia zuten; ozta-ozta sartzen ziren bertan, 
eta zaldientzat aldats pikoegia zen eta izotzez inguratua. Hor- 
taz, Konkorrek gudariei agindu zien oinez guduka zitezen, eta 
borrokaldia behingoz amaitzeko, ekaitza hurbiltzen ari zelako, 
haizea indarrez hasi baitzen. 

“Oinezko soldaduak laster batean garbitu ditugu”, esan zien, 
"baina orain lan nekezagoa dugu aurretik. Amai dezagun lanal”. 

“Amaitu lana!”, bat etorri ziren atorradunak, eta euren atzetik 
gudariek ere hitzok errepikatu zituzten oihuka. Hortaz, zal- 
diak bertan utzi eta aldapan gora ekin zioten, makurturik igoz 
alde guztietatik, lurraren hotza igarriz haien gorputz beroe- 
tan, hatsarekin aztarna utziz bidean, burua makurtuta, arku eta 
errifleak eskuetan prest. 

Soldaduek atzetik kargatzeko errifle onak zeuzkaten eta oso 
bizkor tiro egin zezaketen; baina indiarrek joaten jarraitzen 
zuten, gorantz jauzi egin, eta, jauziaren gorakoan, gezi bat 
jaurtitzen zuten, eta, ondoren, berriz narras igotzen jarraitzen 
zuten. Soldaduei atzemandako errebolber edo armentzat mu- 
nizioa zeukatenek tiro ona zutenean erabiltzen zuten soilik. 
Zuriengandik hurbil egon zirenean, Konkorrek eta Zaldi Zorok 
oihu egin zuten: "Hoppol Goral”, eta gudariak atzetik eraman- 
da, bortxaz sartu ziren soldaduen biribil barrura, gerra txu- 
rroei eraginez, aizto kolpez eta grizzlyaren eraso orro zakarra 
jaulkiz euren eztarrietatik. 

Eta azken zuria erori zen. Biziriktxakur bat utzi zuten soilik, ha- 
rrien artean lasterkajoan zedin. Forterako bidexkatik joan zen, 
atzeraka begira behin eta berriro, eta ondoren jarraituz. Zaldi 
Zoro begira geratu zitzaion, eta ohartu zen euretako inork ez 
zuela ikusi harik eta zuri guztiak lurretik botata geratu ziren 
arte. 

Baina besteek ez zeukaten halako gauzetarako astirik. Solda- 
duen errifle eta errebolberrak harrapatzen zebiltzan, eta muni- 
zioa eta jaka urdinak ere bai. Oso kartutxo gutxi aurkitu zuten, 
baina bai beste gauza mordoa; zurien denbora esaten duten 
burdinazko harri biribil bizidun horietako asko; dirua; gutunak 
zeritzoten papera; liburu txiki batzuk, eta andre zuri margul 
horietako baten argazki polita. 

Ordurako, begiraleek seinalea egina zuten soldadu gehiago 
ateratzen zebiltzala gotorlekutik eta bazetozela. Hortaz, azken 
galtza parea tiraka erantzia eta azken eraztuna hatz izoztueta- 
tik erauzia izan zenean, indiarrak ibarrera jaitsi ziren eta narrak 
egin zituzten zauritu larrientzat eta hilentzat: lakoten hamar 
gizon eder, bi cheyenne eta blue cloud bat; ez asko, eskuetan 
hartutako ehunekin alderaturik. 

Zaldi Zorok, borroka behin amaituta, ez zuen astirik galdu 
mendian. Ekaitza zetorren; haize hitsak manta kanpoko sudurra 
mintzen zuen, eskuak izozten; eta ezin aurki zezakeen Hartz 
Bakarti. Inork ez, ez Orak, ez Konkorrek ezta beste inork ere, 
ez zuen hura ikusi. Non edo non, oinezko soldaduen gainera 
eginiko lehen erasoaren ostean -zeinetan Oraren ondoan za- 
malkatu baitzen- Hartz Bakarti galdu egin zen. Zaurituak ja- 
sota zeuden, eta indiarrak bizkor joan ziren, zaurituak izoztu 
baino lehen heltzeko kanpamentura; baina Zaldi Zorok begira 
jarraitzen zuen sasitza eta sakonune guztietatik, bere laguna- 
ren bila. Ezinezkoa zen gudua utzi eta etxera joan izana, Hartz 
Bakartik ez baitzuen halakorik egingo. Bestalde, bere zaldia 
han behean, erreka leituan zegoen botata, bala batek besoa 
zeharkatuta. Hartz Bakarti gaixoa, zangarra eta bihoztuna, bai- 
na hain zorigaitzekoa. 

Soldaduak jadanik erlaitzetik zetozen, ia lehen etorritakoak adi- 
na; gurdi bat zekarten, baita gurdi arma bat ere agian. Hor- 
taz, gudari gehienak atzean geratu ziren, besteak, aida batean 
eginiko narrekin, zaurituekin lastertzen ziren bitartean, horiei 
soldadu berokiak eta mantak gainetik botata haize hotzetik ba- 
besteko. 

Soldaduak erlaitzaren gailurrean gelditu ziren, taldetxoetan, 
piztia izutuak bezala; begira, beste zuriez jakin guran segurue- 
nik. Euren azpialdean, ibarra gudari zirikalariz beteta zegoen; 

indiarren keinu iraingarriak zegitzaten eta baita zuriengandik 
ikasitako batzuk ere; lakoteraz eta ingeleraz deiadar egiten zie- 
ten, borrokatzera jaitsi zitezen. Baina soldaduak ez ziren higi- 
tu, eta nola bazirudien gurdi arma bat zeukatela, eta indiarren 
buirakak geziz husturik zeudenez ia, baita euren su armak ere, 
Pineyko beste zuri horiei joaten utzi behar izan zieten. 

Denbora bitarte horretan guztian zehar, Zaldi Zorok bere lagun 
Hartz Bakartiren bila jarraitu zuen, eta Konkor ere laguntzera 
geratu zen. Zerua iluntzen ari zen eta elurra zekarren haizeak. 
Orduan aurkitu zuten, sasitza batean; hain zen txikia sasitza 
ezen ezinezkoa zirudien inor egotea bertan gordeta. Gudaria 
ahozpez zegoen eta Zaldi Zorok buelta eman zionean ikusi 
zuten aurpegi-eskuak ordurako izotzak zuritzen hasita zituela, 
eta balaz urratutako bularra izotz-odolezko ore handi bat zela. 
Zaldi Zorok bere laguna zutitzen ziharduela, Hartz Bakartik 
begiak zabaldu, eta, baita orduan ere, irribarretxo lotsati bat 
egin zuen bere zoritxarragatik. Halaxe hil zen bere lagunaren 
besoetan, Konkor euren atzean zutela, negarrez. 

Baina Zaldi Zorok ez zuen negarrik egin euren lurrera hain 
barrura etorritako zuriek hil zuten gizon horrengatik. Bihotza 
hotz eta ilun geratu zitzaion, halako herra batek hartua, ezingo 
zuena osatu harik eta, mendialde hartan botata eta biluztuta 
geratu ziren haiek bezalaxe, beste zuri pila hilik geratzen ez 
ziren arte. 

Urte hartan bazirudien udaberria ez zela berriro inoiz heldu 
behar Powder River herrialdera, belar berria ez zela inoiz ge- 
hiago hozituko. Baina, bat-batean, eguzkia dantzako suak legez 
berotzen hasi zen mendien hegoaldeko magaletan. Elurrari ze- 
rion ur uherrak arroiletan barrena orro egin zuen, eta leia za- 
tika erori eta pila handitan metatu zen gainezka zetozen ibaien 
ertzetan. Antzarak haizetatik etorri ziren iparraldera, eta, 
iluntzean, ahateek karraka zegiten emeki, aintzira bihurtutako 
behe lurretan eta bufalo lokaztegietan. 

Agureakgoiz irteten ziren denden atarietan esertzera, eguzki- 
tara bizkor, aurpegi zimurtuak alai, indar hori berriro sentitze- 
ko itxaropenik izan ez balute bezala. Andreek ere, negu luze 
gosetia zela eta, arranguratzeari utzi zioten, eta lapiko huts eta 
salda mehearen kariaz zerabilten auhena isildu, eta lo larruak 
eta lurrekoak eskegitzera irten ziren. Lanean zebiltzala, erre- 
kasto inguruetako lur zingiratsuei begiratu zieten: ihi kimu be- 
rriak laster hozituko ziren; jateko onak ziren horiek, okela negu 
luzearen ondoren -gehienbat okela lehorra- 

Ez zen euren gizonak alferrarena egiten ibili zirela herrixke- 
tan, baizik eta ezinezkoa zela ehiza nahikoa egoterik Pine/ko 
gotorlekuaren aurka bildutako kanpamentu handiarentzat; eta, 
gainera, soldaduak hil zituzten egunetik elurra sendo egin zuen; 
zaharrek inoiz ezagututako negurik hotzena zen. Ehiztari batzuk 
heldu ziren, esku-oinak izotzak handituta; haien esanetan, 
altzeak lurralde mortu batetik bezala ihes eginda zeuden, eta 
bufaloak ere bai; atzean geratutako apurrak elurretan izoztuta 
geratu omen ziren lau hanken gainean, harria legez gogortuta. 
Ziotenez, hirurehun zeuden sakan batean, eta inguru hartan 

ekaitzak gogor jotzen zuen, hortaz, udaberriko urtzeak heldu 
arte, otsoek ere ezingo zituzten horiek harrapatu. 

Herria sakabanatu egin zen, baina baita orduan ere estu eta 
larri bizi ziren. Talde batzuk galdu egin ziren; poni gosetuak 
elurretan sartuta geratzen ziren bidean, eta geneak, zuloetatik 
atera eta, narretatik tiraka lagundu behar zien. Elur itsumen 
ugari gertatu zen, eta Ezarianek, sorginak, hainbeste osatu zi- 
tuen bere emazteek arazoak izan zituzten makal nahikoa aur- 
kitzeko zaldiak elikatu ahal izateko, hori baitzen ordaina, etatal- 
dea handituz eta handituz zihoan. Ezarianek oso zorki indartsua 
zuen. Itsuei elur apur bat ipintzen zien begietan, bere mario- 
rratz kantua kantatzen zuen, amets batean jaso zuena, eta, on- 
doren, elurra putz egiten zien buru atzealdean, eta berriz ikus 
zezaketen. Horren trukean, zaldi on bat ez zen asko. 

Zizareren semeak egunero zebiltzan kanpoan. Euren amak bu- 
falo larruzko mokasin pila atondu zien -alde iletsua barrurantz- 
ehizatarako; eta kedar koipeko zakutoak, masailalbo hezurretan 
igurzteko, ez zitezen izoztu ezta itsutu. Hala ere, ez zuten beti 
okela freskorik izaten, ehiztari onak ziren arren, euren sendiko 
gizonen artean ohikoa zenez. Zaldi ibilaldi luze hotzetan herra- 
ren berotasuna zeraman bihotzean Zaldi Zorok. Bere laguna- 
ren heriotza mendekatu gabe zegoen artean, eta orain Pineyko 
zuriak kontu handiz zebiltzan. Orduan, entzun zuen soldadu 
askoz gehiago zirela etortzeko; horrenbestez, Musu Luzeren 
kanpamentua Fort Reno aldera eraman zuen, handik Povvder 
Riverreko bidea zaindu baitzezakeen. Ez zegoen makal askorik 
ponientzat lurralde hartan, eta ehiza topatzea ere gaitza zen; 
baina laguna zurien armen pean galdu zuen batentzat ehiza 
oparoa izango zen bide hartan. 

Kanpamentuan okela agortu zenean, Zaldi Zoro eta bere 
anaia Crazy VVoman Creek aldera igo ziren. Euren zaldiak aki- 

tu egin ziren, baina crowei atzemandako elur oinetako batzuk 
zeuzkaten, beraz, oinez jarraitu zuten, larrutzar bat eramanda 
bakoitzak, wasna pitin bat eta euren aizto eta arkuak. Lurral- 
de zuri eta soildua zen; neguko hots atseginak egiten zituzten 
elurtxoriak ere joanakziren. Orduan, goiz batean, Zaldi Zorok 
bufalo bakarti baten aztarnak ikusi zituen; antza, ibilera sakratu 
batez zebilen elur sakonean, apatx zorrotzek ez baitzuten elur 
zarakarra batere urratzen. Anaiek bizkor esetsi zioten; sorbal- 
den inguruan hodeiaksortzen zituen euren hatsak, eta artilezko 
berokiak izozten; baina ez zuten ezer aurkitu, aztarnen ondoan 
zeuden aranondo batzuetan topatutako ile apur batzuk izan 
ezik. Ile hitsak ziren, ia zuriak 15 , eta Zaldi Zoro luzaroan geratu 
zen horiek behatzen, anaia, isilpean paratuta, aldamenean zeu- 
kala. Orduan, kolkotik eskegita zeraman zorki zakutoan gorde 
zituen. Orain bazekiten ez zutela inoiz aurkituko jarraitzen ze- 
biltzan bufaloa, baina, edonola ere, ona izango zen hori. Halaxe 
ba, Belatz Txikik gertutik jarraitu zien bere anaiaren elur oine- 
takoen isatsei, irribarre eginez haize hotzari, zeinak elurtegien 
erlaitzetatik elur lumak altxatzen baitzituen. 

Izotz eguzkia jaisten hastean, lurralde malkartsura heldu zi- 
ren. Arroila batean, amildegi biribildua eta zuhaitz soildu 
batzuk zeuzkana, Zaldi Zorok zer edo zer iluna begiztatu zuen; 
mugitzen zela zirudien. Beherantz jaitsi zen bizkor, eta begira 
egon zen luzaroan; orduan, anaiarengana bihurtu zuen aurpe- 
gia. 

“Altzeal", esan zuen. 


15 Ziotenez, txekor zuri batek ihes egin zuen behi talde batetik eta alderrai 
ibili zen herrialdetik zehar 1866-67 inguruan. 

Egia zen, talde txikia zen, amildegiaren haize babesean eta elur 
sakonean sartuta; ehun bat altze, beharbada. Leku bakarra ze- 
goen herrestan hurreratzeko, eta haizea ez zen egokia; baina, 
handik inguratu eta nahikoa hurreratzea lortu zuten abereek 
usaina sumatu eta elurtegietatik barreiatzen hasi orduko: zeze- 
nak aitzinean, jauzika, elurra adar zabalen gainetik hegaz. Arku 
eta aiztoak prest, ehiztariak arineketa bizian joan ziren atzean 
geratutakoen bila -behi eta bigantxak-, lur garaiagoetara hel 
zitezen baino lehen, han elurra ez baitzen horren sakon; eta 
atzenengoa goi aldera iristean, oglala biek, atzerantz begiratu 
eta zortzi altze ikusi zituzten euron odol gainean elurretan bo- 
tata. 

Gau egin zeneko, pila handi batean jarrita zuten okela, oin bete 
elurrez estalirik eta gizon usainez inguraturik, otsoak aldenduta 
edukitzeko. Haizearen babesean, egur lehorrez su eder bat egin 
zuten altze taldearen amildegitik urrun jaitsita eta toki ezkutu 
batean alderrai ibil zitezkeen crovvengandik babesteko. Okela 
errearen usain goxo eta oparoaz bete zen airea; Zaldi Zorok 
zati bat moztu zuen bere aiztoarekin eta zeruari, lurrari eta lau 
norabide handiei eskaini zien. Orduan jateari ekin zioten, harik 
eta, bufalo larruetan ahozgora erorita, oinak su ezkuturantz 
zituztela, lokartu egin ziren arte. 

Horren ondoren, okela freskoa izan zuten Musu Luzeren 
kanpamentuan altze sorta agortu zen arte. Zaldi Zoro ez zen 
gehiago irten ehizara. Powderreko adarkatzean zegoen gotor- 
leku txikia zaintzen ibili zen; soldadu taldeei oldartu zitzaien, 
zaldizko postariak akabatu zituen eta ehiztari talde eta egur ga- 
rraiolariei tirokatzen jardun zuen. Hildakoei ezzien ilajea erauzi, 
eta ez zituen zenbatu ere egin, Hartz Bakartiren heriotza ezin 
ezaba baitzitekeen zenbaki zehatz batez. 

Azkenik, errekak jare jaitsi ziren berriz ere, elurraren urez 
hain haziak jendeak ozta- ozta gurutza zitzakeen. Musu Lu- 
zeren kanpamentua iparraldera abiatu aurretik, gudari batzuk 
jaitsi ziren Hodei Gorriren herrixkatik -Yellowstonetik gertu 
zegoena-, zerbaiten beharrean ote ziren ikustera edo. Egun 
batzuk geroago beste talde bat heldu zen, oraingoan Gano- 
rabakoena, eta beheko jendearena, Republican herrialdekoak; 
Bide Santuan gertatutako eraso txiki ugariren berri eman zu- 
ten, eta hegoaldean artean soldaduengandik ihesian zebiltzan 
herrien berri ere bai, nahiz euren buruzagiek paper zuria sinatu 
zuten aurreko udan. Argi zegoen bake elkarrizketa haiei iru- 
zur egiteko izan zela soilik, eta hortaz, iparraldera etorri ziren, 
udarako zer egitamu zegoen entzuteko asmoz. Zer edo zer 
handia izango zen seguruenik, Phil Kearnyn hildako soldaduak 
laurogeita bat soilik izan ziren arren, eta ez ehun. 

“Laurogeita bat izan zirela diote?”, itaundu zuen Zaldi Zorok. 
“Ehun ekarri zituen eskuetan minneconjou amesgileak, eta gau- 
za horiek ematen dizkiguten botereen aurka zenbatzen ibiltze- 
rik ez dago”. 

Laurogei, laurogeita hamar edo ehun, ondo zegoen, eta 
laguntzera etorriak ziren, esan zuten hegoaldeko gudariek. 
Baina su arma eta munizio gutxi zekarten. Eskuragaitzak ziren 
gauzok, esan zuten. Soldaduak edozein merkatari gunetara tu- 
pustean sartzen ziren, eta inoiz baita euren bufalo eskopeta 
bera ere kentzen zieten. 

“Ahh-h I”, Zaldi Zorok ardurazko hotsa egin zuen bere pipare- 
kin. Gogorra izan behar du hor behealdean bizitzea, ehiza hain 
urria izanik eta arku-gezientzat hain betizu. Bestalde, esan zio- 
tenez, laster bake gizonak berriz etortzekoakziren, beste indiar 
guztiak erakartzeko saioa egitera. 

“Bai, orain arte baino opari gehiagorekin”, esan zuen brule ba- 
tek. Egia esan zuen, zeren eta apirilean, belar berriaren ilargian, 
hortxe baitzituzten berriro, gurdi errenkada luzeekin; eta be- 
rriro ere Ganorabakoek hitz egokiak esan zituzten, eta ustez 
guztientzat ziren gauzak hartu zituzten. 

Zaldi Zorok horren berri izan zuen etxera heldu zenean 
snakeen aurkako borrokaldi batetik. Musu Luzeren kanpamen- 
tua hegoaldeko gudari gaztez beteta aurkitu zuen, Powder al- 
dera joateko gogotsu, uda horretan Piney inguruan borroka 
gehiago izateko itxaropenaz. Andre Jantzi eurekin zegoenez, 
Zaldi Zorok aurrerantz jarraitu zuen. Ezin ahantz zezakeen 
bera etorri zela lasterka ezkontza baten berri txarrak ekarrita 
belarrientzat. Edonola ere, Ezpalekin hitz egitera joan behar 
zuen, galdutako beste gerra zaldi eder bati buruz, borrokal- 
di batean akitu zena. Eta aneketan, joandako neguan hildako 
altze taldearen hortzak zeramatzan. Bufalo Beltzen soinekoan 
zenbait lerro gehitzeko nahikoak zeuden. la guztiz estalita ze- 
goen, eta oglalen arteko flnena zen; seguruenik, bere bigarren 
semeak beste pisatzen zuen; seme lotsatia; han behean, Bide 
Santu inguruetan, behinolako herrixka biribilean bere ama izan 
ohi zen bezalakoa: lotsatia eta irribarretsua. 


Udaberriko bake biltzarretik ez zen ezer atera; eta, hortaz, 
zuriek etortzen jarraitu zuten, txakurrak lapiko berora edo 
mendian otsoa motzondo usaintsura inguratzen diren legez. 
Beldur eta Burdin Bala -artean aurkaria zena, soldaduek bere 
jendea eraman zutelako, baita bere emazte gazte polita ere, 
Blue Waterreko borrokaldian- haiekin hitz egitera jaitsi ziren 
ekainean. Indartsu sentitzen ziren, Pineyko borroka handiagatik 
eta gudariek egindako beste gauza guztiengatik. Ez zuten bake- 
rik gura, baizik eta Powder Riverreko bidea ixtea, eta armak 

eta munizioa. Gauza horiei buruz itaundu zuten lehenbizi. Bai, 
euren taldeak atzetik zetozen, esan zuten, eta noiz eman behar 
zizkieten su armak? 

Hodei Gorri bertan zen, baina ez zuen hitzik egin ez zentzu 
batean ez bestean, egokia zenez, bera ez baitzen buruzagia; 
baina bere gudarietako batzuek hori entzun, eta gogorarazi 
zuten hark nahi bezain ozen hitz egiten zuela egoki zeritzo- 
nean, eskubiderik ez edukita ere, eta azken aldian, antza, Bad 
Facea zurientzat lanean ari zela. Beharbada, berari zenbat 
emango zioten ikusteko egon zen, besterik ez. Laster, gauza 
horiek esaten zituzten gazteak Hunkpatilen kanpamentueta- 
rantz mugitzen hasi ziren, gehienbat ileargiarengana: hura ez 
zebilen bake aztarnak uzten zurienganako bidexkan, hori ziur. 
Etorri berriei oturuntza eta dantza eskaini zitzaien, baina Zaldi 
Zororen amak artega begiratzen zien. “Bihotz ilunak eragin- 
go ditu dendak hutsik dauden lekuan”, esan zuen gau batean, 
baxu hitz eginez bere lekutik. Eta horretarako erantzunik ez 
zegoenez, ezer ez zuten esan bere gizonek. Isilik geratu ziren 
ere Bear herriko Zauri Txiki -hegoaldetar oglala- esatera eto- 
rri zitzaienean euren herrialdera itzultzen zirela. Han goian bi 
urte bizitzen egon ziren Bad Face ahohandien inguruan, esan 
zien buruzagiak Zizareri eta Musu Luzeri. Nahikoa zuten. 

Eta hori entzutean anaiek txistu hotsa egin zuten euren pipe- 
kin, eta onetsi zuten, jakinik Zezen Hartzen heriotza artean 
manta odoldu bat bezala zetzala jende haren artean. Baina gu- 
dari eder batzuk galtzen zituzten. 

1867 deitu urteko eguzki dantzak egin ondoren, poniak disti- 
ratsu zeuden inguru osoko belarrari esker; lakota eta cheyen- 
neak Rosebud River aldean kanpatu ziren Piney eta Big Horn 
Riverreko gotorlekuen aurka eraso planak zehazteko. Lehen 
aldia zen jendea elkartzen zena soldadu pila hil zutenetik, 

eta egunetan izan zuten oturuntza eta dantza, gudari elkarte 
guztiak parte hartuz. Heyokek ere -trumoi amesgileek- euren 
zeremoniak egin zituzten. Herria babesten zuten gauzak as- 
paldi luzean ahaztuta izan zituzten, eta, udaberri hartan, anti- 
lopeak euren kumeak botatzen zebiltzanean, oinaztarri batek 
lagun bat hil zuen, eta hainbat zaldi ere garbitu zituen. Hortaz, 
antzina-antzinako zeremoniak egin zituzten jendaurrean, dena 
alderantziz eginez eta nahastuta, halaxe behar baitzuen; euren 
jantziak barruz kanpo jantzirik edo atzekoz aurre; eta denak 
batera kantuan arituz, banan-banan egin ordez; eguzkiaren 
berotan hotzikarak edukita; lokatz putzuetatik narras ibilita, 
gainetik jauzi egin ordez; geziak euren aldera destatuta, eta, 
huts egitean, zerraldo erorita; okela eskuekin hartuta irakiten 
zeuden lapikoetatik. 

Gauza horiek guztiak barregura galanta eman zioten jendeari, 
berriturik eta indarturik sentiarazi zuten. Haatik, aitzindarien 
artean zatiketa zegoen, hodei potolo bat haize askok batera 
jotzean legez. Ezin adostu zein forteri eraso egin aurrena, auke- 
raren maukera zebiltzan, harik eta Zaldi Zoro crowen aurka 
joan zen arte. Jakinaraz ziezaiotela, buruzagiek zerbait eraba- 
kitzean. 

Azkenik, gudariek egitamuak gertatu zituzten: euretako 
batzuek, gehienak cheyenneak, iparreko gotorlekuari erasoko 
zioten; bitartean gainerakoek, minneconjou asko horien artean, 
Phil Kearny gotorlekuari erasoko zioten, munizio nahikorik ez 
zuten arren banatzeko. 

Uztail bukaeran, gerezi gorritze ilargian, miatzaileek jakitera 
eman zuten egur karabanak Little Pineyko ibai buruko kanpa- 
mentutik kanpo zebiltzala berriro, eta berrogeita hamar solda- 
du inguru zeramatela eurekin, beste lauzpabost zuri eta forte- 
ko zaldiak. 

“Hoyel llajeak eta zaldiak!”, oihu egin zuten gudariek, eta gerra 
talde handia osaturik Konkorren atzetik joan ziren; Hodei Go- 
rri eta beste gudari zaharrago batzuk ere eurekin joan ziren, 
begiratzera. Iluntzeko itzalak legez heldu ziren Big Pineyko ipar 
lurralde malkartsura; Long Trail Ridgetik ez oso urrun kanpa- 
mentu egonkorra ipini zuten eta itzuli beharreko miatzaileen 
hontz uluaren zain geratu ziren. Ilunpean heldu ziren, berri 
onekin: egurgileek Little Pineyko magaletan zeuzkaten dendak, 
eta hamabi soldadu zeuzkaten zelatari. Norabide hartan, mi- 
lia bat harantzago-edo, hamalau kutxa gurdi zeuden lurrean 
jarrita, gau hesia egiteko, zaldiak gordeta izateko; eta han ere 
dendak zeuden, eta hogeita bost-hogeita hamar soldadu ingu- 
ru. Kanpamentu bien artean jaisten zen errekaren ertzetan, 
zelatariak -edo zuriek zeritzotenez, piketeak- zebiltzan gora 
eta behera. 

Ez zegoen plan zehatzik eraso horretarako, Konkor apeuen ai- 
tzindari zihoala baino ez; beste guztiek egin zezatela gura zute- 
na. Crowen aurka ilaje eta zaldi bila joaten diren gazteen bo- 
rroka mota zen hori, eta ez euren lurraz jabetzera etorritako 
zurien aurka egin beharrekoa. Baina Zaldi Zoro hori esaten 
saiatu zenean nahikoa iskanbila eragin zuela ikusi zuen, eta, hor- 
taz, isilpean joan zen. 

Hurrengo egunean, goizean goizik, Konkorrek bere sei apeuak 
gidatu zituen; gudariak atzean geratu ziren, mendi- malkarre- 
tan ondo ostendurik, harik eta piketeko soldaduetako batek 
apeuei tiro egin zien arte 16 . Hunkpapa eta minnneconjou gaz- 
teenak erasoan jaitsi ziren kutxa gurdizko hesira, eta, ondorioz, 
besteek ere joan behar izan zuten. Batzuek bazkatzen zeuden 
zaldiak aizkatu eta eraman egin zituzten iparralderantz; beste 


16 Kutxa gurdien gudua, !867ko abuztuaren 2a. 

batzuek Zaldi Zorori jarraitu zioten egurgileen dendetarantz, 
eta bi gizon tirokatu zituzten inguruko basoetara sarturik ihes 
egitea lortu baino lehen. Zaldi Zoro ihesi zihoazenak atzema- 
tera joan zen; gudariak, ordea, atzean geratu ziren ilaje bilke- 
tarako, eta kanpamentuko harrapaketarako eta erreketarako; 
eta, itzuli zenean, itzaletan makurtuta aurkitu zituen melaza eta 
ogi gogorra jaten, gudu baten erdian. 

Ordurako, zaharrenak, hala nola Hodei Gorri, Hegaldaka min- 
neconjoua eta Izotz cheyennea, muino baten gailurrean zeu- 
den, lerro batean, begiratzeko eta pipatzeko, eta behar balitz 
aholku txikiren bat seinalatzeko. Konkorrek pikete guztiak ku- 
txa gurdien hesi barrura eraman zituen, eta bere gudarietako 
bat zauritu zuten eta bi zuri ere bai. Orain leku bakarra ze- 
goen borrokatzeko. Egurrezko kutxak eta soldaduen tiro ari- 
neko errifleak, horixe besterik ez zegoen gudarien eta garaipen 
dantzarako hogeita hamar- berrogei ilajeen artean. Ordurako, 
gazteak hertsitura biribila inguratzen zebiltzan, euren zaldien 
atzealdetik geziak jaurtiz, eta danbadaka ari ziren errifleen mu- 
turren parean oldartuz. Hainbat gizon erori ziren, eta horiek 
ke artetik herrestan jaso ostean, Zaldi Zorok eta Konkorrek 
besteak gerarazi zituzten. Munizioari etekina atera ahal izateko 
beste zerbait asmatu behar zuten, zerbait seguruagoa. Hor- 
taz, zaldiak tiro helmenetik kanpo utzirik, Little Pineytik go- 
rako amildegi batetik igo eta oinez erasotzeko prestatu ziren: 
batzuek euren babes zorkia egin zuten, beste batzuek euren 
lurreko borrokako gauzak, belardi sarri eta txiki hartan lagun- 
garri izateko. 

Soldaduek, ikusi ahal izateko, euren dendak lurreratu zituzten; 
eta, hori egin bezain laster, indiarrak gainera etorri zitzaizkien 
arineketan; olatu zabal batean; belar luzea orrazten duen haizea 
legez. Gerrarako margoturiketajantzirikzetozen, euren lantzak 
eta ezkutuak goian eramanez; gerra kantuak kantatuz, sigi-saga 


283 


mugituz; geziak aurrera bidaliz; sakanguneetara jauzi eginez eta 
jaikiz, lasterka hurbiltzeko, berriz jaurtitzeko eta tirokatzeko. 
Baina soldaduen balek hain bizkor eta zorrotz zetozen asko 
utzi zituzten jota, batzuk lurreratu ere, eta herrestan eraman 
behar izan zituzten. Zezen samazko ezkutua -zorki ezkutua- ze- 
harkatuta, ezkutudunetako batzuk ere zauritu zituzten zerbait 
egiteko behar beste hurbildu ahal izan aurretik. Hortaz, erasoa 
eten, eta sakabanatu egin ziren, oglala azkar eta adoretsu bat 
hilda utzirik atzean, hurbilegi bere bilajoateko. 

“Muniziorik gabe bufalo pikartak legetxe akabatzen gaituztel”, 
oihukatu zuen Zaldi Zorokamorruz hutsegite hori ikusita. 

‘‘ Ahh-h I”, bat etorri zen sorbalda odoletan gorri zuen bat. "Ba- 
dirudi euren tiroketak ez duela amaierarik”. 

Hori ozta esan eta jipala deitutako lakota garai bat irten zen 
soldaduenganantz, gerripeko hutsez jantzita eta bere aurrean 
bufalo ezkutu bati eutsiz; ez zihoan jauzika edo saiheska, baizik 
eta ibiltzen, beste barik, astiro eta zuzen-zuzen, bere gerra kan- 
tua kantatuz. Denak geratu ziren begira; armak ere isildu ziren 
gauza adoretsu hori ikusirik. Hurbiltzean, bere arkuari heldu, 
airean gora jauzi egin, eta gezi bat igorri zuen hesi barrura; 
eta gero beste bat, eta beste bat, zurien su arma on bat baino 
arinago jaurtiz. Bat- batean, soldaduak tiroka hasi zitzaizkion, 
eta trumoia bezalako oihartzuna entzun zen mendietan; balek 
gero eta hurbilago jotzen zuten, beraz, Zaldi Zorok, berori ai- 
tzinean, eraso bizkor bat bidali zuen beste aldetik; baina beran- 
duegi zen. Lakota eder, azarri bat hilda zegoen, kutxa gurdien 
azpian bertan. 

Gizon ederrok galtzeak Zaldi Zoro eta Konkor haserretu zi- 
tuen, eta gudariei batera dei eginda, zuhurragoak izan zitezen 
aholkatu zieten. Gudari gogorrak era inozoan hiltzen ari ziren. 

Baina gudari gazteak oinezko erasoan saiatu ziren beste bitan; 
beste gizon bat galdu zuten, eta beste hiru zauritu zituzten 
lagun baten bilajoatean. Zaldi Zoro, hori ikusita, ohartzen zen 
arku eta gerra txurroak ezer gutxi zirela zurien su armen aurka; 
ezta grizzlyaren bihotzarekin eta ipar haizearen besoarekin ere, 
ez lirateke ezer su armen aurka. 

"Kalte gehiegi jasotzen gabiltzal”, gaztigatu zuen. 

Hala, gudariek zaldizko beste oldarraldi bat egin zuten ku- 
txa gurdietatik hur, ordurako ezpaletan txikiturik zeudenak 
-geziak arantzurde baten lumak bezain jori sartuta edonon- 
dik- erdialdean izan ezik, han oholak zabalik baitzeuden ar- 
men kanoientzat. Baina bazirudien ez zitzaiela munizioa inoiz 
agortu behar. Gainera, miatzaileek seinaleekin gaztigatu zuten 
soldadu gehiago zetozela, gotorlekutikgurdi armak aldean eka- 
rriz; ordurako Little Piney aldean danbadaka zebiltzala. Ingu- 
ruko aholkulariak altxatu eta euren zaldien bila joan ziren. Ho- 
rrenbestez, borroka geratu egin zen; gudariekzauritutako seiak 
eurekin eraman zituzten, eta hildakoetako bat ere bai. Inork 
ezin izan zituen beste bostakjaso. Zenbait zuri hil zituzten eta 
american zaldi eta mando pila atzeman, baina ez zen denboran 
zehar oroitua izateko moduko eguna. 

Ilunabar hartan Zaldi Zoro bere piparekin eseri zen, bakarrik, 
azken bi urteetako borrokei buruz hausnartzera; bere buruari 
galdetzen zion ea gazteak zuzen ez ote zebiltzan segada eta 
inguraketazko borroka molde zaharrarekin berantetsirik. Zu- 
rien aurkako gerra handia ezin irabaz zitekeen inguraketen bi- 
dez; ezta oso onak eginda ere, Lodge Trail Ridgeko egunekoa 
bezalakoak. Su armak eta munizioa behar zituzten; arma onak 
guztientzat, eta bolbora nahikoa, balak barruraino sartzeko. 
Orduan, zuriei buru egin ahal izango zieten, aurkitzen zituzten 
edozein lekutan, borrokatu eta iraitzi. 

Baina horri buruz saiatu zenean besteei hitz egiten, bazirudien 
ez zutela ulertzen. Bere mihiak jaulkitako hitz urriengatik izan- 
go zen, eta ez bere bihotzaren baitan ezagutzen zuen egiaga- 
tik: indiarrek betiko borroka moldeekin jarraitzekotan galduak 
zeudela. 

Kanpamentuan jakin zutenez, Big Horneko gotorlekuan egin- 
dako erasoa belardi lehor batean egin zuten; borrokaldi txiki 
bat baino ez zen izan, zauritu apur batzuekin alde bakoitzean. 
Bi taldeak itzulitakoan, gudariek garaipen dantza egin zuten 
elkarrekin, euren egitandiak kontatuz eta ilajeak eta zartakoak 
dantzatuz. Baina jipala ez zegoen han, kontatu ahal izateko zu- 
rien armen suan barrena egin zuen ibilaldia; eta beste bostak 
ere ez. Zaldi Zororentzat alferrik galdutako gizon bakoitza 
bere dendako bat joan balitzaio bezala zen. 

Muinoetan lore arrosak zabaltzen ari ziren, kriskitin sugea- 
ren ausikiaren kontrako sustraia dutenak, herriari laguntzeko 
sugeak amorraturik dabiltzan garaietan; eta antilopekumeak 
taldearekin batera zebiltzan arineketan. Indiarrak laster sa- 
kabanatuko ziren kanpamentu txikietan. Berriro heldu ziren 
mezulariak -hamar oraingoan- jendea bake biltzar batera 
erakarri guran, iraileko ilargi biribilarekin batera egitekoa zena. 
Ikusgarri zetozen, zaldi berri eder banarekin, zurien zelarekin 
eta horrekin bat zihoazen beste gauzekin, baita erriflea ere, 
eta manta berri bat, azpantarrak, gerripekoa, soldadu jaka, ka- 
pela eta alkandora; denak zuriek emanak. Mezulari bakoitzak 
zortzi tableta tabako zekartzan eurekin joateko zina egiten 
zutenentzat, oihal gorrimin batean bilduta eta xingola batez 
loturik; eta bakoitzak pipa kutxan zurien paperetako bat zera- 
man, indiar ona zela esanez. 

“Bi Aurpegi bezala? Lepotik eskegi zezaten, horixe ekarri zion 
bere paper onak”, esan zuen Zaldi Zorok. 

Handikgutxira, zaldizko Ganorabako bat etorri zen berriemaile 
Yellovvstoneko ipartar kanpamentuetatik; gogo beroz hitz egin 
zuen han ikusitako gauzei buruz; Zezen Eseriren hunkpapak 
oso aberats zirela, mando eta zaldi talde handiekin; parflecheak 
haragiz goraino; dendetan ere larruak goraino pilatuta merka- 
tarien zain. Hegoaldean beroa besterik ez zuten; hautsa; bufalo 
eltxoak eta soldadu gehiago armekin gora eta behera mar- 
txatzen ehiza eremuetatik. Republican Riverreko behealdean, 
Adats Luze, Custer zeritzan bat, indiarrak jazartzen ibilia zen, 
harik eta, Zauri Txikiren oglalak eta hegoaldetar cheyenneak, 
berarengandik urrun egoten saiatzeaz nekatuta, harekin bo- 
rrokaldi bat izan zuten arte. Zenbait ilaje eta karabina atzeman 
zituzten, eta han paratuta utzi zuten. 

“Houl", esan zuten ipartarrek atseginez. Baina bazekiten horrek 
arazo gehiago ekarriko zizkiela euren ahaideei, hegoaldeko ba- 
besgabeei. 

Eta orain, burdin bidea; zurien trenbidea, etorkinen bidezido- 
rrean zehar zetorrena. Gudari batzuk langileen aurka oldartuz 
ibili ziren, eta bake biltzarreko sasoia berriro heldu zenean, 
hegoaldetar indiarrak bekozko ilunez joan ziren, mantapean 
aiztoa eta ahoan ele gogorra eramanez. Zuriak bufaloa hiltzen 
ari ziren, ehiza guztia aldentzen, euren gurdiekin eta burdin 
bide berriarekin; hortaz, indiarrek su armak eta munizioa lortu 
behar zuten euren herriari bizitzen laguntzeko. Gogoan zuten 
hiru urte lehenago Mitchell soldadu buruzagiarekin izandako 
batzar zalapartatsua, eta aurreko urtean Hodei Gorrik bota- 
tako erronka, eta, hala, zarata izugarria egin zuten berriz, eta 
mehatxuak, eta gura zuten guztia lortu zuten. 

Baina Hodei Gorrik, Biki Beltzek eta Musu Luzek elea bidali 
zuten Laramiera; lanpetuegi zebiltzala bertara jaisteko; beste 
noizbait, agian hurrengo urtean. Itun gizonek hitz potoloak 

esan zituzten soldadu armada handi bat bidaltzeaz haien aurka; 
eta, hala ere, ez zen entzun denda hagarik erortzen bakearen 
bila lasterka abiatzeko. 

Egia zen Povvderreko gudariak lanpetuta zebiltzala; horrenbes- 
te non inork ezin baitzezakeen bidea erabili herrialde har- 
tan, soldaduek izan ezik, eta oso tropel handian joatekotan, 
eta bidean zehar borroka egitera behartuta. Igarabak neguko 
irristadak egiten zebiltzanean eta kastorearen larrua sendo ze- 
nean, merkatari batzuek neguko kanpamentuetara heltzea lor- 
tu zuten oharkabean, euren zaldien gainean zamatu ahal izan 
zutena ekarririk aldean, besterik ez, soldaduek zelatatu egiten 
zituztelako baita ehizara egiten zituzten irteeretan ere. Baina 
bolbora eta berun pitin bat bazekarten euren aneketan, eta 
andreentzako gauza berri eta distiratsu apur batzuk. Bufalo 
Beltzek bere hirugarren umetxoa zeukan sehaskan sarturik; 
gorri-gorria masailetan emanda, eta, marrazko manta berria al- 
dean, ibilera harroz zebilen herritik, egokia zenez lakota emaz- 
te eder eta gazte batengan, zeinaren gizonak poni asko baituen 
eta beretarren artean leku ona. Baina andreen begiek gehiago 
jarraitzen zioten beste zerbaitengatik: Hunkpatilen atorradu- 
nak maiz herrira egin ohi zituen bisitengatik; euren buruari gal- 
detzen zioten zer arrazoirengatik ez zuen Zaldi Zorok denda 
hustutzen, edo gizona joandakoan hango ate-hegala altxatzen. 
Ur Gaberen lagunen begirada zorrotzengatik ote? Arrano 
Zangoren emazteak senarra utzi berria zuen eta guztiak ibi- 
li ziren kontu horri begira, gizon bortitza zelako hura. Baina 
bere dendan eseri zen, beti bezala, pipatzera, eta andrearen 
gizon berriak bere bihotz ona erakusteko bertan lotu zizkion 
bi zaldiak onartu zituen. Handik gutxira, Arranoa andrearen 
ama bisitatzen zebilen eta bere dendara ekartzen etxeko lanez 
ardura zedin, eta pozik zirudien orain berriz hitz egin ahal zio- 

lako izeba bati bezala, eta ez soilik begirunezko isiltasuna eman, 
emazte baten amarekin ohitura zenez. 

Baina Arrano Zangoren andreak ez zuen garrantzizko senitar- 
tekorik, ez zekarren botererik eskuan, Bufalo Beltzek zekarren 
bezala. 


Merkatariek berriak zekartzaten hegoaldeko lurretatik, baita 
kutxa gurdien guduari buruzko zurien kontu barregarri batzuk 
ere. Laramieko soldaduek ziotenez, hiru mila gudari egon ziren 
bertan, eta indiar asko hil omen zituzten; batzuek hirurogei 
aldarrikatzen zebiltzan, beste batzuek baita mila ere -ehun den 
biribila hamar bider- . Gudariek barre egin zuten hori entzun- 
da, baina Zaldi Zoro hori mamurtzen geratu zen, hori esateko 
arrazoia asmatu guraz. 

“Nola esan ditzakete halako lelokeriak? Ez al dakite aurreko 
neguko berberak garela, ehun soldaduak lurrean botata geratu 
zirenekoak?”. 

Antza, zuriek pentsatzen zuten indiarrak ezustean harrapatu 
zituztela atzetik kargatzeko errifleekin, arin tirokatzen zutenak. 

“Baina badakite aspalditik ezagutzen ditugula horiek. Nik neuk 
bat daukat”, esan zuen Zaldi Zorok. “Eta gutarretako batzuek 
ere horrelako batzuk eskuratu zituzten herrialdetik lasterka 
alde egin zuten soldaduengandik, duela bi urte. Eta tiro askoko 
bi ere baditugu, Piney gaineko mendietan zuriei harrapatu ge- 
nizkienak”. 

Bai, ados zeuden merkatariak, baina soldaduek zer edo zer egin 
behar zuten euren buruari ondo sentitzen laguntzeko. 

Neguko hotza urratu zeneko, ipartar indiarretako asko Lara- 
miera jaitsi ziren beste biltzar batera; oraingoan, entzun zute- 
nez, bake gizonek ele ona ekarriko zuten Aita Handiarengan- 
dik, eta, berripaperek ziotenez, Powder Riverreko forteak itxi- 
ta egongo ziren eguzki dantzaren sasoian. Ganorabakoak eurak 
ere pozik zeuden eta merkatari etxeen inguruetan ozen hitz 
eginez ibili ziren; bertan, soldaduek entzun behar izan zuten 
zuriak makilatuta sentitzen zirela; halaxe ba, batek indiar bati 
tiro bat eman eta hil egin zuen. Liztor habia batera sartutako 
lantza batek nola, halaxe aztoratu zuen biltzarreko kanpamen- 
tua gertaera horrek. Soldadua eman beharko zieten zigorra 
jaso zezan, zuriek beti egiten zuten bezala, indiar gazteek ara- 
zoak sortzean; baita edozein txikikeriengatik ere, mormoi behi 
gaixo bat tiroka hiltzeagatik, esaterako. Soldadua ez zietenez 
eman, gudariak Bide Santuan zehar oldartzera joan ziren; eta 
oraingoan baziren indiarrek eginiko harrapaketak, eta ez Gi- 
zon Grisek -zuriek legez kanpokoak zeritzotenak- eginikoak, 
margoz eta lumaz eta mokasinez jantzirik zebiltzanak lapurreta 
egitean jendea engainatzeko. 

Zaldi Zoro Platte aldera etorria zen, biltzarrean ziren buruza- 
giak ikustera. Jakin zuenean hildako indiarrarena hirurogeita ha- 
marreko gerra talde bat osatu zuen, Belatz Txiki eta Txikitore- 
kin, besteak beste, inguruetatik apur bat oldartzeko, gehien bat 
soldadu hirietako azienden aurka. Amerikar Zaldiren gudariak, 
gerrataldean zetozenak, Bide Santuan zegoen Horseshoe Ran- 
cheko gizon zurien lagunak ziren; eta, beraz, besteak mendixka 
baten gibelean pipatzen utzi eta lagunkoiekin jaitsi zen, bisita 
eta salerosketa egitera, agian bolbora pitin bat lortzera. 

Haatik, zurien txakur zaunkariak arineketan bihurtu ziren osta- 
tu zaharrera, gudariak “Hou, colal Hou, co/a!” deiadarrez zetoze- 
la, margotu gabeko aurpegi ilunetan hortzak distiratsu. Zuriek 
ere arineketan alde egitean, eta ate astuna danbateko batez ix- 

tean bisitariei, Zaldi Zorok bere pintoa atzerantz eraman zuen, 
baina Txikito eta Amerikar Zaldiren indiarrak hurbil geratu zi- 
ren, zuriak horrela izututa ikusteagatik barrez eta nortzuk ziren 
deiadarrez; baina orduan balak heldu ziren hormetako arma 
zuloetatik, eta gizonetako bi zaldi gainetik erori ziren zauriturik. 

Halaxe ba, gudariak, borrokarako prestatu eta garrasika jaitsi 
ziren oholesi eta ostatu zaharrera. Banaturik, lekua inguratu 
zuten; Zaldi Zoro eguzkiaren norabidean zihoala; Txikito za- 
parrotea, beste norabidean. Bi gudari gehiago zauritu zituz- 
ten; orduan, ukuiluari eta putzuaren oholesiari su eman zie- 
ten; zuriak ur pertzekin lasterka irten ziren, baina enborrezko 
hormen barrualdera itzularazi zituzten. Azkenik, arratsaldean, 
indiarrek sutan zen lekutik alde egin, eta Twin Springsera joan 
ziren, handik hiru miliatara, Mosseau frantses zaharrari bisita 
egitera. Euren jendearengana ezkonduta zegoen eta emango 
zien jateko zer edo zer. 

Ilundutakoan hara itzuli zirenean, enborrezko eraikin zaharrak 
inguruak gorriz argitzen zituen artean. Txikitok koiotearen eta 
hontzaren ulua egin zuen, baina gizon zuririk ez zen inondik 
agertu, ezta txakurrik ere, eta tartetxo baten ondoren, india- 
rrak, euren larruak zabaldu eta, lotarajoan ziren. Egun argitan, 
Zaldi Zorok ikusi egin zuen zuriek artean hantxe zerraitela, 
baina miatzaileek seinalatu zuten zaldizko soldaduak eta gur- 
diak zetozela Bide Santuan gora; horrenbestez, amildegietara 
alde egin zuten. 

“Beheko zuri horiek haiekin joango dira”, esan zuten gudariek, 
dibertimendua bukatu zelako atsekabeturik. 

Baina ez ziren joan, beraz, arrats hartan beste borrokaldi on 
bat izan zuten. Belatz Txiki oso azarri aritu zen, eta Txikito 
zaratatsu eta agerian, erakustaldian. Ilundu orduko, Zaldi Zo- 

rok bazekien non zeuden etxeko arma zulo guztiak, eta Be- 
latz Txikik eta beste bik, oharkabean gerturatu eta, etxeari su 
eman zioten. Pinu enbor erreen usaina sendo igotzen zelarik 
mendietarantz, Txikitok dantzari ekin zion, eta gudariek ere 
bai, atzetik, bisitara datozenei tiro egiten dieten zuriei buruzko 
kantuak kantatuz. 

Goizean, kea zerien etxeko errautsen artean ez zuten hezu- 
rrik aurkitu; zulo bat lurrean, hori baino ez. Argi zegoen zuriak 
hortik atera zirena sokilezko gotorleku txiki batera eta ilunpean 
ihes egin zutena. Indiarrek haien lorratzei jarraitu zieten Twin 
Springserantz, baina miatzaileek hango etxea sutan zela seinala- 
tu zuten, Mosseau eta bere sendia alde eginda zeudela, eta zu- 
riek zaldiak aurkitu, eta ibaian behera zihoazela Laramierantz. 

Txikito, garrasika, zaldi gainean arrapaladan atera zen haien bila, 
eta besteak ere bai, baina astiroago, gogoan harturik artean 
poniak ahul zeudela neguko belar histu eta hilagatik. Muino 
batzuetara heltzean, zuriak inguratu zituzten, eta haien zaldiak 
atzeman, eta aneketan zeramaten arropa mordoa. Belatz Txiki 
gazteak poz-pozik jantzi zituen gizon zurien bere lehen prakak; 
jantzi aurretik ipurdia moztu zien, ordea. Poltsikoan paper bi- 
Ikari bat zegoen. Zaldi Zorok bazekien zer zen hori: ordaindirua. 

“Bolbora erosiko digu”, esan zuen. 

Ordurako zuriak arineketan zebiltzan berriro, mendixka ba- 
teko pinudirantz. Bidean zihoala, bat jo zuten, baina, geratu 
eta, gezia atera zuen, eta, horrekin batera, begia. Gudariek 
gauza gogor hori egiten ikusi zuten, eta gizonari ihes egiten 
laguntzeko atzean geratu zenari ez zioten gezirik jaurti. Zaldi 
Zorokjazarri egiten zuen, besteekin batera jarrai zezan. Ema- 
ten zuen indiarrak basazaldi gazte talde bat gidatzen ari zire- 
la, sakabana zitezen eragotziz. Zedroz betetako arroila batera 

sartu ziren halako batean; gudariek harkaitzak amildu zituzten 
euren gainera eta suzko geziakjaurti zituzten zuhaitzetara; eta, 
azkenik, zedroen ke sendoak handik iraitzi zituen ageriko ere- 
mura. Indiarrek atzeman zuten aurrenekoa begia atera zuen 
gizon adoretsua izan zen, eta, hain indartsua izan zenez, asko 
etorri ziren bere gorputza arkuz edo aiztoz jotzera. Hurrena, 
agure musu iletsu bat atzeratuta geratu zen, eta Zaldi Zoro 
harengana heltzean, ikusi zuen Hudson's Ba/ konpainian lan 
egindako merkatari ezagun bat zela, eta oglalak atsekabea har- 
tu zuen. Agian nahikoa hil zuten gaurkoz. Baina Txikitok eta 
bere lagunek besteak jazartzen jarraitzen zuten. Ordurako 
bost besterik ez ziren; horietako hiru motel zebiltzan, zaurien 
ondorioz. Orduan, horietako batek bere buruari tiro egin zion; 
balak burua zeharkatu zion, eta indiarrak harengandik aldendu 
eta besteen bila zamalkatu ziren, ilea hantxe utzirik. 

Lau gizonak berriro gelditu egin ziren, eremuaren erdian, tal- 
detxoan. Txikito eta bere jarraitzaileek haiek inguratu zituzte- 
nean, Zaldi Zorok nahikoa zutela hots egin zien. Su arma eta 
aiztoa lurrean utzita eta eskuak bake seinalean jasota, zurien- 
ganantzjoan zen tipi-tapa, bere gudariek, baita bere anaiakere, 
hil egingo zutela oihukatzen ziotelarik. Ez zen borrokalari bat 
legez abiatu, baizik eta bere lagunak bisitatzera doan gizon bat 
legez; ile gaztainkara lumarikgabe, musu argala margorik gabe, 
igaraba larruzko pipa kutxa eramanez soilik. Armak beregana 
zuzendurikzituzten zuri nekatu eta odolduen aurrean eseri zen 
hankak antxume, eta, bere pipa beterik, eskaini egin zien. 

“Nahikoa gizon eder hil da gaurkoz”, esan zuen, gogoratzen 
zituen zurien hitz apurrez eta indiar zeinuez. 

Halaxe ba, erre eta bakea egin zuten. Zuriek Twin Springsen 
goiz hartan harrapatutako ondasunak emateko eskaintza egin 

zioten joaten uzten bazieten. Beste hiru indiar ekar zitzakeen 
eurok laurokin joateko, gainontzekoak atzean geraturik. 

Zaldi Zorok pentsakor begiratu zien gizon akitu haiei, larri zau- 
rituta zeudenak, eta, seguruenik, bala gutxirekin; lau oinezko 
besterik ez, zaldizko jarraitzaile pilaren aldean. Eta hala ere be- 
koz beko begiratzen zioten. 

“Houl", ados egon zen. "Gizon jarkiak zarete”. 

Hortaz, Belatz Txiki atzean utzirik, gudari gazteak zaintzeko, 
eta Txikito suharra aurrean, begien bistan egon zedin, lau india- 
rrek eta lau zuriekTwin Springserako ibilaldiari ekin zioten. As- 
tiro zihoazen, zuriak akiturik eta zauriturik. Euretako inork ez 
zuen ezer edan goizetik, eta, ur ondotik igaro zirenean, denak 
arineketan joan ziren harantz. Gudariak ere besteen inguruan 
pilatu ziren edateko, eurekin batera etzanda lurrean. Zurietako 
batek indiarren kafe lapikoa hartu zuen eta uretan murgildu, 
bertatik edateko asmoz, baina, barruan ilajeak zeudela ikusi 
zuenean, muturra ibaian sartuta danga-danga irentsi zuen, bes- 
teek bezala. Zuri batentzat gogorra zen horrela edatea, Zaldi 
Zorok bazekien hori, eta poztu zen. 

Eraikinen errautsen artean, zurietako batek, bere armarekin 
zutik paratuta, dena ondo zegoela adierazi zien. Indiarretako 
bat mendixkara igo zen begiratzera, besteak, bitartean, euren 
armak pilatu eta biribil erdian eseri ziren pipatzera eta itxoite- 
ra, bi zurik hornitegiko zulotik ondasunak ateratzen zituzten bi- 
tartean. Kafea eta azukrea ekarri zituzten, babarrunak eta bes- 
te gauza batzuk, baitatabakoa ere. Gudarietako batekwhiskya 
usaindu zuenean, zulo barruan begiratu zuten eta suzko hurru- 
pa ikusi zuten upel txiki batetik lurrera zeriola. Indiarrek ontzi 
zahar batzuk hartu zituzten ahal zutena biltzeko asmoz, baina 
zuriek buruzagiari soilik eman gura zioten. 

“Eraman ezazu upela kanpamentura, dantzaldirako”, esan zio- 
ten Zaldi Zorori, zurien hitzak eginez eta zekizkiten zeinu apu- 
rrak. 

Ondasun guztiak banatutakoan, gudariek alde egin zuten; za- 
malka urruntzean, Txikitok eta gazteetako batzuek aireari 
tiro egin zioten, lau ilajeak galtzearen atsekabez. Apur batean 
atzean geratu zen miatzaileak bere arrano hezurrezko txirula 
jo zuen zuriek ilunpetan alde egitean, arineketa apur bat egin 
zezaten besterik ez. Ondoren, besteen atzetik zamalkatu zen. 


Orain jendea samaldan etortzen ari zen lakota ehiztarien 
lurraldera, opariz zamatutako zaldiekin, lakiolarien apeua 
bailitzan hori, bake paper sinatzaileak harrapatu guran. Mes- 
tizoak, merkatariak eta Ganorabakoak zetozen, baita aita De 
Smet ere, Biltzar Handiko Gainjantzi Beltza, orain agure gaixo 
eta makala zena. Denak mintzatzen ziren paper berriko gauza 
onez: Powder Riverreko bidea betiko itxita, indiarrak lurralde 
osoaren jabe, Missouritik Mendi Zurietaraino, belarra erne eta 
ura jario artean. 

“Hou I”, esan zuen jendeak, baita aurkarien kanpamentuetako 
askok ere, entzungor eginez esaten zietenei paper horrek ez 
ziela ezer ematen betidanik izan ez zutenik; eurena zen lur bera 
ematen zien, besterikez. Baina bakea emango zien, hori zen as- 
koren itxaropena; eta, beraz, maiatzean goiz, hegoaldeko ogla- 
lek sinatu eta, euren opariak jaso zituzten, armak eta munizioa 
barne, soldaduek begitarte ilunez begiratzen zietela. Beldurrek 
ere -egun hartan Zauri Txiki lagun zaharra ondoan zuela- sina- 
tu egin zuen, eta ondoren iparraldera itzuli zen. Beste aurkari 
guztiek, momentuz itxaron egingo zutela esan zuten, artean 
soldaduek itxita zerraitelako Powder Riverreko gotorlekuen 

barruan, eta bide gorrotatuan gora eta behera zamalkatzen 
zirelako artean ere. Baina beldurtarrek kontatzen zituztenak 
hain gauza ederrak ziren beste hainbat ere jaitsi egin ziren; eta 
gero aizkorak ekarri zituzten, eta aiztoak, lapikoak, mantak eta 
armak; su arma berriak. Harro erakutsi zizkioten gauza ho- 
riek guztiak Zaldi Zorori, eta berak aurpegia beste alderantz 
bihurtu eta crovven aurka jo zuen amorraturik. Itzultzen zen 
aldiro jende gehiago jaitsita zegoen Laramieko soldaduen hi- 
rira; bereak, Hodei Gorrirenak eta Txakur Gorrirenak soilik 
geratu ziren joan barik. Iparraldean Lau Adar eta llargi Beltz eta 
hunkpapen Zezen Eserik ez zuten idazluma ukitu, baina beste 
askok bai. 

Eta halako batean, Pineyko gotorlekutik armada ilaran joan 
egin zen, euren ostean atea zabalik utzita. Ondasun gehienak 
eurekin eraman zituzten, baina bertan utzitakoak Otso Txiki 
eta bere cheyenneei eman zizkieten. Andreak asaldura han- 
diz sartu ziren oholesira euren etxebizitzak aukeratzera. Baina 
buruzagiak esan zuen hori ez zela ona. Bufaloari jarraitu behar 
zioten okelatarako; leku batean geratu behar bazuten ezin izan- 
go ziren bizi. Gotorlekua su emanda eraitsi zuten, eta Hodei 
Gorrik gauza bera egin zuen Big Horn Riverrekoarekin; ez zen 
soldadurik biziko inoiz gehiago bertan. 

Orain, trumoiaren osteko isiltasuna legez, bakea heldu zen in- 
diar lurraldera. Denek ziruditen oso pozik; denek gazte suha- 
rrak izan ezik, zeintzuek ez baitzuten artean nahikoa zartakorik 
zenbatu emazteentzat edo ilajerik lortu. Baina Zaldi Zoro, Ora 
eta beste asko euren pipen inguruan eseri ziren, euren burua- 
ri galdetuz noiz arte egongo ote ziren zuriak aldendurik, Bide 
Santuan hainbeste zuri egonik armadako merkataritza gura 
zutenak eta gurdi karabanak hutsik zeuzkatenak -indiar gerra 
batean soilik erabil zitezkeen gurdi karabanak, hain zuzen ere- 
Hegoaldean zer gertatu zen ikusten zuten, 

non jendeak, aurreko udaberrian, idazluma ukitu egin baitzuen 
bake papererako. Soldaduek jendea jazartzen jarraitzen zuten, 
eta Erromatar Sudur bera ere hila zuten, Zaldi Zororen la- 
gun hurkoa. Antza, gudariak ogia jan zuen lakota denda batean; 
burdinazko sardexka batekin erabilitako ogia omen, eta ez 
zuen astirik izan bere burua garbitzeko borrokaldiaren aurre- 
tik. Halaxe ba, cheyenne handi bat hil egin zen, uko egin ziona 
buruzagi izateari herriak eskatu zionean, gudari ona eta gizon 
ona besterik izan nahi ez zuen gizon bat. 

Ipartar oglalen artean ere gauzak ez zeuden lasai. Zuriek ziote- 
nez, indiarrek garaipen handia erdietsi zuten bake paperarekin; 
baina batzar bakoitzean ika-mika zegoen ehizatik bizi gura zu- 
tenen eta behera joan gura zutenen artean, Bide Santu ingu- 
ruetara gizon zurien ondasunen zain egotera. Andreek eurek 
ere izan zuten liskarra, larruak egiten zihardutela; bik euren ge- 
rrikotik harakin aiztoa atera zuten, atera ere, gauza lotsagarria 
zena, eta beraietako baten gizonak lasaitu gura izan zituenean, 
bere andreak, etxera joan eta, gizonaren ondasun guztiak kan- 
pora bota zituen denda aurrealdean, euripean; arkua, lantza 
eta zeremonietako atorra, eta baita bere gerra boneta eta ku- 
tuna ere. Eta haren guztiaren gainera, gizonaren lekutik hartu- 
tako ohe garaia. 

“Hortxe dituzu!” ,oihu egin zion, “eraman zeure gudari gauzak 
zeure zuriei! Baliteke andre Ganorabako batentzako besteko 
gizona izatea, baina ez nire dendan bizitzeko bestekoal”. 

Oglalen aitzindariek beste arazo bat ere bazeukaten. Aita Han- 
diak, artean, Hodei Gorriri deitzen jarraitzen zuen, bake pape- 
ra sina zezan; baina, nola liteke berak hori egitea, buruzagia ez 
bazen? Beraz, batzarrerako deialdia egin zuten, udazkenerako, 
Bear Butten -tetondarren betiko batzargunea-, eta han, ekaitz 
izugarri batek batzar denda haizetu eta astindu balu bezala izan 

zen. Zezen Hartz hil zuten alditik, eta Hodei Gorrirekin -eta 
bere senitartekoekin, lakota buruzagiaren odola isurtzen lagun- 
du ziotenak- zer egin erabaki behar izan zuten alditik, ez zen 
halako une txarrik egon. 

Baina oraingoan herria ez zen zatituko. Oraingoan adostu egin 
zuten Bad Faceek atorradun berri bat izango zutela: Biki Beltz, 
gudarien artean itzal handiko gizona; eta Hodei Gorri itun 
buruzagi izango zen, zuriekin gai horretaz hitz egiteko buruzagi, 
besterik ez; eta bere jendearen izenean besterik ez. 

“Lakoten artean ez da halako bat egon aspaldi luzean, herriak 
Missouri gurutzatu zuenetik ez behintzat", esan zion Zizarek 
Zaldi Zorori. “Eta hura etsaiek soilik zuten begiko, eta, beraz, 
eurekin bizi beharzuen”. 

Handik gutxira beste zeremonia bat egon zen; Beldurrek eta 
Hartz Azarrik buruzagien elkarteko euren lekua utzi, eta, be- 
roien semeei eman zieten leku hori, Beldur Gazteari eta Ezpa- 
tari. Hori egin aurreko egunean, Hunkpatila bere lagun zaha- 
rrekin pipatzera etorri zen, Zizare eta Musu Luzerekin, bere 
egitasmoari buruz mintzatzera. Sasoi latzak zirela horiek; au- 
rretikzuten bidea ilun ageri zela, larreetako sute handi bateko 
keak estalia bezala. Hobe zela gazteei aitzinean joaten uztea, 
bidegile. 

Zizarek bere pipari atxiki bat eman zion. “Beharbadazork/ txar 
batek itsutu egin zintuen Running VVaterreko gau hartan, Hartz 
Menderatzaile hil zen gau hartan”, esan zuen astiro. 

Beldur bere mantan bilduta eta isilik eserita zegoen; pipako 
hodia, ezpain zuzen eta indartsuen artean; dendako sua, aur- 
pegian gorri islatuz; eta buruzagi luma bakarra, ilean zut. Zaldi 
Zorok horrelaxe ikusi zuen; gizon indartsu bat, gizon handi bat, 
bere burua defendatzen ibili beharrik ez zeukan gizon bat. Bi- 


298 


Zaldi Zoro 

Mari Sandoz • Aitor Fresnedo Gerrikabeitia 

Gudari aintzatsua 


haramunean, Beldurrek bere buruzagi manta semearen sorbal- 
den gainean ezarri zuen. 

Hala, azaroan, hosto erortze ilargian, Hodei Gorrik bake pape- 
raren idazluma ukitu zuen; eta gerra, zuriek siux gerra deitu- 
tako hura, bukatu egin zen. 

Arrats epel bateko barealdian urratuz, orroka heldu zen ne- 
guko lehen bisutsa, eta bufalo elurtu eta itsutua sakabanatu 
zuen, arroila edo haitzarteen bila, apatxak bertan finkatzeko; 
eta Zaldi Zoro lasterrarazi zuen, hunkpapengandik etxera zi- 
hoala; bolbora lata handi bat zeraman aneketan, eta beira ale 
urdin ugari, andre eder baten soinekorako. 

Jendea oso artega aurkitu zuen. ‘Aita Handiaren itun gizonak 
mihi okerrez mintzatu dira berriro ere”, esan zuen Zizarek; 
baina gudariek hitz beroagoak erabiltzen zituzten: "Buruzagiek 
euren buruak saldu dituzte berriro azukre koskor eta melaza 
oturuntza baten truke”, esaten ari ziren lotsarik gabe, denek 
entzuteko eran, eta orain inork ez zien barrerik egiten edo lelo 
deitzen. 

l864ko hegoaldeko arazoen ostetik ez zen salerosketarik bai- 
mendu indiarrekin, ez agerian behintzat. Baina orain, biltzar 
garaia heldu zenerako, dendak larrutzarrez eta bestelako larru 
txiki ederrez mukuru zeuden; andreak kexaka zebiltzan ozen, 
gorri- gorririk ez zeukatelako, ez oihalik, ez eztenik, ezta arta- 
zirik ere; eta jateko edo erabilgarri zitzaizkien zurien beste on- 
dasunetako bat ere ez. Harakin aiztoak ere mehetuta zeudela 
belar izpiak legez. 

Hala, buruzagiek idazluma ukitu zuten, eta herriari esan zio- 
ten prest egoteko negu ona igarotzeko, goraino zamatutako 
merkatari gurdiak zetozela berriro herrietara. Orduan, bake 
papera sinatzeaz bat, soldadu buruzagiak esan zuen ezin zela 
ondasunik eraman kanpamentuetara, eta indiarrek merkatari 
etxeetatik aldendurik ibili behar zutela. Eleketa lelo hori sines- 
ten ez zuen oglala talde bat Platte Bridge aldera jaitsi zen; eta 


300 


Zaldi Zoro 

Mari Sandoz • Aitor Fresnedo Gerrikabeitia 

Gudari aintzatsua 


berriro aitzindari bat narran etzanik ekarri zuten lasterka, sol- 
daduen armek larri zauriturik; merkatari etxeetara inguratzean 
haiengana destatutako armek zauriturik, hain zuzen ere. 

“Ahh-h hori jokabide okerral”, baietsi zuen Zaldi Zorok ezuste- 
rik agertu gabe. 

Bai, eta orain, ostutako zaldiei buruz ere arazoak zeuden. Itun 
buruzagiek esan zuten bakea sinatu ondoren ostutako abere 
guztiak itzuli behar zituztela; baina orain zuriek dena gura zu- 
ten, baita Julesburg erretzean atzemandakoak ere, eta Platte 
Bridgeko borrokaldikoak ere bai. Zaldi Zorok barre egin zuen 
buruzagien kexen kontura. Zergatik ez zizkieten eskatu Blue 
Waterren eta Sand Creeken indiarrei atzemandako gauzak? 
Oraingoz zuriek oso gutxi zor zieten oglalei; eta berak egin 
ahalak egingo zituen horrek horrela irauteko. 

Udan, artean bakearen hots goxoak herrialdean zirauela, 
merkatarien eta soldaduen seme asko etorri ziren iparraldera 
ehizara, bisitatzera, eta aurkarien kanpamentuetan hain lirain 
eta eder hazten ziren andre gazteak gorteiatzera. Indiarrek on- 
gietorria eman zieten, gauza ona baita norberaren amaren he- 
rrian lo egitea. Baina, laster, Zaldi Zorokjakin zuen zergatikze- 
tozen zuriaren seme horiek: agindua zegoen bide inguruetako 
lakota guztiak, baita merkatarien senide indiarrak ere, agentzia 
berrira joateko Whetstone zeritzan lekuan, Missourin, White 
Earth Riverreko bokaletik gora. 

Hortaz, semeetako asko iparraldera zamalkatu ziren, euren xi- 
rribikak eta merkatari kantuak ekarriz eurekin, dibertimendu 
berri handia sortuz jende gaztearentzat. Eta, aldizka, neguko 
suen inguruan, zurien kontuakesaten zituzten; haien berripape- 
retako batzuk erakutsi zizkieten, non indiarrei basapiztia odol- 
zale deitzen baitzieten, eta infernuko txakur hiltzaileak. Deon, 

Hodei Gorriren kanpamentu inguruetan bizi zena, saiatu zen 
indiarrei azaltzen infernu hori zerzen, horretarako lakota hitzik 
ez baitzegoen. Hilen itzalak leku batean betiko harrapatuta eta 
erretzen geratuko balira bezala zen. Zizarek baiezkoa zegien 
buruarekin, adieraziz entzuna zutela zerbait kontu horri buruz, 
eta ikusiak zituztela irudi batzuk ere gizon musu iletsu bate- 
nak, manta urdin batean bildua zihoana eta buru inguruan zir- 
gilo hori bat zeukana. Antza, hark zekartzan zuhaitz gurutzeak 
ukitzen ez zituzten zurien itzalak hara bidaltzen zituen Botere 
Handiak, erretokira. 

“Ulergaitza da, benetan; botere handi bat gauza txar bat egi- 
ten”. 

Baina zerbait gehiago zekarren berripaperak: biluztutako eta 
margotutako indiar batzuen irudi bat, ilaje odoltsuekin eta ge- 
rra txurroekin, eta sutan zen etxe bateko atean loturiko hiru 
neskatxen inguruan dantzan. Hori biribilean zehar joan zen, 
eskuz esku. Zizarerengana heldu zenean suaren argitara hu- 
rreratu zuen. 

“Itxura denez, indiarrakzurien herrialdera joan eta haien andre 
eta umeak hiltzen hasi dira, zuriakgureak hiltzera etorri ordez”, 
esan zuen azkenik, zer hori bere semeari luzatzen ziola. Baina 
Zaldi Zoro ez zen isilik geratu gauza horren aurrean. “Gezu- 
rrak, zurien gezur gehiagol”, oihukatu zuen paperatxikituz, aur- 
pegia amorruaren amorruz zurbil, Bide Santuko andre mengel 
horietako batena legez. 

Geroago esan ziotenez, papera behin Laramieko soldadu buru- 
zagi izandako baten semearena zen, Garnett deitutako baten 
semearena. Beraz, kanpamentuko deiadarkaria bidali zuen Billy 
gaztea bere dendara ekar ziezaion eta zaldi pikart ederra eman 

zion, neskatxen begiak haren atzetik joateko modukoa. Or- 
duan, bidexken inguruetatik gauzak nola zebiltzan galdetu zion. 

Gaizki zegoen merkatarientzat azken urteetan, indiarrek ondo 
zekitenez; burdin bideak merkantziak eramaten zituen, eta in- 
diarrekin salerostea gauez soilik egin zitekeen. Batzuetan euren 
semeak Gizon Grisekin elkartzen ziren lapurketan, edo beste- 
lako arazoak sortzen zituzten, borrokak eta hilketak. 

Zaldi Zorok baiezko keinua eman zion. Halako merkatari seme 
bat zegoen hunkpapekin bizitzen, Hartzaile zeritzotena. Zio- 
tenez, Missouriko zuriekin arazoetan sartu zen; baten bat hil, 
eta, orduan, indiarrengana ihes egin zuen. Orain Zezen Eseri- 
ren dendan zegoen eta Missouri Garaiko gotorlekuen arteko 
posta-eroaleei tiroka aritzen zen. Zaldi Zorok ikusi egin zuen, 
aurreko ilargian; gizon handia, beltzarana, eta gizon beltzaren 
sudur zapalarekin. 

Bai, halakoak gertatzen ibili ziren Platte herrialdean ere; bizibi- 
dea ateratzeko modurik ez zela, esan zuen hitz apaleko Bi- 
llyk. Batzuek lan pixka bat izan zuten aurreko udan: indiarrak 
Missourira erakarri, ordaina eta mesedeak jasotzeko. Baita 
Bordeaux eta Nick Janis bezalako aspaldikoek ere hara gora 
eraman zituzten euren semeak, eta hori egin izanaz pozten zi- 
ren. Haatik, indiar guztiak ez zebiltzan ondo. Buztan Marradun 
eta hegoaldeko beste hainbat buruzagi ez ziren abiatu harik eta 
Platteko adarkatzeetako euren agentzia itxi zuten arte; orduan, 
talde txikietan sakabanatu, Running Water zeharkatu, eta han- 
dik gora jo zuten; eta larreetan zeudela, neguko bisutsak harra- 
patu zituen. Azkenik, gudarietako batek lantza lur gogorrean 
sartu eta nahikoa urruti helduak zirela esan zuen, eta Buztan 
Marradun ados egon zen. Baina ez zen ehizarik lurralde soildu 
hartan, eta andre eta umeek oso goseturik egon behar zuten. 

Billy gaztea joan zenean, Zizarek Zaldi Zorori arduratuta hitz 
egin zion bere semeen amamarengatik, Buztan Marradunen 
ama ere zena. Hain zuen atsegin andrea, ezen haren dendara 
esertzera joaten zen, begirunezko jokabidea ez izan arren. Lur 
txar hartan atsoa zer moduz ibiliko ote zen jakin gura zuen. 

“Inozoak gara. Zuriari uzten diogu bere behi kirasdun taldea 
bezala goberna gaitzan”, esan zuen semeak, Blue VVater dei- 
tutako errekastoan behin jasotakoa gogoratuz, Buztan Ma- 
rradunek hamahiru soldadu eraitsi zituenean euren zaldietatik 
beroien ezpata berarekin. Baina hori aspaldi izan zen eta, hura 
gertatu ostean, brulea zurien burdin etxean egon zen. 

Laster beste bisitari batzuk agertu ziren herrixketan, VVhets- 
tonetik heldutako gizon gazteak; han goian zer gaizki zebiltzan 
kontatzera zetozen: ehiza agortua, Aita Handiaren ondasunik 
bat ere ez, eta whisky saltzaileak ugari ibaian zehar, euren txa- 
lupak gauero heltzen zirela gizon gazteentzat. Eta zuriek esaten 
zuten indiarrak ezingo zirela inoiz itzuli. 

Powder Riverreko jendeak gauza horiek ardurazko isiltasunean 
entzun zituen. Bake gizonekesan zuten iparraldeko lurretakoak 
bertan egon zitezkeela, eta bertan ehizatu, eta salerosi eta be- 
tiko eran bizi, gazte suharrek indiar herrialdetik at zuriei era- 
sotzen ez zieten bitartean. Orain, agenteak eta soldaduak aha- 
leginak egiten ari ziren den-denak hara gora eramateko, zuriz 
inguratutako uharte soildu eta txiki hartara. 

Zaldi Zoro bezalako gazteak ez ezik, beste batzuek ere ez zu- 
ten ustekaberik agertu Missouritik zetozen berriekin. “Mendi 
tontor batera ez zara joaten ur bila, ezta gizon zuriarengana 
ere egia bila”, jaulki zuen Zizarek, bera ere ia amorraturik orain. 

“Baina zer gertatuko da gosetuekin?”, galdetzen zerraiten bisi- 
tariek. 

“Aspalditik dakigu hobe dela borrokatzen hiltzea", esan gura 
izan zuen Zaldi Zorok; baina ez zuen esan, negar adiaka dabilen 
andreari ez baitio ezertan laguntzen bere semea salba izan zi- 
tekeela esateak. Aitzitik, bere burua mantan bildu eta kanpora 
joan zen armaketa bolbora lortzeko egitamuakasmatzera. Be- 
harbada hunkpapengana bidaia bat egin zezakeen iparraldera, 
slotekin ezer egiterik zegoen ikustera -Red Riverreko mesti- 
zoak; lapur aldra bat, baina beti bolbora zeukatenak- 

Hodei Gorrirenetik ere berriak zeuzkaten. Bere gudariek 
zorrotz begiratzen zioten, ongi oroituz zer gogorra izan ohi 
zen Powder bideko biltzarretan, idazluma ukitu gabe soldadu 
guztiak handik kanpo ez egon bitartean; eta orain hortxe zeu- 
den, Muino Beltzen ekialdean kanpaturik, eta Hodei Gorri Mis- 
souriko agentziara begira, soldadu baten mandoak bere artoari 
legetxe. Eta, neguko gau luzea igarota, eta ehiza oso urria izan 
arren, hura ez zen mendebaldera itzuli, ezta miatzaileak zaldiz 
lauhazka heldutakoan ere, berri ematera bufalo taldeen hats 
lainoak zebiltzala goizeko muinoen artean. 

Beldur ere, okela lurraldea goiz utzirik, Lance Creekera jaitsi 
zen, Bide Santu aldera. Orain bere lagunari, Dye soldadu buru- 
zagiari, eskean zebilkion, bere jendea elikatzeko salerosketa 
pixka bat baimen zezan. Ostutako zenbait mandori buruz gal- 
detu ziotenean, denak jan zituztela esan zien, gose sasoiak be- 
harturik; eta, hala ere, bere andre eta umeek hiltzen jarraitzen 
zutela, dendak larruz beterik zeuzkaten arren, horiek egiteko 
hain gogor lan egin ostean. 

Soldadu buruzagiak anoak eskaini zizkion, Missourira heltzeko 
adina, baina Beldurrek betondoa ilundu zuen horren aurka. 
“Gutarretako hainbat handik datoz goseak hilik; handik itzuli 
dira han ez zelako jateko ezer”, esan zuen. 

Soldadu buruzagiak utzi zion salerosketa apur bat egiten John 
Richard gaztearekin, beste merkatari guztiak oso haserre ja- 
rrita. Baina ez zen nahikoa herria elikatzeko. Hala, sasoi horri 
Gose Negua deitu zioten; zaku bete irinen truke Richardi man- 
do bat edo bi zaldi pozik eman zizkioten sasoia. 

Belarra luzatu eta poniak indartsu hazi ahala, baita VVhetsto- 
ne agentziako lurralde urrun hartan ere, gudariak zaldi gainean 
heldu ziren handik, Povvderreko kanpamentuetara ziren handik. 
Zezen Garairen cheyenneak soldaduen jazarpena pairatzen ari 
zirela jakinik ere, etorri egin ziren. Gerra egongo bazen, bo- 
rrokalariekin egon gura zuten, batez ere zeruan jazotako gauza 
okerraren ostean. Eguzkia hodeirikgabe ilundu zen, eta atsoek, 
euren mantetan uzkurtuta, negarrari ekin zioten; bitartean, gi- 
zonak lasterka irten eta geziakjaurti zizkioten eguzkia irensten 
ari zen itzal piztiari, harik eta etsaia iraitzi zuten arte, eta, or- 
duan, lurra berriz argitu zen. Baina aurkarien lurraldean garai 
oparoa zen; gereziondoak ilun eta makurtuta zeuden v/asna- 
rentzat; bufalo gazteakjori, eta heyokek herriari irribarrea era- 
giten zioten, eta hura indartsu haz zedin ahalbidetzen zuten 
zeruko trumoien boterearekin. 

Euren arteko bat biharamunari begira zegoen, eta iruditzen 
zitzaion eguzkia joan zenean bezain ilun zetorrela; izan ere, 
Hartz Menderatzaileren bruleak eta Adar Bakarren minne- 
conjouak Missouriko agentziarantz zihoazen. Egia zen Zaldi 
Zorok artean bere inguruan zeukan jende gehiena gaztea eta 
indartsua zena; baina, hala ere, gero eta gutxiago ziren; kanpa- 
mentuetako biribilaktxikiago; herriaren eraztun handia sakaba- 
natua eta hautsia. 

Handik gutxira, entzun zuten beste merkatari seme bat be- 
raiekin bizitzera etorria zela. John Richard gaztea zen, Altze 
Argal deitzen zuten hura. Hodei Gorrirekin -bere amaren se- 

nidea— zegoen, eta, antza, berak ere zuriengandik ihes egin 
behar izan zuen hilketa bat zela-eta; ez lehena, baina oraingoan 
Fetterman ofizialak gustuko izan ez zuen hilketa zen: gotorle- 
kuan bertan tirokatutako soldadu bat. Antza, arazoa, zurien 
ordainandre batengatik zen -gaixotasun txarreko andre bat—. 
Beraz, inorkatzeman ahal izan aurretik, iparralderantz jo zuen. 
Orduan, Bide Santu inguruetako zuriak esaten hasi ziren hark 
mehatxu eginwaymoni zuela gudariak ekartzearekin, eurak 
garbitzearekin. Lakotek oso barregarri iritzi zioten horri. Baita 
Zaldi Zorok ere egin zuen barre pixka bat. Harrigarria zen zu- 
riek zer nolako txorakeriak sinets zitzaketen. Borrokaldi eder 
askotan bere burua probatu zuenak soilik eraman zitzakeen 
gudariak jarraitzaile, eta Altze Argal delako hura ez zen gudari 
bat, inondik inora, baizik eta merkatari baten semea. 

Alabaina, baliagarria gerta zekiekeen, pentsatu zuten Zizarek 
eta Musu Luzek. Zurien eskolara joandakoa zen, eta, are hobea 
zena, crowekin bizi izandakoa hainbat urtetan. Adiskidetasun 
tabakoa eraman zezakeen horien kanpamentuetara. 

Baina, laster ikusi zutenez, Altze Argalek ez zeramakien tabakoa 
crowei, baizik eta Hodei Gorriri. Hortaz, Zaldi Zoro Bad Fa- 
ceen kanpamentura joan zen bere lagun Hartz Beilegi bisitatze- 
ra, bere bi arrebak eman zizkiona Richard gazteari iparraldera 
etorri zen aurreneko aldian, eta dagoeneko damututa zegoena, 
zeren, zirudienez, merkatari seme horri whisky hurrupa oso 
gustatzen baitzitzaion. Zurien uste arraro hura ere bazeukan, 
zeinaren arabera senar batek eskubidea baitzuen bere emaz- 
tea jo eta eraisteko, andrea etsaiaren gudari bat bailitzan. 

Hartz Beilegik hori eta askoz gauza gehiago ere zeuzkan esa- 
teko, ahoa, Hunkpatila atorradunak bezala, itxita zeukan gizon 
bati. Mezulari batzuk Bide Santutik gutun sekretuak ekartzen 
ari ziren Richardentzat. Beldur, Hartz Azarri eta beste batzuk 


307 


Aita Handia bisitatzera joan zitezen gura zuten zuriek; baina 
arazoak zeuzkaten Hunkpatilarekin; eta, horrenbestez, Altze 
Argalek indiar batzuk besteen aurka jartzea espero zuten, eta 
hitzeman zioten Hodei Gorri ere joatea lortuz gero, soldadua- 
ren hilketa ahaztuko zutela. Hori lortzearren Richard gauza 
mordoa eskaintzen ari zen, baita zera iradoki ere, zuriek Hodei 
Gorri oglala guztien buruzagi izendatuko zutela. 

Hohl oglalen buruzagi nagusi! Bad Faceen nagusia ere ez zen 
eta! Gudarien aitzindaria besterik ez zen eta! Baina horrelako 
gauzez ezer gutxi zekiten zuriek. 


Ur Gaberen kanpamentuan bisita egitetik, etxerantz gauean 
zehar zamalkatu zen Zaldi Zoro. Aita sutondoan aurkitu zuen, 
ikaragaitz, harrizko pipa ederraren hodia eskuan, zume gorria- 
ren eta tabako apur baten nahasturaren lurrina airean. 

Semeari tabako poltsatxoa eskaini, eta ondoren egur gehia- 
go bota zuen surtara, eta horrek sortutako argitasun berrian 
bere pareko begitartea ikusi ahal izan zuenean, izandako bi- 
sitari batzuez mintzatu zitzaion, hitz zuhur eta apalez mintzo 
ziren gizon pare bat. Bisita lagunkoia egitera zetozela zirudien, 
hasieran behinik behin, hegoaldeko jendearen txutxumutxu 
atseginak ekarriz eta Bide Santuko soldaduen inguruko berriak 
ere bai. 

Bertako gauzez ere mintzatu ziren, eta, joatean, pipatzen ibili- 
tako tabako makila luze eta zapala utzi zuten Zizareren mozte- 
ko oholean. Bazekiten onartuko zuela jadanik erabilia izan den 
opari bati ezetz esaterik ez baitago. 

“Ahh-h\", esan zuen Zaldi Zorok, bere pipa betea ahoratu, eta 
su zotzarekin pizten zuela. 

Tarte batez, aitak ere isilpean pipatu zuen, atseginezko txistu 
hotsa atera gabe pipari. Ondoren, berriz mintzatu zen. Etorri- 
tako bi gizonak Bad Faceakziren: Hartz Zutun, Andre Jantziren 
anaia, Hodei Gorriren kanpamentukoa; eta bestea, Biki Beltzen 
senitarteko bat. 

Semea isilik zegoen; bere pipako kea geldi geratu zen aurpegi 
mehe eta gogorraren inguruan, zeina Muino Beltzetako harri 
aldagaitza bezalakoa baitzen. Baina Zizarek bazekien semeak 
ulertu egin zuela gizonak zertara etorri ziren. 

“Ez dizute utziko Bufalo Beltz zuretzat hartzen”, esan zion. 
“Hodei Gorriren iloba da, Biki Beltzen anaiaren emaztea, eta 
ez diote joaten utziko”. 

“Hohl Ez diote joaten utzikol”, oihu egin zuen Zaldi Zorok, amo- 
rruarekin urratuz bere isiltasuna, uholde batek kastore presa 
bat suntsitzen duen moduan. “Gizon zuria bezala, besteek zer 
ezin duten egin esatera datoz. Ez al dakite lakota andreak bere 
denda uzten duela berak gura duenean? Halaxe izan behar 
zuela iritzi zioten Bad Faceek Zezen Hartzen senitarteko gaz- 
tea bahitu zuten aldian, eta orduan buruzagiaren herrak Hodei 
Gorriri aitzakia eman zion hari tiro egiteko! Eta hura ez zen 
koskortutako andrea, aukeratzeko askatasuna zuen emaztea, 
baizik eta andereño bat”. 

“Egia, baina bere mokasinen oinatzetan boterea dakarren an- 
dre koskortuak ezin hauta dezake bere bidea horren argi. Bo- 
rrokarik gabe ez da posible izango; hori esatera etorri zitzaiz- 
kidan”. 

“Gerra oglalen artean? Inozo halakoak; andre batek bere sena- 
rraren denda uzten duelako herria zatitzeko prest daudenak 
inozoak diral”. 


309 


“Ez da andrea, baizik eta bere oinatzetan dakarren boterea”, 
esan zuen astiro Zizarek. “Gerra horregatik izango litzateke, 
herrien arteko gerra guztiak diren bezala, eta beti babesgabeek 
sufritzen dute”. 

Ahh-h, babesgabeak! Eta horiengan pentsatuz, semea aurre- 
rantz begira geratu zen, itzaltzear zen sutara. Bai, andreak; hor- 
txe, lo larruen artean etzanik zegoen bere ama bezalakoak, 
kontu horri isilpean adituz zegoena, seme deitzen zuen horren 
gainera eroritako zama astunaz jabeturik. Andre eta umeak, 
zaharrak, elbarriak eta itsuak izango ziren sufrituko zutenak. 


Goizaren etorrerarekin dendako larruak argitu zirenean, Zaldi 
Zorok eserita zerraien bere mantan bilduta eta sutautsaren 
aurrean. Gau guzti horretan zehar, bere bizitzako urteetan 
atzeraka bidaltzen ibili zen bere bihotza. Haurtzarotik jakin 
zuen bere herria bitan zatitutako harria bezalakoa zena, sekula 
bat ezin zitekeena berriz, beti alde urratua 

elkarri erakutsiz, errua egotzi nahian. Baina Musu Luze eta Zi- 
zare bezalako gizonek, bere sendiak, ez zuen zerikusirik arazo 
horrekin. Eurak Hunkpatilak ziren, eta halaxe zirauten. Inoiz 
ez zituzten gustuko izan buruzagi merkatariak, ezta hasieran 
ere; ez Zezen Isats, ez Zezen Hartz, ezta Ke ere; baina bere 
herritar guztiekin lagunkoi izan ziren, gizon lagunkoiak zirenez 
gero. Euren iritziz, beretarrak erailtzen zituen edonor suntsitu 
beharra zegoen, baina, hori ere herriak erabaki behar zuen. 

Hasieran, Zaldi Zorori iruditu zitzaion agian arazo horiek ez 
zutela bere sendia hainbeste kolpatu behar, eurak, oglalaz gai- 
nera, beste odol batzutakoak zirelako: minneconjou pitin bat, 
baita cheyenne pitin bat ere; eta bere ama, brulea. Baina berdin 
gertatzen zen arazoaren eragileekin. Hodei Gorri ez zen oglala 

inondik inora, bere aita brulea zen, eta bere ama, Keren arre- 
ba, saone zaharretakoa zen. Agian horrexegatik egiten zituen 
halako ahaleginak sendi horrek botere bila. Eta orain, horietako 
bat, Hartz Zutun, Andre Jantziren anaia, Zizareri hori esatera 
zetorren, bere semeak zer ezin zuen egin, oglalak berriz zati- 
tuko ez baziren. 

Berriz zatitu; hemengoak, iparraldekoak, jadanik banaturik 
zeudenean zurien opariengatik; Hodei Gorrik berak ere bake 
papera sinatua baitzuen; eta artean ahaleginak egiten zerraien 
Aita Handiaren eskutik botere gehiago eskuratzeko. Egia zen 
gudariak beragandik aldentzen hasiak zirela, eta ez soilik Biki 
Beltzengana eta Ur Gaberengana etorrita, baita Hunkpatilen 
Bide Handi eta Musu Luzerengana etorrita ere; horietako asko 
hantxe bizitzen ari zirelarik aterpe txiki xumeetan; baina pozik, 
agentziak zeritzoten uharte txikietako berriketa txotxolotik 
urrun egoteaz. Eta orain, Bad Faceak zetozen herri banatu hau 
berriz ere zatitzeaz hitz egitera. 

Ezin zuen utzi hori gertatzerik; atorradun bat izan ez balitz ere, 
eta herria babesteko zin egin ez balu ere, ez zukeen hori onar- 
tuko; eta horixe esan zion Zaldi Zorok bere aitari, baina Bad 
Faceek borrokatzeko zuten arrazoia ez zela sendoa esan zuen. 

Bat etorri zen Zizare, baina, horren aurka asko zeuden. Biki 
Beltzen senideek ez zuten galdu gura hodei gorritarren andre 
baten jarraipena. Eta Bad Faceak, nahiz eta askoz indartsua- 
go ziratekeen Hunkpatila atorradun bat euren artean edukita, 
ezkutuko arrazoiren batengatik Hodei Gorri horren aurka ze- 
goen erabat. 

Bai, Zaldi Zorok bazekizkien gauza horiek guztiak, eta bote- 
re eta poni bila zebiltzanen begietara gauza handiak zirela ho- 
riek; boterea batzarretarako, eta poniak oparitarako, gaueko 


31 I 


hitzordu sekretuetan jarraipen bat erosteko. Berak, aldiz, bere 
herriaren ongizatea besterik ez zuen gura izan, eta bere itxa- 
ronaldi luzeko andrea. 

Antza, gauza horiek bateratzerik ez zegoen. 


Batzuekziotenez, Altze Argal benetan kontu potoloa saltzen ari 
zitzaion Hodei Gorriri, hari esanez zuriek ikusten zutela berak 
zuen garrantzia, eta ipartar oglalen burutzat zutela bera. Haa- 
tik, esaten ez zuen beste zerbait ere bazegoen, euren arteko 
dendetan jakina zena: batzarretan Hodei Gorrik ez zuen beste 
edozein gudarik baino itzal handiagoa; batzuk baino txikiagoa 
bai; zeren, ipartar oglalen artean askok buruzagi-hiltzailetzat 
baitzeukaten. 

"Zu oso gizon handia zarela dakiten zuriak daude; bizirik da- 
goen lakotarik handiena”, esaten ari zitzaion Altze Argal Ho- 
dei Gorriri belarrira. "Aita Handia hori argi uzten hasiko zaie 
guztiei. Zu VVashingtonera noiz joango zaren zain dago. Behar- 
bada oglala guztientzako buruzagi nagusi baten bila dabil. Ona 
litzateke berarengana joatea”. 

“Ahh-h, Bad Face bat oglala guztien buruzagi nagusil”, jaulki zu- 
ten batzuek kontua entzun zutenean. Bai, horrek Hodei Gorri- 
ren bihotza gozatuko luke; Zezen Hartz, beste Bad Face baten 
armagatik hankan zauritua, lurrean botata geratu zenean, tiro 
hilgarria jo ziona Hodei Gorri izan zela gogoratzen zutenen 
mingainak isilarazten lagunduko zuen horrek. 

Halaxe ba, poni ileberritze ilargiko egun epel batez, Hodei Go- 
rrik eta Beldurrek euren apaingarriak zorroetan sartu eta Altze 
Argalekin Bide Santurantz jo zuten, eta handik urrutiko hirira, 
zurien herrialdearen erdigunean, Aita Handia bizi zen lekura. 

la sendi bakoitzeko norbaitek narra bat zamatu, eta gizon bien 
atzetikjoan zen, besteek paraturik begiratzen zieten bitartean, 
eta, han-hemenka, andreren batek intziri egiten zuen eme- 
ki bere manta barrutik, hegoaldera joate horrek heriotzaren 
antza baitzuen nolabait. 

Fort Fettermanen gauzak nola izan ziren entzun zuten geroago, 
nola zuriek ongietorria egin zieten buruzagiei eta merkatari se- 
meari, hark soldadua hil zuen lekura ekarri zituenean besteak. 
Antza, ekaitzakilun batu ziren egun horretarako: Beldur, Hodei 
Gorri, Hartz Azarri eta laurehun gizon, andre eta ume, Platte 
Riverrera heldu ziren egunerako. Narrak eta zamariak ibarrean 
zehar sakabanatu bitartean, elea bidali zuten postarien bitar- 
tez, zera esanez: John Richard eta Aita Handiarenganako zire- 
nak prest zeudela biderako. Horiei harrera egitera Laramietik 
igo zen soldadu buruzagiak baltsa-transbordadorea bidali zuen 
buruzagiakjasotzeko. Txikia zen eta joan-etorri asko egin behar 
izan zituen, sokatiktiraka ibaiko ur handi eta uherretan zabuka. 
Altze Argal azkena joateko geratu zen. Ordurako lanbroa ari 
zuen, eta trumoiaren burrunba entzuten zen. Txalupara igo 
zenean, andreek intziri indartsua jaulki zuten gazte ausart ha- 
rentzat, zeina, ibaiertzean errenkada sendoan pilatuta zeuden 
soldaduengana itzultzen ari baitzen. Txalupan zutik paratuta, 
merkatari semeak txiki eta goibel zirudien, atzerantz begira, 
bere amaren jendearenganantz. Beste aldera gerturatzean bi- 
hurtu egin zen, aurpegia emateko zain zituen haiei; berak hil- 
dako hura mendekatzeko irrikan zirenei, alegia. 

Txalupak ertza ukitu zueneko, soldaduak bultzaka aurreratu zi- 
ren, eta ibaiaren bestaldeko intziria isildu egin zen bat-batean. 
Baina oflzialak bere gizonei eurt eragin zien; eta, buruzagiak 
eta Altze Argal aldamenean hartuta, forterantz abiatu zen; in- 
diarrak bihotza adoretzeko abestiak abestuz zihoazen atea ze- 
harkatzean eta begira zituztenengandik ostentzean. 

Barruan, Beldur patxadatsu eseri zen bere mantan bilduta, eta 
esan zuen zuriengandik ez zuela ezer gura ez bazen sinatu- 
tako paper zurian hitzeman zietena belarra erne artean. Ho- 
dei Gorrik, antza, eleketa on bat egin zuen. Zuriek ulertzeko 
moduko hitzak bilatzen saiatu zen. Gainjantzi Beltzak indiarrei 
behin aipatutako hitza erabili zuen, zuriek zerabilten berbatxo 
bat hitzez azaldu ezin diren botere sakratu guztiak adierazi gu- 
raz. Espiritu handi horrek, zuriek zeritzotenez, indiarra ezarri 
zuen larre horietan beste inor baino lehen; hodeiak eman ziz- 
kion, begira zitzan; eta ehiza, bizibidea ateratzeko. Lau haizeak 
egin zituen, hortik zehar ibil zitezen, baita ekialdeko haizea ere, 
zeinak zuriak ekarri baitzituen indiar lurrak inbaditzera. Aita 
Handiarekin horretaz hitz egitera joan gura zuten buruzagiek 
VVashingtonera, esan zuen Hodei Gorrik. Ele asko bidaliak 
zizkioten, baina bazirudien belarri okerretan erori zirela bidean, 
eta gordeak izan zirela. Orain, bere aurpegia ikustera zihoa- 
zen, eta Altze Argal deitutako gizon gaztea eraman gura zuten 
beraiekin, Aita Handiaren etxeko ate bat ireki, eta gizona han 
sartu, inork minik egingo ez zion tokira. 


Zaldi Zorok kanpamentutik alde egin zuen. Ez zuen ikusi gura 
izan Beldur, euren Gizonjarkia, eurentarren artetik joaten Aita 
Handiarengana, txakur bat haragi freskoaren usainaren atzetik 
legez. Hortik ez zen gauza onik etorriko, indiarrek gura zuten 
ezer ez zegoelako VVashington deitutako leku batean. Beraiek 
gura zutena hemen zegoen, eta hementxe hori defendatzeko 
lekua. Eta, hala ere, euren Gizon Jarkia besteekin batera joan 
zen, herria eramanez euren eskuetan, merkatari oso aberats 
bati larruak eramaten zaizkion bezala, ondasunik finenekin. 
Aste gutxi lehenago, besterik ez, Zaldi Zorok bere buruari 
eutsi zion bere bihotzarentzat oso handia zen gauza baten au- 

rrean, horrek herria zatituko zuelakoan; eta orain bazirudien ez 
zela inor geratu behar. Beharbada goizegi eman zuen amore. 

Gogoeta horiek lagun zituela, Zaldi Zoro crowen aurka za- 
malkatu zen. Konkor han egon izatea gurako zukeen taldearekin 
etortzeko, baina iparraldera joana zen bere senide minnecon- 
jouengana, negu hartan han egiten ikusi zituenekin amorratu- 
rik. Bake paperen aurka zegoen, eta Hodei Gorrik bi aurpegiz, 
zuriei zein indiarrei, begiratzeko zuen eraren aurka. Richard 
gaztearen lana ikustean alde egin zuen. Artean jendea lakota 
zen tokira zihoala esan zion Zaldi Zorori. 

“Nirekin etor zaitezen beharra dut bihotzean, baina ez dakit 
hitz nahikoa indartsurik andrea garaitzeko", esan zuen. 

“Inoiz ez duzu pentsatu gure arreba kontu argia zenik", erantzun 
zuen oglalak, astiro, euren arteko min zahar horri buruzko le- 
hen hitzak esanda. 


Handik gutxira, oglalen gerra taldea etxean zen berriz; crow 
zaldi eder batzuk ekarri zituzten, eta atzemateko zain zeuden 
beste askoren hitza. Ordurako, hegoaldeko berriak zeuzkaten. 
Zizarek esan zuen Beldur ez zela joan Aita Handiarengana. 
Azkenean muzin egin zion; hortaz, Hunkpatilarik ez zen joan, 
Hodei Gorri, Hartz Azarri, Ezpata, Txakur Gorri, Hartz Beilegi 
eta Zezen Eseri oglala baino ez ziren joan; eta euren gizonak: 
hogei indiar, lau andre besteak beste. Ziotenez, VVhetstone- 
tik beste hainbeste abiatu ziren Buztan Marradunen pean, eta 
buruzagi bruleak gorrotoz begiratu omen zion Hodei Gorriri, 
zera esaten entzun zionean: “oglalek buruzagi guztiakgaldu di- 
tuzte ala?”. 

Baina non zen Beldur? galdetu zuen Zaldi Zorok. 

Ziotenez, bera eta besteak Rawhide Buttes inguruan kanpatu- 
rikzeuden, Aita Handiarekin hitz egitetikzer zetorren entzute- 
ko zain, agentzia bati buruz eta beste zer batzuei buruz. 

Euren Gizon Jarkia beste batzuek egingo zutenaren zain ese- 
rita! Baita gizon akitu bat ere gerra bidera eramateko nahikoa 
zen hori; eta, hortaz, Zaldi Zorok crowen aurkako beste tal- 
de baterako deialdia egin zuen. Oraingoan, Orak eta beste 
askok talde handi bat gida zezala eskatu zioten, dendak eta 
jana prestatzeko andreak eramanez aldean; antzina bezalako 
ehiza eta gerra talde bat. Eta halaxe egin zen; eta, abiatzear 
zirela, herriak ohore handi bat ezarri zuen Zaldi Zororen eta 
Ora bere lagunaren gainean, urte asko askoan inori eman ez 
zitzaion bezalakoa; ez zituzten soilik Bele-Jabeen elkarteko 
lantzadun izendatu, berez ona zena, baizik eta oglalen lantza 
bien jagole izendatu zituzten. Lantzok inork gogora zezakeena 
baino lehenagotik zeuden herrian; seguruenik, Missouriko aroa 
baino lehenagotik, uste zuten Zizarek eta Zezen Bihotz Gaizto 
zaharrak. Nola heldu ziren ere inork ez zuen oroitzen, herriari 
eman zitzaizkiola soilik, bere indarraren eta ahalmenaren ikur 
gisa, zeintzuk, belarra udaberrian legez berpiztu egingo baitzi- 
ren gudari zangarrek lantzok borrokara eramatean etsaien lu- 
rrean. 

Eta, gerra taldea abiatzean, Zaldi Zorok eta Orak lantzak goian 
zeramatzatela, herriak oso kanporaino jarraitu zien, oglalen go- 
resmen kantu ederrak kantatuz, gizon baten bizialdian behin 
edo bitan soilik entzunak ziren kantuak. 

Taldea oso indartsu sentituz abiatu zen. Kanpamentu handi 
bat aurkitu zuten Little Big Horn ibaien artean, crowek eu- 
ren erreserbako ataltzat aldarrikatzen zuten lurraldean. Lakota 
andreak -etsaia ahaikatzeko— muino batean eserita zeudela, 
gudariek erasoa jo zuten. Ilajeak lortu zituzten, gerra zaldi eder 

batzuk ere bai, baita crow andreek zeremonietan zerabiltza- 
ten fin eta eder horietako apur batzuk ere. Orduan bai abes- 
tu zituztela goresmen kantuak lakota andreek, crowal< lotsa- 
razteko. Zaldi Zorok eta Orak, biek eraman zituzten lantzak 
borrokaldi guztian zehar; beti aurreneko, eta etsaiarengandik 
hurbilen; beti atzenengo, jeurt egitean, herriak ondo aukeratu 
zuela erakutsiz. Eta etxerantz abiatzean, crowak, barreiatutako 
gudariak elkartu eta, gudu- lasterrean etorri ziren, zaldietako 
batzuk berreskuraturik, eta beste hamahiru ilaje galdurik. Lako- 
tek ere bakan batzuk galdu zituzten, eta geratzekotan egon 
ziren; baina, crowak, buelta eman eta, horren arin joan ziren 
euren agente soldadu buruzagitxoarengana, ezen Zaldi Zorok 
eta Orak haiei pixka batean jarraitzea erabaki baitzuten. Hura 
ikuskizun ederra, euren lantzekin gudariak nola gidatzen zituz- 
ten ikustea, horietan lotutako ilaje eta lumak haizean dantzan 
egiten zutelarik. Euren agentzia bertaraino jazarri zituzten 
crowak, soldaduen armetaraino. Eta hango borrokaldiaren 
ondoren, lakotek handik nahiko hur kanpatu zuten, ehizatze 
eta oldartze egun batzuetarako; zelatariak ere bidali zituzten, 
zeintzuek entzun baitzuten crowek bere agenteari esaten zio- 
tela mila gudari lakota zeudela erasoan, eta zurien bolbora 
eta munizioa zeukatela -gudariek haserre keinuak eginez esan 
zuten hori, gizon zuriaren ondasunak crowentzat soilik balira 
bezala- Ederra zen halako gauzen inguruan barre egitea. Or- 
duan, lantzak lur etsaian hainbat egunez menderakaitz zirela 
erakutsi ostean, gerra taldea etxera joan zen, herrian zehar 
erakustaldi ederra eginda, bai eta garaipen dantzaldi luzea ere. 
Beste kanpamentuetako asko hantxe ziren, eta ilunabar osoan 
gudariak Zaldi Zoro inguratzen ibili ziren. 

"Doazela bake buruzagiak Aita Handiarengana. Benetako lako- 
tak hemen dira oraindik”, esan zuen Azeri Beltz gazteak. 

“Hoye I”. 

Bere bihotza lur jota geratu ondorengo gertakizun horrekin 
Zaldi Zoro ongi sentitu zen, hainbeste non egun bat ekarri bai- 
tzion gogora, hamar urte lehenagokoa; orduan, hamazazpi urte 
zituen eta bere aitakZaldi Zoro izen ohoretsua eman zion; eta 
Bad Face andereño batek, harro, zuzenean aurpegira begiratu 
zion. 

Ur Gaberen kanpamentua xirripatxiki batera lekualdatuta ze- 
goen, Musu Luzenetik ez oso urrun; aitzindari guztiak Bide San- 
tura joanda zeuden, buruzagi bidaiarien berri jasotzera eta on- 
gietorria egitera. Itxaroan zeuden beste guztiengana jaitsi ziren 
Rawhide Buttes ingurura; mila denda inguru; larruak saltzeko 
asmoz, esan zuen Bufalo Beltzek. Gizon handietako gehienak 
joatea gauza bitxia zen, baita arriskutsua ere, crowal< mende- 
ku erasotan aritzeko grinaz ibiliko baitziren orain; eta, hortaz, 
andreak Musu Luzeren herritik gertuago joatea eskatu zuen, 
babes bila. 

Houl Egite argi horrengatik kanpamentuko bere arrebei andre 
jaia eskaintzea pentsatu zuen Zaldi Zorok. 

Egun batzuk beranduago bere amaren lagun batek, Ur Gabe- 
ren herrikoa, otordu handi bat prestatu zuen. Gizon zuri baten 
emazte izandakoa zen, eta oso okin ona; eta, beraz, zartagi- 
nean egositako ogia izan zuten, kafea eta galdara bete sagar 
erre, azukre koskorrekin erreak, andre nagusientzat, senarrak 
joanda zeuzkatenak. Eta gero iji-aja ibili ziren aran hezur jokoan, 
beira ale eta eraztun opariak eskuratzeko, zeina jaiaren parte 
bat baitzen, eta opari handiena crow andre baten zaldi hori 
pikart ederra. Jende asko jaitsi zen bidean behera, barre alga- 
ratan iluntze hartan hain alai zegoen denda argitua ikustera. 
Batzuek zioten Zaldi Zorok bere zaldiaren bizkar gainean eka- 
rri zituela jairako gauzak, herrixkara etorri zenean. Ordea, inor 
ez omen zen konturatu gauaren ilunean norbait zaldi gainean 

abiatu zela Rawhide Buttesen kanpatutako Bad Faceengana, 
Hartz Zutun, Andre Jantziren anaia, bat-batean desagertu zen 
arren. 

Hurrengo egunean norbait falta zen denden biribilean. Bufalo 
Beltzek bere hiru umeak senide batzuengana bidali, eta joan 
egin zen. Mokasinak, tapa-tapa, jori ibili ziren dendatik dendara, 
berriak aipatuz. Andre gehienak urduri eta pozik zeuden jazo- 
takoaren susmoa harturik; baina apur batzuk larritu egin ziren, 
Ur Gabe eta Hodei Gorriren jendearengan pentsaturik; eta 
bizpahiruk zera zioten, Bufalo Beltzek bere ustean gizonik han- 
diena hautatu zuela, baina, okertu zela oharturik, berriz auke- 
ratu zuela. Amorruz zioten hori, aho garratzez, andere mahats 
berdea jatean legetxe, mingainak zorrotz, elorriak legetxe. 

Denek zekiten Bufalo Beltz Zaldi Zororekin joana zela. Ez an- 
drea eraman, gauerdian zaldi bat ostera etorritako snake bat 
bailitzan. Agerian egindako zerbait izan zen, herrixkako beste 
zenbaitekin batera joanda, gerra talde txiki bat osatuta crowen 
aurkajoateko Yellowstoneko lurretara. Gerrataldearen erdian 
joan ziren biak, zaldien gainean goizeko eguzki argitan; Zaldi 
Zoro beti bezala, orein larruzko atorra zuriz eta azpantar urdin 
ilunez, bere ikuspeneko luma bakarra buruaren atzealdean zut, 
txirikorda luzeak kastore larruz loturik, ilearen kolore berdine- 
koak zirenak ia. Gaur, bere aurpegi argal margogabea ez zen 
beti bezain serioa, eta, besteak inguruan egon arren, sarritan 
begiratzen zion ondoan zuen andreari. Liraina zen artean ere, 
eta tente zebilen zaldi gainean, orein larruz jantzirik goitik be- 
hera, gerra taldean zihoan andre batengan ohitura zenez; ilea 
bere ondoan zeraman gizonaktxirikordatu zion, eta masailetan 
oso maitatuak direnen gorri-gorrizko biribila zeraman. 

Andrearengan ez zen bat ere lotsarik, Kizkur gazteak behin iku- 
si bezalakoa Running VVaterren, andreekin aran biltzean zela, 

mutikoak hezurrak jaurti zizkionean bezala; edo bere mantan 
bilduta egon ohi zirenean bezala, andrearen amaren denda 
kanpoan eta bere eskutik helduta zuenean. Oraingoan berare- 
kin joan zen lakota andre heldu batek berak hautatu gizonare- 
kin doan bezala, agerian; nasai, bere eskubidea zenez gero. Ezin 
izango zuen berriro Bakarren Dantzan inoiz parte hartu -gizon 
bakarra izan duten andreena-, hori ziur. Baina lakota andre 
ohoretsu askok ezin zuten hori egin. Bestalde, hura ez zen eu- 
ren arteko bat-bateko begirada gurutzatze batengatik gertatu, 
baizik eta urte askoan urrunetik begira egon eta gero. Orain 
andre bat zen, samurra eta ederra, maiatzeko lurra legez. 

Bigarren gauean, gerra taldetxoa banda txiki batzuk kanpa- 
turik zeuden toki batera heldu zen, errekasto baten ondoan, 
urertzean tantai ilara bat zeukana. Lagunen denda bikoitz bate- 
ra gonbidatu zituzten, eta Ezkutu Txikirekin txingarren ondoan 
eseri ziren -Oraren anaietako bat zena—, eta Txikitorekin eta 
beste hainbatekin, oturuntzarako. Bat-batean oihu eta zaratak 
entzun ziren kanpamentuan, eta, larru zarrastarik edo beste- 
lako inongo hots edo zantzurik gabe, dendako ate-hegala ire- 
ki, eta Ur Gabe agertu zen euren aurrean zutik, begiak gorri, 
grizzl/ haserre batenak legez, su inguruan oturuntzan zirenei 
begira. 

“Hemen nauzu, neure lagunal”, oihukatu zuen, errebolberra 
Zaldi Zororengana destatuz. Hunkpatilak bere aiztoaren bila 
jauzi egin zuen, baina Txikitok, atzetik, besotik oratu zion, eta 
Ur Gabek tiro egin zuen. Erlantzak begiak erre zizkion Zaldi 
Zorori; balak goiko barailan jo zion eta aurrerantz erori zen, 
su gainera; eta, inork atzeman baino lehen, Ur Gabe joana zen. 

Ezkutu Txikik eta besteak gizon zauritua txingarretatik altxatu 
zuten, eta ahozgora etzan zuten larruen gainean hilda balego 
bezala, eta sorginari deitzera joan ziren. Ordurako, Bufalo Beltz 

alde eginda zegoen. Dendaren atzealdearen azpitik irten zen 
isil-gordeka, eta senide batzuengana joan zen lasterka bere gi- 
zon haserrearengandik babes zezaten. Baina Ur Gabek ez zuen 
beste inor tirokatzeko gogorik. Denden biribilaren beste mu- 
turrean, bere kanpamentutik laguntzaile ekarritakoei esaten ari 
zitzaien bizkor alde egin beharzuela, Zaldi Zoro hil zuelako. 

Hori entzunik, baita bere lagunak ere beragandik aldendu zi- 
ren, eta haien andreek joandako gizon eder batengatik egin ohi 
den adia eta intziria hasi zuten. "Zaldi Zoro hilal”, egiten zuten 
garrasi. "Gure Gizon Bitxia eraila oglala kanpamentu bateanl”. 

Bai, bai, esan zien Ur Gabek, baina orain alde egin beharra 
zuen, atorradunaren lagunak bere bila etorri orduko. Errebol- 
berra Hartz Beilegiri eman zion Zezen Bihotz Gaiztori itzuli 
ziezaion, hari eskatu baitzion minutu batzuk lehenago. 

"Zaldi Zoro hilda dago”, esan zion Hartz Beilegiktribuko histo- 
rialariari. "Zure armaz tirokatuta, andreagatik”. 

Zezen Bihotz Gaizto isilik eseri zen, errebolber epela eskuetan. 
Euren gudari handia, euren Gizon Bitxia hilik, ez etsai baten 
balagatik, ezpada oglala batek bidalitakoagatik, bere ikuspenak 
iragarri bezala; eta berak, bere lagunak, utzitako errebolberra- 
rekin. Lelokeria galanta izan zen hori, Ur Gaberi arma uztea; 
baina ondo zegoela zirudien; goizean goiz ehizan ibiltzea gura 
zuela esan zion. Nork pentsa zezakeen Ur Gabe bezalako gizon 
batek hain indar gutxi izango zuela andrea beste batekin joan 
izateagatik? Sasoi ilunak zetozen orain seguruenik: Ur Gabe 
ezingo zen lakoten gizon handi inoiz izan; Zaldi Zoro hilik; eta 
ipartar oglalak zatiturik, eta batek daki zenbat odol isuriko zen 
herriko lur gainean euren artean. Egun txarra, benetan, herria- 
rentzat. 

Ordurako, kanpamentuaren beste ertzeko herrazko txutxu- 
mutxua orro ozen bihurtuz zihoan, inetazi ekaitz bat legez; an- 
dreak adiaka edo kantu bihotz-altxagarriak kantatzen zebiltzan; 
gizonak ere kantuan, gerraz eta heriotzaz, Ur Gabe atzema- 
teko prestatuz. Baina beranduegi zebiltzan. Kanpamentura 
eramandako mando azkarra hantxe utzita, topatu zuen lehen 
zaldia hartua zuen hark; eta Zaldi Zororen lagunek jabea ezin 
izan zutenez harrapatu, mandoa hil zuten, aiztoekin ebakita eta 
sakailatuta; azkenik, batek zintzurra moztu zion, odol beroa 
bor-bor zeriola. Baina horrek ez zion kolorerik eman Zaldi Zo- 
roren aurpegiari, bufalo bilgorra legez zirauena zuri. Sorginak 
katiluari eragin zion, kriskitinari ere bai, gizonaren gainetik, eta 
bere kantua kantatu zuen, baina gizon zaurituaren begiek itxirik 
jarraitu zuten. 


Behean, UrGaberen kanpamentuan ere, arazoakzeuden. Ezpali 
egozten ari ziren maitasun zorkia egin izana, Bufalo BeltzekZal- 
di Zororekin alde egiteko; andreen jaian bere katiluan ezarri- 
tako zerbait, ziotenez. Gudariak Ezpal hiltzeko elkartzean, Biki 
Beltzek bere dendara eraman zuen. Sorginak esan zuen berak 
ez zekiela ezer andre arazoez ezta maitasun zorkiez. Gerra zal- 
dientzako babesa egin zuen egun hartan Hunkpatilarentzat, eta 
aspaldi kutun txiki bat, zurien balak saihesteko. 

"Zer ipini zenuen bertan?", jakin gura zuen Biki Beltzek. 

Hartxintxar beltz bat besterik ez, bere harri ametsetik, margo- 
tutako beira aleak baino handiago ez zena, eta arrano pikarta- 
ren isatseko erdiko lumetako bat guduan eraman zezan. Arra- 
no berarekin Ezpalek hegal hezurrezko txirula bat egin zuen 
sokatxo batetik zintzilik eramateko, seinaleak egiteko. 

Biki Beltzek marmar egin zuen. Crowak Kanpamenturaino Jaza- 
rri Zituzten izenez ezagun zen guduan lantzadun aritu zenean, 
Zaldi Zorok gauza horiek zeramatzala ikusi zuen. Beraz, joaten 
utzi behar izan zioten, baina Ezpal ez zen inoiz gehiago denda 
biribil horretan biziko. 

Zaldi Zororen lagunek ez zekiten non ezkutatzen zen Ur Gabe, 
baina batzuek zioten beretarrek izerdi etxola bat egin zutela 
erailketaz garbitzeko, eta ondoren Biki Beltzengana eraman 
zutela. Bere anaiak ongietorria eman zion, zera esanez: "Zatoz 
eta egon nirekin, eta borrokatu gura badute borrokatuko gara”. 

Eta orain, oglala herrialde osotik zehar, jendeak zioen ez zela 
ustekabekoa hilketa hura, Bad Faceek aspalditik bekaitz ziote- 
lako Zaldi Zorori eta gudariak bere jarraitzaile izateari. Bere 
adoreaz eta zangartasunaz jeloskor, eta bere isiltasunaz, bes- 
teek harrokeriatan ziharduten bitartean, euren ekintzak hai- 
zatuz andreek bufalo puxikak legetxe. Batzuek gogora ekarri 
zuten ere Hodei Gorrik amorruzko begitartea jarri zuela ikusi 
zuenean askoz gazteagoa zen Zaldi Zoro jarri zutela atorradun; 
eta askokesan zuten horixe zela Hodei Gorri zuriengana joate- 
ko arrazoia, hantxe oglala handi bat izan zitekeelako. 

Zaldi Zororen lagunak oso haserre zeuden kanpamentuan, gu- 
dariak borrokarako margotzen ari ziren; Ur Gabe hona itzu- 
liko zuten zigorra jasotzeko, edo bestela beretarrak iraitziko 
zituzten. Bazirudien odola malats isuriko zela lakota lurrera. 
Baina orduan, Zaldi Zoro berriro bizitzen hasi zen, eta ara- 
zorik ez zela egon behar zioen; keinuen bidez esan zuen hori, 
bala musuan sartu zitzaiolako, sudurraren ertz baten azpian, 
eta mintzamena kendu zion. Bufalo Beltz ere ez zuten zigortu 
behar. Lakota zen heinean ez zuen inongo okerrik egin. Gizon 
leloek egiten zituzten gauzengatik ez zioten andreari errurik 
leporatu behar. 


323 


Halaxe ba, gudariek begirale horma bat egin zuten gizon zau- 
rituaren dendaren inguruan. Berriz egunargitu aurretik oso 
itxura eskasa hartu zioten: aurpegi puztua, wasna zakutoak 
legez; begiak gaixotasunaren sutan erretzen. Askotan ahalegin- 
du zen esertzen, zintzurretik marru eginez tranpan harrapa- 
tutako grizzlyak legez, aurpegi hondatuarekin zezelduz: “Utzi! 
Utzi nire besoai”. Bere ingurukoek horixe entzun zuten lehen 
aldian elkarri begira geratu ziren. Ahaztua zuten bere zorkia. 
Modu bakarra zegoen Zaldi Zoro hiltzeko: beretar batek be- 
sotik heltzea. 

Zer larri zegoen ikusirik, bere lagunek ez zuten Musu Luzeren 
kanpamentura itzuli. Urrun zegoela zioten, esan guraz Zaldi 
Zororen gudariek bera une hartan ikusiz gero, edo han hilez 
gero, oso bihotz txarrak eragingo zituela horrek. Hortaz, Bele 
Pikarten dendetara eraman zuten, beste osaba bat, besteen- 
gandikaldenduta kanpaturikzegoena. Eta Zizare eta Musu Luze 
tiroketa agitutako lekura zamalkatu zirenean, inork ez zien esan 
zer gertatu zen, soilik semea bizi zela. 

Eskerrak Belatz Txiki gazte zangarra eta bere lagunak snake 
herrialdera joanda zeudela. Bake gizonek nahikoa arazo zuten 
haren amorru sutsurik gabe ere, gudariak aztoratzeko haren 
bihotzbeltzik gabe; baina bazekiten lasterkari bat abiatua zela 
bere bila; beraz, azkar lan egin beharra zuten anaia erasoan 
itzuli aurretik, bere zaldia etsaiaren aurka oldartzeko prest 
hantxe bertan, gerra zidorrean balitz bezala. 

Lehen eguzkia ostendu orduko, argi zegoen arazo hartan hiru 
alde zeudela: Zaldi Zororen tirokatzea mendekatzeko gogo 
sutsua zutenak; Ur Gaberen alde zirenak; eta, azkenik, gizon 
zaurituaren hiru bake osabak, Zezen Buru, Errauts eta Bele 
Pikart. Hiru horiek, bai eta Zizare eta Musu Luze ere, herriare- 
kiko ardura handia zuten. Oso haserre zeuden euren semeari 

egindakoagatik, baina ezin zioten Ur Gaberi errurik bota beste 
batzuei bota gabe: bera aspalditik berotzen ibilitakoei kontu 
horren aurka egon zedin. Berriro hodei gorritarrak izan arren 
arazoa sortu zutenak, artean ere bakearen alde ari ziren. Ze- 
zen Bihotz Gaizto eta Ora ere, Zaldi Zororen lagun minak zi- 
renak, denek zekitenez, laguntzen ari ziren ere. Horiek biok 
kontuz ibili beharra zuten, alde bietan zeuzkatelako senideak, 
eta jakina zen Zezenen errebolberra erabili zutelatiroketarako. 

Zaldi Zorokhirugarren eguna.txarrenazeritzotena, bizirikgain- 
ditzean, kanpamentua pitin bat baretu zela zirudien. UrGabe bi 
zaldi oso flnen jabe zen, bat uherra eta bestea nabarra. Horiek 
biok eta beste bat, ederra ere, bidali zizkion Zizareri, egindako 
zauria sendatzen laguntzeko. Orduan, Bele Pikart zaharrak eta 
beste batzuek, andrea Zezen Bihotz Gaiztoren dendara era- 
man zuten eta bertan utzi zuten, Zezeni esanda Zaldi Zorok 
esan zuela edozer jazota ere andrea ez zutela zigortu behar. 
Zezenak, gizon nasai eta zuzentzat zutena denek, gauzak kon- 
pondu zituen andrea Ur Gaberengana itzul zedin bakean; eta, 
hala, kanpamentu isil baten barrena heldu zen, bururik bat ere 
ez zela inondik ageri, andrea ez zedin sentitu begiz jarraitua, eta 
ez lotsarazteko arazoa zela-eta. Isilik, bere semeez arduratzera 
itzuli zen, eta bere lanetara; bere masailetan, ordea, ez zegoen 
gorri-gorri gehiagorik, eta bere altze hortzezko soineko fina, 
Zaldi Zorok bufalo zuriari esetsiz ibili zenean aurkitutako talde- 
tik gehitutako hortz ilarak zituena, gorde egin zuen. 

Zaldi Zoro hobeto zegoela iruditu bezain laster, beretarrek 
eraman egin zuten; horrela, besteak eguzki dantzarako bil zi- 
tezkeen, ordurako nahiko atzeraturik baitzegoen. Bainajadanik 
buruzagi bidaiariak itzulita zeuden, eta Rawhiden zain egotera 
eta salerostera jaitsitakoak ere bai; eta, beraz, zeremoniak hasi 
ziren. 

Berriro etxean egonda, Zaldi Zorok ama deitzen zuen hori 
semea suspertzeko janariak prestatzen ibili zen, zeukan andre 
zuriaren zurbiltasun hori kentzeko. Handik egun gutxira, Be- 
latz Txikiren bila joandako lasterkaria itzuli zen, esanez taldea- 
ren aztarnarik ez zuela aurkitu. Inork ez zuen sinetsi ahalegin- 
du zenik ere, oso izututa egoteko itxura baitzeukan. Zizarek 
eta Musu Luzek dendara dei egin zioten, eta hark ikusitakoaz 
mintzatu ziren; eta, azkenik, jakin zuten, jakin ere, benetan ika- 
ratuta zegoela hango beheko zuriekin: ez soldaduak, baizik eta 
bere buruari Big Horners zeritzoten meatzariak-mendi horie- 
tara joan gura zutelako urre bila—. Garraiolari, itzain eta Gizon 
Grisekin batera, elkarte sekretu bat eratu zuten, indiarrak aka- 
batzeko, horiek oldartuta mantentzeko eta bakea eragozteko 
-gurdi karrankariek eman ordaindiru ederra ez zutelako galdu 
nahi—, eta lurra meatzarientzat irekitzeko. Forte inguruetako 
hainbat Ganorabako tirokatu zituzten; horietako bat, solda- 
duentzat mezu bat zeramanean. Ahozpez aurkitu zuten, eda- 
tera etzan zen xirriparen ertzean bertan, bala batek bizkarra 
zulatuta. Baita mokasin andreak ere erailtzen zebiltzan -solda- 
duen larruzko gauzak konpontzen zituztenak-, horrenbestez, 
euren dendak oholesi barrura eramateko agindu zieten, hor- 
mak zeuzkaten tokira. 

"Denak Gizon Grisak , legegabeak denak", esan zuen Zizarek 
ezohiko amorruz. 

Houl Baietsi zuen lasterkariak. Hango beheko lurralde hura be- 
netan zorki txarra zen. Hala, Zizarek eta Musu Luzek joaten 
utzi zioten. Ikaratuta dagoen batengandik zaila da ezer argirik 
ateratzea. 

Zaldi Zoro eta Ora lantzadun, crowal< euren agentziaraino 
jazarri zituzten aldian, bufalo ugari ikusi zuten Yellowstone 
iparraldean. Hortaz, andrearen arazoa apur bat baretzean 
eta eguzki dantza egindakoan, herriko gehienak bertara joan 
ziren ehizaldi eder bat egiteko asmoz, esku lanpetuak bihotz 
herratsuari ahazten laguntzen baitio. 

Zaldi Zoro zela gainean esertzeko gai izan bezain laster, Musu 
Luzeren kanpamentua besteen atzetik joan zen okela egitera, 
bufalo buruen ikurrak utzirik atzean, Belatz Txiki eta bere tal- 
dea eurengana gidatzeko. Big Horn ibaia bokalean zeharkatuta, 
eurentarrak aurkitu zituzten, crowek eurentzat aldarrikatzen 
zuten lurrean; baina, lakota kanpamentu pila zegoen, bata bes- 
tetik hur; borrokarako prest zeuden mila gizon eder inguru; 
beraz, inor ez zen beldur. Okela egite oparoa izan zuten eta 
Zaldi Zoro nahiko susperturik zegoen, zaldi gainean tiroka as- 
tiro ibiltzeko ere. 

Orduan, gau batean, Belatz Txikiren taldea kanpamentura 
heldu zen ilunetatik; gudarietako bi zuzenean joan ziren, Ziza- 
reren dendara, mantak urratuta, aurpegian lurrezko marrak. 
Ahh-h ! Zoritxar handia izan zuten. Belatz Txiki lurrean zetzan 
hegoaldeko lur hartan, indiar-ehiztari zuriek hila, snakeenetik 
etxerakoan tirokatua. Bat- batean bala mordoa etorri zitzaien 
ziztuan, eta eurak gutxi zirenez, zaldiak zigortu eta 

alde egin zuten handik; baina Belatz Txiki falta zen; eta, hortaz, 
gauean, bat isil-gordeka itzuli zen bila; eta, zurien aurka bera 
bakarrik erasoan joandako lekuan bertan topatu zuten. 

Hori esateaz batera, dendako bi andreek adiari ekin zioten, 
euren mantapean eginez, emeki, jakin bazekitelako euren Gi- 
zon Bitxiak ez zuela maite herriaren jite hori. Eta kontakizuna 
bukatzean, aita jaiki eta isilik atera zen gau ilunera. Zaldi Zoro, 

aitzitik, geldi eserita zegoen, eta sudur ondoko orbaina zuri 
ikusten zitzaion su argitan. 

Belatz Txiki joana zen, beraz; anaia gazte, alai eta zangarra, 
zurien balek eramana, bera etxean zebilela bere andre egi- 
tamuekin. Herriaren ongizatean pentsatu ordez gizon bat bere 
buruan pentsatzen aritu zelako gertatu zen hori; eta, hori dela 
eta, samina bere inguruko guztien gainera erori zen, lakota gaz- 
te alaia maite zuten guztien gainera. Eta Zaldi Zoro horretaz 
guztiaz jabetu ahala, bere bihotzean halako garraztasun bat 
pausatu zen, errauts grisarena bezalakoa, aienatzeko denbora 
luze-luzea beharko zuen garraztasuna. 

Hurrengo egunean Ur Gabe ikusi zuen. Iluntze aldera, okelaz 
zamaturik zetorrela, Zaldi Zorok bere aurrean Mokasin Gailu- 
rren zaldi uher bizkorra begiztatu zuen, zeina urrezkoa baitzi- 
rudien, udazkeneko eguzkiak argitutako mendi magala beza- 
lakoa. Baina, orduan, Gailur bere abereak larrutzen aurkitzean, 
harriturik mintzatu zitzaion. "Zure zaldi uherraren gainean zin- 
doazela iruditu zait". 

Bere lanetik burua altxa barik, Gailurrek erantzun zion Ur 
Gabe zela Zaldi Zorok etortzen ikusi zuena. 

"Ur Gabel”, oihukatu zuen Hunkpatilak, bere ahotsean azken 
asteotako samina eta anaiaren hilketaren amorru guztia ateraz. 
"Ezagutu banu! Bala bat bidaliko niokeen bueltan, berak niri 
emandakoaren ordainetanl”. 

Bufalo okelaren zama gainetik kenduta, zelarik gabeko bere 
zaldi gainera jauzi egin, eta Ur Gaberen atzetik abiatu zen. Ye- 
llowstone aldera heltzean, ia harrapaturikzeukan. Eta atzeman- 
go zuen, baina, besteak bere zaldi uher izerdituarekin ibaian 
murgildu eta igeriketan zeharkatu zuen; Zaldi Zoro ibai ertzean 
geratu zen, ihesian zihoanari begira, eskua arman. 

Hurrengo egunean UrGaberen dendaeta beste hainbat kanpa- 
mentutik joan ziren. Ziotenez, hegoaldera joan ziren bizitzera, 
eta ez ziren inoiz gehiago itzuli. Askok poza hartu zuten. Orain 
euren arteko arazoa amaituta zegoen. 

Baina, handik egun gutxira, Tripaundiek deialdia egin zuten 
buruzagi elkarterako, euren atorradunetako batek egindakoaz 
hausnartzeko. Haiek guztiek egindako zina errepikatu zuten, 
eta Zaldi Zorori zin hori hautsi izana leporatu zioten, herria- 
ren bakea arriskutan jarririk bere jokabidearekin, eta gizon bat 
arma batekin jazarririk eta iraitzirik, hark oparitutako zaldiak 
onartu ostean. Eta agureen biribilean inork ez zuen hitzik egin 
Hunkpatilaren alde, horietako inor ez zelako bere aita; eta 
guztiak bihurtuta zeudelako zurien bake buruzagiak; edo Biki 
Beltz edo Hodei Gorriren senideak ziren; edo bienak. 

Tripaundiek baino ez zuten baimenik esaten zena entzuteko, 
baina kanpamentu osoa zegoen jakinaren gainean, eta denda 
guztietan jendea ateetan paratuta zegoen, Zaldi Zororen bila 
joaten zirenean zer gertatuko zain. Azkenik, lau gizon atera zi- 
ren batzar dendatik, aukeraketaren egunean legez; baina, ora- 
ingoan, oinez eta armak eskuetan, eta atzetik zihoazen bes- 
te hamarrek lagundurik, armaturik horiek ere; besteak beste 
Hartz Zutun -Andre Jantziren anaia—, eta Ur Gaberen bi 
anaia; beste guztiak, Bad Faceak, Beldur Gaztea izan ezik, bes- 
teekin elkartu zena, baina aurrean jarrita. 

‘Alde egiten saiatu dela esan eta presoari tiro egiten dioten 
bakarrak ez dira zuriak”, esan zien; besteak isilik geratu ziren, 
eta eurekin joaten utzi zioten. 

Zizareren dendan aurkitu zuten Zaldi Zoro, eta Tripaundien 
erabakia esan ziotenean, berak amari keinu bat egin zion, ardi 

adar-handiaren ilez eginiko atorraren bila joan zedin. Zorroa 
ekarri, eta negarrez hasi zen semearen eskuetan jartzean. 

Zaldi Zororengan, ordea, ez zen atsekaberik kontu horretan, 
ezta herrarik ere, hori ez zelako ezer berorrek bere bihotzean 
ezarritako erru zama beltzarekin alderatuta. Irmo, haietako 
inor baino aiseago, bakarrik joan zen euren artetik, aske, men- 
dira doan gizon goiztiarra legez; eta Beldur Gaztea konturatu 
zen etortzeko beharrik ez zuela, han ez zegoelako inor hura 
ukitzen ausartuko zenik, ez bazen ezkutuan edo gau ilunean. 

Halaxe ba, Zaldi ZorokTripaundiei itzuli zien atorra, eta, joate- 
ko baimena eman aurretik ere, norbait esaten hasi zen Hodei 
Gorri horrekin jantzi beharko zutela. Bad FaceakVVashingtonen 
gauza handia egin zuela esan zuen, Bear taldearekin zegoen 
arazo larria sendatuta Zauri Txiki buruzagi egitean; aspaldian 
egin izan ez balute bezala, eta berorren herriak hautatuta, eta 
ez Bad Faceakedo beste inorkesandako lelokeriengatik. Hodei 
Gorri buruzagi handia zen orain, esan zien gizonak han zire- 
nei, Aita Handiak halaxe deitua, eta buruzagien elkarteak hura 
ohoratzeko ordua zen. 

Azkenik Beldur jauzi batez zutitu zen. 

“Nire begiek nahikoa okerkeria ikusi dute gau honetanl”, 
oihukatu zuen; eta, hala, Tripaundien batzarra itxi egin zen, be- 
rriro sekula ez irekitzeko. 

EZKONTZA ETA LAGUN BATEN HERIOTZA 


Orain inoiz baino gehiago, oglalekZaldi Zoro ahotan hartzean 
euren Gizon Bitxiaz hitz egiten zuten. Ondo osatzen ari zen Ur 
Gaberen tiroketatik; baina, sudur ondoko orbainarekin -bol- 
borak belztua—, bere azalaren zurbila nabarmenagoa zen. Ilea 
luzatu zitzaiola zirudien ere, gaixoaldian bitartean; txirikorda 
gaztainkarak, larruz lotuak, bere gerrikotik nahiko behera jais- 
ten ziren. Bazirudien apur bat maizago ibiltzen zela herritik, la- 
pikoetan okela bazela ikusteko, zaldi bat narra bakoitzarentzat. 
Bere jantzia beti bezain soila zen, eta pasaeran udako haizea 
baino isilagoa zen. 

Artean ere, andreek eginkizunak eteten zituzten hari 
begiratzeko, baina gudari gazte bat legez agurtu beharrean, 
maitekiro begiratzen zioten orain. 

Beste desberdintasun bat ere bazegoen. Ilargi gaztearen iluntze 
hartan, Zaldi Zoro, ehizatik heltzean, ez zen bere amaren den- 
dara itzuli, baizik eta ondoan ezarritako beste batera. Makurtu 
eta argi-itzaletara sartu zen, non andre bat lanean ari baitzen 
bakarrik. Zaldi Zoro sartzean, andreak, altxatu eta, arku-bui- 
rakak hartu eta, gizonaren lekuan eskegi zituen, su ostean, eta 
gero, ogiginan jarraitu zuen isilpean. 

Zaldi Zoro eseri egin zen, goi maila galdu duen gizon bati da- 
gokion pipa motza piztu, eta andrearen buru aratzari begiratu 
zion esker onez. Benetan bihoztuna izan behar zuen andreak, 
halako gizon bat hartzeko. Ez zen soilik, eta berak bazekien 
hori, Ora eta Bele Pikart eta beste zenbait lagun on andrearen- 
gana joan zirelako bera eskatzera; ezta berorren neba gazteak, 
Luma Gorrik-zeina neba kutuna baitzuen- hori egitera limurtu 

zuelako ere. Ordurako andrea ez zen neskatxa bat; Zaldi Zo- 
roren hogeita zortzi urteetatik gertu zegoen, eta andre batek 
izan behar duen nortasuna zuen gizonen desirak alboratzeko 
berak hala gura izanez gero. Ora eta besteak hara joan ziren 
andreari esatera jakin behar zuela gizon hori zer bakarrik ze- 
goen; gogorarazi zioten ez zuela soilik bere itxarote luzeko an- 
drea galdu herriaren arteko borroka saihestearren, baizik eta 
horrexegatik atorragabetu zutela ere; eta hori egin ziotenak ez 
ziren berarekin eta bere erara, lakota erara, bizi zen jendea, 
ezpada zurien aldekoak, eta hemengo guztien aurkakoak. Bide 
Handiren bandakoa zen andrea, eta besteek aipatu ez zituzten 
ezinikusien berri zeukan; eta bazekien hori ezzela konponduko 
dendara andre bat eramanda, baizik eta amorruz eta gogor 
borrokatuta. Gainera, galdutako anaia maitea zegoen, eta hori 
ere mendekuz soilik osa zitekeen. Itxura zuen euren gizonak 
behar zuena ez zela andre bat, ezpada arma indartsu bat eta 
munizio ugari. 

Ahh-h, borroka egitea bazuen, esan zuten haiek, baina gizon bat 
ez da ondo bizi horrekin bakarrik. 

Hori bazekien, baina nola jakin ahal zuen berak, Gizon Bitxiak 
gogoko zuela eurek egin nahi zuten gauza hura? Edo zer asmo 
zuten, bera hara eramatea, arazoak sortu dituen gizon baten 
denda kanpoan lotzen den zaldi bat bezala, onartu beharreko 
zaldia dena, ez badu adierazi nahi bihotz txarra duela eta bo- 
rroka dela berak nahi duena? 

Zaldi Zorori berriketa horiekguztiakentzuteakezinegona era- 
gin zion. Hortaz, bere amarekin hitz egin zuen. Egia zen nahikoa 
arazo emana ziela bere lagunei eta euren bihotzak arintzeko 
gogoa zuen. Ama Xal Beltzengana joatea gura zuen, berari hori 
esatera; berarekin egoteko gogo handiazuela; bainajakin behar 
zuela bera nolakoa zen, ez orain bakarrik, baizik eta beti, inoiz 

ez zuela askorik hitz egiten, edo abesten eta dantzatzen, beste 
lakotek egiten zuten bezala. 

“Esan behar diozu alaitasun gutxi izango duela nirekin biziz 
gero”. 

Xal Beltzak badakizki kontu horiek. Bera ere aho isilekoa da”, 
esan zuen amak. Baina bazen beste zerbait, ordu arte hitzez 
adierazi ez zuena. “Esaiozu aukeratuko duen gizona hilik da- 
goela, jada ez baitut bizitzeko gogorik”. Egunen batean bo- 
rrokalekuan heriotza aurkituta, bihotza horrelaxe soilik senda- 
tuko duen gudariak bezala esan zituen hitzok. 

Beste seme hilarengatik zeraman dolu manta zaharrarekin an- 
dre malkoak ezkutatuta, Zizareren emaztea mezua eramatera 
joan zen Xal Beltzengana. Handik gutxira mokasin pare eder 
batekin itzuli zen, bere ikuspeneko tximista ikurra zeukatenak 
beira alez landua, eta Zaldi Zororen aurrean ezarri zituen. 

Horrelaxe konpondu zen kontua. 


Orain Zaldi Zorok, bizkarra euskarrian bermaturik bere lekuan 
eserita, halako sentipen arraro batez begiratzen zion denda 
inguruari; gaztaroko urte zoroetan -bai eta ondorengo sasoi 
nasaiagoan ere ondo sartuta egon arte—, gurasoen dendan 
bizi izan den gizonak izan dezakeen sentipena, alegia; halako 
gizon batek denda batean eduki dezakeen sentipen arraro eta 
atseginarekin, jakinik hortxe nasai eta airoso diharduen andrea 
berea dela. 

Oglala luzaroan egon zen horrela eserita, burdinazko zarta- 
ginean erretako ogiaren usaina hartu zuen arte. Azkenik hitz 
egin zuen. “Bihar Plattera noa”. 

Xal Beltzek, kafea lapikorako ehotzen ari zela, burua makurtu 
zuen, entzun zuela adieraziz, orein larruzko poltsatxoari era- 
ginda eta vvasnaren harrizko mailuarekin berriro jota. 

“Neure arreba, nirekin etorriko al zara?' 1 , galdetu zuen gizonak; 
eta, andreak begirada bizkorra bota zuen suaren artetik, begi 
ilunak malkoz distiratsu, gauza eder hori berari galdetu izana- 
gatik. 

Halaxe ba, elkarrekin abiatu ziren goizean. Zaldi Zorok bere ile 
gaztainkara solte zeraman, borrokara zihoan guztietan bezala; 
harri txikia, erdi ostendurik belarrian; erriflea, aurrean gurutza- 
tuta, zaldian; arkua eta buiraka, bizkarrean, geziaktoki on asko 
dituelako bere heriotza abesti isilarekin. Bere ostean Xal Beltz 
zihoan, poni pikartaren gainean; orein larruzko soinekoa beira 
alez pisutsu; zelako zintzilikarioak parpaila luzez eta beira alez 
landuak ere, bere sendiaren irudiekin. Egia zen bera ez zela Bu- 
falo Beltz, baina hobe zen bigarren izatea halako gizon batekin 
beste batekin lehena baino; eta, halaxe zamalkatu zen, masai- 
letan gorri-gorria emanda eta andre gogor eta harroa legez. 

Mando zamaria eraman zuten, eta Belatz Txikiren gerra zaldi 
ederretako bat, manta gorri berriarekin gainean, eta larru zar- 
pailezko zaku handi bat gudariaren hezurrak babesera ekartze- 
ko. Elkarrekin abiatu ziren Bide Santuko mendebaldeko muga- 
rantz, herri osoa begira zeukatela; gudariak isilik, zutik paratuta; 
andre asko intzirika, galdutakoarengatik; baina askoz gehiago 
abesti adoregarriak abestuz, eta Zaldi Zororen izena oihuka- 
tuz, zeina bakarrik baitzihoan anaia mendekatzera. Atorraga- 
betzea, gizonen lelokeriatzat jota, ahazturik zuten: Tripaundi 
mordo bat inguruan eserita, denda ketsu batean esandako 
hitzekin kendu guraz ohorea gizon bati. Norberak galtzen du 
ohorea, ez besteek kendu. 

Halaxe abestu zuten beraz: 

“Ey-heel Zaldi gainean doa 
gudari bat gugandik. 

Gizon indartsua da 
eta asko dendetan eserita daude 
eta bekaizkeria diote! 

Ey-heel'' 

llargia potolo hazi, eta gero berriz hiltzean, euren zaldien 
gainean bihurtu ziren, hautsez beterik biak, eta neka-neka egin- 
da; ezer gutxi aipatu zuten; Belatz Txikiren hezurrak aurkitu 
zituztela, eta manta gorrian bildu eta hil aldare batean ezarri 
zituztela, etsaiarengandik gordetako lekuan. 

Laster, indiarrakzurien esamesakentzuten hasi ziren, Platte Ga- 
raiko lurretan berriz omen zebiltzan gerra taldeei buruzkoak; 
hilda aurkitutako gizon zuri askori buruzkoak; Big Horner de- 
lako gizonak; udaberrian gurdi karabana handiarekin abiatu- 
tako haiek, gurdi arma bat aldean eramanda, indiar herrialdeko 
VVhite Mountainsetako urrearen bila. Soldaduek bueltan bi- 
daliak zituzten, baina mehatzariak ezkutuan itzuli ziren talde 
txikietan. Orain hilda aurkitzen zituzten, han bat, beste bat he- 
men; zenbat izan ziren inorkzehaztu ezin izan zuen arte; ilajerik 
erauzi gabe edo zatika moztu gabe, baina beti lakota gezi batez 
zeharkatuta -eta lurreraino sartuta—; baita arma baten tiroak 
jota hilda egonik ere. 

Zaldi Zororen kanpamentuan ez zen garaipen dantzarik egon, 
ezta zartako kontaketarik ere gauza horiengatik; indarberritu- 
tako gizona bere bide isilean joatea denden biribilean zehar, 
besterik ez; manta urraturik edo beso ebakirik gabe, ezta bes- 
telako dolu zantzurik ere. Eskaintza dantza bat egin zuten eta 
Belatz Txikiren zaldi guztiak -besteak beste hainbat american 

zaldi fin eta mando- banatu zituzten behartsuen artean; jakina 
denez, banatzerakoan txikiagotzen ez diren gauzak soilik ja- 
rauntsi baitaitezke; izen ohoretsu bat, adibidez; edo sendi handi 
batekiko herriak duen begirunea. Horren ondoren, izen hartze 
zeremonia egin zen, eta Musu Luzek bere izena alboratu, eta 
zuriek armez hildako bere iloba zangarrarena hartu zuen. Han- 
dik aurrera Belatz Txiki izenez ezagutuko zuten berriro. Eta 
hain ederki zetorkion izen zahar hori osabari ezen bestea galdu 
egin baitzen, bizkar gainetik botatako harria legez. 

Garaipen dantzarik egon ez bazen ere, gudariek bazekiten zer 
gertatu zitzaien zuriei, eta, beraz, berriro ere lagunkoi begiratu 
zioten Zaldi Zorori, ziur baitzeuden andrea hartzeak, aurpe- 
gian jotako balak eta atorragabetzeak ez zutela ahuldu bere 
zorki indartsua. 

“ Hoppo I Goazen bal”, esaten zioten elkarri, eta denda berrian 
batzen ziren gerraz hitz egitera. Konkor bera ere itzulia zen. 


Hodei Gorri, Aita Handiari bisita egitetik atseden hartu zue- 
nean, kanpamentu batetik bestera joan zen ipar herrialdetikze- 
har, batzar dendetan eseriz, zurienean ikusitako gauza handiez 
hitz potoloak esanez, eta Laramiera jaisten ziren guztientzat 
zeuzkan opari ederren berri emanez. Baina, entzun, sinatu zu- 
ten ituneko edukiez hitz egitean entzun zioten arretaz, bene- 
tan. Alderrai jarrai zezaketen, euren lurretikjoan-etorrika, esan 
zuen Bad Faceak; zuriek, ordea, hori ez zuten gogoko, eta ez 
zieten ondasunik emango ezta salerosketarik egiten utziko ere, 
harik eta erreserba batera zihoazen arte. 

“Eta zer da erreserba hori?”, galdetu zuen Zizarek. 

Missouri ibaitik mendebaldera, Muino Beltzetaraino heltzen 
zen; eta hegoaldetik ez zen ezta Running Waterrera heltzen, 
hemengo lurralde osoa, Muino Beltzaketa White Mountainsen 
bitartekoa, kanpoan utzita. 

“Norkdio hori?”, galdetu zuten Hunkpatila batzarreko gazteek 
Bad Faceak amai zezan itxaron ezinik ia. 

“Zuen buruzagiek sinatutako paperak, belarra erne artean”. 

Orduan, entzuten aritutako gudarien artetik, orro indartsu bat 
altxatu zen, darauntson ekaitz handi bati legez. 

“Horrelako ezer ez ziguten esan Laramienl”, zioten idazluma 
ukitu ez zutenek, Beldur bera ere bat etorriz horrekin. 

Hodei Gorri isilik zegoen zarataren erdian eserita, kea bere 
sudur argaletik irteten utziz, onartuz berak ere ez zuela jakin 
gauza horiek bake paperean zeudenik Washingtonen esan zio- 
ten arte. 

“Eta zer esan zuen orduan zurien buruzagi geureak?”, itaundu 
zuen Txikitok urrutiko bere lekutik. “Horren aurka mintzatu 
al zen? Ez, badakigu zer esan zuen: agentzia bat ezar zitekeela 
Cheyenneko ibai buruan, gure Ibai Ederrean, zuriei utzirikgure 
herrialde erdi-erdiraino etor daitezenl”. 

“Hori izan zen opari gehiago emanarazteko zuentzat, inozo ha- 
lakoal”, esan zuen Hodei Gorrik bere ahots deiadarkariz. “Zu- 
riei esan nien neuk bakarrik ezin nuela erabakirik hartu agen- 
tziari buruz; aitzitik, neure herriarekin batzartu behar nuela. 
Horrexegatik bidaltzen dizkizuete heltzen ari diren opari ede- 
rrak, zuek ongi sentiaraztekol”. 

Hou, houl Horixe trikimailu ona zen, pentsatu zuten buruzagi 
merkatarien inguruan hazitako batzuek. Baina ezgizon gazteek. 

“Ez ditugu entzungo zurien gezur gehiago!”, oihukatu zuten. 
“Hodei Gorri zuri baten mihia daukan indiar bilakatu da!". 

Orain, gudari aurkariak ziren atzealdetik “Hou, hou !” oihuka ari 
zirenak; eta horien artean, Azeri Beltz, gazteegi eta txikiegi 
zena batzarrean hitz egiteko, baina, gizaldratik aurrera eginda, 
Hodei Gorriren parean zutik geratu zen inork bera geldiarazi 
baino lehen. 

“Zer pentsatzen du buruzagi-hiltzaile Bad Faceak, ez dakigula 
zurien artera joan eta lakota nazioaren nagusia bera zela esan 
ziela? Doala zuriengana berriro ere eta zera esan diezaiela!”, 
eta tirakada azkar batez gudari gazteak gerripekoa erantsi zuen 
Hodei Gorriren aurpegian. Ondoren gau ilunean aienatu zen 
berehala, irain handi horren isiltasuna besterik ez utzita bere 
atzean. 

Zaldi Zoro ez zen joan batzar horietara; hala ere, hango ba- 
ten batek beti eskatzen zuen deiadarkaria joan zedin beregana, 
gero azal zitzan oglalak bere herriarentzat gura zituen gau- 
zak -jakinak ziren gauzak- Baina bere aurka gauza indartsua 
zeukan: Hodei Gorrik eskuan omen zeuzkan opari handien 
agintzaria; ehiza eta bizitza askea gura zutenen aurkako pro- 
mesa indartsuak. 

Orduan, elkarrizketek aurrera zerraitela, Altze Argal, Richard 
gaztea, iparraldera etorri zen berriro ere, oglala guztiei deialdia 
egitera, Laramiera jaisteko, opari ederrak zekartzaten bi bake 
gizonak ezagutzera. 

“Ez diegu joaten utziko buruzagiei, ziria sar diezaieten zurien 
koskor gozoekin eta hizketa gozoarekin!”, esan zuten akicitetako 
zenbaitek. 

“Oraingoan zer eraman gura dute gugandik?”, galdetzen zuten 
beste batzuek. 

Baina askok beste galdera bat zuten: gizon zuriaren armak egon- 
go ziren? Bufaloa urri eta betizu bihurtzen ari zen; errifle onak 
behar ziren herriari jaten emateko, eta ehiza lurretan barrena 
zetozen snakeei eta crovvei eurt eragiteko; bai eta beste gerra- 
rako ere, batzarretan agerian aipatzen ez zen horretarako. La- 
ramieko hitzorduaren garaia heldu zenean, Beldur Powderretik 
jaitsi zen zuzenean, minneconjouak eta cheyenneak eramanez 
berarekin. Arin etorri zela esan zien bake mandatariei, oso po- 
zik baitzegoen bere lagun musu zurbilak ikusteaz. Eta su armak 
non zeuden? 

Gizon zuriak ere pozten ziren, euren laguna ikusteaz, eta gauza 
pila zekarten gurdietan berarentzat. 

“Armak eta munizioa egon behar dute, edo neure gudariak 
atsekabetuko ditut eta esango dute agureari berriro sartu dio- 
tela ziria”, ekin zion berriz buruzagiak. 

Hodei Gorrik itxaron egin zuen, entzun arte ez zegoela sinatu 
beharreko paper berririk, eta orduan bera ere jaitsi zen, egun 
txar, haizetsu batean, andreen beira alezko zaldi apaingarriak 
haizetan hegaz zebiltzala, fardel eta mantak astinduz, ponien 
kimak eta buztanak korapilaturik eta hautsez beterik. Ikuskizun 
ederra zen, zioten zaharrek, aspaldiko sasoietan bezalatsu, Bide 
Santua hasi zenean, zuri guzti horiei etortzen utzi zien bidea. 

Goian, Tongue River lurraldean, Zaldi Zorok pipa erretzen 
ziharduen Laramieko batzarretik ekarritako berrien gainean. 
Antza, arazo ugari zegoen agentzia bat zela-eta, edo behintzat 
forte ondoko merkataritza toki bat zela-eta. 

"Rawhide Buttesen jarri behar da, Hodei Gorrik VVashingto- 
nen adostuta bezala”, esaten zebiltzan bake gizonak behin eta 
berriz, indiarrek kontu horri buruzkoak ondo entzun zituztela 
argi geratu zelarik. 

Baina orain Bad Faceak atzera egin zuen. Behin etxe bat izan 
zuten han, euren ondasunak banatzeko, eta oinaztu batek 
suntsitu zuen; lekua ez zen egokia, argi zegoen. Bestalde, La- 
ramieko soldadu hiritik urrun zegoen agentzia onartzen zuen 
buruzagia hil egingo zuten gudariek. Euren merkatariak ere 
gura zituzten, janistarrak eta richardtarrak, esaterako, aspaldi- 
tik ezagutzen zituztenak. Horiek eta euren agentzia gura zuten, 
Laramietikgora hiru miliatara zeuden etxe zaharretan, ibaiaren 
hegoaldean. 

"Hodei Gorri ez al da hitzeko gizona, orduan?”, itaundu zuten 
zuriek. 

Azkenik, Beldurrek batzarrari amaiera eman zion. "Ele gehiegi 
dago hemen”, oihukatu zuen. "Emaizkiguzue opariak eta utz 
diezaiogun beste arazo horri lo egitenl”. 

Erantzuna hitzetik hortzera eman zioten bake mandatariek. 
"Bai, bai, horren inguruan neguan hitz egin, eta itzuli udabe- 
rrian”. 

Gudariek esaten jarraitzen zuten ez zutela iritziz aldatuko, baina 
euren ahotsak oparien gurdi karabanaren zaratan galdu ziren. 
Bost mila indiarrek osatutako kanpamentu handiko biribilera 
heltzean, Hodei Gorrik -zuriek hala hautatuta- banaketa egin 
zuen; lau pila handitan ipini zituen ondasunak; berorrentzat; 
Amerikar Zaldirentzat, Txakur Gorrirentzat eta Beldurrentzat. 
Hortaz, baita Hunkpatila zaharrak ere -behin hilzorian zen 
Hartz Menderatzailek lakota guztien buruzagi aukeratu zuena- 
Bad Face baten eskutikjaso behar izan zituen bere ondasunak. 

Istiluren bat edo beste egon zen banaketaren inguruan; gerra- 
rako margoturik zaldiz gora eta behera lasterka aritzeak, eta 
zarata; aitzindari haserreren batek zaldi bat edo beste tiroz 
hiltzea ere; baina horrek guztiak ahaztuta zirudien oturuntzan 
sabelak betetzean. “Ez dio axola hemen zer egin den, lakotak 
garela gogoratu behar dugu”, esan zion Beldurrek bere semea- 
ri; eta artean gizon indartsuakzirenez, baita Hunkpatila biribile- 
tik urrun zen jendearen artean ere, zuriek Aita Handiari idatzi 
ahal izan zioten buruzagiak pozik zeudela. 

Kontu horiez guztiez mintzo ziren gudarien dendetan eta 
batzarretan, askok bere buruari galdetzen zioten nola bihur- 
tu ote zen Hodei Gorri hain gizon handia han behean. Gu- 
dari handia zen, baina herriaren zaindaritza ez zaio eskuetan 
ipintzen gizon bati borrokan gogorra delako soilik. 

Laster zamariak ipar kanpamentuetara heltzen hasi ziren on- 
dasun berriez lepo, eta aurkariek barre algarak egin zituzten: 
manta txikiegiak gizon bat estaltzeko; burdinzurizko eltzeak, 
erortzean mailatu egiten zirenak, edo gorritu eta herdoildu 
-beraiek gura zituztenak soldaduengandik hartutakoak beza- 
lakoak ziren, burdinazko sendoak-; harakin aiztoak hezurra 
bezain kamuts. Itzulian zetozen indiarretako hainbatek gizon 
zuriaren kapelak zekartzaten, goialdea ebakita, buruko luma 
ipini ahal izateko zutik. Batzuek poniei jarri zizkieten, bi zulore- 
kin belarrientzat. 


Eta, beste behin ere, Konkor zen gizon harentzat jasangaitza 
izan zen hura guztia ikustea; beraz, Zaldi Zororengana joan 
eta, esan zion talde txiki baten aitzindari joango zela snakeen 
aurka, bere laguna nahikoa indartsu sentitzen bazen eta 
pentsatzen bazuen egokia zela hain goiz joatea, gertatutako 

gauza guztien ondoren. Gudari zaharra zein aztoraturik zegoen 
ikusita, Zaldi Zorok bat egin zuen. Baina Wind River inguruan 
euripean zamalkatu ziren luzaroan; ez zen zaparrada handi 
bat, edo udazkeneko trumoiekin, zeintzuk Zaldi Zororekin 
mintzo baitziren, baizik eta zirimiri etengabe bat, lur lokaztuan 
ia-ia elur bihurtzen zena, arkuen sokak busti zituena, horiek 
luzatzea eragotziz, eta bolbora alferrik galdu zuena. Miatzaileak 
itzultzean, snake kanpamentu handi baten berri eman zuten; 
buztin-lur batean zegoen, eta zorua bigun-bigun euriagatik, eta 
hartz-koipea bezain irristakor. 

Baina Konkorrek egonezina zuen; aurrera jo gura zuen; eta, 
beraz, Zaldi Zoro besteekin batera abiatu zen, deseroso, itzuli 
beharko zirela pentsatuz, gizon eder batzuk galdu baino lehen. 
Gudarien hegal bateko aitzindari zihoan; Konkor, bestekoa. 
Hala, mezularia bidali zion bere lagunari; itxura zuen zaldiek 
ezingo zutela gudu bat jasan elur lokaztu haren erdian; txorka- 
tileraino heltzen zitzaien, laprast eginez eta eroriz zihoazen. 
Konkor haserre bizian heldu zen zaldi gainean. “Behin borrokal- 
di bat bertan behera utzi zenuen hementxe bertan, eta kanpa- 
mentura itzulitakoan barre egin ziguten. Zaindu beharreko izen 
ederra dugu. Horrek ez badizu jadanik axola, joan zaitez, baina 
ni hemen geratuko naiz gudukatzera”. 

“Hoye, neure lagun horil”, erantzun zuen Zaldi Zorok. “Bo- 
rrokatuko gara, baina jipoi galanta emango digutela uste dut. 
Zuk arma eder bat daukazu, eta nik ere bai, baina begira gure 
gizonei, arku bustiak besterik ez; eta gutako bakoitzeko hamabi 
etsai, urrun tirokatzeko errifleekin”. 

Gogor gudukatu ziren, baina, laster, oglalek iheska irten behar 
izan zuten eskumuturreko zigorrei ekinez. Su armak zeuzkaten 
hirurek -Erbinude On, Konkor eta Zaldi Zoro- atzera egitea 
zaintzen zihoazen; lehengo, batek itzuli eta erasotzen zuen; 

beste batek gero; baina oso arriskutsua zen; euren zaldiak la- 
bainduz eta eroriz zihoazen bidean, eta snakeak gerturatuz ze- 
tozen. 

Orduan Konkorren zaldia errenka eta estropezu egiten hasi 
zen. "Jai daukagu orainl”, oihu egin zuen. "Nire zaldiak hanka 
zauritua du”. 

Ahh-h, hasieratik izan zuten jai, Zaldi Zorok bazekien hori, baina 
snakeak oso arin zetozen, eta, beraz, zalditik jauzi batez jaitsi 
zen aitzindariei tiro egiteko, horiei eutsi guran apur batean; bai- 
na, berriro begiratu ahal izan zuenean, Konkor hesiturik zeu- 
katen, eta inguru osoan zeuzkan gudariekin borrokatzen zen. 
Zaldi Zorok erronka garrasia jaulki eta eraso egin zuen, baina 
beranduegi zen. Zauri bat zegoen gudari zaharraren bularrean, 
eta odola ahoan. Errebolberra bere lagunari luzaturik, zalditik 
irristatu eta lurrera erori zen, bere etsaien erdian hilik. 

Behin eta berriro oldartu zen Zaldi Zoro, gorpua hartzen 
ahaleginduz, abiadan zihoan bere zaldi gainetikjaso guran; bai- 
na lurra astunegi zegoen, eta snakeak hura harrapatzeko oso 
irrikatsu ; horrenbestez, azkenean, Erbinude Onek bere gerra 
sokatik heldu eta handik eraman zuen, atso zaharrak bezala 
agiraka. Ez al zuten nahikoa gaurkoz, gudari eder bat galdu- 
ta? Bestalde, euren balak ia agortuta zeuden, eta, han geratuz 
gero, beste batzuk etorriko ziren euren bila, eta galdurik zira- 
tekeen eurak ere. Halaxe ba, alde egin zuten. la gau osoan ze- 
harjoanean eduki zituen gudariak Zaldi Zorok, hariketa euren 
joanera isila izan zen arte elurpean. 

Azkenik, lo egiteko geratu zirenean, Zaldi Zoro txingar apur 
batzuen ondoan makurtu zen, errebolberra eskuetan, Konko- 
rrez eta bere amaieraz pentsatzen. Gudari handia bere aita-la- 
guna izan zen beti, Kizkur mutikoak haren gerripekoaren sokari 

heldu eta abian zihoan zaldi gainera igo zen lehen aldi hartatik. 
Orain joana zen, elkarrenganako bihotzak onak ez ziren egun 
horretan hila. Hori ere inoiz gertatu ez zitzaien gauza zen; ino- 
zo bat kanpamentu batetik kanpora zamalkatu zen arte Ur Ga- 
beren emaztearekin. 

Egun apur batzuk geroago, Zaldi Zoro eta bere koinatu gazte 
Luma Gorri Konkorren gorpua jasotzera joan ziren. Burezurra 
eta hezur gutxi batzuk besterik ez zituzten aurkitu koioteak 
egondako tokian, eta snakerik bat ere ez herrialdean. Ikusi zu- 
tenean zergizon hil zuten, euren herrixka mugitu zuten lakoten 
bidetik urruti. 


Musketa arratoiek euren neguko etxeak eginda zeuzkaten 
eta bufaloa hegoalderantz lekualdatzen hasita zegoen; noiz 
behinka, horien andana luze ilunak -zaldi kimazko soka beltz 
eskergak irudiz—, euren aitzindariari jarraika, gailurretatik jaitsi, 
eta lautadetatik zihoazen. Halaxe ba, oglalak azken ehizaldieta- 
rako sakabanatu ziren, eta ondoren neguko kanpamentueta- 
ra, Rosebudeko bokalean, minneconjou eta no bowengandil< 
hur, Yellowstoneko hego ertzean. Elur-izotzak urtzeko sasoian, 
hunkpapak heldu ziren, beste lakotekin mendebalderantz joa- 
teko, belar eta ehiza bila. Hor, Zaldi Zorok eta Orak gehiago 
jakitea lortu zuten Hartzaile zeritzan merkatari semeaz, Zezen 
Eserirekin bizi zena. Antza, hunkpapek Missouriko adarkatze 
inguruetan aurkitu zuten urte batzuk lehenago, ia ume bat zela 
artean, gudarien zain, zutik, bere eskuak buru gainetik altxatu- 
ta. Beraz, Hartzaile deitu zioten, bere eskuak zerbait hartzeko 
bezala jasotzen dituena. 

Ziurrenik erdi indiarra izango zela pentsatu zuten, bere azal ilu- 
na ikusita, eta ezpain potoloa eta sudur zapala, kolpe bat hartu 

izan balu bezalakoa zena. Lakoteraz mintzo zenez, nahiztxarto 
egin, eta zeinu hizkuntzan ere pixka bat, Zezen Eserirengana 
eraman zuten. Hantxe esan zuen bere aita Brazeau zeritzan 
merkatari seme bat zela. 

“Hoh I”, esan zuten harriduraz hunkpapetako zenbaitek. 
Oroitzen zuten erdi beltza zen horrelako norbait. Ibaian gora 
heldu zen su txalupa batean aspaldi, eta batzuetan zigorra zera- 
bilen, Missouriko merkatari forteetan zuriek zerabiltena lanean 
zihardutenekin. 

“Hou I”, baietsi zuten beste batzuek. Brazeau horretaz entzuna 
zuten. 

Ongi, Hartzaile bere semea zen. Zurien eskolara joan zen, gi- 
zon bat hil eta ihes egin behar izan zuen arte. Zezen Eserirekin 
zegoenetik berripaper ugari ekarriak zituen Missouriko bidee- 
tan tirokatutako posta-eramaleengandik, eta baita soldaduen 
gutunak ere, zeintzuetan euren planak azaltzen baitzituzten. 
Batzuetan horien pakete osoak zekartzan kanpamentura, han- 
txe bizi zirenean. 

Oglalekgarraztasun apur batez begiratu zioten Hartzaile horri. 
Eurek babesa eman zioten zuri bat hil zuen merkatari seme 
bati, eta berak, kalterik ez jasotzeko promesaren ordez, Hodei 
Gorri eta bere gudariak eraman zituen. 

“Hah\ Hodei Gorril”, barre egin zuten hunkpapek. Zezen Eseri 
ez zen Bad Face botere ehiztari bat. 

Udaberrian Laramie herrialdetik itzuli zirenek Bufalo Beltzi 
buruzko kontu bat zekarten kontatzeko. Alabatxo batez erditu 
zen, ileargia larreetako oilo txita bat legez, zurien gazteetako 
bat legez ia. 

“Halakoxea zen Kizkur ere txikitan”, elkarri ziotsoten atsoek. 
“Zuriek sarritan gatibu deitzen zioten”. 

Hango gehienek ordurako bazekiten Ur Gabek bigarren emaz- 
te bat hartua zuena, Bufalo Beltz beregana itzuli eta gutxira. 
Batzuek ziotenez, andrea bera izan zen emazte berria ekarri 
zuena senarraren dendarako, era horretan bera bakarrik bizi 
ahal izateko kanpamentu-biribilaren atzealdean ezarritako bes- 
te denda batean. 

Edonola ere, ondo zegoen umetxoarena, pentsatzen zuten 
andreek, zorigaitzezko aldi hartatik zerbait ona zegoelako an- 
drearentzat. Euren Gizon Bitxiarentzat .aldean zeraman orbai- 
na baino ez zegoen. Ezin jakin jaiotako umearen berri zuen ere. 

Zaldi Zorok bazekien, eta umea berari eman beharko zioten; 
haren bila jaitsi beharko zuen. Baina orduan gogoratu zuen 
goian elkarturik egon behar zutela, ahulak otsoengandik ba- 
besten diharduten bufaloak legez. Adar-biribila hautsiz gero, 
batzuk, agian denak, galdurik egongo ziren. Umetxoa ekartzen 
ahaleginduz gero, Biki Beltzekin eta Ur Gaberen beste seni- 
deekin zegoen arazoa azaleratuko zen, baita Ora bere lagun 
hurkoarekin eta bere senideekin ere. 

Eta zer zegoen han lakoten semeentzat? Zaldi Zoro eta bere 
gudari anaiak lautadetan gudukatzen hil zitezkeen; baina, 
antza, euren semeek erreserba deitutako zurien irletan ustel- 
du beharko zuten seguruenik, alabak zurien ordainik gabeko 
ordainandre bihurtu. Eta gauza horiez pentsatzen ziharduela, 
suaren bestaldean lanean gogor ziharduen Xal Beltzi begiratzen 
zion. Atso bat ekarri zuten dendara, andrearen senidea. Jadanik 
atorraduna ez zen arren, gonbidatu asko izaten zituzten, eta, 
jaten eman behar horiei. Eta orain, laster, gaztetxo bat ere izan- 
go zuten euren artean. Agian gudaria izango zen, eta galdutako 

anaiaren lekua beteko zuen. Zaldi Zorok horretaz pentsatzean 
zuriek indiarrentzat zeuzkaten uharteak ahaztu, eta seme horri 
irakasteko egitasmoetan hasi zen, Konkorrek Kizkurri irakatsi 
zion bezalaxe: bisutsak harrapatuz gero bere burua salbatzeko 
lakota era irakatsiko zion; zauriak buztinez sendatzen; bufalo 
sabel batean zopa egiten, okelaz bete eta harri beroz iraki- 
nik. Gauza guztien izadia ezagutzen irakatsiko zion seme horri; 
zerua, airea eta lurra; eta animalia guztien erak; bufaloa; hartza; 
otsoa, bai eta berorren anaia txikiak ere: azeria, kastorea eta 
bisoia. Agian, noizbait, mutikoari laguntzean txiki horietako bat 
bere zulotik ateratzen urkila puntako makila batekin, mofeta 
bat izango zen, eta andreek dendatik botako zituzten biak, 
Konkor eta Kizkur gaztearekin egin zuten bezala, aspaldian. 

Bai, ahaleginduko zen bere semeari borrokatzen irakasten, eta 
ehizan; lakota jator bat legez bizitzen. Eta orain maiz bidaltzen 
zuen deiadarkaria, Altze Beltz gaztea edo beste mutikoren 
bat ekar zezan, egunen batean, herria laguntzeko gizonak bi- 
hurtuko zirenak. Andreek betetako egurrezko katiluetatik jan 
bitartean, istorioak kontatzen zizkien, eta pitin bat zirikatzen 
zituen, kume edo moxal batekin egiten den bezala, otzan egi- 
teko, eta, aldi berean, sua pizteko harengan. Mutikoak pixka 
bat lotsatuta ibiltzen ziren, ia beldurti, gizon lagunkoi haren 
aurrean, zeinari herriak bitxi deitzen baitzion. Igartzen zuten, 
igarri, bitxitasun antzeko bat harengan, trumoiak bitxiak diren 
hein berean, edo altze zezenaren ibilera. Baina beti itzultzen 
ziren, istorio gehiago entzutera, eta zirtara botatako bufalo 
bilgorraren erlantzak haien begiak dir-dirka erakusten zituen, 
eta itzal ilunak sortzen dendako larru margotuan -zeinak Zal- 
di Zororen ikuspeneko gauza sakratuak erakusten baitzituen-, 
eta andreen aurpegi lagunkoiak argitzen. Aitaren sutondoko 
gizona ekartzen zion gogora, berak eta Belatz Txiki gazteak 
euren arreba zirikatzen zutenean; bereziki Xal Beltzektxindien 

gainean ipintzen zuenean belar gozoa eta gereziondo azala, ha- 
ren amak egin ohi zuen legetxe, lurrin eder bat sortuta barruan 
eta baita herrixka osoan zehar, jendeari jakinaraziz dena ongi 
zela Zaldi Zororen dendan. 

Udaberri aldera, Hodei Gorri eskatzen hasi zen indiarrekin 
zegoen merkataritza guztia etetea Platteko Fettermanen, eta 
handik behera Laramieraino -hori barne—. Batzuek zioten 
Hunkpatila kanpamentuan jasandako hitz okerrengatik zela, 
eta bere aurrean erantzitako gerripekoaren irainagatik; haiek 
gosetzeko asmoz, bere menpe esertzera etor zitezen agentzia 
batera. Baina beste hainbatek bere buruari itauntzen zioten 
horrek ez ote zuen beldurtuko: gudari aurkari ospetsuak bere 
herrian bertan bizitzeak, bere gizon gazteak erakarriz haien 
orpo parpailen atzetik. 

Udak berri gehiago ekarri zituen hartaz: bere agentearen zain 
zegoen, Hosto Gorri eta Zauri Txiki eta besteekin -Missouritik 
aspaldi jaitsiak zirenak-, denak Laramie inguruetan kanpaturik, 
soldadu buruzagiaren behikia eta irina janez. Azkenik, agentea 
heldu zen, baina ez Hodei Gorriri agindutakoa, eta, hortaz, Bad 
Facea haserre batzartu zen. Herriaren aurrean lotsarazi zutela 
esan zuen, eta ez zuela agentziarik onartuko ibaitik iparralde- 
ra. Bestalde, merkatariek gaztigatu ziotenez, zuriak indiar he- 
rrialdera heltzeaz bat gogor egiten hasiko ziren Muino Beltzez 
jabetu arte. 

“Hou I”, baietsi zuen Zaldi Zorok kontu horren berri izan zue- 
nean. 

Bai, baina agenteak eta bake gizonek bihotz hotzez entzun zio- 
ten Hodei Gorriri, opariak euren sakeletan gorderik, eta berari 
gogoraraziz ordurako boterea eta opariak emanak zizkiote- 

la gauza horren trukean, eta orain bere mihia beste aldetik 
mintzo zela. 

Azkenik Hodei Gorrik esan zuen ezin zuela berak bakarrik era- 
baki Bad Face guztien izenean, eta iparrera joan behar zuela 
Biki Beltzekin batzartzera. Zuriek harriturik ziruditen. Norzen 
Biki Beltz hura, bere burua lakota nazioko buruzagi handitzat 
zuen horrek edozeri buruz galdetu behar izateko hari? Dena 
den, joan zitekeen, baina ez zen erraziorik egongo indiarrak 
ados jartzen ez ziren arte agentziari buruz. 

Hala, aitzindariak, gosetu ahala, jaitsi egin ziren, bata bestearen 
ostean, euren aita berriari hitz egitera eta Horse Creekeko 
bokalearen ondoan onartzera leku bat; Horse Creek horretan- 
txe hain zuzen ere, ia duela gudari baten bizialdia, ospatu zen 
Biltzar Handia, eta han hil zituzten geroago Fouts eta lau buru- 
zagiak. Handik hur, ibaitik iparraldera, ezarri zuten agentzia. 

Aurkariek hori jakin zutenean, Zaldi Zororen gudariak garra- 
sika jaitsi ziren bake buruzagienera zartakoak zenbatzera, baita 
Hodei Gorrirenera, Beldur zaharra barkatuta soilik. Eta la- 
gunkoi guztiak leku berrira eraman eta ondasunak ez heltzean, 
euren gazteek berek, gerrarako margoturik, hauts handia al- 
txatu zuten dendazko hiri berrian zehar, airera tiroka eta ba- 
rre eginez, zuriak hostotzapean ihesi doazen saguak legetxe 
sakabanatu eta desagertu egin zirenean. Azkenik, ondasunak 
heltzean, Buztan Marradunengana zihoan gurdiari ez zioten 
iparrera joaten utzi, Running VVaterretik harago zegoen bere 
agentzia berrira. 

"Zuriek ez dute baimenik indiar lurraldera etortzeko! Hoppo I”, 
oihukatu zuten gudariek; Txikito eta beste batzuk, zeintzuk, 
buztan adarkatuko txoriak ekaitzarekin legez, arazoekin batera 

agertzen baitziren beti, beherantz lastertu ziren dibertimen- 
duaren bila. 

Beraz, Buztan Marradunek Hodei Gorrirenean jaso zituen 
bere ondasunak, eta ondoren hegoaldera jaitsi zen ehizara, 
Republican herrialde debekatura; bere herria ondo horniturik 
zihoan, olanazko denda estalki berriekin, manta berri, eltze eta 
zurien jantzi ugarirekin -berokiak, prakak eta kapelak, berriz 
saldu ahal zizkietenak zuriei munizio eta vvhiskyaren trukean- 

Zamari bat urteroko berriekin heldu zenean ipartar kanpa- 
mentuetara, sendiak ezarian alde egiten hasi ziren agentziako 
gauza onak eskuratzera elur haizeak heldu aurretik. Zaldi Zorok 
eta besteek hori ikusi behar izan zuten, euren kanpamentuak 
gutxiagotzen, hondar barrak uholdean legez. Baina batzuen us- 
tez ongi zetorkien hori, urtetik urtera gaitzagoa baitzen okela 
egitea. 

"Bufaloa agortzen ari da”, esan zuten agure batzuek, eta antzina 
nola izan ohi zen kontatzeari ekin zioten berriro ere, hainbeste 
bufalo zenean ezen urtero milaka gidatzen baitzituzten haitzar- 
teetatik Chugvvaterren barrena, Plattetik behera. Artean bizi 
ziren gizon batzuk egunak egon ziren kanpaturik Bide Santuan, 
taldeak igaro bitartean, bidea orrazten zuen manta ilun esker- 
garen pean lurrak burrunba egiten zuelarik gau eta egun, gau 
eta egun. Nork hilko ote zituen hainbeste? Herriaren bizimodu 
okerrarengatik izan behar zuen horiek galtzea. 

“Gure andre asko soldaduen jabetza bihurtu diral”, esan zu- 
ten batzuek haserre, lehenago ere hainbat alditan esana zuten 
bezala. Eta baten batek gogorarazi zuen emakumeak nahi due- 
nean utz dezakeela gizona, eta eskubide hori ukatuz gero be- 
hiak antzu bihurtzen direla, eta txahalak urritu. Baina gizon gaz- 
teek esan zuten zioa ez zela hori, ezpada hegoan eta iparrean 

ziharduten larru ehiztariak, eta lapikoetan beruna urtzerajoan 
ziren, bala dirdiratsu gehiago egitera. Betoz zuriak euren bufalo 
armekin. 


Udazken inguruko egun batean, goizean goiz, Zaldi Zororen 
dendako atea altxatu egin zen, eta Xal Beltz sartu zen, astiro 
eta apur makurtuta ibiliz; zerbait zekarren, eta leunki utzi zuen 
lotan zegoen bere gizonaren parean. Horrek, eseri eta, adar- 
zabal emearen larruz eginiko bilgoari begiratu zion, luzaroan; 
eta ondoren, lo larruetan makurtuta zegoen andre nekatuari 
-aurpegia zurbil, hautsa eta belarra ile nahasian- 

"Alaba bat da”, esan zuen atsekabeturik, gizon guztiek seme 
gudari bat nahi dutelako. 

Zaldi Zorok bilgoa altxatu, eta, "Hou!” esan zuen maitekiro, 
"alaba bat, beraz; oglalen beste alaba bat, herriaren ama eder- 
ederra izango dena; eta denek liluraturik begiratuko diote bere 
egikera sakratuak ikusita, eta Bere Beldur Dira deituko diote”. 


Negu txarra zen, hain hotza indiar batzuk izoztuta geratu ziren 
kanpamentu batetik bestera joatean. Amek garrasi egiten zu- 
ten: gizon gazteak okela apur bat bilatzera ezin joan; bai, ordea, 
neska baten zain egotera. 

Bai, baina negu ona zen ere, zeren hotzak zuhaitzak zartatzen 
hastean, aurkarien kanpamentuak oso handiak ziren; Pineyko 
gotorlekuaren aurkako gudua izan zen sasoian bezain handi 
ia. Hodei Gorri eta Txakur Gorri ere iparraldera etorriak zi- 
ren, lurra izoztu aurretik ozta. Antza, euren aita agentea oso 
bakarti zegoen han behean, Platten, ondasunak banatu bezain 

laster denek alde egin baitzuten, merkatarien semeak eta Ga- 
norabako zahar batzuk salbu. Batzuek zioten euren ondasunak 
lapurtu zizkiela; beste batzuek ziotenez, Ganorabakoak euren 
hornidurak saltzen zebiltzan whiskyagatik eta ondoren sabel 
gosetiaz kexatzen ziren. 

Neguan kartutxo guztiak berriro bete zituzten, tiro onak 
jotzeko nahikoa bolboraz horietako gehienak; Zaldi Zorok ika- 
si egin baitzuen bolbora banatuz gero ez zegoela bat ere zorki 
indartsurik, era horretan indiarren balak doi-doi irteten zirela 
armen kanoietatik; aldiz, soldaduenek gudariak lurrera eraisten 
zituztela. Hain bolbora gutxirekin tiro trebaketarako, indiarge- 
hienaktiratzaile txarrak ziren; ez soldadu gehienak bezain txa- 
rrak, baina ez menditarrak bezain onak, edo merkatari seme 
batzuk bezain onak. Zaldi Zoro Little Batekin ibili zen ehizan, 
Garnierren semea, eta bihotza bete zion hari tiratzen ikusteak. 
Ez Bridger ezta beste inor ere ez zen lakoten seme hau beza- 
lakoa. 

Bai, bolbora lortu behar zuten indiarrek edo bestela euren 
narrak prestatu agentzietara lekualdatzeko. Halaxe ba, Zezen 
Eserik itun bat egin zuen Slotekin -Red Riverreko mestizoa- 
Jende hori iparraldetik etorri ohi zen, bi gurpildun gurdiekin, 
aspaldiko batzarrera joateko Green Riverrera, Santa Fe deitu- 
tako leku espainiarrera ere helduz; horren urruti heltzen ziren. 
Orain maiz egoten ziren Yellowstonen bufalotan, haien atzetik 
mugituz, euren familiak aldean eramanez eta Gainjantzi Beltz 
bat bere gurutze santuarekin; indiarren aurka borrokatzen 
ziren lurrezko gotorlekuetatik, zuriak bezalaxe, erriflerik be- 
rrienekin eta bolbora pilarekin. Itunaren ondoren hunkpapa 
kanpamentura joan ziren. Zaldi Zoro hara igo zen su armak eta 
munizioa lortzera, baina haizetara botatako denbora izan zen, 
haiek ekarritako bost leretan whiskya zekartelako gehienbat. 
Itzuli zenean bere dendan geratu zen katilu bete salda hartze- 

ra eta Bere Beldur Dira begi handiarekin pixka bat jolastera; 
umeak barretxoak egiten zituen aitak sudurtxoa ukitzen zio- 
nean sokatxo batean lotutako untxi baten isatsarekin, eta Xal 
Beltzek zeregin artetik begiratzen zien begitarte nasaiz, udabe- 
rriko lurra bezain alai. 


Baina Zaldi Zorori ezinegona eragiten zion han goian, iparral- 
deko herrialdean, ikusitako zerbaitek. Zuriak zerbait saiatzen 
ari ziren Hartzailerekin, merkatari semearekin; Richard gazteak 
egindako berdina egitea gura zuten; hots, Zezen Eseri eraman 
eta ordainetan zuri baten hilketa ahaztuko zuten; hortaz, Ziza- 
reri eta Belatz Txiki zaharrari hori aipatzera lastertu zen. 

“Ahh-h I”, esan zuen osabak, amorruzko hotsa jaulkiz. Zizarek 
isilik pipatzen zuen, horretan pentsatuz; azkenik zera esan zuen, 
Altze Argal zatitan moztu zutela Platteko agentziaren ondoan. 
Bere bi emazteen bila joan zen, atzean utzi zituenak Hodei Go- 
rri ekartzera joandako aldian; eta Hartz Beilegik, horien nebak, 
esan zionean dantzaldi batera joanak zirela, Richard mozkor- 
tiaktiroa eman zion. Beraz, indiarrek euren aiztoekin pusketan 
ebaki eta kanpora bota zuten kanpamentuko biribilaren erdira. 

‘Altze Argal lakota andre baten semea zen, baina gizon txarra 
zen”, onartu zuen Zaldi Zorok, "eta gehiago egongo dira”. 

Baina Platteko berri gehiago zegoen. Agente zaharrarenak egi- 
na zuen, eta berri bat etortzear zen; eta hizketa gehiago zebi- 
len agentzia lakoten ehiza lurretara lekualdatzeari buruz. Hodei 
Gorri, antza, Aita Handia ikustera zihoan berriz. 

“Batek daki zer salduko duen oraingoan”, esan zuen Zaldi 
Zorok. Beharbada baten bat behera joan beharko zuen zer 
gertatzen ari zen ikustera. Baina Txikito eta bere jarraitzaileak 
bertan ziren jadanik. Eta Hodei Gorri VVashingtonetik itzuli ze- 

nerako Ganorabakoek adostua zuten agentziaren lekualdatzea, 
eta Bad Faceak ozen eta haserre hitz egin zuen horren aurka. 
Geroago entzun zutenez, ez zen lekualdatzearen aurka ze- 
goela, baizik eta ez ziotelako ordaindu hori baimentzeko. 

Hohl 

Uda heldu berritan, oglalek euren ehiza lurretatik iraitzi zituz- 
ten okela gose ziren crowak, eta, ondoren, minneconjou eta 
hunkpapekin elkartu ziren Yellowstone ibaiaren bihurgune han- 
ditik beherago, eguzki dantza handi baterako; herriari indarra 
eta bihotz ona ekartzeko dantza bat egiteko, zeren urdurita- 
suna eragiten zuen eleketa baitzebilen euren artean: ekialdeko 
lurrak neurtzen ziharduten zuriei buruzko berriak; orain, antza, 
honantz zetozen. Gerezi belzte erdialdera, abuztuan, zenbait 
hunkpapa lauhazka heldu, 

eta esan zuten laurehun soldadu zetozela ibaian gora, inorkezin 
azaldu arren nola lortu zuten bertara heltzea 17 . la horien erdia 
zaldizko soldaduak ziren, eta beste zuri pila zekarten eurekin. 
Horrenbestez, gizon zaharrenek herria soldaduen bidezidorre- 
tik aldentzen laguntzen zuten artean, gudari talde handi bat 
abiatu egin zen. Zaldi Zoro atzeraturik zetorren, bere alaba 
txikiak zurien udako sabeleko minen gaixotasuna baitzuen, eta 
bere denda uztea gogorra egin zitzaion. 

Arrow Creekeko bokaletik gertu aurkitu zuten kanpamentua, 
eta behi eta zaldi taldeetatik hurbil zegoen mendi baten gibe- 
lean gorde ziren, aziendak aizkatzeko prest, haien atzetik joa- 
teko nahikoa argitu orduko. Baina Zezen Eseriren gudari gaz- 
teetako batzuk isil-gordeka irten ziren egun argitze izarra baino 


17 Armadak babestutako Northern Pacific Railwayren neurketak, l872ko 
udan. 

lehen, eta, ondoren, zaldi apur batzuekin itzuli ziren asapalan, 
eta haien atzetik abeltzainak, gogor jazarriz eta tiroka; armen 
danbadekin soldadu guztiak esnatu egin ziren, eta aziendak 
kanpamentu barnera sartzeko arin eta presaka hasi ziren. 

Zaldi Zoro haserre zegoen. “Orain alferrik galduta dago”, esan 
zien bere oglalei, “argi ibili beraz! Soldaduek urrun tirokatzeko 
armak dauzkate, eta kartutxoak erruz. Ez du merezi gizon ede- 
rrik galtzea irabazteko ezer ez denean geratzen”. 

Ordurako egun argia zen, beraz indiarrak mendixka batean 
elkartu ziren, soldaduei eraso egiteko, zeintzuk ibai ondoko 
ebaki batean ezkutatuta baitzeuden. Leku gaitza zen, eta Zorri 
Jorikeraso zuen aurrenekoa; asko hurbildu zen eta belaraltuan 
erori zen. Beste bi oldartu ziren gero zaldiz, eta herrestan eka- 
rri behar izan zituzten, zauriturik. 

“Argi ibilil", gaztigatu zuen berriro Zaldi Zorok. “Soldaduak ez 
ezik beste norbait dabil han; ehiztariak edo menditarrakl”. 

Eguzkia euren bizkar gainetara bero-bero igo zenean, Santu 
Luzek, ikuspen indartsua zuen minneconjouak, balez babesteko 
zeremonia egin zuen sei gizonentzat. Horiek berarekin batera 
irten behar zuten zaldiz, zuriak inguratu lau aldi sakratuetan, 
eta ondoren eraso, eta mendian zeuden beste guztiek ere aldi 
berean eraso. Halaxe egin zuten, gudariek, euren zaldi bizko- 
rretan, ke laino baten pean bizkor tirokatzen zuen soldadu le- 
rroa inguratu zuten, Santu Luzeren ikuspeneko abestia abestuz. 
Bat jo zuten, gero beste bat, baina gogorrak ziren eta zaldi gai- 
nean zerraiten, beste bi zauritu zituzten arte, orduan aitzinda- 
riek jeurt egitea agindu zieten. Zazpitik lau zauritu nahikoa zen. 

Horren ondoren beste erasoaldi batzuk egin zituzten, eta, 
behin, Zezen Eseri eta bere gudarietako batzuk kanpora atera 
ziren pipatzera, indiarren errenkada aurrera; ipartar soldaduek, 

antza, hunkpapa herrena ezagutu zuten eta hari tiroka hasi zi- 
ren gogor. Baina berunak ez zuen ukitu egun hartan. Beste be- 
hin, Zaldi Zoro aterazen zaldi gainean, bera bakarriksoldaduen 
errenkada aurretik, zuri batzuk atera eragiteko itxaropenez, 
besteektiro egin ahal izateko horiei; astiro zamalkatu zen, ingu- 
rua behatzen balebil bezala. Balek bere zaldiaren isatseko ilea 
moztean, eta lantzaren makilatik ezpal bat ateratzean, gudari 
gazteektxalo eta oihu ozenak egin zituzten. Baina Hunkpatilak 
bazekien horiek inozokeriak zirela. Zuriak ez ziren herrialdetik 
joango era horretan gudukatuz. Horiek soilik ulertzen zuten 
gizona lurreratzen zuen bala. 

Gudariak joaten hastean, belar altuan geratutako zaurituak 
aurkitzen laguntzera geratu zen Zaldi Zoro. Zorri Jorirengana 
heltzen ahalegindu zen, baina bere zaldiak bala bat jaso zuen 
bularrean, eta ihes egin behar izan zuen bere burua salbatzeko, 
tximista sakratuaren irudiari jarraituta, sigi-saga lasterka eginez, 
balak saihesteko. Eta indiarrak behin joanda, miatzaileek ikusi 
zuten soldaduekZorri Jori sutara botatzen zutela, eta mendien 
gainetik, erre usaina urrunetik hartu zuten. 

Bakarrikzamalkatu zen Zaldi Zoro etxera; ehizatxiki pixka bat 
bilatuko zuela esan zuen, Xal Beltz eta alabatxo gaixoarentzat, 
landetako oilanda gazteren bat, edo salbia oiloa edo mendian 
kantari ibiltzen den txori marroi moko luzea. Alferrik galdu- 
tako segadaz ere hausnartu gura zuen, eta berriz hutsegindako 
balen aurkakoaz. Miatzaileek bidean aurkitu, eta esan zioten 
soldaduek alde egin zutela; baina Zaldi Zorok bazekien ez 
zutela beti hain erraz alde egingo. Etxera heldu zeneko, asko 
prestatzen ari ziren, agentziako senideei bisita egiteko, zurien 
jana dastatzeko berriz eta harrokeriatan ibiltzeko iparraldean 
zeuzkaten gudu bikainen inguruan, zenbatutako zartakoen eta 
atzemandako zaldien inguruan. 

Orduan, hostoak joandakoan eta mutikoak udazkenak goza- 
tutako mugurdiak murtxikatzen zebiltzanean, soldaduak La- 
ramietik Hodei Gorriren agentziara lekualdatu ziren. Han be- 
hean, whisky-saltzaileek bi indiar hil zituzten, eta, orduan guda- 
riek oholesiari eraso zioten, tirokatzeko nor edo nor aurkitu 
guran euren bihotzak sendatzeko. Baina soldaduak heltzean, ez 
zuten aurkitu borroka gose zen gudaririk, mendietara lasterka 
ihes zegiten indiarrak baino ez, oglalen leku bat hartzen utziz 
tiro bakarra eman barik, soldadurik inoiz egon behar ez zukeen 
lekura heltzen utzita. Gertatzen zena zen Hodei Gorri iparral- 
dean zebilela, agentzia indiar lurraldean barrurago ekartzearen 
aurka gogor hitz eginez. Baina jada bere eleketak ez zuen inor 
bairatzen; ezta zuriak ere, esan zien Zaldi Zorok kontu ho- 
riez hitz egitera etorritakoei. Denda inguruan trostaka aurkitu 
zuten Hunkpatila, alabatxoa bere sorbalden gainean hartuta, 
sama indartsuaren alde bakoitzean oin ortoz beltzaran bat, eta 
umeak bi eskuekin heltzen ziola aitaren ile xerloari. 

"Poni, ponil”, oihukatzen zion bere amari, "Poni!” begiak 
ilun aurpegi zurbil finean, alboetako txirikorda motzetatik ile 
gaztainkara eta harroa ageri zitzaiola. Baina laster nekatu zen, 
eta aitaren besoen artean lokartu zen, berak bisitariekin hitz 
egin bitartean. Askotan izaten zuen horrelaxe, neskatxa ez 
baitzen indartsua, eta bere bihotzaren sakonean beldur bat 
zetzan maite zuen izaki horrengatik. 


Lore horiko udaberria zen, eta moxal pikartak ugari ziren zaldi 
taldeetan; seinale ona udarako, esan zuten eguraldi andreek. 
Bufalo apur batzuk ere bazeuden, baina jendea otsoak legez 
inguratzen zitzaien, alde guztietatik; baita Slotak ere iparralde- 
tik, eta Zezen Eseri gudukatzera irten zitzaien haiek iraizteko. 
Ibaian gora, mendebaldetik, crowal< eta bere lagunak ziren in- 

darrez zetozenak, eta Rosebuden eguzki dantza egindakoan, 
oglalek eta zenbait cheyennek kanpamentu handia utzi eta 
Arrow Creekerantz igo ziren; han, miatzaileek laurehun den- 
da crow aurkitu zituzten, zenbait banock eta nez percerekin 
batera. Little eta Big Horn ibaien artean herria babesean utzi- 
rik, oglala apur batzuk joan ziren ehiztariak atzeraka bidaltzeko 
asmoz, baina gehiegi aurkitu zituzten, eta, jeurt egin zuten eta 
crowak euren ehiza kanpamentuetara itzuli ziren oso seguru 
sentituz. 

Hortxe eraso zieten Zaldi Zorok eta besteek, oraingoan haran 
zabala zaldizko lasterkariz eta oihulariz betetzeko adina gudari 
eramanda; batzuk herrira zuzenean joateko bezain adoretsu 
izan ziren. Baina crow eta nez perce andreek errifle lubakiak 
eginak zeuzkaten denden inguruan, eta zaldiak uharte batera 
eramanda zeuzkaten Yellowstonen, hortaz, lakotek ezin izan 
zuten askorik egin, gora eta behera zamalkatzea baino ez, eu- 
ren buruakagerian utziz. Hainbatzuri ere bazeuden kanpamen- 
tuan, margoturik eta crowen ilezko karparekin. Haietako bat, 
luma gorri batekin buruan, zaldiz irten zen, abesti bat abestera 
doan gudari bat bezala; baina, Zaldi Zorok, urrunerako beire- 
kin begiratuta, gizonak errifle luzea zuela seinalatu zien besteei, 
eta ez zedila inor gerturatu. Eta eskerrak ez zutela egin, zeren 
gero jakin zutenez armak zazpi bider tirokatzen zuen. 

Alde bietan zeramatzaten andreak, eta asko gudura hurbildu 
ziren; izen txarrak esaten zituzten, keinuekin iraindu, eta abesti 
adoregarriak abestu gudari bat kanporantz zamalkatzen zen al- 
diro. Tarteko isilaldietan bisita galderak zebiltzan batetik beste- 
ra ezagutzen zuten jendearen inguruan -Bridger, Beckwourth, 
Big Bat-, bai eta jakin- mina ere, ea zergatik zeuden hainbeste 
zaldi hilik crowen bidezidorretan. 

“Epizootia da”, erantzun zien zurietako batek. “Euliak bezala 
hiltzen ari dira, edo antilopea bezala aurton iparraldean”. 

Lakota batzuek ulertu zuten hori. Bazekiten zer zen landak an- 
tilope ustelez beteta izatea, bufaloa duela ez hainbeste hiltzen 
ibili zen bezalaxe. Zurien beste gaixotasun bat. Orduan, Zaldi 
Zorok Mitch Bouyer ikusi zuen, Platte herrialdetik ezagutzen 
zuen merkatari seme bat, crowen errenkadan zaldiz zihoala. 
Han goian zer egiten ari zen galdetu zioten. 

Mitchek berak erantzun zuen. Laramien egondako bake gizo- 
nekin batera heldu berria zen Missouritik. Han zegoen crowei 
batzarrerako deialdia egiteko, euren agentziara joan zitezen 
esateko. 

“Zure ilajea galduko duzu jende horren arteanl”, oihukatu zion 
lakota handi batek. Bere akicitako gerra bonetadunetako bat 
zen, eta bere zaldi gainean eserita zegoen, besteengandik oso 
aurreratuta, mugitu edo tirorik egin barik, bere zigorrari eragi- 
nez besterik ez etsaiaren aurrean, hortz zuriak dir-dir zegitela 
barre egitean. Bazirudien ukiezina zela, etsaietako gudari gazte 
asko makurtuta hurbildu eta saiatu ziren arren. 

“Hurbildu gehiagol”, oihukatzen zioten oglala batzuek. “Etorri 
lakota andre batzuk harrapatzera! Crowal< baino askoz hobeak 
diral”, eta guztiek barre egin zuten txantxa zaharrarekin. 

Baina eguzkia jaisten ari zen, eta andreak kanpamentura 
itzultzen hasi ziren; hortaz, gudariek beste eraso bat egin eta 
eurek ere alde egin zuten. Euren atzetik joandako crow eta 
zuri batzuek lakota batzuk aurkitu zituzten ilunpetan eserita pi- 
patzen, eta bertan utzi behar izan zituzten euren zorroak ihes 
egin ahal izateko. Zaldi batzuk galdu zituzten hor, eta bi gizon 
ez ziren itzuli. Beranduago aurkitu zituzten, ilajeak erauzirik eta 
zati batzuk ebakita; argi zegoen crow andreak artean haserre 

zeudena hogeita bost urte lehenago hildako euren gizonenga- 
tik, geziz eta gerra txurroz eginiko borroka handi batean. 

Adia izan zuten lakota kanpamentuan gau horretan, baina ge- 
roago dantza izango zuten, ilaje eder batzuk zeuzkatelako, Zal- 
di Luze buruzagiaren anaia batena, besteak beste. Geroago han 
behean, Fort Laramien, kexaka ibili ziren borrokaldiari buruz. 
Ziotenez, crowek eta Bouyerrek bake gizonei esan zieten 
lakotek errifle onak zeuzkatela, VVinchesterrak eta Henry and 
Spencerrak, kartutxo eta bolbora pilarekin. Oso lagun onak 
izan behar zituzten zurien artean gauza horiek eskuratu ahal 
izateko. 

Zaldi zorotarrak beste borroka batean ibili ziren uda hartan. 
Miatzaileek hainbat alditan ekarri zituzten berriak: Yellowsto- 
nen gora, soldaduakzetozen eta, eurekin batera, lurra neurtzen 
zebiltzan zuriak, beste burdinbide bat egiteko lakoten ehiza lu- 
rren erdi-erditik 18 . Soldadu buruzagietako bat Adats Luze zen, 
duela gutxi Republican River herrialdetik zehar cheyenneak ja- 
zartzen ibili zena, eta Lapiko Beltzen lagunkoiaktxikitu zituena 
han behean VVashitan -hain zuzen ere arazoetatik urruntzea- 
rren alde eginda zeudenak- Andre eta umeak elurretan eba- 
kita eta zatituta utzi zituen hantxe, zuriek gustuko zuten eran. 

Lapiko Beltzen cheyenneetako batzukZaldi Zororekin zeuden. 
Soldadu burua bere ile horiagatik ezagutu zuten, eta bila irten 
ziren, zoroak bezala asapalan, haren aurka borrokatzeko hain 
bero, ezin izan zuten itxaron eta hunkpapek eta no bowek an- 
tolatu segada galarazi zuten. Horrenbestez, hark ez zuen gudu 
batekin zerikusi handirik izan, eta bai kanpamentuetatik saka- 
banatuta egindako joan-jin batekin, zeinetan zaldi eta zuri apur 


18 Stanley koronelaren agindupeko espedizioa, l873ko uda. 

batzuk akabatu baitzituzten. Horietako bat merkataria zen, eta 
beste batek aizto eta botilak zeuzkan kutxa batean, zurien sor- 
ginek edukitzen ohi zituzten horietakoak. 

Rosebudeko bokalean zegoen eguzki dantzako herrikoak 
hainbat egunez egon ziren begira, soldaduei, eta estalki zuriko 
gurdi ilara luzeari, ibaian gora zetozenak bihurka. Hurbil egon 
zirenean jendeak handik alde egin zuen, baina Adats Luzek, zal- 
dizko soldadu eta indiar miatzaile batzuekin, lasterka aurreratu 
eta, gau osoan zehar esetsi zien; hortaz, Yellowstone igaro zu- 
ten baltsetan eta euren dendekin egindako larruzko fardeletan, 
andreak horien gainean eserita zihoazela eta gizonak horiei ti- 
raka zaldiekin. Adats Luze eta bere jaka urdinak arrapaladan 
etorri ziren atzetik, baina bere zaldiek ez zuten ibai sakon laste- 
rrean igeri egin gura, bestaldean muinoen atzean zain zeuzkan 
indiarrengana, bera akabatzeko prest zeudenak ihes egiten utzi 
barik. 

Custer zeritzan soldadu buruzagiak hantxe kanpatu zuen, Ye- 
llowstonen; hortaz, hurrengo eguneko argi-azkorrian indiarrek 
eraso egin zioten, ibaiaren bestaldetik eta baita atzealdetik ere, 
amildegietan elkartutako gudari batzuekin. Gauza handirik egin 
ahal izan aurretik, gizon eta gurdi ilara luzea heldu ziren laster 
batean. Gurdi armekin tiro egin zieten mendi gainean begira 
zeudenei, eta sakabanatu egin zituzten, antilopeak legez oi- 
naztuak belar lehorrean jotzean. Baina soldadu karabana joa- 
tean ere, zenbait gudari haren atzetik joan ziren, bufalo taldeei 
jarraitzen dieten otsoak legez, eta atzeraturik geratzen zirenak 
garbitu zituzten. 

Orduan berri txar gehiago heldu zen agentziatik: Ganora- 
bakoek iparraldera mugi zezaten utzi zuten, indiar lurretan ba- 
rrena. Lagunkoi askok ezlez! oihukatu zuten, baina zuriek opari 
pila banatu zuten ezkutuan; eta aurkariek jakin zuten hurrengo 

gauza izan zen agentzia igo zutela, Running VVaterretik harago, 
VVhite Earth Riverrera, Crow Buttetik hurbil. Handik gutxira, 
Hodei Gorri buruzagia, mantan bilduta, agentearengana joan 
zen hitz egitera, Txakur Gorrirekin eta atzetik oinez zihoazen 
beste batzuekin. Orain lekualdatuta zeudela, agindutako gau- 
zak gura zituen Bad Facealc armak eta munizioa. Ipartar india- 
rrak hainbeste poztuko ziren ezen denak etorriko baitziren. 
Hamaika banda zeuden eta banda bakoitzeko hamar arma gura 
zituen; lau arma mota: Needleak, VVinchesterrak, errifleak, 
errebolberrak, eta kartutxoak guztientzat. 

“Ez zieten eman?", galdetu zuten ipartarrek. 

“Ez, ez.” 

Akicitak ozen hitz egiten ari ziren han behean orain. Eurok ku- 
deatuko zuten agentzia. 

Ezin etorzitekeen zuririk VVhite Earth Riverretik iparrera; behi 
taldeek Running VVaterretik hegora jan beharko zuten belarra, 
eta eurek esango zuten egurgileek non ebaki zitzaketen tan- 
taiak. Beste kontu batzuen inguruan ere eurok aginduko zuten, 
antza; zeren merkatariak ez zienez bosna dolar ordaindu behi 
larruengatik giltzapean jarri baitzuten. 

“Arazoak egongo direla dirudi”, pentsatu zuten aurkarietako 
batzuek. 

“Koskor eta melaza gehiago jasoko dutela dirudi”, esan zuen 
Zaldi Zorok. Negu guzti horretan iluntasunezko denda batean 
legez eserita egon zen, ematen baitzuen Xal Beltz txikiagotzen 
ari zela orein larruzko soineko barruan, eta eguraldia heze ze- 
nean zurien gaixotasunaren antzeko eztula zegoen bere man- 
tapean. 

HERIOTZA ETA LAPURREN BIDEA 


Belaunaldi askok eta askok oroit zezaketen garaietatik, teton 
lakotek, Missouri zeharkatuta, euren ehiza taldeak mendebal- 
derantz bidali zituzten, larruak eta okela eta bufaloaren beste- 
lako gauzak ekartzeko euren artasoro herrixketara. Orduan, 
uda batean, bizkar zorroekin eta txakur narrekin joandako tal- 
de handi bat ez zen itzuli; eta urtetik urtera gero eta gehiago 
ziren kanpoan geratzen zirenak; harik eta, tetonak herri ehizta- 
ri basati eta askea bihurtu zen arte. Eta, hezurrezko aitzurrari 
bizkar eman zioten sasoiaz geroztik, aldi apur batzuetan soilik 
elkartu ziren. 

Zaldi Zorok aldi horietako bat gogoratzen zuen. Bear Butten 
izan zen, Bizarzurirekin egindako biltzarraren ondoren, Harney 
Squaw-Hiltzailea zeritzoten harekin. Zaldi Zoro hamabost urte- 
ko mutiko argala baino ez zen orduan, eta, bere azpiko lautada 
norabide sakratu batetik bestera betetzen zuen kanpamentu 
eskerga ikusi zuenean, iruditu zitzaion bere lakotak lurgaineko 
herririk bikainena zirela, bai eta ugarienak ere. 

Orain, hamasei urte geroago, 1873an, tetonak berriz elkar- 
turik zeuden, ez batzar handiko pipari erantzunik, baizik eta 
elkarrengandik gertu bizitzen ari zirelako, sarritan kanpamentu 
bakarrean, eguzki dantzarako edo zeremonietarako. Baina jada 
ez ziren ekaitz handi baten itzala bezalakoa lur gainean. Orain 
banda bakoitzeko asko zurien agentzietan zeuden; Bear ogla- 
letako edo bruleetako apur batzuek soilik zerraiten aske, eta 
gauza bera black foot, two kettle edo no bowei zegokienez. 

Zezen Eseri eta besteak euren betiko herrialdea utzi -Grand 
River eta Cannonballen- eta Yellowstonera igo behar izan 

zuten, eta ez bakarrik zuriak Missouri zeharkaturik indarrez 
zetozkielako. Gauza okerragoa gertatu zen han: bufaloa ezku- 
tatu zen, gorotzik ere ez zegoen zelaietan, eta burdin bidea- 
ren zain zeuden hezur zuri pilek soilik erakusten zuten noizbait 
batzuk bizi izan zirela. 

Arrats askotan aitzindariek luzaroan hitz egiten zuten kontu 
horretaz batzar suen inguruan. Orain Zaldi Zorok beti zuen 
leku bat horietan; deiadarkaria berari deitzera joaten zen bes- 
teei bezalaxe; ziren teton aurkari guztiei egindako deialdia izan- 
da ere; buruzagien elkarte zaharra bukatua baitzegoen, bere 
partaideak agentziara joanak, euren lelokeriak ahaztuak. 

Noizbehinka, sorginen bat agertzen zen batzar horietan eta 
esaten zuen bufaloa bueltan ekarriko zuela, batzuetan bere 
sorgintza sekretuarekin, beste batzuetan eguzki dantzarekin 
edo bufalo dantzarekin. Horietako bat blackfeetekin bizitzera 
joan zen, joan ere, haien bufalo sorgintza indartsua ikastera. 
Kontu guztiekin itzuli zen, dantza pausuak, zezenen buru jan- 
tziak, margoak, kantuak, eta danbor jotzea. Haatik, blackfeeten 
ehizaldiei buruz galdetu ziotenean, aitortu behar izan zien ia ez 
zela bufalo okelarik haien herrixketan. 

Sasoi hartan, Zaldi Zoro kanpamentutik landa zebilen sarri. 
Noizean behin, ehiztari edo lakio-jartzaileren batek oglala 
bakartia ikusi zuela zioen, basoan edo mendietako haitzuloren 
batean; eta miatzaileek, bufalo taldeen atzetik joan ziren aldi 
batean, muino haizetsu batean aurkitu zuten, bazkan ari zen 
animaliengandik pixkatxo bat urrunduta besterik ez, arma be- 
launen artean isilik, bere aziendak jagoten bailegoan. Hurrengo 
batzarrean, altxatu eta esan zuen crow eta snakeak lakoten ehi- 
za lurretatik urrun iraitzi behar zituztela, jadanik ez zegoelako 
behi gazte nahikorik; zaharrak eta zezenak adina, doi-doi. Ho- 

rrek esan gura zuen txahal gutxiago izango zirela urtetik urtera, 
beti txahal gutxiago. 

Ahh-h !, onetsi zuten agure batzuek, gehienbat ez zutenak sinis- 
ten bufaloak bizkarra emana zionik indiarrari. Galdurik jendea 
zebilen, zurien atzetik lasterka, gose ziren bakoitzean, betiko 
gauza sakratuak egin ordez, antzinatik erabilitakoak euren anaia 
bufaloa berriz erakartzeko. 

“Hou !", esan zuen Zizarek bere lekutik. Garai oso txar bat go- 
goratzen zuen, zuriek 1842 eta 1843 deitu urteetan, zeruak 
bere euria atxiki eta ibaiek euren bideak ahaztu zituztenean, 
eta hodeiak matxinsalto zirenean soilik. la ez zegoen bufalo- 
rik urte horietan; otso gosetiak dendetaraino zetozen, ezer ez 
aurkitzeko, baina. Oglalek euren zaldiak jan behar izan zituzten 
orduan ere, edo Laramieko lautadan urrutiraino irten okela 
xume pitin baten bila. Baina herriak bufaloaren zeremoniak 
egin eta dantza egin zuen, eta samaldak itzuli ziren. 

“Hou, hou I”, esan zuten zaharrek, eta Zaldi Zoro, euren artean 
eserita, txingarrei begira isilik eta lotsatuta zegoen, bere aitari 
eta besteei gogorarazi izanagatik guztiek zekizkiten gauzak: se- 
guruenik bufalo bakar bat ere ezingo zutela aurkitu gaur egun 
Laramieko lautadetan, agian zezen sakabanaturen bat baino ez, 
handik berrehun miliatara. Eta bisitan igotako hegoaldetar ogla- 
lek ziotenez, Republican eta Smoky Hill ibaietako eli handiak 
ere joanak ziren; talde txikiak soilik geratzen ziren, malkarretan 
ostendurik, hain betizu bolbora ugari behar zen horiek atze- 
mateko. 

Beti bolbora ugari. 

Udazkenean, urterokoen egun handiaren sasoi aldera, kafe epel 
zale mordoa igo zen Buztan Marradunen eta Hodei Gorriren 
agentzietatik hango beheko gauza ederren kontuak esatera. 
Bost egunean behin, zioten esku bateko bost hatzak altxatuz, 
horren maiz, jendea bertara hurbiltzen zen ondasunen bila. 
Orduan, hagazko hesietan, aitzindarien izenak deiadar egiten 
zituzten bata bestearen atzetik, bere aziendak askatu eta, gu- 
dariek horiek ehizatu eta akabatzen zituzten bufaloak bailiran; 
horiek, ordea, ozenki marru egiten zuten lasterkatzean, eta 
erortzean ez zuten hain gogor jotzen lurra. Baina andreak ber- 
din irteten ziren euren aizto handiekin zatiketarako, umeak 
atzetik lasterka zihoazela gibel fresko edo errai txikien zatitxo- 
ren baten bila, aizto puntarekin behazun pitintxo bat gainetik 
botata jateko. Gero, gauean, txakurrek borroka egiten zuten 
hezurrengatik; txakurrak, otsoak eta koioteak; eta herrixketan 
denakziren lagunajatera gonbidatzeko bezain aberats. 

"Zer jaso duzue kontu horiek hona gora ekartzearren?”, agi- 
raka egin zuen Azeri Beltz gazteak. Baina aitzindariek oroitara- 
zi zioten gonbidatuari ez zaiola horrela hitz egiten. 

Ipartar indiarretako batzuk jaitsi ziren gauza miragarri horiek 
ikustera, eta lagunkoiek esan bezala zen benetan, anoak bost 
egunean behin, baina elikagai batzuk zurientzat soilik ziren ja- 
teko egokiak; txerriki gazia, esaterako, hain hori eta lizun in- 
diarrek eta baita txakurrek ere, lurrean uzten zuten. Irina ilun 
zegoen, eta harrez betea; tabakoa beltz eta itsaskor; azukrea 
harea bezalakoa hortzetan. Jantziak ere eskasak; manta txiki 
eta meheak; prakakzatika desegiten ziren uretan, paper beltza 
bailiran; eta aziendak ez ziren amerikar behiak inondik inora, 
baizik eta espainiar adarluzeak, iparralderako ibilaldiaren on- 
dorioz hain zimel otsoak ere muinoetan eserita geratu ziren 
begira. 

Orduan, agenteak buruzagiei dei egin, eta esan zien indiarrak 
zenbatu behar zituztela. Horren aurka ipartar gudariek zarata 
handia sortu zuten, batzarretan euren aitari agiraka egin, eta 
gerripeko hutsez eta margoturik itzulinguruka ibili ziren zaldi 
gainean. Baina, anoa egunean gero eta jende gehiago agertuta, 
horretaz hitz egiten jarraitu zuen. Orduan Hodei-Ukitzaileren 
minneconjouek kanpamentuetara alde egin zuten isil-gordeka, 
eta gogor kexatu ziren, ez soilik agentziako gauzen aurka, baita 
iparraldeko lurretarantz zetorren burdin bidearen aurka ere. 
Aurrena Platte galdu zuten, suzko gurdi horiekin, hain zaratatsu 
eta kirasdun ezen zurien azienda leloak ere uxatzen baitzituz- 
ten. Orain, ziotenez, Yellowstonen ere gauza bere gertatzen 
ari zen. 

Agentziako indiarrak bezala inguruetan eserita ibiltzeaz ere ha- 
serre zeuden gazte aurkariak; egun baterako errazioak jan, eta 
gero sabel mehez itxaron behar hurrengo arte. Hodei Gorri 
eta Buztan Marradunen artean poni eder baten bidai-aldia ze- 
goen soilik, eta askok leku bietatik hornigaiak eskuratzea lor- 
tu, eta zamatutako poniak bidexka higatuetatik bidali zituzten 
iparralderantz. Eta halarik ere, nahikorik ez zutenean, gudariek 
lagunkoiak xaxatzen zituzten, makila batek liztor habia legez. 
Handik gutxira Beldur eta Zauri Txiki agenteari laguntzen saia- 
tu ziren, baina nekez, ordurako elurra zegoelako eta ez zen 
ondasunik bat ere heltzen Plattetik, eta hainbat indiar euren 
zaldiak hiltzen ari ziren. 

“Bitxia da garraiolariak ezin hel izatea handik behetik, eta, al- 
diz, urre gose diren zuriak euren gurdiak ekartzea Yellowstone 
herrialdetik zehar negu osoan”, esan zien Zaldi Zorok kontu 
horiekin zetozen bisitariei. 

Hodei Gorriren berriak ere baziren; negu horretako agen- 
tziako bizimodu gogorragatik haserre zegoen. Beharbada 

aurkari bihurtzen ari zen, esaten ari baitzen udaberrian belarra 
hozitzean beste indiar gerra baterako sasoia izango zela zuria 
indiar lurraldetik iraizteko. 


Saville deitutako agentea blue cloud eta cheyenne buruza- 
giekin VVashingtonetik itzuli zenean, oturuntza prestatu zuen 
lakotentzat, eta hizketaldi sutsua egin zuen zenbaketari buruz. 
Hodei Gorrik esan zuen ez zuela baimenduko, ez behintzat 
armak jaso arte, VVhite Earth Riverrera lekualdatzeagatik agin- 
du zizkiotenak. Txakur Gorrik, Otso Garaik eta beste askok 
" Hou ! Hou!” oihukatu zuten; aldiz, buruzagi Ganorabakoak isilik 
eserita geratu ziren. 

Istilua egon zen horren inguruan, eta hain ika-mika handia akici- 
ten artean Adar Bakarren minneconjouek iparraldera itzultzea 
erabaki zuten. Baina azkenean ez zuten egin. Horren ordez, 
gerra taldeak antolatu zituzten agentziaren kontra jotzeko 
zuzenean, ona baitzen babesgabeak onik eta elikaturik izatea 
gudariak oldarraldian zebiltzan bitartean, eta ona ere bidexke- 
tatik eta arrantxoetatik hain gertu bizitze hori. Zaldien buzta- 
nakgerrarako loturik, agentziako leiho guztiaktirokatu zituzten 
alde egin aurretik, eta zuriek, tirorik ez jasotzeko, txokoetan 
eta lurrean etzan, besterik ezin izan zuten egin. Inork ez zien 
tiroka erantzun. 

Laster berriak heltzen hasi ziren bide guztietan egindako kal- 
teei buruz, Laramie inguruan garbitutako soldaduei, eta, Hodei 
Gorrirenera zihoazela, segadetan eroritako postariei buruz; 
eta beti Zaldi Zororen gudariei egozten zieten errua. Orduan, 
gau batean, bere dendako atean egindako harramazka hotsak 
itzartu zuen. Hodei Gorrirenetik zetorren lasterkari bat zen; 
oholesi barruan zuri bat hil zutela zioen, haren osaba agen- 

tea kanpoan zegoelarik, Buztan Marradunenean. Minnecon- 
jouetako bat, norbait hil ziotelako bihotz-gaiztoturik, gauaren 
ilunean oholesian gora igo zen. Billy Garnett gaztea gauean 
lasterka joan zen Hodei Gorriren kanpamentura, eta handik 
beste batzuk bidali zituzten Zauri Txiki eta Beldurrenera. Hi- 
rurak joan ziren esertzera hilzorian zenaren ondora, isilik eta 
kopetilun, agente txiki ibilitakoa baitzen hura, eta ziur arazoak 
izango zirena. 

Eta orain, Laramietik soldaduak igotzen ari ziren hara. 

Ahh-h, hori txarra zen, pentsatu zuen Zaldi Zorok. Soldaduak 
VVhite Earth Riverren, Muino Beltzen ertzean bertan; hitz asko 
entzuna zuten hango lurrari buruz, bai; eta orain Aita Handia- 
ren soldaduak lakota herrialdearen erdigunera zetozen, zerga- 
tik eta bihotz gaiztoturiko minneconjou batek zuri bat hil zue- 
lako; haien armek hainbeste indiar hil zituzten arren. 

Gau osoan eserita egon zen Zaldi Zoro, bere mantan bilduta 
eta zirkinik egin barik, ezta Xal Beltz zopa pitin bat berotzera 
jaiki zenean ere. Orduan, eguzkia elur gainera heltzean, zaldia 
hartu eta joan egin zen, eta bi egun geroago Medicine VVater 19 
deitutako aintzira izoztura heldu zen; han, larrialdietan, bere 
herriko aitzindariek amets asko jasoak zituzten. Haizearen ba- 
besean, lur gorriko gailur batean, izerdi etxola bat eraiki zuen 
salbia gris sakratuaren adarrak gainetik botata. Baina, bere ba- 
rauaren egun eta gau guztietan zehar ez zen ezta otso bat ere 
hurreratu ulu egitera. Ikuspenik ez zuen izan, gauez ametsik 
ere ez; gauza bakarra ikusten zuen argi: han behean, agentzia 
inguruko indiarrak ez zirela elkarrekin arituko. Harkaitz bat be- 
zain irmo eutsiz gero, Laramieko soldadu guztiei eurt eragin- 


19 De Smet aintzira. 

go zieten; baina horretan ere zatika desegingo ziren, neguak 
izoztutako harearria legez. 

Hiru egun geroago, hotzaketazaldi lasterraldiakakitutako gizon 
batek elea ekarri zion: beldur ziren bezalaxe gertatu zen; sol- 
daduak lakota herrialde osotik barrena etorri ziren Laramietik 
White Earth Riverrera; eta haien aurka borrokatu beharrean, 
indiarrak elkarren aurka borrokatu ziren; Ganorabakoak aurka- 
rien aurka; beartarrak ketarren aurka. Soldaduek denda zuriak 
agentzian jartzean, aurkariek agentziako belar meta batzuei su 
eman zieten; bai eta bideko landa soildu eta aldapatsuari ere, 
iparraldera joatean. Baina soldaduak hantxe zeuden, bandera, 
turuta eta urrun tiratzeko armekin. Izan ere, noiz egin zuten 
alde soldaduek, era horretan etorri ostean? 


Negu hartan gogorra zen bizitza iparraldean; ehizakiak elurra- 
gatik alde eginda, eta bolborarik ez kanpamentuetan. Talde bat 
behealderantz abiatu zen agentzietan zerbait lortzen saiatzera, 
baina itzultzea berandutzen ari ziren, eta, beraz, zenbait gazte 
euren bila irten ziren. Hartzaile, Zezen Eserirekin arazoak izan, 
eta, orain Orarekin bizi zena -sarritan Zaldi Zororen kanpa- 
mentuan-, talde harekin joan zen. Bi kartutxo zeuzkan, baina, 
urrunegi zegoen ehizari botata xahutu zituen, eta, horrenbes- 
tez, ia gosez hil ziren itzuli ahal izan orduko, agentzietan ere 
ez zegoelako muniziorik, ezta janaririk ere bueltako bidean 
ekartzeko. 

Udaberri aldera chinook -a heldu zen, eta, harekin batera, 
merkatari semeen bisitak, zurien berripaperak eta euren kon- 
tuak. Zaldi Zorok eta bere kanpamentukoek horien bitartez 
jakin zuten ez zirela agentziako indiarrak soilik gosetuta ibili zi- 
renak negu hartan, baizik eta jende asko eta asko ere bai, Ho- 

dei Gorrik ikusitako zurien hiri handi haietan. Hain garai latzak 
izanik, askoz ere zuri gehiago etorriko ziren rmendebalderantz 
udan, urrearen usainari jarraituta indiar gosetuak bufaloari ja- 
rraitzen dion legez. Paperek ziotenez ere, Custer -Yellovvsto- 
nen gudukatu zuten soldadu buruzagi adats luzea- soldaduak 
eta gurdiak prestatzen ari zen Muino Beltzetara joateko udan. 

"Pa Sapara?", esan zuen Zaldi Zorok amorruz. 

Bai, Pa Sapara. Yellovvstonen gora etorri beharreko burdin 
bidearentzat dirua biltzeari buruzko zerbait zen. Estalki zuri- 
zko ehun gurdi baino gehiago egongo ziren, mila soldadu eta 
mehatzari, hirurogei miatzaile indiar, eta gurdi armak karabana 
luzearen mutur bakoitzean. 

Ahh-hl Sinetsi zurien egia eleak! "Belarra erne eta ura jario ar- 
tean” zioen bake paperak, eta baita Hodei Gorrik berak ere 
haren alde hitz egin zuen. 

Hodei Gorri, paghl Horrek haserrarazten zituen gudariak ge- 
hien, iruzur egin zielako, euren alde ahalegintzen zebilela sines- 
tarazi baitzien. 

Berriro ere batzarra egin zuten aurkariek. Elea bidaliko zuten 
agentzietara laguntza eske. Bihoztunak baziren, baina, iparral- 
deko kanpamentuetan ez zeukaten ezta bina kartutxo ere gu- 
dariko, eta hango agure zaharrenak ere bazekien ezin zituztela 
zuri horiek gudukatu beste garai bateko gezi eta gerra txu- 
rroekin. 

Hitzaldi sutsu bat, elurtean jotako tiroa bezain argia eta ozena, 
horrelaxe amaitu beharko zuen batzar batek; aitzitik, isilikjoan 
ziren, bakoitza bere dendara. Zaldi Zoroktalde txiki bat gidatu 
zuen crovven aurka jotzeko -bufaloen inguruan zebiltzanak- 
eta pipatze sakratu bat saiatzeko, herria salbatzeko eraren bat 

aurkitu guran. Baina ezer ez zitzaien heldu; eta, beraz, crowen 
ehiza kanpamentua sakabanatu zuten, zaldi apur batzuk atze- 
man eta etxerantz abiatu ziren. Herria Little Big Hornen utzia 
zuten, Rosebud hurbiltzen den lekuan, baina itzultzean lekual- 
datuta zegoen: denda zidorrean zehar utzitako bufalo buruen 
eta makilatxoen seinaleek Tonguerantzako norabidea adieraz- 
ten zuten. Amildegiei atxikitako ke urdinezko hodeietara hur- 
biltzean ez zen inor atera euren bila, eta herrixkara heltzean 
Zaldi Zororen jende guztia manta zarpailekin zegoen, ilea sol- 
te eta mozturik, andreek odol lehorra zuten beso eta hanka 
ebakietan. Zizare -Belatz Txikirekin batera, jantziak urraturik 
biak- bere semearen zaldiaren soka hartzera etorri zen, eta 
ehizatutako bi salbia oiloak, arkua, eta erriflea ere hartuko zion, 
baina, Zaldi Zoro ez zen bere arma inori hain erraz ematekoa; 
ezta saminez zegoen bere aitari ere. 

"Seme, gogor egin”, esan zioten bi gizonek denda atera 
jarraitzean. Barruan su itzali baten ilunpe hotza baino ez ze- 
goen. Orduan Xal Beltz ikusi zuen, baina soineko urratuz eta 
lurrez marrazturik aurpegia; gorputza auhen leun batean za- 
bunduz, eta orduan konturatu zen. Bere Beldur Dira zela, bere 
alaba. 

"Gogor egin, semel”, esan zion Zizarek berriro ere. Baina Zaldi 
Zorok ezin zuen ezer suharrik egin. Denbora luzez han geratu 
zen, zutik eta isilik, ikara egin barik, bere bihotzean ezarritako 
gauza berri haren garraztasun osoa dastatuz. 

"Nola gertatu da?”, galdetu zuen azkenik, eta Zizarek erantzun 
zion, merkatari semeek ekarritako eztul itogarria izan zela. 

Ahh-h, zurien beste gaixotasun bat. Bere herriaren aurka bi- 
daltzen zituzten gaitzak ez ziren inoiz amaituko, ala? Ez zetozen 


374 


Zaldi Zoro 

Mari Sandoz • Aitor Fresnedo Gerrikabeitia 

Herriaren gizona 


guduaren zarata eta berotasunean soilik, ezpada dendako ilun- 
tasun isilean ere, bihotza erditikzeharkatzen duen gezia bezala. 

Beranduago, non zegoen esan zioten, eta, crowek -sakaba- 
natutako lakoten bila- ondo zaindutako lurraldea izan arren, 
bakarrik joan zen. Leungune txiki batean zegoela esan zioten, 
zuhaitz apur batzuen ondoan; bilgo gorri txiki bat aldare baten 
gainean. 

Azkenik Zaldi Zorok halako landa txiki bat begietsi zuen. Ha- 
ren gaineko zeruan hodei txiki apur batzuk zeuden, beltxarga 
zuriak urgainean legez, eta, urrutiko ertzean, zuhaitzakzeuden, 
eta aldarea bere bilgo txikiarekin. Bazekien hori zena, alabak 
maite zituen jostailuakzutoinetatikeskegita zeudelako: antilope 
apatxekin egindako txintxirrin bat larru zarpailez lotua, har- 
txintxarrak barruan zeuzkan maskuri puxika, eta sahatsezko 
arku margotu bat. Eta aldare gainean, manta gorriaren gainean 
loturik, orein larruzko andrakila. Sehaska oholaren beira alezko 
irudia eta neskatxoak beti janzten zituen soinekoetakoa bera 
ziren, Xal Beltzen sendian antzinatik zetorren irudi bat. 

Hori ikustean, aitak ezin izan zion gehiago eutsi. Bere alaba- 
txoaren gorpuaren ondoan aurpegia beheratu, eta bihotzean 
gordetako oinazeari ateratzen utzi zion uholdean, aldare ko- 
rrokoilak kirrinkatxo bat egiten zuelarik aitaren pisuarekin. 


Egun horretako eguzkia gordetzean, haizea geratu egin zen, eta 
berriro hasi zen eguzkiaren itzulerarekin batera. Arrano bat, 
kumeak atzetik zeramatzala, zeru altuan inguruka ibili zen, eta 
muino txiki baten gainean antilope batzuk agertu ziren bazka- 
tuz. Aldarea euren parean ikusita, buruak altxatu, eta norabide 
horretan lasterkatu ziren, ingura-mingura hasieran, baina, jakin- 
minak erakarrita, hurreratuz apurka-apurka; baina, orduan gi- 

zon usaina sumatu zuten, eta jauzika aldendu ziren, atzealde 
zuriak erakutsiz. Geroago otso bat gailur txiki batetik heldu 
zen, bakarka, buztana zut, sudurraz airea usnatuz. Hark ere 
gizon usaina hartu zuen, eta jauzi batean landatik at zegoen. 
Eta berriro gau egin zenean, sagu txiki bat heldu zen, zutoin 
batetik gora igota, jantzizko bilgoa usnatzera; erne gelditu zen, 
adi soinu motel bati, etorri eta geratu egiten zena, eta berriz 
etorri. Bat-batean, animalia txikiak lurrera jauzi egin, eta ihesi 
joan zen belar artetik, izututa; heriotza usainean bizitzako zera 
zegoelako, arnasketa. 

Hurrengo egunargiak ez zuen eguzkitik ezer ekarri, hodei grisak 
soilik, eta aldarea inguratu zuen behe laino hezea. Zutoinen az- 
piko lurra bera ere aienatzean, tximista erlantz zurbil bat egon 
zen, eta lainoak leundutako trumoi burrunba. Hori entzutean, 
joateko ordua zela jakin zuen. Hala, hodeien lehen goratzean, 
konpada jarrita zuen zaldiaren bila joan zen eta pitin bat jan 
zuen v/asna maskuritik. Orduan zurien bilajaitsi zen. Fetterma- 
neko soldadu hirirantz zamalkatu zen, eta euren zaldietatik hiru 
bota zituen, eta beste bat gotorlekuko desfile eremuan bertan 
harrapatu zuen. Gero alde egin zuen, hiltzeak ez zuelako bere 
bihotza lasaitzen halako oinazea izanik bere baitan. 


Zaldi Zoro bere kanpamentura itzuli zenean ele txarra zeu- 
kan zain, Missouriko gotorlekuetatik heldua. Adats Luze, Cus- 
ter, benetan joan zen Muino Beltzetara, euren aita asko eta 
asko lurperatuta zeuden leku sakratura, euren gudari asko eta 
asko amets egitera joandako lekura. Orain bide zabal batek 
zeharkatzen zuen, Bear Buttetik bertatik igaroz, tetondarren 
batzarleku zahar-zaharretik. Lapurren bidea deitzen zioten in- 
diarrek, baita agentzietakoek ere, eta gizon gazte asko etorri 

zen iparralderantz lasterka Adats Luzek zioelako urrea zegoela 
lur hartan guztian, belar sustraien azpian. 

Ahh-h, urrea! Artean aurkariekin bizi ziren zaharrek, esate bate- 
rako, Zizarek eta Belatz Txikik, aspalditik ezagutzen zuten hori. 
Harri beilegi haietako batzuk ekarri zizkioten Beroki Beltzari, 
aita De Smeti, duela hogeita hamar urte ia. Hark ehorzteko 
esan zuen; sakon, lurpean eta ahanzturan; zeren harri haietako 
bakar bat ikusteak sutea piztuko baitzuen gizon zuriaren bur- 
muinean, zoramena. Eta halaxe zen benetan. Ordurako tiroke- 
ta hasia baitzegoen. Custerrek lagunkoi apur batzuk aurkitu 
zituen Muinoetan, eta bakez mintzo zitzaien bitartean, bere 
mandan miatzaileek Labankari zaharra hil eta Zezen Motel 
-Hodei Gorriren suhia— zauritu zuten. Altze Beltz eta bere 
kanpamentu txikia ere doi-doi itzuri omen zitzaizkien zuriei. 
Muinoen ondoko denda zidorretako batetik zehar zebiltzan, 
ehizan, eta iparraldera etortzea erabaki zuten. 

Egun hartan Ezpalek, sorginak, izerditzea egin zuen, eta orduan 
ahots bat entzun zuen esaten ziona bandak alde egin behar 
zuela berehala, zerbait txarra gertatu behar zelako han. Hor- 
taz, ia iluntzen egon arren, agentziarantz itzuli ziren, gau osoan 
zehar bidaiatuta. Egunak argitzean miatzaile batzuekin topo 
egin zuten eta horiek esan zieten soldadu pila joan zela Muino 
Beltzetara eta oglala odola isuri zela han. 

'Agian Altze Beltz guregana zetorrela jakiteak lagundu zion 
sorginari ahotsok entzuten”, esan zuten zenbaitek, artean ipa- 
rraldeko askok arazo-sortzailetzat zutelako -eta Ezpalek baze- 
kien hori- 

Baina larriena zera zen, Adats Luze euren Muino Beltzetara 
etorria zela, eta orain bazihoala, inork tirorik egin gabe hari. 
Egia zen piztutako suteek gaueko zeruan erlantza sortu zu- 

tela, iparraldeko argiena bezalakoa, eguzkia odolkara zegoela 
kearen ondorioz, soldaduen zaldiak goseturik, ehiza aizkaturik. 
Hobe zatekeen eraso egin baliote, baina oso bolbora gutxi zu- 
ten, eta Adats Luzeren gurdiak munizioz beterik zeuden, eta 
soldadu arma asko horiek jagoteko. Hortaz, landa erre baino 
ezin egin zezaketen. 


Irail aldera, lakota basatiak agentzietara heltzen hasi ziren, Pa 
Sapari -Muino Beltzei— buruz buila handia sortuz, askok hitz 
potoloak jaulkiz hango lurrak palekin zulatzen zebiltzan zuri 
guztiak garbitzeari buruz. Orduan, urria amaitzerako, urtaro 
aldatze ilargian, agenteak zuhaitz luze bat ekarri eragin zuen 
mendialdetik. Aitzindarietako batzuk galdetzera joan zitzai- 
zkion horri buruz, eta bandera baterako zela erantzun zien. 
Amorru bizian sutu ziren. Ez zen banderarik egongo euren 
agentzian, ezta beste ezer ere soldaduengandik; halaxe ba, gu- 
dariek oholesiari eraso eta tantaia moztu zuten aizkorekin, eta 
zuriak arineketan joan ziren oholesiko txokoetako dorreetara 
eta ahal zuten edonora babes bila, indiar oihulariengandik ihesi. 
Agentzia gainean zegoen gotorleku txikitik soldadu apur batzuk 
heldu zirenean, gudariek erasoa jo zuten euren bila, tiroka, ge- 
rran egongo balira bezala inguraketa eginez, besteen zaldiak 
eraitsiz. Baina Zezen Eserik, Zauri Txikiren ilobak eta Beldur 
Gazteak lagunkoi mordo bat elkartu eta gudariei eurt eragin 
zieten, txurroekin eta zigorrekin, soldaduak oholesi barrura 
eraman, eta ate astuna danbateko batez itxi zuten. 

Handik egun gutxira, Zaldi Zorok jakin zuen bandera tantaiko 
borrokak arazo zaharrak azalarazi zituela herriaren baitan, gai- 
nezka datorren Platteren hondarrak legez borborka. Hartz 
Menderatzaile Gaztea, brulea, txurroz jo eta zalditik bota, eta 
bi Bad Facek gezi bat zintzur gainean jarri, eta horrekin estutuz 

egon ziren bestea gizon beltzak bezalakoa izan arte. Orduan, 
jipoitu egin zuten, eta Hartz Garunek, Hodei Gorriren koina- 
tuak, errebolber bat ipini zion aurpegian eta hiltzea merezi zue- 
la esan, bere banda osoa hil beharko zutela, arazo-sortzaileak 
zirelako. Bere aitak, Hartz Menderatzaile zaharrak, behi herre- 
na hil zuen minneconjoua eman balu ez zatekeen borrokarik 
izango zuriekin, inoiz ez zatekeen egongo lakota gerra bat zu- 
riekin, inondik inora. 

Zezen Eseri, oglala, zamalka igo zen berriro. Bere aiztoarekin 
-kirten oker batean hiru xafla zeuzkana- gizon eta zaldiak baz- 
tertu zituen, liskarrean zebiltzan indiarrak sakabanatu zituen, 
euren artetik igarota haize eraso bat bezala. 

“Hou I”, esan zuten gudari zaharrenek, oglala horrek crow guda- 
riak nola sakabanatu ohi zituen oroitzean. Halako gizon bikaina 
agentzia batean alferrik galtzea negargarria zen. 

Eta zertan ari zen Hodei Gorri borrokak iraun bitartean? itaun- 
du zuen batek. 

Hodei Gorri? Egur pila baten gainean eseri zen pipatzera oho- 
lesi barruan, ez alde bati ez besteari lagunduz, begira baino ez. 

Bere mokasinen urrats bakoitzari noizbait jarraitu zioten gu- 
dariek harridura hotsa egin zuten. Uler zezaketen Zauri Txiki 
eta Beldur bezalakoek halaxe jokatzea, bake gizonak baitziren 
aspalditik; bufaloa laster agortuko zelako ustea zuten, eta ahalik 
eta negoziorik hoberena atera behar zutela zuriengandik, eta 
ondoren gogor ahalegindu hori betearazteko. Baina bazirudien 
Hodei Gorri beti zegoela zerbaiten gainean eserita, handikjais- 
tearren zer emango zioten ikusi zain. 

Zaldi Zoro ez zegoen etxean mezulariei istorio hori kontatzen 
entzuteko. Kanpoan zen gerra talde batekin, Muino Beltze- 

tako meatzarien aurka, eta bazirudien luzarorako zutela. Bere 
alabatxoa aldare batean zetzan lurraldean egunak igaro zitue- 
netik, Zaldi Zororen sendia artega zebilen hura oldarraldian 
abiatu bakoitzean, eta Xal Beltz ahalegintzen zen senarrak 
hartutako bidea gogotik kentzen. Argalago zegoen bere soi- 
neko barruan egunotan, eta inoiz baino gogorrago zebilen la- 
nean, okela lehortuz, larruak atonduz eta mokasinak eginez, 
bai eta jana prestatuz ere, oglalen Gizon Bitxia ikusi guran 
zetozen gonbidatu ugarientzat; Milk Riverretik iparrera edo 
Shining Mountainsetatik mendebaldera egun askora bizi ziren 
herri urrunetatik etorriak, aurpegi serioz itxaroten zuten, sasoi 
ilunotan indiarra salbatzeko egin zezaketenaz elekatzeko. Eta 
maiz Zizare eta bere emaztea etortzen ziren, ea euren semea- 
ren berririk bazen itauntzera, jakin arren Xal Beltz arineketan 
joango zitzaiela berriarekin ezer entzun orduko; baina, hala ere, 
itaundu beharrean ziren. 

Beste batzuek zuhurtziagabekeria gero eta handiagoa zakusa- 
ten Zaldi Zororengan, gauza txarra laster hogeita hamahiru 
urte beteko zituen batengan, eta herriaren zama bere gainean 
edukita. Baita bere gudariak ere estutasunez mintzo ziren ho- 
rretaz. Artean zalditik jaisten jarraitzen zuen keinatzeko, bala 
bakoitzak bere lekua aurki zezan; baina basatasun berri bat 
zegoen beragan, ausardia berri bat, gaztea eta inozoa, anaiak 
zeukan hura zirudiena, orain bere izenik sekula esaten ez zen 
harena, ez bazen osaba adierazteko. Etsaiak lehen baino bel- 
dur handiagoa ziola zirudien; crow gatibu batek hala adierazi 
zien, euren artean gauza jakina zela Zaldi Zorok zorki arma 
bat zeukala, begiratzen zion edozeri ematen ziona, eta bala ba- 
besa zeukala ere. Horrela zela zirudien, bera beti zegoelako 
hurbilen, beste inork baino gehiago joz eta hilez, eta, hala ere, 
inoiz ez zutela bera jotzen. 

Zaldi Zoro zurien ondasunez zamatutako zenbait mandorekin 
Muino Beltzetatik itzuli zenean, berri gehiago heldu ziren Hodei 
Gorrirenetik. Hango beheko agenteak anoak eten beharzituen 
indiarrek zenbatzen utzi arte. Antza, Bad Facea batzarrean zu- 
titu eta gizontxoari agiraka egin zion, eta esan zion gudariek 
ez zutela hori egiten utziko; baina Beldur Gazteak eta Hodei 
Gorriren iloba Ezpatak euren jendea agentearengana eraman 
zuten, eta gainerako kanpamentuak atzetik joan omen ziren. 
Hori egindakoan, ipartar indiar guzti-guztiek lasterka alde egin 
zuten, gaixotasun kirasdunetik bezala. Zurien zenbaketa horrek 
zorki oso indartsua izan behar zuen, osterantzean, zer dela eta 
hori egiteko premia handi hori? Geroago entzun zuten hamar 
mila lakota baino gehiago zebiltzala anoak jasotzen agentzietan; 
ia-ia hogeita hamar urtean -gudari baten bizialdian- zeuden 
egunak beste, esan zuen Hartzaileak. 

Hainbeste, eta denak zenbatuak, Hodei Gorrik hori egingo ez 
zela esan arren. Zuri guztiak garbitzeko nahikoak, seguruenik, 
haren esanari jarraitu baliote. Bazirudien Bad Faceak benetan 
galdua zuela bere ahalmena. 

Zuriek 1874 eta 1875 deitutako negua oso txarra izan zen. 
Hotz egiten zuen, elurtza sendoa zegoen, eta asko itsuturik 
zetozen ehizatik; benetako Gose Sasoia. Baina askoz okerra- 
goa zen agentzietan, bat ere ehizarik gabe, behirik heldu gabe, 
eztagurdirikere. Eta ondasunak jadanikgutxi eta eskasakziren; 
zakuak txikiak eta irina lizundua; txerrikia zelaiko bufalo hiliki 
puztuak bezain kirasduna. Agenteak berak ere esan zuen hori 
ezin zela jan. Hiru indiarreko, manta fin bat besterik ez zegoen, 
eta iparraldetik gainjantziak ekarri ez balituzte biluzik zeude- 
keen. Negu txar horretako hilak biltzeko oihalak ere, haitzak 
gorriztatzen zituztenak, iparraldetik ekarritakoak ziren. 

Azkenik, indiarrek, soldaduen gotorleku ingurura igo eta, euren 
dendak eraikinetatik hur ipini zituzten, soldadu buruzagitxoa 
euren andre eta ume gosetuez errukituko zen itxaropenaz. 
Haren begien aurrean hil zituzten euren poni zaharrak, eta he- 
zurrak, gorritasun oroz gabeturik, hark etengabe ikus zitzakeen 
lekuan utzi zituzten. Agentearen aurka kexatu ziren. Ez zen 
aitatxo bat beraientzat. Euren ondasunak lapurtzen ibili behar 
zuen, ez zegoelako ezer ere jateko, ezta irin lizuntsua edo arto 
aletua ere -soldadu buruzagiak esan zuenez, bere zaldientzat 
ere ez zena egokia—. 

Artean, iparraldeko lurretan, indiarrak meatzarien aurka bo- 
rrokatzen ziren, udaberriko uholdeak alde guztietatik Muino 
Beltzetara heldutako pilaren kontra; baina baita Yellowstone 
aldean zebilen multzo handiaren aurka eta soldadu berokiz 
jantzirik banaka zebiltzan haien aurka ere, zeintzuei desertore 
deitzen baitzien Hartzailek; Hodei Gorrirenean zebilen hura 
orain sarri, eta ofizialen inguruan ere, sarri. Haiek esan zio- 
ten ihes egindako soldaduak gura zituztela, bizirik edo hilik, eta 
haiek ekartzearren indiarrei ordaindirua emango zietela. Bes- 
talde, ziotenez, Hodei Gorri VVashingtonera berriz joatea es- 
katzen ari zen, oraingoan beste agente bat hartzeko. Aurkariek 
begi hotzez begiratu zioten kontu horri, jakinik zuriek Muino 
Beltzetako urre gose itzela zutela. Beraz, Zaldi Zoro harantz 
jaitsi zen, bere gizon gazteak berarekin eramanda, agentzia- 
ren eta Bad Face kanpamentuaren inguruan mehatxu builak 
egitera, zenbait belar meta erre eta zurien buruzagien ingu- 
ruan ozen hitz egitera. Baina horrek ez zuen ezertan lagundu, 
Hodei Gorriren taldea joateko prest baitzegoen; Adar Bakar, 
Zauri Txiki, Amerikar Zaldi eta Zezen Eseri Ona, eta beste 
hainbat ere joango ziren, eta Billy Garnett gaztea itzulpenean 
laguntzeko. 

Hala, gudari aurkariak amildegien erlaitzetatik begira geratu zi- 
ren agentziarantz, haien inguruko pinuak bezain geldi, eta ikusi 
zuten gurdiak hegoalderantz zihoazela, burdinbiderantz. Or- 
duan, zaldiak bihurtu, eta iparrera zamalkatu ziren. Geroago, 
buruzagi bidaiariei zer moduz joan zitzaien entzun zuen Zal- 
di Zorok. Burdinbidean zuri mordoa aurkitu zuten, Muino 
Beltzetarantz zihoazenak; ez gordeka zihoazen meatzariak, bai- 
zik eta ageri-agerian zihoan talde handi bat, soldaduz lagundu- 
ta 20 . Indiarrak oso haserre zeuden: Aita Handiak eurak erditik 
kendu zituen, era horretan soldaduak bidali ahal izateko euren 
lurrera. Agian Beldur Gaztea zuzen ibili zen ez joatean, bost 
urte lehenago bere aitak joateari muzin egin zion era berean, 
Altze Argalek Hodei Gorri eraman zuen egun hartan. 

Eta buruzagiak VVashingtonera heltzean harriturik geratu ziren, 
konturaturik eurak bezala beste hainbat elkartu zirela hantxe, 
ez soilik Hodei Gorri eta Buztan Marradunenetik, baiziketate- 
ton lakoten iparraldeko agentzia guztietatik. Eta indiarrei Muino 
Beltzak saltzeko eskatu zietenean, berriro ere harriturik agertu 
ziren, eta beraien herriarekin batzartu behar zirela esan zuten. 
Inork ez zien horri buruz ezer esan hara eraman zituztenean. 

Handik urrun, Powderren, aurkariek barre egin zuten, ez po- 
zez, baizik eta herria arrisku bizian jartzen ari den inozoari ba- 
rre egiten zaion bezala. Beraz, buruzagiek ez zekiten Muinoak 
eskatuko zizkietenik? Agian iparraldeko kanpamentuetara eto- 
rri beharko zuten berriak entzutera. 

Bazirudien Aita Handiaren opari eder asko zeudela 
indiarrentzat, besteak beste zilarrezko apaindurak zeuzkan 
errifle bat, Hodei Gorrirentzat, eta urrea zeukan beste bat, 


20 Jenney espedizioa, !875eko uda. 

Zezen Eserirentzat -Ona deitua bandera tantaiaren gatazkan 
gudariak sakabanatzen lagundu zuelako- Hodei Gorri eta bere 
jarraitzaileak haserretu zituen horrek, Zauri Txikiren Beartal- 
deko bati emandako opari horrek. 

Bestalde, Hodei Gorri gogor kexatu zen agenteari buruz eta la- 
purtutako indiar ondasunei buruz; horrenbestez, zenbait gizon 
Aita Handiarenetik atera eta ikusi zuten azukrea eta kafea bitan 
zenbatzen zutela, eta zakuakgero etatxikiago bihurtzen zirela; 
adarluze aziendak muino batera eraman eta bitan zenbatzen 
zituztela ere ikusi zuten; edo, unaiek gauez aziendok lapurtu, 
eta gero berriro agenteari saltzen zizkiotela. Denak zeuden 
kontu horien jakinaren gainean, esan zuten kanpoko zuri haiek, 
barre eginez denek, txantxa galanta balitz bezala. 

Aldiz, bazen zerbait indiarrek zekitena eta espero zutena eto- 
rritako gizon haiek ez konturatzea: noizean behin arma apur 
batzuk eta munizio kutxatxo batzuk ezkutatzen zirela gurdien 
kargaren azpian, eta Boucherrek, Buztan Marradunen alabare- 
kin ezkonduta zegoenak, armok saltzen zizkiola diru nahikoa 
zeukan edonori. 

Buruzagiak abiatu aurretik Hodei Gorrirenera joandako gudari 
aurkariak Cheyenne Riverrera itzuli zirenean, hantxe aurkitu 
zuten Zaldi Zoro, artean ere, Beldur Gaztearekin. Bi lagunak 
luzaroan hitz egiten ibili ziren, baina ez zen alaitasunik euren 
begitarteetan, eta, begirunezko esku emate gurutzatua eginda, 
joan egin ziren, bakoitza bere mokasinen bidezidor zaharretik. 

Etxera abiatu aurretik, Muino Beltzetako bideen aurka gida- 
tu zituen gudariak Zaldi Zorok. Zaldi eder batzuk harrapatu 
zituzten gurdi karabana batetik, eta gizon zuriaren alkandora 
batzuk, euren armei lotu zizkietenak, zurien izerdi kiratsa joan 
arte haizatzeko, horiek jantzi aurretik. Urrutiko gailur batetik 

buruzagi bidaiariek ikusitako espedizio itzela begietsi zuten: 
gurdi asko soldaduekin eta bandera koloretsua aitzinean, Pa 
Saparantz urrea aurkitzeko asmoz. 

Gudariak gutxiegi ziren borroka egiteko, hortaz, etxerantz las- 
tertu ziren, iparraldeko lurrak, udazkeneko larre suteak legez 
alderik alde ibiliko zituen kontu bat eramatera berriro ere: zu- 
riek bake gizonak bidaliko zituzten agentzietara opari gurdikada 
ikaragarriarekin, buruzagiek Muino Beltzak saltzeko. 

“Bai, Pa Sapa saltzeko”, esan zuen Zizarek. Orain denek gudari 
izan behar zuten berriro. 

Hortaz, jendea okela pixka bat egitera lastertu zen, eta ondo- 
ren, crovvengandik aldendu ziren; zartako, ilaje eta zaldiez gain, 
baita babesgabeak defendatzeaz gain ere, gudariek bazutelako 
zertaz pentsatu. 

Itun batzarra baino pixka bat lehentxeago, Hodei-Ukitzaile Zal- 
di Zororen kanpamentura heldu zen beretarrakatzetikekarriz; 
aurkariekin bizitzera zetorren, euren ondoan borrokatzera 
amaiera arte. Minneconjouaren manta zaharkitua eta margul- 
dua zegoen, ilea luma barik, bere aita hila zelako. Ipar Adar 
Bakar zaharra saminez beterik itzuli zen VVashingtonetik. Aha- 
leginak egin zituen Muino Beltzak ez saltzeko; lakoten artean 
hizlari apartatzat zuten, eta halako hitzak erabili gura izan zi- 
tuen; lurra saltzerik ez dagoela esan zuen, zerua saltzerik ez 
dagoen era berean, edo lau norabide handiak. Baina beharrizan 
handiko une hartan bere mingainak huts egin zion, zirudienez 
Muinoak galdurik zeudelako. Itzuliz geroztik manta zahar bate- 
kin eseri zen dendaren atzealdean, jan gabe, ezta lorik ere egin 
gabe, jadanik hilda dagoena legez. Antza, bere hizketaldiaren 
ostean, zuriek hots ona bota zuten, baina berriz hitz egin zu- 
tenean zera galdetu zioten: “Orduan, zer gura duzu? Aita Han- 

diak zer ematea gura duzu?”. Orduantxe hil omen zen, bere 
bihotzaren aurrean esandako hitzokin lotsatuta. 

Eta agian egia zen, zeren itzuli ondoren ez baitzen gehiago al- 
txatu bere manta zaharretik, eta orain aldarean zegoen. 

“Ahh-h !", esan zuen Zaldi Zorok, samin hotsa jaulkiz, bere le- 
hengusu garaiari bisitariaren ongietorrizko pipa luzatzen ziola. 


Biharamunean talde handi bat heldu zen indiarrei dei egitera, 
Hodei Gorrirenean batzarra egiteko, irailean, Muino Beltzei 
buruz hitz egiteko. Bideetan beti jende pila ibili arren gora 
eta behera, agentziako indiarrek zuriei sinestarazi zieten oso 
arriskutsua zela, eta, beraz, ehun Ganorabako bidali zituzten 
richardtarrekin, mezua eramatera; merkatari semeei ordaindiru 
ederra eman zieten, eta indiarrei opariz zamatutako narrak, 
erakustaldi ederra egiteko, ipartar guztiak ondo sentiarazteko 
eta etortzeko gogoa pizteko. Ganorabakoak gogotsu zetozen 
bufalo hil berriaren okela errea berriz jateko, eta ikusteko ea 
senide basati haiek esaten zen bezain aberats ziren poni eta 
gauza ederretan. Doluan zeuden minneconjouetako batzuek 
eraso egin gura izan zieten, haiekin zartakoak zenbatu etsai ba- 
tekin legez, baina Zaldi Zorok eta Bide Handik batzar dendara 
gidatu zituzten bisitariak. 

Alabaina, inor ez zen oso lagunkoi azaldu Ganorabakoekin; 
andreak ere ibili ziren oparietatik aldenduta. Aitzindarietako 
bakan batzuek soilik onartu zituzten tabako sortak; eta Muino 
Beltzak saltzeaz lehen hitza esan orduko batzar denda ekaitz 
batekin bezala astindu zen. Zer lelokeria esaten zebiltzan eu- 
ren lurra lapurtu gura zutenekin batzartzeari buruz? Lapurrak 
datozenean arku eta su armekin zoaz eurengana, ez ahoko ele 
gozoz. 

Ahh-h, lur hori galdurik zegoen jadanik, zuriz gainezka, esan 
zuten Ganorabako batzuek; baina ipartar buruzagiak jaitsi eta 
idazluma ukitzen lagunduz gero, denek jasoko zuten ordain 
bikaina horren ordean. 

“Herriaren oinekzapaltzen duten lurra ezin da saldu”, esan zien 
Zaldi Zorok agentziako mezulariei. Ahapeka hitz egin zuen, 
beti bezala, bere ahotsa hain apal ozta- ozta entzun zitekeen 
biribil handiaren inguruan, baina denek jakin zuten mezulariek 
huts egin zutela. Zaldi Zoro ez zen batzarrera joango. 


Ganorabako bisitariak joateaz batera, gudariak Hodei Gorrire- 
nerantz jaitsi ziren meatzariak jazartzera eta agentziako buru- 
zagiak zaintzera, ez zitzaten Muinoak saldu. Lagunkoien kanpa- 
mentuetako batek eguzki dantza egin zuen indarra emateko 
herriari, baina ez ziren asko joan. Norbaitek gauza barregarri 
bat aipatu zion Zaldi Zorori; antza, bi gizon elkarrekin dantzatu 
ziren; batek hanka bat falta zuen, eta besteak begi bat; Pineyko 
gotorlekuaren guduetan galduak; eta, hala, hiru begiko eta hiru 
hankako dantzaldia egin zuten. 

Ahh-h, oroitzen zituen gizonok; gudari onak izan ziren. 

Eta jendea dantzatzen saiatzen zen bitartean, agentzia buruza- 
giak ika-mikan ari ziren Muinoetako lurraldearen trukean gura 
zuten ordaina zela eta, eta baita batzarraren kokalekuagatik 
ere. Missourin ez, esan zuen Buztan Marradunak, eta Hodei 
Gorrirenean ere ez: berea eta oglalaren agentzien arteko to- 
kian. Eta orduan, Bad Faceak zuriengan ahalmen handia zuela 
beti pentsatu zutenek, ikusi zuten brulea gailendu zitzaiola. 

Ituneko zuriak heltzean, merkatari semeak ohartu ziren haie- 
tako asko ondasun edo behi kontratistak zirela, edo bake pa- 
peraren kontura dirua egiteko beste bide batzuk 

zeuzkatenak. Andre zuri apur batzuk ere bazeuden, eta berri- 
paperetarako idatziz denajasotzen zuten hainbatgizon, etajen- 
dearen itzalak kamerak deitutako kutxa batzuetan harrapatzen 
zituzten batzuk ere: indiarrak babesgabe bihurtzeko beste zorki 
indartsu bat. Horixe egin zioten Hodei Gorriri, ziotenez, Aita 
Handiarengana joan zenean I870ean, eta begira zer jazo zit- 
zaion gudariengan eta zuriengan zuen ahalmenarekin. 

itun jende horrek herrialdea indiarrez beteta aurkitzean, eta 
udazkeneko landa altuak poniz ilun, hitz handiak esan zituzten, 
ziur baitzeuden, l868ko bake paperak eskatu bezala, indiarren 
hiru laurdenak egongo zirela Lone Treeko biltzarrean, lakota 
lurrak saltzeko. Zaldi Zorok mezularien bidez jakin zuen hori, 
zeintzuek ilunabarrero baitzetozkion malkarretan zehar zaldiz 
lasterka; era horretan, VVhite Earth Riverreko ibarra oso urrun 
begiratzeko beirekin zainduko balu bezala zen, Bide Handi eta 
Hodei- Ukitzailerekin planak asmatu aldera, eta Txikitok aba- 
gune egokia arte eutsiko zion esperantzaz. 

Biltzarraren eguna heldu zenean, gizon zuriak aurrealdea ire- 
kita zuen dendako itzalpean kokatu ziren, soldaduak errenka- 
detan euren atzealdean. Indiarrak biribil sendo, sarri batean 
biltzen ari ziren, ikusle; orduan, gudariak muinoetatikjaitsi ziren 
erauntsian, itun eremura ozta heltzean albora eginda; bestee- 
kin elkartu barik, guztien inguruan giza hesi itzela osatu zuten, 
denda eta soldaduak ere barne hartuta. Hurrena buruzagiak 
heldu ziren, oinez eta ilaran; mandatarien aurrean eseri ziren, 
biribil erdi batean; pipatzea bukatutakoan zuri bat jaiki zen Es- 
piritu Handiari hitz egiteko, eskatzeko indiarrek gogo onez har 
zezaten egun hartan hantxe egingo zena. Orduan beste bat 

jaiki zen, eta ez zituen Muino Beltzak soilik eskatu, baizik eta 
Powder River eta Big Horns herrialdeak ere bai. 

Hori euren hizkuntzara itzuli baino lehen ere indiarren gainera 
isiltasuna erori zen, neguko larrutzarra bezain sendo, muinoe- 
tatik harago helduz eta gailurrez gailur hedatuz. Bi mezulari, 
gordeka atera eta, iparralderantz zamalkatu ziren. Gau har- 
tan Zaldi Zoro eta besteak luzaroan egon ziren eserita batzar 
suaren inguruan. Gudari batzuek jaitsi eta zuri guzti haiek hil 
gura zituzten; beste batzuek bake buruzagiak hil gura zituzten 
gauza txar hori egin ez zezaten; izan ere, non biziko zen jendea 
Powder River herrialdea galduz gero? 

Gau horretan berandu arteko eleketa izan zuten biltzar india- 
rrek ere; haietako asko saldu guraz zeuden; lurra, edonola ere, 
galduta zegoela zioten, eta horrek diru pila handia emango zie- 
la. Beste batzuek, ordea, ez zuten inondik inora saldu gura: 
gudariek, alegia. 

Hurrengo hiru egunetan ez zen biltzarrik egon. Zuriak bertan 
ziren, zain; baina, lehengo Hodei Gorri ez zen etorri; eta, gero, 
Buztan Marradun izan zen etorri ez zena; beraz, azkenik, ados- 
tu egin zen biak aldi berean abiatuko zirela biltzar eremura. 
Elkarrekin heldu ziren, baina, artean euren bihotzek banaturik 
zerraiten, euren gizonak armatuta, zaldiak hantxe gertu, an- 
dreak prest dendakjaso eta ihes egiteko. 

Baina itun gizonek ez omen zekiten ezer horretaz. Euren den- 
dapean eseri ziren; soldaduak euren ostean; harana zaldizko 
indiar lasterkariz eta oihulariz beteta zegoen; muinoak, zain 
zeudenez ilun. Orduan, eguerdi aldera, hauts handia ikusi zen 
gailur batean, eta handik etorri ziren berrehun gudari inguru, 
margoturik eta lumaztaturik, errifleak eskuetan. Dendaren 
aurka jo zuten zuzenean, azken saltoarekin ozta eginez albora, 

eta orduan biltzar tokiari inguraketa egiteari ekin zioten, ge- 
rra kantuak kantatuz, airera tiroka. Azkenik, gelditu egin ziren, 
mandatarien parean, errenkada sendo batean; eta, seinale bat 
egitean, bigarren talde bat oldartu zen muino gainetik, eta on- 
doren hirugarren bat, hariketa milakagudari armatu bildu ziren 
arte han, asko aurkarien kanpamentuetatik helduak; horietako 
asko lur hori berriz ikusi gabe zeuden, zuriek euren aztarnak 
horren gainean ezarriz geroztik. 

Orduan, Buztan Marradunek bere gizonak gidatu zituen eu- 
ren lekuetara; ondoren, Hodei Gorri heldu zen; eta, azkenik, 
Missouriko agentzietako buruzagiak: minneconjou, no bow, 
hunkpapa, blackfoot, two kettles eta zenbait yanktonais. Euren 
kabuz batzartu eta erre zuten; hizketaldia nork hasiko zuen 
erabakitzen saiatu ziren inork ez baitzuen hori egin gura, ziote- 
nez aurkariek hil egingo baitzuten Muino Beltzak saltzeko hitz 
egiten zuen lehen gizona. Ordu betez batzartu ziren buruza- 
giak; bitartean, zuriek indiarrak ikusten egon behar izan zuten 
euren inguruan zaldiz lasterka, itxuraz basatia eta zentzuga- 
bea zen jokaera batean, jabetu barik soldaduen inguruan biribil 
bikoitza egiten zebiltzala, bakoitzak arma bat eskuetan. 

Bat-batean, zaldizko gudariak banatu egin ziren, eta Txikito 
agertu zen ameñcan zaldi arre eder baten gainean erasoan. 
Gerripeko hutsez zihoan; bular biluzi eta urratua, odoletan eta 
margotan beldurgarri. Esku batean bere Winchesterra, bestean 
kartutxoz betetako gerriko bat; biltzarrerantz bizkortu zuen 
zaldia, bere lurra lapurtzen saiatzen zen edozein zuri hiltzera 
zetorrela orro eginez. 

Orduan, indiarrek Aita Handiaren itun gizonak zurbil jartzen 
ikusi zituzten, euren andre gaixotiak bezain zurbil, jabetu zire- 
nean gudari armatuzko horma batek inguratzen zituela solda- 
duak, bai eta zuri guztiak ere. Arnasari eutsi zioten; merkatari 

semeek eurok ere ez zuten ikararik egiten, hilkintzari hasiera 
emango zion lehen tiroaren beldurrez, gudari herratsuen hodei 
itzel batean galdurik zeuden zuri apurron sarraskiaren beldu- 
rrez. 

Orduan gizon bat jaiki zen batzartutako buruzagien biri- 
biletik. Beldur Gaztea zen, margorik eta beira alerik gabe, 
buruzagitzaren luma soilikzeraman ilean zut. Gainetikzeraman 
manta urdinari eutsirik, besoak antxume, garai eta isilik ageri 
zen denen aurrean. 

Azkenik hitz egin zuen. “Zoazte zuen dendetara, ene lagun 
gazte inozook!", esan zuen ahots bare eta indartsuz. “Zoazte 
zuen dendetara eta ez itzuli zuen buruak hoztu arte!”. 

Une batez, arma bat altxatzeko behar den denboraz, ez zen 
bat ere hotsik entzun, inork ez zuen ikararik egin, Hunkpatila 
lurreratuko zuen gudariaren tiroaren zain denak. Baina ez zen 
heldu. Aitzitik, indiarrak mugitzen hasi ziren. Soldaduen ostean 
zegoen gudari talde bat, biribiletik zaldiekin jeurt egin, bihur- 
tu eta, joan egin zen; eta gero beste bat, eta beste bat; eta, 
azkenik, muinoetako suharrak ere joan ziren, denak isilpean eta 
ordenatuta, baita Txikito bera ere, odola zerion bular urratua- 
rekin. 

Azkenik bake gizonak ere joan ziren, atso zahar pila bat legez 
burua makurturik eta lastertuz, eta soldaduak inguruan era- 
manez. Bideko gailurretatik gudari talde ilunek halaxe joaten 
ikusi zituzten. Eta edonondik gauza bat aipatzen zen behin eta 
berriro: egun hartan Beldur Gazteak heriotzari aurrez aurre 
begiratu ziola. 

Bake gizonak ez ziren berriro joan biltzar eremura. Horren 
ordez, agentzietako buruzagiei dei egin zieten oholesira. Bai- 
na han ere berdintsu. Hodei Gorri Muino Beltzak saltzeko 

prest zegoen; sei milioi dolar gura zituen ordainetan eta anoak 
bere ondorengo zazpi belaunaldirentzat -mandatariek erraz 
ulertzen zituzten merkatari hitzak erabilita—. Buztan Marra- 
dunek bere salneurria zeukan, eta beste gizonek eurena. Eta 
egunetik egunera indiar gutxiago zegoen, Missourikoek esan 
baitzuten ekaitz botereak elurra botatzen ari zirela ordurako 
han goian euren herrialdean, eta joan beharra zutela. 

Gudariek bake gizonak joaten ikusi zituzten, eta orduan eurak 
ere iparraldera abiatu ziren, euren zaldietan, astun, kopetilun, 
jakin baitzekiten meatzariak inoiz baino ugariago heltzen ari 
zirela Muino Beltzetara, eta Aita Handiaren mandatariak atze- 
raka begira joan zirela handik, urrearen lekuan begiak jarrita. 

Beldur Gaztea gudarien armen aurrean zutik paratu zen eguna- 
ren biharamunean Zaldi Zoro etxerantz abiatu zen. Bazekien 
gauza azarri horrek batzarra apurtuko zuena. Bere aspaldiko 
lagunarengatik harro sentituz, zaldi gainean zihoala, indiar bat 
zirudiena ikusi zuen mendi magal batean bakarrik eserita, hor- 
taz, gain baterantz igo zen hobe ikusteko. Gizon bat zen, oso 
zaharra; hondar muino baten kontra eserita eta burua eguzki- 
rantz jasota; berriz ikusi ezingo zuen eguzkia, hain zuzen ere, 
bere begiak itsuturik ziruditelako; baina bere aurpegian dirdira 
eder bat zegoen, emazte berri baten dendako suarena legez. 
Eta Zaldi Zoro berarengana heltzean, gizonak hanka bakarra 
zeukala ikusi zuen, eta begiak zuri zeuzkala benetan, silex gezi 
harria legez. 

“Hou, ene osaba!” , esan zion. ‘‘Lakota al zara?”. 

"Ah, bai”, erantzun zuen agureak, oso apal hitz eginez. Lako- 
ta zen, Missouritik etorria Hodei Gorrirenera, zauri txikitar 
batzuk beraien aberrirantz itzuli zirenean. Baina hango beheal- 
deko agentzietan ez zen hemen goian baino bake gehiagorik; 

eta, beraz, iparralderantz zetozen bihotz oneko lagun batzuei 
erregutu zien eurekin ekar zezaten. Belarra zaldizkoen oinak 
ukitzeko bezain garai -eta gizon zahar bat ezkutatzeko egoki— 
zen leku batera heldu zirenean bere burua narratik erortzen 
utzi zuen. Hobe zen hementxe hiltzea, eguzkia bere gainean 
izanik, agentziako itzalpean bizitzea baino. 

Halaxe ba, Zaldi Zoro malkarretarantz abiatu zen haga batzuen 
bila, atoi bat egiteko. Urrun zegoen, eta itzuli zeneko eguzkia 
ezkutatzen ari zen, eta hondarrezko muinoaren inguruetan 
udazken belar garai horia besterik ez zegoen. Baina agurea ar- 
tean han zegoen, lurrean botata, begi itsuak gorantz begira, 
hilik. Zaldi Zoro zutik geratu zen bere ondoan, eta bihotzean 
poza zuen bere jendearen indar horrengatik. Lakota zahar asko 
horrelaxe hiltzen ziren, besterik gabe sastrakadira sartu eta 
galtzen ziren, edo narra batetik alde baterantz burua botata, 
eta, era arraro, sakraturen batean, oso laster hiltzen ziren. 


Muino Beltzak lapurtzeko biltzarraren ondoren, talde txiki 
asko, besteak beste Altze Beltzen banda, agentziak utzi eta, 
iparralderantz joan ziren bigarren udako egun epeletan; xirri- 
paz xirripa geldialdiak eginez zihoazen, pixka bat ehizatzeko 
-okela eta larruak egiteko, bufalorik egotekotan- Powderreko 
aurkari kanpamentua aurkitu zutenean herriaren behealdean 
kokatu ziren, heldu berrien ohiturari jarraituz, eta eguneroko 
bizimoduan eta batzarretan euren tokia hartu zuten. Baina 
Altze Beltz gaztea bere gudari lagunaren dendarajoan zenean, 
sastraka pila bat zegoen ataurrean gurutzaturik, hutsik zegoela 
adieraziz. Beharbada Zaldi Zoro crowen aurka joana zen, nahiz 
inork ezer ez zekien, Xal Beltz joana zela baino ez, Bide Han- 
diren biribilera igota, bere senitartekoak bisitatzera. Horretaz 

hitz egitean, jendeak artega begiratzen zion elkarri. Euren Gi- 
zon Bitxia sarri zebilen kanpoan bakarrik. 

Apur bat geroago, kea ateratzen zen Zaldi Zororen dendatik, 
eta, orduan, Altze Beltzen semeari bertara joateko esan zioten. 
Baina oraingoan ez zen ia berriketarik egon Xal Beltzek pres- 
tatutako katilukada okela jan bitartean, txantxa edo zirikaldirik 
ere ez. Antza, zetozkien arazoetan pentsatzen ari zen gizona; 
eta mutikoa, oso zorki handiko ikuspen bat zuena, joan egin 
zen, eta bere aitari esan zion zerbait sakratua zegoela Zaldi 
Zororen dendaren inguruan. 

Negua luzea eta hotza izango zela nabarmen egitean, kanpa- 
mentu handia sakabanatu egin zen, belar eta ehiza bila. Zal- 
di zorotarrak -Belatz Txiki zaharraren bandari orain zeritzo- 
tenez-, ehun denda inguru, Altze Beltzen apurrekin batera, 
Tonguen kokatu ziren; haga hesi bat ipini zuten, gauez zaldiak 
jagoteko, negu gogor hartan crovvak, Yellovvstone zeharkatuz, 
indartsu zetozelako hegoalderantz ehiza bila. Baina makal gazte 
ugari bil zezaketen, gaueko hesirako, eta, beraz, zaldiek bizirik 
iraun zuten. 

Negu hartan Zaldi Zorok ehiza egitea besteei utzi zien 
gehienbat, eta bera dendatik gertu ibili zen, Xal Beltz denda 
kanpoko hotzetara irten behar ez izateko. Gauetik gauera 
eztulak okerrago zirudien, eta urtarrileko urtzeak ez zirenean 
heldu, larruekin etxe txikitxo bat egin zuen narran, eta, elu- 
rretan barrena, Medicine VVaterrera eraman zuen; ziotenez, 
hainbat lagun zurien gaitz horretatik horrelaxe osatu baitziren, 
hango izotzak harri beroetara botata egindako izerditzearekin. 
Bi astez egon ziren kanpoan, eta itzuli zirenean Xal Beltzek 
itxura hobea zuen; ondo dauden andreak dabiltzan legez ze- 
bilen ia zaldi gainean, eta atzetik mando bat gidaka zekarren 
okela freskoz zamatuta. 

Baina albiste txarrak zeuzkaten zain: euren gizonari harrera 
egitera irtendakoek esan ziotenez, mezulariak zeuzkan batzar 
dendan eserita. Han, Zaldi Zorok halako hitzak entzun zituen 
lakoten ahotik: euren anai-arrebakagentziarajoan beharzutela 
urtarrila amaierarako, denda barruan izotz egite ilargian, edo 
aurkaritzat hartuko zituztela eta armada handi bat bidaliko zu- 
tela euren aurka. 

Soldadu gehiago euren herrialdean barrena etorriz! 

Bai, eta mezulariek-sasoiko gizon gazteakzaldi bikainekin- bi- 
daia gogorra egin behar izan zuten horraino heltzeko, ilargi oso 
bateko egunak behar ere, baina, zuriek denbora horren erdia 
ematen zieten soilik ipartarrei, Hodei Gorrirena jaisteko euren 
sendiekin, zahar, ahul eta gaixoekin. 

Zaldi Zorok bere pipa txikiari atxiki bat ematen zion artean, 
Biki Beltzek eman zien eraman beharreko elea mezulariei: elu- 
rra sakonegi zegoen, eta poniak ahulegi; edonola ere, hura be- 
raien lurra zen eta inork ez zien esango nora edo noiz joan. 
Horrenbestez, batzarra amaituta zegoen. Bi egun geroago 
Powderrera igo ziren Zezen Eserirekin eta bere ipartarrekin 
hitz egitera, Missouriko lurretako armei eta munizioari buruz. 
Soldaduak belarrarekin batera etorriko ziren, eta oraingoan 
amaiera arteko borroka izango zen. 

Otsailean, txahal gorbeltzaren ilargian, urtze handia egon zen; 
ibaietan izotza zartatzen zen, -ordurako herrixketan zebiltzan- 
soldaduen armen antzeko zarata eginez. Elurra hain azkar joan 
zen zingira bezain ilun eta leun geratu zen lurra. Eguraldi epel 
horrekin Altze Beltzen talde txikia agentziarantz abiatu zen, 
mezulariek agindu bezala, nahiz berandu izan. Haatik, aurkariek 
kanpoan jarraitu zuten, eta, alde egiten zutenentzat, haiengan- 
dik banatzea senide bat atzean, hil aldarean, uztea bezalakoa 
zen. Oso gogorra izango zen andre eta umeentzat soldaduak 
euren bila etorriko zirenean, eta asko lurrean botata geratuko 
ziren. 

Halaxe ba, Altze Beltzen jendea joan egin zen, atzeraka be- 
gira, larritasunez; baina aurreraka ere larritasunez begira, ja- 
kin baitzekiten agentzian gose negua izan zela hura, maiz zaldi 
okela besterik ez zutela izango jateko, eta beti hantxe edukiko 
zituztela soldaduak eta haien gurdi armak, eta horiek eguzkiari 
egindako tiro hotsa goizero. 

Lasterkarientzat itaun ugari zebilen batzar dendetan; Platten, 
iparraldera etortzeko prestatzen ari ziren soldaduei buruzko 
hitz ugari zebilen. Ez zion axola zenbat ziren; indiarrek borroka 
luze bati eutsi ahal izango zioten armak eta munizioa edukiz 
gero eta bufaloak irauten bazuen. Baina gauza horiek gabe de- 
nok agentziara joan beharko zuten. Agian ona litzateke orain- 
txe joatea, soldaduak etorri aurretik. 

“Hou I”, bat etorri ziren asko, baina beste hainbatek zera gal- 
detzen zuten, ea zer espero ahal zuten Aita Handiarengan- 
dik aurkari gehiagorik ez geratzean agentzietara erakartzeko; 

borrokatzeko gudari gatazkatirik ez geratzean. Nork esan ze- 
zakeen ez ote zituen denak gosez hiltzen utziko orduan? 

Biribileko aurpegi zabal eta gogorrak gorri argitzen zituen suak, 
eta hala jarraitu zuen hizketak. Gizon bakarra zegoen isilik: 
Zaldi Zoro. Pixka bat argalago zegoen orain; sudur meheak 
arrano batena zirudien; horren ondoan orbaina; begirada, 
jaitsirik. Azkenik denak berari begira geratu ziren. Zertan ari 
zen pentsatzen euren anaia? Hortaz, jaiki egin behar izan zuen; 
gudari gaztea zirudien, zuzen eta argal; txirikordak gerrikotik 
oso behera dingilizka; manta, beso batez helduta. 

Bai, armaketa bufaloak, horiekziren babesgabeen bizitza orain, 
onartu zuen. Baina, horiek gabe ere, bera ezin zen agentziara 
joan. 

“Ez da zuriak betidanikgorrotatu ditudalako, hemengo batzuek 
legez. Badakizue Azeri Beltzek amaren bular beretik zekarre- 
na zurien aurkako herra, ama zurien gaixotasun kirasdunez 
kutsatu baitzen, eta bere senideak lurrean geratu ziren botata 
ihesbideko fardelak legez. Edo, horra Burdin Gizon, bere anaiak 
euren aita hiltzen ikusi zuena zurien vvhiskyarekin erotuta. 
Neuretzat ez da horrela izan. Txikitan Bide Santuko umeekin 
jolasten nintzen, ez Andre Jantzi eta zurien beste maitazale 
batzuek egin eran, ezpada elkarrekin jolasten diren umeak le- 
gez. Lagunak ginen. Erakutsi nien arku onak egiten, untxia eta 
galeperra ehizatzeko; okela ere eraman nien geure amaren 
okela lehortegietatik, gose zirenean. Baina hori guztia Hartz 
Menderatzaile beraien armengatik erortzen ikusi aurretik izan 
zen, edo ordutik hona egin dituzten gaiztakeria guztien aurre- 
tik”. 

Zurien bidea gaur hartu gura zutenen aurka berak ez zeukan 
hitzik. Askok ume txikiak zeuzkaten, ezin zutenak elurretan ari- 

neketarik egin, zaldizko soldaduengandik ihes egin; edo, agian, 
euren andreak lehenago ere itzuri zitzaizkien haien armei eta 
haiek berriz heltzeko beldur ziren. Geratzeko esan gura zien 
guztiei, baina bakoitzakona iruditzen zitzaiona egin beharzuen. 

"Gizona ezin da borrokatu bere andreen bihotzak lur jota dire- 
nean. Baina nik ez dut ezagutzen lurrik mokasinaren eta zurien 
botaren lorratzik bata bestearen ondoan har dezakeenik”. 

“Hou, hou\", bere inguruko biribil iluna bat etorri zen, horiek 
oso hitz zuzenak baitziren. Bat bakarrik geratu zen isilik, eta 
Zaldi Zorok ezin zuen beregana begiratu eta bere lagunik as- 
paldikoena lotsatu. 

Hortaz, hurrengo goizean, Ora eta bere zortzi dendak abia- 
tu orduko, Zaldi Zoro mendialdera joan zen. Egun horretan 
gauza asko zeukan gogoratzeko, behin zuhaitzak legez bere al- 
damenean zutik egon ziren horiei buruz: Pineyko egun hartan 
bere besoetan hil zen Hartz Bakarti; Konkor, bere gudari aita, 
snakeen aurkako borrokan eroria; BelatzTxiki, Platten bakarrik 
eraila; Beldur Gaztea, agentzian aspaldian; eta orain, azkena, 
Ora, beragandik joanez ere. 

Gailur batean eserita, oglala talde txikia igotzen ikusi zuen al- 
dats gora, astiro-astiro, Bi llargiren cheyenneenganantz, Little 
Povvderraren bokalearen inguruan. Poniak sendotzean denak 
batera joango ziren agentziarako bide luzerantz, zeina itzulera- 
rik gabeko bidea baitzen. 

Baina gaur ez zeukan astirik auhenetan ibiltzeko. Miatzaile bat 
seinaleak egiten ari zen Platte alderantz zegoen gailur bate- 
tik. Soldaduak zetozela, urrun, baina bazetozela. Hortaz, Zaldi 
Zoro bere pipako sua hil eta herrira itzuli zen. 

Elur itsumen ilargian goiz, martxoan, Lausengari kanpamentuz 
kanpamentu joan zen Hodei Gorriren mezu batekin: “Udabe- 
rria da. Zuen zain gaude”. 

Batzarretan gizonek hori entzun, eta horren esangura ma- 
murtzen geratu ziren. Zer gura zuen agentziako buruzagiak, 
benetan gura zuen gudariak hara joatea euren jarraitzaileekin 
batera; edo beste zerbaiten zain zegoela adierazi gura zuen, 
has zezaketen istiluren baten zain edo...? Bestalde, ezin jakin 
nola bidali ote zuen hori; soldaduek preso eduki zezaketen, eta 
hori esatera behartu. 

Lausengarik mezua guztiei esandakoan, cheyenneen kanpa- 
menturantz inguratu zen Ora jasotzera, berarekin batera 
eramateko, bere lana ona zela erakusteko eta ordain han- 
diagoa jasotzeko. Baina hilabete lehenago elurra joan bezala, 
bat-batean negua berriro erori zen iparraldeko kanpamentuen 
gainera. Zaldi zorotarrak ondo babesturik zeuden Little Pow- 
derren ekialdera zegoen errekasto batean, baina Orarekin 
zeuden senideak hegoalderako bidean egongo ziren, eta lauta- 
da soilduetan harrapatuko zituen. Orduan, Fort Fettermanetik 
gertu zegoen kanpamentu batetik lasterkari bat heldu zen, eta 
kontatu zuen hortik esaten zebiltzala Zaldi Zororen kanpa- 
mentua guztiz suntsitu zutela eta jendea elurretan barreiaturik 
zebilela. Hasieran deiadarkariaren ingurura bildutakoei barre- 
gura eman zien horrek, baina laster ohartu ziren oso gauza 
txarra zela benetan. Zaldi Zororen herrixka ez zegoen suntsi- 
tuta, beraz beste bat izan behar zuen. Orduan miatzaile baten 
seinaleak ikusi zituzten mendi batean, esanez jende asko ikusi 
zutela errekastoan gora, zaldi eta narra apur batzuekin soilik 
etortzen, egun askotako bidaiaren oin astunekin ibiltzen. 

“Zerbait txarra gertatu dal”, oihukatu zuen Zaldi Zorok, eta 
heraldo zaharra bidali zuen kanpamentuan zehar andreei esa- 

nez lapikoak betetzeko. Orduan bera eta beste asko zaldiz ate- 
ra ziren okela eta larruz zamatutako zaldiak gidatuz, bai eta 
narrak ere, gaixo eta zaharrentzat, eta agian zaurituentzat. 

Jendea aldats txiki batean aurkitu zuten; Ora eta Bi llargi 
cheyennea oinez zetozen aitzinean; gizon, andre eta umeak 
urrun samar, han behean, errekastotik aitzindarien aztarnari 
jarraituz; askok oinak manta zati zarpailez loturik zekartzaten, 
bustirik, bizkarrak makurtuta fardelen zamapean. Ilararen al- 
boak eta atzea zainduz, gudariak, geratzen ziren zaldi on apu- 
rren gainean, eta mutikoei lagunduz, zamalkatu ezin zen zaldi 
talde xumea zainduz zetozenak -gehienbat behor zahar eta 
moxalak, ahulak orain, baina onak belarra ernetzean- eta sol- 
daduengandik hartutako behi taldea zekartenak, hain azienda 
makalak eroriz zetozen behin eta berriro. 

Zaldi Zorok aitzindariekin pipatzen zuen bitartean, wasna ba- 
natu zuten jende akitu, gosetuaren artean. Ondoren, ahul eta 
zaharrak narretan igo eta berriz ere aurrera jo zuten denek. 
Herrixkara heldu zirenean, oglalakeuren senideengana joan zi- 
ren, edonondik deiadarra zebilelarik: ‘‘Erdu cheyenneok! Erdu 
eta jan hemenl”. 

Aseta, lehor eta bero izan zirenean, aterpea eta larruak eman 
zizkieten lo egiteko, eta gau horretan aitzindarien batzarra 
egon zen kontakizuna entzuteko. 

Antza, Azken Zezen eta bere sendia agentziatik heldu ziren, 
esatera soldaduak aterako zirela ipar lurretan aurkitzen zu- 
ten ororen aurka gudukatzera. Baina eurekin geratu zen, eta 
pentsatu zuten zurien ele-melea eta gezurra besterik ez zela. 
Beste batzuk ere -olanazko denda berriekin eta munizio pixka 
batekin berauek- gauza bera esanez heldu zirenean, batzar- 
tu egin ziren, Ora eta Lausengari ere besteekin batera. Hartz 

Zaharzutitu, etazera esan zuen, eurakerakarri guran zebiltzala 
zuriak, besterik ez, haien ondasun eta vvhiskya saltzeko. Elur- 
pean belarraren sustraiak sendoak ziren, bufaloa loditu egingo 
zen, eta moxal mordoa zegoen zaldi taldeetan; uda ederra zeto- 
rren. Eurak berrogeita hamar denda ziren, eta onik, iparraldean 
soldaduengandik hain urrun, gainezka egindako Povvderretik 
harago. Edonola ere, kanpoan jarrai zezaketen beste pixka ba- 
tean, gauza jakina baitzen cheyenneak ez zebiltzala gerra egiten 
inoren aurka. 

Ehiztariek soldaduak ikusi zituzten, eta Tonguerantz zihoaze- 
la ikusi zuten. Orduan, kanpamentua lekualdatu zuten, Little 
Powderren bokaleko arroilan barrena, non jendea seguru 
sentitu baitzen, leku gaitza baitzen aurkitzeko eta erasotze- 
ko, euren miatzaileak inguru osotik zehar edukita. Baina gizon 
bat izozteko moduko elur eta hotza zegoen, larruetatik urrun 
ibiltzeko hotz handiegia, eta, agian, miatzaileak euren sueta- 
tik gertuegi eseri ziren. Eta hurrengo goizean goiz, oihu ozena 
entzun zen kanpamentuan. 

“Soldaduak hementxe bertan! Soldaduak hementxe bertan! 21 ”. 

Egia zen; ordurako batzuk zaldi talde ederraren eta kanpamen- 
tuaren artean zeuden. Andre eta umeak arineketan zihoazen 
armen hotsaren aurrean, zaharrak trakets urruntzen ziren 
denden artean zebiltzan bala abeslarietatik. Gudariak -eu- 
retako asko lo larruetatik biluzik jaikita- jendea defendatzen 
ahalegintzen ziren, baina oinez zihoazen eta haietako gehienek 
arkuak baino ez zeuzkaten soldaduen aurka, zaldien gainean 
errepikapen errifleekin zetozenak. Aurrena zaldi zuriz zeto- 


21 Reynoldsen erasoa, l876ko martxoaren I7a, Crookek Big Hornera egin 
espedizioan. 

rren mordo batek erasotu zien, gero zaldi uherrez zetozenek, 
beste toki batetik etorrita; bitartean, andreak malda pikoetan 
barreiatzen ziren, fardel apur batzuekin eta negarrez ari ziren 
umeekin. 

Soldaduek haiei tiroka ziharduten, eta eurekin batera etorri- 
tako merkatari semeek eta indiar miatzaileek ber gauza. Ho- 
rietako batzuek lakota hitzak oihukatzen zizkieten itzuri zihoa- 
zenei; eta, orduan, Orak zerbait ikusi zuen gizon barea gudari 
gazte bat bezain sutsu jarri zuena, hiltzeko gogotsu: Hartzailea 
soldaduekin zegoen, Zezen Eserirekin izandako arazoaren on- 
doren eurenean aterpea aurkitu zuen Hartzaile bera. Berori 
zen soldaduak euren kanpamentu ezkuturaino gidatu zituena, 
andre eta umeen aurka erasoan ekarri zituena. Luzaroan egon 
zen oglala harkaitz baten ostean zain, baina Hartzailea indiar 
armetatik urrunduta ibili zen. 

Ihes egiteko zaharregi eta makalegi ziren zaldi batzuk ingura- 
tu zituzten mutikoek, eta horiexekin lagundu zioten jendeari 
alde egiten; bitartean, Ora, Bi llargi, Izotz eta su armakzeuzka- 
ten besteak, soldaduak atzeraturik eusten ahalegintzen ziren. 
Lauzpabost zuri zeuden gudari bakoitzeko, baina, antza, india- 
rrakjarki zebiltzan egun hartan, eta zenbait soldadu erori ziren; 
eurek, ordea, gizon bakarra galdu zuten, eta andre bat zauritu- 
ta. Atzean geratu zen andre itsu bat bere dendan onik aurkitu 
zuten geroago; soldaduek bizirik utzi zuten herrixkari su eman 
ziotenean, erakutsiz norbaitek bihotz on bat zeukala azal zuri 
baten azpian. Hala, jendeak alde egin zuen, baina euren herria 
suntsituta ikusi behar izan zuten; dendak, okela, larruak, tresne- 
ria, baita beira alezko lanak eta ezkutuak eta zorki zerak. 

Hori egin ondoren, Zaldi Zororengana abiatu ziren albait azka- 
rren, urtzen ari zen elurretatik ibiliz, gainezka egindako Powder 
zeharkatuz eta aurrera ekinez. Egun osoan zehar, gizon gazteak 

atzeraturik geratu ziren bidea zaintzeko, eta gauean euren zal- 
dietako asko berreskuratu zituzten; baina, gero, hainbat galdu 
ere, soldadu gehiagorekin topo egitean. Horiek guztiak Hiru 
Izarrenak ziren, zuriekCrookzeritzoten soldadu handia. Guda- 
rietako batzuk atzeraturik geratu ziren haiekzaintzeko, beraien 
gau kanpamentuei tiro eginez eta behi taldea hartuz -abere 
gosetuak gehienak, bizkarrean harrak zeuzkatenak andre ba- 
ten atzamarra bezalako potoloak- Baina jendea pozik zegoen 
horiek edukita halako une okerrean: okela barik eta larru eta 
jantzi oso gutxirekin, eta su handirik egitea debekatua egonda, 
soldaduek jarraitzea saihestu beharra baitzegoen. Oinak egu- 
nez lokatzetan zeuzkaten; eta gauez hain hotz batzuek horiek 
galdu egingo zituzten seguruenik. Baina orain, lau egun geroago, 
hementxe ziren. 

Oglalak oso haserre zeuden gertatutakoarekin. Bruleak eta 
cheyenneak ikusiak zeuzkaten soldaduek jazarririk, baina inoiz 
ez eurentarrak berak. Orain argi baino argiago zegoen: gerra 
batzarra egongo zen. Ez zuten agentziara joateaz hitz egiten 
gehiago, ezta cheyenneen artean ere, zeintzuk okela bila eta 
bisitatxo batzukegitera besterikez baitziren etorri. Orarentzat 
agentziarik edo zuriengana joaterik inoiz egon ez balitz bezala 
zen, Zaldi Zorok hori zekusan, eta pozten zen Hiru Izar beran- 
duago etorri izanaz, edo jende hori galduko zuketen. 

Soldadu buruzagiak itxaron izan balu poniak Buztan Marradun 
eta Hodei Gorrirenerako bide luzea egiteko bezain indartsu 
egon arte, agian indiar gehienak galduko ziratekeen. Orain las- 
terkariak bidali ahal zizkien hango beheko gizon gazteei, esa- 
nez: "Etorri, borroka ederra egongo da aurten, zartako ugari 
eta american zaldi nahikoa denontzat! Zatozte eta ekarri su 
armak”. 

Baina ehunka eta ehunka soldadu zebilen euren lurretik, merka- 
tari semeekin eta indiar miatzaileekin, eta, beraz, hurrengo goi- 
zean Zaldi Zorok eta Bi llargik euren herriak eraman zituzten 
hunkpapen kanpamenturantz, Chalk Buttesen. Zaldi nahikoa 
zegoen -beraz, inork ez zuen ibili behar izan-, eta narrak ere 
behar beste, zahar, zauritu eta izoztutakoentzat. 

Zezen Eseriren kanpamentura heldu zirenean, zeina oglaleketa 
cheyenneek elkarturik zeukatena baino handiagoa baitzen, jen- 
deak bi denda bikoitz ipini zituen, bat cheyenne 

gizonentzat, eta bestea andrazkoentzat. Orduan neskatxak 
heldu ziren, binaka, euren artean eltzeak ekarriz okelarekin, 
eta etorri eta etorri jarraitu zuten, harik eta hurrengo egune- 
rako adina geratu zen arte sobran. Bitartean, heraldoa kanpa- 
mentu handitik ibili zen zaldiz eta oihukatuz: “Cheyenneak 
guztiz lander egin dituzte soldaduek! Mantak eta larruak edo 
partekatzeko dendak dauzkan orok eman eureil”. 

Berriro etorri ziren lakota andre eta neskatoak cheyenneen- 
tzako opariekin. Larruak, jantziak, baita tabakoa eta zorki pipak 
ere jarri zituzten; eta, horrekin eta andreek bizkarrean zerama- 
ten zama astunarekin, cheyenneak joan ziren hegal batean be- 
raientzat egokitutako tokira. Sendi bakoitzak denda bat zuen; 
batzuktxikiakziren, baina oso onakhotzaren aurka ehizaldi bat 
egin ahal izan arte. 

Munizio pixka bat ere bazegoen. Zezen Eseriren kanpamen- 
tuan berriki bisitan egondako gros ventre-ak euren bolbora eta 
arma guztiak saldu zizkieten. Etxera joango ziren euren agen- 
tearengana eta ezin zutela ehizatu esango zioten, lakotek lapur- 
tu zietelako, eta orduan gehiago emango zizkieten, gauza jakina 
baitzen lakotak jende gaiztoa zirena eta gura zutena hartzen 
zutena. 

Missouriko Berthold gotorlekuan armak erosteko plana ber- 
tan behera utzi beharko zuten orain, soldaduekin izandako 
borrokaren berriak ibilita burdin hari hiztunaren bitartez; bai- 
na slotek bazituzten batzuk, nahikoa ordainduz gero emango 
zituztenak. 

Ahh-h, slota lapurrok! Baina aurkariek bolbora eta armak 
behar zituzten, behar ere; horretariko nahikoa izanez gero zuri 
guztiak iraitziko zituzten Muino Beltzetatik, zioten gudari gaz- 
teek. Gizon helduagoek ere nahiko gogor ziruditen soldaduen 
etorreraren aurrean. Borroka eder bat izango zuten. Halaxe 
joan zen hizketa, eta zurien uharterako bidea ahazturikzegoela 
zirudien benetan. 

Baina gerra egon behar bazen, denok batera aritu behar ziren, 
eta, beraz, oglalen batzarrak buruzagi mota berri bat hautatu 
zuen eurentzat; gauza biak izango zen buruzagi bat, aitzindari go- 
gor, azarri bat gudarientzat, eta aita adeitsu, sendo eta jakintsua 
herriarentzat. Zeregin gogorra izango zen, baina bazen bat se- 
kula huts egingo ez ziena: euren Gizon Bitxia. Hala, batzarrak 
betebehar hori ezarri zuen Zaldi Zorogan, esanez beragan ez 
zutela eraginik dendako jeloskortasun txikien lelokeriek, edo 
boterea eskuan ekartzeak sendi batetik bestera. Betebehar lu- 
zea zen, ohartarazi zioten; bizi osorako aitzindaritza; ezin hori 
utzi aldare gaineko manta gorriaren alde honetan. 

Eta batzar dendatik kanpo zegoen jendeari esan ziotenean Zal- 
di Zorori emandako tokia, gora-goraka ozenak jaulki zituzten, 
lur jota izandako bihotzak altxa zitzaizkielako. Hurrengo goi- 
zean lasterkari gehiago bidali zituzten Buztan Marradunen eta 
Hodei Gorriren agentzietara. "Zatozte!” esango zuten. "Zaldi 
Zoro dugu denen aitzindari!”. 

Berri horrekgudariakzaldiz lasterka ekarri zituen, ongi oroitzen 
baitzuten zein indartsua zen Zaldi Zororen zorkia. Bi asteren 
buruan, ilunabarretik irtenda, agertzen hasi ziren, berri pila 
ekarriz. Ziotenez, Hiru Izarrekin zeuden miatzaileak itzuli egin 
ziren, eta bere soldaduak Fetterman gotorlekura sartu ziren, 
atzamarrak izoztuta, laguntza heltzeko zain eta udako beroa- 
ren zain ere. Zuriek esaten zerraiten Zaldi Zororen herrixka 
zela suntsitu zutena, Hartzaileak zaldi batzuk ezagutu zituelako 
oglala kanpamentukoen berdinak. 

"Ah, bai, Oraren zaldiak”. 

Hori bazekiten indiarrek. Orain Hiru Izar Crook miatzaile ge- 
hiago lortzeko ahaleginean ari zen oglala lagunkoi eta bruleen- 
gandik, Zezen Eseri oglala zekartena gidari; baina Hodei Gorri, 
Hosto Gorri eta besteak horren aurka zeuden. Ez zen ona 
gizon gazteak euren senideak ehizan egitera bidaltzea, esaten 
zuten. Otsoak berak ere ez die bere modukoei esesten. Ho- 
rretan bat zetorren euren agente berria, baina bazirudien sol- 
dadu burua oso haserre zegoela, indiarrei hitz okerrak deituz, 
ulertzen ez ziotelako ustez. 

Ahh-h, hitz okerrak denek ulertzen zituzten. Horiek sarri asko- 
tan entzuten zituzten zuriengandik! 

Baina, ziotenez, Hiru Izarrek oso haserre hitz egin zuen Hodei 
Gorrirenean indiarrei emandako anoak zirela eta. Nola espe- 
ro aurkariak etortzerik, agentziako indiarrak goseak hilik ibilita, 
galdetu zuen. Merkatari semeen artean zurrumurrua zebilen: 
Missouriko gotorlekuetatik armada handi bat omen zetorren 
aurkariak txikitzera. Indiarrek okela egin behar zuten, eta bo- 
rroka uda baterako prestatu. 

Miatzaileek Rosebud herrialdean bufaloa zebilen berri eman 
zuten, eta, beraz, kanpamentuak astiro mugitzen hasi ziren 

harantz, zaldiei sendotzeko astia emanez. Egunetik egunera, 
jendezko ibai itzela luzeago egiten zihoan; Orein Herren eta 
bere ipartar minneconjouak batu zitzaizkien aurrena; ondoren, 
no bovvak eta talde txiki mordoa, urrutiko agentzietatik. Be- 
lar ona heltzean blackfoot lakotak ere etorri ziren, eta santee 
apur batzuk, hamar urte lehenago Minnesotako borroka han- 
dia gertatuz geroztik jazarpena pairatzen zebiltzanak. Horiei 
Jantzigabeak deitzen zieten, zeren hain txiro ziren euren den- 
da txiki eta fardel apurrak txakur narretan baitzeramatzaten. 
Ipar- ekialdetik zetozela, soldadu batzuk aurkitu zituzten; beste 
asko Yellowstonetil< zetozen ordurako; eta Adats Luze, zuriek 
Custer zeritzoten hori, Missouriko Fort Lincolndik abiatua zen. 

Ahh-h ! Adats Luze! Gudariek ezagutzen zuten; cheyenneek, 
hegoaldeko lurretan hil zirenengatik; lakotek, Yellowstoneko 
borrokalditik eta Muino Beltzetan barrena ireki zuen lapurren 
bideagatik. Baina indiarrek beste soldadu buruzagi bat zuten 
hegoaldetik begiratzeko ere, cheyennei eta Orari eraso ziena 
urte hartan bertan. Berriro hurbiltzen ari zen; Pineyko gotor- 
leku zaharra eta Medicine Water atzean utzita, Goose Cree- 
kerantz inguratzen ari zen, non Big Horn mendietako Cloud 
Peak-ek gudari zahar buruzuri eta garai batek legez itxaroten 
baitzien. 

Kanpamentu handia Rosebudeko haranera heldu zenerako zal- 
diak sendotuta eta dendak eginak zeuden. Euren herrialde er- 
dian kanpatutako Hiru Izarren soldaduei eraso egiteaz mintzo 
ziren gazteak batzar guztietan. Baina Zaldi Zoro bera ere 
horren aurka zegoen. Soldaduak beroien kanpamentuan oso 
indartsuak ziren; herriaren aurka etorri arte indiarrak bakean 
egongo ziren. 

Iluntze batean, Altze Beltz zahar herrena heldu zen Hodei Go- 
rrirrenetik denda nahikotxorekin. Bere lehengusu Zaldi Zoro- 

rengana itzultzen zen bukaera arte borrokatzera, bazirudielako 
agentziako buruzagiek Muino Beltzak salduko zituztela. Bera- 
rekin batera zenbait cheyenne zetozen; lagunkoietako asko ere 
bazetozen gudukatzera; baita Hodei Gorriren semea ere, bere 
aitari VVashingtonen oparitu erriflearekin, zilarrezko apainga- 
rriakzituena. Rosebudeko hegira heltzean, handik ikusitakoare- 
kin txundituta geratu ziren: hainbeste denda-biribil eta zaldi ze- 
goen haran hartan! Sinesgaitza zen artean halakorik existitzea: 
hain kanpamentu luzea ezin zen mutur batetik bestera osorik 
ikusi. 

Bai ederra, benetan, zenbat ziren ikustea; jendea ados zegoen; 
eta ederra zen batzar denda handitik igarotzea eta bertan 
elkartutako gizon handiak ikusi ahal izatea: Zaldi Zoro eta Bide 
Handi oglalak; Zezen Eseri, Behazun, llargi Beltz eta Bele Erre- 
ge hunkpapak; Arrano Pikart no bowa; Zezen Arin eta Hodei- 
Ukitzaile minneconjouak; Bi llargi eta Hartz Zahar cheyenneak, 
bai eta Inkpaduta gudari zahar ospetsua ere, han zeuden san- 
tee eta yanktonai apurrekin esertzen zena orain. 

Apur bat geroago, kanpamentu handia ibaian gora joan zen, 
antzinako eran mugituz, oinezko zinegotziekin. Iluntzean otu- 
runtza eta dantza egoten zen, bisitatzeak eta gorteiatzeak; 
eta oglalak Laramietik joan ziren garaitik ez zen berriro ikusi 
horrenbeste gazte herrian zehar mantapean, gudari lagunek 
gainetik eutsita, ezkontza ohitura zaharrari jarraiturik. Indiar 
zaharrenetako apur batzuk soilik gogoratzen ziren agentzie- 
tako senideez, edo kanpoan -bi aldeetatikzetozkien soldaduak 
zaintzeko- zebiltzan miatzaileez. Lehenago ere egina zuten 
soldaduek ibilketa euren lurralde osotik zehar, zuriek 1865 
zeritzoten urtean, eta joan ziren. 

Bisitan etorritako gudariek egunak ematen zituzten batzuetan, 
jarraitzera etorri ziren gizona ikusi ahal izateko, Zaldi Zoro maiz 

ibiltzen zelako urrun zaratatik eta danborradatik; beharbada, 
barau egiten, zeregin argituko zion ikuspen edo ametsaren bila. 
Beharbada, zerua eta lurra eta horien arteko zerbait bihurtzen 
bazen bideren bat ager zitekeen herria salbatzeko. Antzinako 
zorkiak ere saiatu zituen, eta bi egunean egon zen Muino Beltz 
urrunei begira, geldi-geldi; inurriz gainezka ziruditen, denazula- 
tuta: haitzak, haran berde ederrak eta aldapak, gorri zeudenak 
masusta gozo-gozoz. Baina muinoan haizea besterik ez zegoen, 
eta kanpamentu aldera bidean ikusi zuen bufalo gorotzak be- 
netan gutxitzen ari zirela, ileberritzen zebiltzan abereekjada ez 
zituztela zuhaitzak igurzten bizkarrekin. 

Behin, Hiru Izarren kanpamentua zaintzera jaitsi zen; soldadu 
kanpadenda errenkadek orban zuri itzela osatzen zuten, elur 
hondarren antzera. Han, bere azpialdean, tiro bizkorreko arma 
pilazegoen, eta berakbere lehen ikuspeneko lekurajoan gurako 
zukeen, non berori zen zaldun hura armarikgabe zamalkatzen 
baitzen etsai askoren balen artean. Baina hori Running Water 
urrunean izan zen, Hartz Menderatzaile hil zen lekutik hur, eta 
orain zurien botek sakon zulatzen zuten lur hura ere. 

Gauza bakarra ekarri zuen etxera, soldaduen azienda taldetik 
hartutako txahal baten larrua, eta zurien aurka zamalkatzen 
zen hurrengo aldian gerra kapa berri bat eramango zuen sor- 
baldetatik dingilizka, larru gorri bat tita zuri txiki mordo bate- 
kin, bere ekaitz ametseko txingorraren margoa legez. 

Loditze ilargiaren sasoi argitsuan, hunkapapek euren eguzki 
dantza handiari ekin zioten. Deer Medicine haitz sakratuetatik 
gertu izan zen -bertara zihoazen, noizean behin, ehiztariak, 
laguntza eske- Bertan, Zezen Eserik ehun zati haragi eman 
zituen, belar izpiaren tamainako berrogeita hamar pusketa azal 
altxatu zizkioten beso bakoitzetik ezten punta batekin, eta ho- 
riek moztu; bitartean hunkpapa, odola zeriola, kantuan aritu 

zelarik. Ondoren, eguzki begiratze dantza egin zuen, begiak 
eguzkitatik kendu gabe ezkutatu egin zen arte, eta berriz begi- 
ratuz irtetean, harik eta hilda bezala erori zen arte; eta berriz 
bizitzara itzultzean, izandako ikuspen batez hitz egin zien: Sol- 
dadu Asko Kanpamentuan Eroriz. 

Jendeak hori entzutean zorionezko oihu zalaparta handia jaulki 
zuen. 

Rosebudeko ehiza eta belarra agortzean, kanpamentua herrial- 
dearen bizkarrezurretik zehar joan zen Ash Creekera, zeina 
Little Horn edo zuriek Little Big Horn zeritzoten ibaian isurtzen 
baitzen. Han, ekainaren erdialdera, ilunabar batean, cheyenne 
miatzaileak lasterka itzuli ziren, arrisku otso uluak eginez. 

"Soldadu asko etortzen ikusi dugu! Indiarrak datoz beraiekinl”. 

Lasterkariak bidali zituzten kanpamentuko beheko biribileta- 
ra, eta buruzagiak etorri ziren batzar denda handian esertzera, 
aldeak jasota zeuzkana inguru osoan, era horretan denek ikusi 
eta entzun ahal izateko, baita ilunpean urrun zeudenek ere. 
Orduan cheyenneek kontua azaldu zuten. 

"Rosebud Hiru Izarren soldaduz beltz dago; Goose Creeketik 
helduak; crow eta snake pila dakartzate eurekin, eta merkata- 
ri semeak, beirekin begiratuta ezagutu ditugunak: Big Bat eta 
Hartzailea”. 

Hartzailea berriro ere, Zezen Eserik bere bihotzaren baitan 
anaiatzat hartu zuena zuriak atzetik zeuzkanean; Orak eta Zaldi 
Zorok babestu zuten Hartzaile berbera, hunkpapa konturatu 
zenean bera zuriei saltzeko zapokerian ari zela. Harexek ze- 
karzkien orain soldaduak euren aurka; ordurako kanpamentu 
handitik loaldi batera baino gutxiagora zeuden. 

“Hoppol”. Goazen berehala; bidal dezagun Zaldi Zoro buruzagi 
mota berria, gudariekin iraitz ditzan”, zioten batzuek. 

"Baina ez ahaztu hemen diren babesgabeakl”, oihu egin zuten 
zuhurrago zirenek, txikikerien beldur zirenek. “Gudariak ateraz 
gero soldaduei eraso egitera, nork zainduko du kanpamentua, 
nork eragotziko andre eta umeak hil ditzaten? Ezin dugu gure 
ahalmen handia banatul”. 

“Soldaduei utziko diegu hementxe bertan eraso egin eta ba- 
besgabeak lasterka sakabanatzen, euren american zaldien au- 
rrean, zelai zabaletik?”, itaundu zuen batek. 

"Gudariek horma bat altxa dezatela euren inguruanl", aholkatu 
zuten zuhurrek. 

Baina horren aurrean orro bat sortu zen gudarien artetik. 
"Agureen eleketa entzuten gabiltzal”, oihu egin zuten, eta ez 
zuten isiltzeko asmorik. “Hoka hey\", deiadar egin zuten bes- 
te zenbaitek, gizaldraren ertz urrunerantz bultza egiten hasiz, 
eta akicitei lan handia emanez eragozteko mendialdera lasterka 
joatea, soldaduen aurka talde txikietan era inozo batean gu- 
dukatzera. 

Hasieran, barru-barruan zegoen buruzagien biribilak zirkinik 
egin gabe eserita jarraitu zuen batzar suaren inguruan, horrekin 
inongo arazorik ez balego bezala. Halako batean euretako bat 
jaiki zen hitz egitera, baina galdu zen gudarien zaratan eta aki- 
citen arku eta zigorren zartakoen hots artean. Alabaina, haien 
aurka asaldaturik mugitzen hastean, buruzagien biribilak gizon 
bati begiratu zion, eta bere ondoan zirenek besoa luzatzen zio- 
ten. Azkenik, beraz, Zaldi Zoro jaiki egin zen, hango jendetza 
handiaren iluntasunean, suak argitutako erdigune garbian, inoiz 
baino argalago zirudien. 


“Itxaron, ene lagunok”, esan zien gudariei. “Borroka izango 
dugu oso laster”. 

“Hoppol Goazenl”, oihu egin zuen batek urrunetik, errepika- 
tutako hitzak besterik entzun ez zituena, jakin barik nor zen 
horiek esan zituena. 

Baina Zaldi Zororen ahots apalak jarraitu egin zuen, eta, astiro, 
jendartea isilpean geratu zen, haren ingurutik hasi eta kanpo- 
raino zabalduz, zuhaitz handi baten adarrak legez, urrutiraino 
helduz gauean barrena, edozein andrek edo umek entzun ahal 
izan arte -edo kontatzen zioten arte- hark zer zioen. 

Ezer baino lehen, herria ondo babestu beharra zegoen. Gera 
zitezela buruzagi zaharrak eta euren jarraitzaileak babesgabeak 
jagotera, ohiturari jarraituz, eta izan zezatela gogoan hor ere 
borroka galanta izango zela; izan ere, ez al zuen Zezen Eseriren 
ikuspen handiak iragarri soldadu asko eroriko zirela kanpamen- 
tuan? Ondoren, gerra talde indartsu bat bidali beharra zegoen 
Rosebudera, zuriak handik iraizteko. Talde horren aitzindari 
joango zen bera, gudariek jarraitu nahi bazioten. 

“Hoyel" erantzun zioten orro batean. “Hoyel” onespenaren 
hotsa jendarte osotik, apurtxo bat lehenago haserrea zegoen 
lekuan. 

Ahh-h, bihotza indartzen zitzaion eurei entzutean, esan zuen, 
baina gizon bakoitzak kontuz pentsa zezala hoye oihukatu au- 
rretik. Gerra mota desberdina zuten, lakoten lurraldera hel- 
dutako hori; ez betiko zaharra, oldarturik dabiltzan crow eta 
snake apur batzuk iraiztekoa, zeintzuek borroka pixka bat egi- 
ten baitzuten ehiza garaia eta euren bizimoduko beste gauzen 
tartean. Gudari zuriekin egunero zegoen hilketa, etengabeko 
hilketa zen. 

“Aita Handiaren soldaduok, antza, ez dira zuek bezalako gizo- 
nak”, esan zien Zaldi Zorokgudariei. “Ez dute etxerik inon ere, 
ezta emazterik ere, ordainandreak bakarrik; umerik ere ez, 
ezagut dezaketenik. Orain, ene lagunok, hemen daude, gure 
lurrean, gure bila, gu hiltzeko. Gerra honetan era desberdin 
batean borrokatu behar gara, lakotek inoiz ikusi ez bezalakoan; 
ez zartako asko zenbatuz eta egitandiak burutuz, gero horiek 
garaipen dantzan esateko asmoz. Hiltzeko gerra bat egin behar 
dugu hau, bukatzeko gerra bat, bakean bizi ahal gaitezen gure 
lurrean”. 

Ordu betean mila gudari prest zeuden Zaldi Zororekin 
abiatzeko, cheyenne bi talde eta lakoten hiruzpalau; bakoitza 
bere aldetik zamalkatuko ziren bakoitzaren aitzindarien pean. 
Gudarietako batzuek su armak zeuzkaten, beste batzuek, al- 
diz, arkuak eta gerra txurroak soilik; baina gizon indartsu asko 
zihoan haien artean; eta baita mutikoak besterik ez ziren asko 
ere, edo ez zirenak sekula borrokatu, agenteren batekin izan 
ezik errazio batengatik; Hodei Gorriren semeak, esate bate- 
rako, harro zekarrena bere aitaren errifle zilarreztatua. 

Dendan, Xal Beltzek dena prest zeukan bere gizonarentzat. 
Abiatzeko prestakizunetatik lasterka heldu zenean, andrearen 
eskutik bere gerra zaldien sokak hartzean, andrea mantaz in- 
guratu eta une batez hortxe helduta izan zuen gorteiatzen ari 
zen andereño bat balitz bezala. Andrearen musua bere kontra 
estutu zuen, eta haren masailetako bustitasuna nabaritu. Baina 
berehala alde egin zuen andreak, gudariek ezin ikus zezakete- 
lako samurtasunik euren aitzindariarengan gau hartan. 

Gerrarako jantzirik eta margoturik denak, su armak aldean 
eta lantza puntak dirdirka, gudariak kanpamentu-biribiletako 
su handien inguruan zamalkatu ziren, danborren burrunbaren 
artean eta andreek euren handitasuna oihukatzen zutelarik. 

Eta buruzagien artean, Zaldi Zoro, txahal larru titaduna lepoan 
hegaz; baina bere bularrean zama astun bat zetzan, hiltzera 
zihoan zerbaitena edo. Lakota gerratalde batek kanpamentuak 
horrela inguratzen zituen azken aldia ote zen hura? 

SOLDADU ASKO KANPAMENTUAN ERORI 


Gaua ekialdetik argaltzen hastean, Zaldi Zorok bere oglalak 
geldiarazi zituen atseden pixka bat hartzeko. Rosebudetik na- 
hiko hurbil zeuden jada; haizetxoak, halako batean, ur usaina 
ekarri zuen, zaldiak aztoratu zituena; geroago, arrosen lurrin 
gozoa, Rosebudeko ibar hartan jori loratzen zirenak. Baina las- 
ter hontzaren ulu fina aditu zuten: heltzen ari zen beste gerra 
talde bat; beraz, gertuago zamalkatu ziren; oraingoan solda- 
duek ez zuten alde egingo. 

Egunargia gudarien gainera heltzean, Rosebuden bihurgunea- 
ren inguruetan zeuden, handik ipar-mendebaldera dauden 
mendien ostean. Hantxe geldialdia egin, wasna jan, eta bo- 
rrokarako prestatu ziren. Zaldi Zorok bere ile luzea askatu, 
txahal larruzko kapa lotu, eta bere gerra zaldi pikartaren gai- 
netik lurra bota zuen; bitartean, handik ez oso urrun, Hodei 
Gorriren hamazortzi urteko semeak isats luzeko gerra bonet 
bati astindu batzuk eman, eta ipini egin zuen, akicitako bone- 
tadun bat balitz bezala; beste gazteak beragandik urrunduta 
geratu ziren, eta zaharragoakere isilik, agentzia seme horri ezin 
zitzaiolako ezer esan. 

Zaldiek atseden hartu bitartean, soldaduen bila joandako 
miatzaileakhaien berriekin heldu ziren, baina, hegiazeharkatzen 
ari zirela, beste aldetik igotzen ziren crowekin topo egin zuten. 
Tiroketa egon zen, lakota bat erori, bi crow zauritu, eta gudari 
guztiek, zaldiek atsedena behar zutela ahaztuta, horiekin arra- 
paladan joan ziren erlaitzeraino eta hantxe gelditu ziren, zeruan 
zeharreko errenkada ilunetan. 

Bere azpitik, Zaldi Zorok crow miatzaileak ihes egiten ikusi zi- 
tuen maldan behera, Rosebudeko ibarrera, soldaduz eta in- 

diarrez 22 beteta zegoena; hainbeste non hausnarrean atseden 
hartzen zebilen bufalo taldea baitzirudien; zaldiak bazkatzen ari 
ziren; gizonak talde ilun txikietan. Apur bat harantzago, zume 
marraren artetik, erreka; bestaldean, soldadu gehiago;ondoren, 
amildegiak eta erlaitz urruna; hain urruna non zaldizko batek 
zuhaitz txiki bat emango baitzuen. Eta bera eta leku haren ar- 
tean, soldaduak. Eskua luzatuta harrapatu egingo zituela iru- 
ditzen zitzaion, eta berriro ere Zaldi Zorok armak desio izan 
zituen, errifle eder pila, eta txingor hegalaria legez elkarrekin 
olatuka eraso egingo zuen gudari pila. 

Crowek soldaduengana uluka ihes egin ahala, horiek mugitzeari 
ekin zioten, zaldien bila lasterka, edo ilarak eratuz, eta ondoren 
edonorantz zihoazen talde txikitan. Zaldizko eta oinezko sol- 
dadu asko aurkarien bila lastertu ziren ilaratan, bandera hegan, 
turutaren hotsa aire epelean nabarmen. Haien atzean, indiar 
miatzaileak bizkor zamalkatzen ziren gora eta behera, hauts 
handia altxatuz eta borrokatzeko prestatzen eurak ere, aurka- 
riaktirokatzera, orain, soldaduak aurretik joan eta gero. 

Zaldi Zorok bere gudariak elkarrekin mantendu zituen den- 
bora luzez, baina, soldadu gehiegi zegoen, eta, horien erri- 
fleen tiramenetik hain gertu zeuden, non, azkenik, bigarren 
erlaitzeko harkaitzetara jeurt egin baitzuten, euren atzetik 
zuriak erakartzeko esperantzaz. Eta etorri ziren, zaldietatik 
jaitsita orain, harkaitzez harkaitz astiro hurbilduz; eta nahikoa 
barreiatuta egon zirenean, Zaldi Zorok eraso bat gidatu zuen. 
Borroka bero eta motza izan zen, eta asko erori ziren; geziak 
jota horietako batzuk. Orduan, albo batetik soldadu gehiago 
heldu ziren asapalan snakeak atzetik ekarriz. Lakotek, ke eta 
hauts artean, ezin bereiz zitzaketen lagunak miatzaileengandik, 


11 Rosebudeko gudua, !876ko ekainaren I7a. 

beraz, atzera egin zuten, zaldiei atseden emateko eta ikusteko 
nola zihoan borroka beste lekuetan. 

Crovvak ere ausartago bihurtuz joan ziren, eta, Hodei Gorri 
Gazteak bere zaldia galdu eta lasterka alde egitean -beldur ez 
zela erakusteko gerra brida hartzera geratu barik—, beregana 
zamalkatu ziren eta gogor zigortu zuten; bere aitaren erriflea 
kendu zioten, gerra boneta erauzi, eta ume bat zela esan zio- 
ten, ez zuela hori janzteko eskubiderik. Zaldi Zorok eta beste 
bik, crowen aurka oldartu, eta Bad Face gaztea itzulian ekarri 
zuten, berari begiratu barik, lotsaturik euren gizon gazteetako 
bat ikusi zutelako etsaiari errukia eskatzen negarrez. 

Ordurako eguzkia goian zen eta borroka pareko erlaitzera 
zabaldua; lur gogorrezko miliatan zehar, erasoak atzera-aurre- 
ra zebiltzan, eta gauza azarri asko gertatzen ziren; gudariek 
oinezko eta zauritu asko jaso eta ekartzen zituzten zelaitik, eta 
haien zaldiak hain nekatuta zeuden zigortuta ere ozta-ozta gai 
ziren ibiltzeko. Hunkpapak indartsu laguntzen ari ziren orain. 
Berandu heldu zirenez euren zaldiak freskoago zeuden eta 
euren armak artean kargatuta. Zaldi Zoro eurekin aritu zen 
tarte batez, lurretik tiro eginez, beti legez. Bere zaldi pikarta 
akitu zenean uherra hartu eta amildegietara joan zen; han, ba- 
zirudien cheyenneak oso borrokaldi ona egiten zebiltzala. Kea 
eta hautsa aienatu ziren batean, Zaldi Zorok Buruzagia Dato- 
rren arreba ikusi zuen, bere neba oinez eta inguraturik zegoen 
lekurantz oldartzen zuzenean. Neba bere atzean igota zaldi 
gainean, sigi-saga jeurt egin zuen soldaduen artetik eta bala ar- 
tetik, gudariek abesti ederra abesten zutelarik egindako gauza 
azarri horrengatik. 

Ahh-h, cheyenneak herri gogorra ziren, benetan, pentsatu zuen 
Zaldi Zorok; baina ez bihotzik indartsuena ez besorik luzeena, 
lakota edo cheyenne, arkuarekin soilik ez zen nahikoa errifle 

haien aurka. Gudariakgogor borrokatzen ziren, baina eurt era- 
giten zieten behin eta berriro. Horixe bera gertatzen ari zen 
bere lakotekin ere une hartan bertan: bere gizonikzangarrenak 
atzera egiten zebiltzan, txistuka bero zetozkien balen artean 
zaldiak gogor zigortuz handik alde egiteko. 

Orduan, bat-batean, Zaldi Zoro aurkitu zuten euren aurrean, 
bere zaldia bihurtuz euren muturren aurrean eta oihukatuz: 
“Eutsi ene lagunok! Egin gogor! Gogoratu etxeko babesga- 
beakl”. Eta bere VVinchesterra lantza bailitzan goian helduz, 
euren artetik igarota, erasoan joan zen, bazetozen soldaduen 
aurka. “Bizia emateko egun ederral”, deiadar egin zien sutsu 
atzerantz, txahal larrua saguzar hegoak legez hegaz atzetik. 
“Hoka heyY'. 

“Hoka heyl”, erantzun zion Erbinude Onen ahots indartsuak, 
itzulia emanez hari jarraitzeko, eta ondotikZezen Bihotz Gaizto, 
Hartz Beltz eta Hartz Ostikatzaile. “Hoka hey\", orro egin zuten 
gudariek batera, bere atzetik zalaparta batean hurbilduz, berriz 
oldartuz harkaitzen artean ziren soldaduei, euren geziak go- 
rantz bidaliz, zaldi artean erortzeko. Abere izutuak euskarrie- 
tatik alde egiten hastean, soldaduak lasterka joan ziren haien 
atzetik, eta orain Ganorabakorikgazteena ere konturatzen zen 
zuriak beldur zirela, eta, horrenbestez, estuago hartu zituzten, 
euren artetik zehar erasotuz, hatsanka zebiltzan zaldien sama- 
petiktiro eginez, edo horien bizkar gainetan etzanik ere; harik 
eta crow eta snakeak eraso sutsu horretatik ihesi joan ziren 
arte; zaldiak zigortuz eta oihuka, soldadu buruzagi eta merka- 
tari semez osatutako talde txikirantz jaitsi ziren, Hiru Izarren 
inguruan zeudenak. 

Laster, euren esploratzaileek egin bezala, zuriak ihesi joan zi- 
ren; baina lakotak euren artean eramanda; arma hustuekin eta 
airean eraginez zerabiltzaten gerra-txurroekin etsaiak jo eta 

eraisten zituzten, zaldiekin zapaldu, behin ere gelditu gabe, ez 
bazen eroritako karabinak jasotzeko -horiei trabatutako kar- 
tutxoak berreskuratzen ibili zen Zaldi Zoro- Halaxe ba, ba- 
rreiatutako antilopeak bezala gidatu zuten talde osoa ibarrean 
barrena, gudariek estu jazarrita. Han Zaldi Zorok zauritu pila 
ikusi zuen, gizon ausart asko ere, bereziki zuhaitz batean ber- 
matuta eserita zegoen soldadu buruzagitxo bat, aurpegi osoa 
odoletan, eta, artean, errebolberrarekin tiroka zerraiena. 

Orduan turutots ozena entzun zen eta soldaduek aldi be- 
rean jeurt egin eta beste errenkada bat osatu zuten, sendoa, 
urratzeko gaitz gertatuko zitzaiena. Bestalde.eguzkia bazihoan, 
eta, hortaz, Zaldi Zorok zerbait desberdina frogatzeko unea 
zela erabaki zuen. Itzulia eman, eta, erreka zeharkatuta, beste 
ertzetik jaitsi eta inguraketa egin zuen bere gudariekin, zaldi 
nekatuei ibiltzen utzita, amore ematen zutelako itxura eginez. 
Berak espero bezala, soldadu sorta batek eta crow miatzaile 
batzuekjoaten ikusi zituzten, eta ibaiaren beste ertzetikjarraitu 
zieten; eta, berriro ere, Zaldi Zorok hain ohituta zegoen zere- 
ginari ekin zion: apeu egiteari; besteengandik atzeratuta geratu 
eta egonaldi txikiak egin zituen, eraso txikiak soldaduen aurka 
erreka zeharkatuz, atzeratuta mantendu gura balitu bezala. 
Hortaz, bizkorrago etorri ziren. 

Oglalak Rosebuden bihurgunera heltzean, seinaleak bidali zi- 
tuzten, besteei dei eginez, etor zitezen ibarreko toki estura, 
arku eta zaldi akituekin borrokatzea errazago izango zen le- 
kura. Ibaian behera aurkari gehiago eta gehiago heltzen hasi 
ziren tantaka zurien atzealdetik, eta bazirudien horiek ez zirela 
ohartzen heltzen zebiltzan lakota gudariez. 

Baina zuriak borrokalekura heldu aurretik, eurekin zihoazen 
crowak gelditu egin ziren, crowen oihu suharra jaulkiz eta au- 
rrerantz seinalatuz atzamarrarekin, haitza errekara hurreratzen 

zen tokira joateari uko eginez, harkaitz eta sasiak zeudelako 
han, etsaia ezkutatzeko onak. Orduan Hiru Izarren mezulari 
bat heldu zen asapalan euren atzetik, eta inguraketa zabala egin 
eta bizkor atzera jota, soldaduek izkin egin zieten indiarrei, eta 
artean borrokan zebiltzan gudariei ostetikeraso egin zieten. 

Horrenbestez, indiarrak sakabanatu egin ziren. Kartutxoak 
agortuta -baita soldaduengandik eskuratutako armenak ere-, 
eta zaldiak akituta zeuden. Borroka gogorra izan zen. 


Little Big Hornera isurtzen zen xirripan kokatutako kanpamen- 
tura itzuli zirenean gudariak, egun argitze izarra zeruan zen. 
Berriak aurretik bidali zituzten, zaurituak eramateko narrak 
egitera gelditu ziren lekutik; hala, behar bezala etxeratu zituz- 
ten: biribil bakoitzeko buruzagi zaharretako bi aitzinean joan- 
da. Ikuskizun ederra zen kanpamentu handia; sukaldeak edo- 
nondik, horien inguruan, andreen irudi ilunak, gudari gosetuak 
elikatzeko prest. Gauza txar batzuk ere zekartzaten esateko: 
soldaduen aurka berriz inoiz oldartuko ez ziren zortzi gizon 
-oglala bi—, eta zauritutako gehiago. Txarra zen ere Hodei Go- 
rri gaztearena, agentziarantz alde egin zuena ume txiki lotsatu 
bat legez, gerra boneta eta aitaren arma ederra galduta. Gogo- 
rra izan behar zen seme bat gisa horretan etxeratzen ikustea. 
Baina hori gazte inozo batek egindako zerbait zen, eta hildako 
indiarrak oso gutxi ziren borrokan parte hartu zuten guztiekin 
alderatuta, eta soldaduak kaltetu egin zituzten. 

Gudariek atseden hartu zuteneko, miatzaileak berri onekin 
heldu ziren zaldietan: Hiru Izarrek berrogeita hamazazpi gizon 
jaso behar izan zituen lurretik, hilik eta larri zauriturik, garraiatu 
behar izan zituztenak; eta, zirudienez, euren munizioa ere ia 
agorturik zegoen. Edonola ere, bere hautsari itzuli eman eta 

bazihoan Goose Creekerantz, indiarrak jazartzeko hainbeste 
goserik gabe jada. Heraldoak kanpamentuetatikzehar zamalka- 
tu zirenean berri horrekin, doluan zeudenak ere gelditu ziren, 
oihutxo alai bat jaulkitzeko. 

Berriak aipatutakoan, Zaldi Zoro kanpamentu handiaren gaine- 
ko gailur batean esertzera irten zen, borrokari buruz gogoeta 
egitera. Zerbait berria egon zen, benetan, bere gudariengan, 
berak eskatu bezala. Borrokatzeko lakota era zaharra, zar- 
tako, ilaje eta zaldien bila aritzekoa, gizonak banaka zamalka 
ateratzekoa gauza inozoak egitera, erakusteko zein gogorrak 
ziren, hori bukatuta zegoela zirudien. Atzo euretako gehie- 
nek taldetan eraso zuten, soldaduen artera zuzen joz, haien 
errenkadak urratuz, etatoki bakoitzeko borroka amaituta egon 
ez zen arte inor ez zen geratu zartakoak edo ilajeak biltzera. 
Eta Hiru Izar atzera egitera behartu zuten. Lakotek soldaduen 
aurka inoiz egindako gauzarik handiena zen, soldaduok benetan 
borrokatzera etorriak baitziren, eta ez koioteak legetxe arroi- 
letatik ezkutuan etorriak. Pineyn izandako gudu bera baino 
handiagoa beharbada, hango soldadu burua ez zelako gudaria 
Hiru Izar zen bezala. 

Eta artean Zezen Eseriren ikuspena geratzen zen: Soldadu 
Asko Kanpamentuan Eroriz. 


Hurrengo egunean kanpamentu osoa Little Big Hornerantz 
jaitsi zen. Atzean geratu ziren lakoten hil aldareak, eta, andreek, 
lehen gailurrera heldutakoan, atzeraka begiratu eta adia go- 
ratu zuten. Gau horretan garaipen dantzei ekin zieten, baina 
indiar miatzaileen ilajeak soilik eskegi zituzten andreen maki- 
letan, ile motzeko soldaduenak bota egin zituzten, zaldi larrua 
baino hobeak ez zirela iritzita. Atzemandako gauzak ere dant- 

zatu zituzten; armak; zaldi zelan eramateko motz asko, besteak 
beste, horietako batzuk soldaduek botatakoak, borrokaren 
beroaldian trabatu zitzaizkienean. Baina Esku On deitutako 
batek, agentzian errementariaren laguntzaile ibilitakoak, baze- 
kien horiek nola konpondu, baita soldaduek zaldiak zigortzean 
apurtutakoak ere. 

Danbor hotsak, dantzak eta kantuak gau osoan iraun zuen; jen- 
dea kanpamentu batetik bestera zihoan Rosebuden burutu- 
tako egitandiakentzutera. Eta guztietan hoberena, han behean, 
cheyenneen biribilean kontatzen zutena zen: Bufalo Txahal Bi- 
deren istorioa; hots, borrokalekutik bere neba ekarri zuen an- 
drearena; behin eta berriro kontatu zuten hori. Dantzaldiak lau 
egun iraun zuen; bufalo txapel sakratua atera zuten, ilaje berri 
bat lotu zioten, eta horren berrizte zeremonia herri osoaren 
aurrean egin zuten. 

Zaldi Zorok inoiz ez zuen dantzaldietan parte hartzen; aitzi- 
tik, lana eta egitamuak egiten zebilen buru-belarri. Miatzaileak 
bidali zituzten Hiru Izarri jarraitzeko, bere gau kanpamentuari 
tiro egiteko eta soldaduak zelatari eta izuturik mantentzeko. 
Lasterkariak agentzietako gizon gazteengana joan ziren, ipar- 
hego, borrokako berri onak ahoan eramanez, bai eta soldaduei 
harrapatutako ordaindirua ere pipa kutxetan, bolbora erosteko 
Boucherri eta gauez salerosketan ibiltzen ziren besteei. Goiz 
batean, oglala mutilez osatutako taldetxo bat eraman zuen 
Rosebud inguruetara, handik barreiatutako munizioa jasotze- 
ra, gauza jakina baitzen maiz soldaduek eskutada hartzen zu- 
tela gerrikotik eta lurrean uzten zutela, eskura, borrokatzen 
jarraitzeko. Hilda jaiotako bufalo txahalen larruzko hainbatzaku 
bete zituzten mutikoek; kartutxo pila handia ere bildu zuten, 
berriz betetzeko; beruna ere bai, harkaitzen kontra zapaldu- 
tako baletatik; eta gezi punta asko eta ferrak, hildako american 
zaldietatik. 

“Ezin ezer ahaztu burdina hain urria denean", esan zuen, eta 
mutikoei istorio batzuk kontatu zizkien harrizko gezi-egileenak: 
aspaldi-aspaldi ezkutatutako jendea; hainbeste ezen ahaztuak 
baitziruditen. Crowek ziurtatzen zutenez, jende txikia ziren, 
zortzi urteko umeen antzekoak, eta Yellowstonetik hurzeuden 
haitzuloetan bizi ziren. 

“Su armak hobeak dira”, esan zuen Ganorabako seme batek 
berantetsirik. 

“Atzean dituen begi-bihotzak bezalakoak, halakoak dira su ar- 
mak”, esan zuen Hunkpatilak, eta ondoren ez zuen gehiagorik 
hitz egin. 


Kanpamentu handian lapiko pila zegoen betetzeko, horrenbes- 
tez, ehiztariek okela freskoa ekarri zuten ibaitik mendebal- 
derako bufalo taldeetatik; eta batzuk asko urrundu ziren Big 
Hornetik, antilopea, hodei itzal handia legez, larretik lasterka 
zebilen tokiraino. Eta egunero jende gehiago zetorren agen- 
tzietatik; iparraldekoek ziotenez, Yellowstonetil< gora kilker 
beltz kantarien irudi zetozen soldaduak; horrenbeste. Ahh-hl 
Orduan andre-umeak leku onera eraman beharra zegoen, 
eurak eta arma horien artean ibaia jarrita. Hiru Izarrengandik 
ez zirudien arriskurik zetorkienik orain. Mendietara joana zen 
adarrandiak ehizatzera, eta bere crow miatzaileek amorraturik 
alde egin zuten etxera Rosebudeko gudua amaitu eta bere- 
hala, eta snakeak ere bai. Beraz, haren soldaduak ehizan eta 
arrantzan zebiltzan, bai eta euren zaldien hanketatik geziak 
kentzen ere: aurkariak zelatari zebiltzala ez ahazteko. 

Rosebudeko gudua izan eta sei egunera, kanpamentu handia 
Little Big Horn zeharkatu eta lekualdatu egin zen. Heraldo 
zaharrak, urrutiko ibaiertzetik, bakoitza nora joan behar zen 

oihukatzen zuen: cheyennei, aitzinean zihoazenak, ibaian be- 
hera urrutien joatea zegokien; atzealdean zihoazen hunkpapak 
Ash Creekeko bokaletik hur geratuko ziren; beste guztiak bien 
artean. Antzinako erara antolatutako kanpamentu lekualdatzea 
izan zen, zinegotziak bidegile joanik; andreak, eder euren zele- 
tako uhaleria eta apaingarri distiratsuekin; gudariak, abestuz; gi- 
zon gazteak, txantxak eginez eta neskatxen aurrean erakustal- 
dian; mutikoak, lasterketak eginez gora eta behera; zaldi talde 
handiak, etorreran, trumoia eraginez lurrean. Iluntzerako, bost 
biribil handiak, eta beste hainbat txiki, errekaldeko hiru milia- 
tan barreiaturik zeuden, hain ordenaturik ematen zuen asteak 
zeramatzatela han bizitzen. 

Gau hartan dantza giroa egon zen herri osoan, baina ez ze- 
remonietakoa, ezpada jende gaztearentzat. Taldeak zebiltzan 
kanpamentutik kanpamentura, kantuan, su handien argitan 
ziren danborretara inguratuz eta berriro joanez; neskatxarik 
politenek euren bikoteak hautatzen zituzten Rosebuden egi- 
tandiak burututako gudari gazteen artetik. Gau alaia izan zen, 
egunargitzean izarrak aienatu ziren arte iraun zuena. 

Hurrengo goizean kanpamentuak berandu esnatu ziren; asko 
jaiki eta zuzenean ibaira joan ziren bainatzera; Little Big Horn 
osotik, ur laster eta freskoan, gizon, andre eta umeakzipriztinka 
eta barrezka ibili ziren talde txikitan. Eguzki gorakariak beroago 
jo ahala, sakabanatu egin ziren; batzuk, bazkan ari ziren kanpa- 
mentuko zaldiak lekualdatzera; asko, errekaldeko zuhaitzen 
itzalpeetara; andre gehienak dendetara joan ziren, bisitaldie- 
tako lan errazak egitera; esaterako, orein larrua ontzera, edo 
lotan ziren umeen gainetik euli adaxkari eragitera; gazteago 
ziren beste batzuk, arbitarako zulakariak hartuta, ibaian iparral- 
derako muinoetara joan ziren. Gudarietako asko egonean zeu- 
den, larrua gorantz bilduta zuten denden itzaletan, patxadatsu 
hitz eginez lehengo eguneko borrokaz. Kanpamentuetako ingu- 

ruetatik zebiltzan ume apurrakere isilik zebiltzan. Kanpamentu 
handi osoa eguzkitan etzandako txakur bat bezalakoa zen. 

Egia zen cheyenneen profetak, Kutxa Zaharrak, deiadarkari 
bat bidali zuela egun batzuk lehenago jendeari gaztigatzeko 
nahikoa zaldi izateko prest, soldaduak ikusi zituelako etortzen 
amets batean; eta no bow bat inguruetatik ibili zela, esanez sol- 
daduak hurrengo egunean helduko zirela. Gainera Zezen Eseri- 
ren ikuspena zegoen, soldadu asko kanpamentura oldartzekoa. 
Baina jendea ez zegoen artega. Miatzaileek esan zutenez, Hiru 
Izar urrunago joaten ari zen, eta iparraldeko soldaduak artean 
Rosebudetik oso behera zeuden. Zaldi Zoro bera ere dendatik 
irten eta cheyenneen kanpamentura joana zen bisitan. 

Baina Hodei Gorrirenerantz zihoan oglala batek, malkarrak 
zeharkatzen ari zela, hauts lainoa ikusi zuen Ash Creeketik ha- 
ragoko gailurretan atxikita, eta laino horren pean gizon asko. 
Zaldia lauhazkatuz itzuli zen; ibaia zeharkatu eta bere denda- 
rantz egin zuen oihuka: "Soldaduak datoz!” Soldaduakl”. 

Gurdi armaren danbatekoa bezalakoa izan zen hori Little Big 
Horneko ibar nasaian. Bat-batean kanpamentuak inurritegi 
asaldatua zirudien. Lasterkariak beste kanpamentuetara abiatu 
ziren; gudariak zaldi taldeen bila presaka, edo gudurako tresnak 
batera jartzera; arbi-biltzaileei itzultzeko seinalea egin zieten, 
ordurako andreak garrasika ari baitziren, hurbil zen arriskua- 
rengatik. Hautsa handik bertatik ikusten zen, ibaiaren goial- 
dean, indiarren errekaldean; hauts handia, eta horren barruan, 
zaldizko soldadu pila asapalan. 

Halaxe zen, bai, ordurako goiko biribiletik, hunkpapenetik, hur 
zeuden; zaldizko urdinen lerro luzea, ibaitik muinoetaraino, eta, 
muturrik garaienean, haien ree miatzaile indiarrak. Ke bafada- 
zko marra bat sortu zen soldaduen armetatik; balek dendak 

urratu eta zeharkatu egin zituzten; horien oihartzunek kanpa- 
mentu handi osotik orro zegiten, soldaduak, tiroka, astiro hur- 
bildu ahala. Baina soldaduak heldu aurretik, andreek beraien 
txikitxoak hartu eta ibaian behera itzuri ziren, agureak eta 
kanpamentuko txakurrak haien atzetik zihoazela. Tripaundiak 
ere kanpoaldera lastertu ziren; batzuk beldur zirenei isil araziz 
zihoazen; beste batzuk horma bat egiten laguntzera geratu zi- 
ren, herria eta soldaduen artean, gudariak heldu ahal izan arte 
euren arma eta zaldiekin zuriei jarkitzera. Eta zaldi taldeak mui- 
noetatik ziztuan etortzean, gizon gazteek, harrapatu ahal izan 
zituzten lehen zaldi onei heldurik, gainera salto egin eta, garrasi 
batean borrokara eraso zuten. 

Hunkpapa asko zebiltzan aurre egiten, eta lakota eta 
cheyenneak ere bazetozen bizkor, hortaz, soldaduak zaldie- 
tatik jaitsi egin ziren, oinez gudukatzeko. Gudariek hori ikusi 
zutenean oso indartsu sentitu ziren. Lehendabizi reei eraso 
zieten, eta borrokalekutik iraitzi zituzten, era horretan solda- 
du errenkadaren atzealde osoa zabalik utzita; eta, bide batez, 
ree-ekatzemandako hunkpapa zaldi batzuk berreskuratu zituz- 
ten. Bat baino ez zen zuriekin geratu, ipartarrek Aizto Odoltsu 
izenez ezagutzen zuten erdi lakota bat, eta jo eta zatika ebaki 
zuten, andreen dendan topatutako crow isila bailitzan. 

Zaldi Zoro eta Bide Handi oglala gudari batzuekin batera 
hunkpapa kanpamentura heldu zireneko kalte handia egina 
zegoen han; dendak balaz urratuta; eraitsita ere asko; batzuk 
erretzen. Eta gudua gertatzen ari zen lekuan ehunka gudarik 
soldaduei aurre egiten zieten, Zezen Eseri, llargi Beltz eta Be- 
hazun haien aitzindari zebiltzala. Zaldi Zoro bere zaldi hori 
pikartaren gainean zihoan, gerripeko hutsez jantzita, txingor 
markekin margotuta soina, oinaztarri marra musuan, eta bizkar 
gorridun belatza buru gainean. Eta gudariek ikusi egin zutenean 
bazetorrela, orro bat jaulki zuten eta errenkada osatu zuten 

erasotzeko. Baina aurrena, buruzagiak gogoratu egin zien mu- 
nizioa aurrezteko premia, eta Rosebuden zaldizko soldaduen- 
gandik eskuratu zituzten trabatutako arma guztiak. 

“Egin gogor, ene lagunokl”, oihu egin zien. “Hiru tiro bizkor 
eginarazi iezaiezue, euren armak trabatu daitezen, eta orduan 
zuen gerra txurroekin jo eta eraitsi ahal izango dituzuel”. 

Horixe esan zuen behin eta berriro, abesti bat abesten bale- 
go bezala, balak txingorrada legez zetozkiola alde guztietatik, 
baina ukitu gabe. Orduan tiroketa moteldu egin zen; solda- 
duek euren armak astindu eta eragiten zieten, eta hitz ozenak 
jaulkitzen; indiarrek erasoa jo zuten, eta soldadu izutuek ari- 
neketan alde egin zuten sastraka edo zuhaitz bila ibaitik gertu; 
horietako asko bidean harrapatu zituzten gudariek. Baina orain 
bazuten gordelekutxoren bat edo beste, eta indiarrek lur lautik 
narras joan beharra zuten, beraz, borroka moteldu egin zen. 

Haatik, bazirudien soldaduek ezin zutela geldirik egon. Irteten 
eta bidean gora begiratzen zuten, atzerantz; eta, azkenik, eu- 
ren zaldi gainetara igo, eta, gudarien artetik igaroz, atzera egin 
zuten ibairantz. Ez zegoen hura gurutzatzerik, baina, zaldiak 
ezproiatuta, ibaiertz garaiaren gainetik salto egin zuten ureta- 
ra; soldaduak harea mugikorretan harrapatutako bufaloak bai- 
liran, indiarrak haiengana oldartu ziren; zuriak beste ertzetik 
irteten saiatu ahala, haien zaldiak labainka eta erorka zebiltzan, 
eta indiarrek gerra txurroekin jo eta eraisten zituzten eta ehi- 
za hiltzeko “yi-hool" oihua jaulkitzen zuten bat jotzen zuten 
bakoitzean. Baina askok hanka egin zuten, eta, soldadu buru- 
zagitxoa aitzindari, mendi batera zuzendu ziren; gudarietako 
batzuk atzetik zihoazkien; beste batzuk, aldiz, sakabanatutako 
soldaduak akabatzera itzuli ziren, eta arma eta kartutxoak ja- 
sotzera edo zaldiak inguratzera. 

Zuriak biluzten zihardutela, hegoaldeko cheyenne batek arre- 
taz begiratu zien soldadu baten jakako ikurrei. VVashitako bo- 
rrokan ikusitako berberak ziren, Adats Luzek bere ama eta 
emaztea garbitu zituenean. Horrenbestez, soldadu berberek 
izan behar zuten hortxe lurrean zeutzan horiek, eta bufaloak 
legez ibaian hildakoak. Jaka urdina eskuetan hartuta, lasterka 
joan zen, batari eta besteari erakutsiz, Little Big Horneko ibar 
osoan entzuteko moduan oihuka: “Nire bihotza sendatuta 
dago! Gaur nire bihotza sendatu egin dal”, hautsez betetako 
masailetatik behera ura zeriola euria legez. 

Baina orduan mezulari bat heldu zen zamalka, atzamarrarekin 
ibaiaren beste aldea seinalatuz. Soldadu gehiago! Askoz ere sol- 
dadu gehiago zetorren beste ertzeko menditik behera, ibaia 
zeharkatuta beheko kanpamentuetarantz zihoazen, babesga- 
beak zeuden lekura. Buztan adarkatuko bandera zekarten au- 
rretik, eta horren atzetik ilara bikoitz luzea, soldaduzkoa eta 
hautsezkoa; hainbeste hauts nekez ikusten zen eurekin batera 
zetorren zaldi uhertaldea. 

Hohl Zezen Eseriren ikuspenean bezala zen egiatan: soldaduak 
kanpamentuan erortzen ari ziren. Zaldi Zoro ohartu zen bo- 
rroka nagusia hantxe behean izango zela. Ederto ba, hala biz. 
Oso indartsu sentitzen zen egun hartan, gudariak Rosebuden 
bezala zebiltzalako, ez zartako bila edo erakustaldiak eginez, 
baizik eta gogor ekinez, hiltzeko ekinez. Horrexek beldurtu eta 
uxatu zuen Hiru Izarren soldadu pila, eta sakabanatu hona eto- 
rritakoak. Halaxe ba, Zaldi Zorok, Behazunek eta Aizto Buru- 
zagikgudariei elkartzeko deia egin zieten euren hezurrezko txi- 
rulekin, eta hitz apur batzuk esan zituzten erasoa prestatzeko 
beheko kanpamentuetara zihoazen soldaduen aurka; zeintzuk, 
ordurako, oso hurbil baitzeuden ihesi zihoan jendearengandik. 

"Apur batzuk hemen gera zaitezte mendiko horiek zaintzeko, 
gainerakoak joan besteen aurka”, esan zien Behazunek bere 
hunkpapei, eta soldaduen aldeko ibaiertzetik behera abiatu 
zen. 

"Gogoratu hango beheko babesgabeak! Bizia emateko egun 
ederral”, esan zien Zaldi Zorok bere oglalei. Baina egun hartan 
ez zuten hitz sutsurik behar. “Hoka heyl’’ oihukatu, eta solda- 
duen arma berriak goratuta, ibaian behera jaitsi ziren ziztuan, 
hunkpapen atzetik; bitartean, Zaldi Zoro presatu egiten zen 
gudu zelaian sakabanatuta geratutako gudariak bizkor biltzen 
eta ahal zituen guztiak igotzen handik. Beheko kanpamentue- 
tako denda erdi apurtuetara heltzean, lau gizon ikusi zituen 
zaldiz ateratzen ibaitik eta soldaduenganantz igotzen. 

Milia erdira egongo ziren, baina, cheyenneak zirela zirudien; lau 
cheyenne, eurak joanez ehunka soldaduri jarkitzera, ibaia ze- 
harka zezaten eragoztera, harik eta atzealdetik indarrez zeto- 
zen lakotak heltzen ziren arte bertara. Errenkada txiki azarria 
osatuz zamalkatzen ziren, zaldiak batera mugituz dantza batean 
legez, euren su armek batera sortuz kea eta soldaduengan ika- 
ra eraginez, baten bati eman baliote bezala. Orduan ke bafada- 
zko lerro luze bat sortu zen haien armetatik, baina cheyenneek 
zaldi gainean zerraiten, berriro ere batera tirokatuz; lau arma 
ia hirurehunen aurka. Gauza handia zen, eta Zaldi Zorok bere 
pinto nekatua zigortu zuen bizkortzeko, Xal Beltzek -gudari 
baten benetako emaztea- beste zaldi bat prest zeukan lekura. 

Zezen Eserirekin eta beste Tripaundiekin apurtxo bat hitz 
egitera geratu zen, zeintzuek jendea elkarturik mantentzen 
baitzebiltzan, bai eta egitamuak asmatzen ere, eutsi-aldi edo 
ihesaldi baterako, edota sakabanatze baterako, soldadu gehiago 
etortzekotan, askoz ere soldadu gehiago. Zizare, Belatz Txiki 
eta Altze Beltz herrena ikusi zituen andre eta umeen artean; 

jendea nasaitzen ari ziren euren hitzez, eta erakutsiz hantxe 
zeuzkaten su arma, arku eta gerra txurro guztiak; prest solda- 
duak etortzekotan. 

“Hoka heyl", oihukatu zuen bere ama artegaren bizkarrera lotu- 
tako haurtxo batek Zaldi Zoro ikustean. Andreek hori entzun 
eta irrintzia jaulki zuten, denek ikus zezaten bizkarreko umetxo 
batek ere ezagutzen zuela gizon hori. 

“Hoka hey\”, erantzun zuen Zaldi Zorok, bere gerra zaldi fres- 
koari lur-urtxintxa iruzurtiaren eskutada bat lur botatzen zio- 
la; bere txirikordetan belar izpi batzuk sartu zituen, neguko 
ekaitzeko elurra iruditu guraz. Orduan bere gudariak gidatu 
zituen ibaian zehar. Hunkpapen kanpamentuko borrokara 
heltzeko astirik izan ez zuten indiar askok ordurako ibaia igaroa 
zuten, eta erlaitzerantz igotzen ari ziren soldaduen aurrealdeari 
erasotzeko; Behazun eta besteak, bitartean, arrapaladan ze- 
tozen maldan behera, atzealdeko soldadu batzuk ekarriz eu- 
ren aurretik lasterka. Laster gudarizko erreka biek bat egin eta 
etsaia irentsiko zuten, Pineyko guduan legez. Baina soldaduek 
erlaitzaren luzera osoan geldialdiak egin zituzten talde txikitan, 
asko zaldietatik jaitsita; gudariek jadanik zaldi-eusleei eraso egi- 
ten zebiltzan, baina defendatze tiroketa gogorra jaso zuten; zu- 
rien armektxingorrada bezalako orroa eragin zuten, eta kezko 
eta hautsezko hodei handiajaiki zen, erlaitz gainean atxiki zena. 

Han atzean babesgabeek danborrekin jotzen zuten gerra kan- 
tua bihotzean, VVinchesterra eskuan, oglalak ibaian zehar gida- 
tu zituen bere gudariak; soldaduen erlaitzaren bukaera aldetik 
gurutzatu zuten, eta horren osteko amildegi batetik gora jo, 
haien atzera egitea mozteko asmoz. Eta zaldi gainean zihoala, 
gero eta indiar gehiago batzen zitzaizkion atzealdetik, hariketa 
gerra zaldi freskoa gezi erraldoi baten punta bihurtu zen arte, 

gero eta zabalago eta luzeago bihurtuz zihoana, eta joanean, 
altxatutako hautsa airean geldi geratu zen. 

Amildegiko goialdera iritsi zirenean, ibai aldeko indiarrek sol- 
daduak erlaitzeko leporantz bultzatzen zebiltzan, eta oihu izu- 
garri artean, gudari freskoek atzera egiten ari zen errenkada 
urdinaren atzealdeari eraso zioten, gehienbat geziz, lantzaz 
eta gerra txurroz. Borrokarako sutsu zebiltzan gaurkoan; eta 
soldaduen armek neguko sutara botatako bilgorraren txinpar- 
tak ziruditen, horixe besterik ez; eta haien zaldiek salto egiten 
zuten lurrera eroritako lakoten gainetik, salbia sasiarekin edo 
harri batekin egingo zuketen bezala. Zaldi Zororen gudarien 
lehendabiziko erasoak lerroa apurtu zuen; soldaduek biribil bat 
osatu ahal izan aurretik zaldiak eta gizonak hil zituzten mendi 
gain hartan. Hurrengo erasoaldian zaldizko indiar apur batzuk 
jo zituzten; gizon pare bat edo; ezertxo ere ez udako egun 
hartan Little Big Hornen agitutako guduan. Inguraketan eta 
erasoan ari ziren, behin eta berriro; eta, bitartean, ekintza aza- 
rri asko jazotzen ziren edonondik, baina inork ez zuen astirik 
horiei begiratzeko guduaren orro izugarri haren baitan, bela- 
rriak gortu egiten zituena, egun-argia ilundu zuena hautsaren 
eta bolboraren ketan. 

Gizon eder batzukgeratzen ziren artean mendi gain hartan, be- 
launa lurrean jarrita tiro egiten saiatzen zirenak, indiarrak gero 
eta gehiago hurbildu arren; baina biribila txikituz zihoan; armak 
trabatu ahala, errebolberren hatsa euren eskuetan hil ahala, 
gizon eta zaldi hilak soldaduen inguruan pilatuz zihoazen. Gu- 
dari zangar bat haien gainera zamalkatu zen, atzetik erasotzaile 
talde osoa ekarriz, eta, hala, zuriak lurrera joan ziren zaldi apatx 
eta lantzen azpian, harik eta irudi zuen arte nahaspila odoltsu 
hartan ezin egon zitekeela inor bizirik. Baina bazeuden apur 
batzuk, eta, batera irtenda, ibaiko sastrakadirantz zuzendu zi- 
ren; baina urrunegi zegoen, eta gudari oihulariek bufalo txahal 

jaioberriak bezala gidatu zituzten, horiek jo eta lurreratuz, eta 
gehiagoren bila hasi ziren; baina ez zegoen. Bat-batean ez ze- 
goen gehiagorik. 

Artean gudariak inguruetatik zaldiz zebiltzala, gauza erraz hori 
sinetsi ezinik ia, bi lakota gazte malkarretatik itzuli ziren, amaie- 
ra galdu izanaz atsekabeturik. Zaldi gainean alde egindako sol- 
dadu baten atzetikjoanakziren, eta, iruzurra egin baliete bezala 
sentitzen ziren, hark errebolberra bere buruaren kontra jarri 
eta tiro egin zuelako. Orain beste guztiak hilda zeuden, eta 
eurak bere burua hil zuen hori besterik ez zeukaten, eta, ho- 
rrenbestez, arpilatzerik gabe geratuak ziren. 

Bai, benetan gauza bitxia zen, apur bat lehenago ehunka eta 
ehunka soldadu egotea, eta orain, bat-batean, gehiagorik ez. 
Zaldirik ere ez zegoen, inguratu eta ibaian behera eraman bai- 
tzituzten kanpamentuetatik etorritako mutikoek. Hain nekatu- 
ta geratu ziren, ezen ez ziren indiarrekin izutu ere egin, ameri- 
can zaldiek egin ohi zuten eran; geldi geratu ziren, beste barik, 
harrapa zitzaten zain. 

Sasitza guztiak banan-banan makilatutakoan, inor ezkutatu 
balitz aurkitzeko, Zaldi Zoro hilen erlaitzera itzuli zen. Ordu- 
rako erantsita zeuden denak, lurrean biluzik; bufalo bilgorra be- 
zain zuri, arropak eguzkiaz babestutako lekuetan; guztiz itxura 
errukarria zuten, guztiz babesgabe. Gaizki sentitu zen eurenga- 
tik, hainbeste eta hain era inozoan hil izanagatik. Zergatik etorri 
ziren jendeari tiro egitera? 

Astiro, euren artetik ibiltzen hasi zen, ea beste ezagunik ikusten 
ote zuen, ibaian hain adoretsu borrokatzen hil zenaz aparte, 
Reynolds deitutako zuri txikia, umetan Platte Garaiko herrial- 
dean bizi zena bere sendiarekin. Zaldi Zorori esan ziotenez, 
cheyennei haren arreba gustatzen zitzaien, eta bahitu egin zu- 

ten. Antza, California Joek, musuan ile gorria zuen menditar 
zaharrak, neskatxa itzularazten lagundu zuen. 

Merkatari seme bat ere bazegoen hilen artean, Mitch Bouyer, 
crowen aurkako borrokan ikusi zutena. Zaldi Zorok pena zuen 
hori hil izanaz, baina cheyenneak zuzen bazeuden, soldadu ho- 
riek ziren eurentarrak sarraskitu zituztenak VVashitako negu 
kanpamentuan; hiru urte lehenago Yellowstonera heldu zire- 
nak, eta gero Lapurren Bidea egin zutenak Muino Beltzetan 
barrena. Ordea, Custer deitutako haien buruzagi ile luzedu- 
naren arrastorik ez inondik, sorbaldatik behera aske erortzen 
zitzaion ile horiko gizon hura. Edonola ere, morroi txarra zen 
hura; merkatari semeak ez zukeen haren aldean egon beharko. 

Bere zaldia erlaitzaren ertzean geratuta, Zaldi Zorok beherantz 
begiratu zuen, beretarren kanpamentu biribil sakabanatuetara; 
andreak itzuliak ziren; inurri ilunak legez zebiltzan bizkor; eu- 
ren jabetzak bilduz; haietako apur batzuk ibaia gurutzatu eta 
borrokalekura igotzen ari ziren ilaran, euren hilen bila, eta hori 
egin zuten soldaduak jotzera. Zaldi Zoro ere ia hilik sentitzen 
zen, nekearen nekez. Azkenik, ibaia gurutzatuta, etxerantz 
abiatu zen. Begira egon zen bitartean, handik eta hemendik 
gudariak bere ondora heltzen joan ziren eta bere atzetik joan 
ziren, denak berriketan egun hartan egindako gauza handiez, 
bereziki lau cheyennena, ehunka soldaduren aurka zamalkatu 
zirenak eurak bakarrik, haiei eutsiz besteak hara heldu arte; lau 
horrenbesteren aurka; benetako egitandia. 

Bai, Zaldi Zorok ikusi zuen hori. 

Bestalde, Larru Mugikor zegoen, cheyenne andrea; neba Ro- 
sebuden hil zioten, eta gaur, haren taldea berorrek ekarri eta 
gidatu zuen guduan; eta Sudur Hori, euren ute gatibua, azarri 
ibili zena; eta lakota gogorrak, zenbatuak izateko gehiegi. Baina 

denetan ekintzarik handiena soldaduen erretirada moztea izan 
zen. 

Hori ez zen gizon bakar batek egindako gauza, baizik eta askok, 
egitamuari pentsatu bezala jarraiturik, esan zien Zaldi Zorok. 

Houl Eta inguraketaren egitamuak ere onak izan ziren, eta gizon 
batengandik etorri ziren horiek. 

Baina Zaldi Zoro ez zen entzutera geratu. Bat-batean malka- 
rrean ikusitako beste soldadu sortak oroitu, eta, atzera itzuli 
zen haiei begiratzera; bereziki soldadu buruzagitxo oso ausart 
baten taldeari, zeintzuek gudariei luzaroan jarkitzen ibili bai- 
tziren. Zuri haietako gehienak ere, bata bestearen ondoan hil 
zituzten. Bazirudien gaur inor ez zela aritu norberaren aintza 
edo boterea bilatzen, baizik eta herria babesteko eta horre- 
tarako soilik. Gudu handia izan zen, eta edozein gizonek pozik 
egon beharko zuen. 

Baina indiarrak ere hil ziren, eta eurentarrak bazetozen haien 
bila, narretan eramateko. Ondoren adia egongo zen herrixke- 
tan, eta senide herratsuak mendeku bila irtengo ziren, artean 
ere hunkpapa biribilaren gaineko mendian zain zeuden beste 
soldadu haien aurka. Zaldi Zoro harrituta zegoen orain arte 
haietaz gogoratu ez izanaz; erabat ahazturik izan zituzten. 

Ibaiko gurutzabidean american zaldi bat ikusi zuen, bakarriketa 
odola zeriola hainbat zauritatik. Hiltzea otu zitzaion, baina ez 
zeraman arkua aldean, eta , gaurkoaren ondoren, bala batek 
itzel balio zuen. Hortaz, bere kanpamentura zamalkatu zen. 
Xal Beltz itzulita zegoen, inoiz gehiegi aldendu bazen behintzat, 
eta lasterka atera zen bere gizonarengana, ikustera hautsa eta 
izerdia eta margoarekin nahastutako odola ez zela berea, ez 
zeukala bat ere urraturik. 

Ur beroa ekarri zion, eta xaboi belarraren sustrai zati bat, garbi 
zedin; jaten eman zion eta beste zaldi fresko bat prestatu, joan 
zedin bizirik zirauten soldaduen mendira. Harako bidean Zaldi 
Zorok zenbait gudari gazte ikusi zituen soldadu jantziz, ban- 
derak eta turutak aldean, bikoteka zamalkatuz inguruan, sol- 
daduak bezalaxe. Antza, goizetik sasitzan kukututa geratutako 
zenbait soldadu, jaka urdinak ikustean, irten egin ziren; gudariak 
tiroka hasi zitzaizkien harrapatutako su armekin -onak zire- 
nak trabatutako kartutxoak askatu eta gero-, eta besteak las- 
terka sartu ziren berriro sasi artera. Mendi gailurreko soldadu 
batzuei ere tiroka ibili zitzaizkien, ur bila jaisten saiatzean. Badi- 
rudi jo zituztela, baina, edonola ere, ez ziren larregi ahalegindu. 
Gudu handiaren ondoren ongiegi sentitzen ziren askoz gehiago 
hiltzen ibiltzeko. 

Zaldi Zoro mendi gainera igo zenean, ikusi zuen egia zela zuri ge- 
hiago helduak zirela bertara, zamariak ekarrita, zelatari ibilitako 
gudariek esan bezala, eta egia zen euren burua lurperatzen ibili 
zirela gailur harritsuan, dortoka batek bere burua hondarretan 
bezala. Baina, antza, ez zeuden gustura leku hartan ere, eta, 
Zaldi Zorokgudari gehiagori dei seinalea egiten zien bitartean, 
soldaduetako batzuk irten egin ziren eta, erlaitzean zehar, gudu 
handiaren lekurantz joan ziren, handik milia batzuetara. Gailur 
batean geratu ziren; handik indiar pila handia ikusi zuten han 
behean euren zaldietan, ke eta hauts hodei bat altxatzen zela 
euren gainetik. Beste gudari batzuk ibaia zeharkatuz zetozen, 
eta mendi gainean euren aurka borrokatzen ibilitakoak itzurbi- 
dea mozten saiatzen ari ziren; horrenbestez, soldadu buruzagi- 
txoak bere gizonak arrapaladan gidatu zituen euren zulora. In- 
diarrek bertan eraso zieten, eurak izuarazi guran, goizean egin 
bezala, zaldiengana heltzeko. Jaurtiketa on batzuk egin zituzten 
baina zuriek desberdinak ziruditen orain, askoz ere indartsua- 
go, etatoki on bat zuten defendatzeko. Euren aurka hainbat al- 

ditan joan ostean, baita oinez ere, indiar nekatuekamore eman 
zuten; nahikoa zen gaurkoz. Eguzkia gorri ipini zen Little Big 
Hornetik mendebalderako mendien gainean. Soldaduen ingu- 
ruan gau jagoletza antolatu zuten, eta gudari gehienak ibaia ze- 
harkatu eta dolu kanpamentuetara itzuli ziren, non hil dendak 
altxatuak baitzituzten hildako hogei gudarientzat, eta sorginek 
zauritutako mordoarekin lanean ziharduten. 

Albait arinen, Zaldi Zoro bere lo larrupean burua estaltze- 
ra joan zen, ez baitzuen intziria entzuteko beharrik. Lo egi- 
ten saiatu zen, egun hartako borrokaldian ez pentsatzeko, eta 
zergatik ez zirudien hamar urte lehenago Pineyn gertatutakoa 
bezain ona. Askoz, askoz gehiago hil zituzten hemen, eta ez 
zuen Hartz Bakarti bezalako inor galdu; eta, hala ere, iruditzen 
zitzaion gurago zuela hori gertatu ez izana. Bere gudari egunak 
amaituak zirela ote? 

Hurrengo goizean gailurrean lurperatutako soldaduak ikustera 
igo ziren aitzindari batzuk. Eraso handi bat egiteari buruz hitz 
egin zuten, borroka berehala amaitzeko; baina batzuk horren 
aurka zeuden, gizon onak gal zitezkeelakoan, eta geratzen 
zitzaien munizio apurra alferrik galduko zelakoan. "Itxaron”, 
aholkatu zuten horiek. "Zuriek laster irten beharko dute ur 
bila”. 

Zaldi Zoro ere bertan zegoen, erasoaldi batzukegiteko asmoz, 
soldaduen bihotzak probatzeko gaur ere; baina miatzaileek 
seinalatu zuten armada handia zetorrela ibaian gora, guduan 
ibilitakoak baino askoz gehiago eta gurdi armekin. Zezen Motz 
eta beste batzuk atzean geratuak ziren haien kanpamentuei ti- 
roka ibiltzeko eta haien zaldi taldeei eraso egiteko, pausoa gel- 
dotzeko soldaduei, era horretan herriak astia izan zezan alde 
egiteko, ordurako oso gertu baitzeuden. 

Berriro ere kanpamentu handia bidean jarri zen, ibaian gora 
joz oraingoan, eta bizkor, beira alez apaindutako zela barik an- 
dreen zaldietan, abesti alai barik, txantxa edo erakustaldi ba- 
rik. Azken narra hunkpapen kanpamentuko lurretik herrestan 
igaro zenean, haraneko belarra erretzeari ekin zioten, eta ke 
zurbil sendoa igotzen hasi zen euren atzetik, uda erdiko tru- 
moi hodeiak legez. Halaxe ba, herria, andana luzean, White 
Mountainsen babeserantz lastertu zen, soldaduen aurkako bo- 
rrokalekuak atzean utzirik, eguzki berotan puztutako hildakoen 
gailurra, bai eta bizirikgeratutakoen zuloa ere. Eta hantxe begi- 
ra geratutako azken gudariak herriaren atzeguardiarekin elkar- 
tu ziren gero, kanpamentua ibai ondoko malkarretan barrena 
desagertzen zelarik. 

Amaitu zen Little Big Horneko gudua. 

Txahal beltzaren ilargia -iraila- ilunabarreko zeruan goratzen 
zihoan. Ordurako Zaldi Zoro jabetua zen Little Big Horneko 
gudua ez zela inoiz amaituko. Kanpamentu su guztietan, men- 
dialdean egindako pipatze guztietan, edonon kontatzen ziren 
egun hartako egitandiak; baina ez berritan jazotako zerbait, 
edo artean bizirik zegoen jendearen gauzak izango baziren le- 
gez, baiziketa jada lakota heroien kondaira handietako atalazen 
zerbait legez. Eta, ehizak nabarmen mendratutako bufaloaren 
hezur erreen muina zurrupatuz, gizonekegun handi hartaz hitz 
egiten zuten, biharko edo haren ondorengo egunari buruz ezer 
aipatu barik. 

Ordurako aurkariek agentzietatik heldutako kontu pila zeuzka- 
ten entzunak: ilea motz zeramala, baina Adats Luze zela egun 
hartan hil zutena malkarrean, bere atzealdeko amildegitik igo 
zenean Zaldi Zoro; antza, besteek egindako planaren aurka 
jokatu zuen soldadu buruzagiak, eta biziaz ordaindu zuen. 
Eman zioten agindua zera zen, indiarrak aurkitzeko eta haiek 
zaintzeko, harik eta soldadu guztiak bertara heldu arte. Baina 
ezin izan zuen itxaron, nahiz bere crow miatzaileek erakutsi 
egin zioten Rosebudeko eguzki dantzaren eremu izugarria eta 
eurek inoiz ikusitako denda zidorrik handiena. 

"Siux asko-asko! Siux gehiegil”, esan zioten, beldurrezko crow 
uluak jaulkiz. Eta Adats Luzek, bere zaldi eta gizonei atseden 
eman ez, eta, aurrera jarraitzean, ihes egin zuten. 

Bestalde, Aizto Odoltsuk ree miatzaileetako bati esandako 
kontua zegoen: Adats Luzek laster batean garbituko zituela in- 
diarrak eta Aita Handi egingo zutela. 

“Aita Handia egin!”, lakotek ezin sinets zezaketen halakorik. 
Babesgabeak hiltzen ibiltzen zen inor ezin zen Aita Handi 
izan. Baina Aizto Odoltsuk, gudu handian zatika moztu zuten 
miatzaileak, hori esan zuen; aipatu zituen bera miatzaile ibi- 
litako hiru urtean Adats Luzek egindako agintzari pila, indiar 
lagun horren alde egingo zituenak, hura munduko gizonik han- 
diena izatean: zurien Aita Handia. 

Bazihoan udaz gogoeta egitean, Zaldi Zorok ikusten zuen eu- 
retako batzuen susmo txarra egia zela, eta malkarreko garai- 
pena ez zela horren argia. Euren munizioa agorturik zegoen eta 
zuriak haserre eta lotsaturik zeuden; baina ez zen hori soilik: 
jendea, nolabait, beldur zen, sakabanatzeko gai ez ziren, solda- 
duak etorri aurretik egin beharko zuketen bezala; aitzitik, gu- 
rago zuten arroila ezkuturen batean elkarrekin geratzea; etsai 
boteretsu bat zirtzikatu berri duen grizzly garaile baten antzera 
baino, txakurrek luzaroan jazarritako untxien antzerago. Bai, 
baziren zenbait gizon indartsu gudari gazteen artean, herrial- 
dean barrena sakabanaturik zetozen zuri guztiak jazarri, eta 
ilajeak eta soldadu jakak ekartzen zituztenak, eta euria ez zen 
bitartean larrea sutan mantentzen zutenak, egun argiak ke ho- 
dei ibiltariz betez eta gaueko zerua gorrituz soldaduen zaldiek 
bizitzeko behar zuten belarrarekin. 

Gehienek, borrokatzeaz nekatuta, Muino Beltzak oso oso 
urruti zekuskiten, baina bere zaldi hori pikarta atseden harturik 
egon orduko, Zaldi Zoro lurralde hartako zurien aurka joan 
zen. Eskuarki, Ora, Zezen Motz, Azeri Beltz eta gudari gaz- 
teren batzuk zihoazen berarekin, cheyenne apur batzuk ere, 
beharbada, eta euren andreak ere bai. Gurdietako ondasunez 
zamatuta zekartzaten mandoak; behin mahaspasak ekarri zi- 
tuzten, zurien fruitu lehorrak; larruzko zaku bi goraino beteta 
ekarri zituzten; Zaldi Zorok ez zituen horiek dastatzen Lara- 
mieko aspaldiko garaietatik. Deiadarkaria bidali zuen umeen 

bila, eta zakuei zabalik eutsi zien umeek eskuak betetzen zi- 
tuzten bitartean eta begira egon zen nola sartzen zituzten aho 
barrura gauza gozo bitxi haiek. Beste aldi batean oihal zurizko 
bilkari handi bat eskuratu zuten, udako azpantarrak egiteko, 
polit-politak beira alezko marrekin alboetatik behera, edo ma- 
rra urdinekin eta kanpaitxoekin. Andreen soinekoetarako oi- 
hala ere bazegoen, eta baita itzalkin gorri dirdiratsu bat ere kir- 
ten baten gainean, Mokasin Bakar zaharrarentzat, zeina grizzly 
batek larri zauritu baitzuen, eta, batzuetan hilda bezala egoten 
baitzen beroarekin. Munizioa soilik zen eskuragaitza, hildako 
gizonek zekartzaten kartutxoak besterik ez zituzten lortzen. 

Muinoetara oso barrenera egindako bidaia batean, Zaldi Zoro, 
oharkabean, bakarrik atera zen kanpamentutik, eta, eguna 
argitu orduko, gain batetik begira zebilen zuriek han behean 
eraikitako hiriari; kanpadendaz eta zakuz egina zegoen; oso 
ugariak zirela ikusi zuen; eta andre eta gaztetxoak ere bazirela; 
geratzera etorritako jendea ziruditen. Hainbesteren aurka ezin 
egin zezakeen ezer; ordea, Muinoetan, alde guztietatik barreia- 
turik, gizonek lurra zulatzen ziharduten larre-txakurrak legez, 
eta horiek ehizatuz ibili zen. VVinchesterra erabili barik -horrek 
bere gerra oihua ozen bidaliko baitzuen haitzen artetik— gezi 
eta gerra txurro isilak erabili zituen. 

Orak aurkitu zuen, eta haserre mintzatu zitzaion bere isilpeko 
lana zela eta, etsaiez lepo zegoen lurraldera bakarrikjoate hura 
zela eta. “Neure laguna, zuk, dagoeneko, igaroak dituzu gudari 
gazte suharraren urte inozoak; zu orain herriarena zara; gure 
jendearengan pentsatu behar duzu, eta ez haiek larritzen ibilil”. 

Zaldi Zorok isilpean entzun zuen bere lagunaren errieta. Asko 
hil zituen egun apur horietan, zuriek bere anaia, Belatz Txiki 
gaztea, tirokatu ostean baino gehiago; baina hori gainezka egin 
duen ibaitik ateratako ahurkada baino gutxiago zen han. 

Beste gauza batzuk ere gertatu ziren uda horretan. Cheyenne 
lagunkoi batzuk denda zidorrean gora abiatuak ziren Hodei 
Gorrirenetik, baina eurt eragin zieten, eta, soldaduek Esku Bei- 
legi tiroz hil eta, ilajea erauzi zioten andre-ume izutuen begien 
aurrean 23 . Hori VVarbonet Creeken jazo zen, agentziatik lo aldi 
bakarrera, lagunkoien herrialdean. Ez zebiltzan borrokatzen, 
okela bila abiatuak soilik, agentzian urriegia zelako, eta negua 
zetorrelako hotz eta luze. Halaxe ba, Esku Beilegi lagunkoia, 
lurrean zetzan orain, tiro bakarra jo gabe. 

Eta Hiru Izar crow eta snakeak itzul zitezen zain zegoela, che- 
yenne aurkariek eta oglala apur batzuek bere soldaduak aurkitu 
zituzten -bai eta haiekin batera miatzaile zebiltzan merkatari 
seme batzuk ere- Big Hornsetan; eta lagun bezala hitz egiten 
saiatu ziren haiekin 24 . Tiroak baino ez zituztenez jaso, arboladi 
txiki batera jazarri zituzten. Han, Antilope Zuri cheyennea hil 
egin zuten, eta miatzaileek euren zaldiak eta munizioa hantxe 
utzi eta Hiru Izarrengana hanka egin zuten lasterka, hainbat 
loalditara zegoena lurralde oso zakarra bitarteko, eta jateko 
ezer gabe. Hartzailea ere haiekin zegoen, alboz eserita bere 
zaldi gainean, eta, zalditik jaistean, gudariak barre algaraka ibi- 
li ziren, gaixotasun txarreko ibilera zuelako antza, soldaduek 
ordainandreengandik harrapatzen zuten hura. Bidaia luze eta 
gogorra izango zen Goose Creekeko kanpamenturaino, guda- 
riak atzetik eramanda, janik eta atsedenik gabe, eta Hartzailea 
atzetik, hankak zabal-zabalik zihoala, eta Big Bat hari lagunduz. 

Orak eta Zaldi Zorok barre pixka bat egin zuten horren kontu- 
ra. Hartzaileak bere amaren herriak irakatsitako gauzak, bai eta 
gerripekoa ere, gizon zuriaren praken trukean aldatu zituen; 


23 Merrit koronelak cheyenneak harrapatu, l876ko uztailaren I7a. 

24 Sibleyren esploratzaileak, l876ko uztailaren 7a. 

aldiz, aurkarien dendetan bizi zenean eta euren kanpamentue- 
tako lakota andereñoak gorteiatzen zebilenean ez zuen gaixo 
txarreko ibilerarik. 


Azkenik miatzaileek berri eman zuten soldaduak abiatuak zire- 
la indiarren aurka, eta kanpamentu handia banatu behar izan 
zen. Agur dantza apur batzuk egon ziren; elkarri esaten zioten 
egunen batean zuriek alde egingo zutela euren lurretik, lehena- 
go ere joan ziren legez, eta orduan elkarrekin bizi ahal izango 
zirela bakean. 

Baina halako tristura ere bazegoen, baita gogor hitz egin zale 
zirenen artean ere, lehen kanpamentua, cheyenneena, abiatu 
zenean. Aizto Kamutsen jendea -Hodei Gorrirenetik beran- 
duegi alde egin zutenak Custerren gudurako- hantxe zihoan. 
Aurkari deitua izan zitekeen edonorengandik urrun joan gura 
zuten, negua Big Hornsetatik non edo non igarotzeko asmoz. 
Eta, hala, goizeko eguzkipean Powderraren ondotik zihoazela, 
andre askok une batez beharlekuak utzi, eta euren lagunei es- 
tutasunez begirageratu ziren. Han-hemenka gizonen batekere 
begiratzen zuen, eta zenbait gazte, oglala gudaririk onenetako 
batzuk, euren zaldien bila lastertu, eta cheyenneen atzetik za- 
malkatu ziren. Latza zen Zaldi Zororentzat haiek joaten ikus- 
tea; baina cheyenne andreak oso onak ziren, ez oglala batzuk 
bezain politak, baina irmo zirauten gizon baten ondoan, oso 
irmo. 

Hurrengo egunetan talde txiki asko agentzietarantz abiatu zi- 
ren ezarian. Zaldi Zorok eta Bide Handik bakean joaten utzi 
zieten, agentzietako indiarrak baitziren. Hala, geratu ziren bes- 
te lakotak bandetan banatu, eta Bear Butteko herrialderantz 
abiatu ziren, uda amaiera aldera ohikoa zutenez, poniak belar 

ederretan loditzeko eta salerosketa pixka bat egiteko ekialde- 
ko herriekin, munizioa lortu ere, beharbada. 

Aurkariak sakabanatu ahala, soldaduen armada handia ere 
-Little Big Hornekoak eta Goose Creekekoak- bi zatitan ba- 
natu zen; bata Yellowstone ibai ondotik joan zen; indiarrik ez 
zegoen lekutik, alegia; besteek, Hiru Izarren pean eta merkatari 
seme batzuk gidari eramanda, lorratz freskoei jarraitu zieten; 
beraz, lakotek berriro su eman zioten larreari euren narren 
atzetik, soldaduak eta haien zaldiak gosetzeko. Baina euriak hel- 
du ziren eta bota eta bota aritu zuen, harik eta narren hagek 
lur biguna goldatuz zihoazen arte, zuriek landatzeko egin ohi 
zuten bezala. 

Berri txarrak heldu ziren agentzietatik ere: han ere soldadu ge- 
hiago; eta agenteen ordez soldadu buruzagitxoak. Itun gizonak 
heldu zirela ere, berriro, Muino Beltzak erosteko, eta gogor 
hitz egiten zebiltzala, indiarrak Missourira eramanda gosetzeaz, 
edo Indiar Lurraldea zeritzoten hegoaldeko tokira eramanda. 

Gau batean Missouriko Standing Rock agentziatik bisitari bat 
heldu zen Zaldi Zororen kanpamentura. Kontatu zuen Bela- 
rrek, lagunkoi batek, biltzarrean altxatu eta esan zuela indiar 
lurra salba zitekeela artean ere, agentzietako gizonek armak, 
munizio eta hornidura guztiak hartu, eta aurkariekin batzeko 
indarra izanez gero. 

“Hou, hou I”, erantzun zioten apur batzuek, baina agentzietako 
buruzagi gehienak isilikgeratu ziren, aurpegiak beheratuz. 

“Ikusi, euren sudurrak lurrera begira, poni akituak bezalal”, aur- 
pegiratu zien Belarrek. Nola irabaziko dugu borroka hau halako 
gizonekin?”. 


443 


Eta orduan, Hiru Izarren soldaduek Burdin Lumari 25 eta bere 
berrogei dendei eraso zieten, Slim Buttesetik gertu. Horie- 
tako asko Buztan Marradunen agentziakoak ziren, eta Muino 
Beltzen inguruetatik bide eginez zihoazen, soldaduengandik 
urrun ibiltzeko esperantzaz eta neguak arroilak bete baino 
lehen agentziara heltzeko asmoz. Gizon gehienak kanpoan 
zebiltzan; batzuk munizio apur baten bila ehizarako; beste 
batzuk agentearengana joanak, itzultzeari buruz hitz egiteko. 
Orduan, euri lainotsuaren artetik, soldaduak agertu ziren, ar- 
mekin tiroka. Andre eta umeak hil zituzten, eta Burdin Lumari 
tiro bat jo zioten, eta bere sabelari eutsi beharzionez ezin izan 
zion bostekoa eman soldadu buruzagiari hura heldu zenean. 
Zuriek dendetako jendea uxatu orduko, den- dena hartu zuten 
eurentzat; soldaduetako askok, borrokaren erdian ere, eseri 
eta okela lehorra ausikika jateari ekin zioten, hain goseturik 
zeuden. Hartzailea miatzaileen artean zihoan, baina atzealdean 
urrun geratu zen, gurdiekin. 

"Baten batek hilko zuen beldurrez”, esan zuen Txikitok. As- 
kok ikusi gurako zuten lurrean botata, Aizto Odoltsu legez, 
erdi lakota zena ere, baina zatitan moztu zutena edonola ere, 
soldaduak herriaren aurka ekartzeagatik. Indiarrek bazekiten 
Hartzailea zela, miatzaileen artetik, lurralde hartan egondako 
bakarra. Beharbada beldur zen Burdin Lumak ikusia zuelako 
iparraldeko agentzietatik umea zenean, eta bazekizkien hark 
zertzuk egin zituen indiarrengana alde egin aitzin. Edo, be- 
harbada, merkatari semeak artean ibiltzeko arazoak zeuzkan 
gaixotasunagatik. 


25 Zuriek AmerikarZaldi deitua. Berarekin zihoan Erromatar Sudur 
minneconjoua zen, Adar Bakarren lagunkoietakoa. l876ko irailaren 9a. 

Baina Big Batek jendeari lagundu zion ahal beste. Su-etena 
lortzeko ahaleginean, soldadu buruzagiarengana joan eta esan 
zion soldaduak tiroka zebiltzala amildegi sakon batean ezku- 
tutako andre eta umeei. Hala, haiek gerarazi, eta Big Bat hara 
jaitsi zen, Burdin Luma zauritua eta beste babesgabeak han- 
dik ateratzera, hil zezaketen arren, zaurituek eta hildakoek 
hainbeste bihotz gaizto eragin eta gero. 

“Big Bat gizon ona da”, ados egon zen Zaldi Zoro istorioa 
kontatu ziotenean Slim Butteserako bidean. Ora, Hartz Os- 
tikatzaile eta gudariekin bizkor atera zen harantz, lasterkaria 
erasoaren berriekin heltzeaz bat. Baina Hiru Izarren beste mila 
soldadu heldu ziren hara, eta oglalek euren kartutxo urrie- 
kin ezin izan zuten gauza handirik egin: zuriak astiro joatera 
behartu; hainbeste non bere zaldi gosetuetako asko lokatzetan 
hil baitziren eta indiarrei atzemandako batzuk akitu. Atxilotu- 
tako gehienak askatu egin zituzten. Agian babesgabeekiko as- 
koz gogorrago jokatuko zuketen soldaduek gosetze ibilaldiaren 
ondorioz hain ahul egon ez balira, han zuri batzukgaldu baitzi- 
tuzten, eta Txikitoren gudariek Burdin Lumaren kanpamentura 
bisitan eramandako gauzak: buztan adarkatuko bandera bat, 
Custerren borrokakoa, eta soldadu jaka odoldu batzuk. 

Burdin Luma atzean geratu zen. “Beti lagunkoiak jotzen dituz- 
te”, esan zuen hil aurretik. Hasieran ez zion artatzen uzten 
sorgin zuriari. Ez zuen bizitzeko gurarik. Azkenik, soinari eus- 
teko manta bat estu loturik zuela, eta zurien botikarekin, loz 
estaltzeko minak, etzan egin zen. 


Azaroan, hosto erortze ilargian, berriak heldu ziren: Muino 
Beltzak salduta zeuden, eta Big Horn mendien mendebaldeko 
lurralde osoa ere bai; lakoten etxea. Jendeak hori entzun eta 

Zaldi Zororengana etorri zen, esnatu berri den umea bezala. 
Ezin zen egia izan hori; nor izan zitekeen hain inozoa? Gero, 
pentsatu zuten buruzagiei gizon zuriaren vvhiskya eman behar 
izan zietela. Baina, geroago jakin zutenez, oholesi barrura era- 
man zituzten eta papera irakurri zieten; indiarrei dena kentzen 
zien papera, eta Missourira joatera behartzen zituena, edo 
cheyenneek hainbeste gorrotatzen zuten hegoaldeko lur har- 
tara, Indiar Lurraldera. Hori lar gogorra zen, baita Zezen Eseri 
Ona bezalako lagunkoi handi batentzat ere. Haserre zutitu zen. 

"Ez dakigu ezer leku urrun horiezl”, oihu egin zuen. "Gure lu- 
rrean egon gura dugu. Paper hori sinatzeaz hitz egitea inozoke- 
ria hutsa da; jende gehiena iparraldean egonik hemen ez gaude 
nahiko ezer erabakitzekol”. 

Baina ez zuriek ez indiarrek ez zioten jaramonik egin; hortaz, 
bere hiru ahoko aiztoaren alde zapalarekin zartakoak jota, bai- 
ta Hodei Gorriri ere, oholesitik at bidali zituen, makal deitzen 
zielarik, eta euren umeen etxea diruaren truke salduko zuke- 
ten gizon merkeak. 

Egun hartan ez zen ezer egin, ezta hurrengoan ere, harik eta 
oglala, haserre batean eta etsiturik, Zaldi Zororen kanpamen- 
tura joan zela jakin zuten arte. Orduan papera atera zuten be- 
rriro ere, eta Hinmanek, zurien itzultzaileak, buruzagiekaldake- 
ta bat egin gura zuten bakoitzean, “Bai, bai", zioen. Adeitasun 
handiz egin zen dena, eta jan-edan oparoa egon zen. Eta, hala 
ere, ez zutenez saltzen, oholesiko ateak itxi eta buruzagiei esan 
zieten umeek ez zutela janik izango beraiek idazluma ukitu arte. 

Beraz, sinatu egin zuten, baita Buztan Marradunek ere, entzun 
zuenean Hodei Gorrik jadanik hori egina zuela. Hogeita hamar 
edo berrogei gizon zeuden guztira, l868ko itunak esan arren 

lakota herrialdeko ezer ezin zela saldu lau indiarretik hiru ados 
egon ezik. 

“Badakite oso gutxi garena”, esan zuen Zizare zaharrak, 
malkoak masail beltzaranetako zimurretatik behera erortzen 
zitzaizkiola, gauzak nola gertatu ziren entzutean. 

Hurrengo ilargia baino lehen berri gehiago izan zituzten. Itun 
gizonak Muino Beltzak eskatzera etorri bitartean, Hiru Izarrek 
agindu bat bidali zuen zaldi eta arma guztiak kentzeko Hodei 
Gorriri eta bere bandari, baina hark papera sinatu ondoren 
egiteko. Orain kontua egina zegoela, soldadu buruzagiak zera 
jarri zuen aitzakia, indiarrak agentzietatik alde egin zutela itu- 
na sinatu ostean. Haatik, soldaduengandik hurbil ibiltzen ziren 
batzuek bazuten aginduaren berri Muino Beltzen ituna baino 
askoz lehenagotilc 26 . 

Txakur Gorri eta aspaldi hildako Hartz Menderatzaileren anaia 
Hosto Gorri Bad Faceekin zeuden goiz hotz hartan. Lo larrue- 
tatik babesgabe esnatuta, soldaduen armak euren aurka zuzen- 
duta, ikusi behar izan zituzten pawnee miatzaile gorrotagarriek 
euren zaldiak eramaten, euren zorroak eta gauzak arakatzen 
arma eta munizio bila, eta denda batzuk erretzen; eta gero, de- 
nak, Hodei Gorri ere bai, agentziako oholesira joan ziren; sol- 
dadu jakaz jantzitako pawnee-ek lakota gudariei irainak esanez 
zihoazen, orain esku-hutsik zeudela. Hodei Gorriren emaztea- 
ren oilo zuriak ere kendu zizkieten. 

Agentzian, Aita Handiaren mandatari batzuk aurkitu zituzten, 
berriro itzuliak, baina oraingoan buruzagiak Indiar Lurraldera 
eramatera: ele goxoz mintzo ziren gizon horiek berberek agin- 


26 Gutun konfidentziala, Crook-ek Merrit-i, l876ko irailaren 25a; 28. Gutun 
Liburua, Platteko Departamentua. 

du zieten, artean ilargi bat ere ez zela, Muino Beltzak salduz 
gero jendea zaindu eta babestuko zutela. Eta dagoeneko preso 
zihoazen. 

Hiru Izar ere agentzian zegoen; oglala gaztea eskatzen zebilen, 
baita Bad Facea ere, lagun ziezaieten iparraldeko euren seni- 
deen aurka. Eta batzar batean Hodei Gorriri esan zion Buztan 
Marradun egin zutela agentzia bietako buruzagi, baita oglalen 
buruzagi ere. 

“Ahh-h, gogorra izan behar da, hainbeste urte egon ondoren 
zuriei laguntzen”, esan zuten aurkariek. 

Bai, hainbeste urteren buruan, behin oglalen gudari handia izan 
zena, orain bere narrarako ponirikere ez zeukan beste edonor 
bezalakoa zen; eta hori egin zioten nortzuk eta VVashington 
zeritzoten zurien hirian botere handia eman ziotenek. La- 
gunkoien gaineko boterea jaso zuen, eta agentzia eta urte- 
rokoen gaineko boterea; baita Beldur zaharraren lapikoaren 
gainekoa ere. Eta iparraldeko lurretan ere nahikoa botere izan 
zuen; buruzagien elkartea apurtzeko beste, eta Zaldi Zorori 
ator iletsua eranzteko eta Bufalo Beltz beragandik eramateko. 
Botere hura, nolabait, oglala denda guztietan sartzera iritzi zen, 
euritearen hezetasuna edo bisutsaren hotza sartzen den legez, 
ezari- ezarian eta oharkabean. Orain ofizial aho iledunaren hitz 
bakarrarekin hori guztia amaitua zen. 

Baina Zizarek eta Bide Handik, baita Biki Beltzek ere, zeintzuek 
Hodei Gorri aspalditik ezagutzen baitzuten, istorio mordoa 
kontatu zuten bere azpijoko eta zuhurkeriei buruz. Bad Face 
horren aurrean, Hiru Izar deitutako soldadu buruzagia ez al zen 
konturatuko haurtxo bat besterik ez zela bere sehaskan? 

Iparraldetik ere jaso zituzten berriak zaldi zorotarrek. Miles-ek, 
indiarrek Hartz Beroki zeritzoten ofizialak, gotorleku bat eraiki 
zuen Yellovvstonen, Tongue Ibaiaren bokalean bertan; herria- 
ren bihotzaren aurka destatutako gurdi arma lakoa zen hori. 
Hunkpapek aurkitu zuten lehendabizi ofiziala eta bere gurdi 
karabanari eraso zioten; mando ugari atzeman zizkieten, baina, 
besteek bihurtu eta, euren gurpilak ibaian behera bideratu be- 
zain laster, joaten utzi zieten. Handik egun gutxira Zezen Eserik 
berriro tiroketa izan zuen soldaduekin. Beraz, Praka Handiri 
-zuriekin arazoak zeuzkan beste merkatari seme bat- gutun 
bat idatzi eragin zion, larrean uzteko makilatxo batean sartuta, 
Hartz Berokiri itaunduz ea zergatik zetorren indiar lurrera eta 
izutzen zuen bufaloa. 

Zaldi Zorok ezinegonaz begiratu zion kontu horri. Ez zituen 
gogoko merkatarien seme idazle horiek. Aurrena Altze Argal 
izan zen, Hodei Gorri erakarriz; gero Hartzailea ibili zen Zezen 
Eseriren atzetik; eta orain Praka Handi hori, Johnny Brughier. 
Baina Hartz Berokik beste soldadu buruzagiak bezala jokatu 
zuen. Gutuna irakurri eta batzarra egin zuen Zezen Eserirekin, 
eta, pipatzeak eta hizketak aurrera zihoazen bitartean, solda- 
duak herriari eraso egitera igotzen ari ziren. Hunkpapak itzuri 
egin zitzaizkien, baina, lasterka joan behar izan zutenez neguko 
okela asko galdu zuten, baita denda eta poni asko ere. 

"Ez dago soldadu buruzagiez fldatzerik babesgabeak ondoan 
egonik”, esan zien Zaldi Zorok su inguruan zeudenei. 

“Hou I”. Baina indartsu datoz bazter guztietatik, eta bufaloa oso 
urri dabil”, kexatu zen dendan umeakzituen gizon bat. 

"Laster ez da bufalorik izango inon, soldaduak besterik ez; eta 
Hartz Berokik ondo tratatuko gaituela agindu digu harrapa 


449 


gaitzan uzten badiogu”, esan zuen beste batek, eta asko bera- 
rekin ados agertu ziren. 

Ahh-h, negu hartan jendea poni gaixoak legez zebilen, buru- 
makur; hala iruditzen zitzaion Zaldi Zorori. Baina norbaitek 
ozen hitz egin zuen amore emate horren aurka; atzean, an- 
dreen errenkadan eserita zegoen norbait. "Hobe da borrokan 
hiltzeal", oihu egin zuen, hain ozen eta amorru biziz esanez hori 
Zaldi Zororen bihotza puztu egin zen hori entzutean. Ez zeu- 
den garaiturik andreen artean halako indarra egon bitartean. 

Hurrengo egunean joan egin zen, eta Tongueko soldaduen behi 
taldea ekarri zuen; okela kirasduna, baina sabela jota geratu ez 
zedin lagungarria. 


Hosto erortze ilargi bukaeran, Zaldi Zororen miatzaileak za- 
malka itzuli ziren Bide Santu zaharretikzehar egindako behake- 
tatik. Soldaduak Fettermanetik abiatuak ziren iparraldera, ne- 
guko kanpainarako; oinez eta zaldiz zetozen. Bufalo berokiak 
eta larruzko kapak zeuzkaten, eta, nahiz Hiru Izarrek ez lortu 
hegoaldeko agentzietatikgura zituen ehunka indiar miatzaileak, 
batzuk bai lortu zituen: merkatari semeak, lakotak, cheyenneak 
eta blue cloudak; orotara hirurogei. 

“Gure hirurogei lagun eta senide soldaduei lagunduzl”. 

Eta beste asko euren etsai zaharren artetik -snakeak eta 
pawneeak- hirurehun indiar miatzaile gutxi gorabehera. 

Lakoten erdiguneko kanpamentuetan hori aipatzen hasita bes- 
terik ez zeuden cheyenne herrixka oso bat heldu zenean berri- 
ro ere elurretan zehar oinez. Gizonak aurrealdetik zetozen ba- 

besgabeen oin izoztuentzat urratsa ebakiz 27 . Oraingoan Aizto 
Kamutsen herria zen, arazoetatik aldendu guran Big Hornseta- 
ra joandako berberak. Agentziara ere bidalia zuten hitza, itzu- 
liko zirela esanez, ondo tratatzen bazituzten. 

“Ahh-h, cheyenneak... soldaduetatik begiratuko ahal ziren be- 
roien aurka borrokatzen ziren bezain ondol”, otu zitzaion Zaldi 
Zorori, bere kanpamentura iheska zetorren jende hori hartzera 
ateratzen zelarik, bigarrenez urtebetean. Egun hartakoa bene- 
tan okerra zen: asko ia biluzik, hildako zaldien larru fresko apur 
batzuengatik salbu; esku-oinak leituta zeuzkaten askok; haur- 
txo txikiak kolkoan hilik zekartzaten andreek. Aizto Kamutsen 
bihotza lur jota aurkitu zuen, bere buruari errua botaz. Solda- 
duak inguruan zebiltzala zekiten; miatzaileek esan zuten euren 
ezkutaleku ondotik igaro zirela, zeina Powder goialdeko arroila 
batean baitzegoen, Zaldi Zororen kanpamenturako bidean. 
Berak eta beste askok bidean atzera egin gura zuten, baina, 
Azken Zezen, Azeri elkarteko buruzagia, egoskorra zen. Garai- 
pen dantza egin beharra zegoen lortu berri zituzten snakeen 
hogeita hamar ilajeekin; eta halaxe egin zen; inork jakin gabe 
indiar miatzaileek harrapatuta zeukatela Kastore Presa gaztea, 
eta esan ziela kanpamentua non zegoen besteak soldaduenak 
zirela jakin aurretik. Dantzaldiak gau osoan iraun zuen, andre 
gazteak elkarrekin lotuta ibiliz, cheyenneek batzuetan egiten 
zuten bezala. Egunsentian lauzpabost tiro entzun zituzten. Or- 
duan snake pila bat ikusi zuten gailur baten erlaitzean; ordurako 
pawnee eta soldaduak ibarrean ziren, zamaltzainak aurretik zi- 
hoazela ihesi. Dantzariak ihes egiten saiatu ziren, baina artean 
loturik zeuden, eta, elkarren gainera erortzen ziren miatzai- 
leek eta soldaduek eraso egin ahala. Hil zuten lehena Aizto 


27 Aizto Kamutsen gudua, !876ko azaroaren 25a. 

Kamutsen seme gaztea izan zen. Soldaduen aurrean jarri zen 
bakarrik, eta tiro egin zioten. 

Ordurako kanpamentu osoa esna zegoen; andre eta umeak, 
sakabanaturik, arroilako horma pikoetarantz zihoazen, asko 
erdi-jantzirik eta mokasinik gabe; gizon gehienak, lo larruetatik 
jaikita, biluzik borrokatzen ziren, erasotzaileei eusteko ahale- 
ginean. Hildakoak egon ziren bertan, eta zauritu ugari; Otso 
Txiki lau aldiz jo zuten. la egun osoan borrokatu ziren, beraiek 
eraikitako parapetoen ostean; baina zaldiak eta kanpamentua 
galdurikzeuden, baita okela eta larru guztiakere, eta cheyenne 
andreen beira alezko lan finak. 

Dena suntsituta egonik, iparraldera abiatu ziren, Big Hornsen 
aldapetan gora, Medicine VVater igaro eta Tonguetik behera, 
Beaver Creekerantz; bidaia gogorreko hamaika loaldi. Zauri- 
tuak, gaztetxoenak eta ahulak bidean hil egin ziren. 

"Eey-eel", negar egin zuten andreekgauza oker hori entzutean, 
eta cheyenneek laguntza handia behar zuten arren, eta oglalak 
aberats ez zebiltzan arren, inor ez zen gosez eta hotzez ohe- 
ratu gau hartan. 

Batzar dendan, kontakizuna entzun bitartean, Zaldi Zoro bere 
pipa txikiari zupadaka ari zitzaion: itzalak bailiran elur izoztuan 
barrena heldutako soldadu eta miatzaileak; hain isilki helduak 
kanpoan begira zebiltzan cheyenneek ez zuten ezer ikusi edo 
entzun. Bere inguruan zeuden lakotak artega zeuden, mendi le- 
hoi bat usaintzean behor erditu berriak duen artegatasuna be- 
zalakoa. Eta Zaldi Zorok, hori ikusteaz bat, bere piparen hodi 
motzarekin igurtzi zuen musua, pentsakor, ukitzen ari zen or- 
bainaz oroitu barik, bihotza larritzeko nahikoa kontu baitzuen 
han. 

Azkenik, batzarra amaitu zenean, urrutitik jazarritako jendea- 
rentzat behin-behinean prestatutako denden artetik ibiltzera 
atera zen. Mehetuz zihoan ilargi saihetsaren azpian, kanpamen- 
tu berria ilun zegoen, eta isilik, zauritutako andre baten intzi- 
ria izan ezik; oinak hain izozturik zituen galdu egingo zituen, 
neguko tranpa baten burdinan harrapatutako otsoaren atza- 
parra legez. Bat-batean umetxo batek, ametsetan, "soldaduak, 
ama, soldaduakl”, oihu egin eta, aztoramena eragin zuen ingu- 
ruan; denden ate-hegaletatik andreek larriturik atera zituzten 
buruak; baina amaren ahots apala entzun zen berehala, halaxe 
abestuz: 


Egizu lo, neure mozolo, 
ez dator soldaduriktiroka, 
toki onean gaude hemen, 

Gizon Bitxiaren zorkiak 
herri osoa du babesten. 

Egizu lo, neure mozolo. 

Halako abesti bat asmatu zuen; hain xumea zen aterpe batean 
poni zahar bat zirudien kanpamentuko itzalen artean atseden 
hartuz. 

Zaldi Zoro bizkor aldendu zen, mendialdera, hain sarri egin ohi 
zuen eran; nahiz batzuek beretarrekin geratu beharko zukeela 
esan, orain euren bihotzak harri izoztuak legez zirela. 

Halaxe ba, oglala denda batzuk erortzen ikusi behar izan zi- 
tuen, hil hurren zen ilargi argitan; andreek bizkor eta isilik ekin 
zioten dendak batzeari, eta gizonek horiek arrastaka eramaten 
lagundu, kanpamentuaren behealdean zain zeuden narretara. 
Ihes zihoan jendea, cheyennei jazotakoa ikusirik; txakur izutuak 
bezala, lasterka zihoazen oglalak, buztana hankartean, zurien 

uharteetarantz; jakin arren han ez zizkietela ezta euren poniak 
ezer utziko, jateko poniak baino ez zirenean geratzen. 

Baina orduan ohartu zen hori inguratutako taldetik banatzen 
den bufalo sorta bezalakoa izango zela: horiei jarraitzen saia- 
tuko zirela beste hainbat eta hainbat. Hortaz, akicitei ozenki dei 
egin, eta iheslarien atzetik bidali zituen. Itzuli eragin zituzten, 
eta denden hagak eta arkuak hautsi eta zaldiak hil zizkieten. Ez 
zen agentzietan gertatuko zitzaiena baino gehiago; eta hemen, 
behintzat, batekjaten zuen artean denekjango zuten. 


Cheyenneek atseden hartutakoan, herri osoa Tonguen gora 
abiatu zen, joan ahala ehizatuz. Izotza sendo zegoen, eta kanpa- 
mentu handia atzera eta aurrera aritu zen hainbat alditan, hon- 
darrez betetako lorratzei jarraituz, ea bufalo apurren batzuk 
atzeman zitzaketen, okela apur bat eta denda batzuk egite- 
ko, eta ezer barikgeratu zirenentzat. Elurra sakon zegoen, eta 
Tongue Riverreko gotorlekutikZaldi Zorok harrapatutako behi 
taldetxoa hezurretan geratzen ari zen, hainbeste non hil egin 
behar izan baitzituzten; eta, goizero-goizero, udako guduan 
lortutako american zaldi ederrak hilda agertzen ziren, ezin zu- 
telako belarrik zapaldu elurragatik, edo makalaren azalik jan; 
baina larrutarako baliatu zituzten denak. 

Ilargia haztean, Hodei Gorriren agentziatik gizon batzuk heldu 
ziren berriekin. Hiru Izarren miatzaile indiarrak eta merkata- 
ri semeak harengana joan ziren Aizto Kamutsen borrokaldia 
eta gero, eta esan zioten berak alde eginez gero eta indiarrak 
elurretan jazartzeari utzizgero, eurakahaleginduko zirela buru- 
zagiak ekartzen. Baina haiek hori egin aurretik, berak hitzeman 
behar zuen agentziak emango zizkietela euren lurrean, ez 


454 


Zaldi Zoro 

Mari Sandoz • Aitor Fresnedo Gerrikabeitia 

Herriaren gizona 


Missourira edo Indiar Lurraldera bidali, baiziketa euren lurrean 
bertan geratu ahal izango zirela. 

Oso indartsu hitz egin zuten horren alde, eta beraz, Crook 
jeneralak hitza eman zuen. “Zuri baten agintzarial”, esan zuen 
Zaldi Zorok, bere pipa hustuz. 

“Hou, hou I”, ados egon ziren beste batzuk, baita Zezen Eseri 
oglala ere. 

Bai, zuri baten agintzaria, onetsi zuten mezulariek, baina bere 
soldaduak indiar herrialdetik kanpo eraman zituen, eta ziur 
beste zuri on batzuk ere bazeudela, Maior Twiss euren aita 
zaharraz gainera. Haien ustez, Hiru Izar halakoa zen. Inoiz ez 
zuen hitz egiten indiarrak garbitzeaz, Adats Luzek eta Gratta- 
nek egin ohi zuten bezala, edo Fettermanek Pineyn bezala. 
Hiru Izarrek bakea maite zuen. 

Aurkariak luzaroan egon ziren batzarturik horren inguruan, eta 
erabaki zuten euren agentzien agintza sinetsi arren, hobe zu- 
tela han iparraldeko lurretan geratu, era horretan zuriak ez zi- 
ren beraiez ahaztuko. Hartz Berokirengana joan zitezkeen, eta 
Hodei Gorriren inguruetatik aldenduta ibili, han zurien usaina 
haize guztietan baitzebilen, eta oglalen arteko arazo zaharrek 
baitzirauten; eta, orain, berriago zen bekaizkeria bat: Hodei 
Gorri eta Buztan Marradunen artekoa. Tongueko gotorlekura 
joandako laurehun dendak -Missouriko indiarrak eta hunkpa- 
pak- ongi elikaturik zeuden, eta inor ez zuten zigortu azken 
udako borrokaldiagatik. Hortaz, Zaldi Zoro, Bide Handi, Ora 
eta Orein Herrenek, ikusteko zer egin zezakeen soldadu buru- 
zagiakeuren alde, erabaki zuten gizon batzuk bertara bidaltzea: 
oglala batzuk, Zezen Eseri aitzindari -bere urrezko apaindura- 
zko errifle barik- eta minneconjou batzuk, Zezen Arrano ai- 
tzindari; horrek jadanik beretarrak eramanak zituen hara, eta 

Hartz Berokik esan zion nahi zuenero joan zedila hitz egitera, 
bandera zuri bat eramanez betiere, gaizki ulerturik egon ez 
zedin. 

Zuhaitz zartatze ilargi bukaeran, abenduan, gizonok Tongueko 
bokalean zegoen gotorlekurantz zamalkatu ziren, Zezen Eseri 
Ona aurrean, eta lantza bat eramanez oihal zuri batekin. Bere 
atzetik, errenkada batean, besteak zihoazen, denak armarik 
gabe; gudari gazteek gotorlekutik atzemandako ameñcan zaldi 
batzuk ere bazeramatzaten, soldaduei itzultzeko; zortzi gizon 
eder bakean joanez. Eta handik atzerago, oso urrun, mendi ma- 
gal batean, minneconjouen eta oglalen hogeita bost buruzagiak 
zeuden itxaroan. Han zegoen Zaldi Zoro ere, eta Zezen Bihotz 
Gaizto bere ondoan, margo kontakizuna egiteko bere herria- 
rentzat handi zen egun hartaz. 

Lakotakgotorlekura hurbiltzean, oholesiaren kanpoaldean kan- 
patuta zeuden crow miatzaile batzuk oihuka heldu ziren: “Hou, 
hou I”, eskuei eraginez; baina bat-batean indiar bisitariei tiroka 
hasi zitzaizkien soldaduen egur pilen atzealdetik. Tiroketan, 
ahal izan zutenek, zaldiak zigortuta alde egin zuten, baina bake 
gizonetako bost hantxe utzi behar izan zituzten lurrean botata, 
Zezen Eseri Ona besteak beste. 

Soldaduak erauntsian irten ziren, euren errifleak crowengana 
zuzenduta, eta lakotei “Houl Hou, cola I", oihuka. Baina Zaldi 
Zoro eta besteak amildegietarantz gibelatu ziren, gurdi armen 
tiramenetik kanpo, gotorlekuan horiek zeuzkatela baitzekiten. 
Soldadu buruzagitxo bat haiek berriz erakartzen saiatu bitar- 
tean, beste batek crowei esetsi zien -ordurako euren agen- 
tziarantz ihesi zihoazenak-; horien ondasunak eta hamabi zaldi 
hartu, eta lakotei bidali zizkien; haatikZaldi Zorokezzion beste 
inori uzten hara jaisten. Bost gizon eder galduak zituzten, non 
eta gizon zuriaren bake ikurraren pean bertan. Aski. 

Beraz, euren herrira itzuli ziren, zeina, bake hitz ederren zain, ez 
baitzegoen oso urruti. Eta Xal Beltzek bere gizonaren aurpegia 
ikustean, bere denda jasotzera joan zen, isilik, berriz elurretan 
alderrai ibiltzeko; eta makala moztera zaldientzat. Eta gizonak 
bufaloa ehizatzera lapikorako; mundu oro prest gau eta egun, 
arineketan aldentzeko zaldizko soldaduengandik, eurentarrek 
berek zekarzkietenak. 


Herriak, heroien elezaharren sasoian, Missouri zeharkatu zue- 
netik, zaharrek gogora zezaketen negurik txarrena izan zen. 
Udazkeneko altzearen araldi txistuarekin elurra sendo heldu 
zen, eta hotza handitu ahala, aurkariak ezagutzen zuten le- 
kurik epelenerantz joan ziren, Tonguera, VVoman Creeketik 
beherago, non amildegiak euren ostean altxatzen baitziren 
ipar haizeari jarkiz. Jendea hain artega zebilen ezen sorginek 
zaldi pila lortu zuten. Little Big Horneko gudutik bere buruari 
Adats Luze deitzen zion batek -Custerren espirituarekin lan 
egiten zuela esaten baitzuen- zorki bereziki indartsua zegien. 
Balen aurka babestuta zegoela erakusteko, gudarietako batzuei 
bere kontra tiro egiteko esan zien, eta, orduan, berun zati za- 
palak jaso zituen bere gerripekoaren zintaren azpitik, eskuan 
erakutsiz guztiei. Baina gudariekgogokoen zutenazen munizioa 
egiteko zuen boterea. Gau osoan sorgintzan aritu zen bere 
dendan; goialdetik ateratzen zen keak usain arraroa zuen, eze- 
zaguna, eta bere kantu eta danbor hotsak kanpamentu osotik 
entzuten ziren. Goizean zortzi kutxa bete kartutxo erakutsi 
zizkien, berriak, Adats Luzeren guduan hartutako armentzat 
egoki zirenak. Gizon gazteek hori ikustean zaldi onak lotu zi- 
tuzten bere dendaren kanpoaldean, eta, euren armak eta ge- 
rrikoak beterik, itxaropen berri horrekin oso indartsu, joan 
egin ziren. 

Horren ondoren, Zaldi Zoro mendialdera zamalkatu zen berriz. 
Kartutxo horiek lehenago ikusiak zeuzkan, horiek eskuratzen 
lagundu zuen aurreko udazkenean slotekin -Red Riverreko 
mestizoekin- izandako batzar batean. Agian ona zen Adats 
Luze jendeari indarra ematen edukitzea, euren bihotzak altxa- 
tuz gisa horretan; baina Zaldi Zorok bazekien beste leku bati 
begiratu behar ziola. Hortaz, elurretan zeharjoan zen, aspaldi 
bufalo zuria ikusi zuen mendira. Gaur ez zegoen aztarnarik, 
untxiarena eta otsoarena izan ezik; ez zen bufaloaren zantzurik 
inon ere; ezer ez zitzaion mintzatzen. 

Gau aldera hodei gris bat bizkor gerturatu zen iparraldetik, hai- 
zea eta elurra ekarriz bere baitan. Zaldi Zorok haren indarra 
igarri zuen, bere inguruko lur eta zeru guztiaren indarra bera- 
gandik hur; horixe eskuratuko ahal zuen! Hori baino gutxiago 
zen ezerk ezingo zuen bere herria salbatu une hartan. Izerdi 
etxola bat eraiki zuen di-da; aldean zekarren zilar salbia landa- 
rearekin bere burua igurtzi, eta, ondoren, mendi gain hartan 
etzan zen bere larrutan bildurik, ekaitzarekin amesteko itxaro- 
penaz. Baina etorri zen bezain bizkor joan zen, eta orduan iza- 
rrak baino ez ziren geratu, otso eta koioteen uluak, eta egun- 
senti argi eta hotz bat. 

Hildako bake gizonen aldeko dolua bukatu zenean, bi mezulari 
etorri ziren iparraldeko agentzietatik, esanez zuriek gura zutela 
indiarrak bertara joatea; janaria eta jantziak emango zizkietela, 
baita olanakere dendentzako. Mezulariekaiztoaren puntarekin 
zin egin zuten, jakinik horrexek hil egingo zituela gezurra esate- 
kotan. Baina beste zerbait ere esan behar zuten: arma guztiak 
kenduko zizkieten, eta zaldiak. 

“Hoppo I”, oihu egin zuten gudari gazteetako batzuek, mezula- 
rien kontura zartakoak zenbatzeko aurreratuz. Gizon helduak 
nasaiago mintzatu ziren: sekula ez ziren horretara makurtuko, 

ez euren bularrean bizitzarik zen bitartean, eta no bow batek 
joateaz hitz egitean, herri horretako beste bat, Hartz Gorri, 
bere aurka mintzatu zen haserre. Gizon ederrak bidali zituzten 
agentzietan zer zen ikustera. Orain giltzapean zeuzkaten, eta 
anaia bat, euren aurrean eserita zegoen mezularietako bat, he- 
rriko besteak eramatera zetorren orain. 

“Zer uste dute zuriek, ez dakigula oraindikjende gehiagorentzat 
lekua dutela euren burdin etxeetan, eta euren kateakgogorrak 
eta oso luzeak direla, gu guztiak atxikitzeko beste? 1 ', egin zuen 
oihu. 

Eta halaxe ibili ziren oso berandu arte. Batzarra amaituta ze- 
goenean mezulariak ahalegindu egin ziren bahituen sendiakeu- 
rekin eramaten. Baina Zaldi Zorok esan zuen kanpamentua uz- 
ten zuen edonori jarraituko ziotela eta zigorra jasoko zuela. Eta, 
hala ere, hamahiru dendak alde egin zuten elurraren iluntasun 
zurian, egunak argitu orduko urrun egonez. Baina, bat-batean, 
Zaldi Zoro zuten aurrean, bere zaldi pikartaren gainean eta 
atzean gudari asko zituela. Hitz eman bezala, iheslarien zaldiak 
hil, eta euren su arma, arku eta aiztoak kendu zizkieten. Orain 
joan zitezkeen zuriengana, hala gura izanez gero. 

Baina elurra oso sakona zen, ipar agentzietarako bidea luzeegia 
mokasinentzat, eta, beraz, kanpamentura itzuli ziren. Hurren- 
go goizean berriz saiatu ziren, agerian, herri osoaren aurrean. 
Oraingoan akicitak etorri ziren eta horma isil bat egin zuten 
haien inguruan. Halaxe ba, mezulariak bakarrikjoan ziren. Gero 
bahituen lau denden bila itzuli ziren oharkabean, eta Zaldi Zo- 
rok iluntasunean barrena joaten ikusi zituen, eta utzi egin zien, 
ohartu baitzen minneconjou eta no bowen ehun eta berro- 
geita hamar denda gutxienez joango ziratekeela une hartan, 
ausartu balira. Zirudienez, herria zatituta zegoen erabat. 

Orduan, bake eleketa horren erdian, Hartz Berokiren solda- 
duakTonguen gora abiatu ziren; gizon asko, gurdi arma birekin. 
Kanpamentuak haien bide erdi-erdian zeuden, baina ez ziren 
aldendu. Nora joango ziren? galdetzen zuen jendeak; Zaldi Zo- 
rok berak ere ez zien jadanik adorerik ematen ihesaldi gehia- 
gotarako. 

Urtarrilaren batean soldaduak beheko kanpamentuetara heldu 
ziren. Gudariak haiei jarkitzera atera ziren, jendea ibaian gora 
aldendu arte. Bi egun geroago gauza bera egin behar izan zuten 
berriro; eta soldaduak atzetik izan zituzten, mikak ibiltzen diren 
legez bizkarra urratuta duen zaldiaren atzetik, baina ez zuten 
Poisons Springseko olio beltzik haiek uxatzeko, txori buztan lu- 
zeekin egiten den bezala. Azkenik sakabanatzea erabaki zuten, 
Tongue herrialdeko arroila epelak utzirik, altzeak bere neguko 
eremuak uzten dituen bezain gogo txarrez. 

Baina berriro entzun zen oihu bat gauaren erdian: “Soldaduak 
datozl”. Eta, iluntasun lainotsuan barrena, herriak lasterka ihes 
egin zuen, Tonguera berriro, Hanging Woman Creekera, Zaldi 
Zororengana, albait bizkorren, eta gudariak kokaturik solda- 
duen eta babesgabeen artean, zeukaten munizio apurrarekin 
eta arku eta gerra txurroekin borrokatzeko prest 28 . Elkartu zi- 
renean, Zaldi Zorok ibaiaren ikuspegia zuen gailur garai batera 
eraman zituen gizonak, euren egonguneari eusteko itxarope- 
narekin; gudaririk gabe andreek ez zutelako aurrera jarraituko, 
izutuegi baitzeuden neguko lainoarekin, zuhaitz eta belar oro 
izoztuta baitzituen horrek, eta erabat ezkutatzen baitzuen be- 
giaren aurrean bertan zegoena. 


28 Miles-en erasoa Zaldi Zorori, l877ko urtarrilaren 8a. 

Gailur garaitik, neguko egunsenti hartan, Zaldi Zorok eta bere 
gudariek hodei batetik bezala agertzen ikusi zituzten oinezko 
soldaduak; eta han geratu ziren, euren azpiko ibarrean. 
Kanpatzen zebiltzala zirudien, eta su handiak egin zituzten, 
berotzeko eta jana prestatzeko. Kafearen usaina sendo hel- 
du zitzaien zelatari zebiltzan gudariei, eta baita euren atzean 
zeudenei ere, hotz eta gose ziren haiei, eta iheserako zorroak 
prest eduki beharrez zebiltzanei. Orduan gurdi armak tiroka 
hasi ziren. Danbatekoak lainopean motel eta sakon entzuten zi- 
ren, baina ez zirudien horrek indiarrak izutzen zituenik jadanik. 
Txikitxoak bizkarrean lotuta, andreak ikustera atera ziren: bola 
biribilek eztanda egiten zuten, eta belarretatik izotz bizarduna 
altxatzen zuten airean, puztutako irina bezala. Batzuk lur leitutik 
biraka joan, eta, eztanda egin gabe, erdi lurperatuta geratzen 
ziren, eta mutikoak horien atzetik zihoazen. Altze Beltz Gaz- 
teak eta beste mutiko batek, bion artean, halako bat eraman 
zioten Zaldi Zorori. Eurekin batera begira geratu zitzaion, eta 
gogoratu zuen, behin, berak eta beste mutikoek gauza horiez 
hitz egin zutela mormoi behia hil ondorengo udako gau hartan, 
gurdi armak etorri zirenean hurrengo egunean Hartz Mende- 
ratzaileren kanpamentura. Oroitu zuen Beldur Gazteak, ordu- 
rako besteek baino urrutiago ikusiz, esan zuela gurdi arma bat 
ezin zela ona izan indiarrentzat, ezingo zutelako inoiz munizioa 
egin. Ematen zuen bizi oso bat igaroa zela hura zuriengana joan 
zenetik. 

Apur bat gerotxoago, lainoa pixka bat altxatu eta elur gris bat 
erortzen hasi zen. Orduan, soldaduek ibaiko lei labainkorra 
zeharkatzeari ekin zioten, eta indiarrak haiei buru egiten hasi 
ziren, gehienbat gorantz zuzendutako geziekin, soldaduen gai- 
nera eror zitezen; baina haien bufalo berokiak oso sendoak 
ziren eta euren armek urrun bidaltzen zituzten balak, gudariak 
harkaitzen artean gordeta egotera beharturik. 

Guztien artetik gudari bakar bat zegoen inozokeriatan hasteko 
bezain herratsu egun hartan: Bele Handi, cheyenne bat. Aizto 
Kamutsen erasoan hildakoen artean senideakzituen, eta atxilo- 
tu berri zituzten andre batzuen artean ere bai. Azarri ekin zion 
oinez, atzera-aurrera erlaitzetik zehar, indiarren eta soldaduen 
artean; bere gerra bonetaren lumazko muturrek elurretan 
aztarna uzten zuten, eta Little Big Horneko guduan hartutako 
su arma bat zeraman eskuan; soldaduen balek bere inguruko 
harkaitzetan jo zuten. Azkenikjo egin zioten, eta norbaitek he- 
rrestan ekarri zuen euren inguruan erortzen zen elurra bezain 
sendoa zen berunaren artetik. 

Lantza eta geziekin, eta ekaitzaren erdira ateratzera ausartzen 
zen edozein soldaduren aurka arma hustuak txurroak baili- 
ran eraginez, gudariek zuriei eutsi egin zieten, harik eta an- 
dreak Tonguen gora alde egin zuten arte, eta handik Little 
Big Hornerantz. Zaldi Zoro, Ora eta bi cheyenne atzeguar- 
dia zaintzen zihoazen, eta hainbat soldadu erori ziren bertatik 
bertarako borrokan; baina ez zegoen astirik zartako eta ila- 
jeetarako, ezta bihotzik ere ezer hartzeko, munizioaz beste. 
Azkenik eurak ere bisutsetan barrena murgildu ziren, aztarna- 
rik utzi barik; eta, hala, soldaduak berandu arte ez ziren jabetu 
indiarrak joanak zirenik Hanging Womanetik. 

Ipar haize hotzetan barrena bidaiatu zuen herriak, gau osoan, 
eta hurrengo egunean ere bai. Poniek buztanak hankartean 
sartuta zeramatzaten. Eguzkia behor esne izoztua bezain zur- 
bil zegoen, eta su bihurtu zen alde bietan. Bele Handi bidean 
hil zen. Galdutako bi lakotekin, guztira hiru ziren eroritako gi- 
zonak; hildako soldaduak askoz gehiago ziren, baina inork ez 
zuen garaipen dantzarik egiteaz hitz egin. Eta miatzaileak hel- 
du zirenean ere, esanez Hartz Beroki berriz abiatua zela bere 
gotorlekurantz, indiarrek aurrera jarraitu zuten, ez baitzuten 

geratzeko bihotzik. Zaldi Zororen kanpamentu bati eraso egin 
ahal bazioten soldaduek, non egongo zen jendea babesean? 

Hortaz, aurrera jarraitu zuten; azken aurreko udan piztutako 
suteen ondorioz elurpean lurra beltz zegoen herrialde hartan; 
egurrik gabe, belarrik gabe ponientzat edo ehiztarientzat. Un- 
txi aztarnak ere desagertuta zeuden han. Tonguen bufalo apur 
batzuk aurkitu zituzten, baina oso betizu, eta herrian hainbeste 
sabel huts egonik, ez zitzaien okelarik geratzen. Beste gauza 
batzuetan ere lander ziren orain: dendak belzturik eta adaba- 
kiz josirik zeuden, mokasinak higaturik. Zurien horniduretatik 
ere jantzi eta galtza gehienak agortuta zeuden; gizonek orein 
larruzko gerripekoak janzten zituzten, hirurogei urte lehenago 
Platteko Garaiko herrialdera merkatariak heldu aurretik bezala. 
Gorri-gorria ere amaitua zen, baita lur gorrizko margoa ere. 

Okela behar zuen jendeak, ordea. Hala, Zaldi Zorok lur errean 
oso barrena eraman zituen, Little Big Horn goialderaino. 
Hantxe entzun zuten soldaduak Yellovvstonetik iparraldera 
zebiltzala, Zezen Eseriren hunkpapei esetsiz; andreak, errukiz, 
ahots apalez mintzatzen ziren horri buruz. Egun gutxitik egun 
gutxira ipar eta hegoko agentzietatik heldutako mezulariei ja- 
ten eman behar zieten, indiarrak erakartzeko asmoz etorriak, 
gotorleku baten ondora esertzera joan zitezen. 

Orduan, egun batean, miatzaileek seinalez berri eman zuten 
jende mordoa zetorrela zaldiz, indiarren erara ibiliz, zamariak 
eta andreak ekarriz eurekin. Ezpata zen, Zaldi Zororekin bate- 
ra atorradun izandakoaren anaia; Hodei Gorrirenetik zetorren 
hogeita hamar bisitarirekin. Eta kanpamenturantz hurreratu 
ahala, andreak lasterka atera ziren eurengana, oihuka: "Seni- 
deak, senideakl”, eta euren ahotsetan aspaldian hila zirudien 
alaitasun bat nabaritu zuen Zaldi Zorok. Eta berori irten ze- 
nean, ikusi zuen lehengoetarikoa Andre Jantzi izan zen, bei- 

ra alez hornitutako mantan bildurik harro zamalkatuz, bere 
azpantarrak zilarrez apaindurik hegaletatik, zeremonia handi- 
ren baterako bezala. 

Gau horretan oturuntza handia egin zuten agenteak bidali- 
tako ondasunekin: kafea, azukrea eta irina ogi frijituarentzat, 
bufaloari gehitzeko -Zaldi Zorok zorionez aurkitu zuena, era 
horretan euren gonbidatuen aurrean lotsagarri geratu barik- 
Eta batzarrean Ezpatak esan zien ez zirela zelatari gisa etorri, 
baizik eta Kapela Zuriren boluntario gisa, miatzaileen agintari 
zen soldadu buruzagitxoa, zuriek Clark zeritzotena. Entzun zu- 
ten euren senideak hemen kanpoaldean sufritzen ari zirela, eta, 
hortaz, agenteak bidali egin zituen, Zaldi Zorori hara joateko 
eskaintza egitera. Hori eginez gero, anoak emango zizkioten, 
mantak eta jantziak; eta ondoren hona itzul zitekeen, egia ze- 
lako ipartarrei agentziak emango zizkietela euren lurrean ber- 
tan, hara bazihoazen. 

Hohl Hori hobea zen Missouriko zuriek eskaintzen zutena 
baino, eta Hartz Berokik zioena baino. Gainera, aitzindarie- 
tako batzuk beldur zioten hura jendearengandik hur ibiltzeari, 
bere soldaduek eta crow miatzaileek neguan egindako tiroketa 
haren ostean. 

Baina, hala ere, Zaldi Zorok ez zuen onartu gorriz bildutako ta- 
bako oparia. Ezpatari eta besteei esan zien ederra zela ikustea 
jendeak lagunak zituela elurretan zehar hain urrun etortzeko 
prest eurei laguntzera, baina berakezin ziola inori esan zeregin 
behar zuen. 

"Zoazte Ora eta Bide Handirengana, ea zer gura duten”, hori 
esan zuen, eta eseri egin zen, begitartea irmo iparraldeko amil- 
degietako harri marroi argia legez, igaraba larruz lotutako txi- 
rikordak bere bularrean geldi. 

Hori baino lehentxoago, Zaldi Zoro batzar batean egon zen 
hunkpapen kanpamentuan. Zezen Eserirekin hizketaldi luzea 
izan zuen, aurreko udako borroken ostean gertatutakoaren in- 
guruan. Eurek orduan ikusi bezala gertatu ziren gauzak, bai. Ez 
zen garaipen handiko uda bat izan, baizik eta indiarren inguruan 
hesia itxiz joateko bat; antilope tranpa bateko atea legez, euren 
aurrean ezer utzi gabe, zuloa besterik ez; agentziak; non gaz- 
teakGanorabako, mozkorti eta andre oker bihurtzen baitziren; 
non umeak goseak baitzeuden eta zimeldu egiten baitziren 
gurdi armen gerizpetan; non baita Aita Handiaren gizonak ere 
lapurrak baitziren eta indiar lurra osten zuten. 

Ahh-h, baina atea itxia zen, bizitza askea amaitua, zioten han 
bertan ere gizonetako batzuek. 

‘Amaitua, amaitual”, orro egin zuen Zezen Eseri txaparrak, 
Yellowstoneko ur- jauziek bezalako zarata eginez. Ezer ez ze- 
goen amaituta artean lakota zirenentzat! Berarekin batera etor 
zitezkeen horiek, iparraldera, Amonaren herrialdera. Hura ama 
eder baten mihi zuzenarekin mintzo zen, eta bere soldaduek ez 
zituzten hiltzen andre-umeak. 

“Houl Hou I”, oihu egin zuen hunkpapen batzarsuaren inguruko 
biribilak. 

Baina euren artean zegoen oglala isilik zen. Negu hartan, su- 
durrean ziztatzen eta bularrean erretzen zuen hotzarekin elur 
sakonean zehar egindako bidaia luzeak, eztula ekarri zuen be- 
rriz bere dendara, eta oraingoan Medicine Waterren egindako 
izerdiak ez zuen ezertan lagundu. Han goian, zuriek Kanada 
zeritzoten iparraldeko herrialde hartan, elur ilargiak askoz luze- 
ago ziren, eta udako gauak ere hotz eta heze. 

Hala, Zaldi Zoro isilpean eserita egon zen besteak Amonaren 
Lurra zeritzoten lekura joateaz mintzo ziren bitartean, eta bere 
herrira itzuli zenean are isilago zegoen lehen baino. 


Asko artega zeuden euren gizonaren baitan negu hartan hain 
indartsu ernetzen ari zen zer horrengatik, elurtutako mendie- 
tan bakarrik egin ohi zituen egonaldiengatik. Hortaz mintzo 
ziren bera era bitxiren batean galtzeko beldur zirenak. Zizare- 
rengana ere joan ziren, baina aitak ezin zien lagundu. 

‘Agian nire semeak bere burua prestatu behar du zerbait go- 
gorrerako”, esan zuen saminez. "Lakota oso gutxi dagoela di- 
rudi gaur egun”. 

Halaxe ba, gizonek euren egitamuak egin zituzten euren kabuz 
Zaldi Zororentzat. Agian emazte gazte polit batek lagunduko 
zuen euren artean egon zedin. Ordea, hark ez zuen ezer an- 
drearengatik ordaintzeko, askok eta askok behar izan zutelako 
laguntza negu hartan; baina hori konpon zitekeen. Inguruan 
begiratzen egon ostean, Bufalo Txahal Bideren senide bat hau- 
tatu zuten, Rosebudeko borrokaldian bere neba salbatu zuen 
cheyenne andre gaztea. Neskatxa polita zen, eta jadanik harroa 
eta ibilera askekoa bere hamabosgarren urtean. Baina norbai- 
tekXal Beltzekin hitz egin behar zuen aurrena, esan zuten han 
zebiltzan oglalek, andreakgauza adoretsua egin baitzuen denda 
egitean atorragabetutako gizonarentzat. 

Horrenbestez, joan ziren, eta andreak entzun egin zien, 
arnasestuka eta eztulka bere mantapean. Konponketa egin 
aurretik andreak onartze keinua egin zuen. Eta neskatxa eka- 
rri zutenean, Xal Beltzek janaria ezarri zuen bere aurrean eta 
ongietorria eman zion. Orduan kanpora irten zen egurretan, 
horrela ez zen han egon beharko Zaldi Zoro itzultzean. Zer 

asrmo zuten ikusita, neskatxa isil-isilik eseri zen, bere manta- 
rekin pixka bat zabunduz, Gizon Bitxiarekin dendan bakarrik 
egoteaz izututa balego bezala. Xal Beltz jabetzen zen horretaz, 
baina berak ezin zuen ezer egin; beraz, bere aizkora hartu, eta 
egurretarako behorzaharra eraman zuen ibaian behera urrun. 

Andrea arratsaldeko elur gorrituarekin itzuli zenean, Zaldi 
Zoro zama hartzera atera zen, eta bere aurretik bidali zuen, 
denda hutsean bero zedin. 

“Luzaroan ibili zara kanpoan”, esan zion dendan sartzean eta 
aizkora bere lekuan eskegiz. “Cheyenne bisitaritxo bat izan 
dugu, baina ezin izan du geratu. Dantza eta kantua egongo dira 
beretarrenean gaur gauean, crowekin izan genuen borrokaga- 
tik, eta berak makila eraman behar du cheyenne gazte batek 
hartutako ilaje batekin”. 

“Oh, ez zen berak hala nahita itzuliko!”, oihukatu zuen Xal 
Beltzek, neskatoari muzin egin izanaz lotsaturik. 

“Ez dut nik bidali", esan zion gizonak. “Denden artean lasterka 
joan da etortzen ikusi nauenean”, barre pixka bat egiten zuela 
hori esatean, aspaldian egindako lehen barretxoa. 

Baina laster amaitu zen hori, eta ahaztuta geratu, sutondoan 
esertzeaz bat; ozta-ozta dastatu zuen salda aurrean jarritako 
adar koilara betetik. Gau horretan eztul gehiago egon zen, 
hotzetan igarotako ordu luzeengatik; eta, hortaz, biharamu- 
nean beste andre bat etorri zen Zaldi Zororen dendara, gizona 
eta seme gudari gaztea aurreko urteko borroketan biak galdu 
zituen andre bat. Itzala bezain isila zen; hitzik bat ere ez zitzaiola 
geratzen zirudien; baina, laster, betidanik denda hartako atsoa 
izan zela ematen zuen; egurra eta ura ekarriz; harrotasunez 
ibiliz beretarren su ohoretsurako zamak garraiatzean. 

Orduan beste mezulari bat heldu zen, Hartz Berokirenetik be- 
rriro ere; antza, soldadu buruzagi handi biak, Miles eta Crook, 
benetan borrokatzen zebiltzan aurkarien kontra. Oraingoan 
Praka Handi zen, merkatari semea, Tongue River gotorlekuan 
itzultzaile zebilena; bi zamari zekartzan ondasunez lepo, eta 
atxilotuak izandako cheyenne andre batzuk. Baina ez Bide Han- 
dik ez Orak ez zituzten opariak ukitu. Zaldi Zoro kanpoan zen 
mendialdean, eta itxaron beharko zuten bera itzuli arte, zer 
egin esan ahal izateko. Dena den, zaldi eta arma guztiak, baita 
aiztoak ere, eman behar bazituzten gotorlekuan, nola biziko 
ziren? 


Hurrengo batean Hiru Izarren jende gehiago heldu zen: sol- 
dadu buruzagitxo bat berrehun eta berrogeita hamar indiar 
eta merkatari semerekin, Buztan Marradun aitzindari, hitz ona 
eta zamatutako narra mordoa ekarriz. Iparraldean zeharreko 
bide osotik sakabanatuz zetozen; Buztan Marradunekgeldialdia 
egin zuen Muino Beltzen mendebaldera, pixka bat ehizatzera; 
besteak kanpamentu batera eta bestera abiatu ziren. Talderik 
handiena Zaldi Zororenera etorri zen, gizon eder pila, aspal- 
dian lagun izan zituenak. Hitzaldi sutsuak egin zituzten; egun 
basati askeak amaituak zeuden; ehiza lurrak eta Muino Beltzak 
galduak; bufaloa, landan botatako hezur zuriak besterik ez, bu- 
rezurrak ezkutatzen zen eguzkirantz begira. Halaxe ba, halako 
hotz okerrarekin etorriak ziren, agenteak eta Hiru Izarrek bi- 
daliak, zeinak benetan agindu baitzituen agentziak. Eurekin ba- 
zihoazen errazioak emango zizkieten, eta jantziak, eta ostean 
hona itzuli ahal izango ziren. 

Ahh-h, gauza ona zen hori, pentsatu zuen jendeak, eta denek 
euren Gizon Bitxiari begiratu zioten. Uka zezakeen zarpailtsu, 
hotz eta gose zirenik, edo soldadu buruzagiak mihi zuzenez 

mintzo zenik, bere atzean Buztan Marradun zeukanean, Zaldi 
Zoro beraren amaren neba? 

Baina bere inguruan zirenak halako gauzetan gogoetatzen zi- 
ren bitartean, Hunkpatilari beste gauza bat gogoratu zitzaion: 
soldaduak hurbil egoteagatik hildako jende guztia, Hartz Men- 
deratzailetik hasita -bere dendaren atean erori zena, hogei 
urte baino gehiago bazirela horretaz-, Tongueko gotorlekuan 
duela gutxi tirokatu zituzten bake gizonetaraino. Beraz, mezu- 
lariak kanpamentutik bisitan ibili ziren, eta Zaldi Zoro mendi 
aldera atera zen berriz, horren maiz egin ohi zuenez. Ehiztari 
eta miatzaileek topatu ohi zuten handik, bere dendako suta- 
tik urrun, eta beraiekin etxeratu zedin eskatzen zioten. Ez zen 
inoizjoaten, baina noizean behin aipatzen zien non aurkitu bu- 
falo baten aztarna, edo agian crow etsai batena. 

Oraingoan, Altze Beltz herrenak aurkitu zuen horrela, kan- 
poan, bakarrik mendixka batean, elurrak eta haizeak ingura- 
tuta. Zaldi Zorok samina eta kezka ikusi zituen bere lagunaren 
begitarte zimurtuan. 

"Osaba”, esan zion, "nire jokabideaz oharturik zaude, baina 
ez zaitez kezkatu, leizeak eta zuloak ditut bizi ahal izateko, eta 
agian hemen kanpoan botereek lagundu ahal izango naute. 
Denbora laburra da, eta nire herriaren ongizateaz pentsatu 
beharra dut”. 

Eta Altze Beltz, gizon gurena besterik ez zena, isilpean joan zen. 

Maiatzak, poni ileberritze ilargiak, udaberriko beroa ekarri zuen 
White Earth River garaiko lautadetara eta han-hemenka hai- 
zearen kontrako hormak legez altxatzen ziren amildegietara. 
Errekasto zuhaiztsutik gora, ibaiertz batean, han zegoen Hodei 
Gorri agentziako oholesia; han bizi zen oglalen aita eta hantxe 
zeuzkan haien ondasunak giltzapean gordeta, inor igo ez zite- 
keen horma garaien barruan. Mendebalderantz milia batera, 
Fort Robinson zeritzoten soldadu hiria zegoen; ekialdera, ibaiak 
sortutako ibar zabalean, berdetzen ari ziren maldetatik hara- 
go, bakarka altxatuz, Crow Butte; eta iparralderantz, amildegi 
zurixken errenkada luzatzen zen. Haien gailurretatik, pinuak 
han-hemenka; eta horien artean zeuden indiar zaldizkoak, zu- 
haitzok bezain ilun eta geldi. Agentzia eta gotorlekuaren arteko 
lur izurtutik barreiaturik, indiar gehiago; milaka eta milaka; talde 
txikitan elkarrekin eserita, hausnarrean diren bufaloak legez; 
edo zaldien gainean nasai, itxaroan; amildegiei begira, jende 
asko datorrela adierazteko inguraketa seinalearen zain. 

Eguzkiak buru gaina igaro eta handik tarte batera, zerbait higi- 
tu zen amildegietan, eta azpian zen jendearengan aztoramena 
piztu zen, ez handia, jaka urdindun polizia indiarra hantxe eure- 
kin zegoelako, haiek apaltzeko. Orduan, han goian, urrun, den- 
da zidorra ibarrean barneratzen zen tokian, zaldizkoak agertu 
ziren zerupean. Bidean bihurka, gotorlekurantz jaitsi ahala, au- 
rrena soldadu buruzagitxoa ikusi zuten, Clark, Kapela Zuri dei- 
tua. Berarekin Hodei Gorri eta bere buruzagiak zetozen, baita 
zenbait zaldizko soldadu ere. Ondoren, tarte luze eta huts bat; 
hautsa besterik ez; eta, horren ostean, oglalek euren Gizon Bi- 
txia zeritzotena zetorren. Hura ikusteko aurreratu zen jendea. 

Gehiago hurbiltzean, hura ezagutzen ez zutenek harridurazko 
hitzak esan zizkioten elkarri. Gizon txikia zen borrokalaria iza- 
teko, zurien sei oin baino gutxiagokoa; eta argala, gudari gaz- 
te bat legez. Baina bazekiten Zaldi Zoro zena, ez zeramalako 
margorik ezta beste ezer ere bere handitasuna erakusteko. 
Buru atzealdean, luma bakarra, zutik; larruz lotutako txirikor- 
da gaztainkara luzeak dilindan, orein larruzko atorra soilaren 
gainetik; bere Winchesterra zorro batean gordeta, belaunen 
ondoan. Bere ondoan, errenkada zuzena osatuz, margoturik, 
gerra bonetez eta orein larru parpailadunez jantzirik, bere 
buruzagiak zetozen, Belatz Txiki, Bide Handi, Ora eta Txikito 
horien artean nagusi. Haien atzetik, gudariak. Eta ondoren, he- 
rria; atzeko amildegietaraino helduz eta baita urrunago ere, goi 
lurretaraino; gizon, andre eta umeak, narrekin eta fardelekin, 
zaldi eta txakurrekin. 

Armada postu txikian denak irten ziren zuriak hainbeste ur- 
tean izutu zituen gerra aitzindari basati hura ikustera, euren 
soldadu buruzagi handi bi, Crook eta Custer, jipoitu zituena 
zortzi eguneko tartean; ikustera nola ematen zituen bere zaldia 
eta arma, eta kafe epel zale bihurtzen zen besteak legez. Baina 
begira zeuden soldadu buruzagien arteko bat ez zegoen batere 
pozik; begien aurrean zeramatzan urrun begiratzeko beirek es- 
aten ziotena ez zuen atsegin. “Jainkoarrenl”, esan zien inguruan 
zituenei.”Hori garaipen martxa bat da, ez amore emate batl". 

Eta gotorleku txikira hurreratu ahala, bertako soldadu jaka 
urdin guztiak kanpoan zirela, gudariak abesten hasi ziren, eta 
haien atzetikzetozen andre eta umeakere batu egin zitzaizkien, 
ilaran atzerantz zabalduz abestia, harik eta White Eartheko 
ibar zabal osoa eta iparreko zerupean altxatzen ziren amildegi 
guztiak bete ziren arte lakoten bake kantuarekin. 

Astiro igaro ziren gotorleku paretik: gudari margotuak, euren 
armekin; andreak, beira alezko zela zintzilikarioekin. Halaxe 
jarraitu zion jendeak bere gizonari, gotorleku paretik igaroz, 
agentzia inguratuz, eta ikuslerik gabe gordetako lautada bate- 
raino. Bertan, aurkariak ikustera iparraldera joandako indiar 
miatzaile guztiak zeuden, zaldien gainean errenkadetan para- 
turik alde batean, itxaroan baleude bezala. Han gelditu zen 
Kapela Zuri; eta lagunkoietako asko gerturatzeko bultzaka ari 
ziren bitartean -UrGabe, Andre Jantzi eta bere anaiakzeuden 
denen aurrean— okerkeria gertatzen hasi zen: zaldiak eta ar- 
mak kentzea. 

Lehengo eta behin zaldiak. Zenbatu egin zituzten: hamazaz- 
pi ehuneko; eta zain zeuden indiar miatzaileei eman zizkieten. 
Zaldi Zorok eta beretarrek orduantxe ulertu zuten zergatik 
zeukaten hainbeste lagun on agentzian, neguko elurretan ba- 
rrena bidaiatzeko prest eurak hara eramateko. Beldur Gazteak 
eta Ezpatak ere eraman zituzten euren lagunen gerra zaldiak 
eta andreen behor zamariak, soldaduek eman zizkietenean. 

Eta hori jazo bitartean, batzuek Hodei Gorriri begiratu zioten, 
eta ikusi zuten bere begiek aurrerantz begiratzen zutela, eta 
bere aurpegiak ez zuela zirkinik ere egiten, baina bazekiten go- 
goratzen ibiliko zela hilabete gutxi lehenagoko egun hura, bera, 
luzaroan agentzia buruzagi izandakoa, era horretan makurtu 
zutenean, bere nagusitza kendu eta bere bihotza ilunduta ge- 
ratu zenean denbora luze-luzerako. 

Zaldi guztiak behin kenduta, dendak altxatu zituzten, ohiko 
kanpamentu biribilean -gauza sakratu guztiak biribil diren hein 
berean-, eta zabalgunea eguzkia irteten zen lekurantz zuzen- 
duta. Orduan jendea zenbatu zuten; ehun eta berrogeita bost 
denda; berrehun eta hamazazpi gizon heldu; zortziehun eta 
laurogeita bederatzi lagun guztira; kontuan hartu barik poni 

indartsuagoak edukita lehenago heldu zirenak; edo Buztan Ma- 
rradunen pean bizitzea gurago izan zutenak, hala nola, Hodei- 
Ukitzaile edo baita Zizare bera ere, Zaldi Zororen aita. 

Zenbaketa bukatutakoan, Kapela Zurik hitzaldi txiki bat egin 
zuen Billy Garnett eta Hartzailearen bitartez. Jarraian armak 
bilduko zituela esan zien, arma guztiak. Aurrena Zaldi Zoro 
eta Belatz Txikirengana joan zen. Hori hain nasai egiten iku- 
si zutenean, besteek ere euren armak lurrean utzi zituzten. 
Gizon apur batzuek zerbaitekin geratzen saiatu ziren, baina 
Powderreko ibai burutik eurekin etorritako lagunkoiak begira 
egon ziren, eta salatu egin zuten. Hortaz, ehun eta hamazazpi 
ale jaso zituzten, errebolberrak, ahotik kargatzekoak, errifleak, 
zalditeria karabinak eta VVinchester bakan batzuk. Batzuek ma- 
kilak lurrean utzi eta zera esaten zuten: “Lagun, hauxe duzu 
nire arma, eta motz hori nire pistola. Zoazte neure dendara 
horien bila”. 

Latza zen, baina jendeak aurpegi onez onartu zuen hori egitea. 
Bitartean, bi itzultzaileek hitzak esaten ziharduten, eta Kapela 
Zurik, lakota apur bat ulertzen zuenak, erabat ados ez zegoen 
bakoitzean, berorrek esaten zuen zuzenean, ezagutzen zuen 
zeinu hizkuntzan. 

Alde egiteko aukera izan bezain laster, Zaldi Zoro bere den- 
dara joan zen. Andreak kanpoko arrats epelean sukaldeetan 
makurtuta zeuden, eta euren senideen bisitakjasotzen zituzten, 
zeintzuek lapiko, katilu eta zartaginetarako opariekin baitzeto- 
zen. Hura bere lekuan eseri zen, bakarrik, pipa txikia eskuan 
hotz. Orain, egina zegoela, atzera begiratu beharra zuen, hala 
nola ibai arriskutsu bat zeharkatu eta oraindik bustita dagoen 
gizonak atzean utzi duen sorlekuari begiratzen dion; atzean 
betiko utzitako sorlekua, zeina hotz, huts eta arrotz dirudien 
beste batengatik ordezkatu baitu. 

Hurrengo egunetan oso pentsakor ibili zen, ikusten hasi zenean 
han hitz on asko esan arren, eta gauza pila emanda ere, bazi- 
rela bestelakoak ere; larritasuna sortzen zioten gauzak. Behin 
Running Water inguruetara ibilaldi bat egitea pentsatu zuen, 
Hartz Menderatzailetirokatu osteko sasoi nahasi hartan etzan- 
da egon zen mendira. Baina orain beranduegi zen laguntza bila 
ibiltzeko, hori bazekien; armak eta zaldiak galdurik, soldaduak 
euren inguruan egonik. Gainera, susmoa zuen, joaten saiatuz 
gero jarraitu egingo ziotela, ez soldaduek, baizik eta oglalek, 
agentzia oglalek. Ezin esan zergatik, baina susmo hori zuen. Zer 
uste zuten ba, udaberriko haizeak bezalako bihotza zuela, egun 
batean norabide baterantz eta hurrengoan besterantz doana? 

Baina ezinegonak bere baitan zirauen, behin eta berriro ho- 
rretara itzultzen zen, andre batek orein larru gogorra bere 
esku ahurren artean ontzen duenean legez. Buztan Marradun 
mezulariekin iparraldera igo ostean erabaki zuten hegoalde- 
ra etortzea eta ez Hartz Berokirengana, bere osabak bere 
hitza ipini baitzuen Hiru Izarren agintzariaren atzean: euren 
aberrian bertan ezarri ahal izango zuten agentzia. Aizto Ka- 
mutsen cheyenneak berehala abiatu ziren, euren poni ahulek 
narrak elur sakonetatik herrestan eramanez. Besteek itxaron 
egin zuten, Baina lurra berriz ikusi ahal izan zuteneko, ogla- 
la guztiak hegoalderantz abiatu ziren, eta Hodei-Ukitzaileren 
minneconjouak ere bai; ehiza eta belar bila sakabanatu ziren, 
baina denek irmo emanda bizkarra ipar lur hari. 

Powder ibai buruan Hodei Gorri aurkitu zuten euren zain, 
opariz zamatutako zaldiekin eta talde handi batek lagunduta, 
besteak beste Janis merkatari zaharra, eta aurkarien lagun eta 
senide asko, baita Beldur Gaztea ere. Han kanpatu zuten gaua 
igarotzeko, eta hego haizeak irakindako kafearen usain ederra 
zuen. 

Opariak banatu eta pipatzea egindakoan, Hodei Gorri euren 
aurrean jaiki eta hitz egin zuen. Askoz zaharrago ematen zuen, 
zurien uhartean sei urte baino askoz gehiago zeramatzala zi- 
rudien. Azken urtean hura ikusi zuten batzuek esan zuten ba- 
rruan zeukan herragatikzela, zuriekaurreko udazkenean berari 
egindako gauzengatik, bizkarra ematean beroiek izendatutako 
buruzagiari, eta bere boterea, baita bere agentzia ere, Buztan 
Marradunen esku indartsuan ipintzean. 

Baina begitarte garratzeko Hodei Gorrik esan zizkien hitzak 
onak izan ziren. "Dena ondo dago”, esan zien. "Ez izan beldu- 
rrik. Zatozte”. 

Buruzagiak ondo sentiarazi zituen. Zaldi Zoro bakarrik geratu 
zen isilpean eserita, Hodei Gorriren bat-bateko ongietorri ho- 
rri buruz bere buruari galdezka. Bad Facea ordu arte ez zen 
irrikaz ibili eurak agentziaratzeko; horren aldeko ahaleginetan 
zebilela erakutsi bai, azalean; baina, barrutik, satorrak legez az- 
pijanean, bidezidorra zailtzeko. Agian orain galtzeko ezer ez 
zuelako etorri zen euren bila. 

Ezer galtzeko ez, edo aurkitzeko asko. 

Zaldi Zorok zupada eman zion bere pipa txikiari eta horretan 
utzi zuen kontua. Baina ez zuen atsedenik hartuko aldaketa ha- 
rrigarri horretaz gehiago ikasi arte. Eta jakin zuen Kapela Zuri 
soldadu buruzagitxoak eta Hodei Gorrik bilera sekretua egin 
zutela, Billy Garnett, itzultzaile, beste lekukorik ez zutela han 
eduki. Billy gaztea zen, eta oso erraza izan zen lakota zuhur 
batentzat han zer gertatu zen jakitea. 

Ezpata eta besteak aurkarien kanpamentutik itzultzean gertatu 
zen. Kapela Zurik Hodei Gorriri deitzea agindu zuen, gotorle- 
kura etor zedin bere egoitza txikira bertara, batzar gela zaba- 
laren ordez. Billyren bitartez esan zuen atsekabetuta zegoela 

Hiru Izarrek agentziako buruzagitza kendu izanagatik, eta dena 
eman izanagatik Buztan Marraduni; zeren miatzaileak errekru- 
tatzera etorri zirenean gizon bakarra jaso baitzuten bruleen- 
gandik, eta pila hodei gorritarrengandik. 

Egia zen Aita Handia haserre zegoena Hodei Gorriren semea 
Rosebudeko guduan egon izanagatik eta oparitutako erriflea 
galdu izanagatik bertan. Baina Kapela Zurik bazekien nola sen- 
titzen zen aita bat semeak arrisku bila alde egitean. Berorren 
aitak ere bera ezkondu eta etxetik gertu bizi zedin gura izan 
zuen, indiarren artean bizi beharrean, bere dirua eurekin gas- 
tatuz. Baina aita batek ezin du semea kontrolatu, beragatik bi- 
hotzean sufritu besterik ez. Hortaz, Kapela Zurik Hodei Go- 
rriri lagundu gura zion bere semeak ekarri zizkion arazoekin. 
Orain, bazirudiela Zaldi Zorok agentziara etortzea onartu zue- 
la, Buztan Marradun elurretan zehar atera zen lasterka, hura 
erakartzera. Kapela Zurik zera gura zuen, bera hara bizkor joa- 
tea eta Zaldi Zoro bruleengandik aldendu zezan, hona ekarri 
eta Washingtonera joatea onarzezan, bere bihotz ona erakus- 
teko Missourin edo beheko Indiar Lurraldean egongo ez zen 
agentzia bat eskatzean. Orduan Kapela Zuri bere lagun Hiru 
Izarrengana joango zen eta Hodei Gorri bere lekura jasotzen 
lagunduko zuen, oglala guztien buruzagitzara. 

“Oglala guztien buruzagi’’, esan zuen Bad Faceak pipa ahoan 
zuela. 

Bai. Kapela Zurik hori egiten lagunduko zuen Hodei Gorri joan 
eta Zaldi Zoro hona ekartzekotan. Miatzaile zerbitzuan izen 
emanda zeuden buruzagi guztien artean nagusi egingo zuen; 
eta, ondoren, behiak eta probisioak bidaliko zituen Hodei Go- 
rrirenera zetorren jendearentzat; aldiz Buztan Marradunenga- 
na zihoazenek ez zuten ezertxo ere jasoko. 

Hodei Gorri bere mantan bilduta eseri zen eta gogoeta egin 
zuen horretaz. Hiru Izar soldadu buruzagi ahaltsua zen eta be- 
giko zituenen alde gauza handiak egin zitzakeen. Egia zen ere 
gizon zuri artegak legez hortxe bere parean joan-etorrika zebi- 
len hori soldadu buruzagitxo bat besterik ez zena, bere burua 
goratzeko irrikan. Artean zerbait egiterik bazegoen beharbada. 

" Hou ! Ongi da”, esan zuen Hodei Gorrik, esateko eran nahiko 
pozik zegoela adieraziz. Beraz, eleketa horren inguruan erre 
zuten, eta Billy gazteari zenbait opari egin zizkioten bertan 
esandako guztia ahazten laguntzeko. Handik hiru egunera Ho- 
dei Gorri eta ia ehun gizon, zamari eta narrekin, iparraldera 
abiatu ziren; arin joan ziren, oglalak Powder Riverreko ibai 
buruan harrapatzeko. 

Dena gertatu zen Kapela Zurik esan bezala. Denda zidorra 
Laramie-Muino Beltzak bidearekin gurutzatzen zen lekura hel- 
du zirenean indiarrak, artean Buztan Marradunenera joateko 
bidegurutzea hartzeko asmoa zuten; baina, orduan zenbait 
soldadu heldu ziren Amerikar Zaldirekin eta haren indiar po- 
liziarekin, ondasunak zainduz zetozenak: hamar gurdi anoa eta 
ehun abelburuko taldea. 

Amerikar Zaldik -beti bere buruaren alde lanean- aurkarien 
bidera irtendako soldadu buruzagitxoarekin esertzera eraman 
zituen haren berrogeita hamar gizonak; eta, ipartar indiarrak 
heltzean zaldi bat eman zieten, berorri eta hango beste guztiei, 
baita ofizial harrituari ere, ez zuena ezagutzen ohitura zahar 
hori. Orduan Zaldi Zorok eta gizon zuriak eskua eman zioten 
elkarri; lehen aldia zen, Hartz Menderatzaile hil zutenetik, sol- 
dadu buru baten eskua ukitzen zuena, ez bazen etsai gisa. Baina 
orain borroka amaitua zegoen. 

Hiru egunez egon ziren hantxe kanpaturik, atseden hartuz, 
eta oturuntzan eta dantzan arituz. Orduan Robinson gotor- 
lekurantz abiatu ziren. Handik bi miliara, Kapela Zuri, miatzaile 
eta soldadu gehiagorekin, aurkariak hartzera heldu zen, eurak 
eramateko. Hemen buruzagiak berriz errenkadan eseri ziren, 
eta Zaldi Zorok gerra bonetarik ez zeukanez Kapela Zuriren 
buruan ezartzeko, amore emate batean egoki zatekeen bezala, 
Orak berea eman zion soldadu buruzagitxoari, eta bere gerra 
atorra eta pipa eta tabako zakuto beira alez landua. Gauza go- 
goangarria izan zen hori. 

Orduan mintzatu egin ziren, eta Zaldi Zorokesan zuen leku bat 
zegoela, han atzean, Beaver Creek deitua. Haren ibai burutik 
mendebaldera zegoen lautada handian gura zuen bere agentzia. 
Bertako belarra ona zen zaldientzat eta ehizarentzat; agentzia 
han jarritakoan Washingtonera joango zen eta Aita Handiari 
mintzatuko zitzaion. Beste leku bat ere aukeratua zeukan, Big 
Hornsetatik hurbil, Goose Creek herrialdean. Baina hura ezin 
bazen, Beaver Creekeko leku hori ontzat emango zuen. Lehe- 
nengo agentzia, ostean Washingtonera. 

“Houl Ondo dal", ados agertu ziren bere buruzagiak. 

Orain han zeuden, garai aske zaharrak atzean utzita, eta gauean 
Zaldi Zoro lo egitera etzan zen bere herria soldaduen armen 
pean zela. Eta goizean biribiletik zehar zebilen, sukaldeetan zi- 
harduten andreei begira, jateko zerzeukaten ikusiz; inorahaztu 
ez zutela ziurtatuz; haserre, orain egurra bizkar gainetan ekarri 
behar zutelako amildegi urrutietatik, Jantzigabeen herria bezain 
txiro baitziren zalditan. 

Bigarren eguneko arratserako, etorri berriek gauza asko zeu- 
katen dendetan. Hanging Woman Creeken Hartz Berokiren 
soldaduei itzuri zitzaizkien egunetik inoiz edukitako gehien. 

Euren aitatxo agenteak aste beteko errazioak banatu zituen, 
eta gizon bat bidali zuen jendeari erakusteko nola egin ogi fri- 
jitua irinetik. Manta batzuk ere banatu zituzten, eta galtzak eta 
alkandorak ere bai gizon eta umeentzat; eta oihal dirdiratsuzko 
bilkari batzuk ere emakumeen soinekoentzat. Zuzkidura eska- 
sa zen gehienbat -inongo merkataririk eskaintzera ausartuko 
ez zena-, eta hitzeman zitzaiena baino askoz gutxiago; baina 
euren senideen opari pilak pixka bat hobeto sentiarazi zituen, 
eta agenteak zioenez, laster ondasun gehiago helduko ziren. Ja- 
sotakoagatik sinatzeko ordua heldu zenean ipartar indiarretako 
batek ere ez zuen idazluma ukitu. Zergatik egin behar zuten 
halakorik? Ez al ziren eurenak gauza horiek, euren aberri osoa 
kentzearen ordaina? Bestalde, nork zekien zer hitz ezezagun 
zegoen paper horietan? 

Handik gutxira jakin zuten gotorlekuko soldadu buruzagia Aita 
Handiari kexatzen ari zitzaiola, urteroko ondasun -mantak, 
denda olanak edo lapikoak- nahikoa ez zelako ipartar india- 
rrentzat; eta aldi berean, agentea ere hari idazten ari zitzaiola, 
esanez zaldi zorotarrak ez zeudela pozik eta ez zutela laguntzen, 
jakin guran zebiltzala beti, ea zergatikegin beharzuten hori eta 
hura, azaldu zuen Provost zaharrak. Eta goian, Yellowstonen, 
Hartz Beroki kexaka ari zen, Hiru Izarrek bere indiarrak la- 
purtu zizkiolako, egin ezin zitzakeen agintzarien bitartez, eta 
aurkariak sendo jartzera baino ez zirela etorri, eta hornidurak 
eta munizioa eskuratzera, eta ondoren alde egingo zutela, be- 
rriz borrokan jarraitzeko. 

“Zertarako beharko genuke munizioa armarikgabe; eta norai- 
no ihes egin dezake gure herriak oinez?", itaundu zuen Belatz 
Txikik. 

Kontu horiek guztiak eta beste asko ere aipatzen ziren indiar 
kanpamentuetatik. Baina Zaldi Zoro beste zeregin batekin ze- 

bilen lanpetuta. Hasieran, nor edo nor bilatzen ahalegintzen 
zen egunero, berorrekin batzartzeko, bere herriari hitz eman- 
dako agentziari buruz. Baina beti zen zerbait; agentea ez ze- 
goen prest, edo Hiru Izar ez zegoen prest, edo Aita Handia. 
Hodei Gorrik berak ere ez zuen astirik. Baina gotorlekuko sol- 
dadu buruak maiz etortzera animatzen zuen aurkarien buruza- 
gia. Helduko ziren berriak, eta bitartean lagunak legez mintza 
zitezkeen. 

Bestalde, Xal Beltzen eztul gaixotasuna zegoen. Hara heldu 
eta hurrengo egunean Zaldi Zorok eskatu egin zuen soldaduen 
sorginak bere andrea arta zezan. Indiarren artean bihotz oneko 
gizontzat zuten, Slim Buttesen zauritutakoei laguntzen saiatu 
zelako. 

“Ahh-h, zure zorkia indartsua da”, esan zion Burdin Luma zau- 
rituak doktore zuriari bere sabel urratuko mina nasaitu eta lo- 
guran murgildu ahala. 

Halaxe ba, larruzko zorro txikiko gizon zuria etorri zen, eta Xal 
Beltzekin mintzatu zen. Zaldi gainean heldu zen bere emaztea- 
rekin, eta andrea bere zaldian esertzeko era oso barregarria 
iruditu zitzaien ipartar indiarrei. Batzuek pentsatu zuten hanka 
bakarra zeukala; besteek azaldu zutenez, zeharka zamalkatzeko 
era besterik ez zen. 

Bai? Orduan horrelaxe ibiliko zen Hartzailea ere gaixotasun 
okerrarekin ibili zenean. 

Baina Bide Santua oroitzen zutenek esan zutenez, ez zen gaixo- 
tasuna zurien emazteak horrelaxe zamalkatzera behartzen zi- 
tuena, baizik eta hankak edukitzeko lotsa. 

" Hohl ”, oihukatu zuten andre indiarrek harriturik, eta lasterka 
joan ziren andre zuria ikustera: bere zaldi gainean hain galant, 

kea bezalako oihal meheak aurpegia estaltzen ziola, eta luma 
berdea kapelan kulunka. Denda barruan berorren senarra ikusi 
zuten Xal Beltzekin lanean; merkatari baten alaba ere hantxe 
zebilen itzultzaile, azalduz bularrean joka aritzea eta belarria 
bizkarraren kontra jartzea gizon zuriaren zorkiaren erak zirela. 
Eta hitz egin ahala, neskatxak bere begi beltz handiak aurkarien 
aitzindariarengana zuzentzen zituen, nahiz bera ez zen kontu- 
ratu ere egin neskatxa han zenik, emaztea osatzeko zuen ar- 
durarekin. 

Beraz, Xal Beltzek utzi zien egiten bere onerako ziren gauzak, 
eta Zaldi Zorok beste lagun bat egin zuen zurien artean. Indiar 
batzuen iritziz, bere herriaren sorginengana jo beharko zukeen 
soilik; eta berehala agertu ziren beste batzuk ere, esaten zu- 
tenak begi ausarteko neskatxarekin, merkatarien alabekin, 
egoten hasia zela agentzia inguruetatik; batez ere soldaduen 
miatzaile Longjoe Larrabee-ren alabekin. 

Zaldi Zoro agentziara joan zen aurreneko aldian, beste zer- 
bait ere ikusi zuen bertan: aurpegian haserrea eta gorroto bi- 
zia zeuzkan ume bat, eta berehala konturatu zen, Ur Gaberen 
semea zela. Eta beste behin, Crow Butten pipatzetik zetorren 
eguerdi batean, Bufalo Beltzekin topo egin zuen; zuhaitz baten 
gerizpetan eserita zegoen, beti egin ohi zuen bezala, ezten eta 
zurdaz lanean. Jaiki eta aurpegia mantarekin estali zuen, ikusia 
izateko gogorik ez duen batek egiten duen legez, eta, beraz, 
Zaldi Zoro begirunez aurrera igaro zen isilpean, euren artean 
izandako guztia gogora ekarriz. Aldapatik behera neskato bat 
zebilen jolasean, sei edo zazpi urtekoa, eta Zaldi Zorok zuzen- 
zuzenean begiratu zion horri. Egia zen besteak baino ile eta azal 
argiagoa zuena, Belatz Txikik umetan zeukana bezalakoa gutxi 
gorabehera. Baina ez zitzaion bere alaba iruditu, ez zen Bere 
Beldur Dira bezalakoa, zeinaren hezurrak iparraldeko lur urrun 
hartan baitzeutzan. 

Zaldi Zororen kanpamentuan belarra agortu aurretik bi oglala 
heldu ziren ezkutuan iparraldetik. Haren denda bilatu zuten; 
berri txarrak zekartzaten. Orein Herren, kanpoan geratu zi- 
ren rminneconjouen banda txikikoa, hilda zegoen. Ez borroka 
irekian hila, ezpada Hartz Berokirekin batzarrean zegoela, ban- 
dera zuri baten azpian. 

Ahh-h, berriro ere! Eta mezulariei jaten eman eta horiek den- 
dako gonbidatuen aldean atseden hartzen zebiltzala, Zaldi Zoro 
mendixka batera joan zen bakarrik esertzera, gauza horretan 
pentsatzera. Tongue Riverreko soldadu buruzagiaren eskuetan 
hildako beste gizon eder bat. Gotorleku hartan, armen itzal- 
pean, lakota eta cheyenne pila handia zegoen. Eta hemen ere, 
milaka eta milaka lagun zegoen, eta gotorlekutik hiru miliatara 
lo egitera behartuta denak. Soldaduekin fidaturik ere, ez zen 
ona elkarrengandik hain hurbil bizitzea. Alde batetik kanpa- 
mentuen usainaren arazoa zegoen, ez zirelako lekuz aldatzen; 
baina horretaz gainera, jendeak ez zuen zereginik leku hartan, 
etatxutxu-mutxu, azpilan eta ika-mika gehiegi zegoen; ez den- 
da aurrean eta ozen egindako ika-mika, zurien eran, baizik eta 
isilpekoa, mantapean kolkoaren ilunpean egindakoa. 

Zaldi Zoro dendara itzuli zenean ipartar gizonak alde eginik 
ziren, eta Kapela Zuri eta beste batzuk zeuden eserita haien 
lekuetan. Ganorabakoen kanpamentuan egitekoa zen sorgin 
dantza baterako bidean ziren, eta hura beraiekin joan zedin 
gura zuten, zaldi bat zekarten berarentzat. Jende pila joango 
zen bertara. 

Zaldi Zorok bazuen horren berri; soldadu buruzagien bisita- 
rientzat antolatutako ikuskizun bat zen; sorgina gaizto itxuraz 
margotua, uluka abestuz, inguruetara oihuka, gauzak ezerezetik 
agerraraziz denak harrituta uzteko, eta ordaintzeko. Eta hori 

ez bazen, merkatari semeen dantzaldiak ziren; whiskya eta bo- 
rroka. Edo egunez egindako miatzaileen zaldi lasterketak. 

Baina Zaldi Zorok bazekien soldadu buruzagiak bihotz onez 
eduki behar zituela, eta, beraz, Kapela Zurirekin joan zen. 

Lehen astean era horretako bisita ugari izan zituen soldadu 
buruen eta agentearen aldetik; hitz adeitsuz hasi eta Custerren 
guduaz itauntzen amaitzen zuten -ea nor egon zen bertan; 
soldadurik atxilo eraman al zuten; indiarrek gizon zuririk izan 
ote zuten laguntzaile gudua zuzentzeko, eta ea nork hil zuen 
Adats Luze- hitz bakar bat ere ez inoiz ere ez euren agentziaz 
edo etxera noiz itzuliko ziren aipatzeko, hitzeman zieten be- 
zala. Zaldi Zoroz gainera beste batzuk ere urduritzen hasita 
zeuden horrekin. 

Zaldi Zoro buruzagi aurkariaz ondo hitz egiten hasi ziren 
laster soldadu buruak; gizon bikain, isil eta apala zela zioten, 
bere herriaren ongizateaz ardura handia hartzen zuen gizona. 
Argazkilariek -kutxa beltzarekin bere itzala harrapatu guran 
zebiltzanak, Hodei Gorrirena eta beste batzuena harrapatu zu- 
ten legez- eragiten zioten haserrea ere ongi ikusten zuten. Ez 
ziren berriro galdezka joan; ordea, bere sutondoan esertzen 
ziren, beste edozein indiarrenean ez bezala, ehizari edo gerrari 
buruz elekatuz, soldadu buruzagi batek beste batekin egingo 
zukeen bezala. 

Adiskidetasun berri horretaz kezka agertu zuen lehena -bere 
ezpain potoloa beherantz okertuz horretaz mintzatzean- 
Hartzailea izan zen; orain Grouard deitzen zion bere buruari; 
itsaso gazian nonbaiten jaioa zela esaten ibiltzen zen, eta ez zela 
ez indiar ezta beltza ere. Aurkariak heldu ondorengo lehen 
arratsaldean, kanpamentuko biribila zeharkatuz zihoala, ipartar 

andreek egindako barreekin suminduta, Zaldi Zororen dendan 
Kapela Zuri ikusi zuen Grouardek. 

“Hohl Begira Hartzaileal”, oihu egin zioten batzuek besteei 
sutatik sutara. “Berriro ondo ibiltzen ikasi dul”. Agian ez zen 
gaixotasun okerra izan azkenik, ezpada zurien praken marrus- 
kadura, horrela ibilarazi ziona cheyenneek miatzaileak solda- 
duen babesera jazarri zituzten aldi hartan. 

Baina ikusi zutenean altxatzen zuen ate-hegala Zaldi Zororen 
dendakoa zela, isildu egin ziren. Bera han zegoen bitartean Ka- 
pela Zuri eta beste ofizial bat etorri ziren, eta Zaldi Zorok 
dagoeneko lagunei bezalako harrera egiten zien. Hortaz, alde 
egin zutenean, Hartzaileak Kapela Zuriri esan zion ez zedila 
joan aurkariaren dendara bera han egon ezik hura defendatze- 
ko. Arriskutsua zen. 

Soldadu buruzagitxoak barre egin zuen. “Oh, isildu zaitezl”, 
esan zion. 

Laster agentzia inguruetako besteak ere konturatu ziren ofizia- 
lekZaldi Zorori ipintzen zioten aurpegi onaz, eta konturatu ere 
lehen egunean begiekin jarraitu zioten lagunkoi gazteek orain 
euren mokasinekin ere jarraitzen ziotela. Berriz ere ikusi be- 
har izan zuen Andre Jantzik jendea ileargiaren inguruan biltzen, 
baita Beldur Gaztea eta beste batzuk ere, berorri sekula ere 
ez ziotenak agertu Keren iloba izateagatik beharko zukeen 
arreta. Baina bera miatzailea zen eta soldadu buruzagitxoetako 
batzuek begiko zuten. Beharbada aitzindari aurkaria erabil ze- 
zakeen haiengana gehiago hurbiltzeko, bereziki orain, agentziak 
ez zeukala bertako nagusirik. 

Hodei Gorri ere ez zegoen itsu gauza horien aurrean: Kapela 
Zuri, berari laguntza agindu ziona, aurkariarengana joanez adis- 
kide handia bailitzan. Bere burua mantarekin estalita, Bad Facea 

haserre joan zen bere dendara; han bere emaztearen oilasko 
zuri berriak gau mahaitxoan pausatuta zeuden, eta bere gerra 
boneta gordetzen zuen kutxaren gainean. Luzaroan eseri zen 
bertan, bere pipa hotzarekin. Azkenik bere senideei dei egin 
zien; senide zehatz batzuei: Andre Jantziri eta bere anaiei, eta 
Ur Gaberi. 

Txakur hil baten kiratsa arrats batean herritik zabaltzen den 
bezala, eta hori bilatzea eta herrestan eramatea bezain gogo- 
rra, halaxe heldu zen Zaldi Zorori buruzko zurrumurrua, hura 
guztien gaineko buruzagi nagusi egitekoa. Baina ele-mele hori 
non hasi zen inork asmatu ahal izan aurretik, berriak heldu zi- 
ren: Kapela Zurik bere neguko miatzaile gehienei joaten utzi 
eta berrehun eta berrogeita hamar berri engaiatu behar zituen; 
aurkarien artetik asko. Hartzailea berriro ibili zen esaten Zaldi 
Zororekin kontuz ibiltzeko; soldadu buruzagiak, ordea, beste 
arazo batzuk zeuzkan aitzindari aurkariarekin. Zaldi Zorok ez 
zuen soldadu jaka jantzi gura; bere agentzia gura zuen. 

Hala ere, gizon batentzat zereginik ez zegoen itxaronaldi ho- 
rretan; eta miatzaile ariturik zaldia eta Sharps karabina bana 
jasoko zuten; eta, behintzat, antilope iheskorraren ziztuari 
esetsi ahal izango zioten berriro. Beraz, Zaldi Zorok eta bere 
hogeita bost jarraitzaileek bat egin zuten, azkenik, miatzaile tal- 
dearekin. Indiar herrixka bateko akicitak bezala jardun beharko 
zuten; agentzia inguruetan bakea egon zedin lagundu, eta ara- 
zo-sortzaileak atzeman, bai eta oldartzeko asmoz alde egin ze- 
zakeen edozein gudari gazte ere. 

Orduan miatzaile eta merkatari seme gehiago joan ziren go- 
torlekura lasterka, aurkariak armatzea arriskutsua zela esatera. 
Bestalde, aurreko neguan, Hiru Izarrek agindua zien agentzia- 
inguruko toki onak beraientzat izango zirela, iparraldetik ekarri- 
tako horiei eman aurretik, beraiei emango zizkietela. Soldadu 

buruzagiak aurkariei konfiantza eman gura ziela esan zien, indiar 
guztiak berdin tratatu. Horrek kexa, haserrea eta bekaizkeria 
handia sortu zuen; Billy Garnett ere hartan parte hartzen ibili 
zen; batzuen esanetan bere arreba poztearren. Hura loredun 
txalekoa beira alez josten ari zen Hartzailearentzat, eta gauza 
jakina zen horrek ipar indiarrak euren dendetan eserita gura 
zituena, eta besterik ez -burdinekin izan ezik erabat preso-; 
arazoak sortuko zituztela zioen. 

"Arazoak sortu bai, baina Hartzaileari”, elkarri aipatu zioten 
Missouriko herrialdeko zuriaren hilketarena zekitenek. Zurie- 
kin bizitzen ibili zen, pentsatuz indiarrek kontu hori aipatuko 
zutela euren herriko seme baten aurka. Bazirudien horrexe- 
gatik joan zela Buztan Marradunen agentziara -miatzaileak 
ipar lurretara bidaltzeko ordua heldu zen arte- nahiz, han ere, 
arazoak izan zituen merkatari semeekin, Bordeaux sendia eta 
beroien lagunekin. 

Indiarretako batzuk ere soldadu buruzagiarengana joaten ibili 
ziren -Andre Jantzi eta Ur Gabe; baita Hodei Gorri bera ere, 
eta Txakur Gorri haren atzetik, beti legez-; aurpegi luzez igo 
ziren hara, Zaldi Zoro gizon arriskutsua zela esatera. Antza, 
ofizialek barre besterik ez zuten egin; baina laster kontu gehia- 
go zabaldu ziren Hunkpatila guztien buruzagi egiteari buruz, 
baita bruleena ere. Zer esango zuen Buztan Marradunek iloba 
bere gainetik eseriko zela entzutean? Eta zer irudituko zitzaion 
bere iloba berorren gainetik eseriko zela entzutean? Eta zer 
irudituko zitzaion Hartz Menderatzailek lakota guztien buru 
izendatu zuen gizonaren semeari?, galdetu zuten hodei gorrita- 
rrek Beldur Gaztearen itzalaz bat-batean gogoraturik. 

Baina Zaldi Zoro lanpetuta zebilen bere herriarentzat bizileku 
bat topatzeko lanetan. Atsekabeturik zebilen, Kapela Zuri poz- 
tearren jantzi zituzten soldadu jakek ez ziotelako ezertan la- 

gundu; eta Hodei Gorriri egindako promesaren ezjakin -oglala 
guztien gainean jartzeko promesa, hain zuzen ere- Gotorleku 
inguruetako merkatarien seme- alabei kontu bat entzun zien 
Zaldi Zorolc antza, Sheridan deitutako soldadu buruzagi han- 
dia gogor hitz egiten ari zen aurkari guztiak giltzapetzeaz, haiek 
handik eramateaz, edo baita denak akabatzeaz ere, Minneso- 
tako arazoen ostean atxilotu zituzten santee- ekin egin zuten 
bezala. 

“Baina Hiru Izarrek hitzeman zuen inori ez zitzaiola minik egin- 
go”, esan zuten batzuek. 

“Gizon zuri baten agintzaria”. 

“Bai, baliteke", ados agertu zen Zaldi Zoro; “Eta, aipatu al du 
inork noiz etorriko den Hiru Izar?". 


Maiatzaren bukaera aldera, Buztan Marradunenean anoa urri 
zegoelako berria heldu zitzaien; eta iparraldeko lurretan bufalo 
pila ikusi zutelakoa ere bai, miatzaileak hara joanak baitziren; 
herriak norabide hartan begi gosetiz begiratzea eragin zuen 
horrek; behikia eskasa zelako Hodei Gorrirenean ere, eta oso 
urria. Orduarte ipartarrek sekula ez zuten goserik izan belarra 
luze zenean. 

Baina, azkenik, bazetorren Hiru Izar, ia ilargi oso bat alferrikgal- 
du ostean. Buztan Marradun lehengoetarikoa izan zen batzar 
eremura heltzen, eta Zaldi Zorori bisitan joan zitzaion. Brulea 
lodiago zegoen, ia-ia zurien burdin etxetik itzuli zenean beste, 
hogei urte lehenago; eserita aurkitu zuen, hoztasunezko gain- 
jantzi batean bilduta, han egitera behartzen zuten guztiagatik. 
Berak, agentzia bitako buruak, Aita Handiari baimena eskatu 
behar zion baita halako ibilbide motza egiteko ere, esan zuen. 


487 


Hiru Izar hori -bera gora jaso zuena- beste soldadu buru bat 
besterikez zela ikusi zuen, soldadu buruzagi askoren arteko bat 
besterik ez. 

Azkenik eguna heldu zen. Bisitan etorritako ofizialak agentzia- 
ren hegoaldean kokatu ziren, lautada bateko mendixkan; india- 
rrak haien alde banatan; tropel sendoan, zurien aurreko lekua 
hutsik utzita. Han, gerripekoen gainetik soldadu jakaz jantzi- 
tako miatzaileek Kapela Zurik irakatsitako instrukzio ariketak 
burutu zituzten. Kolore askotako euren zaldien gainetan -Zaldi 
Zoro bere hori-pintoaren gainean berriz- errenkada zuzen eta 
dotoreak osatuz ibili ziren; itzuli, erasoan aurrera jo, eta berriz 
itzuli; jira-biraka gurpilakgurpilen barruan bezala. Bukatutakoan, 
gudariak atzean geratu, eta aitzindariak aurrera zamalkatu eta 
zuriengana igo ziren, eta, zaldietatikjaitsita, martxan igaro ziren 
Hiru Izar zeritzoten hari agureginez. 

Zaldi Zororen eskua luzaroan helduta eduki zuen soldadu 
buruzagiak, mutiko bat bezain argala zen gudari lerdenari be- 
gira; ile marroiari; bere garaierari, bere begi gaztainkara argiei. 
Soldadu buruzagiaren aurpegi iletsuak itxura gogorra zuen, 
harkaitz bat neguko sasi marroiz inguraturik zirudien. Horrela, 
eskuak elkarturik egon ziren bitartean, cheyenneen bi kanpa- 
mentu baketsuen aurkako erasoez gogoratu zen lakota, eta 
Burdin Lumaren aurkakoaz Slim Buttesen. Eta azkenik Rosebu- 
deko egun ederra gogoratu zuen. Agian gizon zuria ere horre- 
taz gogoratu zen, irribarre txikitxo batek bere aho bizarduna 
mugitu zuela ematen baitzuen. 

“Hou, cola !", esan zuen bigarrenez, eta bere etsai zaharrari joa- 
ten utzi zion, eta irrikan zeuden lagunkoienganantz bihurtu zen. 

Batzar Handia lautada batean ospatu zen, agentziatik hego- 
ekialdera, bi miliara, Crow Butten begiradapean. Egia zen sol- 
dadu pilaren denda zuriak zeudela altxatuta handik hur; hor- 
marik ez zegoen, ordea, inoren inguruan, Muino Beltzak kendu 
zizkietenean bezalaxe. 

Buruzagiak ilaran heldu ziren, oinez, biribileko euren lekue- 
tara —oglalak, bruleak, minneconjouak, cheyenneak eta blue 
cloudak- , eta haien aurrean, aulki tolesgarrietan eserita, beste 
soldadu buruzagiak eta Billy Garnett, itzultzailea. 

Pipatu ostean, Beldur Gaztea jaiki zen euren anaia zuriari on- 
gietorria ematera. “Asko etorri izan dira hona hizketa okerra 
egitera guri; ziria sartzen saiatu dira lurralde hau utz genezan. 
Baina Indiar Lurraldean egondako buruzagiek ikusi ahal izan 
dute zuhaitzak ere hutsik hazten direla lur hartan; eta horie- 
tako askok Missouri ere ezagutzen dute, han bizi izan direlako, 
eta hara ere ez gara joango. 

“Miatzaileak zurekin egon zirenean aurreko neguan, esan zizu- 
ten zer gura genuen; eta zuk irmo hitzeman zenuen lagunduko 
zenigula. Hortaz, Zaldi Zororen indiarrei elea bidali genien, 
esanez eurak etortzean agentzia bat izango genuela geure lu- 
rrean bertan. Euron aurrean lotsaturik gaude hori ez delako 
egia bihurtu; baina orain zu hemen zaude, eta horixe gogoraz- 
ten dizugu, ahantz ez dezazun”. 

Orduan Hiru Izar aurkariengana bihurtu zen, Zaldi Zororenga- 
na, baina hark isilik zirauen, eta Belatz Txiki jaiki zen bere ordez 
hitz egitera; bere ahots fina entzutean soldadu buruzagiakelka- 
rri begiratu zioten ustekabeturik. 

Bai, aurkaria zen bera, esan zuen oglala zaharrak, eta harro 
horrela deitzeaz. Euren lurrean bizi izan ziren euren herriko 
zaharrengandik jasotako era onean; antzinatik; bertan hazitako 

fruitu eta ehiza janez eta arazorik bilatu gabe. Baina soldaduak 
behin eta berriro etortzen ziren euren lurretara euren arma 
tirokatzaileekin, hortaz, zer egin zezaketen? Ez ziren indiarrak 
gerra egitera joan zirenak zurien lurretara, baizik eta beti zu- 
riak bortxaz zetozenak, babesgabeak hilez, euren etxeak errez, 
dena eurentzat hartuz. 

Orduan, denda barruan izotz egite ilargian, miatzaileak zaldiz 
igo ziren eurei eskatzera borrokatzeari uzteko, esanez hona 
etortzekotan Hiru Izar soldadu buruzagi handiak lagunduko 
ziela agentzia bat izaten euren aberrian bertan. 

“Baina orain” -Belatz Txikik geldialdia egin zuen indiarren biribil 
osoari begiratzeko- “orain”, esan zuen, “hemen gaudela, oso 
gauza okerra esan digute, zuriek beste lur batera eraman gura 
gaituztela, lur ezezagun bateral”. 

Besoak bularrean antxume, begi zorrotzez begiratzen zion Hiru 
Izarri, harik eta gizon zuriaren masailak, lehendik lautadetako 
haizeak erreak, are gehiago gorritu ziren arte bizarpean; hor- 
taz, itzultzaileari esan zioten oglalari esateko laster amaitzeko. 

“Bai, amaitu egingo dut”, esan zuen Belatz Txikik ahopean. 
“Gauza bat baino ez. Jakin gurako genuke zu al zaren miatzai- 
leek Hiru Izar gisa aurkeztu ziguten gizon berbera, mihi zuze- 
nez mintzo den gizon zuria”. 

Isiltasuna egin zen jendetzaren artean, baita aurkarien eta la- 
gunkoien artean ere; haietako asko larritu ere egin ziren, halako 
eleketa gogorrarekin. Orduan, inork ezer gehiago esan baino 
lehen, Txakur Gorri, Hodei Gorriren izenean mintzatuz, zutitu 
eta indiarrei begira geratu zen, eskua altxatuta itxoiteko es- 
katuz. “Agentziako indiar batek hitz egin du, eta zaldi zorotar 
batek; orain soldadu buruzagiak erantzun bat eman diezagun 

gurako genuke ezergehiago esan aurretik. Gehiegi hitz egiteak 
gizon zuria nahasten du”. 

Halaxe ba, Crookjaiki egin zen, begi grisak zorrotz eta haserre, 
mihiko hitzak nahiko leun, ordea. Ipartar indiarrak agentzian 
ongi moldatzen ari zirela ikusirik, pozik zegoen. Ez zen bera, 
edo beste soldaduak, indiarren aurka borrokatu gura zirenak, 
baizik eta Aita Handiaren aginduak, bete beharrekoak zirenak. 
Eta indiarrek beti tiro egiten zieten hortik zehar zebiltzanean. 

‘‘Indiarren lurra zenl”, oihu egin zuten batzuek; beste batzuek, 
urduri, isiltzeko keinuak egin zizkieten; izan ere, soldadu buru- 
zagi bizardunaren aurpegiak txakur batena zirudien, ahoan ur- 
txintxa eta, hori lapurtzera datorkion beste txakur bati jarkiz. 

Baina laster berriro mintzatzen hasi zen, eta onartu zuen 
miatzaileei hori esan ziela, lagunduko ziela. “Atzeratuta 
dabiltzan guztiak datozenean ipar lurraldetik, VVashingtonera 
joango gara, eta nik laguntza eskatuko diot Lehendakariari: Bes- 
te Aita Handi bat dago han, ez zuotako batzuek ikusi zenuten 
hura. Oso lanpetuta dago, baina joango gara astia duenean. 
Eta uda amaierako ehizaren ilargian iparraldeko lurrera joaten 
utziko dizuet zuetako batzuei, agindu nizuen bezala. Joan eta 
hona itzuli inori arazorik sortu barik, eta nahikoa astiz ibili han, 
neguko okela lehortzeko”. 

“Hou, hou!", oihu egin zuten indiarrek, baita ipartar batzuekere. 
Bazirudien Zaldi Zororekin zeuden batzuk soilik ohartu zirela 
horrek agentziaren agintzaria deuseztatzen zuela, eta, ordean, 
txikiago bat ematen ziela; ehizaldi bat eta Aita Handi berri ba- 
tengana joatea, hark astia zuenean. Hori ikusita, Zaldi Zororen 
bihotza lur jota geratu zen erabat. 

Batzarraren ondoren oturuntza egin zen; Burdin Belatzek zu- 
zendu zuen ospakuntza, bere herriaren historiaz jakituria han- 

dia izateagatik ezagun zen gizona. Isilik, lehen okela zatia zerua- 
ri, lurrari eta lau norabideei eskaini zien. Ondoren bufaloaren 
sasoiko lakota handikiez mintzatu zen, eta oraingo sasoiaz eta 
zetorrenaz, zeinean denak anaia zuriaren ondoan bide on eta 
berritik ibiliko ziren. 

Orduan akicitek janaria ekarri zuten, eta, soldadu buruzagiei, 
ohorezko gonbidatu gisa, txakur eltzea eskaini zieten. Hiru Iza- 
rrek bere egurrezko katilua garbi utzi zuen, baina Kapela Zurik 
bere atzeko indiarrari luzatu zion, dolar batekin batera. Barre 
algara egon zen horren inguruan, beti indiarrekin zebilenak ez 
zuelako ikasi euren okela jaten bere buruzagiak bezain ondo, 
zeina oso gutxitan esertzen baitzen euren sutondoan. 

Bazkaria amaitutakoan, Hiru Izar burdin bidera joan zen She- 
ridan soldadu buruzagi handia jasotzera, indiar lurraldean ba- 
rrena joatekoa zena. Batzuek esan zutenez soldadu gotorleku 
gehiago eraikitzeko asmotan zen Powder River aldean. Zaldi 
Zororen indiarrek isilpean entzun zuten hori. 

Orduan, ia aldi berean, beste gauza oker bat gertatu zen: 
cheyenneak hegoaldera eraman zituzten. Eginahalak egin zituz- 
ten egonarri txikiko zuriak poztearren, elur sakonean barrena 
etorriz agentziara, euren zaldi akituakjanez bidetik, belarraren 
zain geratu ordez besteek egin zuten bezala. Orain, euren sa- 
bel argalak ozta bete ahal izan orduko, Indiar Lurraldera joan 
behar zuten. Hango lurra burdina bezalakoa zela zioten hura 
ezagutzen zutenek, hango errekak luzaroan hilak, eta haien bi- 
dearen oroimena ziren arroilek soilik ebakitzen omen zuten 
lur hura. Dolua egon zen euren kanpamentuan horren kariaz, 
baina joan egin ziren. Erarik bazeukaten soldaduok, jendeari 
eurok gura zutena eginarazteko. 

Zaldi Zorok joaten ikusi zituen, soldaduek inguratuta alde 
guztietatik, inor itzuli ezin izateko, eta artean ipar lurretan ze- 
biltzan apurrez oroitu zen. Poztu zen Bufalo Txahal Bide, Ro- 
sebudeko guduko andre gazte azarria han egoteaz. Benetan, 
herri bat ez dago menderatuta bere andreen bihotzak hautsa 
ez diren arte. 

Baina zer egin haurrentzat jateko ezer ez zutenean? 

Batzar Handiaz geroztik Zaldi Zorok higitze gaixotasuna zeu- 
kala zirudien, Otso Zuri legez, haragi pila baino ez zena bere 
rmantan. Gauza bakarra egin ahal izan zuen: bere aita eta Ho- 
dei-Ukitzailerekin hizketaldi bat izan horiek Buztan Marradu- 
nen agentziara itzuli aurretik; bere buruari galdetzen zion be- 
retarrentzat ez ote zen hobe izango han egotea, dena gizon 
bakar baten bidez eginik, eta ez hemen bezala, mokasin aztar- 
nen ilara agerturik agentearengana edo soldadu buruzagiaren- 
gana ia egunero, kexati, botere bila. Bestalde, zuri gaizto gehie- 
gi zegoen Hodei Gorriren inguruan, lapurraketa hiltzaileak eta 
deslaiak: Gizon Grisak. Indiarren zaldiak lapurtu ez ezik, whisky 
pila zerabilten eta txarrak ziren jende gaztearentzat, bientzat, 
bai merkatarien umeentzat zein indiarrentzat. Brule agentziari 
buruz hitz egiten saiatuko zitzaion bere lagunari, Fort Robinso- 
neko agenteari. 

Baina oso lanpetuta zebiltzan; Kapela Zuri bere miatzaileaktre- 
batzen; lasterketetara joaten; dantzetara; oturuntzetara; behi 
arloetara; indiarrak elkartzen ziren edozein tokitara. Beti ze- 
bilen oglala gazte sorta batekin -indiarra ezagutu guran, berak 
zioenez-, itaunak eginez kanpamentuei buruz eta batzarrei eta 
gerrari buruz. Gero jakin zuten, jakin ere, kontuok zuzenean 
bidaltzen zizkiola Aita Handiari. 

“Herriko egoile gazte bat legez, gora egin guran belarria den- 
detako larruetan pausatuta eta kontuak buruzagi zaharrei era- 
mandal”, esan zuen Belatz Txikik. 

Zizareren narrak hautsean ildoa jorratu berria zuen Buztan 
Marradunenerantz, eta ordurako Kapela Zurik bazekien Zaldi 
Zoro bere aitarekin egona zela eta zertaz hitz egin zuten: Hiru 
Izarrekin eta hango gauzekin egonarria galdurik zebilela, eta 
brule agentziako bakeari begiratzen ziola. Beraz, soldadu buru- 
zagitxoak begiko zituen batzuekin hitz egin zuen, eta, gero, Joe 
Larrabeeri deitu zion, frantses jatorria zuen miatzaile zaharrari, 
eta bere alaba politari buruz galdetu zion, osagilearen eta Xal 
Beltzen artean itzultzaile ibili zena. 

“Baina bera loreduna da; beira alezko lore irudiduna; merkatari 
alaba da, guk diogun legez”, kexatu zen Long Joe. 

“Zaldi Zorok neskak baino azal zurbilagoa du etal”. Dena den, 
zerdesberdintasun dago? Zu odolgarbi batekin ezkondu zinen”. 

“Baina nire alaba andrea da, eta berarekin ezkontzen denak 
joan behar du andrearen jendearengana”. 

“Eta neska ez al da bere amaren herrikoa?”. 

“Ez da gauza bera”, erantzun zuen miatzaileak setati. “Gainera, 
indiar horrek ez du zerekin ordaindu”. 

Kapela Zurik poz itxuraz alde egin zuen. Agian american zaldi 
gutxi batzuk nahikoa izango ziren Zaldi Zoro han, Hodei Go- 
rrirenean, pozik geratzeko. 

Baina oglalaren dendan beste kezka batzuk zituzten. Gauean, 
berandu, zenbait lagun helduakziren bere su ilunaren inguruan 
esertzera; zurien, telegrafoaren eta paperen berriak zekartza- 

ten. Soldaduak nez perceekin borrokan zebiltzan, horiekarme- 
kin jazarriz, eta gudariak jeurt egin ahala gudukatzen ari ziren. 

Ahh-h, lagunkoi tribu bat, beti zuriekin bakean egonak. Nez 
perceen andre-umeentzat segurtasunik ez bazegoen, besteok 
hobe zuten argi ibili. 

Zaldi Zoro ahalik eta urrunen bizi zen zuriengandik, agentziako 
hiru milien ertzean; inguruan beste ipartar oglalak zituen, 
eta baita beste kanpamentuetako batzuk ere. Ilargia eguzki 
dantzaren sasoirantz loditzen hastean, ia den-denak, aziendak 
eta zuriak barne, harantz abiatu ziren euren kanpadenda eta 
gurdi estaliekin, ipartarrek ospakuntza hori nola egiten zuten 
ikustera. 

Zaldi Zorok bazekien zergatik zetozen, baina ongietorria eman 
zien; akicitek jendeari erakutsi zioten non kanpa zezaketen ura, 
egurra eta belarra eskura izateko. Unea heldutakoan, indiar 
denda guztiek biribil handi bat osatu zuten, bata bestetik oso 
hurbil ezarrita, eta, hala ere, ia bi milia luzeko kanpamentua 
osatuta. Erdigunean zutoin santua zegoen jarrita, dantzaleku 
leunarekin, eta, haren inguru osoan, pinu moztu berriz eginiko 
estalpea. Kapela Zuri bertan zen, guztiari begira, zutoina nola 
aukeratzen eta zeramaten ikusiz, eta nola egiten zioten eraso 
kanpamentu osoko gudariek giza monumentuari, gizon baten 
antza zeukana, bere atal guztiekin: hura jotzen zuen lehena 
urte osoan gogorrena izango zen etsaiaren aurka. Lasterketa 
gogorra egin zuten hori lortzeko, nahiz jadanik etsairik ez izan 
borrokatzeko. 

Hurrena, guduaren antzezpena zetorren, oraingo aldi honetan 
Little Big Horneko gudukoa, Zaldi Zororen gudariek indiarren 
taldean jokatuz, lagunkoiek eta merkatari semeetako batzuk 
Adats Luzeren soldaduak zirela. Baina borrokaldia hastean, gu- 

dariei gehiegi berotu zitzaien odola, eta arkuak ukitzeko soilik 
erabili ordez, “Hoka hey!” oihukatu, eta gogor joka hasi ziren, 
edo baita gerra txurroak gerrikoetatik ateratzera heldu ere. 
Orduan, miatzaileek eta merkatari semeek euren errebolbe- 
rrekin tiro egin, eta, indiarrei armak kenduta, dantza eremutik 
iraitzi zituzten. Baina su arma batzuk lortu, eta erasoan itzuli 
ziren, eta orduan benetako tiroketa sortu zen, eta andreakga- 
rrasika hasi ziren alderdiektalka egitean. Norbait larri zaurituta 
eroriz gero borroka odoltsua egongo zen. Hori ikusita, Kapela 
Zuri arrapaladan sartu zen zaldi gainean bere miatzaileak gel- 
diaraztera; baina, bera heldu orduko borroka amaituta zegoen. 
Zaldi Zoro zaldiz sartua baitzen ke eta bala arteko tokira, bi 
alderdien erdira, eta, bere eskua bake zeinuan goratuta, oihu 
egin zuen: “Lagunok, zeuen herritarrei tiro egiten zabiltzatel”. 

Dena gelditu zen, baita airea ere, oinaztua erori aurretik bezala 
geldirik; bazirudien jendeak ez zuela ezta arnasarik ere hartzen, 
bala batek oglalen gizona aurkituko zuen beldurrez; tiro egingo 
zuketen batzuk bazeudelako, ziur, hori nork egin zuen jakite- 
rik ez balego gero; horrexek baino ez zituen beldurtu, zaldi 
zorotarrek zatitan moztuko zituztela, grizzly haserretuak bere 
bidera ateratzen zaion untxiarekin egingo zukeen bezala. 


Gainerakoan, dantzaldiak beti bezala jarraitu zuen, batzuek 
eki begiraketa eginez, beste batzuek zutoin santuaren puntara 
lotutako sastakaiak bular odoltsuetan sarturik dantzatuz; eta 
beste batzuek bizkarreko giharretan lotutako larruzko sokekin 
bufalo burezurrak herrestan eramanez, harik eta, azala urra- 
tuta, askatu egiten ziren arte. Zuriek gauza horiek ikusten zi- 
tuzten, aurpegiak kitzikaturik edo zurbil, bakoitzaren jitearen 
arabera, baina dena ikusiz; eta Kapela Zurik behin eta berriro 
aipatzen ibili zen zer nolako jarraigoa zioten gudariek Zaldi Zo- 

rori, eta zer ahalmena zuen hark aurkariengan ez ezik lagunkoi 
gazteengan ere, borrokan berotu zirenean. Soldadu buruza- 
giak inoiz ikusi izandako edozer gainditzen zuen horrek, esan 
zuen. Batzuk ohartu zirenez, hitz egitean ahoa garratz jartzen 
zitzaion, aran berdeak jatean legez; antza gurago zukeen berak 
deitu izan balie gazteei. 

Zaldi Zoro ez zen inoiz dantzak ikusten geratzekoa, gainera, 
andre berri bat zegoen bere dendan, Joe Larrabeeren hama- 
zortzi urteko alaba. Polita zen, merkatari alabetan politene- 
takoa; Long Joek itxaropena izan zuen ezkontza hobea egiteko 
berarentzat, poni apur batzuk baino zerbait gehiago. 

“Itxaron, gauzak ondo ateraz gero ordain bikaina jasoko duzu”, 
agindu zion Kapela Zurik. 

Eta Long Joek poniak jasotzeaz bat, Zaldi Zorok bere pintoaren 
gainean eraman zuen neskatxa. Ziotenez, soldadu buruzagien 
emazteek oso atsegin zuten egikera hori, eta ipar kanpamen- 
tuetara joan ziren inoiz baino gehiago, gerra buruzagi handia 
eta bere bigarren emazte gaztea ikusteko itxaropenaz. 

Berriketa ugari eragin zuen beira ale eskulangintzan eta aran 
hezur jokoetan, edo asteroko errazio banaketarako ilaretan; 
andreak elkartzen ziren edozein tokitan. Ipartar oglaletako 
batzuek uste zuten Zaldi Zorok bere herri bereko emazte bat 
hartu beharko zukeela, edo behintzat indiar bat. 

Baina lagunkoiek zioten lore irudidun andre gutxi -merkatari 
alaba gutxi- ezkontzen zirela odolgarbiekin; zahar eta bazter- 
turik geratzen zirenean soilik. Zaldi Zoro ohoratu zutela uste 
zuten. 

“Hoh!”, oihu egin zuten ipartar andreek harriturik halako le- 
lokeria entzutean. Merkatari alaba asko zegoen, baina Zaldi 
Zoro bakarra lur osoan. 

Amua irentsi eta lapikora doan norbait ikusi zuten jokaldi har- 
tan indiarretako batzuek, han ezkutuko zerbait zelako susmoa 
harturik; agenteak eta beste zuriak bigarren emazteez gaizki 
hitz egiten ibili baitziren beti, horiek iraitzi guran aritu ere -za- 
harrek ulertzen ez zuten gauza bat zen- Eta, orain, soldadu 
buruzagi batekahalbidetu zuen hori, Zaldi Zorok beste emazte 
bat har zezan bere dendan, Neskatxa izan zen kontu horiek ai- 
patu zituena. Gustuko zuen bisitan eta berriketan ibiltzea. Long 
Joek ere mihi langile eta kexatia zeukan. 

“Beste andre bat, bere bihotza herritik aldentzeko; herriak 
bere behar handia duen sasoi honetan”, esan zion Belatz Txi- 
kikZizareri kontuz ilundutako dendan, inork ezjakiteko Hodei 
Gorriren agentzia utzia zuela baimenik gabe. 

“Ahh-h, txikikeria da hori, eta zorion uneren bat badakar be- 
hintzat... ez ditu horrelako asko izango Bitxiak”, esan zuen ai- 
tak, astiro mintzatuz. Eta Belatz Txiki bere anaiaren zorki san- 
tua gogoan harturik, ez zuen beste hitzik esan bere estutasuna 
nasaitzeko. 

Bazirudien horrelako ezerk ez zuela Zaldi Zororen denda 
ukitzen, ordea. Xal Beltzek atseden gehiago zuen; okela egin 
beharrik ez; larru eta jantziak landu eta ondu beharrik ere ez; 
ezta dendarik jaso beharrik ere, iheska irteteko elurretan ba- 
rrena; eta, gizon zuriaren zorki onarekin, bere musua, lagunekin 
beira ale langintzan ziharduela, biribilago ageri zen, lakota andre 
batena beharko zukeen eran. Denda osteko pinu adarrezko es- 
talpean Zaldi Zorok bere emazte gaztearen berriketa entzuten 
zuen, zurien gauzez, eta neskatxak bere herrira egindako bisi- 

tetatik ekarritako berriez, saltokitik edo dantzaldietatik; zeren, 
lakota emaztea zen heinean aske baitzen gura zuen edonora 
joateko. 

Noizean behin zurien berripaperak zekartzan, burdinbideari 
buruzko kontuekin, horretan lanean zihardutenei gutxiago or- 
daindu gura zietela, eta, hori ez onartzean, soldaduek tiroka 
ekin ziotela grebalarien aurka. Zuriak hiltzeko gose ziren, bene- 
tan; euren herriaren aurkako gerra zegiten etengabe, pentsatu 
zuen Zaldi Zorok. 

Antza, kexak ere bazeuden, soldaduek ez omen zutelako 
nahiko grinariktiroka aritzeko; aitzitik, langileekin bat egiten ari 
ziren lagunak bezala eta beroiei laguntzen zenbait tokitan. 

Nahiko ulergaitza zen, edonola ere. 

Ulergaitza zen ere irinik ez egotea Hodei Gorrirenean banake- 
tarako. Agente berriak, eurengana berrikitan heldua, ez zuen 
lapurtzeko astirik izan. Baina, hala ere, ez zegoen irinik; eta 
agentea, snakeen aita izandakoa denbora luzean, lakotak be- 
giko ez zituenez, agian jendea gosetzeko asmotan zebilen. Erra- 
za izango zen hori, okela lehorrik gabe parflecheetan, wasnarik 
gabe maskuri ketuetan, eta ia ehizarik gabe. Mehe-mehea zen 
salda, benetan. 

Hala, anoak heldu aurretik, Zaldi Zoro bere agentziari buruz 
hizketan hasi zen berriro ere; bestalde, bazirudien Kapela Zu- 
riren planak huts egiten ari zirela, eta Long Joek ez zuela zal- 
di gehiagorik eskuratuko. Ordea, bazen beste zerbait ipartar 
aitzindariari agentzia ahaztu eragingo ziona: ehiza. Eta, hala, 
gerezi gorritze ilargi bukaeran, batzarra deitu zuten Hodei Go- 
rrirenean, Hiru Izarrek horri buruz bidalitako mezua entzute- 
ko. Oglalen hirurogeita hamar aitzindari elkartu ziren, bietarik, 
lagunkoi eta ipar kanpamentuetako aitzindari. Clarkek, agen- 

tziako miatzaileen KapelaZurik, papera irakurri zuen. Bufalotan 
joan gura zuten guztiek abiatzea zuten, prestakizunak egin be- 
zain laster, berrogei loalditarako joan zitezkeen, baina zuzenean 
ehiza lurretara joan behar zuten, baketsu ibili bide osoan eta 
agindutako epean itzuli. 

" Hou ! Hou I”, oihukatu zuten indiarrek, hain ozen ia ez zen naba- 
ritu eseritako gizon zaharretako batzuk isilik geratu zirela. 

Hiru Izarrek beste zenbait gauza ere idatzi zituen. Aita Handiak 
zioen hamazortzi indiar joan ahal zitzaizkiola bisitan Washing- 
tonera, Missouriko agentziari buruz zeuzkaten kexak azaltzera. 
Euren gizonik hoberenak eta indartsuenak aukeratu behar zi- 
tuzten, herriaren alde gogor lan egiteko gai zirenak. Irailaren 
erdialderako -txahal beltzaren ilargia- abiatzeko prest egon 
beharko zuten horiek, eta gaurko hizketaldiaren ostean egingo 
zen oturuntzarako. Irwin doktoreak, agente aita berriak, hiru 
txahal, eta kafe eta azukre pixka bat emango ziela agindu zuen, 
kontua non egin erabakitzen zutenean. 

Orduan Beldur Gaztea jaiki zen. Hainbat ilargi zirela, esan 
zuen, iparraldeko euren lagun eta senideak eurekin zeudela, 
eta inoiz ez zizkietela beharrezko gauzak eman oturuntza handi 
bat prestatu ahal izateko besteentzat; halaxe ba, bere ustez, 
ona litzateke ohorea Zaldi Zorori eta bere lehengusu Txikitori 
emango baliete. 

Isiltasuna egin zen Hunkpatilaren elearekin. Antza, ustekabean 
harrapatu zituen guztiak. Askok adostasun zeinuak egin zi- 
tuzten, baina zaharretako askok isilpean zirauten eseririk, eta 
azkenik Hodei Gorrik eta bere itzalak, Txakur Gorrik, euren 
mantak jaso eta atetik alde egin zuten. Inork ez zuen beste le- 
kurik proposatu, hortaz, erabaki zen oturuntza Zaldi Zororen 
dendan izango zela. 

Gau horretan, kanpamentuak ilun zeudenean, aurpegia mantaz 
estalita zeukaten bi indiar heldu ziren oholesiko atean danba- 
danbajoka, eta agentea ikusi arte ezzutela alde egingo. Eta hura 
ateratzean, bi indiarren atzetikgizon gehiago irten ziren ilunpe- 
tik, lagunkoien artean gizon handi ziren batzuk; horrenbestez, 
agenteak itzultzailea etortzeko eskatu zuen. Bere bulegoan, olio 
kriseilu kirasdunaren argitan, kexa luzea entzun zuen arratsalde 
horretako batzarrean gertatutakoei buruz. Hodei gorritarrek 
atsekabe handia zuten, baita beste banda batzuek ere, Zaldi 
Zorok oturuntza eskaintzeari buruz. Beraien aita agenteak 
egun gutxi zeraman euren artean eta ez zekien nola ziren gau- 
zak han. Zaldi Zoro gudari basati bat baino ez zen, buruzagien 
elkartetik kanporatua izan zena arazoak sortzeagatik jendearen 
artean, eta buruzagiak ez ziren berera joango. Eredu txarra zen 
gazteentzat; aurkaria zen, eta zurien etsaia. 

Hori esan ziotenean, oglalen agente buruzuria harritu egin zela 
zirudien. Oflzialek baita Hiru Izarrek ere ipartar buruzagia be- 
giko zutela esana zioten berari. 

Indiarrak purrustaka hasi ziren orduan, eta umea adierazteko 
zeinua egin zuten, eta itzultzaileari esan zioten Zaldi Zoro ez 
zela buruzagia, hari emandako buruzagitza mota berri batekoa 
zela, zeinetan beraiek ez baitzuten ahotsik izan, eta ondorioz 
bera ez zela ezer. Ez zuen jendearekin hitz egiten edo barre 
egiten, ezta abesten edo dantzatzen ere, bihotz oneko lakota 
batek egiten duen bezala, eta ziur zeuden bera eta berrehun 
eta berrogei gudariko bere banda ehizarako armatzen bazi- 
tuzten gerra bideari ekingo ziotena eta zuri mordoa garbituko 
zutena. Bai, ez zuen horretaz hitz egiten, jakina, sekretu gizona 
zelako, eta ezin hartaz ezer jakin inoiz, isila eta bakartia baitzen, 
eta agentziako zaharrekiko begirunerik ez zuena. 

Eta kontu hori esaten ari zirela, indiarrek ikusten zuten snakeen 
agente buruzuriak adi-adi entzuten ziela; hortaz, esan zioten 
beraiek egia besterik ez ziotela esaten, atsegin zutelako bere 
baitan zituen urteak eta begirunea ziotelako. Aurkariek ihes 
egiten bazuten lagunduko ziotela ahal zuten guztia. 

Horrenbestez, ez zen oturuntzarik egon Zaldi Zororen den- 
dan. Eta hurrengo egunean, Hiru Izarren agindua heldu zen 
indiarrei baimena emanez salerosketan jarduteko munizioa 
hartzeko, ehizara joan ahal izateko; baina orduan, agenteakte- 
legrafoaren bitartez mezuak bidali zituen horren aurka; Zaldi 
Zoro matxinada bat hastear omen zela zioen, gudari batek lau 
zaldi eman zituela errifle arrunt baten trukean; eta bukatzeko 
zera esaten zuen, indiar guztiak bere aurka zeudela, baita bere 
osaba Buztan Marradun ere. 

Horrek berriketa sendoa ekarri zuen, haizeteak indiar kanpa- 
mentuetan zehar harrotutako harea legez; ziotenez, gauez 
agentziako atean danbadaka ibilitakoak Hodei Gorriren lagunak 
ziren, eta Zaldi Zoro gorrotatzen zutenak, edo bere beldur 
zirenak. 

“Ahh-h, Txakur Gorri agian, eta Ur Gabe eta Hartzailea, edo 
beroien lagunen batzuk”. "Batzuek diote Andre Jantziren anaia 
bat hantxe zela”. 

Bai, Hodei Gorri eta bere kafe epel zale habia; eta denakgogor 
kexatuz Zaldi Zororen aurka, eta haren oturuntzara ez zirela 
joango esanez. 

“Beldur Gaztea bera Zaldi Zororen alde egon arren? Gaztea 
ez da azpikerietan ibiltzekoa”. 

Ez, baina noizean behin agure bekaiztien dendetako argitan ego- 
naldiak egiten zituen; eta, orain, bazirudien Zaldi Zorok ehiza 

lortu behar zuela herriarentzat; eta ondoren VVashingtonera 
joan; eta, beharbada, agentzia ere lortu ahal izango zuen be- 
raientzat ipar lurretan. 

Baina horiek uste bazuten gizon gaiztoa zela, zergatik ez zio- 
ten utzi agentziatik alde egiten? Auskalo. Dena zegoen hankaz 
gora, herrixka ibiltari bat haizeteak jota legez, edo pantera ba- 
ten usainak eraginda legez. 


Asko etorri ziren Zaldi Zorori gauza horiekesatera, guztien ar- 
tean ozenen Txikito. Orduan, emazte berria bisita bat egitetik 
etxera itzuli zen kontuak ekarriz: Hodei Gorri zen, gehienbat, 
oturuntzara ez zena etorriko; eta Buztan Marradun gogor azal- 
du zen ehizaren aurka, hala nola bere itzala Hartz Arin. Egun 
eta gau oso batez aritu ziren horren aurka hizketan, aurkariak 
sekula ez zirela itzuliko esanez. 

“Ahh-h, nire senitarteko brulea denbora luzeegian bizi izan da 
zuriekin ahaztu egin badu lakota batek hitza bete egiten duela, 
baita hitz hori eman duen gizonaren bizitzaren gainetik ere, 
behar izanez gero”, esan zuen Zaldi Zorok bere hodi motzeko 
pipari helduz. 

Handik aste betera, argi zegoen agentziako indiar zaharrek 
irabazi zutela borroka, guztiak eureganatu zituztela euren ele 
gaiztoarekin; Kapela Zuri, agenteak, gotorlekuko soldadu buru- 
zagiak, Hiru Izar, eta baita Aita Handia bera ere, arma eta mu- 
niziotarako trukea eten egin zelako. 

“Ehizara joan armarik gabe?”, galdetu zuten amorruz erostera 
etorritakoek. Merkatariek buruari eragin eta eurei emandako 
agindua erakutsi zuten. Berripaperak ere erakutsi zizkieten: in- 
diar matxinadei buruzko kontu ugari; indiargosetuakoldarturik 

edonon, hegoaldetik, apatxeen lurraldetik hasi, eta, iparral- 
deraino; ikusi baitzituzten Zezen Eseriren gudariak itzultzen, 
kanadiar muga zeharkatuta, eta, nez perceekin bat eginik, bo- 
rrokan ari baitziren, ordurako Yellovvstoneko haranean bertan. 
Kontu gehiago ere bazen trenbideko grebalari deitutako zuriei 
buruz, soldaduak haien aurkatiroka ibili zirela; antza ofizial han- 
di batzuek indiarrak babesgabe bihurtu gura zituzten, era ho- 
rretan soldaduak zuri horien aurka borrokatzera eraman ahal 
izateko. 

“Iraultza dela diote”, esan zion Zaldi Zorori John Provost zaha- 
rrak, Altze Beltzen suhiak; indiarrak euren buruzagi guztiak eta 
akicitak , denakaldi berean kentzen saiatuko balira bezala omen 
zen; eta horrekeragindako istilua; nahiz eta hori ezinezkoa izan, 
indiarrek bakoitzak gogoko zuenari jarraitzen baitzioten. 

Esaten zen ere, Muino Beltzetako zuriak ehun eta berrogeita 
hamar dolar eskaintzen ari zirela indiar ilajeko, eta soldaduei 
deika ari zirela eurak salbatzera joan zitezen. 

“Han goian inortxo ere ez da geratzen, ia inor ere ez inon ere; 
atzamarrekin zenbatzeko beste soilik”, esan zuen Zaldi Zorok. 

Bai, baina kontratistak azken bi urteetako espedizioetako di- 
rutza handia galtzen ari ziren. Zarraparra sortuko zuten indiar 
gerra egongo bazen bezala, eta soldaduak handik eramatea 
eragotziko zuten, eta askoz gehiago etor zitezen lortuko. 

Benetan, ez zegoen dirupeko zuriok ulertzerik, ezta lakotak 
ere, euren artean bizi eta gero. 

BERORREK GORRITUTAKO MANTA 


Ehiza bertan behera geratu izana larruzko zigorrarekin aurpe- 
gian jotako zartakoa legez izan zen ipartar gudarientzat, itxa- 
ropena izan baitzuten zereginen bat izateko etatartetxo batez 
urrunduta egoteko zurien itsaso handiko euren uharte txikitik. 
Andreak ere artega zebiltzan horren kariaz; batzuk zein bes- 
tealc agentzian lehenago ere "gose negua” igarota zeudenak, 
zein parflecheetan okela apur bat izan barik negu bat sekula 
igarota ezzeudenak-ezta iaz iparraldean igarotako negu gogo- 
rra ere- Zaldi Zoro eta bere buruzagientzat zuriek hautsitako 
beste agintzari bat baino ez zen; oraingoan, Hiru Izarrek berak 
hautsia, beste zuriek lagundurik; eta horien armen pean bizitze- 
ra beharturikzegoen, egon ere, bere herria. Hurrengoa esango 
zietena izango zen agindutako agentzia ezin zutela eduki, eta 
Missourira joan behar zutela guztiek; eta orduan auskalo zer 
gertatuko zen, begitarte ilun baino ilunagoa jartzen baitzitzaien 
horren aurka. Soldaduen gotorleku inguruetako bere lagunen- 
gandik, Larrabee andreak kontu bat ekarri zuen: zuriak beldur 
zirela indiarrak mugitzeko Zaldi Zoro handik zebilen bitartean. 

"Atsoak larru garbiketan legez ibiltzen dira berriketan han 
goian”, esan zuen Zaldi Zorok, eta kanpora irten zen, emazte 
gaztea berari begira utzirik bertan. 

"Zeresan nahi dute horrekin?”, galdetu zuen Xal Beltzeksena- 
rra joan orduko. 

Neskatxak bere begi beltzakjaso zituen eskuan zeukan ispilu- 
tik. "Zera esan gura dute, erditik kenduko dutela”, esan zuen 
belarrietan zeuzkan zilarrezko uztaiak berriz miresteari ekinik, 
zeintzuez Zaldi Zoro ez baitzen ezta ohartu ere egin. "Agian 
VVashingtonera doanean”. 

“Ey-ee!”, andreen garrasia egin zuen Xal Beltzek emeki, man 
tapean gordez. 


Dantzaldi eta lasterketa batzuk izan zituzten kanpamentuetan 
munizio salerosketa eten eta hurrengo astean, baita lagunkoien 
artean ere; gudariak, gehienbat, inguruetatik paratuta zeuden, 
isilik; depilatutako bekainen azpian begi ilunek zurien bizkarrei 
jarraitzen zieten horiek pasatzean. Orduan, miatzaileekin ipa- 
rraldetik itzulitakoan, Billy Garnetti jangaiak eman zizkioten 
bazkaritxo bat prestatzeko buruzagi aurkari ohientzat -Zaldi 
Zoro, Txikito eta beste hainbat- zer gogoz zebiltzan ikusteko. 

Joan ziren, baita Zaldi Zoro ere, begiko baitzuen gazte hura, 
haurtzaroko zati bat eurekin bizi izan baitzuen han goian, Belle 
Fourche herrialdean. Billy iparraldean soldaduentzat miatzaile 
ibilia zela ahaztea erabaki zuen Zaldi Zorok. Zuriek ez zituzten 
larruak egiten, eta, antza, ordaindirua lortu beharra zegoen no- 
labait. Zuriek, egiten zutena saldu ordez, euren burua saltzeko 
zuten era bitxi horretaz luze hausnartu beharra zuen Zaldi 
Zorok, eta agentzia lortzen zuenean, botere handiei eskatu 
beharko zien jakituria emateko, bide berri horretatik aurrera 
egiteko. 

Billyrenean behikia eman zieten jateko, arrozez eta mendian 
bildutako basatipulaz prestatuta, eta latorrizko plateretan zer- 
bitzatua; kafe sendoa azukrearekin ere bai, gura adina, eta fri- 
jitutako ogi marroia. Ongi zegoen dena, eta euren arteko be- 
rriketa samurra izan zen; Txikito, beti legez, harrokeriak esaka, 
ehizari buruz oraingoan; eta Zaldi Zoro, apal-apal mintzatuz. 
Artean inork ez zien esan joaterik ez zutela. Agentziako berri- 
ketak baino ez ziren izango beste behin ere; atso zahar gehiegi, 

batzuek gerripekoak jantzi arren: atso zaharrak inguruan eseri- 
ta eta ahoak elez beteta eskuak hutsik zeudelako. 

Billyri zurien gauzei buruz itaundu zion. Antza, sardexka bate- 
kin nola jan ikasi beharko zuen VVashingtonera joan aurretik. 
Hortaz Billyk halako bat ekarri zion eta erabili egin zuen; bes- 
teak barrezka ibili ziren bitartean, halako lelokeria ikusirik, okela 
hartzeko sardexka bezain ona baitzen ehiza aizto baten punta, 
eta beti eskura zegoen gizon baten gerrikoan. 

Baina Zaldi Zoro serio mintzo zen kontu horiei buruz; jakin 
gura zuen zelakoa zen indiarrek VVashingtonera egin behar zu- 
ten bidaia, nola egiten zituen gizon batek bere eginkariak, eta 
nola egiten zuen lo. Billyk, bi urte lehenago han egona zena, 
dena azaldu zion, eta oglalak entzun egiten zion eta pozikziru- 
dien. Hara zihoazenean Billy gaztea eramango zuen berarekin, 
biak ezagutzen zituelako, lakoten zein zurien erak, eta mihi zu- 
zenez mintzo zen. Ederki ba. 


Baina ez zirudien gauzak hain ondo zeudenik zuriekin; mezu- 
lariak zaldiz heldu ziren Zaldi Zororen Little Cottonwoodeko 
kanpamentura, eta esan zuten Hodei Gorriren bandaren on- 
dora lekualdatu behar zirela batzar baterako. Oglalak entzun 
egin zien, eta baietzik edo ezetzik gabe entzuteko zeinua egin 
zien. Orain bazekien agindutako ehizaldia bertan behera utziko 
zutena; baina horrekoso arrazoi makala zirudien bere dendako 
oturuntzara etortzeari muzin egin zion bekozkodunarengana 
mugitzeko; edo batzar handi bat egiteko. Iparraldeko agentziari 
buruzko berriak izango ziren zuriek zekartzatenak. Dagoeneko 
Hiru Izarren agintzari hautsi bat lurrean botata edukita... auska- 
lo beste zer egingo zuten orain. 


507 


Agindu berriaz hausnartzen ibili ziren kanparmentuko erdigu- 
nean, iluntzean buruzagiek beti egiten zuten pipatzean, andreak 
sukaldean zebiltzan bitartean. Joateko asmoa zutenek ibaia ze- 
harka zezatela, esan zuen Zaldi Zorok, abiatzeko prest egote- 
ko. Berriketa nahikoa entzunda zeukatenak gera zitezkeen han, 
berarekin. 

“Ez zara joango?”, esan zuen Orak kezkaturik. “Ahh-h, hau ez da 
soldaduen aurka egiteko garaia. Euren andre eta umeak maite 
dituzten guztiek zeharka dezatela ibaia nirekin. Euren babesga- 
beak su armek hilda ikusi gura dituzten guztiak gera daitezela 
dauden lekuanl”. 

Entzuten zeudenentzat, buru gainera eroritako oinaztua legez 
izan zen hori. Ez zuten halako arriskuren berririk; ez zekiten 
ezer hementxe bertan euren aurka destatutako soldadu ar- 
mez; ihes egiteko zaldi barik, nora joan eduki barik, gudari ge- 
hienak desarmaturik egonda. Baina Zaldi Zorok hitz egin, eta 
besteak isildu egin ziren. “Gure lagunak halako arazo okerra 
zetorkigula jakin badu, besteoi gorde egin digu hori”, esan zuen. 

Baina Orak ez zuen atzera jo. “Arazo larria oso hurbil dugu”, 
errepikatu zuen. 

Handik egun gutxira Zaldi Zorok berari eta Burdin Belatzi dei- 
tu zien, erakusteko jaso zituen opari batzuk; bi zigarro eta aizto 
berri bat, larruzko zorroarekin; Bradle/ eta Randall deitutako 
bi soldadu buruzagi handik ekarri zizkioten. Iruditu zitzaion 
bostekoa era okerrean eman ziotela, eta ez zitzaion gustatu 
haiek esandakoa, ezta opariak ere. Aiztoak arazoak ekarriko 
zituela susmatzen zuen. Washingtonera joateko eskatu ziote- 
nean, erantzun zien berakzuzenena egin gura zuela, baina bere 
herriari agindutako agentzia jaso aurretik joatea hausnartu be- 
harreko gauza zela. 


508 


Zaldi Zoro 

Mari Sandoz • Aitor Fresnedo Gerrikabeitia 

Herriaren gizona 


Eta Zaldi Zorok ehizari buruz itauntzean, elkarri begiratu zio- 
ten, eta berriro ere nabaritu zuen Zaldi Zorok haien inguruan 
zegoen zertxar hori. "Ez dago berririk horri buruz”, esan zio- 
ten. 

Orak luzaroan behatu zuen laguna, ezohiko era batean ese- 
rita zegoena aiztoa eskuetan hartuta. “Ene anaia, arraro zau- 
de gaur”, esan zion. “Zerbait gertatu da, eta jakin gurako 
nuke horrek esan gura duen zu nire etsaia izango zarela ibaia 
zeharkatuta baldin banoa”. 

Zaldi Zorok barre egin zuen, azken aldian ozta-ozta entzuna 
zuten hots bat zen hori. “Ni ez naiz zuria”, esan zuen. "Eurek 
dira besteentzat arauak egiten dituzten bakarrak; eurek esaten 
dute: 'Marra honen alde batera bazaudete, bakea; baina beste 
aldera bazoazte, hilko zaituztegu'. Oraindik leku pila dago, ene 
lagun hori. Kanpatu ezazu gura duzun lekuan”. 

Efalaxe ba, Ora joan egin zen, gainetik zeraman manta ilun bat 
legez zirela bere gogoetak. Egun batzuk geroago Kapela Zu- 
rik oturuntza bat eskaini zion, era horretan Zaldi Zororengana 
joandako soldadu buru biek berriz hitz egin ahal izango zuten 
berarekin. Baina oglala ez zen joan. "Esan nire anaiari eskertzen 
diodala”, esan zion mezulariari, "baina agentzia inguruetatik 
batzuek gauza txar gehiegi esan dute ni eta soldadu buruzagiei 
buruz. Ez dut beraiekin hitz egin gura. Ezer onik ez lekarke ho- 
rrek orain”. Orak horixe esan zien ofizialei eta atsekabe handia 
zuela; baina Zaldi Zorok oso zorki indartsua zuela: agian argi 
ibiltzeko esaten ari zitzaion. 

Eta ihes egiteko zituen asmoez, zer? galdetu zuten. 

Orak esan zuen berak ez zuela horrelakorik sinesten. Atza- 
marrak zeuzkan beste alditan entzun zion bere anaia lagunari 
esaten: "Bake bila etorri naiz hona. Ez dut hitz hori aldatuko”. 

Zaldi Zoro gizon adoretsua zen, mihi okerrez aritzeko beharrik 
ez zuena. 

“Bai, arrazoia dauka. Berriketa gehiegi izan du inguruan. Ez eza- 
zue txutxu-mutxutan hainbeste nahastu’’, esan zion Randall 
deitutako koronelak Kapela Zuriri. “Utz ezazue bakean”. 


Baina inor ez zuten bakean uzten. Bi aste gehiagoz hizki-mizki 
ugari ibili zen hara- hona; orain batzuekziotenez, aiztoa eraman 
zioten soldadu buruzagiek benetan zera eskaini zioten Zaldi 
Zorori: bera ipintzea guztien buru. VVashingtoneko Kongresua 
zeritzoten jendeak esan zuen ez zela dirurik egongo oglalak 
edo bruleak elikatzeko haiek Missourira joan ezean. Zaldi Zoro 
horien guztien buruzagi nagusi egingo zuten indiarrak hara era- 
manez gero era baketsuan. 

“Gure gizon bitxiak ez du herria salduko boterearen trukeanl”, 
izaten zen erantzuna. Baina Zaldi Zororengandik inork ezin 
zuen jakin noraino zen egia kontu hori. “Hitz txarrak esatera 
etorri ziren soldadu buruzagiak”, ez zuen besterik esan. Long 
Joe berak ere alde egin zuen, indiar suhi aho itxien aurka pu- 
rrustaka. 

Batzar handia ez zen ospatu, baina txiki bat egin zuten Kapela 
Zurirenean; Zaldi Zoro eta Hodei-Ukitzaile eta beretarrak lu- 
rrean eseri ziren alde batean, agentzia indiarrak, gelan nonahi. 
Grouard eta Louie Bordeaux, Jim zaharraren semea, ziren 
itzultzaileak -gizon biek lehenagotik ere nahiko arazo izanak 
zituzten euren artean, agentziako dantzaldietan borrokan egin 
zuten inoiz- Hartzaileak lakoterara itzultzen zihoala, Kapela 
Zuri nez perceei buruz pila hitz egiten hasi zen. Bazirudien be- 
netan euren herrialdetik atera eta Yellovvstoneko lurraldean 

barneratu egin zirela; Zaldi Zoro eta bere zenbait jarraitzaile 
bertara igotzea gura zuen, miatzaile gisa. 

Indiarrek ez zuten harridurazko zeinurik azaldu. Zaldi Zoro 
beti bezain apal mintzatu zen horren aurka. Beretarrek zaldien 
buztanak askatu zituzten hona etorri aurretik, 

borrokatzeari utzia zioten, agindutako bakean bizitzea besterik 
ez zutelako gura. Baina bazirudien zuriek ezin zituztela nasai 
utzi. Aurrena, euren armak eta zaldiak emateko galdegin zieten, 
eta horixe egin zuten; ondoren, miatzaile gisa izen emateko, 
eta hori ere egin zuten, eta azkenean ezertarako ez: agindu- 
tako ehiza bertan behera uzteko. Ahoan zuriaren brida ezarri 
zaion zaldi bati bezala, berorri burua VVashingtonera begira 
jarrarazi ziotenean, harantz begiratu zuen. Orain Aita Handiak, 
Hiru Izarrek eta Kapela Zurik gura zuten gerrako odola jarri 
bere jendearen aurpegietan. Baina eurak borrokatzeaz nekatu- 
rikzeuden. Iparraldeko lurretara joan gurazuten, baina ehizara. 

Zaldi Zoro apal mintzatu zen amaiera arte, baina bere ingu- 
ruko askok adoste hotsa egin zuten; hainbestek non Kapela 
Zuriren aurpegia gorri baino gorriago jarri baitzen. 

“Ezin zarete ehizara joan! Arazoa dago han goianl”, oihuka- 
tu zuen. “Horrexegatik nabil miatzaileak eskatzen, gerra bi- 
dean dabiltzan horiek lurralde horretatik kanporatzekol”, 
agiraka egin zien buruzagiei, parez pare, gizon zuriaren era 
zakar eta zaratatsuan, soldadu buruek egin ohi zuten bezala; 
Harneyk egin zuen bezala hogei urte lehenago, brule andre 
eta umeak hil berri zeuzkanean. Baina hura behintzat soldadu 
buruzagi handi bat zen, eztxiki bat Kapela Zuri hau bezalakoa; 
eta Hartzailearen lakotera eskasa erabili gabe errieta hitzak 
itzultzeko, are okerragoa ematen zuen. 


Azkenik Zaldi Zorok bere burua jaso zuen. “Bake bila etorri 
ginen”, esan zuen. “Nekatuta gaude gerraz eta gerraz hitz egi- 
teaz. Hartz Menderatzaile artean gurekin zen garaietatik ge- 
zurra esan eta ziria sartu digute zuriek; eta hemen gauza bera 
da; baina, hala ere, eskatzen zaiguna egin gura dugu eta Aita 
Handiak guk borrokatzea gura badu, iparraldera joango gara 
eta borrokatuko gara harik eta nez perce bakar bat geratzen 
ez den arte”. 

Hartzaileak Kapela Zuriren hizkuntzara itzuli zuen hori, oso 
bizkor esanez dena, baina bukaeran aldaketa txiki bat egin 
zuen: “Iparraldera joango gara eta borrokatuko gara zuri bakar 
bat geratzen ez den arte”, bere begi beltz biribilekin buruza- 
giei begira esan zuen hori. Baina haietako inork ez zuen ulertu 
horrek egindakoa; Bordeauxek soilik; eta hitz egiten hasi zen; 
baina Kapela Zuri haserreegi zegoen entzuteko. Keinuak egi- 
nez, hitz zakar pila oihukatu zituen Zaldi Zororen buru gainean 
bere hizkuntza ezezagunean. 

Indiarrak harriturik geratu ziren amorru ulergaitz horrengatik 
Zaldi Zorok esandako hitz onak entzun ostean; baina, horren 
azalpenikinorkeman ahal izan aurretik, hodei gorritar bat, Hiru 
Hartz, di-da zutitu, eta esan zuen ile argiduna hiltzeko gosez 
bazegoen berori hiltzeko. 

Zaldi Zorok harriturik begiratu zion. “Zeure odol beroak bela- 
rrietan zarata handia egiten dizula uste dut. Inorkez du hiltzeaz 
hitz egin”. 

Ordurako itzultzaile biak ahopean eztabaidatzen zebiltzan ha- 
serre. “Mihi okerrez mintzo zaral”, esaten ari zen Bordeaux, 
baina lakoteraz, era horretan Kapela Zurik uler ez ziezaion, sol- 
dadu buruak ematen zion soldatapeko lana ez zuelako galdu 
gura. 

“Indiar sasikume hori! Ni beti arazotan sartu guran dabiltzan 
horietakoa zara zu!”, erantzun Hartzaileak, eta ateari danba- 
tekoa emanik joan egin zen Kapela Zuri eta indiarrak berari 
begira utzirik. Ordurako, Bordeaux merkatari semea indiar 
isiltasunpean murgildua zen, ika-mika piztean, bereziki zuri ba- 
ten aurrean, egiten ohi zuten bezala. Soldadu buruzagitxoaren 
inguru osoan zegoen isiltasuna, burdinazko eraztun bat legez; 
horrenbestez, Garnetti deitzea agindu zuen. 

Handik gutxira Billy gaztea heldu zen batzarra amaitzeko. Ka- 
pela Zuri berriro hasi zen. Zaldi Zorori eskatu zion bere iritzia 
alda zezan eta joan zedin miatzaileekin eta zenbait soldadure- 
kin. 

“Dagoeneko esana dut borrokatzera joango garela. Denda eta 
andre batzuekin batera joango gara eta ehiza pixka bat egingo 
dugu bide batez”. 

“Ez, gerrara goaz. Ezin zara borrokatu denda eta andreak zu- 
rekin eramanda”. 

“Borrokaldi eder batzuk egin izan ditugu ba, herri osoa gurekin 
eramanda”, gogorarazi zion Zaldi Zorok oflzialari. 

“Ez ditut gura! Ezin dituzu eraman!”, esan zuen Kapela Zurik, 
berriz ere ozenki. 

Eta Zaldi Zorok, manta gorantz igota, bere burua estali zuen. 
“Jende honek ez daki ezertxo ere borrokatzeari buruz”, esan 
zien bere lagunei. “Goazen etxera. Dagoeneko hizketa gehiegi 
egon da hemen”. 

Hala, Zaldi Zoro gelatik irten zen, indiarrak atzetik eraman- 
da ilaran; eta atzenengoa, zazpi oin gorako Hodei-Ukitzaile 
zihoan, atea zeharkatzerakoan makurtu egin zena. 


Minneconjouak Buztan Marradunenera itzuli zireneko, agentzia 
osotikzabaldurikzegoen berria: Zaldi Zororekin iparraldera zi- 
hoazen, gudukatzera, zuri guztiak hil arte. Haiek baino apur bat 
atzerago, Kapela Zuri heldu zen, eta istorio bera kontatu zion 
agenteari. Batzar bat egon zen han ere. Bertan Hodei-Ukitzai- 
lek eta besteek soldadu buruei esan zieten ez zutela ulertzen 
Kapela Zurik ekarritako kontu hura, Zaldi Zorok ez zuela ezer 
esan zurien aurka borrokatzeaz. Baina Clarkek baietz esan egin 
zuela zioenez, atera zuten ondorio bakarra zen berorrekzabal- 
du zuela gezur okerra. 

Baina han, senide asko inguruan edukita, Bordeaux indartsuagoa 
zen Hodei Gorrirenean baino; eta, hortaz, Grouardi guztion 
aurrean esan zion bere hitz gezurtiek eragin zutela gaizki-uler- 
tua; Zaldi Zorok esandakoa -nez perceak borrokatzea bat ere 
ez geratu arte- hori aldatu, eta zera esan zuela, zurien aurka 
gudukatuko zutela bat ere ez geratu arte. 

"Zure mihi okerra da berriz ere, hortazl”, esan zion Hodei- 
Ukitzailek Hartzaileari. "Ez zenuen nahikoa zuriei gezurra esa- 
tearekin zeure buruaz, eta lagundu zizutenei buruz ere gezurra 
esan behar zenuen”. 

Merkatari seme horri botatako gauza baliogabe bati bezala 
bizkarra emanez, minneconjouak soldadu buruzagiei esan zien 
batzarrean gertatutako guztia, beste indiarrak eta Bordeauxek 
adostasun keinuak egiten zituzten bitartean. Soldadu buruza- 
giek Hodei-Ukitzaileren hitza sinesten zutela esan zuten, be- 
giko baitzuten eta berorri begirunea izaten ikasia baitzuten. 
Baina Kapela Zurik lehen bezain gogor hitz egiten jarraitzen 
zuen horren aurka; eta, orduan, benetan hartu zioten antza 
gizon txiki batena, euren aurrean handi agertu gura zuena, eta 
agian Hiru Izarren aurrean ere handi agertzeko asmoak egi- 

nak zituena. Hartzaileak beharbada okertu egin zela onartu 
zuenean ere, Kapela Zurik ez zuen jarrera aldatu. 

Gau horretan minneconjoua bere lehengusuarengana zamalka- 
tu zen gertatutako horren berri ematera. Bai, Zaldi Zorok 
entzuna zuen kontua; zurien lekuetatik ateratako gezur pilatik 
beste bat besterik ez zela iritzi zion, udaberrian hareharrizko 
amildegi usteletatik kriskitin sugeak ateratzen diren bezala. 

“Hartzailea izan zen zure hitza aldatu zuena, esanez zurien 
aurka borrokatuko zinela, nez perceak esan beharrean”. 

“Hartzailea! Eta Kapela Zurik sinetsil”, esan zuen Zaldi Zorok 
astiro. “Argi dago soldadu buruzagitxoak utzi egin duela arazo 
sortzaileek harrotutako hautsez bete daitezen bere belarriak”. 
Baina Hiru Izar egun gutxi barru etorriko zen. Hizketa zintzo 
bat izango zuten berorrekin, ehizaldi txiki bat egiteaz ere. 

Hodei-Ukitzailek hori entzun, eta, pentsakor, bere pipa bete 
zuen, bere lehengusu-lagun horretaz galdezka bere buruari. 
Zaldi Zoro bere mokasinen aurretikzain zeukan gauza okerrez 
jabetzen zen, ziur; eta, hala ere, hortxe zegoen eserita, apal 
hitz eginez, gauza txiki bati buruz: bere herriarentzat ehizaldi 
bat. 

Minneconjoua joan zenean Zaldi Zoro amildegiaren iluntasu- 
nera atera zen. Denda inguratzean, gizon bat ikusi zuen, burua 
mantaz estalita, dendako beste alderantz arineketan ihesi. 
Oglala ihesi zihoanari begira geratu zen. Egunotan beti zegoen 
baten bat bere lorratzen atzetik usnatuz, bufalo zauritu bati 
esesten dioten otsoak bezala. Antza, jende mordoa zegoen 
arazoak sortzeko gogoz; hura hiltzeko ere bai, beharbada; 
baina denak ziren ahulegiak berari tiro egiteko, ezta ilunpe- 
tan ere. Ziotenez, Ur Gabek haren ilajea eramateko eskaintza 
egin zien soldadu buruzagiei zurien ehun dolarren truke. Ur 

Gabe: behin gertuen zegoen zaldi gainera jauzi egin eta ziztuan 
ihes egin zuena hegoalderantz, agentzian bizitzera, Zaldi Zoro 
hurbiltzen ikusi zuenean. 

Bai, zuriek hilik gura bazuten, Ur Gabe ez zen norbait aurkitu 
beharko zuten haien dolar diruak irabazteko. 

Gau hartan, Zaldi Zorok beste amets bat izan zuen; azken ilargi 
horretan pila zuen. Beti arrano pikarta agertzen zen, Hodei 
Gorrirenetik iparraldera zeuden amildegien gainetik hegaz, oso 
goian; baina, oraingoan, lurrerantz murgil egiten zuen amesla- 
riaren oinetara; hegapean burdinazko aizto bat zeukan, barru- 
raino sarturik, eta zerion odolaz arranoaren mokasinakzikindu 
egiten ziren; arrano batek jantzirik eramateko gauza bitxiak 
ziren: indiar mokasinak, beira alez apaindurik oinaztu sakratua- 
ren sigi-saga irudiarekin. 


Zaldi Zoro gerra bidean joango zela zioen kontuak urruti bi- 
daiatu zuen burdin hari hiztunen bitartez, eta berehala agin- 
duak heltzen hasi ziren Aita Handiarengandik eta bere soldadu 
buruzagiengandik; gotorleku inguruetako jendeari gordetako 
aginduak. Horrek berriketa gehiago ekarri zuen. Gutxien jota 
horrek esan gura zuen soldadu gehiago zetozela; eta nork daki 
beste zer gaiztakeria ezkutatzen zuen sekretu berri horrek? 

Hiru Izar batzarrerako heldu zenean, Lee -Buztan Marradu- 
neneko soldaduen buruzagia- hantxe zegoen hari harrera 
egiteko eta Zaldi Zororen arazoa azaltzeko, berari eta Fort 
Robinsoneko Bradley jeneralari. Hiru Izarrek entzun egin zuen, 
eta, ondoren, dena Kapela Zuriren aurrean esatea agindu zuen; 
baina, artean ere, soldadu buruzagitxoak esaten jarraitzen zuen 
bera ziur zegoela Hartzaileak zuzen esan zituela gauzak. Hitz 
ozenak esan zituzten horren inguruan, itzultzaileek entzun ze- 

zaten eta indiar kanparmentuetara eraman zitzaten. Kapela Zuri 
uzten ari zen txarra baino txarragoa zen morroi bat bere itzal 
gainetik ibil zedin, hori argi zegoen, zioten ipartar indiarrek; eta 
lagunkoietako batzuek ere horrelaxe pentsatzen zuten; eta 
Hartzailearen mihi okerra eta egun hartako batzarrean egin 
zuena ezagutzen zuten merkatari semeek ere. 

Antza, Hiru Izarrek esan omen zuen oso pozten zela gertatu- 
takoa argitu ahal izanaz. ' Arazo horretan oker bat egitea india- 
rrei traiziorik makurrena egitea izango zatekeen”, esan zuen. 
Baina, hala ere, zaldizko soldadu pila heldu ziren Laramietik. 

Azkenean batzar handiaren eguna heldu zen; eta, jendea 
elkartzeko ordua aspaldi igarota zegoela, Luma Gorri, Xal 
Beltzen neba gaztea, asapalan heldu zen Zaldi Zororen kanpa- 
mentura, eta, bere zalditik irristan jaitsirik, dendako ate hega- 
lean arramaska egin eta, deiadar egin zuen: 'Anaia, anaia! Hor- 
txe zaude oraindik? Gauza oso okerra gertatu dal". 

Zaldi Zoro etxean zen. "Eseri, erre eta nasaitu zaitez nire seme 
hori”, esan zuen. Baina gazteak ezin zuen itxaron. Dendako 
ilunpearen inguru osoan begiraturik, ikusi zuen han ez zegoela 
kanpotarrik, inor bere arrebaz bestalde. Larrabeetarren an- 
drea? alde eginda zegoen, esan zuen Zaldi Zorok, besterik esan 
barik horretaz. 

Beraz, Luma Gorrik esan beharrekoa esan zion berak, artean, 
Oglalen Gizon Bitxia irizten zion hari. Agentziako saltokian gaur 
zerbait txarra entzun zuen, eta Garnetti horretaz itauntzera 
joan zitzaion. Bai, esan zion Billyk, kontua egia zen; hortaz, 
Luma Gorri lasterka etorri zen, kontuz ibiltzeko ohartzera. 

Antza, Big Bat eta Garnett gaur batzarrera abiatu ziren, aurreal- 
dean; Hiru Izareta KapelaZuri haien atzetikzihoazen, anbulan- 
tzian; euren soldaduak zaldiz, beraiek inguratuz. Kanpoaldean, 

nonbaiten, Andre Jantzi aurkitu zuten, eta hark esan zien Zaldi 
Zoro eta bere hirurogei indiar batzarrean egongo zirela, eta 
Crooki bostekoa ematean soldadu buruzagia hilko zuela, eta 
orduan bere gudariek beste zuriak akabatuko zituztela. Otso 
Txikik, oglala miatzaileak, Zaldi Zororen denda kanpotikentzun 
zuen egitamu hori eta bere anaiari esan zion, Hartz Bakartiri, 
eta horrek, Andre Jantziri. 

“Otso Txiki lakota, gure aldean borrokatu zena Little Big Hor- 
nen, eta nire sutondoan hainbeste gautan etzan izan dena, ha- 
lako hitz okerrak esanezl”, esan zuen Zaldi Zorok harriturik. 

Bai, horixe zen Otso Txiki. Kapela Zurik, kontu hori entzutea- 
rekin batera, itzuli egin nahi izan zuen, baina Hiru Izarrek galde- 
tu zuen ea Andre Jantzi fidatzeko modukoa zen, hitz zuzeneko 
gizona ote zen ala ez. Billy gazteak sasoi ilunotan bere gainean 
ipintzeko zama astunegia iritzi zion horri, eta esan zuen gurago 
zuela Big Batek erantzutea. Eta hark Andre Jantzi gizon zintzoa 
zela esan zuen, bere lehengusua zela aipatu gabe, eta hango 
beste inork ez zuen zalantzatan jarri hain urruti entzun eta 
haraino heldutako kontu bat, hiru gizonen ahoetatik zehar iga- 
rotakoa, Otso Txikik Hartz Bakartiri, eta horrek Andre Jantziri. 
Crook deitutako horrek artean aurrera jarraitu gura zuen ha- 
sieran, eta esan zuen bera inoiz ez zela nonbaitera bideratzen 
bertara heldu gabe. Baina Kapela Zurik gogor hitz egin zuen 
horren aurka; esan zuen dagoeneko galdua zutela gizon bikain 
bat Zaldi Zororen eskuetan, Adats Luze hil zutenean, eta ez 
zutela gehiago galdu gura. Beraz, Billy bidali zuten batzarrera, 
esatera Hiru Izarrektrenbidera joan behar izan zuela. Zerrenda 
bat eman zioten, Fort Robinsonera berehala eraman beharre- 
ko indiarrekin, eta ezkutuan egiteko hori, Zaldi Zorokjakin ez 
zezan. Hori erraza zen, ordea, buruzagia ez baitzegoen bertan. 

Ez, esan zuen Zaldi Zorok. Belatz Txiki zaharra mendi gailur 
batetik begira egon zen, Fort Robinsonetik etorri beharreko 
soldadu gurdiaren zain, baina bat ere ez agertzean ez ziren 
joan. Ez zara zure etsaiarekin esertzera joaten ezertarako ere. 

Baina Luma Gorrik esateko gehiago zuen. Batzarrean Garnettek 
Amerikar Zaldi hartu eta txoko batera eraman zuen, eta sol- 
dadu buruzagien mezua esan zion; buruzagiak eta miatzaileak 
hautatu, eta handik ordu erdira denak gotorlekuan zeuden. 

“Ahh-h, kafe epel zale zaharrak gudari gazteak bezain sutsu da- 
biltza gaurkoan”, esan zuen Zaldi Zorok. 

Bai, eta han, Hiru Izar, Clark eta lagunkoien aurrean, Andre Jan- 
tzik berriro bere istorioa kontatu zuen, eta orduan egitamuak 
egin zituzten Zaldi Zororen herrixka hartzeko. 

"Ey-eel”, Xal Beltzek bere andre izua oihukatu, eta kanpora las- 
tertu zen -gizonek bazekiten zertara-: ihes egiteko zaldien bila. 

"Gure herriaren aurka datozl”. Zaldi Zorok dendako inguru 
osoan begiratu zuen, gau luzeak ilundutako kanpamentu osoari 
begiratuko ziokeen bezala. "Ez dute ezer egin etal”. 

Ez, baina lagunkoiak bazetozen euren aurka, edonola ere, eta 
armekin. Crookek indiarrei aparteko munizioa ematea agindu 
zuen. Luma Gorrik ez zekien zehazki zenbat ziren, baina buru- 
zagi bakoitzak hainbat jarraitzaile hartu zituen, eta KapelaZurik 
ehun dolar eta behor bat eskaintzen zuen Zaldi Zoro hiltzen 
zuenarentzat. Berriro ere UrGabekaurrerapausoaeman zuen, 
eta soldadu buruzagiak esan zuen hura Aita Handiaren aldeko 
gauza ausarta zela. 


“Aita Handiaren alde!”, errepikatu zuen Luma Gorrik haserre, 
“zu begira ez zeundenean aurpegian bere balaren aztarna utzi 
zizun horrek”. 

“Baina nortzuk dira gure bila datozen horiek?”, galdetu zion 
bere buruari Zaldi Zorok. 

Hodei Gorri, Txakur Gorri, Zauri Txiki, Amerikar Zaldi, Hiru 
Hartz eta beste batzuk. “Nire lagun zahar guztiak”. 

Bai, baina baziren gehiago: Hartzailea eta Beldur Gaztea. 

Orduan zeharo samindu zen oglalaren begitartea. Bere 
haurtzaroko laguna ere horretan sartuta, eta zergatik eta gizon 
batek kontatutako istorio batengatik, beste batengandik jasoa 
zuena, eta hark anaia denda-entzule batengandik. Hiru mingain 
bitarteko, etajaramon egiten zioten bakarrari Politt Horri. Be- 
netan hobe zukeen, pentsatu zuen Zaldi Zorok, bere gainjan- 
tzia lurrera bota izan balu iparreko lurralde hartan, lagun zahar 
bat halako egitamu lotsagarri batean sartuta ikustea baino. 

Baina orain, egiteko bi geratzen zitzaizkion soilik. Burua astiro 
altxatu, eta bere arma beheratu zuen, miatzaile egitean Kapela 
Zurik eman ziona. Une batez bere altzoan eduki zuen, orein 
larruzko zorroa bere atzamarrez laztanduz andre baten ilea 
bailitzan. Orduan Luma Gorriri luzatu zion, eta koinatu gazteak 
hartu, eta, malkoz itsuturik, estropezuka atera zen kanpoaldera. 

Eta hura joandakoan, Zaldi Zorok Bradley soldadu buruzagiak 
emandako aizto berria gorde zuen bere jantzien azpian, eta 
Xal Beltzen bila irten zen. 

Baina indiarrak eta soldaduak ez ziren egun horretan etorri; eta 
joan-etorrika zaldiz heldu ohi zen bisitari soka ere ez; lagun bat 
baino ez, malkarretatik bizkor jaitsia, esatera Hiru Izarrek agin- 
dua emana ziela indiarrei eta soldaduei gau horretan bertan 
atxilotzeko Zaldi Zoro, eta ondoren soldadu buruzagi handiak 
lasterka alde egin zuela trenbidera. 

Ahh-h, beraz, Altze Beltz eta Provost, bai eta Larrabee andrea 
ere -Hiru Izar beste edozein zuri bezalakoa zela esan zuten 
guztiak- zuzen mintzatu ziren! 

Bai, baina hori baino gauza gehiago ere gertatu ziren Fort Ro- 
binsonen. Buztan Marradun bere agentziatik etorrarazi zuten, 
eta Bradleyk, eguneko oflzial agintariak, Garnetti deitu eta gal- 
detu zion indiarrek ziotenari buruz, Zaldi Zororen aurka omen 
zegoen eraso bati buruz. Berari ez omen zioten ezer esan gau 
horretan egin beharreko lanari buruz; zera zekien, miatzaileek 
bere gotorlekuko gizon baten agindupean joan behar zutela, 
eta soldaduak, arazoak egotekotan, borrokatu beharko zirela. 

Agentea ere heldu zen, eta baita Ora ere. Agian hark ekarri 
zion berria soldadu buruzagiari. Edonola ere, egitamua entzun 
zuenean Garnettengandik, Bradleyren aurpegia gizon zurien 
amorruarekin gorritu zen. 

"Ez dut horrelako erasorik baimenduko Zaldi Zoro bezalako 
gizon baten aurka; ez era horretan; gauezl”, esan zuen. “Bere 
bizitza altxor bat da berarentzat, gurea guretzat bezala; eta 
bere herriarentzat are baliotsuagoa”. 

Horrenbestez, Kapela Zuriri esan zioten Garnettek indiarrak 
gerarazi zitzala, eta eska ziezaiela gotorlekura etor zitezen 
goizean goiz. Bestea Crooken aginduak zirela esaten hasi zen, 
baina soldadu buruzagiak esan zuen hark ez zekiela ezer horri 
buruz, eta jenerala alde eginda egonik bera zela hango agin- 

taria. Beraz, Billy irten egin zen, eta orduan Orak ofizialaren 
eskua bere bi eskuen artean hartu, eta, bira bizkor eman eta, 
manta buru gainetik botata, batzarretik alde egin zuen. 

Hurrengo egunean, eguerdi aldera, amildegi gailurretako soe- 
gileek ehunka zaldizkok altxatutako hauts laino handia ikusi zu- 
ten VVhite Earth Riverretik etorrian. Agentziako aitzindariak 
eta beroien jarraitzaileak zeuden, Hodei Gorri, Beldur Gaztea 
eta gainerakoak; ipartar indiar asko ere bai, baita Bide Handi 
eta bere gudariak ere; denak bizkor etorriz White Eartheko 
zidorrean behera; bitartean, ibaiaren bestaldetik, Clark zeto- 
rren zamalka, Zauri Txikiren Bear oglalekin eta blue cloud eta 
cheyenne batzuekin. 

Halaxe zetozen Zaldi Zororen kanpamentura. Indiarrak bi tal- 
detan; ipartar gehienak armarik gabe; lagunkoiak eta merkatari 
semeak denak zaldi onetan eta soldaduak legez armaturik. Ha- 
sieran denak nahasturik zeuden, baina tarte baten ondoren, 
Zaldi Zororen indiarrak ohartu ziren besteak elkartzen zire- 
la eta aurrealdera lastertzen zirela. Eta bien bitartean Txikito 
joan-jin zamalkatzen zen talde batetik bestera, gero berriro 
soldaduengana, eta azkenik Zaldi Zororen kanpamenturantz. 
Itzuli zenean, oglala alde eginda zegoela berri eman zuen. 

Ordurako, hirurogei edo hirurogeita hamar gudari -ezkutu, 
arku eta lantzekin, horietako asko biluzik eta gerrarako mar- 
goturik- elkartuak ziren gailur batean; bertatik ibaia eta ipar- 
tar kanpamenturantzako bidea ikusten zen. Agintari taldea 
gerturatzean, Azeri Beltz-orein larru beira-aledunez jantzirik, 
gerra bonetaren muturrek bere zaldi estribuetatik beherago 
lurra laztanduz- arrapaladan zamalkatu zen haiengana, eta 
beherantzakoan horrelaxe abestuz zihoan: 

“Nire bizitza osoan heriotzaren bila ibili naiz. 

Gaur hodeiak eta lurra besterik ez ditut ikusten; 
goitik behera orbaindurik nago!” 

Bere atzeko gudariekere abesteari ekitean, Azeri Beltzekzaldia 
geratu, eta, besoak bularrean tolestuta, miatzaileen eskuetan 
prest zeuden ehunka errifleetatik bala baten zain geratu zen. 
Denok ikusi zuten hark egindako gauza adoretsua, hainbeste 
ekintza koldarrez eta ahulez ilundutako egun horretan, eta 
miatzaile lagunkoietako batzuk ere gudari kantuak abesten hasi 
ziren, eta hotsa handituz joan zen kantu sutsu bihurtu arte; une 
batez bazirudien ipartarrekin bat egingo zutela. 

Baina beste ezer gertatu ahal izan aurretik, Amerikar Zaldi 
zamalka aurreratu zen piparekin, eta Azeri Beltzi luzatu zion. 
“Gogoan hartu zure atzean dauden andre eta ume babesga- 
beak, neure lagun hori”, esan zion. “Erdu pipa hartzera bere- 
halal”. 

Beraz, lakotak ez zuen beste irtenbiderik hartzea baino; lurrean 
eseri eta pipatu egin zuten, zeremonia luzatuz eta luzatuz, Zal- 
di Zororen gudariak atzera-aurrera zamalkatzen ziren bitar- 
tean euren erretzailearen atzealdean, inguraketak eta erasoak 
eginda instrukzio aparta erakutsiz, harik eta Kapela Zurik eta 
besteetako batzuek berantetsi zuten arte. Azkenik, norbaitek 
lau indiar ikusi zituen han urrunean, muino batetik gora zaldiz 
aldentzen. 

“Zaldi Zorol”, oihukatu zuten miatzaileek atzamarraz seinala- 
tuz. 

Bai, Zaldi Zoro zen, bizkor zamalkatuz Buztan Marradunen 
agentziarantz. Berarekin batera Xal Beltz zihoan, eta beste 
bi, Bala Mutil eta Hartz Ostikatzaile gudari gazteak zirudite- 

nak -azken hori Azeri Beltzen anaia, hantxe eserita isil-isilik 
erretzen zegoena Amerikar Zaldirekin-. 


Kapela Zurik agintzeaz batera, oglala buruzagiaren atzetik 
atera ziren, zurien berrehun dolarreko eskaintza eginda hura 
harrapatzen zuenarentzat: armatutako hogeita hamar indiar 
miatzaile, Okela Gaberen agindupean;eta beste hogeita bost, 
Ur Gaberen agindupean, zaldirik hoberenetan. Ur Gabek au- 
rrea hartu zuen, arin zamalkatuz, baina Zaldi Zorok jeurt egi- 
teko bere zorki era zeukan, hain sarri erabilitakoa snake eta 
crowen aurka. Beti bezala, zaldiak lastertu zituen maldan behe- 
ra, eta goranzkoan tipi-tapa moteldu zituen. Hortaz, miatzai- 
leetako bakar batek ere, ezta Ur Gabek ere, ez zituen iheslariak 
bere armaren tiramenean izan egun osoan. Hainbat aldiz ikusi 
zituzten; andrea aurrealdean, hiru gizonak atzetik; Zaldi Zoro 
emaztearen behor zaharra bizkortzen ahaleginduz. Armak zal- 
di gainean trabeska zeramatzaten Bala Mutilek eta Hartz Os- 
tikatzailek: geratzen ziren bi gizon bakarrak, behin oglalak Hiru 
Izar eta Adats Luzeren aurka gidatu zituen gudarien hodei itze- 
letik; baina beraien armak kargatuta zeuden eta euren bihotzak 
indartsu, euren gizona eta bere emaztea defendatzeko. 

Buztan Marradunen lurralde inguruetan, miatzaileak konturatu 
ziren Zaldi Zorok ateratzen zien aldea handitzen zela, nahiz 
Ur Gabek bi zaldi hilda utzi bidean, eta hirugarrena zuri egon 
ibaiko aparrez estalita bezala eta haren larruzko zigorraren zar- 
tadekin hatsanka. Zaldi Zoro Hodei-Ukitzaileren kanpamen- 
tura heltzean, dendak erortzen hasi ziren, andreak iheserako 
prest; gudariak, bitartean, margoturik eta armaturik, zaldiz ate- 
ra ziren jazarle zetozen miatzaileen bila. 

Baina ez zen tiro bat ere egon. Ur Gabek eta besteek Buztan 
Marradunen agentziara heltzea lortu zuten euren zaldi akitue- 
kin, minneconjouek atzetik gogor jarraitzen zietela; lantza ika- 
ragarri bat zuen gudari batek jaurtitzeko keinuak eta ekinaldiak 
eginez zihoakien, baina brule miatzaileak erasoan heldu ziren 
besteei jarkitzera, eta Ur Gabe eta bereak oholesiaren atetik 
sartu ziren. 

Lee soldadu buruzagiak Zaldi Zorori deitzea agindu, eta bere 
bila irten zen bruleen agentea Louie Bordeaux harekin erama- 
nez. Eta orduantxe heltzen ari ziren indiarrekin topo egin zu- 
ten: lumaz eta gerra margoz jantzitako gudari talde bat; beste 
hegalean Hodei-Ukitzaile garaia, begitarte gogorrez; eta horien 
bion artean, oglala azal argia; lumarik ez ilean; armarik ez bere 
zaldian trabeskaturik, manta gorri tolestua besterik ez. Bere 
atzetik Bele Beltz, Buztan Marradunen gizon bat, zaldi gainean 
eta eskua prest erriflean. Baina horren atzetikzetozen gudariak 
ere armaturik zeuden, eta gehienbat ipartar indiarrak ziren. 

Bruleen soldadutokira heldu zirenean, Buztan Marradun eta 
bere ehunka jarraitzaile heldu ziren zaldi gainean. Gudari talde 
biak aurrez aurre gelditu ziren biribil erdi bi osatuz, haserre, 
mehatxuka, su armak, txurroak eta lantzak prest. 

Horien artean geratutako hutsune txikian, soldadu buruzagia 
Zaldi Zororekin hitz egiten saiatu zen, eta esan zion Fort Ro- 
binsonera bihurtu behar zuela. Hori entzunik, minneconjouek 
orro egin zuten, eta bruleek berehala erantzun; gudariak aurrez 
aurre, elkarri gogor eginez suturik. Baina den-denek, baita la- 
gunkoiek ere, isildu eta atzeraka jo zuten Zaldi Zorok esku bat 
altxatu zuenean. Soldadu buruzagiek, gudari suminduak men- 
peratzeko erraztasun hori ikusirik, hobeto hitz egin zioten. Lee 
komandanteak esan zuen gizon ona zela bere herriarentzat, eta 
agindu zuen ez zutela onartuko inork minik ematea. Oglalak 


525 


isilik zerraien, baina Buztan Marradunak bazuen zeresanik. Sol- 
dadu buruzagiek berari behin agiraka egin zioten era zakar be- 
rean, bere ilobaren aurrean paratu eta halaxe zuzendu zitzaion. 

“Nire agentzian zerua garbi dago”, esan zuen, “eta airea bare 
eta hautsik gabe. Buruzagia naiz hemen. Indiar orok nire esana 
bete behar du. Zuk diozu hona etorri gura duzula bakean bi- 
zitzera. Hemen geratzen bazara jaramon egingo didazu gauza 
guztietan. Hori da esan behar dudana”. Ez zuen hitzik esan eu- 
ren arteko senidetasunez, edo Zaldi Zoro gonbidatua izateaz, 
ezta bere etorrera hori ongi ala gaizki iruditzen zitzaion ere; 
aitzitik, zuriak legez mintzatu zen “zuk egin behar duzu, zuk 
egin behar duzu” esanez. 

Ofizialek Zaldi Zorori eskatu zioten soldadu etxe batera la- 
gun ziezaien, eta horrek bere adostasuna hitzez adierazi zuen; 
esandako lehen hitzak. Orduan itaundu egin zioten ea zergatik 
joan zen bere kanpamentutik, eta, oglala mintzatzen hasi zen, 
emeki, oso aspaldi hitz egiten ikasi izan balu bezala. 

Bere jendearekin zegoen; orduan miatzaile eta soldadu talde 
itzela heldu zen bere bila gurdi armekin; eta babesgabeak kal- 
tetzerik ez zuenez gura, alde egin zuen. Iparraldetik etorri zen 
egunean, botere handiei pipa eskaini zien bakeak luze iraun ze- 
zan. Orain, duela egun batzuk, nez perceen aurka borrokatze- 
ra joateko eskatu zioten. Ez zuketen hori egin beharko, bote- 
reei egindako egintzari bat ez baitzen ahaztekoa. Baina azkenik 
baietz esan zuen, joango zirela, eta soldaduen ondoan kanpatu 
eta eurekin batera borrokatuko zirela azken nez percea hil arte. 

Baina horrek ere ez zuen ezer konpondu, soldaduak bere bila 
etorri baitziren; beraz, bere emazte gaixoa honaxe ekarri zuen, 
Buztan Marradunenera, hemen, ziotenez, bakea baitzegoen; 

eta bertara lekualdatu gura zuen herri osoa, bere herritarrak 
utzi behar izan aurretik, 

Soldadu buruzagiek esan zuten bere hitza ona zela, baina Ro- 
binsonera joan behar zuela eta gauza horiek hango ofizialei 
esan. Hori eginez gero hitz ematen zioten inork ez ziola minik 
emango eta ahal zuten guztian lagunduko zutela bere banda 
lekualdatu ahal izateko. Gaua igarotzeko Hodei-Ukitzaile bere 
lagunaren eskuetan utziko zuten, eta biharamunean, goiz, agen- 
tziara itzuliko ziren guztiak. 

Beraz, Zaldi Zoro gonbidatu gisa joan zen bere lagun minne- 
conjouen artean esertzera; eta bere dendako ate hegala al- 
txatzera asko etorri ziren iluntasunean barrena, batzukargi ibil 
zedin xuxurlatuz ohartzera. "Zoaz! Zoaz zure zaldi gaineanl”, 
esan zioten, "iparraldera zamalkatu zaitez Zezen Eserirengana 
Amonaren herrialde baketsura”. 

Baina agentziatik ere etorri ziren beste batzuk, batek zioen 
Bordeauxek hitz onak esaten entzun ziela soldadu buruei. 
Gaurko egunaren harira, Lee eta agentea Zaldi Zororen ibilbi- 
deari buruz hausnartzen egon omen ziren, eta hizketaldi serio 
bat izan zuten; gizon gazte eta indartsua zela esan zuten, eta 
bere herriarentzat gerrarako izan zen bezain handi bihur zite- 
keela bakerako. Ez zegoen, buruzagi zaharrak bezala, hitzaldiak 
eta konspirazioak egiten ohituta; ez zen ibiltzen bere burua- 
ren alde eta boterea eskuratzeko lanean; aitzitik, gizon zuzena 
zen, eta bere mihiaz fidatzerik bazegoen. Bere laguna Hodei- 
Ukitzaile gizon bakezale eta ohoretsua zen. Biek batera, euren 
herria urruneraino eraman ahal izango zuten gizon zuriaren 
ondotik zihoan bide berrian. 

Sutondoan, gizon akituak ahots horiek guztiak entzun zituen 
eta isilik egon zen, eskuak urduri mugituz bata bestearen ingu- 

ruan, bere pipa motza ahaztu egin zuelako goizeko estualdian. 
Eta bere alboan, andreen lekuan, Xal Beltz ere isilik zegoen, 
Zezen Eseriren ipar lur hartaz pentsatuz; han lehen elurrak 
erortzen ibiliko ziren ordurako. Edonola ere, bai elurrak bai 
hotzak onak ziruditen gau hartan; bost axola eztula zein okerra 
zen; onak ziruditen. 

Ilunaldi osoan Zaldi Zoro bere mantarekin eserita egon zen, eta 
goizean goiz soldadu etxean aurkeztu zen; Hodei Gorrirenera 
joateko agintzaria berretsi ziezaioten eskatuz; ofizialak bertara 
joatea gura zuen, berea eta beretarrena konpon zezaten. 

“Zerbait okerra gertatuko dela esan didate”, ezin izan zien bes- 
terik esan. Azkenik, berarekin joango zirela ikusirik, ados egon 
zen, baina soilik zenbait gauza berak esan bezala egitekotan. Ez 
berak ez soldadu agenteak ez zuten armarik eramango aldean; 
Robinsoneko ofizialari azken bi egunetan hemen gertatutako 
guztiaren berri emango zioten; eta biek, Buztan Marradunak 
zein agenteak, baiezkoa eman ziotela ipartar jendea beraiekin 
bizitzen uzteari soldadu buruak baimena emanez gero. Hori 
guztia hitzeman zioten eta beste gauza bat ere: Zaldi Zorori 
aukera emango zioten azaltzeko, soldadu buruzagiei, nola na- 
hastu zituzten berak batzarrean esandako hitzak. Ulertarazi 
gura zien berak ez zuela ezer esan zurien aurka borrokatzeaz. 
Berak gura izandako gauza bakarra bakea zen. 

Ahal zuten guztian lagunduko ziotela esanik, taldea abiatu egin 
zen. Lee, Bordeaux, Bele Beltz eta Hartz Arin anbulantzian, eta 
baita Hartz Garai eta Hodei-Ukitzaile ere. Horien atzetikZal- 
di Zoro, alkandora eta azpantar urdin ilunak jantziz, luma bat 
ile gaztainkaran, bere manta gorria zaldian zeharka. Berarekin 
bere zazpi lagun zihoazen eta agentziako zenbait indiar. 

Baina, handik hamabost miliara, miatzaile pila bat heldu zen 
Buztan Marradunenetik; eta Chadron Creeken beste pila bat, 
hirurogei inguru izatera heldu ziren arte; denak soldadu jakaz 
jantzirik; eta, orduan, horien artean zamalkatuz, Zaldi Zorok 
jakin zuen jada preso zeramatena. 

Halako batean, bere zaldia lauhazkatu zuen muino txiki baten 
gainetik, eta miatzaileak bere atzetik irten ziren erauntsian, hark 
espero bezala. Ez zuela ihes egiteko asmorik esan zien, zaldiak 
edan zezan aurreratu zela soilik. Baina gero, bidaia osoan zehar, 
gogoratzen ibili zen nolakoa izan zen han bakarrik egondako 
tartetxo labur hura, muino haren ostean, lurra, zerua eta lau 
norabide nagusiekin bere inguruan libre, bere bizitza osoan 
gauza horiek izan ziren eran; harik eta, agentziako jendearen 
hitz goxoek zurien uhartera erakar zezaten onartu zuen arte. 
Orduan miatzaileak heldu ziren muino gainetik garrasika, ar- 
mak eskuetan; hortaz, berriro ere agentziako indiarren artean 
zamalkatu zen, baina anbulantziaren atzetik, oflzialak agindu 
bezala. 

Crow Butterrera hurbiltzean, Leek ohar bat bidali zion Kape- 
la Zuriri, galdetuz ea nora joan behar zuten, gotorlekura ala 
agentziara, eta aipatuz Zaldi Zorori zertzuk hitzeman zizkioten; 
bereziki Bradleyk haren azalpenak entzutearena. Kapela Zuri- 
ren erantzuna heldu zen; Bradleyk Zaldi Zoro bere bulegoan 
gura zuen, baina hari egindako agintzarien inguruko ezer ez 
zuen aipatu. 

Zaldizko mezulariak are azpikariago iruditu zitzaizkion Zaldi 
Zorori, eta lekura heltzen ari zirela, halako sentipenez gero eta 
beteago, iruditu zitzaion indar handia beharko zuela bertan, 
eta saiatu zen bere ikuspeneko gizonaz pentsatzen, borrokaldi 
latzen batera joan behar zuenean legez. Baina gaurkoan guzti 
horrek oso aspaldikoa zirudien, eta oso urrutikoa; hemen, 

ordea, hautsa zen hurbil zeukana: bere atzetik zetozen indiar 
askorena. Aurrean ere bazeuden, bide osoan, sorta ilunetan 
bildurik bere zain. Hegoaldetik, urruti zamalkatzen ziren haiek 
agian bere gizonak ziren; baina oso gutxi ziren, oso-oso gutxi. 
Malkarretarantz begiratzean soilik lortu zuen bere bihotzak 
egun hartako gauzetatik alde egitea, gogoratzean horma ha- 
ren babespean behin, aspaldi joandako negu batean, frantses 
batek kanpatu zuela; eta oglalak bertara joan zirela salerosketa 
egitera; eta Konkorrek Kizkur zeritzoten umea eraman zue- 
la untxitxoak ehizara, eta elurretan ibiltzeagatik nekatuta eta 
gosetuta egon zenean, atseden hartzera geratu, eta bana erre 
zutela makila luze batean; Konkorrek mutikoari utzi zion buelta 
eman ziezaien txingarren gainean, harik eta okela zuria marroi 
eta mamitsu bihurtu, eta usainak makal sentiarazi zion arte ge- 
rriko barruan. 

Baina egun hartan lurra indiarrena zen, guztia, eta berarekin 
orduan zegoen laguna oso gudari handia zen, bere gainjantzia 
behin eta ehun aldiz ere jaurtiko zukeena bide ilun hau ibiltzea 
onartu baino lehen. 

Gotorlekura heltzen ari zirela, Ora trostan heldu zen, zelarik 
gabeko zaldian, bere gerra boneta presaka jantzita buruan. 
Zaldi Zororen aldamenean geratu zen, elkarri bostekoa eman 
zioten, eta ikusi zuen gaur ez zuela itxura onik; ez gerra egun 
haietan legez, bere zorkia oso indartsua zenean; baina euren 
zaldiak elkarren ondoan zamalkatu ziren berriro ere, euren 
azpantarrak elkar ukituz, eta Zaldi Zorok jakin zuen euren 
arteko herra joana zela. 

Gotorlekuan, Txikito indiar poliziaren pausu hantustez ibiltzen 
heldu, Zaldi Zorori besotik oratu eta, tira eginez, zera esan 
zion: “Goazen, borrokatzen ez den hori! Koldar horil”. Ogla- 
lak utzi zion gura zuena esaten, eta bulego batera sartu zen 

anbulantziakoekin batera. Ordurako gotorlekuko eraikuntzen 
arteko leku hutsak indiarrez beterik zeuden; artean Zaldi Zo- 
roren gudari ziren apurrak, alde batean; bestean, agentziako 
miatzaileak, Hodei Gorri eta Amerikar Zaldi buru zituztela; 
eta euren inguruan, lautadan oso atzeraino, indiar eta zaldi eta 
gurdi gehiago zegoen, bizkor hurreratuz, gero eta zarata han- 
diagoa sortuz, odola usaindu duen bufaloak legez. Baina inon 
ageri ez zirenak Andre Jantzi, Hartzaile edo Kapela Zuri ziren, 
edo Zaldi Zoro atzeman behar zutela hain ozen esaten ibili zi- 
renetako inor ere ez; ezta Buztan Marradun ere, ehunka brule 
etorri ziren arren bide luzean zehar. 

Lee -Zaldi Zoro eta besteak zain zeuden bitartean- Bradley 
jeneralarengana joan zen, eta esan zion bere ustetan oglalen 
gizonarekin bidegabeki jokatu zutela; Burk agenteak eta bero- 
rrek emandako hitza gogoratu zuen: Zaldi Zorori hitz egiteko 
aukera emango ziotela; baina Bradleyk esan zuen ez zegoela 
ezer egiterik. 

“Ezer ez? Orduan, hain gaizki daude gauzak?' 1 . 

Bai, onetsi zuen jeneralak, oso gaizki. Crookek berak ere ezingo 
zituzkeen aldatu berak jasotako aginduak. Buruzagiaren buruko 
ile bakar bat ere ez zuen inork ukituko, baina orain eguneko 
ofizial agintariari eraman behar zioten. “Esaiozu beranduegi 
dela hitz egiteko”. 

Beraz, Lee maiorra, aurpegi ona jarri eta, Zaldi Zororengana 
joan zen, esanez ia iluntzen hasita zegoela, eta Bradley jenera- 
lak zioela beranduegi zela hitz egiteko, baina soldadu buruzagi- 
txoarekin joan behar zuela eta inork ez ziola minik egingo. 

“Houl", esan zuten indiarrek, eta jaiki egin ziren, Zaldi Zoro 
denetan azkena. Baina lagunkoi eman zion bostekoa oflzialari 
eta berarekin joan zen; Txikito beste aldean zihoan, eta bi sol- 

dadu atzetik; agentziako indiarretako batzuk lasterka aurreratu 
ziren, norajoan jakingo bazuten legez. Beste eraikin baterantz 
gurutzatu zutenean, gudariak eta miatzaileak alde bietatik pilat- 
zen hasi, eta hots bat altxatuzjoan zen, orro bihurtu zena, eta, 
horren azpitik, tiro egiteko prestatutako armen klika entzun 
zen. 

Lasai, manta besoan tolestuta, bi lagunen artean bere dendara 
joango balitz bezala, Zaldi Zorok eraman zezaten utzi zuen, 
eta, baioneta sorbaldan joan-jin zebilen soldadu baten ondotik 
igarota, ate batetik sar zezaten. Orduantxe ikusi zituen leihoak 
eta kateak hanketan zeuzkaten gizonak; orduantxe konturatu 
zen burdin etxea zela. 

Tranpa hilgarria saman sentitu duen grizzlyak bezala, indiarrak 
atzeraka jauzi egin, eta ezkutuan zeraman aiztoa -oparitua- 
atera egin zuen, ingurukoei erasotzeko prest; baina Txikitok 
atzetik oratu zion besoetatik. Beragandik askatu guran, Zaldi 
Zorok kanpoalderantz indar egin, eta indiar txaparra narras 
atera zuen atetik. Bere gudariak, arriskuaz oharturik, oihuka 
hasi ziren: "Besoetatik oratuta dauka! Besoetatikl”. Pareko 
miatzaileek armak altxatu, eta Hodei Gorrik eta Amerikar 
Zaldik agindua eman zuten: "Egin tiro erdira! Hiltzera tiratul”. 
Baina eguneko ofizial agintariak bere ezpatarekin miatzaileen 
armak kolpean jaistera behartu zituen berehala. 

Eta denen erdian, tranpan eroritako animalia bat legez, india- 
rrak ahaleginak egiten zituen, askatzeko astindu indartsuak 
eman zituen. "Aska nazazu! Aska nazazul”, orro egiten zuen 
hartz suminak bezala, aiztoa eguzkiaren azken izpitan dir-dir. 
Orduan, tiraldi indartsu batez alde baterantz bota zuen burua, 
eta Txikitok esku bat askatu behar izan zuen, besoan egindako 
ebakitik odola zeriola. Baina Hartz Arinek eta aspaldiko beste 
brule lagunkoi batzuek Zaldi Zoro harrapatu zuten; ofizialak 

bere ezpatarekin eraso egin guran zebilkion, eta oihu egiten 
zuen: "Sastatu! Akabatu putakume hori!”. 

Jagolea heldu zen lasterka, eta bere baionetarekin eraso zuen; 
atearen kontra jota, sastakaia atera eta beste bi aldiz sartu zion. 
Altzairua gorriturik ikustean, indiarrek kezkaz eta larritasunez 
oihu egin zuten. Zaldi Zorok beste tiraldi bat jo zuen bere 
bahitzailearengandik askatzeko. "Utz nazazue, lagunok”, esan 
zuen ia arnasarik gabe. "Nahikoa min egin didazue”. 

Eta hitz leun horiek entzunik, bat-batean indiar guztiek eskuak 
kendu zituzten bere gainetik, oso izuturik baleude bezala. Aske 
geratuta, Zaldi Zoro, atzeraka zabundu, alde batera bihurtu, 
eta lurrera erori zen, alkandora eta azpantarrak odolez bustirik 
eta ilundurik jadanik. 


Ilunabarreko azken argiak aienatzen ari ziren Crow Butteko 
tontorretik eta VVhite Earth herrialde garaiko zeru osotik. 
Amildegien magalean zegoen soldadu gotorlekua iluntasun hel- 
du berrian murgildu zen, eta, artizarra baino lehen, leihoetan 
argitxo beilegien errenkadak agertu ziren. Indiar guztiak Ro- 
binson gotorlekutik joanak zirela zirudien, baita Andre Jantzi 
eta beti soldaduen inguruan egon ohi ziren beste miatzaileak 
ere. Ipartar gehienek ibaian behera ihes egin zuten, zain, beldu- 
rrez; agentziako indiarrak euren kanpamentuetara itzuli ziren, 
arazoetatik urruntzeko. Gotorlekuan guardia sendoa ipini zu- 
ten; armak sorbaldan zeramatzaten soldadu askok bazekitelako 
indiarrak inguruan zeudela, ilunpean; bai miatzaileak zein ipa- 
rraldeko gudariak, denak laguntzailearen bulegoa deitzen zuten 
etxeari begira, ziotenez, hantxe zetzan lakota gudari handia, 
agian hilzorian, gizon zuriaren baionetagatik. 

Ez, baioneta bategatik ez; gizon zuriagatik ez, inondik inora, 
esaten zebiltzan Hodei Gorriren jarraitzaileetako batzuek 
kanpamentuetatik. Zaldi Zororen aizto bera izan zen, berorrek 
eskuan zeukana, horrekin zauritu zuen bere burua borrokan 
zebilela. 

“Bizkarrean zauritu?” galdetu zuten beste batzuek, baitazenbait 
lagunkoik ere; bereziki urte askoan Txikito istiluzalearen irai- 
nakjasotzen ibilitakoek; hainbeste irain eta azkenik, agentziako 
konspiratzaileen gau istorioak ekartzen amaitzeko. Ordea, bes- 
te asko ziur zeuden euren Gizon Bitxia ezin zela hiltzen egon. 
Bere zorkia indartsuegia zen. Zuriek antzerkia zeritzotena egi- 
ten ari zen soilik, soldaduei ziria sartuz, ihes egin ahal izateko. 
Hori ahoa eskuaz estalirik zioten, eta doi-doi beroien belarriek 
entzuteko eran, itxaropenari gogor helduz. Batzuk kanpora ere 
joan ziren, behar zuten egunerako lurpean luze gordetako ar- 
makateratzera. Beste batzuk isilikzeuden, ikusita, argi ikusi ere, 
guzti hori lakotei esker gertatu zela hein handi batean. 

Andrejantzi, UrGabe,Txikito etaerdi lakotazen Hartzailea; de- 
nak horretan lagunduz; eta batek daki zenbat gehiagok, agentzia 
inguruetako buruzagien betondo ilunak gogora baitzetozkien 
askori orain. Lagunkoi batzuek ziotenez, bekaizkeria izan zen, 
Hodei Gorri eta Buztan Marradun jeloskor zirelako Zaldi Zo- 
rok zituen jarraitzaileengatik; eta horrexek ekarri zuela bera 
guztien nagusi izendatzeko zurrumurrua. 

Hori egia izan zitekeen; izan ere, nork esan zituen halakoak 
agentziako buruzagien ondoan zirenez gainera?” Gizon zuririk 
ez behintzat. Eta, non ziren gau horretan kontu-ekarleak? gal- 
detu zuten beste batzuek, eta batzuk armekin joan ziren ho- 
rien dendetara, baina suak ilun ziren, baita andreak ere joanak, 
batek daki nora. 

Eta askok, kontuakzabaltzen lagundu zutela gogoratu beharrez, 
euren aurpegiak estali zituzten mantarekin eta isilpean eseri zi- 
ren; batez ere entzun zutenean soldadu buruzagiak esaten ari 
zirela orain samurra izango zela indiarrak lekualdatzea. 

Ahh-h, egia zen, beraz, zuriek egun hau aukeratua zutela Zaldi 
Zoroz libratzeko, era horretan jendea Missouri gorrotatu har- 
tara eramateko! 

Hala zirudien, zeren gotorlekuan gurdi bat prest baitzegoen 
goizetik, beraien buruzagia trenbidera jaisteko, eta handik bur- 
din etxe batera eramateko, Dry Tortugas deitutako leku urru- 
nera, zeinetatik, ziotenez, ez baitzen inor itzultzen. 

Ahh-h, seguruenik euren Gizon Bitxia giltzapean hil zatekeen 
bere herritik urrunduta. Inork ez zuen hainbeste eman be- 
raien alde. Azken neguan iparraldera joandako lagunkoiek ere 
oroitzen zuten bakarrik aurkitu zutela mendialdean, seinale ba- 
ten bila, erakuts ziezaion nola salba zitzakeen bere herria, bere 
herrikideak. 

Eta gau horretan gizon zaurituaren alde esandako hainbeste 
hitz eder entzuten ari ziren batzuek gogoratu zuten atzo, baita 
gaur ere, gutxi, oso gutxi zeudela bere ondoan; osterantzean 
soldaduak eta agentziakoak ez ziratekeen inoiz ausartuko hori 
egiten. 


Beraz, ilundutako denden inguruetan eseri zen jendea, euren 
baitan galdurik sentituz, aitzindaria galdu duten bufaloak legez. 
Guzti horietatik Orak soilik ikusia zuen gizona, espetxe aurrean 
hauts gainera erori zenetik; hantxe denen begien aurrean erori 
zenetik, bere gudariak alde batean zituela -gerra txurroekin 
armaturik gehienbat-, eta, haien ondoan, agentziako miatzaile 

pila euren soldadu errifleei eutsiz, gaurko erasorako eman zie- 
ten munizioaz kargaturik. Eta inor ez zen hara joan gizon zauri- 
tua euren artera ekartzera, berak gudu zelaitik erreskatatutako 
inor ere ez, han horietako dozena bat bazegoen ere. 

Hori ikusirik, eta bere ahultasunagatiksentitzen zuen lotsagatik, 
Ora luzaroan makurtuta geratu zen, burua atsekabez makur- 
turik; eta begiratzeko gai izan zenean, indiar guztiak atzeraka 
jotzen zutela ikusi zuen, eta soldadu asko-asko heltzen zirela, 
armak eskuetan, eta bera inguratu eta amorruz begiratzen zio- 
tela. Agentziako bere manta gorrian bildurik, gizona zain geratu 
zen, geldi-geldi, edozeren zain. 

Azkenik Kapela Zuri agertu zen nonbaitetik, esanez Zaldi Zo- 
rorengana joan beharko zuela, eta, beraz, Ora gizon zauritua- 
rengana joan zen; aiztoa bere ondoan botata zegoen hautsetan, 
eta bere odolaren putzu ilunean zeru sakratuaren dirdira. Hitz 
egiteko makurtzean, ikusi zuen oglala larri zauriturik zegoela, 
eta, hortaz, bere manta gorria gainetik bota zion, eta besoak 
gurutzaturik bere lagunaren oinetan geratu zen. 

Orduan Hodei-Ukitzaile heldu zen soldaduen artetik bide egi- 
nez, bere armaren kanoiarekin erditik kenduz belarra bailiran. 
Berak ere ikusi zuen bere lagunaren egoera, eta Oraren on- 
doan geratu zen, armadako sorginaren zain. Eta doktorea hel- 
du zenean, odolez bustitako alkandora altxatu zion, zauriak 
agerian utzirik; horietako bat sakona zen, giltzurrunean. Lagun 
biei begiratu, eta ez zuen hitzik esan. Hortaz, Hodei- Ukitzai- 
le Bradleyrengana joan zen, eskatzera utz ziezaioten buruzagia 
denda batera eramaten, bere jendeaz inguraturik hil zedin. Bai- 
na hori ere ukatu zuen ofizialak; antza, ez zuen doktorearen 
hitza -zauria larria zela- sinesten; baina laguntzailearen bulego- 
ra eraman zezaketela esan zuen, espetxera eraman ordez. Eta 

Hodei-Ukitzailek baimena eskatu zuenean bere lehengusu-la- 
gunarekin geratzeko, bere arma eman beharziela esan zioten. 

Isilik, minneconjou garaiak soldadu zuriari begiratu zion. “Zuek 
asko zarete eta ni bakarra, baina fidatuko naiz zuetaz”, esan 
zuen. 

Orduan, gizon zauritua eraman zuten eta kerosenoz argitu- 
tako gelan, lurrean etzanda manta gorriaren azpian, Hodei- 
Ukitzaileri soilik eman zioten baimena bere ondoan esertzeko. 
Hainbat aldiz etorri zen sorgin zuria lo egiteko urarekin, ikarak 
baretzen zizkiona, eta baita orro txikia isildu ere, Zaldi Zorok 
inguruan omen zituen etsaiei zegiena. Baina horietako inor ez 
zegoen han, ezta bere dendara uda osoan etortzen ibilitako 
guztiak ere, zentzu batean eta bestean hitz egitera, heyoka 
dantzari batek adina norabidetan aldatuz aurpegia. Agentea ez 
zen etorri, ezta Kapela Zuri edo Bradley ere, edo Randall edo 
Hiru Izar, zeina urrun baitzegoen, ipar lurralde hartan gotorle- 
ku berriak ezartzeko prestatuz, ehizarako prestatuz, bufaloa, 
altzea eta ahuntz adar-handia ehizatzeko berorrek. 

Gauerdi aldera izarrak agertu ziren, eta artean ez zegoen sei- 
nale onik begiraleentzat; bat ere seinalerik ez zegoen; ipartar 
asko berri itxaropentsuentzat belarririk gabe geratu, eta isil- 
pean eta goibel eseri ziren euren mantekin. Andre batzuk, bel- 
durrez, intziri txikia egiten hasi ziren euren kolkorako, gauza 
jakina baitzen beraien Gizon Bitxiari etsaiak ezin ziola minik 
egin besoetatik helduta zegoenean ezik; Ur Gabek tiro egin 
zionean bezala; eta gaur bezala -bietan, Txikitok heldu zion 
besoetatik- 

Soldaduen etxean Hodei-Ukitzailek eserita jarraitzen zuen, lu- 
rrean zegoen gizon zaurituaren ondoan; eta orain Zizare ere 
bertan zen, aurpegi zimurtsua bere mantarekin erdi estalita. 

Aita bere semearekin egoteko baimena eskatzera joan zen 
lehen aldian, soldadu buruzagiek bere arkua eta aiztoa eska- 
tu zizkioten. Bazekien zergatik zegiten hori, baina protestarik 
gabe eman zituen, benetan arma xumeak ziratekeelako gaurko 
saminarekin topo egiteko. Inoiz ez zen egongo arma nahiko 
indartsurik, ezta zuri nahikorik hiltzeko ere, Zaldi Zoro hiltzen 
bazen; inoiz ez zuri nahikorik lur osoan, aita baten bihotza osat- 
zeko halako seme bat hilez gero. 

Hodei-Ukitzaile jagoten ari zen gela hutsera, itzalera, eraman 
zutenean, Zizarek, gizon zaurituaren ondoan makurtu eta, ha- 
laxe esan zion: "Seme, hemen nago”. 

Baina zorkiak eragindako loaren arnas motel eta astuna bes- 
terik ez zegoen, eta kanpoan guardia egiten zuen soldaduaren 
oinen hotsa, joan-etorrika hartxintxarren gainetik, begirada 
aldenduz hormaren kontra bazter batean uzkurturik zegoen 
itzaletik; Kizkur gazteak behin ikusi bezalako itzal bat, beste 
lakota batek, Hartz Menderatzaileren emazteak, bere senar 
zaurituaren lekua jagoten zuenean. 

Halaxe ba, gaua zahartuz joan zen, aienatuz zihoan ilargia ir- 
ten eta hotza ekarriz soldadu etxe barrura. Poliki, lotan zen 
gizonaren arnasa aldatuz joan zen. Behin edo bitan, ikara txiki 
bat egin zuen, eta, aldietako bakoitzean, Zizare makurtu egin 
izan zen bere gainera, baina ezer ez. Orduan, astiro, gudari 
zaurituaren begiak ireki egin ziren, eta zuhurtasunez ibili ziren 
bere etsaiaren gela arrotzean zehar. 

"Hemen nago”, esan zion Zizarek. 

Orain semeak ikusi egin zuen. “Ahh-h, ene aita”, xuxurlatu zuen. 
Larri zauriturik nago. Esan jendeari ez dutela nire beharrik 
izango”. 

Une batez bazirudien zerbait gehiago esango zuela; orduan, as- 
tiro, burua pausatu zuen, begiakzabal-zabalikgeratu zitzaizkion, 
etatxirikorda luze eta gaztainkara bat lurrera irristatu zen. Mai- 
tekiro, Hodei-Ukitzailek, bere esku indartsuarekin, bere lekuan 
ezarri zuen berriz, bere lagunaren bular gainean. Eta kriseilua- 
ren argi beilegitan, gizon biek negar egin zuten; euren negarra 
harri biziak garbitzen dituen euria bezalakoa zen; iparraldeko 
lur zahar hartan, Powder eta Yellowstonen harriak garbitzen 
dituen euria bezalakoa; oglalen Gizon Bitxia, hila zelako. 

Zurien kronologia 


• 1849: Laramie gotorlekua erosi posturako. 

• 1851: Laramie gotorlekuko biltzar handia, bideak eta militar postuak 
ezartzeko eta lautadetako tribuei bakea emateko, urterokoen trukean. 

• 1854: Grattanen sarraskia brule herrixkan, l854ko abuztuaren I9an. 

• 1855: Blue VVaterreko gudua, l855eko irailaren 3an. 

• 1857: Sumner-en espedizioa cheyenneen aurka; l857ko uztailaren 24an 
eraso. 

• 1861: Gerra Zibilak soldaduak eraman mugako postuetatik. Kaliforniako 
telegrafoa burutu. 

• 1863: Bozeman Bidea ireki Povvder River herrialdean zehar. 

• 1864: Sand Creekeko sarraskia. 

• 1865: Platte Bridgeko gudua, l865eko uztailaren 25 eta 26an. Povvder 
Riverreko espedizioa Conorren agindupean. 

• 1866: Reno eta Phil Kearny gotorlekuak eraiki Bozeman Bidean. 

• Fettermanen sarraskia Phil Kearny gotorlekuan, l866ko abenduaren 
2lean. 

• 1867: Union Pacific trenbidea sioux herrialdean zehar. 

• Kutxa gurdien gudua Phil Kearny gotorlekutik hur, l867ko abuztuaren 2an. 

• 1868: Horse Creekeko geltokiari eraso Zaldi Zorok, l868ko martxoaren 
I9an. l868ko Itun-sinatzea. 

• 1870: Siux buruzagiak VVashingtonera eraman. 

• 1872: Bakerren borrokaldia, l872ko abuztuaren I4an. 1873 Custerrek 
siouxen aurka borrokatu Yellovvstonen, l873ko abuztuaren 11 n. 

• 1874: Muino Beltzetako espedizioa, Custerren agindupean. 

• 1875: Jenney espedizioa Muino Beltzetan barrena. Lone Treeko biltzarra, 
Muino Beltzak saltzeko. 

• 1876: Reynoldsen borrokaldia, l876ko martxoaren 3an. 

Rosebudeko gudua, l876ko ekainaren I7an 
Custerren sarraskia, l876ko ekainaren 25ean. 

Sibbleyren miatzaileak eraso, l876ko uztailaren 7an. 

Slim Butteseko gudua, l876ko irailaren 9an. 

Milesen borrokaldia Zezen Eseriren aurka, l876ko urriaren 2lean. 
Aizto Kamutsen borrokaldia, l876ko azaroaren 25ean. 

Siux buruzagiak hil Keogh gotorlekuan, l876ko abenduan. 

1877: Milesek Zaldi Zoroeraso, l877ko urtarrilaren 8an. Zaldi Zorok 
amore eman, l877ko maiatzaren 6an. Trenbideko greba, l877ko udan. 

Nez perceen matxinada, l877ko irailaren 5ean. Zaldi Zoro hil, l877ko 
irailaren 5ean. 

Siuxak lekualdatu Nebraskako agentzietatik Missouri Riverrera, l877ko 
udazkena. 

Argitaratu gabeko iturri garrantzitsuenak soilik. 


HINMAN-SANDOZ ELKARRIZKETAK 

1930-31, Zaldi Zoro ezagutu zuten oglala siouxekin. 


ORA: Zaldi Zororen anaia-laguna, adin berdintsua; harekin batera amore 
eman zuen; bere ondoan zamalkatu zen azken egunean. 

HILTZAILE TXIKI: bere anaia Txurrodun Zaldi Zororen arrebarekin ezkondu 
zen. LUMA GORRI: Zaldi Zororen emazte Xal Beltzen nebarik gazteena. 

ZEZEN MOTZ: Oraren anaiarik gazteena. 

CARRIE HARTZ MOTEL: andereñoa, Hodei Gorriren alaba. 

TXAHAL ZURI: gobernuko miatzailea I876an; Zaldi Zororen sastakatzearen 
lekuko. 


RICKER BILDUMAKO ELKARRIZKETAK, 
NEBRASKAKO ESTATUKO HISTORIA ELKARTEA 


E.S. Ricker epailea: Nebraskako ipar mendebaldeko biztanle aitzindaria, eta 
VVashington D.C.ko Indiar Bulegoko langilea hamar urtean. Bere bizitzako 
azken urteetan lautadetako indiarrei buruzko materiala biltzen ibili zen; 
besteak beste 1906-1907 urteetan egindako elkarrizketak, Zaldi Zorori eta 
bere lurraldeari buruz, eta dagozkien identifikazioekin; honako hauek, hain 
zuzen ere: 

Charles Allen: Pine Ridge agentzia, Hodei Gorriren biografiaren egilea. 
Amerikar Zaldi: oglala buruzagia. 

Alexander Baster. 

Herbert Bissonnette: Joseph Bissonnetten semea. 

Louis Bordeaux: Jimen semea, I850ean jaioa, Hamburgen hezia, lowan; 
Buztan Marradunen agentziako itzultzaile ofiziala l877ko arazoetan. 

Julia Bradford andrea: Hank Clifforden alaba. 

Don Brown: Crookekin l876ko udan. 

John Burdick: Stanleyrekin l873ko espedizioan. 

Ezpal edo Hartz Adoregarri: Ur Gaberen kanpamentuko sorgina. 

Cleveland jaun agurgarria: Artzain episkopaldarra Buztan Marradunen 
agentzian. 

Clifford andrea. 

Charles Clifford: Hanken semea. 

George W. Colhoff: 5th U.S. Volunteers-eko partaidea, Union Pacific 
trenbidea babestera bidalitako erregimentu galbanizatuko yankee-a, 1865ean; 
bertan geratu eta siux andre batekin ezkondu zen. 

John Comegys: Johnstonen armadan I857an; O'fallon's Bluffen negua igaro 
zuen garraio gurdiekin. 

August Whittemore Corliss jenerala: Yellowstoneko espedizioko kapitain 
I873an; Hodei Gorriren agentziara bidali zuten I874an. 

Cornelius A. Craven: Car-en miatzailea, Hodei Gorriren behi taldearen 
arduraduna, I875ean. 

Sam Deon: I847an heldu zen Platte Garaiko herrialdera, Hodei Gorrirekin 
luzaroan bizitakoa. 

Dr. Charles Eastman. 

Moses Belatz Hegalari: Azeri Beltzen erdi anaia. 

Billy Garnett: bere aita Richard B. Garnett kapitaina, Laramie gotorlekuko 
ofizial nagusia izan zen 50eko hamarkadako hasieran eta oglala emazte bat 
izan zuen. 

James Garvie: Sisseton siuxen ahaidea. 

William Girton: bost urtean ikasle Carlislen. 

Nettie Elizabeth Goings andrea: Frank Grouard Hartzailearen erdi arreba. 
Burdin Belatz: ipartar siuxa Zaldi Zororekin. 

Nickjanis andrea: merkatari aitzindariaren alarguna. 

W.R. Lessert: Ben Claymore, Clemow edo Clement deitua, Laramie 
herrialdera heldu zen I853an. 

William Denver Mc Gaa. 

Dave Mears: Crooken koinatu eta bere pakete-biltzaile eta laguntzaile 
nagusia I876an. 

Magloire Alexis Mosseau: American Fur Companyko langilea I850eko 
udaberrian; Platte Garaiko herrialdean I852an, emazte indiarra izan zuen. 

Big Bat Pourier: frantziarra, St.Charlesen jaioa, Missourin, I843an; Platte 
Garaiko lurraldera haurtzaroan heldu zen etajohn Richard Jr.-en arrebarekin 
ezkondu. 

R.O. Pugh: Hodei Gorrirenean Muino Beltzen lehen biltzarrean. 

Hodei Gorri: Bad Face gudaria eta agentzia buruzagia (siux aparta, tamalez ia 
itsu zegoen ordurako, eta osasunez makal). 

Belatz Gorri: Nick Ruleauri esandakoaren arabera, ipartar indiarra. 
Lotsabako: ipartar indiarrekin ibilia. 

Nick Ruleau: larru merkatari aitzindaria. 

Jack Russell: Denver 1863; gero richardtarrekin bat egin zuen Platten; 
Crooken gose ibilaldian miatzaile I876an. 

Frank Salaway: Idaho herrialdean jaio zen I828an; frantses-indiarra, 
Ahohandiren arrebarekin ezkondu zen. 

F.E. Server: crow agentzia inguruetan I872an; zalditeriako sarjentu, 
hamazortzi urte armadan. 

John Shangrau: Louis Richarden agindupeko miatzailea Crookekin l876ko 
udaberrian; Hodei Gorrirenean Zaldi Zoro preso eraman zutenean l877ko 
irailean. 

A.G. Shaw: I862an heldu zen herrialdera zalditeriako Ohioko ll.arekin, 
Laramietik South Passerako bidea zaintzera Collins koronelaren aginduetara; 
siux andre batekin ezkondu zen eta Buztan Marradunenean bizi izandakoa. 

Shiveley: crow andre batekin ezkondu zen I872an. 

Zezen edo Bufalo Motz: Dr. Walkerri esandakoaren arabera I906an. 

Hartz Zutun: oglala; Custerren guduan. 

Soldadu Zutun Lehena: Zaldi Zoro Buztan Marradunenetik ekartzera 
bidalitako miatzailea, I877an. 

Richard C. Stirk: I870ean heldu zen herrialdera; bandera tantaiaren 
arazoaren sasoian Hodei Gorrirenean behi taldeko arduradun izan zen eta 
Merriten eta Carren miatzailea l876ko udan. 

Emma Stirk andrea: Little Bat Garnierren arreba. 

George Stover: Rice gotorlekuko soldadu; Hodei Gorrirenean bizi izandakoa. 

George Ezpata: I847an jaioa, hogeita hamar indiarrak gidatu zituen Zaldi 
Zororen kanpamentura l877ko urtarrilean. 

VVilliam H. Taylor: Crookekin mandazain l876ko martxoan. 

Clarence Hiru Izar: siuxa, Xerlo Zuzenen biloba, I845an mormoi behiari tiro 
jo zion minneconjoua. 

Ben Tibbetts: Custerrekin VVashitako kanpainan, eta abar; geroago harakina 
Hodei Gorrirenean. 

Charles Belatza Biraka: siuxa. 

Henry Tvvist (Tvviss): Tvviss maiorraren semea, oglalekin iparraldera bizitzera 
joandako indiar agentea. 

Dr. J.R. VValker: Pine Ridgeko agentziako osagile hamaika urtean. 

Philip VVells: erdi siuxa. 

John C. VVhalen: Colekin, zalditeriako Kansaseko I6.a, I865ean. 


AGIRI ETA GUTUNAK 


AGO Grabaketak; Gerra Saila; Nazio Agiritegia; VVashington; gutun liburuak 
eta artxiboak, 1849-1880 urteen artekoak: 


Laramie gotorlekuko gutun liburuak eta agiri artxiboak. 
Postuko mediku historia (Laramiekoa) l877ko udazkena arte. 
l856ko siux espedizioa, gutun liburua. 

Sheridan kanpamentuko gutun liburuak eta agiri artxiboak. 

Platte departamentuko gutun liburuak eta agiri artxiboak. 

Missouriko gutun liburuak eta agiri artxiboak, Militar Saila; besteak 
beste: 

Siux Gerrako Agiri Bereziak; Powder River Espedizioa; Zezen Eseriren 
Banda; Mc Pherson gotorlekua eta abar. 

Indiar Bulegoko grabaketak; Nazio Agiritegia; VVashington: 

Agentziako agiri artxiboak, Platte Garaiko siuxak arte. 

Hodei Gorri agentziako agiri artxiboak 1871-1878 

Collinsen postazko harremana, 1862-63; bidali eta jasotako gutunak; 
Fort Laramie eta Platte Garaiko geltokiak; kopiak Denverreko liburutegi 
publikoan. 

Bent-en gutunak; George Bentek George Hyderi, 1904-05; Coloradoko 
Estatuko Historia Elkartea. 


ESKUIZKRIBUAK 


Zezen Bihotz Gaiztoren Eskuizkribua; oglalen historia margoetatik Helen 
Blishek egina; Carnegie Erakundean. 

Bettelyoun Eskuizkribua; lehen zirriborroa; Mrs. Susan Bettlelyounek egina 
(Jim Bordeaux Laramie herrialdeko merkatari aitzindariaren alaba, eta Hartz 
Arin brule buruzagiaren biloba); Nebraskako Estatuko Historia Elkartean. 

Spring, Charles H. : “Campaign against the Sioux while Lieutenant 
Commanding B Co. I2th Mo. Volunteer Cavalry, Coles Expedition”; Denve- 
rreko liburutegi publikoan. 

OHARRAK 

Argitaratu gabeko materiala, eztabaidagarri diren puntuei dagokiena, edo 
argitaratutako istorioetako hutsune nabarmenak betetzen dituena. Gutxi 
gorabeherako kronologian atondurik. 


HARTZ MENDERATZAILE: TIROKATZEA ETA HERIOTZA. Indiarren 
informazio gehiena Salavvayren elkarrizketetatik dator, baita Clarence Hiru 
Izar eta Amerikar Zaldirengandik ere. Azken horrek dioenez, brule buruzagia 
Running VVaterren hil zen, beste buruzagiak bere inguruan bildu ondoren eta 
teton lakota guztien ardura Etsaiak Bere Zaldiaren Beldur Dirari eman eta 
gero. 

BUZTAN MARRADUNEN ERASOA POSTA GURDIARI. Horren 
ondorioak, besteak beste gizon bat elurretan zehar ortozik atxilo eramatea, 
Fort Laramieko gutun liburuetan jasotako kontakizunetan oinarriturik daude 
eta l856ko siux espedizioko gutun liburuan. 


ZALDI ZORO GAZTEA. Ezpalek dio mutikoari lleargia deitzen ziotela. 
Orak, zeinak Kizkur deitzen baitzion, I838an jaio zela dio; baina, agureak 
emandako zenbakien egiaztapen batek 1841-42 inguruan ezartzen du 
data. Eta beste iturri batzuek 1844 diote. Kizkur bruleekin bizi zen 
garaiko gertaeren egiaztapena, omahen aurkako erasoan izan zuen parte 
hartzea, eta ondoren cheyennei eginiko bisitaren ingurukoak, Oraren 
elkarrizketetatik datoz, bai eta Mosseaurenetatik ere, eta Bettelyoun 
eskuizkributik eta neuk egindako indiar zaharren kontakizunen bildumatik. 
Mutikoari bere aitaren izena ematea eragin zuen borrokaldiaren kontakizuna 
Orarengandik eta beste batzuengandik jasoa da. Kizkur gaztearen ikuspena 
eta ondorioz bereganatutako jantzi, zorki eta jokabidea, Oraren, Garnetten 
eta Ezpalen elkarrizketetan oinarriturik daude, bai eta nire bildumetan eta 
Blishen oharretan ere; guztiak ados daude: egikera horiek antz handia dute 
trumoi gurtzarekin; horren partaideak gerripekoz eta mokasinez soilik 
jantzita zihoazen gudukatzera, tximista ikurrarekin musuan eta txingor 
pikorrak zaldietan, ekaitzaren ahalmenak adierazteko. Zaldi Zoro helduaren 
deskribapenak Ora, Zezen Motz, Luma Gorri, Bordeaux, Garnett, Pourier 
eta abarrek emanak dira. Dirudienez, inoiz ez zioten bat ere argazkirik atera. 
Bada argazki bat, eta sarri esan izan da Zaldi Zororena dela; indiar txiki oso 
beltzaran bati dagokio, gerra bonetaz jantzia maiz; hori Larrabee andrearen 

bigarren senarra zela diote, zeinak, Blishen oharren arabera, izena hartu 
baitzuen bere aurretiko ospetsuarengandik; izan ere, lehengo siuxen artean 
ohitura hori ohikoa baitzen. 


OGLALEN NEGU KANPAMENTUAK, 1858-61. Pourierrek dio Richarden 
zamari eta merkatariak gidatu zituela oglala kanpamentuetara, urte horietan 
VVind River aldean zeudenak. Horregatik aukeratu dut Coutantek eman 
data, l86leko ekaina, snakeen aurkako gudu handiari dagokionez, eta ez 
Herbardek emandakoa, hots, l866ko udazkena. Oglalak snakeengandik 
hur zeuden I86lean, eta oso urrun l866ko udazkenean, Bozeman Bideko 
gerrarekin oso lanpeturik. 

BURUZAGIEN ELKARTEA ET A A TORRADUNAK. Horren jatorria eta 
betebeharrak, azalduak diren eran, Blishen oharretatik jasota daude, zeinak 
VVisslerrekin bat datorren gehienbat. l865eko atorradunen istorioa, Ora, 
Amerikar Zaldi eta Garnetten kontakizunean oinarritzen da; denak egon 
ziren bertan. 


IPARTAR OGLALEN ZATIKETA, 1860. Oraren kontakizunetan oinarrituta 
dago, eta kanpamentuen kokalekuekin baieztatuta, bai etagerra aitzindariekin 
eta beste batzuekin ere. 


BUZTAN MARRADUNEN ALABA. Armadako ofizial batekin izandako 
amodio kontu bat aipatu izan da; Colhoffek dio “lelokeria bat” dela, eta, 
dioenez, inoiz ez zen Laramie inguruetan entzun aldizkari batean agertu 
zen arte. Livingston kapitaina delako bat aipatzen da, brule neskatxak maite 
omen zuena. Heitman-en arabera, hark erabateko erretreta hartu zuen 
I862an, Europara joan, eta I865ean hil zen. Neskatxa hil zenean, I866an, 
hamazazpi urte inguru zeuzkan. 

LAUTADETAKO ARMADAREN ARMAK ETA MUNIZIOA, ofizialek 
agirietan berri emandakoaren arabera: 

“Enfield errifleak guztiz desegokiak dira hemen; morroilodunak behar 
ditugu” (Collinsek, l863ko martxoaren 2leko gutunean). 

“Zalditeria mota guztietako armekin edo bat ere gabe heldu zen Laramiera. 
Ahalik etagehien eman zitzaien, l866ko irailaren 25a. Zalditeria Phil Kearnyra 
doa arma egokirik gabe, l866ko urriaren 20a”, (Laramie gotorlekuko gutun 
liburuak). 

“Mosketoi, karabina edo pistolentzat muniziozko badaezpadako hornidurak 
agorturik Abraham Lincoln gotorlekuan, l876ko uztailaren 8an.”(Missouriko 
Agiritegiko Militar Saila). 

“l874ko ekainaren I7a baino lehenagoko metalezko munizioak -errifle eta 
karabinentzat- akats larriak dauzkala dirudi. Hori armategietara itzultzeko 
neurriak hartu ziren duela bi urte inguru. Hori erabiltzea debekatuta 
dago departamentuko edozein postutan, l876ko abuztuaren 8a” (Platte 
departamentuko agirien artxiboak). (Egilearen oharra: Badirudi ofizialek 
joera zutela akastun munizioa ez itzultzeko, ordezkoa atzerapen oso 
kaltegarriz heldu ohi zelako maiz). 


JOHN RICHAR.D, JR. Richard gaztearen arrebarekin ezkondutako 
Pourierrek dio John aurkariengana joan zela, “emagaldu” baten kariaz soldadu 
bat hil ostean. Garnettek gogoratzen du Richard txitean-pitean jaisten 
zela ofizialengana isil-gordeka Grant Lehendakariarengandik barkamen bat 
adosteko, berak ipartar oglalen buruzagiak VVashingtonera eramatekotan. 


OGLALA LANTZAK , Zaldi Zorori eta Orari emandakoak. Azaldutako is- 
torioaren iturriak: Oraren kontakizunak, Blishen oharrak, eta lantza horien 
jabeei buruz eta beroien betebeharrei buruz nik neuk bildutako heroien kon- 
dairak. 

UR GABEREN ARAZOA. Bufalo Beltzen istorioa honako hauen 
elkarrizketetan oinarrituta dago: Zezen Motz, Garnett, Ezpal eta beste 
batzuk; baita Blishen oharretan ere. Argi dagoenez, Robinson Kanpamentuko 
ofizialek inoiz ez zuten gertaera hori ulertu; agian ez zekiten ezer horretaz; 
izan ere, azken egunean W.P. Clark tenientea guztiz harriturik baitzirudien 
aurkarien buruzagia harrapatzera bidalitako miatzaileen aitzindari batek 
emandako laguntzagatik. “Zaldi Zoro harrapatzera hain bizkor eta 
hainbesteko grinaz joan ziren ezen Ur Gabek, talde baten arduradunak, bi 
poni hil egin baitzituen hura atzemateko ahaleginean”, dio Clarkek Indiar 
Arloen Mandatariari eta Crook jeneralari bidali gutunean. Ur Gabek gero 
kexa bat aurkeztu zuen gobernuaren aurka zaldiengatik. 

FRANK GROUARD, HARTZAILEA. Garnettek, zeinaren arreba 
Grouardekin ezkondu baitzen, dio Hodei Gorriren agentzian entzun zuela 
Gallinok -Missouri Riverreko mestizo bat- hari Prazost deitzen ziola 
(Rickerren ahoskeran); eta, zioenez, horixe zen Grouarden izena hura 
Missouri aldean bizi zenean. Nick Janisek Garnetti aipatu zion ezagutzen 

zuela lurrunontzi bateko sukaldari ohi bat Brazo zeritzotena (Rickerren 
geroagoko ahoskeran), hainbat emazte indiar zeuzkan gizon beltz bat, 
Missouriko merkatarientzat lanean ziharduena. Mrs. Nettie Goingsek dio 
bera eta Grouard aita bereko seme-alabak zirela: John Brazeau, frantses 
kreol bat, Pierre gotorlekuko American Fur Companyn langile ibilitakoa, 
eta Choteaus-en eta Picottess-en senidea. Stoverrek dio Grouardek esan 
ziola Frank Goingsen amaren lehengusua zela -andrazko beltz bat- eta 
Apple River ingurutik heldua zela. (Indiar senidetasun hitzak malguak dira 
eta itzulpenak aldakorrak dira — Egilea—). 

Sibbleyren miatzaileak. Gertaera horren iturria: Pourier eta bertan egondako 
beste batzuen elkarrizketak. Pourierrek dio Grouard gaitz benereoak jota 
zegoela eta zalditik jaitsiz eta etzanez ibili zela. Stoverrek baieztatzen duenez 
Grouard alproja eta mengel bihurtu zen gotorlekuen inguruetan. Louis 
Bordeauxek eta bere arreba Mrs. Susan Bettelyounek diotenez, Zaldi Zoro 
heltzean Grouardek beldurra izan zuen, eta handik gutxira agentziatik alde 
egin zuen; eta, itzuli behar izan zuenean, gezurrak eta azalpen okerrak eman 
zizkien ofizialei bere iragana ezagutzen zuen gizon hori erditik kentzeko 
asmoz. 

AMORE EMATEKO ASMOA AURKARIEK I876KO UDABERRIAN. Orak 
dio bera eta cheyenneak amore emateko prestatzen ari zirela Reynoldsek 
eraso zienean, l876ko martxoaren I7an, baina erasoak hainbeste amorratu 
zituen Zaldi Zororengana joan ziren, harekin kanpoan geratzeko erabaki 
irmoarekin. “Crookek Povvder Riverren eginiko eraso harengatik izan ez 
balitz gu agentziara joango ginatekeen udaberri hartan eta ez zatekeen siux 
gerrarik izango”, dio Zezen Motzek bere elkarrizketetan. 

AGENTZIA BAT EUREN LURRALDEAN BERTAN. Crookekeginikoagentzia 
baten agintzaria Garnetti egin elkarrizketetan dager; azken hori itzultzailea 
izan zen, izan ere, agintzaria egin zen biltzar hartan; era berean agertzen da 
beste dozena bati eginiko elkarrizketetan. Garnettek dio agintzaria berriz 
egin zela bigarren biltzar batean, McKenzie eta Clark bertan zirela. 


BAKE BURUZAGIAK ERAIL Keogh gotorlekuan, Tonguen. Milesek berri 
eman zuen, l876ko abenduaren I7an, bezperan bandera zuri baten pean 
zetozen bost minneconjou buruzagi hil zituztela crovvek gotorlekuan. Haien 
ostean zeuden indiarrek-hogeita bost edo hogeita hamar inguru—alde egin 
zuten. Geroago, indiar mezulari batek esan zuenez, Hodei Gorri agentziako 
Zezen Eseri Ona tiroz hildako horien artean zegoen (Missouriko Agiri 

Artxiboetako Militar Saila). Zezen Motzek dio zortzi gizon bidali zituztela 
Tongueko gotorlekura, bake itun bat egitera; alferrik galdu zena, horietako 
bost hil zituztenean. 

HODEI GORRI BERRIZ NAGUSI EGITEKO AGINTZARIA. Garnettek 
-zeina W.P. Clark eta Hodei Gorriren arteko batzar sekretuan itzultzaile 
ibili baitzen—zehaztasunez azaltzen du kontua; gero, I880ko hamarkadan, 
hori bera baieztatu zuen Hodei Gorri mindu batek berriro gutxietsia izan 
ondoren, Mc Gillycudy agenteak iraindua orduan. Egun hartan Bear oglalen 
Zauri Txiki agentearekin egoteak ziurrenik are jasangaitzago egingo zuen gi- 
zon zuriaren irain handi hura. 


AURKARIAK ERAKARRI. LumaGorrikdio Ezpataren eta Buztan Marradunen 
ordezkariek hitzeman zutela agenteak anoak eta jantziak emango zizkiola 
Zaldi Zorori, eta bere herrialdera itzultzen utziko ziotela. Orak behin eta 
berriz dio Robinson Kanpamentutik oso gertu zeudela amore eman beharko 
zutela jakin baino lehen. “Buztan Marradunek amarrua ezarri zigun. Geroago 
jakin nuen militarrei gezurrak esaten ibili zela Zaldi Zorori buruz”. 


LARRABEE ANDREA. Pourierren esanetan, Zaldi Zorok andre gazte 
mestizoa hartzea lortu zuen Clarkek, pentsatuz horrekzurienganakogozoago 
bihurtuko zuela gizona. Platte Departamentuko Agiri Artxibategietako 
gutun batean Clarkek pozez hitz egiten du ezkontza horretaz. Rickerren 
ahoskeraren aldaerak dira Larravee, Larrivee, Larrivier, eta abar. 

AGENTZIAKO BURUZAGIEN BEKAIZKERIA ZALDI ZORO HEROIAREN 
GURTZA DELA ETA. Garnettek, Pourierrek, Bordeauxek eta beste batzuek 
liburuan aipatu bezala azaltzen dute traizioaren kontakizuna. Eastmanek dio 
Andre Jantzi buruzagi bekaiztientzat lanean zebilela, Zaldi Zorok inoiz ez 
zuela Crooken heriotzaz konspiratu. Ora eta Luma Gorri ados daude. Shavvk, 
brule agentzian bizi zenak, dio Buztan Marradun handikeriak esaten ibili zela 
Zaldi Zororen indiarren aurrean, baina inoiz ez euren buruzagiaren aurrean, 
eta ofizialak hiltzeari buruzko azpilan bati buruz itaundu ziotenean, zera 
esan zuela: “ Bai, konspirazio bat dago, baina geuk irabaziko dugu”. Shavvk 
uste du beldur zela Zaldi Zoro jaun eta jabe egingo zutela Washingtonera 
joanez gero (Azkenik Zaldi Zororen heriotza ekarri zuten txarto ulertu eta 
gezurren inguruko istorioa “Nebraska History Magazinean” kontatuta dago. 
Beste zenbaiten eskutik ere jasota dago; besteak beste, Byrne, Hartz Zutun, 
Neihardt eta abar). 

ZALDI ZOROREN KANPAMENTUKO OTURUNTZAREN AURKAKO 
KEXAK. Shoppek, Indiar Bulegoko agente bereziak, Indiar Arloen 
Mandatariari l877ko abuztuaren lean bidalitako gutun luze batean azaltzen 
da gertaera hori (Hodei Gorri Agiri Artxiboak). Shopp biltzarrean egon zen, 
eta lrwin agentearekin zegoen batzordea heldu zen gauean. 

ZALDI ZOROREN ATXILOKETA ETA HERIOTZA. l877ko irailaren 5ean 
Sheridanek Crooki telegrafiatu zion: “... Zaldi Zoro Kuartel Nagusi honetara 
bidal dezazun nahi nuke beharrezkoa den zaindaritzapean” (Missouriko 
gutun liburuko Militar Saila). Bradleyren txostenak ezeztu egiten ditu Zaldi 
Zororekin azken une arte egon zirela ziurtatzen duten hamarnaka pertsona: 
“Bere aita eta Hodei-Ukitzaile, san arcsen (sic) buruzagia, berarekin egon 
ziren hil zen arte”. l877ko irailaren 7a (Missouriko gutun liburuko Militar 
Saila). 

ITZULPENARI BURUZ 


Indiarren izenak jatorrizko idazkian (ingelesez) euskaraz nola 
eman ditudan: 

- Adats Luze: Long Hair. 

- Ahohandi: Big Mouth. 

- Aizto Buruzagi: Knife Chief. 

- Aizto Kamuts: Dull Knife. 

- Aizto Odoltsu: Bloody Knife. 

- Altze Beltz: Black Elk. 

- Amerikar Zaldi: American Horse. 

- Andre Beilegi: Yellow Woman. 

- Andre Jantzi: Womans Dress. 

- Antilope Ugari: Many Antelope. 

- Antilope Zuri: White Antelope. 

- Antzara: Goose. 

- Arrano Pikart: Spotted Eagle. 

- Arrano Txiki: Little Eagle. 

- Arrano Zango: Eagle Foot. 

- Azeri Beltz: Black Fox. 

- Azken Zezen: Last Bull. 

- Azkonar Txiki: Little Badger 

- Bakarti: Lone Man. 

- Bala Mutil: Shell Boy. 

- Behazun: Gall. 

- Beira Ale Urdin: Blue Bead. 

- Belar: Grass. 

- Belatza Biraka: Turning Hawk. 

- Belatz Hegalari: Flying Hawk. 

- Belatz Gorri: Red Hawk. 

- Belatz Txiki: Little Hawk. 

- Beldur: Man Afraid. 


553 


Bele Beltz: Black Crow. 

Bele Errege: Crow King. 

Bele Handi: Big Crow. 

Bele Luma: Crow Feather. 

Bele Pikart: Spotted Crow. 

Bere Beldur Dira: They are Afraid of Her. 
BereZaldia Begira: His Horse Looking. 

Bi Antilope: Two Antelope. 

Bi Aurpegi: Two Face. 

Bi llargi: Two Moons. 

Bide Handi: Big Road. 

Bihotz Beltz: Black Heart. 

Biki Beltz: BlackTwin. 

Bizkarrezur Garai: High Back Bone. 

Bufalo Beltz: Black Buffalo VVorman. 

Bufalo Motz, edo Zezen Motz: Short Buffalo/Short. 
Bull Bufalo Txahal Bide: Buffalo Calf Road. 

Burdin Bala: Iron Shell. 

Burdin Belatz: Iron Hawk. 

Burdin Luma: Iron Plume. 

Burdin Gizon: Iron Man. 

Buruzagia Dator: Chief Comes. 

Buztan Marradun: Spotted Tail. 

Denda Dagi: Makes the Lodge. 

Erbinude On: Good VVeasel. 

Errauts: Ashes. 

Erromatar Sudur: Roman Nose. 

Esku Beilegi: Yellow Hand. 

Esku On: Good Hand. 

Etsaiak Bere Zaldiaren Beldur Dira: Man VVhose 
Enemies Are Afraid of His Horse. 

Ezarian: Creeping. 

Ezkutu Beltz: Black Shield. 

Ezkutu Txiki: Little Shield. 

Ezpal: Chips. 

Ezpata: Svvord. 

Haran Politt: Pretty Valley. 

Haitz llun: Black Rock. 

Hartz Adoregarri, Ezpal (Chips) ere deitua: 
Encouraging Bear. 

Hartz Arin: Svvift Bear. 

Hartz Azarri: Brave Bear. 

Hartz Bakarti: Lone Bear. 

Hartz Beilegi: Yellovv Bear. 

Hartz Beltz: Black Bear. 

Hartz Eseri: Sitting Bear. 

Hartz Garai: High Bear. 

Hartz Garun: Bear Brains. 

Hartz Gorri: Red Bear. 

Hartz Menderatzaile: Conquering Bear. 
Hartz Motel: Slovv Bear. 

Hartz Ostikatzaile: Kicking Bear. 

Hartz Saihets: Bear Ribs. 

Hartz Zahar: Old Bear 
Hartz Zutun: Standing Bear. 

Hegaldaka: Flying By. 

Hiltzaile Txiki: Little Killer. 

Hiru Izar: Three Stars. 

Hiru Hartz: Three Bears. 

Hodei Gorri: Red Cloud. 

Hodei-Ukitzaile: Touch the Clouds. 

Hosto Gorri: Red Leaf. 

Ilargi Beltz: Black Moon. 

Ilun: Dark. 

Ipar Adar Bakar: Lone Horn ofthe North. 
Izotz: lce. 

Kastore Presa: Beaver Dam. 

Ke: Smoke. 

Kizkur: Curly. 

Kokots Luze: Long Chin. 

Konkor: Hump. 

Kopetilun: Bad Face. 

Kutxa Zahar: Box Elder. 

Labankari: Stabber. 

Lantza Luze: Long Spear. 

Lapiko Beltz: Black Kettle. 

Larru Mugikor: Moving Robe. 

Larru Urdin: Blue Robe. 

Lau Adar: Four Horns. 

Lausengari: Crawler. 

Luma Gorri: Red Feather. 

Mandan Luze: Long Mandan. 

Mando Zuri-Gorri: Roan Mule. 
Mokasin Bakar: One Moccasin. 
Mokasin Gailur: Moccasin Top. 
Musu Luze: Long Face. 

Oinbeltz: Blackfoot. 

Okela Gabe: No Flesh. 

Ora: He Dog. 

Orein Herren: Lame Deer. 

Orein Txiki: Little Deer 

Otso Bizkar Garai: High Back VVolf. 

Otso Garai: High Wolf. 

Otso Itsu: Blind Wolf. 

Otso Su: Wolf Fire. 

Otso Txiki: Little Wolf. 

Otso Zuri: White Wolf. 

Partisano Handi: Big Partisan. 
Pawnee-Hiltzaile: Pawnee Killer. 
Politt Hori: Pretty One. 

Saihets Handi: Big Ribs. 

Santu Luze: Long Holy. 

Soldadu Zutun Lehena: Standing Soldier 
Number One. 

Sudur Handi: Big Nose. 

Sudur Hori: Yellow Nose. 

Trumoi Belatz: Thunder Hawk. 

Trumoi Txiki: Little Thunder 
Txahal Zuri: VVhite Calf. 

Txakur Gorri: Red Dog. 

Txapel Beltzaran: Brown Hat. 

Txikito: Little Big Man. 

Txurrodun: Club Man. 

Ur Gabe: No VVater. 

Ur Gorri: Red Water. 

Xal Beltz: Black Shawl. 

Xerlo Zuzen: Straight Foretop. 

Zaldi Luze: Long Horse. 

Zaldi Zoro: Crazy Horse. 

Zauri Oker: Bad Wound. 

Zauri Txiki: Little Wound. 

Zezen Arin: Fast Bull. 

Zezen Arrano: Bull Eagle. 

Zezen Bihotz Gaizto: Bad Heart Bull. 
Zezen Buru: Bull Head. 

Zezen Eseri: Sitting Bull. 

Zezen Garai: Tall Bull. 

Zezen Hartz: Bull Bear. 

Zezen Isats: Bull Tail. 

Zezen Motel: Slow Bull. 

Zezen Motz: Short Bull. 

Zizare: Worm. 

Zorri Jori: Plenty Lice. 

Zuri-Beilegi: Yellow White Man. 

MEDICINE: Hitz garrantzitsua dugu honako hau; behin eta be- 
rriro agertzen da liburuan, jatorrizko testuan. AEBetako kul- 
turaz kutsatuta gauden mendebaldekooi ezagun egiten zaigu 
hitz hori, indiarren inguruko testuinguruetan duen zentzuan; 
gehienbat filmei esker. Gazteleraz medicina erabili izan da; 
adibidez: 

Medicine man: hombre medicina (tribuko aztia edo sorgina adie- 
razteko, alegia). 

Euskarazko libururen batean BOTIKA hitza erabili dute medici- 
ne man: botika gizona. 

Niri, berriz, esaera horrek min ematen dit belarrian, eta beste 
bide bat bilatu gura izan dut. Are gehiago bi kultura desber- 
dinotan, indiarren mundu magikoan eta gurean (mendebalda- 
rrona, arrazionala, zientifikoa...) hitz horrekzentzu desberdinak 
dituela kontutan hartuta. Eta, areago, mendebaldarron kultura 
horrek, azal zurbilona, bestea zapaldu eta desagerrarazi zue- 
nean. 

Indiarren kulturaz eman zaigun guztia zapaltzaileen hizkuntza- 
tik (eta ikuspegitik) emana zaigu, noski; kasu honetan ingelesez. 
Zorionez, Mari Sandozen ikuspegia begirunezkoa da, gaiaren 
inguruko ezagutza handikoa. 

Indiarren testuinguruetan medicine horrek zentzu magikoa 
du; magia adierazten du; gizakiaren gaindiko indar edo sorka- 
ria; edo halako ahalmena duen objekturen bat; medicine pipe 
(pipa); medicine storm (ekaitza), eta abar. 

Sorginen munduarekin zerikusia duen hitz baten bila ibili naiz, 
medicine horren euskarazko baliokide bat aurkitu guran. 

Medicine man: sorgin itzul genezake, ados; arazorik ez hor. Eta 
ildo beretik honako hauek: 

Medicine shield: sorgin-ezkutua (armarri edo babesa). 

Medicine lance: sorgin lantza. 

Medicine song: sorgin kantua. 

Medicine bundle: sorgin fardeltxoa (kutuna), eta abar eta abar. 

Baina, gero, badira beste hitz batzuk arazotsuagoak; adibidez: 
black medicine (kafea). Nola itzuli hori? Eta beste hauek?: strong 
medicine (medicina fuerte, poderosa ); good medicine; bad medi- 
cine... 

Zertaz ari garen hobeto ulertzeko gazteleraz itzuliko ditut li- 
buruko zenbait esaldi: 

- “Quizas aquel d\a una mala medicina te cego" le dijo a su amigo. 

- Mejor no atacar; nuestra medicina no es buena hoy; ya lo inten- 
taremos mañana. 

- Su medicina era la pata delantera del mapache. 

- El guerrero pasd cabalgando una y otra vez ante sus enemigos, 
los cuales descargaban toda su municion contra el. Sus amigos, 
desde la colina, le gritaban que no fuera loco, que volviera y se de- 
jara de tonterfas. Pero otros cuantos vieron que ese dfa su medicina 
era muy fuerte, y le jaleaban y vitoreaban cada vez que volvfa a 
pasar ante sus enemigos al galope. 

Nola itzuli horietan medicine ditxosozko hori? Esana dut: botika 
ez dut gustuko. Hortaz, sorgin edo sorgintzarekin harremana 
duen hitzen baten bila aritu izan naiz. 

Xipri Arbelbidek sorginkeriari buruz idatzitako iiburuan, “Sor- 
ginak lehen eta orain” (Elkar, 2011) liburuan zera dio: “Zorion, 
zorigaitz, zoratzea eta beste eman duen ZORI hitza hemen 
daukagu, hain segur bere lehen erran nahian: sorginak botatzen 
duen zori edo suerte on edo txarra”. 

Euskaraz bada hitz polit bat: ZORKI ( recurso, medio. Bitarteko, 
alegia). Bizkaierazko hitza ei da, baina nik behintzat ez nuen 
ezagutzen, ez dut sekula entzun. 

Beste hitz interesgarri eder eta ezezagun samar bat: SORKI 
(I. Adabakia; 2. Eskuzapia; 3. Buruan pisua eramateko jartzen 
den zapia). Zer iradokitzen digu irudi horrek? Niri sorgin baten 
irudia etorri zitzaidan atoan; Euskal Herriko sorginak irudikatu 
ohi ditugun buruko horrekin. 

Zorkik eta sorkik, biek ala biek, sorgin hitzarekin lotura irado- 
kitzen didate. Izan ere, zorki, bitartekoa, ez al zen izango beste 
mundu horrekiko bitartekoa hain zuzen ere? 

Sorkari hitza beste aukera bat izan zitekeen. Sorkari: ente. 

Azkenik, erabaki bat hartu beharrez, ZORKI hitza hautatu dut. 
Atrebentzia lotsagabeegia beharbada? Halako lizentzia hartze- 
ko nor naiz ni bada? 

jakina, edonork esan diezadake: Zer ari haiz? Ezin duk edozein 
hitz hartu eta horren zentzua aldatuta hire gustuko den beste 
edozein zentzu eman. Ez da zilegi; debekatuta dago. 

Ados. Eta zer da hobe, euskaraz existitzen den hitz bat, baina 
ia inork ezagutzen ez duena eta inork ere erabiltzen ez duena, 
errespetatu eta bere tokian utzi, hiztegian gordeta, hilzorian, 
azkenik erabat aienatu dadin? Dena arauei jarraituta eta be- 
har bezala. Tximeleta irudiko pospolo kutxa batean sartu eta 
ehortzi. 

Tira, guzti hau agian nire paranoia besterikez da. Litekeena. 

Beharbada botika edo medizina hitza erabiltzea izango da ho- 
berena. Beste batek har dezala erabaki hori. Nikzork/ hautatu 
dut, eta halaxe darabilt testu osoan zehar. Letra etzanez idatzi 
dut, betiere, zentzu berezia duela nabarmentzeko. 

Eta, edonola ere, noizbait itzulpen hau argitaratuko balitz, 
hitzaurreren bat edo iruzkinen bat egitea beharrezkoa litzate- 
ke, zorki hitzari kasu honetan eman zaion zentzu berezia (edo 
ez hain berezia agian) azaltzeko; sorgintza edo sorgingoarekin 
zerikusia duten gauzak adierazteko erabili dela esateko. 

Hortaz, azkenik honelaxe eman ditut hitzok nire itzulpen ho- 
netan: 

Medicine man: Sorgin. 

Medicine bundle: Kutun. 

Gainerako guztiakZORKI hitzarekin osatu ditut: 

Black medecine: Zorki beltza. 

Medicine song: Zorki abesti. 

Good medicine: Zorki on. 

Bad medicine: Zorki txar. 

Strong medicine: Zorki indartsu/ahaltsu. 
Medicine storm: Zorki ekaitza. 

Medicine pipe: Zorki pipa. 

Medicine gun: Zorki arma. 

Love medicine: Maitasun zorki. 

Hunt medicine: Ehiza zorkia 


2 . 

Indiarren tribuen izenekin zalantzak izan ditut: letra larriz ala 
xehez, nola idatzi? Jatorrizko testuan, ingelesez, larriz idatzita 
datoz guzti horiek; nik, ordea, eta behin-behinean, letra xehez 
idatzi ditut orokorrean, amerikar, ingeles, frantses edo euskal- 
dun xehez idazten dugun arrazoi beragatik. 

Baina, gero hor badaude beste kontu batzuk: 

Alde batetik siuxak ditugu. Beraien hizkuntzan lakota deitzen 
diote beren buruari: teton lakota. Ingelesez, teton; euskaraz, 
tetoi? teton?... 

Beste tribu bat dugu gero: pawnee delakoa. Ingelesez pavvnee; 
euskaraz? pawnee ere bai? Ados, baina... deklinabideko zenbait 
kasutan (nork plurala, nori...) e gehiegi pilatzen zaizkit hor. 

Nortzuk? Pawneeak, Nortzuek? Pawnee-ek. Nori? Pawnee-ei. 

Zalantza eragin dit horrek. 

Letra larria/xehearekin jarraituz, esan bezala, xehez idatzi di- 
tut tribu guztien izenalc siux, lakota, teton lakota, ute, omaha, 
crow, cheyenne, pawnee... 

Bestalde, tribu horien talde desberdinak ere xehez idatzi ditut. 
Izan ere, lakota nazioa honako zazpi tribu hauek osatzen dute: 
oglala, brule, two kettles, no bows, hunkpapa, minneconjou eta 
blackfoot. 

Baina tribu bakoitza zazpi taldek osatzen dute. Horiek idatzi di- 
tut letra larriz. Hala, esate baterako, oglalak, besteak beste, tal- 
de hauek osatzen dute: Hunkpatila, Bear, True Oglala eta abar. 

Ez nago ziur hartutako irizpide horri buruz, eta agian aldatu 
beharra dago, eta nazioa eta tribua letra larriz idatzi eta tribu 
bakoitzeko taldeak letra xehez; hots: Teton Lakota, Oglala eta 
hunkpatila. 


3. 

Ingelesezko zenbait hitzek, interjekzioek e.a., zalantza eragin 
didate. Nola itzuli euskaraz horiek? Ala bere horretan, dauden 
bezala, ingelesez uztea hobe? 

Hou, Hoye, Ahh-h, Yihhoo, Hoka hey... Halako esamoldez beterik 
dago testua. Indiarren esaerakdira, baina ingelesezko idazkeran 
emanak, jakina. 

Behin-behineko erabakia hartuta, dauden bezala utzi ditut; le- 
tra etzanez idatzita, hori bai. 

4. 


Hitz nahasgarri gehiago: 

Adarrandi, ordaindiru, ordainandre eta horrelako apur batzuk 
badira testuan zehar. Ez dira asko, dozena erdi edo. 

Testuan horrelako hitzak agertzen dira noizean behin; baina in- 
gelesez esateko era ezohikoak dira ere; esaera bitxiak. Idazleak 
halako tonu erdi poetiko bat baitarabil liburu osoan zehar, eta 
indiarrek hitz egitean erabiltzen omen zituzten esaerak dara- 
biltza. Elaiari, esate baterako, buztan adarkatuko txoria deitzen 
zaio; mapatxeari buztan marraduna; basahuntzari adarrandia 
(big horn); diruari ordaindirua (pa/ money)... 


Hortxe izan dut zalantza, era perifrastikoan adierazitako hitz 
berezi horiek nola idatzi: 

Ordaindiru? Ordain diru? Ordaintze diru?... Ordainandre? Or- 
dain andre?... Leher bola? Leherbola?... (kanoien munizioaz ari 
dela) Danba arma? Danba-arma?... Kanoia adierazteko beste 
modu bat, nahiz eta orokorrean kanoiari esateko darabilen 
hitza gurdi arma den; gazteleraz ere armas de carro itzulita 
ikusi izan dut beste testu batzuetan. 

Gizonaren istorioa kontatzen saiatu naiz liburu honetan, baina 
ez hori soilik; orduko garai erabakior haietan haren herria nola 
bizi zen erakusteko asmoa ere izan dut, ahal izan dudan heinean. 
Horretarako hitzik errazenak erabiltzen ahalegindu naiz, itxaropen 
batekin: hizkuntzaz, irudiz eta lerroen azpitik doan erritmo moldeaz 
lortuko nuela adieraztea indiarren munduko gauzaren batzuk, 
zeintzuentzat ez dagoen zurien hitzik; eta euren jatorrizko izaerari 
buruzko zerbait ere adierazi nahi izan dut, lurrarekin, zeruarekin eta 
bitarteko guztiarekin duen harremanari buruzko zerbait. 

